
liiv  Og  Død!  .  Det  er  Ord,  som  udtrykke  to  ganske 
forskjellige ,  ja  stik  modsatte  Begreber.  Overalt  i  Na- 
turen træffe  vi  ellers  jevne  Overgange;  de  Grændser, 
«om  vor  indskrænkede  Forstand  nøder  os  til  at  drage  for 
at  kunne  oversee  det  Hele,  vise  sig  ofte  usikre  og  ube- 
stemte ,  og  det  gamle  Udsagn :  »Naturen  gjør  intet 
Spring«,  bliver  Dag  for  Dag  bekræftet,  efterhaanden  som 
vor  Kundskab  til  den  tiltager.  Mellem  Liv  og  Død  synes 
der  derimod  at  bestaae  en  gabende  Kløft,  der  bliver 
dybere  og  vanskeligere  at  udfylde,  alt  som  vi  danne  os 
en  klarere  Forestilling  om,  hvad  Livet  da  egentlig  er. 

Hvem  tænker  ikker  ved  det  Ord  »Liv«  paa  Forandring, 
Udvikling,  ydre  og  indre  Bevægelse,  som  gjennem  for- 
skjellige Deles  eller  Organers  Sammenvirkning  stræbe  hen 
til  eet  fælles  Maal:  Individets  Væxt  og  Vedligeholdelse 
€ller  Artens  Forplantning? 

Vækker  Ordet  »Død»  ikke  strax  Forestillingen  om  Ro, 
Uforanderlighed,  eller,  hvor  Forandring  finder  Sted,  om 
Bevægelser,  der  ikke  virke  til  eet  Maal,  der  ikke  ville  op- 


Anni.     Maal  og  Væsibestemmclser  i  delte  Tidsskrift  ere  danske, 
Varmeangivelser  efler  det  hundrededeels  Thermoraeter  (Celsius). 

retholde,  men  snarere  opløse  Forbindelsen  mellem  de 
Dele,  hvoraf  Gjenstanden  bestaaer? 

Allerede  Sprogbrugen  viser  dette.  Liv  er  ofte  eens- 
betydende  med  Bevægelse,  Drift,  Afvexling.  Død  er 
Symbolet  paa  Stilhed  og  Ubevægelighed,  paa  en  Tilstand, 
der  altid  bliver  den  samme. 

Trænge  vi  dybere  ind  i  Livets  Væsen ,  undersøge  vi 
de  Phænomener,  gjennem  hvilke  det  aabenbarer  sig,  see 
vi  virkelig  stedse  denne  første  Anskuelse  stadfæstet. 
Endog  der,  hvor  den  overfladiske  Betragtning  ikke  op- 
dager nogen  Bevægelse  i  den  levende  Gjenstand,  lærer 
Undersøgelsen  dog,  at  der  er  Bevægelse,  at  der  er  et 
vedvarende  Stofskifte ,  at  nye  Stoffer  optages ,  gamle  og 
forbrugte  fjernes,  ja  at  Livet  udslukkes  inden  kort  Tid,  og 
Døden  indfinder  sig ,  saasnart  dette  stadige  Skifte  og 
denne  Bevægelse  standser.  Hos  alle  Dyr,  saavel  det 
høieste.som  det  laveste,  føres  den  af  de  nydte  Fødemidler 
tilberedte  Næringsvædske ,  Blodet,  gjennem  Legemet  paa 
en  mere  eller  mindre  regelmæssig  Maade;  det  trænger 
gjennem  Vævene,  afgiver  enkelte  Stoffer,  optager  andre; 
det  kommer  i  Berøring  med  den  atmosphæriske  Luft, 
hvad  enten  denne  nu  er  i  Luftform  eller  er  opløst  i 
Vandet,  og  herved  kommer  ogsaa  et  for  Livet  uundgaaelig 
nødvendigt  Stofskifte  istand.  I  særegne  Organer,  der  i 
Almindelighed  kaldes  Kjertier ,  f.  Ex.  Spytkjertlerne , 
Leveren,  Nyrerne  osv. ,  udskilles  af  Blodet  forskjellige 
Stoffer,  som  enten  tjene  Legemet  paa  en  bestemt  Maade 
eller  ere  skadelige  for  det  og  da  føres  bort.  Allertydeligst 
erkjende  vi  dog  Bevægelsen  som  Livets  Princip,  naar  vi 
iagttage  Udviklingen.  Den  første  Begyndelse  saavel  til 
Skovenes  og  Oceanets  gigantiske  Beboere  som  til  mangt 
et  lille  Dyr,   der  kun  kan  sees  under  Forstørrelsesglasset, 


er  en  simpel  mikroskopisk  lille  Blære!  Denne  Blære  var 
det  Sted,  hvor  Forandringerne,  Bevægelserne  og  Stofskiftet 
forst  begyndte,  og  som  deres  endelige  Product  fremtræder 
det  voxne  Dyr  med  sine  talrige,  af  høist  forskjellige  Væv 
dannede  Organer.  Som  et  Exempel  paa  en  meget  hurtig 
Udvikling  vil  jeg  anføre  Silkeormen.  I  de  43i  Dage,  som 
forløbe  fra  dens  Fremkomst  af  Æget,  indtil  den  spinder 
sig  ind,  tiltager  dens  Vægt  8000  Gange. 

Hos  Planterne  see  vi  det  samme.  De  og  deres 
enkelte  Dele  bevæges  vistnok  oftest  ved  ydre  Indvirkninger, 
men  i  deres  Indre  finder  en  ligesaa  kraftig  Bevægelse  og 
Stofskifte  Sted  som  hos  Dyrene.  Ogsaa  Tropeskovenes 
Kæmper  ere  fra  først  af  komne  af  en  for  det  blotte 
Øie  usynlig  lille  Blære,  en  simpel  Celle,  og  i  hurtig 
Væxt  eller,  med  andre  Ord,  i  hin  indre  Bevægelses  Styrke, 
ved  hvilken  nye  Væv  dannes,  staae  Dyrene  endog  tilbage 
for  Planterne.  Nogle  Exempler  kunne  tjene  som  Bevis 
herpaa.  Dr.  Wallich  saae  i  den  botaniske  Have  i  Calcutta 
en  Bambusstængel  i  Løbet  af  30  Dage  tiltage  29  Fod  i 
Høide,  hvilket  i  Gjennemsnit  bliver  11  Tommer  om 
Dagen.  Ligesaa  mærkværdigt  er,  hvad  Dr.  Persille  har 
meddelt  mig  af  et  Brev  fra  Marinelæge  W.  Vermeulen. 
Da  denne  i  Aaret  1851  var  i  samme  botaniske  Have  i 
Calcutta,  gjorde  Havens  Directeur,  Dr.  Falconer,  ham 
opmærksom  paa  et  Træ,  en  Chickrassia  tabularis  af 
Cedrelaceernes  Familie.  Dette  Træ  blev  i  1843,  altsaa  8 
Aar  iforveien,  bragt  derhen  fra  Malabar  som  en  Stikling 
af  en  Penneposes  Tykkelse  og  havde  nu  naaet  en  Høide 
af  godt  40  Fod,  medens  det  3  Fod  over  Jorden  maalte 
lidt  over  6^^  Fod  i  Omfang.  Jeg  kunde  endnu  anføre  flere 
Exempler  paa  en  forbausende  hurtig  Væxt  hos  Planterne, 
naar    de    blive    pleiede    af   Tropeegnenes    Sol,    men   jeg 

1^^ 


omtaler  dog  hellere  endnu  et  Par  indenlandske  Planter  til 
Bevis  paa,  at  Voxekraften  ogsaa  her  er  meget  betydelig 
i  Sommermaanederne.  Galdebærret,  ogsaa  kaldet  den  vilde 
Vinranke  (Dryonia  alba),  og  Humlen  (Humulus  Lupulus), 
kunne  i  Løbet  af  en  Sommer  faae  Stængler  af  21 — 24 
Fods  Længde.  Fra  den  17de — 18de  Juni  1843,  i  24 
Timer  altsaa,  saae  jeg  en  Stængel  af  hin  tiltage  7i  Tommer 
i  Længde  og  en  anden  af  denne  voxe  6|  Tomme.  To 
Dage  iforveien  havde  jeg  om  Aftenen  mellem  Kl.  6  og  7, 
der  er  den  Tid,  da  Humlen  voxer  stærkest,  optegnet 
Maalene  paa  dens  Længde  hvert  5te  Minut;  ved  gjentagne 
Maalinger  fandt  jeg,  at  den  voxede  ikke  mindre  end  1^^ 
Linie  i  dette  korte  Tidsrum,  saa  at  man  bogstavehg  kunde 
sige,  at  man  kunde  see  Stænglen  voxe;  thi  den  spidse 
Endeknop  steg  efterhaanden  opad  omtrent  med  den 
Hurtighed,  hvormed  Minutviseren  paa  et  lille  Uhr  bevæger 
sig  paa  Uhrskiven. 

Spørge  vi  nu :  hvori  bestaaer  Planternes  Væxt? 
hvorledes  gaaer  deres  Forøgelse  i  Længde  og  Tykkelse 
for  sig?  —  da  ligger  Svaret  nær  ved  Haanden.  Fra  den 
omgivende  Atmosphære  trænge  luftformige  Stoffer,  fra 
Jorden,  hvori  Planten  fæster  sig  med  sine  Rødder,  de 
i  Vand  opløste  Stoffer  ind  i  den;  heraf  blive  da  stadig 
de  Bestanddele  optagne,  som  egne  sig  til  Dannelsen  af 
nye  Celler  indeni  de  allerede  bestaaende,  der  tillige 
samtidigt  udvide  sig  eller,  med  andre  Ord,  blive  større. 
Til  at  give  Læseren  en  Idee  om  den  Hurtighed,  hvormed 
denne  Dannelse  af  nye  Celler  gaaer  for  sig,  kan  følgende 
tjene.  En  simpel  Beregning,  med  hvis  Enkeltheder  jeg 
dog  ikke  vil  trætte  Læseren,  viste,  at  Overhuden  paa  en 
Stængel  af  Phytolacca  decandra  paa  1^  Fods  Længde  be- 
stod   af   omtrent    40    Millioner    Celler.      Ifølge    anstillede 


fagttagelser  behøver  en  Stængel  af  denne  Plante  ved 
nogenlunde  gunstigt  Veir  11  Dage  for  at  opnaae  denne 
Længde;  altsaa  bliver  der  i  Overhuden  alene  dannet 
3,600,000  Celler  daglig  eller  2500  hvert  Minut,  et  Tal, 
der  idetmindsfe  vilde  blive  6  Gange  større,  naar  man  tog 
Celledannelsen  i  de  andre  Lag,  hvoraf  en  saadan  Stængel 
bestaaer,  med  i  Beregningen. 

Allerhurtigst  er  dog  maaskee  Plantevæxten  i  Svampenes 
Familie.  Faa  Timer  ere  undertiden  tilstrækkelige  til,  at 
en  af  disse  Planter  med  et  ikke  ubetydeligt  Omfang  kan 
naae  sin  fulde  Udvikling.  Den  hertil  hørende  Støvbolt 
(Bovista  gigantea)  frembringer  i  Gjennemsnit  hvert  Minut 
omtrent  20,000  Celler,  og  Ward  saae  en  Phallus  foetidus 
i  35  Minutter  blive  lidt  over  2|  Tomme  høiere,  og  i  1| 
Time  naaede  den  sin  fulde  Høide  af  næsten  4  Tommer. 

Stoffernes  Omsætning  og  Bearbeidelse ,  nye  Vævs 
Dannelse,  Vedligeholdelsen  af  de  allerede  bestaaende,  og  alt 
dette  ledsaget  af  hine  Virksomheder,  der  udfordres  for  at 
føre  Stoffer  fra  og  til,  ere  altsaa  de  Phænomener,  gjennem 
hvilke  Livet  aabenbarer  sig.  Tages  Planten  bort  fra  den 
Jord,  hvorfra  den  opsuger  sine  Safter,/ vil  den  berøves  en 
af  dens  Livsbetingelser,  den  visner  snart  og  døer.  For- 
hindres Dyret  i  at  aande,  da  standser  dets  Blodomløb,  og 
inden  faa  Øiebhkke  viger  Livet  for  Døden,  en  Tilstand, 
hvor  enhver  Dannelse  af  nye  Væv,  ethvert  Stofskifte ,  som 
sigter  til  Individets  Vedligeholdelse,  ophører,  hvor  derimod 
Oplosningen  begynder,  og  hvor  de  tidligere  Baand,  ved 
hvilke  Legemets  forskjellige  Bestanddele  holdtes  samlede, 
rives  sønder. 

Naar  man  paa  denne  Maade  stiller  Liv  og  Død  ligeover- 
for hinanden,  da  kommer  man  virkelig  til  den  ovenfor  om- 
talte Slutning,  at  en  dyb  og  uoverstigelig  Kløft  adskiller  dem 

fra  hinanden,  at  de  ere  aldeles  forskjellige  i  deres  Natur 
og  Væsen,  at  det  ene  nødvendigvis  udelukker  det  andet,  med 
andre  Ord,  at  der  bestaaer  en  skarp  Adskillelse  mellem 
den  levende  og  døde  Natur,  saa  at  alt  existerende  enten 
maa  høre  til  det  ene  eller  til  det  andet.  Det  vil  imid- 
lertid vise  sig,  at  denne  Slutning  maa  kaldes  overilet, 
naar  man  ikke  fæster  Blikket  paa  Enkelthederne,  men 
paa  Naturen  i  dens  Heelhed. 


Liv  er  Virksomhed,  men  denne  Virksomhed  kan 
have  et  forskjelligt  Omfang.  Nys  saae  vi  den  i  al  sin 
Kraft,  nu  ville  vi  kaste  et  Blik  paa  saadanne  Tilfælde, 
hvor  Virksomheden  er  meget  formindsket,  ja  tilsidst  ganske 
er  ophørt,  uden  at  man  dog  derfor  kan  sige,  at  Døden 
er  en  Følge  deraf. 

Det  er  almindeligt  bekjendt,  at  overmaade  mange  Dyr 
tilbringe  en  Deel  af  deres  Liv  i  en  Tilstand,  som  bedst 
kan  sammenlignes  med  en  dyb  Søvn.  Sædvanligvis  kalder 
man  denne  Tilstand  »Vintersøvn«,  et  Navn,  der  dog  kun 
passer,  naar  Talen  er  om  de  hos  os  og  i  endnu  koldere 
Egne  levende  Dyr;  thi  denne  Søvn  forekommer  ogsaa  i 
den  varme  Zone,  og  det  netop  i  den  allervarmeste  Tid, 
naar  det  tillige  er  meget  tørt,  hvorfor  man  der  kan  kalde 
den  »Sommersøvn«.  Det  er  mærkeligt  og  vidner  om  den 
herlige  og  hensigtsmæssige  Orden,  som  hersker  over- 
alt i  Naturen,  at  i  begge  Tilfælde  indtræffer  denne  Til- 
stand netop  paa  den  Tid,  da  disse  Dyrs  Fødemidler  slippe 
op,  saa  at  de  og  deres  hele  Slægt  snart  vilde  forsvinde 
sporløst  paa  Jorden,  naar  deres  Livsfunctioner  og  som  en 
Følge  deraf  deres  Trang  til  Føde  ikke  til  en  Tid  næsten 
ganske  standsede. 

Næsten  i  alle  Dyreklasser  have  vi  Vinter-  og  Sommer- 
sovere,  men  talrigst  findes  de  blandt  Insekterne,  idet  disse 
næsten  alle  enten  som  Larve  eller  som  Puppe  eller  som 
fuldtudviklet  Insekt  tilbringe  en  Deel  af  deres  Liv  i  denne 
tilsyneladende  livløse  Tilstand,  hvorfra  de  atter  vende  til- 
bage for  at  deeltage  i  Naturens  almindelige  Gjenoplivelse, 
naar  Foraarssolen  beskinner  den  Plet  af  Jorden,  eller, 
under  Vendekredsene,  naar  en  velgjørende  Regntid  ind- 
træder. Man  veed  ligeledes  om  mange  Ædderkopper  og 
Bløddyr,  navnlig  om  de  forskjellige  Arter  af  vore  skal- 
bærende Landsnegle,  at  de  tilbringe  Vinteren  sovende. 
I  Hvirveldyrenes  Klasse  er  det  kun  Fuglene,  der  ikke  frem- 
byde Exempler  paa  Vintersøvn.  De  fleste  Fugle  trække 
som  bekjendt  fra  det  ene  Sted  til  det  andet,  hvor  de  finde 
den  for  deres  Livsophold  nødvendige  Føde  og  den  for 
deres  særegne  Organisation  passende  Varmegrad.  De 
trænge  derfor  ikke  til  Vintersøvn.  Skulde  enkelte  imidlertid 
ved  et  eller  andet  Tilfælde  blive  tilbage,  da  kunne  ogsaa 
nogle^  af  dem  falde  i  Vintersøvn.  Saaledes  kan  man  i 
det  mindste  forklare,  hvad  mange  Forfattere  berette  om 
Svaler,  som  man  af  og  til  om  Vinteren  har  fundet  i  Dyndet 
eller  Vandet,  og  som  vare  ganske  skindøde,  men  atter 
levede  op,  naar  de  kom  i  Varmen,  en  Omstændighed,  der 
ligger  til  Grund  for  den  Fabel,  at  Svalerne  med  Forsæt 
krøb  ned  i  Dyndet  for  at  overvintre,  medens  de  dog  tvert- 
imod  høre  til  de  ægte  Trækfugle,  der  om  Vinteren  drage 
til  sydligere  Egne. 

At  mange  Fiske  ligge  i  Dvale  om  Vinteren,  er  ligeledes 
bekjendt.  Karperne  oprode  i  den  Hensigt  den  bløde 
Vandbund  og  lægge  sig  den  ene  ovenpaa  den  anden  i 
den  derved  dannede  Fordybning;  Grundlingerne  krybe  ind 
under  Stene;  de  fleste,  f.  Ex.  Aalene,   skjule   sig   i  Sand 

eller  Dynd.  Hos  vore  Krybdyr  er  Vintersøvnen  almindelig. 
Det  er  en  bekjendt  Sag,  at  Frøerne  i  Reglen  i  Slutningen 
af  Oktober  eller  Begyndelsen  af  November  skjule  sig  i 
Dyndet  i  de  stillestaaende  Vande  og  først  atter  komme 
frem  det  følgende  Foraar.  Andre,  f.  Ex.  Tudserne-  og 
Slangerne,  tilbringe  denne  Tid  i  Jorden  under  Stene  eller 
i  hule  Træer.  1  Tropelandene  svarer  mange  Slangers,  Skild- 
padders og  Krokodilers  Sommersøvn  til  denne  Tilstand; 
Humboldt  fortæller  følgende  mærkelige  Historie ,  som 
blev  ham  meddelt  af  en  af  de  Indfødte  i  Syd-Amerika, 
hos  hvem  han  boede.  Denne  sov  en  Nat  paa  en  Bænk  i 
sin  Hytte,  da  han  tidlig  om  Morgenen  blev  vækket  ved 
heftige  Stød  og  en  voldsom  Støi.  Jordklumper  bleve 
kastede  langt  ud  i  Værelset,  og  paa  eengang  kom  en 
ung  Krokodil  frem  fra  det  Sted,  hvor  Bænken  stod,  og 
styrtede,  alt  hvad  den  kunde,  afsted  ned  til  Floden.  Grun- 
den, hvorpaa  Hytten  for  kort  Tid  siden  var  bygget,  bestod 
af  udtørret  Dynd  og  laa  i  Nærheden  af  en  lille  Sø,  som  i 
en  Deel  af  Aaret  oversvømmede  det  omliggende  Land;  sand- 
synligvis havde  Dyret  gravet  sig  ned  i  Dyndet,  medens  Grun- 
den stod  under  Vand.  Denne  Historie  er  ogsaa  lærerig  i  en 
anden  Henseende.  Ofte  blive  nemlig  Skeletterne  af  Ichthyo- 
saurus  og  andre  kæmpestore  Krybdyr  fra  tidligere  Jordperio- 
der fundne  i  næsten  uskadt  Tilstand  i  Stenlagene,  medens 
man  derimod  kun  sjeldent  træffer  et  fuldstændigt  Skelet  af 
et  Pattedyr.  Heraf  kan  man  med  største  Sandsynlighed 
slutte,  at  allerede  Forverdenens  Krybdyr  tilbragte  endeel  af 
deres  Liv  nedgravet  i  Dyndet  og  ofte  endte  deres  Liv  der, 
enten  de  nu  døde  af  Sygdomme  eller  af  Alderdom,  eller 
den  Plads,  hvor  de  laae  nedgravede,  blev,  medens  de  sov, 
Skuepladsen  for  en  af  hine  mange  Omvæltninger,  hvortil 
vor  Jord  var  Vidne. 

BlandtPattedyrene  findes  ligeledes  adskillige  Vintersovere. 
Af  de  indenlandske  Arter  maae  først  Pindsvinet  og  Flager- 
musen nævnes;  Egernet  har  vel  ogsaa  en  Vintersøvn,  men 
den  er  dog  langtfra  saa  fuldstændig  som  de  to  førstnævnte 
Dyrs.  Fremdeles  den  i  det  nordlige  Asien  og  sydlige  Europa 
levende  Hamster,  det  især  i  Mellemeuropas,  det  nordlige 
Asiens  og  Nord-Amerikas  Bjergegne  levende  Murmeldyr,  de  i 
Syd-Europa  forekommende  Hasselmus,  som  have  faaet  det  be- 
tegnende Navn  »Syvsovere«,  og  forskjellige  andre  Arter  af 
samme  Slægt.  Forfatterne  ere  uenige,  om  Bjørnene  ere  Vinter- 
sovere; de  fleste  nyere  benægte  det  dog.  Om  nu  end  denne 
Benægtelse  synes  vel  begrundet  for  de  mellemeuropæiske 
Bjørnes  Vedkommende,  sees  dog  af  en  Meddelelse  fra 
Lyell,  at  Bjørnene  i  Nord-Amerika  virkelig  ligge  i  Dvale 
om  Vinteren,  ligesom  det  ogsaa  fremgaaer  af,  hvad 
Professor  Bonsdorff  fra  Helsingfors  i  Finland  har  fortalt 
mig,  at  Bjørnene  i  dette  Land ,  og  derfor  vel  ogsaa  i  vor 
Verdensdeels  øvrige  høinordiske  Lande,  tilbringe  nogle 
Maaneder  i  en  vintersovende  Tilstand.  Opdager  en  finsk 
Bonde  om  Vinteren  i  Nærheden  af  en  Skov  en  Bjørns 
Spor  i  Sneen,  løber  han  rundt  omkring  Skoven  for  at 
see  efter,  om  der  paa  andre  Steder  er  Spor  af,  at  Bjørnen 
er  gaaet  sin  Vel  igjen.  Er  dette  ikke  Tilfældet,  drager 
han  den  Slutning,  at  Bjørnen  maa  have  sit  Vinterleie  i 
Skoven,  og  nu  løber  han  saalænge  omkring  i  Skoven  i 
store  Kredse,  som  han  efterhaanden  gjør  mindre  og 
mindre,  indtil  han  endelig  træffer  paa  den  sovende  Bjørn. 
Han  dræber  den  dog  i  Almindelighed  ikke,  men  gaaer  til 
en  Kjøbmand  for  at  akkordere  med  denne  om,  hvormeget 
han  skal  have  for  at  levere  Bjørnehuden  i  Løbet  af  nogle 
Uger  eller  Maaneder.  Man  seer  deraf,  at  Ordsproget  »at 
sælge  Huden,  førend  man  har  skudt  Bjørnen«  i  Finland  ikke 

tages  i  billedlig  men  i  bogstavelig  Forstand,  og  at  det 
ingenlunde  har  den  Betydning,  som  n?an  sædvanlig  troer. 

Om  langt  færre  af  den  varme  Zones  Pattedyr  veed 
man  med  Vished,  at  de  sove  i  den  tørre  Tid  eller  ere 
Sommersovere.  Efter  Adanson  sove  de  senegalske  Pind- 
svin de  tre  varmeste  Sommermaaneder.  Det  samme  for- 
tælles om  den  paa  Madagascar  hjemmehørende  Tanrek 
(Centetes  ecaudatus),  og  rimeligvis  maa  Næbdyret  ogsaa 
regnes  til  Sommersoverne. 

Langt  vigtigere  for  os  i  nærværende  Tilfælde  end  en 
fuldstændig  Oversigt  over  alle  de  Dyr,  som  enten  ere 
Sommer-  eller  Vintersovere,  er  dog  en  Betragtning  af  de 
Phænomener,  der  ledsage  denne  Søvn.  Mange  Natur- 
forskere have  gjort  et  specielt  Studium  heraf.  Vi  ville  i 
korte  Træk  angive  de  væsentligste  Resultater. 

Vintersøvnen  er  i  visse  Maader  af  en  forskjellig  Længde 
og  Fasthed;  dog  varer  den  hos  mange  af  de  ovennævnte 
Dyr,  f.  Ex.  Pindsvinet,  Murmeldyret,  Hasselmusen  o.  a.  uaf- 
brudt i  4,  5,  6  Maaneder.  Paa  Savoyens  høie  Bjerge 
skulle  Murmeldyrene  endog  sove  i  det  mindste  de  10 
Maaneder  af  Aaret. 

Sædvanlig  har  man  iagttaget,  at  Aandedrættet  bliver 
meget  svagere,  ja  ofte  standser  fuldstændigt  under  Vinter- 
søvnen. Man  saae  ikke  blot  intet  Spor  til  Respirations- 
bevægelser  hos  Pindsvin,  Murmeldyr  og  Flagermus,  der 
befandt  sig  i  denne  Tiisland,  men  man  bragte  dem  ind  i 
Klokker,  som  man  fyldte  med  Kulsyre,  Qvælstof  og  Brint, 
og  her  laae  de  flere  Timer  uden  at  tage  den  ringeste 
Skade,  medens  de  derimod  strax  døde  i  en  saadan  Klokke, 
naar  de  vare  vaagne  (Spallanzani,  Saissy,  Marshall  Hall, 
Czermak).  Selv  i  en  Luft,  der  er  10  Gange  tyndere  end 
den  sædvanlige ,   kan   et  sovende  Pindsvin  leve  (Czermak). 

Ligeledes  kunne  de  ligge  længe  under  Vand  uden  at  drukne 
(Saissy,  Barkow).  Af  alt  dette  er  det  indlysende,  at  Aand«- 
drættet  under  den  fuldstændige  Vintersøvn  er  i  den  Grad 
svækket,  at  man  kan  erklære  det  for  at  være  saa  temmelig 
standset.  Imidlertid  begynder  Aandedrættet  strax  paany 
ved  den  mindste  ydre  Bevægelse  ligesom  ogsaa  ved  Be- 
rørelse  med  en  varm  Haand,  og  man  kan  endog  antage 
det  for  sikkert,  ^at  denne  Funktion  aldrig  standser  under 
hele  Vintersøvnens  Forløb,  om  den  end  er  meget  ind- 
skrænket; thi  skjønt  Marshall  Hall  ved  sine  Forsøg  med 
sovende  Flagermus  i  et  dertil  indrettet  Apparat  har 
vist,  at  de  i  mange  Tilfælde  ikke  indaandede  Spor  af  Ilt 
eller  udaandede  Kulsyre  i  hele  Timer,  fandt  han  dog  til 
andre  Tider,  at  noget  om  end  yderst  lidt  Ilt  blev  forbrugt; 
engang  f.  Ex.  brugtes  i  60  Timer  ikke  mere,  end  hvad 
der  i  vaagen  Tilstand  bruges  i  en -halv.  Regnault  og  Reizet 
fandt  ved  deres  meget  nøiagtige  Forsøg  over  Aandedrættet, 
at  Murmeldyr  under  Vintersøvnen  blive  ved  at  optage  Ilt 
af  den  omgivende  Luft,  om  det  end  ikke  er  mere  end  ^ 
af  den  Mængde,  som  de  samme  Dyr  forbruge  i  vaagen 
Tilstand.  Derhos  fandt  disse  Iagttagere,  at  disse  Dyr  ikke 
alene  optoge  Ilt,  men,  hvad  der  fortjener  megen  Opmærk- 
somhed, ogsaa  en  ringe  Mængde  Qvælstof. 

I  Forbindelse  med  og  som  en  Følge  af  det  formind- 
skede Aandedræt  fremtræder  et  andet  Phænomen.  Den 
dyriske  Varme,  som  hos  Pattedyr  og  Fugle  væsentligt 
hidrører  fra  Iltens  Optagelse  i  Blodet,  gaaer  efterhaanden 
tabt,  med  andre  Ord,  Pattedyrene  blive  under  Vinter- 
søvnen  koldblodige  Dyr.  Resultatet  af  talrige  Under- 
søgelser herover ,  anstillede  paa  Murmeldyr ,  Hassel- 
mus og  Flagermus ,  stemme  alle  overeens  deri ,  at 
under    en    dyb    og   fast    Vintersøvn    er    de    indre    Deles 

eller  Blodets  Varmegrad  omtrent  den  samme  som  den 
omgivende  Lufts,  at  den  stiger  og  synker  med  denne,  og 
at  den  endog  kan  synke  ned  til,  ja  lidt  under  Frysepunktet, 
uden  at  Livet  dog  derfor  udslukkes  (Saissy,  Reeve,  Marshall 
Hall,  Berger,  Jenner,  Barkow).  Imidlertid  er  en  høi  Kulde- 
grad ikke  gunstig  for  Vintersøvnen,  og  Forsøg,  der  med  Villie 
ere  anstillede  ved  meget  lav  Temperatur,  have  vist,  at  Dyrene 
derved  vækkes  af  deres  Søvn,  men  de  døde  alle  nogen 
Tid  efter.  Dyrene  selv  søge  ogsaa  at  beskytte  sig  der- 
imod, idet  de  tye  til  underjordiske  Huler  eller  samle  sig 
i  store  Hobe ,  saaledes  som  Flagermusene ,  hvorved  der 
ligeledes  raades  Bod  paa  den  altfor  stærke  Kulde. 

Mærkværdigt  er  det,  at  medens  Aandedrættet  næsten 
ganske  standser,  bliver  derimod  Kredsløbet  ved,  rigtignok 
langsommere  og  svagere,  men  Bevægelsen  holder  sig  dog 
selv  i  de  fra  Hjertet  længst  bortliggende  Haarkar.  Mar- 
shall Hall  iagttog  dette  paa  Flyvehinden  af  en  Flagermus. 
Dette  minder  meget  om  Ætherens  og  Chloroformens  Ind- 
virkning, hvorved  ligeledes  Aandedrættet  kan  standses  for 
en  Tid,  medens  Blodløbet  bliver  ved,  og  ligesom  efter 
disse  Midler  bh  ver  ogsaa  Vintersovernes  Blod  mørkere  og 
mindre  tilbøieligt  til  at  størkne. 

Fordøielsen  ophører  ganske  under  den  fulde  Vinter- 
søvn og  ligeledes  de  Afsondringer,  der  afhænge  af 
den  eller  staae  i  dens  Tjeneste  (Hunter,  Barkow).  Vaagne 
Dyrene  derimod  af  en  eller  anden  Grund,  saa  at  Aande- 
drættet begynder  paany,  da  føle  de  Trang  til  Føde,  og 
Fordøielsen  gaaer  atter  for  sig. 

Af  denne  korte  Oversigt  over  de  vigtigste  Phænomener 
ved  Dyrenes  Vintersøvn  seer  man,  at  Livsvirksomheden 
under  denne  Tilstand  er  sunken  i  en  betydelig  Grad, 
men  langtfra  aldeles  standset.     Noget  Stofskifte   foregaaer 

der  i  Virkeligheden  ogsaa  hos  dem  i  denne  Tid.  Deres 
Forandring  i  Vægt  er  et  Bevis  herpaa.  Det  er  meget  mærk- 
værdigt, at  denne  Forandring  ikke  altid  er  til  det  ringere. 
Professor  Sacc  i  Neufchåtel  har  ved  sine  talrige  Veininger 
af  Murmeldyr  under  deres  Vintersøvn  fundet,  at  skjønt 
de  i  det  hele  efterhaanden  aftage  i  Vægt,  var  der  dog 
Perioder,  hvori  de  atter  bleve  tungere,  og  dette  indtraf 
netop,  naar  Søvnen  var  allerfastest.  Regnaults  og  Reizets 
Undersøgelser  have  oplyst  os  om  Aarsagen  hertil.  De 
fandt  nemlig,  at  de  sovende  Murmeldyr  undertiden  optage 
kjendeligt  mere  Ilt  af  Luften,  end  der  var  nødvendigt  til 
Dannelsen  af  den  udaandede  Kulsyre,  og  da  ingen  anden 
Afsondring  end  Aandedrættet  var  i  Virksomhed,  maatte  de 
nødvendigvis  tiltage  noget  i  Vægt.  Tager  man  imidlertid 
Hensyn  til  den  hele  Dvaletid,  da  finder  der  et  Tab  af  Stoffer 
Sted,  og  dette  skeer  navnlig  paa  det  i  Forveien  meget 
rigelige  Fedts  Bekostning  (Saissy,  Mangili,  Berger,  Monro, 
Barkow).  Man  kan  med  stor  Sandsynlighed  antage,  at 
<iette  Tab  ikke  alene  foregaaer  gjennem  Lungerne,  men 
ogsaa  gjennem  Huden. 

Den  svage  StolVexel  forklarer  imidlertid,  hvorledes 
disse  Dyr  kunne  leve  næsten  i  skindød  Tilstand,  uden  at 
tage  Næring  til  sig,  ja  næsten  uden  at  aande.  Denne 
Tilstand  kan,  som  vi  nu  have  seet,  hos  Pattedyrene  vare 
hele  Maaneder,  hos  de  lavere  Dyreklasser  kan  den  vare 
meget  længere.  Det  er  langtfra  sjeldent,  at  mange 
Sommerfuglelarver  forpuppe  sig  det  ene  Efteraar,  men 
ikke  komme  frem  som  fuldkomne  Insekter  det  følgende, 
derimod  først  det  næstfølgende  Aar,  ja  Reaumur  gjemte 
saaledes  nogle  Pupper  i  flere  Aar  i  en  Iskjelder,  uden  at 
de  undergik  den  sædvanlige  Forvandling  eller  døde.  Lige- 
ledes kunne  flere  Bloddyr    leve   længe  i  en  skindød  Til- 

stand.  Navnlig  er  dette  oftere  iagttaget  hos  forskjellige 
skalbærende  Landsnegle.  Gough  bragte  nogle  almindelige 
Havesnegle  (Helix  hortensis  og  Helix  zonaria)  ved  tør 
Varme  til  at  trække  sig  ind  i  deres  Hus,  som  de  der- 
efter lukkede  med  en  tynd  Hinde.  Paa  denne  Maade 
gjemte  han  en  i  hele  3  Aar,  og  da  han  lagde  den  i  Vand, 
levede  den  op  paany.  Gaskoin  har  for  nylig  meddelt  en 
lignende  Iagttagelse,  der  næsten  er  endnu  mærkehgere. 
Han  havde  af  en  Kjøbmand  faaet  nogle  Exemplarer  af 
den  afrikanske  Helix  lactea.  .  Disse  Snegle  havde  tilhørt 
2  Kjøbmænd,  hos  hvem  de  i  4  Aar  havde  henligget  al- 
deles upaaagtede.  Alligevel  levede  den  ene  af  dem  op,  da 
han  kom  dem  i  Vand  for  at  rense  dem.  Dette  Dyr  holdt 
han  ikke  alene  i  Live  ved  at  fodre  det  med  Blade  af 
Agurker  og  Kaal,  men  det  fik  endOg  efter  nogle  iMaaneders 
Forløb  30  Unger.  Han  anfører  endnu  flere  andre  Exempler 
paa  et  slumrende  Liv  hos  forskjellige  Bløddyr.  Det  mærk- 
værdigste af  disse  afgiver  en  australisk  Færskvandsmusling 
(Unio),  som  blev  fangen  den  29de  Januar  1849,  laa  der- 
efter 231  Dage  paa  Bunden  af  en  Kasse  og  levede  dog 
atter  op,  da  den  kom  i  Vand.  Denne  Unio  kom  498 
Dage  efter  at  den  var  bleven  fangen  til  Southampton, 
blev  da  paany  bragt  i  Vand  og  aabnede  nu  atter  sine 
Skaller  for  at  vende  tilbage  til  Livet. 

Hidtil  have  vi  seet,  hvorledes  det  dyriske  Liv  kan 
vedblive,  om  end  de  dertil  knyttede  Functioner  næsten 
ere  ude  af  Virksomhed;  men  det  samme  gjælder  om 
Plantelivet.  Ogsaa  her  er  der  et  Skifte  mellem  Virksom- 
hed og  Hvile.  Planterne  i  den  tempererede  og  kolde 
Zone  have  en  Vintersøvn  ligesom  mange  af  Dyrene,  og 
for  Planterne  i  mange  af  de  tropiske  Lande  er  den  tørre 
Tid   en  Sommersøvnens  Tid.      Hos   os   kalder  den   milde 

Foraarssol  hele  Plantelivet  frem  til  nyt  Liv,  paa  Syd- 
Amerikas  tørre  Floder  og  Savanner  har  det  første  Regn- 
skyl den  samme  Virkning.  Undertiden  hændes  det,  f.  Ex. 
i  Sertao'erne  i  Brasilien,  at  Tørken  kan  vare  hele  Aar,  og 
dog  vaagne  Catingaskovene  igjen  af  deres  Skindød, 
saasnart  der  atter  falder  Regn.  De  i  samme  Egne 
voxende  Cacteer  kunne  ligeledes  taale  Tørken  meget  godt, 
ja  de  kunne  endog  tages  op  af  Jorden  og  gjemmes 
længe ,  uden  at  de  derfor  tabe  Evnen  til  at  spire  paany. 
Jeg  har  selv  seet,  hvorledes  et  Ledstykke  af  den  til  denne 
Famihe  hørende  Opuntia  Tuna,  som  i  7  Aar  havde  hængt 
paa  en  Snor  i  et  Drivhus  i  den  botaniske  Have  i  Franeker, 
og  som  næsten  syntes  henvisnet,  strax  fik  nye  Rødder  og 
nogen  Tid  efter  skjød  et  nyt  Led.  efterat  være  bleven 
sat  i  en  Urtepotte. 

Man  kunde  imidlertid  for  disse  Planters  Vedkommende 
nære  Tvivl  om,  hvorvidt  al  Livsvirksomhed  skulde  være 
forbi,  og  det  samme  gjælder  om  de  fleste  Planter  om 
Vintren.  Thi  saalænge  der  endnu  er  nogen  Saft  tilbage 
i  Planten,  og  saalænge  der  endnu  foregaaer  nogen  om 
end  nok  saa  ringe  Uddunstning  fra  Overfladen,  saalænge 
er  der  ogsaa  en  Bevægelse  i  Stofferne,  og  selv  i  den 
strengeste  Vinter  finder  man  altid  Varmegraden  i  Træernes 
Indre  noget  høiere  end  den  omgivende  Lufts,  hvad  der 
deels  kan  forklares  deraf,  at  Træ  er  en  slet  Varmeleder, 
deels  deraf,  at  Rødderne  i  Virkeligheden  trænge  saa  dybt 
ned,  at  Jorden  der  ikke  er  frossen.  Geleznoff  har  da  ogsaa 
ved  talrige  Veininger  godtgjort,  at  selv  under  den 
strengeste  Kulde  i  Moskau  tiltage  Knopperne  kjendeligt'* 
Vægt.  Man  kan  derfor,  hgesom  hos  de  vintersovende 
Dyr,  antage  noget  Stofskifte  hos  Planterne,  saalænge  deres 
Safter  ikke  fryse. 

Man  har  ofte  paastaaet,  at  Planten  stedse  døer,  naar 
dens  Safter  fryse.  Dette  er  vel  sandt  for  de  fleste 
Planters  Vedkommende,  men  den  Kuldegrad,  som  en 
Plante  uden  Skade  kan  taale,  er  meget  forskjellig  efter 
Arten.  De  tropiske  Planter  gaae  ker  tillands  allerede  ud 
ved  en  Varmegrad,  ved  hvilken  vore  indenlandske  Væxter 
trives  fortræffeligt.  At  der  imidlertid  gives  Planter,  ja 
selv  meget  høit  staaende  Planter,  hvis  Safter  kunne  blive 
helt  til  Is,  uden  at  de  derfor  tabe  Spireevnen,  naar  de 
atter  blive  optøede,  dette  har  allerede  Professor  Goppert 
i  Breslau  for  mange  Aar  siden  ved  sine  Undersøgelser 
godtgjort,  og  mange  andre  have  bekræftet  det.  De  sidste 
Undersøgelser  herom  ere  af  Prof.  Le  Conte  i  Nordamerika. 
Han  lagde  Kuldeblandinger,  som  havde  en  Temperatur  af 
—  18°  til  21  o  omkring  de  paa  Stammerne  siddende  Grene 
af  Sambuccus  canadensis,  Pinus  Tæda  og  en  Ailanthus. 
Efter  nogen  Tids  Forløb  saae  man  paa  afskaarne  Stykker, 
at  de  vare  fyldte  med  Is  helt  igjennem,  men  ikke  desto-, 
mindre  sprang  disse  Grene  ud  det  næste  Foraar  og  satte 
nye  Knopper.  Tidligere  havde  allerede  Boyle  efter  Captain 
James's  Beretning  meddelt,  at  paa  Øen  Charlestown  i 
Hudsonsbugten  maa  man  bringe  Træerne  til  at  tøe, 
førend  man  kan  hugge  dem  om,  og  Le  Conte  tilføier,  al 
han  har  hørt  af  Brændehuggere  fra  Maine  og  New-Hampshire, 
at  mange  Træers  Safter  i  strenge  Vintre  ere  saa  frosne, 
at  det  er  vanskeligt  at  hugge  en  Øxe  ind  i  Træet.  Et  andet 
Exempel  paa  mange  Træers  Evne  til  at  modstaae  Kulden  er 
følgende.  Efter  Ermann  skal  ifølge  Erfaringer  hentede. fra  en 
Brøndboring  Jorden  i  Omegnen  af  Yakutsk  i  Sibirien  under 
62^  N.  Br.  være  frossen  til  en  Dybde  af  400  Fod;  Luftens 
aarlige  Middeltemperatur  er  9f  °  ;  om  Vinteren  er  Qvægsølvet 
frosset   i  2 ,   undertiden  i  3  Maaneder,   og  Thermometret 

synker  da  ned  til  -7-  50  ^.  Engang  (d.  21 .  Januar  1838)  har 
man  endog  se~Bt  det  paa  — 60^.  Kun  i  4  iMaaneder  om 
Aaret  fryser  det  ikke  der,  og  Middeltemperaturen  i  Juni, 
Juli  og  August  er  14^,  18J^  og  16^^,  medens  den  høieste 
Varme  undertiden  er  25^.  I  denoe  korte  om  end  for- 
holdsvis varme  Sommer  tøer  Jorden  kun  i  3  Fods  Dybde, 
og  desuagtet  finder  man  paa  Byens  Østside  store  Skove 
af  Lærketræer;  det  kan  nu  ikke  være  muligt  andet,  end  at 
baade  Stammen  og  de  paa  den  evige  lis  hvilende  Rødder 
om  Vinteren,  det  vjl  altsaa  ^sjge  den  største  Deel  af  Aaret, 
maae  være  en  heel  Ismasse. 

Af  disse  Kjendsgjerninger  vil  det  være  aldeles  klart, 
at  Plantelivet  kan  staae  fuldstændigt  stille,  uden  at  man 
derfor  kan  sige,  at  Planten  er  død.  Med  Safternes  For- 
vandling til  en  fast  Ismasse  følger  strax  en  Standsning 
af  al  Bevægelse.  Det  er  nemlig  ubetinget  nødvendigt  for 
ethvert  Stofskifte,  at  nogle  af  Legemets  Dele  ere  i  en 
flydende  Tilstand.  En  Organisme,  der  kun  er  sammensat 
af  faste  Væv -og  faste  Stoffer,  uden  tillige  at  eie  en  Vædske, 
der  kan  holde  de  til  nye  Vævs  Dannelse  nødvendige  Stoffer 
opløste  og  bringe  dens  forskjellige  Dele  i  Forbindelse  med 
hinanden,  en  saadan  Organisme  kan  efter  vore  nærværende 
Kundskaber  umuligt  leve  paa  denne  Klode.  Liv  forudsætter 
Bevægelse,  Bevægelse  forudsætter  en  flydende  Tilstand. 

Planterne  kunne  ikke  alene  miste  deres  Safter,  ved 
Kulden,  men  ogsaa  ved  Indtørring,  hvorved  alle  Vædsker 
forsvinde  og  kun  de  deri  opløste  faste  Dele  blive  tilbage. 
Plantefrøene  levere  et  slaaende  Exempel  herpaa.  Hos 
4em  er  endog  .  et  gjennem  nogle  Maaneder  slumrende 
Liv  nødvendigt,  hvis  de  skulle  kunne  opfylde  deres  Be- 
stemmelse at  vedligeholde  og  forplante  Arten.  Af  alle 
Plantens  iDele  4ndeholde   derJior  Qgsaa  de  modne  Frøkorn 

den  mindste  Mængde  Vand,  og  som  bekjendt  aftager  denne 
endog  senere,  naar  Frøene  ere  faldne  af.  Gartnerne 
sørge  derfor  ogsaa  hvert  Aar  for  at  faae  deres  Frø- 
sorter godt  tørrede.  Ethvert  Frø  indeholder  nu  en  Kim, 
og  denne  er  i  Grunden  allerede  en  lille  Plante,  paa 
hvilken  man  kan  opdage  den  voxne  Plantes  Hovedorganer, 
om  end  i  uudviklet  Form.  Frøets  Spiring  bestaaer  deri,  at 
denne  Udvikling  begynder,  med  andre  Ord,  at  Kimen  eller 
den  unge  Plante  begynder  at  voxe,  idet  den  først  lever  af 
det  i  Frøet  indeholdte  Næringsstof.  Dette  kan  dog  ikke 
skee,  naar  der  ikke  er  Vand  i  Nærheden  til  at  opløse 
de  allerede  tilstedeværende  opløselige  Substanser  og  til 
at  frembringe  de  Processer,  hvorved  ellers  uopløselige 
Stoffer,  f.Ex.  den  i  de  fleste  Frø  saa  rigeligt  forekommende 
Stivelse,  blive  opløsehge.  Hvor  Vandet  mangler,  udeblive 
disse  Forandringer,  uden  at  Frøet  derfor  taber  sin  Spire- 
evne. Erfaringen  har  ogsaa  vist,  at  denne  Spireevne, 
dette  Frøets  slumrende  Liv,  længe  kan  holdes  vedlige.  Frøene 
af  Mimosa  pudica  beholde  denne  Evne  i  60  Aar,  efter 
Andre  over  100  Aar,  naar  de  kun  opbevares  paa  et  meget 
tørt  Sted.  Tyrkiske  Bønner  i  Tourneforts  Herbarium  spi- 
rede 100  Aar  efter  hans  Død.  Professor  Fries  i  Upsala 
saae  en  Hieracium  spire,  hvis  Frø  havde  ligget  et  halvt 
Aarhundrede  i  et  Herbarium.  Foruden  disse  vel  iagttagne 
og  aldeles  sikkre  Tilfælde  har  man  endnu  nogle  flere,  af 
hvilke  det  fremgaaer,  at  mange  Frø  kunne  under  gunstige 
Forhold  beholde  deres  Spireevne  endnu  længere,  en  Ting, 
som  mange  endnu  blive  ved  at  betvivle.  I  en  meget 
gammel  Gravhøi  ved  Maidencastle  i  England  fandt  man  saa- 
ledes  i  et  Menneskeskelet  nogle  Frøkorn,  som  Lindley 
saaede ;  de  spirede  og  frembragte  Hindbærplanter.  I  Frankrig 
fandt  man  i  en  for  500  Aar  siden  afdød  Diakons  Grav  Frø  af 

Rosmarinen  og  Kameelblomsten;  Croizet  saaede  dem,  og 
de  spirede.  Da  man  aabnede  nogle  gamle  galliske  Grave  et 
Sted  i  Departementet  Dordogne,  som  efter  al  Sandsynlighed 
hidrørte  fra  det  første  Aarhundrede  e.  Chr. ,  fandt  man 
paa  det  Sed,  hvor  Ligets  Hoved  havde  hvilet,  et  lille  Hul 
fyldt  med  Frø,  som  bleve  saaede  og  spirede;  de  frem- 
komne Planter  vare  Heliotropium  europæum,  den  blaa 
Kornblomst  og  en  Art  Kløver.  Det  samme  var  Tilfældet 
med  Meisen  fra  Inkaernes  Grave.  I  den  tydske  Natur- 
forskerforsamling iAaret  1834  meddelte  Grev  v.  Sternberg, 
at  han  havde  faaet  noget  i  ægyptiske  Mumier  fundet  Hvede 
til  at  spire,  og  1844  fandt  man  i  en  ægyptisk  Sarkophag 
i  det  britiske  Museum  en  Pakke  med  Hvede,  Ærter  og 
Vikker  i,  af  hvilke  dog  kun  de  2  førstnævnte  vilde  spire.  Det 
vilde  være  let  at  give  endnu  flere  Exempler,  men  de  allerede 
anførte  ere  tilstrækkeUge  til  vort  Øiemed.  Kunde  der  end 
reises  mere  eller  mindre  begrundede  Tvivl  om  de  sidst 
anførte  Exemplers  Paalidelighed,  Tvivl,  som  vi  her  for 
Kortheds  Skyld  forbigaae,  kan  man  dog  antage  for  vist, 
at  mange  Frø  kunne  under  gunstige  Forhold  beholde 
deres  Spireevne  i  mange  Aar  ja  maaskee  i  Aarhundre- 
der,  og  der  ligger  da  heller  ikke  noget  urimeligt  i  at 
antage,  at  i  et  Land  som  Ægypten,  hvor  det  næsten 
aldrig  regner,  og  hvor  Luften  er  saa  overordentlig  tør. 
Spireevnen  kan  holde  sig  i  Tusinder  af  Aar,  ja  i  et 
ubegrændset  Tidsrum. 

I  Forbigaaende  maae  vi  her  bemærke,  at  denne  Evne 
hos  mange  Frø  forklarer  et  Phænomen,  som  man  oftere 
har  Leilighed  til  at  iagttage.  Ved  at  omgrave  et  Stykke 
Jord,  der  længe  har  Ugget  urørt,  hændes  det  nemlig  ikke 
saa  sjeldent,  at  der  kommer  Planter  frem,  som  tilhøre 
ganske  andre  Arter  end  dem,    som   tidligere   fandtes  der 

eller  i  Omegnen.  Girardin  meddeler  et  Exempel  herpaa 
fra  et  Sted,  der  i  242  Aar  havde  været  dækket  med  Grus, 
som  man  ved  Anlæggelsen  af  et  Fængsel  i  Rouen  kjørte 
bort,  og  efter Cleghorn  iagttager  man  altid,  naar  man  har 
afbrændt  eller  omhugget  Urskovene  i  Indien,  nye  der  hidtil 
ukj endte  Planter. 

Dog  —  ikke  alene  de  enkelte  Frø,  men  hele  Planter 
kunne  i  tørret  Tilstand  beholde  deres  Livsevne;  dette 
sees  af  de  i  Herbarier  opbevarede  Mosser,  som  efter 
mange  Aars  Forløb  kunne  leve  op  og  voxe  videre,  naar 
de  atter  komme  i  Vand.  En  lille  Plante,  nemlig  den 
ogsaa  i  andre  Henseender  mærkværdige  Chlamydococcus 
pluvialis,  maa  endog  af  og  til  fuldkommen  gjennem- 
tørres,  hvis  den  skal  blive  ved  at  forplante  sig,  og  Braun 
iagttog,  at  7  Aar  gamle  tørrede  Exemplarer  atter  forplantede 
sig,  naar  de  havde  ligget  3  Dage  i  Vand. 

Det  er  imidlertid  ingenlunde  Planterne  alene,  hos 
hvilke  en  slig  fuldkommen  Standsning  af  Livet  kan  ind- 
træde, selv  Dyrene  afgive  Exempler  herpaa. 

Hvad  nu  først  det  Spørgsmaal  angaaer,  om  Dyr  kunne 
være  stivfrosne  og  dog  leve  op  igjen,  da  kan  det  ikke  nægtes, 
at  mange  af  de  herfor  anførte  Beviser  ikke  udelukke  en- 
hver Tvivl.  Man  har  vel  oftere  fundet  Dyr  indesluttede  i 
en  fast  Ismasse  eller  levende  i  en  Temperatur  langt  under 
Frysepunktet,  men  man  maa  erindre,  at  én  vandagtig 
Vædske,  som  Blodet  og  de  øvrige  dyriske  Vædsker,  kan 
afkjøles  nogle  Grader  under  Frysepunktet  uden  at  fryse, 
naar  den  kun  befinder  sig  i  fuldstændig  Ro.  Om  Vinteren 
har  jeg  selv  ofte  havt  Frøer  og  Fiske  (Foreller  og  Aborrer) 
i  Vand,  som  bundfrøs,  saa  at  Dyrene  sade  aldeles  fast  i 
Isen,  men  ved  langsom  Optøning  levede  de  atter  op,  uden 
at  jeg  derfor  tør  paastaae,  at  disse  Dyr  selv  have  været  frosne. 

Imidlertid  er  der  nogle  af  de  følgende  Exempler,  hvor 
man  ikke  kan  tvivle  paa,  at  Dyr  virkelig  have  været  frosne. 

[  Siberien  saae  Pallas  i  de  en  stor  Deel  af  Aaret 
bundfrosne  Søers  Is  en  Art  Karper  som  atter  bleve 
levende  efter  at  være  blevne  optøede.  Det  samme  for- 
tæller Franklin  om  Fiskene  i  Polarhavenes  Is;  naar  de 
med  et  Net  vare  blevne  dragne  op  fra  Dybet,  frøs  de 
strax  og  bleve  saa  haarde,  at  de  kunde  kløves  med  en 
Øxe,  og  da  saae  man,  at  Indvoldene  dannede  en  eneste 
lisklump.  Og  dog  gav  slige  Fisk  atter  Livstegn,  naar  de 
bragtes  i  Nærheden  af  Varme,  ja  en  rød  Karpe  (Catosto- 
mus  Lesuerii),  som  havde  været  frossen  i  36  Timer,  blev 
atter  ganske  levende.  Paa  sine  Reiser  i  Nordpolarlandene 
fandt  Hearne  Frøer,  som  i  den  Grad  vare  frosne,  at  deres 
Been  vare  saa  skjøre  som  Glas,  og  aUigevel  fik  deres 
fulde  Bevægelse  igjen,  da  de  kom  i  Nærheden  af  en  mild 
Varme.  Man  kunde  maaskee  endnu  reise  Tvivl  om  Paa- 
lideligheden  af  denne  af  en  Sømand  meddelte  Iagttagelse, 
men  for  kort  siden  meddelte  den  udmærkede  Naturforsker 
Dumeril  i  det  franske  Akademi,  at  han  ved  sine  Under- 
søgelser var  kommen  til  det  Resultat,  at  Frøer  kunne 
fryse  uden  derfor  at  døe.  Han  satte  nemlig  Frøer  i  en 
af  en  Kuldeblanding  omgiven  Kasse,  hvis  Temperatur  der- 
ved blev  —  12°;  et  i  Endetarmen  indbragt  Thermometer 
viste  —  1  0.  Ved  at  obducere  en  af  dem,  fandt  man  alle 
dens  Indvolde  og  Safter  stivfrosne.  Alle  de  øvrige  vendte 
imidlertid  atter  fuldstændigt  tilbage  til  Livet  ved  en  meget 
langsom  Optøning. 

At  Insekter  og  andre  hvirvelløse  Dyr  efter  at  have  været 
fuldkommen  frosne  atter  fik  Liv,  har  man  ofte  iagttaget.  Dette 
beretter  Lister  om  Kaalorme,  som  bleve  saa  haarde,  at  de 
ved  at  kastes  paa  en  Glasplade  gave  den  samme  Lyd,  som 

naar  man  kastede  en  Steen  derpaa;  det  samme  fortalte 
Stickney  om  nogle  Larver  af  Tipiila  oleracea;  til  det  samme 
Resultat  kom  Bonnet  med  Puppen  af  en  af  de  hvide  Som- 
merfugle (Pieris  brassicæ),  som  ved  —  18°  var  bleven  til 
en  Isklump,  men  som  dog  senere  gjennemgik  sin  fuld- 
stændige Forvandling;  lignende  Iagttagelser  har  Stuber 
meddelt  om  Bladlus  (Apbis  Dianthi),  Ratzeburg  og  Jånisch 
om  en  Bille  (Botrichus  typographus).  Spallanzani  fandt, 
at  Silkeormeæg,  der  bleve  udsatte  for  en  Kulde  af  —  39° 
ja  endog  —  49  °,  ikke  mistede  deres  Evne  til  at  udvikle 
sig  videre,  ligesaa  lidt  som  en  Kulde  af  —  40°  dræbte 
Æggene  af  en  Snegl,  James  Ross  gjorde  paa  sin  Reise 
følgende  Forsøg.  30  Larver  af  Laria  Rossii  bleve  lagte  i 
en  Æske  og  i  3  Maaneder  udsatte  for  Polarzonens  Vinter- 
kulde. De  bleve  derpaa  bragte  ned  i  Kahytten,  levede  da 
alle  op  og  krøbe  omkring,  bleve  atter  bragte  ud  i  en 
Kulde  af  —  40  °  og  frøs  paany.  En  Uge  efter  levede  23 
af  dem  atter  op  i  Kahytten,  men  bleve  nu  igjen  bragte  ud 
i  Kulden,  og  efterat  de  endnu  engang  havde  været  frosne 
i  en  Uge ,  vendte  1 1  af  dem  tilbage  til  Livet.  De  frøs  nu 
for  fjerde  Gang,  men  kun  to  af  dem  levede  da  atter  op. 
Om  man  nu  end  ikke  ved  alle  disse  forskjellige  Iagt- 
tagelser med  fuldkommen  Sikkerhed  kan  bevise,  at  de 
indre  Dele  og  de  i  dem  indeholdte  Vædsker  altid  have 
været  frosne,  saa  er  dog  saameget  vist,  at  der  gives  Dyr, 
hvor  Livsvirksomheden  kan  standse  aldeles  som  en  Følge 
af  Kuldens  Indvirkning,  uden  at  de  derfor  have  tabt  Evnen 
til  at  leve  op  igjen.  Ligesom  hos  Planterne  kan  det  samme 
ogsaa  foregaae  hos  mange  Dyr  ved  Indtørring.  Jeg  be- 
høver vel  næppe  at  tilføie,  at  det  kun  kan  skee  hos  meget 
smaa  Dyr,   hvor  Indtørringen   kan  foregaae  meget  hurtigt. 

Hollænderen  Leeuwenhoek  var  den  første,  der  iagttog 
dette  den  2den  September  1701.  Han  saae,  at  Hjuldyr 
kunde  fuidkomment  udtørres  i  Støvet  i  en  Tagrende,  men 
atter  begyndte  at  bevæge  sig,  naar  de  bleve  befugtede. 
Han  havde  noget  af  dette  Støv  liggende  i  5  Maaneder  paa 
€t  Stykke  Papir  i  sit  Værelse  og  iagttog  det.  Efter  Leeu- 
wenhoek have  mange  andre  Naturforskere  bekræftet  dette, 
og  man  har  desuden  opdaget  flere  andre  Smaadyr,  som 
det  samme  er  Tilfældet  med.  De  vigtigste  af  disse  ere 
de  smaa  Ilundorme  (4nguillula,  Rhabditis),  som  findes 
i  fordærvet  Eddike,  surt  Klister,  Meel  o.  a.  St. ,  og  de 
besynderlige  »Tardigrader« ,  som  findes  i  Støvet  i  Tag- 
render, i  Mosset  paa  Tage  og  i  Grøftevand.  Det  er 
især  Spallanzani,  hvem  vi  skylde  vore  Efterretninger  herom, 
og  naar  man  har  læst  hans  nøiagtige  Undersøgelser, 
kan  man  ikke  noksom  undre  sig  over,  at  Ehrenberg 
har  villet  frakjende  dem  al  Betydning  og  uden  videre  har 
erklæret  dem  for  falske.  Det  var  derfor  meget  godt,  at 
Doyére  ved  sine  fornyede  Undersøgelser  for  nogle  Aar 
siden  kom  til  ganske  det  samme  Resultat  som  Spallanzani, 
og  jeg  selv  kunde,  hvis  det  var  nødvendigt,  anføre  nogle 
af  mine  egne  Undersøgelser,  hvorved  jeg  for  mit  Vedkom- 
mende er  bleven  aldeles  overbevist. 

Hvad  Doyéres  Undersøgelser  have  vist  os,  er,  at  disse 
Smaadyr  —  der  ingenlunde  ere  saa  lavt  organiserede, 
men  tværtimod  have  en  temmelig  sammensat  Bygning 
med  et  stort  Antal  forskjellige  Organer  for  de  forskjellige 
Livsfunktioner  —  efterat  være  blevne  fuldkomment  ind- 
tørrede over  Svovlsyre  og  i  et  lufttomt  Rum,  dog  senere 
kunne  leve  op  igjen  ved  at  befugtes,  om  der  end  kan 
medgaae  nogle  Timer,  undertiden  endog  1  k  2  Dage  der- 
til.    I  fuldkommen  tør  Tilstand  kunne  de  taale  en  Varme 

af  125 '^,  altsaå  mere  end  det  kogende  Vands  Varme  uden 
at  tilintetgjøres. 

Da  disse  Dyr  paa  den  anden  Side,  saalænge  de  have 
deres  Fugtighed,  allerede  omkomme  ved  49^,  er  det  klart, 
at  denne  Modstandsevne  mod  den  høie  Temperatur  er 
knyttet  til  den  fuldkomne  Mangel  paa  Vædsker,  hvorved 
de  æggehvideholdige  Stoffer  i  Legemet  blive  forhindrede 
fra  at  løbe  sammen.  Det  kan  derfor  ei  undre  os,  at  slige 
Dyr,  hvis  Livsvarighed  ellers  kun  er  nogle  Dage  eller  Uger, 
kunne  i  en  fuldkommen  indtørret  Tilstand  bevare  Livs- 
evnen  i  mange  Aar,  saa  at  de  atter  leve  op  og  begynde 
et  nyt  Liv  ved  at  komme  i  Vand.  Schultze  har  seet  dette 
hos  Hjuldyr  efter  4  Aars  Indtørring,  og  det  samme  fortæller 
Baker  om  Infusorier,  som  Needham  havde  sendt  ham  for 
27  Aar  siden. 


Efter  alt,  hvad  jeg  her  har  meddelt,  kan  man  vel 
næppe  længere  tvivle  om,  at  den  Forestilling,  at  Liv  og 
Død  ere  adskilte  ved  en  dyb,  uoverstigelig  Kløft,  ikke  er 
rigtig.  Vi  ville  kaste  et  Blik  tilbage  paa  det  hidtil  af- 
handlede. 

Vi  saae  da,  at  under  Vintersøvnen  ere  alle  Organernes 
Virksomed  formindsket,  at  nogle  endog  staae  heelt  stille, 
og  at  netop  derfor  Livet  kan  holdes  vedlige,  uagtet  Lege- 
met ikke  faaer  den  sædvanlige  Føde  bibragt.  En  saadan 
Tilstand  kan  sammenlignes  med,  hvad  vi  see  paa  et  Ildsted, 
hvor  Kul  længe  kunne  holde  sig  glødende  under  en  stor 
Mængde  Aske,  naar  blot  Luftens  Adgang  forhindres.  Alle 
Livsbetingelser  vedvare  hos  Vintersoverne,  og  saasnart  de 
vaagne,  begynde  de  strax  at  aande  og  føle  samtidigt  Trang 
til  Føde,  akkurat  ligesom  man  maa  lægge  Brændsel  paa 
Ildstedet,  naar  Asken  tages  bort,  for  at  ikke  de  glødende 

Kul  skulle  slukkes  ved  Luftens  Adgang.  Selv  hos  Men- 
nesket forekomme  Tilstande,  der  minde  om  Vintersøvnen. 
Sora  bekjendt  kan  mangen  Sygdom  medføre  en  betydelig 
mindre  Trang  til  Føde;  men  en  complet  Afholdenhed  kan 
aldrig  vare  længe,  og  Fortællingerne  om  Folk,  der  have 
levet  flere  Aar  uden  at  nyde  noget,  maae  ganske  vist  hen- 
regnes til  Fablerne,  noget,  som  den  bekjendte  Engeltje  van 
der  Vlies  nylig  har  bevist.  Skindøden,  som  vistnok  fore- 
kommer langt  sjeldnere,  end  man  maaskee  troer,  kan 
ogsaa  sammenhgnes  med  en  meget  dyb  Vintersøvn.  I 
Indien  skulle  enkelte  Fakirer  have  tilegnet  sig  den  Færdig- 
hed, at  lade  sig  begrave  1  å  2  Maaneder  i  en  fuldkommen 
lukket  Grav  og  derpaa  staae  op  igjen  og  leve  videre.  Et 
hgnende  Exempel  paa  vilkaarlig  Skindød,  der  dog  kun 
varede  ^  Time,  fortæller  man  om  en  engelsk  Oberst,  En- 
delig tilføier  jeg,  hvad  en  af  mine  Venner  har  fortalt  mig, 
at  Bønderne  i  en  vis  Deel  af  Holland  tilbringe  en  stor  Deel 
af  Vinteren  sovende,  da  de  have  gjort  den  Erfaring,  at 
man  saa  spiste  mindre. 

Anderledes  forholder  det  sig  med  de  frosne  eller  ind- 
tørrede organiske  Væsener  af  Plante-  og  Dyreriget.  Her 
findes  endnu  nogle  af  de  nødvendige  Livsbetingelser, 
nemhg  de  faste  Deles  Struktur  og  den  naturlige  chemiske 
Stofblanding,  men  en  anden  for  Livsyttringerne  nødven- 
dig og  væsenlig  Betingelse  mangler,  nemlig  den  flydende 
Tilstand  af  endeel  af  Stofferne.  Netop  heri  ligger  Aarsagen 
til  disse  Organismers  Uforanderhghed  under  denne  Tilstand. 
Det  gaaer  dermed,  som  naar  vi  komme  en  Krystal  af 
svovlsur  Magnesia  (engelsk  Salt)  og  en  anden  af  kulsurt 
Natron  i  samme  Glas.  De  ville  blive  liggende  ved  Siden 
af  hinanden,  uden  at  den  ene  udøver  nogen  Indflydelse 
paa  den  anden;  men  kommer  man  Vand  i  Glasset,  da  vil 


strax  de  2  Saltes  indbyrdes  chemiske  Slægtskab  gjøre  sig 
gjældende;  der  dannes  opløseligt  svovlsurt  Natron,  og  kul- 
sur Magnesia  bundfældes  som  et  hvidt  Pulver.  Noget 
Lignende  foregaaer  i  de  organiske  Legemer;  de  i  dem 
værende  Stoffer  udøve  en  vedvarende,  for  Livet  uundværlig, 
chemisk  Indflydelse  paa  hinanden;  ophæver  man  denne 
Indflydelse  ved  at  skaffe  Vandet  bort,  da  ville  de  beslæg- 
tede Stoffer  blive  liggende  uforandrede  ved  Siden  af  hinan- 
den ligesom  Krystallerne  af  de  to  Salte.  Tillige  kunne 
vi  nu  forklare  os,  hvorfor  Døden  ei  følger  umiddelbart 
derefter.  Døden  er  vel  alle  organiske  Væseners  bestemte 
Maal,  men  dette  naaes  i  Almindelighed  først  gjennem  en 
bestemt  Række  Stof-  og  Formforandringer.  Formen  og 
Stofferne  forandres  ogsaa  efter  Døden,  og  dertil  ud- 
fordres ligesaavel  en  vis  Fugtighed  som  til  Livets  regel- 
mæsige  Gang.  Men  standse  vi  Livsfunktionerne  pludseligt 
og  paa  en  saadan  Maade,  at  Formen,  det  vil  sige  Orga- 
nernes Bygning,  og  tillige  den  chemiske  Sammensætning 
bliver  uforandret  og  paa  Grund  af  Omstændighederne  er 
nødt  til  at  blive  uforandret,  saa  vil,  saasnart  den  gamle 
Tilstand  atter  er  tilveiebragt.  Livet  gaae  sin  vante  Gang, 
med  andre  Ord,  Stof-  og  Formforandringerne,  der  udgjøre 
Livets  Væsen,  ville  atter  begynde  der,  hvor  de  for  en  Tid 
bleve  afbrudte.  Et  Frø,  som  beholder  sin  Spireevne  i  Aar- 
hundreder,  et  Hjuldyr,  som  ligger  hele  Aar  indtørret  paa 
en  Glasplade,  kan  man  derfor  hverken  kalde  levende  eller 
døde.  Det  er  kun  organiske  Væsener,  som  under  visse 
bestemte  Betingelser  kunne  blive  levende,  med  andre  Ord 
de  have  Livsevne.  Hvor  længe  denne  Livsevne  kan  ved- 
blive, er  Noget,  som  kun  Erfaringen  kan  lære;  men  hid- 
til er  der  Intet  til  Hinder  for  at  antage,  at  den  under 
gunstige   Omstændigheder,    navnlig    naar    den    omgivende 


Luft  er  aldeles  blottet  for  Fugtighed,  vil  kunne  vare  i  en 
aldeles  ubegrændset  Tid.  Anderledes  forholder  det  sig  med 
de  organiske  Væsener,  hvis  Safter  ere  og  vedblive  at  holde 
sig  flydende,  som  Tilfældet  er  under  Vintersøvnen.  Vel 
er  der  vistnok,  som  vi  have  seet,  ogsaa  mellem  dem 
enkelte  sikkre  Exempler  paa,  at  Livet  kunde  vare  i  flere 
Aar;  men  da  vi  efter  vor  hele  Kundskab  til  de  dyriske 
Livsphænomener  maae  antage,  at  her  kun  er  en  svagere 
Virksomhed  og  ikke  en  fuldkommen  Stillestaaen  i  Orga- 
nernes Funktion,  følger  deraf  nødvendigvis  en  begrændset 
Livsvarighed.  Ikke  desto  mindre  anføres  Exempler,  som, 
hvis  de  vare  sande,  maatte  føre  til  det  modsatte  Resultat, 
eller  dog  til  at  antage  en  Livsvarighed,  der  kom  den  ube- 
grændsede  meget  nær.  Vi  maae  imidlertid  her  forlade 
den  rene  Erfarings  og  de  positive  Kundskabers  Gebeet  og 
begive  os  ud  paa  en  langt  usikkrere  Jordbund.  Natur- 
historien har  ligesaavel  som  Historien  sine  Myther  og  Sagn; 
og  ligesom  det  ofte  lykkes  Historikeren  at  komme  efter 
den  Sandhed,  som,  skjøndt  udpyntet  og  forsynet  med  frem- 
mede Tilsætninger,  Hgger  til  Grund  for  en  Mythe  eller  et 
Sagn,  saaledes  kunne  ogsaa  de  i  Folket  spredte  Fortæl- 
linger om  Naturphænomener,  om  de  end  lyde  aldrig  saa 
besynderlige  og  fabelagtige,  dog  indeholde  nogen  Sandhed, 
og  en  tænksom  Naturforsker  vil  aldrig  uden  efter  nølere 
Prøvelse  slaae  slige  Fortællinger  hen  i  Veiret,  alene  fordi 
de  ikke  rime  sig  med  vore  nuværende  Kundskaber.  Man 
behøver  kun  at  huske  paa,  at  det  ikke  er  meget  længere 
end  et  halvt  Aarhundrede,  siden  Chladni  beviste,  at  Stene 
virkelig  kunde  falde  ned  fra  Luften,  noget,  som  man  hidtil 
havde  holdt  for  et  Eventyr,  og  at  det  kun  er  ganske  faa 
Aar  siden  Bontigny  viste,  at  en  anden  saakaldet  Fabel, 
nemlig  den,  at  et  Menneske  uden  Skade  kunde  dyppe  sine 

Hænder  ned  i  smeltet  Bly,  ja  endog  i  glødende  Jern,  vir- 
kelig blev  bekræftet  af  Erfaringen. 

Jeg  sigter  hermed  til  Fortællingerne  om  Tudser,  som 
man  har  fundet  ikke  blot  indeni  Træstammer,  men  ogsaa 
indeni  Fdippestykker.  Steg  et  Phænomens  Sikkerhed  i  samme 
Forhold  som  Antallet  paa  de  angivne  Iagttagelser  deraf, 
saa  vilde  man  næppe  længere  kunne  tvivle  om  disse  Iagt- 
tagelsers Paalidelighed. 

Fra  den  Tid  af,  da  Agricola  for  mere  end  300  Aar 
siden,  nemlig  i  Aaret  1546,  i  sit  Værk  »Om  de  under- 
jordiske Dyr«  først  anførte  et  Exempel  paa  en  i  en  Mølle- 
steen  ved  Toulouse  funden  levende  Tudse,  og  indtil  for 
3  Aar  siden,  da  en  lignende  Begivenhed  satte  det  franske 
Akademi  i  Bevægelse,  finder  man  et  stort  Antal  Exempler 
omtalte  hos  de  forskjellige  Forfattere.  Men  slige  Fortæl- 
linger maa  ei  blot  bedømmes  efter  deres  Mængde,  men 
fremfor  alt  efter  deres  Værdi.  Er  en  skarp  Kritik  nogen- 
sinde nødvendig,  da  er  det  her,  og  Kritikeren  faaer  let 
Bugt  med  de  fleste  Beretninger.  Næsten  altid  beroe  For- 
tællingerne paa  Arbeidsfolks,  Brændehuggeres,  Steenkløveres, 
Bjergmænds  og  lignende  Personers  Meddelelser;  og  lader 
man  end  forsætligt  Bedrageri  ude  af  Betragtningen,  saa 
er  det  dog  altfor  bekjendt,  hvor  tilbøielige  mange  af  disse 
Folk  ere  til  at  troe  paa  det  Vidunderlige,  til  at  man 
skulde  kunne  antage  dem  for  fordomsfrie  nok  til  at  an- 
stille en  riglig  Iagttagelse.  Derhos  er  det  maaskee  muligt, 
at,  idetmindste  i  Frankrig,  den  dobbelte  Betydning  af  Ordet 
»crapaud«  ofte  har  givet  Anledning  til  en  Forvexling.  Dette 
Ord  skal  nemlig  blandt  Steenkløverne  der  tillige  slet  og 
ret  betegne  en  Hule  i  en  Steen,  som  kommer  tilsyne,  naar 
den  kløves,  og  som  forringer  Stenens  Skjønhed  og  Værdi. 

Udelukker  man  nu  alle  de  Tilfælde,  hvor  enten  en  Navne- 
forvexling  eller  Selvbedrag  har  kunnet  give  Anledning  til 
en  slig  Fortælling,  kan  man  dog  ikke  nægte,  at  der  blive 
nogle  enkelte  tilbage,  som  ikke  kunne  opklares  ad  denne 
Vei.  Det  mærkværdigste  af  disse  er  dog  vistnok  det  oven- 
nævnte ,  som  for  nogle  Aar  siden  blev  meddelt  det  franske 
Akademi,  og  som  blev  undersøgt  paa  selve  Stedet  af  en 
Commission,  bestaaende  af  Elie  de  Beaumont,  Flourens, 
Milne  Edwards  og  Dumeril.  Ved  at  bore  en  Brønd  i  Nær- 
heden af  Blois  fandt  man  i  61  Fods  Dybde  en  Kiselsteen; 
^n  Arbeider  slog  den  i  2  Stykker,  og  den  syntes  at  inde- 
slutte en  levende  Tudse,  som  laa  i  et  til  Dyrets  Størrelse 
temmelig  nøie  svarende  Hul.  Det  vilde  føre  os  for  vidt, 
hvis  vi  her  skulde  gjennemgaae  alle  Enkelthederne  ved 
kommissionens  Undersøgelser.  Det  maa  være  nok  at  an- 
føre, at  de  kom  til  Stedet  og  fandt  Tudsen,  den  i  Frankrig 
meget  almindelige,  men  ogsaa  hos  os  forekommende  grøn- 
brogede Tudse,  i  Hullet  i  Stenen,  at  de  forgjæves  søgte  Spor 
til  en  tidligere  tilstedeværende  Spalte  eller  Aabning  i  denne, 
at  Hulen  indvendigt  var  beklædt  med  Kalksteen,  og  — 
hvad  der  især  fortjener  Opmærksomhed  —  at  paa  det  Sted 
af  Kalkstenen,  hvortil  Hovedet  havde  ligget  op,  fandtes 
et  Mærke  deraf. 

Mon  der  ikke  alligevel  i  dette  Tilfælde  har  fundet  et 
forsætligt  Bedragerie  Sted?  Muligheden  kan  ei  benægtes, 
uagtet  det  fremgaaer  af  Commissionens  hele  Beretning,  at 
den  ei  antager  dette,  men  tvertimod  mener,  at  Stenen  med 
Tudsen  i  er  funden  i  den  angivne  Dybde. 

Men  om  nu  ogsaa  slige  Tilfælde  forekomme,  opstaaer 
dog  det  Spørgsmaal:  hvor  længe  kan  da  et  saadant  Dyr 
have  levet  indesluttet  paa  denne  Maade?  Naar  man  finder 
dem  i  Træstammer,   ville  Aarsringenes  Antal   udenom  det 

Sted,  hvor  de  sidde,  kunne  give  Svaret.  Den  berømte 
Astronom  Richard  Bradley  var  engang  Øienvidne  til,  at  man 
fandt  en  Tudse  midt  inde  i  et  tykt  Egetræ.  Seigne  om- 
taler en,  som  efter  Aarsringene  at  dømme  havde  levet  der 
i  80 — 100  Aar.  Enhver  veed,  at  Tudserne  krybe  ind  i 
Spalter  og  Huller  i  Træerne  for  at  ligge  i  Dvale  der  om 
Vinteren.  Det  er  da  muligt,  at  de  senere  af  en  eller 
anden  Grund  maae  blive  der,  og  de  nye  Ved-  og  Barklag 
skjule  tilsidst  Dyret  aldeles.  Dette  har  Jesse  i  Virkelig- 
heden seet  paa  et  Morbærtræ,  hvor  en  Tudse  krøb  ind 
der,  hvor  Træet  delte  sig  i  2  store  Grene,  og  nu  blev 
saa  fast  indesluttet  af  den  voxende  Bark,  at  den  ikke  mere 
kunde  komme  ud  og  tilsidst  var  aldeles  lukket  inde. 

Om  man  nu  endog  indrømmede,  at  Vintersøvnen,  som 
ellers  kun  varer  nogle  Maaneder,  her  havde  varet  saalænge, 
at  der  imidlertid  kunde  danne  sig  80 — 100  Aarsringe,  vilde 
det  være  et  altfor  forfærdeligt  Spring,  om  man  deraf  vilde 
hente  Bevis  for,  at  levende  Tudser  kunde  findes  inde  i 
Klippeblokke,  hvis  Dannelse  er  skeet  for  1000,  ja  maaskee 
for  100000  Aar  siden.  Saaledes  vil  man  have  fundet  et 
Dyr  af  denne  Art  i  en  Kulgrube  i  Peny-Douan  i  Syd-Wales 
i  en  Dybde  af  105  Fod  i  selve  Steenmassen!  Enhver,  der 
har  den  ringeste  Forestilling  om  den  uendelig  lange  Tid, 
der  er  mellem  Steenkulsperioden  og  den  nuværende,  maa 
naturligvis  erklære  en  slig  Historie  for  en  Fabel. 

Men,  som  vi  tidligere  bemærkede,  for  de  fleste  Myther 
og  Sagn  hgger  en  eller  anden  Sandhed  til  Grund,  og 
ialfald  er  det  af  Vigtighed  at  faae  det  Spørgsmaal  be- 
svaret: hvor  længe  kunne  disse  i  den  faste  Steen  inde- 
sluttede Tudser  fortsætte  dette  Dvaleliv?  Besvarelsen  heraf 
har  længe  ligget  Naturforskerne  paa  Hjerte  og  de  have 
anstillet  Forsøg  herover.      Ved  Nedbrydelsen   af  en  Mur 

i  Raincy  i  Aaret  1 770  fandt  man  en  levende  Tudse  indeni 
Gipsen,  og  den  skal  have  levet  der  henimod  40  Aar. 
Hérissant  fik  dette  Dyr  af  Hertugen  af  Orleans  og  ind- 
murede senere  flere  i  Gips,  og  af  disse  skulle  flere  have 
levet  i  over  18  Maaneder.  Lignende  Forsøg  ere  senere 
gjentagne  af  W.  Edvards  og  gave  samme  Resultat.  Buck- 
land indesluttede  nogle  i  Sandsteen  og  andre  i  porøs 
Kalk  og  nedgrov  dem  i  sin  Have.  Efter  et  Aars  Forløb 
bleve  de  atter  gravede  op,  og  det  viste  sig  da,  at  de,  der 
havde  ligget  i  Sandstenen,  vare  døde  og  forraadnede, 
medens  de,  der  havde  ligget  i  Kalken,  endnu  vare  levende, 
men  saa  magre,  at  de  næppe  vilde  have  levet  meget  længere. 
Det  følgende  Exempel  viser  imidlertid,  at  naar  Tudser  ere 
indesluttede  i  Gips,  kunne  de  leve  meget  længere.  Da 
hint  omtalte  Fund  fra  Blois  kom  paa  Bane  i  det  franske 
Akademie,  meddelte  Professor  Séguin,  at  han  nogle  Aar 
iforveien  havde  indesluttet  endeel  Tudser  i  Gips.  Han 
kunde  ikke  erindre,  hvorlænge  det  varede,  inden  han 
undersøgte  dem,  det  var  idetmindste  5  eller  6  Aar,  mulig- 
vis endog  10  Aar,  men  da  fandt  han  endnu  en  af  dem 
levende;  den  sprang  lystigt  ud  af  sit  snevre  Fængsel  og 
bevægede  sig,  som  om  der  aldeles  intet  havde  været  i 
Veien  med  den. 

Resultatet  af  det  sidste  Forsøg  er  i  Sandhed  høist 
mærkværdigt  og  opmuntrer  tillige  til  at  gjentage  Forsøget 
for  at  komme  efter,  om  det  ikke  skulde  kunne  være 
muligt  at  holde  dem  endnu  længere  levende,  end  det 
lykkedes  Séguin.  Derfor  indesluttede  jeg  den  10de  August 
og  den  4de  October  1852  40  Tudser  i  Gips,  nogle  i 
Spaanæsker,  andre  i  Krukker  og  Glas,  og  ved  enkelte  af 
dem  blev  Gipsen  endog  oversmurt  med  et  Lag  Vox  og 
Terpentin,  for  at  forhindre  enhver  Adgang  af  Luften  og 

derved  komme  efter,  om  det  ikke  maaskee  var  denne,  der 
indvirkede  skadeligt  paa  Dyrenes  Liv.  Flere  af  mine  Ven- 
ner vare  tilstede  og  hjalp  mig,  og  de  vare  alle  Mænd,  hvis 
Navne  gave  tilstrækkelig  Borgen  for  Iagttagelsernes  Paa- 
hdehghed  og  Sikkerhed.  De  sidst  indesluttede,  9  i  Tallet, 
vare  allerede  begyndte  paa  deres  Vintersøvn,  de  første 
naturligvis  ikke.  Alle  Æsker,  Krukker  og  Glas  bleve  for- 
synede med  to  af  de  Tilstedeværendes  Segl  og  i  en  lukket 
Kasse  satte  ned  i  en  Kjælder,  hvor  Temperaturen  omtrent 
holdt  sig  eens  baade  Sommer  og  Vinter.  Den  27de  Januar 
1854  bleve  3  aabnede,  og  Dyrene  fandtes  døde.  Vi  bleve 
enige  om  at  aabne  alle  de  øvrige,  hvilket  gik  for  sig  den 
9de  Marts  samme  Aar  i  Overværelse  af  alle  dem,  der 
havde  været  tilstede  ved  Begravelsen.  Alle  Dyrene  fandtes 
døde,  og,  som  det  syntes,  vare  de  allerede  døde  for  lang 
Tid  siden. 

Vore  Resultater  stemme  altsaa  ikke  overeens  med  de 
ovennævnte.  Dog  vilde  det  næppe  være  rigtigt  af  disse 
negative  Resultater  at  udlede  den  positive  Slutning,  at 
Tudser  aldrig  kunne  leve  længe  i  et  sligt  Fængsel.  Det 
er  nemlig  en  Selvfølge,  at  visse  gunstige,  maaskee  tildeels 
hidtil  ukjendte  Betingelser  udfordres,  for  at  Forsøget  skal 
lykkes. 

Under  alle  Omstændigheder  er  det  ad  den  rene  og 
uforfalskede  Erfarings  Vei  at  vi  maae  haabe  at  sprede  det 
Mørke,  som  endnu  bestandig  omgiver  det  her  behandlede 
Spørgsmaal.  Kun  den,  som  har  overfladisk  Kundskab  til 
Naturen  og  dens  Phænomener,  erklærer  i  en  Fart  alt  det 
for  meningsløst  og  umuligt,  som  ikke  passer  med,  hvad  han 
pleier  at  betragte  som  uforanderlige  og  uomstødelige  Natur- 
love ;  men  naar  man  har  trængt  dybere  ind  i  den  os  omgivende 
Naturs  Studium,  naar  man  erkjenuer.  hvor  uendelig  ringe 

vore  Kundskaber  ere  i  Forhold  til  det,  som  endnu  skal  læres, 
og  naar  man  er  fortrolig  med  Naturvidenskabernes  Historie 
og  af  den  har  lært,  hvor  foranderlig  de  saakaldte  Natur- 
loves Begreb  er,  da  de  naturligvis  kun  kunne  være  et  Udtryk 
for  Resultatet  af  vore  Erfaringer  til  enhver  given  Tid,  da 
vil  man  tøve  længe,  inden  man  bestemmer  sig  til  at  er- 
klære en  Ting  for  umulig  og  bestemt  forkaster  den,  hvor 
mærkelig  og  besynderlig  den  end  maatte  være.  Man  holder 
sig  da  lige  langt  fra  den  Lettroenhed,  der  leder  til  Overtro, 
og  fra  den  Vantro,  der  beroer  paa  en  Overvurdering  af  sin 
egen  Viden ,  og  medens  man  er  overbevist  om ,  at  Naturen 
styres  efter  faste  Love,  forglemmer  man  under  sit  stadige 
Studium  af  disse  Love  ingensinde  hverken  sine  egne  svage 
og  indskrænkede  Evner  eller  Lovgiverens  Storhed  og 
Almagt. 


Et  Besøg  i  IJdrugiiingsanstalten  paa  Iljornet 
af  Graabrodrctorv  og  Heisergade. 

Af  Professor  Panum  i  Kiel. 

Oommersaisonen  med  sit  Tivoli  og  Alhambra,  med  sine 
Skovpartier  og  Spadseretoure  er  forbi,  og  Hovedstadens 
Beboere  søge  nu  deres  Forlystelser  indenfor  Voldene 
og  indenfor  de  lune  Bygningers  Mure*).  De  forskjel- 
lige  Skuespil,  som  opføres  paa  Theatrene,  Concerterne 
o.  desl. ,  der  udøve  en  saa  stærk  Tiltrækningskraft  paa 
Publicum,  omtales  saa  meget  i  alle  Bladene,  i  Sel- 
skabskredsene  og  paa  Gadehjørnerne,  at  det  aldrig  kan 
falde  mig  ind,  videre  at  omtale  dem;  men  paa  Graa- 
brødretorv  Nr.  112  opføres  et  Skuespil  fra  den  tidlige 
Morgen  til  sildig  om  Aftenen,  som  forholdsviis  Faae  hidtil 
have  skjænket  deres  Opmærksomhed,  og  som  dog  fore- 
kommer mig  at  være  endnu  mærkeligere  og  interessantere, 
end  de  fleste  andre,  der  lokke  Mængden.  Theatret  er 
rigtignok  mindre  end  sædvanligt,  men  det  er  desto  lunere; 
Skuespillerne  ere  rigtignok  kun  smaae,  men  de  ere  desto 
talrigere,  næsten  tusind  i  Tallet;  de  ere  rigtignok  slet  ikke 


*)  Deniie  Afhandling  er  indsendt  til  Redaktionen  i  OctoberMaaned  f.  A. 

(Red.  Anm.) 

indøvede,  ja  de  fleste  debutere  for  første  Gang  i  deres 
Liv,  men  de  udføre  dog  deres  Rolle  ganske  mesterligt; 
deres  Stemme  er  rigtignok  kun  svag,  men  jeg  tør  svare 
for,  at  Enhver  vil  finde  Behag  i  den,  fordi  den  saa  fuld- 
komment passer  til  Rollen.  Især  vil  man  ogsaa  behageligt 
overraskes  ved  det  overordentlig  fredelige  Forhold,  som 
hersker  imellem  Skuespillerne,  og  det  smukke  Forhold 
imellem  dem  og  Direktionen.  Det  Stykke,  der  opføres, 
er  rigtignok  altid  det  samme,  men  Skuespillerne  forstaae 
dog  at  variere  det  saaledes,  at  Tilskuerne  maae  finde,  at 
det  er  en  Fortsættelse  eller  noget  Nyt,  naar  det  begynder 
forfra,  og  Mange,  som  engang  have  seet  det,  ville  komme 
igjen  for  at  see  det  paany.  Omendskjøndt  Entreen  kun 
koster  en  Mark  for  Personen  og  det  Halve  for  Børn, 
tør  jeg  dog  svare  for,  at  de  fornemme  og  rige  Classer, 
ja  selv  fyrstelige  Personer,  ville  finde  Skuespillet  at  være 
dem  fuldkommen  værdigt,  og  at  enhver  Classe  vil  finde 
det  lige  interessant. 

Det  Skuespil,  som  vi  have  for  Øie,  er  hverken 
meer  eller  mindre  end  Kyllingens  Udvikhng  i  Ægget  ved 
.konstig  Varme,  dens  Gjennembryden  igjennem  Skallen, 
og  dens  Forandring  i  det  første  Døgn  derefter.  Hvis  man 
efter  denne  Forklaring  maaskee  finder,  at  Indledningen 
har  spændt  Forventningen  for  høit,  saa  beder  jeg  Læseren, 
før  han  dømmer  saaledes,  følge  med  mig  til  den  saakaldte 
egyptiske  Udrugningsanstalt  paa  Graabrødretorv. 

Vi  see  her  600  Æg  ved  Maskinens  eiendommelige  Ind- 
retning at  være  udsat  for  en  jevn  Temperatur  af  28—32«  R. 
Denne  Varme  er  det  Eneste,  som  Hønen  meddeler  Æggene, 
naar  den  med  en  saa  beundringsværdig  Taalmodighed  i 
3  Uger  ligger  paa  Reden.  Dette  følger  allerede  deraf, 
at  man  har  Exempler  paa,    at  Mennesket  ved   sin   egen 

Varme  har  udklækket  Fugleæg.  I  Historien  berettes  dette 
af  Plinius  om  Neros  Moder,  Julia  Augusta,  der  med 
Held  udklækkede  et  Hønseæg,  som  et  Augurium  for  en 
Drengs  Fødsel,  ved  i  21  Dage  at  bære  det  ved  sin  Barm. 
Reaumur  fortæller  om  en  ung  Pige,  der  paa  samme  Sted 
i  Løbet  af  10  Dage  udklækkede  4  Stillidsæ^;  han  beretter 
ogsaa  om  en  Hund,  som  var  afrettet  til  at  ligge  paa 
Hønseæg ,  og  som  virkelig  udrugede  Kyllinger,  Her  i 
Byen  skal  en  iMilitairperson  have  foranlediget  en  Soldat, 
der  havde  brækket  Armen  og  bar  den  i  Bind,  til  at  lægge 
et  Hønseæg  i  Axelhulheden,  og  der  skal  virkelig  være 
krøbet  en  Kylling  ud  af  Ægget.  Da  saaledes  Kyllingens 
Udvikling  i  Ægget  kun  forlanger  hiin  stadige  Varme,  saa 
synes  det,  at  man  ved  konstig  Udrugning  maa  kunne 
opnaae  et  bedre  Resultat,  end  naar  man  lader  Hønsene 
selv  udruge  deres  Æg.  En  Høne  kan  nemlig  lægge  over 
200  Æg  om  Aaret,  men  naar  hun  selv  udruger  dem,  kan 
man  kun  regne  paa,  at  hun  kan  producere  12  Kyllinger. 
Naar  hun  selv  skal  ruge ,  saa  formindskes  derved  hendes 
Produktion  af  Æg  betydeligt,  og  af  de  Æg,  som  hun  ud- 
ruger, gaae  mange  til  Grunde.  Ofte  knuser  Hønen  et 
og  andet  af  sine  Æg;  det  er  ikke  sjeldent  at  4 — 5  af  13 
Æg  i  en  Rede  tabes 'herved;  undertiden  æder  hun  dem 
endogsaa;  sommetider  kaster  hun  Æg  ud  af  Reden,  naar 
hun  finder  deres  Antal  for  stort;  ikke  sjeldent  hugger 
hun  dem  itu,  efterat  KyUingen  næsten  er  udviklet,  og  endnu 
oftere  bliver  hun  kjed  af  at  ligge  paa  Reden,  og  hele 
hendes  Kuld  gaaer  derved  til  Grunde.  Eieren  af  en  Hønse- 
gaard  er  derfor  vel  tilfreds,  naar  der  af  15  Æg,  som  ud- 
ruges af  en  Høne,  kommer  8—9  Kyllinger;  ofte  giver 
dette  Antal  kun  7,  ja  endog  kun  2-3  Kyllinger.  Især 
skal  den  naturlige  Udrugning  af  de  ellers  saa  fortræffelige 

Cochinchina-Høns  ofte  mislykkes.  Alle  disse.  Uheld  und- 
gaaes  ved  den  konstige  Udrugning,  og  i  denne  Udriig- 
ningsmaskine  udruges  omtrent  %  af  de  befrugtede  Æg, 
som  nedlægges  i  den,  og  som  vi  her  igjennem  Vandet  og 
Glasset  see  ligge  paa  deres  bløde  Leie.  I  Løbet  af  3 
Uger  producerer  den  altsaa  omtrent  400  Kyllinger,  eller  i 
et  Aar  henved  7000.  Regner  man,  at  en  Høne  endog 
kun  lægger  120  Æg  om  Aaret,  saa  vilde  90  Høns  kunne 
forsyne  denne  Maskine  med  Æg,  og  naar  en  Høne  ellers 
kun  leverer  12  Kyllinger  om  Aaret,  saa  vilde  90  Høns 
ved  Maskinens  Hjælp  kunne  levere  7000  Kyllinger,  iste- 
denfor  1080. 

Hvert  af  disse  Æg,  som  vi  see  i  Maskinen,  er  be- 
tegnet med  det  Datum,  da  det  er  nedlagt  i  den,  og  man 
kan,  ved  at  aabne  Æggene,  helst  under  lunkent  Vand, 
allerede  paa  3die  Dag  med  blottet  Øie  see  det  lille  Hjerte 
banke;  man  kan  saaledes  forfølge  Kyllingens  Udviklingstrin 
Dag  for  Dag.  Dette  frembyder  en  høi  Interesse  for  Natur- 
forskeren, især  paa  Grund  af  den  mærkehge  Overeens- 
stemmelse,  som  findes  imellem  Fuglenes  og  Pattedyrenes 
Udvikling;  men  vi  ville  indskrænke  os  til  Betragtningen  af 
de  Æg,  i  hvilke  Livet  rører  sig  saaledes,  at  vi  kunne  see 
det,  uden  at  forstyrre  det;  det  er  et  Skuespil,  som  man 
her  langt  bedre  kan  forfølge  end  under  Hønen.  I  den 
ene  Skuffe  see  vi  adskillige  Æg  med  revnet  Skal;"  det  er 
dem,  hvis  Kyllinger  længes  efter  at  see  Dagens  Lys.  Her 
see  vi  et  Æg,  der  tilsyneladende  er  ganske  heelt,  uden 
nogen  ydre  synlig  Anledning  bevæge  sig  lidt;  nu  opslaaer 
der  en  ganske  lille  Revne  imellem  Midten  og  den  stumpe. 
Ende,  ja,  et  lille  Stykke  af  Skallen  falder  af.  Det  er 
klart,  at  det  er  Kyllingen  inde  i  Ægget,  som  frembringer 
Revnen,    thi  Ægget  ligger  ganske   frit  paa  et  blødt  Leie. 

Den  Mening^  som  Mange  have,  at  Hønen  med  sit  Næb 
slaaer  Skallen  itu,  forat  Kyllingen  kan  krybe  ud,  er  da 
aldeles  ugrundet,  og  en  opmærksom  Iagttagelse  af  Hønens 
Færd  under  Kyllingens  Fødsel  har  ogsaa  viist,  at  dens 
Virksomhed  indskrænker  sig  til,  af  og  til  at  vende  Ægget 
lidt,  og  at  bortfjerne  de  Fragmenter  af  Æggeskallen,  som 
falde  af  Ægget.  Undersøger  man  et  saadant  Æg,  der  har 
faaet  en  lille  Revne,  nærmere,  hvad  rigtignok  ikke  kan 
skee  uden  den  største  Livsfare  for  Kyllingen,  saa  finder 
man,  at  Kyllingen  inde  i  Ægget  ligger  sammenrullet  eller 
sammenknuget  paa  en  bestemt  Maade,  med  Hovedet  under 
høire  Vinge  og  Fødderne  med  lidt  sammenboiede  Tæer 
oppe  under  Bugen.  Den  øverste  Flade  af  den  sammen- 
rullede Hals  og  venstre  Skulder  danner  næsten  altid  en 
Flade,  som  ligger  op  til  det  Luftrum,  der  altid  findes  paa 
Æggets  stumpe  Ende,  hvorimod  Bagkroppen  ligesom  sidder 
i  Æggets  spidse  Ende.  Idet  Hovedet  ligger  skjult  under 
høire  Vinge,  rager  Næbbet  frem  under,  eller  rettere  bag- 
ved Vingen,  saaledes  at  det  støder  lige  op  til  Skallen. 
Det  er  netop  paa  dette  Sted,  at  Skallen  altid  først  revner, 
naar  Kyllingen  kryber  ud  af  Ægget,  og  det  er  da  klart, 
at  Kyllingens  Hoved  med  Næbbet  virker  som  en  Hammer, 
der  sættes  i  Bevægelse  ved  Halsens  Muskler,  idet  disse 
trække  Hovedet  tilbage  under  Vingen  og  med  en  saadan 
Fart  igjen  skyde  det  frem,  at  Skallen  derved  sønder- 
brydes. Paa  Spidsen  af  Kyllingens  Næb  finder  man  en 
særegen  lille  Beenplade,  som  senere  falder  af,  men  som 
aabenbart  gjor  Næbbet  bedre  skikket  til  denne  sin  Tjeneste 
under  Kyllingens  Fødsel.  Vilde  man  aabne  et  Æg  flere 
Dage  før  Terminen,  saa  vilde  man  ikke  finde  Næbbet 
under  høire  Vinge,  til  Beviis  for,  at  denne  StilUng  først 
indtages,    naar  den   Tid   nærmer   sig,   da  -Kyllingen   skal 

krybe  ud.  Halsens,  Vingernes  og  Føddernes  Forlængelse 
under  Væxten  gjør  det  let  forklarligt,  at  de  foldes  og 
sammenbøies  saaledes,  men  dette  Leie,  som  bliver  en 
nødvendig  Følge  af  Væxten,  er  netop  det  meest  hensigts- 
mæssige for  Skallens  Gjennembrud.  Blandt  flere  tusind 
Æg  finder  man  kun  nogle  enkelte,  hvor  Skallens  første 
Revne  findes  nærmere  ved  Æggets  spidse  Ende;  Kyllingens 
Leie  i  Ægget  er  da  omvendt,  saaledes,  at  deus  forreste 
Deel  ligger  vendt  imod  den  spidse  Ende. 

Iagttage  vi  nu  dette  Æg  i  længere  Tid,  saa  see  vi, 
at  Hullet  i  Skallen  bliver  jo  længere  jo  større;  smaa 
Splinter  bortkastes  ofte  flere  Tommer  fra  Ægget,  og  den 
tykke  hvide  Hinde,  som  findes  under  Kalkskallen,  blottes 
mere  og  mere  uden  endnu  at  aabnes.  Men  det  er  paa- 
faldende,  at  Revnen  altid  forlænges  i  en  bestemt  Retning, 
fra  Venstre  til  Høire,  og  at  der  opstaae  nye  Huller  i 
Skallen,  saaledes  at  de  nye  altid  hgge  til  Høire  for  de 
gamle.  Man  seer  tydeligt,  at  de  Slag,  som  Kyllingen 
fører  med  sit  Næb,  skifte  Plads,  saaledes  at  det  er  aaben- 
bart,  at  ISæbbets  Leie  inde  i  Ægget  har  forandret  sig,  og 
at  det  er  rykket  længere  til  Høire.  Vilde  man  nu  under- 
søge KyUingens  Leie  f.  Ex.  naar  Næbbet  arbeider  imod 
den  Side  af  Ægget,  der  er  modsat  den,  hvor  Arbeidet 
begyndte,  saa  vilde  man  imidlertid  finde,  at  den  endnu, 
ligesom  før,  ligger  med  Hovedet  under  høire  Vinge,  i  den 
samme  sammenruUede  StiUing.  Det  er  altsaa  utvivlsomt, 
at  hele  Kyllingen  har  dreiet  sig  omkring  inde  i  Ægget. 
Man  vil  maaske  spørge,  hvorledes  den  har  kunnet  udføre 
denne  Bevægelse?  Man  kunde  tænke  sig,  at  Næbbets  Stød 
imod  Skallen  havde  frembragt  Dreiningen,  men  heri  vilde 
man  dog  tage  feil,  thi  saa  maatte  Bevægelsen  ophøre, 
naar   man    omkring   det  Sted,    hvorimod  Næbbet    støder, 

bortfjerner  Skallen,  tilligemed  den  tykke,  hvide  Hinde,  som 
ligger  indenfor  Kalkskallen;  men  Kyllingen  vedbliver  des- 
uagtet at  dreie  sig  fra  Venstre  til  Høire.  Vingerne  kunne 
aabenbart  ikke  komme  i  Betragtning  ved  denne  Bevæ- 
gelse, men  Fødderne  derimod  synes  meget  vel  skikkede 
til  at  frembringe  den,  og  de  ere  uden  Tvivl  det  Redskab, 
hvormed  den  udføres.  Lidt  efter  lidt  spalter  Kyllingen 
saaledes,  ved  de  smaa  Slag  med  Næbbet,  den  haarde 
Æggeskal  i  to  Halvdele,  som  ere  skildte  fra  hinanden  ved 
en  ujevn  Revne,  der  paa  mange  Steder  er  blevet  meget 
bred  derved,  at  Fragmenter  af  Skallen  ere  sprungne  ud. 
Undertiden  udfører  Kyllingen  imidlertid  ikke  sin  Omdrei- 
ning  heelt,  men  nøies  med  omtrent  at  spalte  y^  af  Skallens 
Omfang  ved  Hjælp  af  sit  Næb.  Den  hvide  Hinde,  som 
findes  under  Kalkskallen,  modstaaer  Næbbets  Slag  længere 
end  Kalkskallen,  men  efterat  der  i  denne  er  opstaaet  en 
større  Aabning,  gjennembrydes  den  ogsaa.  Naar  nu 
Skallen  er  sprængt,  strækker  Kyllingen  sine  Been  inde  i 
Ægget,  og  søger  med  hele  sit  Legeme  at  aabne  Ægget 
heelt.  Derved  brister  den  hvide  Hinde  meer  og  meer, 
og  endelig,  efter  mange  forgjeves  Anstrengelser,  lykkes 
det  den,  at  løfte  den  tykke  Ende  af  Æggeskallen  af,  lige- 
som Laaget  af  en  Æske.  Efter  denne  Kraftanstrængelse 
bliver  den  lille,  trætte  Kylling  endnu  en  kort  Tid  siddende 
i  den  nederste  eller  spidse  Deel  af  Skallen  og  hviler  sig. 
Derpaa  udstrækker  den  atter  de  svage  Been  og  glider  ud 
af  Skallen.  Den  strækker  Hovedet,  som  nu  er  kommet 
frem  fra  sit  Leie  under  Vingen,  men  den  er  endnu  ikke 
istand  til  at  løfte  det,  og  der  hengaae  ofte  flere  Minuter, 
før  dette  lykkes  den.  Hvem  der  første  Gang  seer  en 
saadan  lille  Kylling,  der  lige  er  krøbet  ud  af  Ægget,  vil 
spaae  den  ilde,  og  mene,  at  den  nok  ikke  kan  leve  længe. 
Men  om  en  føie  Tid  forandrer  den  ganske   sit  Udseende- 

De  smaae  usle  Tingester,  som  vi  see  krybe  omkring 
imellem  Æggene,  blive  flinkere  og  flinkere  fra  Quarteer 
til  Quarteer,  og  de  nydelige,  muntre  Kyllinger,  som  Madam 
Schmitz  viser  os  i  en  Filtehat  under  lidt  Uld,  ere  ikke 
24  Timer  gamle.  Omendskjøndt  de  i  denne  Tid  ikke 
have  faaet  det  Ringeste  at  æde,  synes  de  dog  at  være 
langt  større,  end  de,  der  nylig  krøb  ud  af  Ægget,  saa- 
ledes  at  man  neppe  kan  begribe,  hvorledes  de  have  fundet 
Plads  derinde.  Denne  tilsyneladende  Væxt,  der  synes  at 
være  gaadefuld  derved,  at  den  paafølger  saa  hurtigt,  og 
uden  at  Dyret  har  ædt  eller  drukket,  beroer  kun  derpaa, 
at  de  fine  Duun,  hvormed  Kyllingen  er  beklædt,  strax  da 
den  kom  ud  af  Ægget  vare  sammenklæbede  ved  den 
fugtige  Æggehvide,  og  derved  vare  klinede  tæt  op  til 
Kroppen;  naar  Kyllingen  bliver  tør,  saa  reise  disse  Duun 
sig  og  forøge  derved  tilsyneladende  dens  Omfang. 

Man  vil  vel  ikke  nægte,  at  ingen  Kunstners  Produk- 
tioner have  noget  saa  Mærkeligt,  som  dette  Skuespil,  der 
af  Kyllingen  opføres  ved  sin  Fødsel,  rigtignok  i  sin  egen 
Interesse.  Dens  Fremgangsmaade  er  saa  hensigtsmæssig 
som  muligt,  og  dog  har  Ingen  lært  den,  hvorledes  den 
skal  bære  sig  ad,  den  har  ingen  Erfaring  gjort,  som  kunde 
lede  den,  den  har  ingen  moderlig  Høne,  som  kunde  tænkes 
at  have  hjulpet  den.  En  Ulempe  har  dette  Skuespil  rig- 
tignok for  Tilskueren,  næmlig  at  han  maa  være  lidt  heldigj 
eller  ogsaa  at  han  maa  have  lidt  Taalmodighed  forat  faae 
alle  Acterne  at  see.  Thi  vel  ere  nogle  Kyllinger  saa 
flinke,  at  de  endnu  i  samme  Time,  da  de  frembringe  den 
første  Revne  i  Æggeskallen,  krybe  ud,  men  andre  komme 
først  efter  2 — 3  Timer,  mange  maae  endog  arbeide  et 
halvt,  ja  et  heelt  eller  endog  to  Døgn,  inden  det  lykkes 
dem  ved  deres  Anstrængelser  at  sprænge  deres  Fængsels 
Væg.    Nogle  arbeide  uafbrudt,  men  Andre  hvile  i  timeviis, 

efterat  have  aabnet  den  første  Bresche.  Da  der  imidlertid 
idetmindste  krybe  20  Kyllinger  ud  om  Døgnet  i  den  her 
omtalte  Udrugningsanstalt,  saa  ville  dog  de  Allerfleste, 
som  besøge  den,  fmde  Leilighed  til  at  overvære  hele 
Forestillingen,  idet  en  Kylling  fuldender  sit  Arbeide,  medens 
en  anden  begynder  paa  det. 

Mange  ville  maaske  fmde,  at  det  er  Synd,  at  lade  de 
stakkels  smaae  Dyr  selv  udføre  dette  for  dem  saa  be- 
tydelige og  svære  Arbeide.  Meer  end  en  medlidende 
Læserinde  og  Tilskuerinde  vilde  vistnok  gjerne  hjelpe  de 
smaae  Stakler,  ved  forsigtig  at  aabne  Skallerne  for  dem. 
I  de  allerfleste  Tilfælde  vilde  imidlertid  Kyllingen  være 
meget  slet  tjent  med  en  saadan  Hjælp.  Man  vilde  nemlig 
hos  mange  finde  en  guul  Svulst  paa  Underlivet,  som  de 
uden  videre  Erfaring  vilde  holde  for  sygelig,  og  antage 
for  en  Byld  eller  en  sygelig  Udvæxt,  der  hos  de  for- 
skjellige  smaae  Kyllinger  vilde  findes  af  forskjellig  Størrelse. 
Denne  gule  Svulst  er  imidlertid  langtfra  at  være  noget 
Sygeligt,  thi  den  er  ikke  Andet  end  Resten  af  den  gule 
Blomme ,  som  findes  i  ethvert  Fugleæg.  Nogle  Dage 
førend  Kyllingen  kryber  ud  af  Ægget,  sidder  denne  Blomme 
ved  en  Stilk  fæstet  til  dens  Underliv.  Men  i  Løbet  af  de  to 
sidste  Døgn  udvides  dens  Stilk,  og  den  gule  Blomme  trækkes 
meer  og  meer  ind  i  Underhvet.  Naar  Kyllingen  er  ganske 
færdig  til  at  krybe  ud,  saa  har  den  ogsaa  optaget  hele 
den  gule  Blomme  i  Underlivet,  og  den  har  derved  først 
faaet  sit  rette  Kyllingeudseende ,  thi  saalænge  Blommen 
var  udenfor,  saae  Kylhngen  smal  og  mager  ud,  istedenfor 
at  have  det  trinde  Udseende,  der  ellers  udmærker  den. 
Den  gule  Blomme,  som  Kyllingen  tager  med  sig,  naar  den 
forlader  Ægget,  tjener  den  i  de  første  24  Timer  til 
Næring;  dette  er  nødvendigt  for  den,  thi  den  kan  ikke 
strax  æde.     Det  er  nu  ikke  sieldent,  at  KvHingen  begynder 

paa  at  arbeide  sig  ud  af  Ægget,  inden  den  gule  Blomme 
er  optaget  i  dens  Underliv,  og  hvis  man  hjalp  en  saadan 
Kylling,  der,  af  Længsel  efter  den  nye  Verden,  som  den 
stunder  til,  for  tidlig  havde  begyndt  at  gjennembryde  sin 
Skal,  saa  vilde  den  døe  efter  faae  Dages  Forløb,  om  man 
end  sørgede  nok  saa  godt  for  den.  Overlader  man  der- 
imod Arbeidet  til  den  selv,  saa  føler  den  snart,  at  den 
endnu  ikke  magter  selv  at  tilendebringe,  hvad  den  har 
paabegyndt,  og  medens  den  sunder  og  hviler  sig,  og  i  et 
halvt  eller  heelt  Døgn,  eller  endnu  længere,  periodisk  og 
langsomt  fortsætter  sit  Arbeide,  kryber  Blommen  lidt  efter 
lidt  ind  i  Underlivet,  og  den  bliver  derved  forsynet  med 
den  Provision,  som  er  nødvendig  for  den,  inden  den  selv 
kan  søge  sin  Fode. 

Kun  i  enkelte  Tilfælda  er  det  tilraadeligt  eller  endog 
nødvendigt  at  hjælpe  Kyllingen,  naar  den  idetmindste  i 
24  Timer  har  arbeidet  forgjæves,  fordi  Skallen  er  for  tyk, 
eller  fordi  dens  Kræfter  ere  for  svage,  eller  ogsaa,  naar 
den,  hvad  sommetider  hændes,  klæber  fast  til  Skallen, 
«aaledes  at  den  ikke  kan  udføre  den  fornødne  Omdreining, 
for  med  Næbbet  at  bearbeide  hele  Æggets  Omkreds. 
Dette  skeer  især,  naar  den  fortidligt,  inden  Skallen  er 
revnet  i  større  Omfang,  gjennembryder  den  hvide  Hinde, 
og  derefter  i  længere  Tid  hviler  fra  sit  Arbeide.  Da 
hændes  det  nemlig  let,  at  Æggehviden  tørres  ved  Luften 
og  fastklæber  Kyllingens  Fjer  til  Skallen;  naar  Kyllingen 
da  vil  dreie  sig,  trækker  den  i  sine  egne  Fjer,  føler 
Smerte,  skriger  og  ophører  med  Arbeidet;  den  begynder 
igjen,  men  ikke  med  bedre  Held,  og  saaledes  fremdeles. 
I  saadanne  Tilfælde  kan  en  medlidende  Haand  yde  Kyllingen 
en  stor  Tjeneste,  men  for  de  fleste  er  det  bedst  at  de 
med  Møie  og  Besværlighed  selv  bane  sig  Vei  til  Livet. 

Efterat  vi  hidtil  ved  vort  Besøg  i  Udrugningsanstalten 
have  dvælet  ved  Detragtningen  af  de  Naturphænomener, 
som  den  frembyder,  skulle  vi  endnu  tillade  os,  at  henlede  Op- 
mærksomheden paa  denne  Industries  Betydning  og  Historie. 

Egypten  er  den  kunstige  Kyllingeudrugnings  Hjemstavn ; 
derfor  kalder  man  sædvanlig  enhver  større  Udrugnings- 
maskine  en  »egyptisk«,  uanseet  dens  Gonstruktion.  Allerede 
Demokrit  og  Aristoteles  have  berettet,  at  man  i  Egypten 
udrugede  Hønseæg  ved  Hjælp  af  den  Varme,  som  ud- 
vikledes ved  Gjødningens  Gjæring,  men  de  vare  aabenbart 
ganske  ubekjendte  med  Detailen.  Plinius  og  Diodor  af 
Sicihen  berette  om  en  anden  Fremgangsmaade,  der  af 
Plinius  betegnes  som  ny,  og  som  bestod  i  Anvendelsen 
af  særegne  Ovne,  der  opvarmedes  med  Ild.  Reisende, 
som  i  det  forrige  Aarhundrede  have  besøgt  Egypten, 
have  givet  udførligere  Meddelelser  om  Fremgangsmaaden 
herved,  saavelsom  om  Industriens  Omfang.  Udrugningen 
skeer  der  i  særegne  smaae  Teglsteensbygninger,  som 
kaldes  Mamals.  I  disse  egyptiske  Mamals  findes  6—24 
Rum,  der  alle  ere  lige  store ,  omtrent  3  Fod  høie ,  4 — 5 
Fod  brede  og  12 — 15  Fod  lange,  og  som  ere  ordnede 
saaledes ,  at  to  og  to  altid  ligge  ligeover  hinanden , 
og  staae  i  Forbindelse  med  hinanden  ved  en  stor  Aab- 
ning.  Disse  3 — 12  Dobbeltrum  ligge  paa  begge  Sider 
af  en  Gorridor,  som  kun  er  3  Fod  bred,  men  som  gaaer 
igjennem  begge  Etager.  Adgangen  til  denne  Gorridor 
udefra  er  et  rundt  Hul,  saa  stort,  at  en  Mand  netop 
kan  krybe  derigjennem,  og  dette  Hul  er  den  eneste  Vei, 
som  fører  ind  i  Bygningen.  Fra  Gorridorene  føre  lignende 
runde  Huller  ind  til  de  før  omtalte  Dobbeltrum.  I  Gorri- 
dorens  Taghvælving,  saavelsom  i  de  øverste  Rums  Loft, 
findes  mindre  Huller,  igjennem  hvilke  Røgen  kan  trække 
ud.     Æfferene  læsses  i  de  nederste  Rum.  i  hvert  4 — 5000. 

og  det  øverste  Rum  opvarmes  ved  Ild,  der  tændes  paa 
meget  smalle  og  lange  Ildsteder,  der  ere  anbragte  paa 
Gulvet  og  løbe  langs  med  Muren.  For  at  opnaae  en 
svag  og  jevn  Varme  anvendes  tørret  Ko-  eller  Kamel- 
gjødning  som  Brændmaterial.  Der  opvarmes  2 — 4  Gange 
om  Dagen,  en  Time  ad  Gangen,  og  efterat  Røgen  er 
trukket  ud,  tilstoppes  de  ydre  Aabninger  meer  eller  mindre 
med  Blaar  eller  deslige.  Varmen  reguleres  kun  efter 
Følelsen,  ved  at  aabne  eller  lukke  hine  Aabninger  meer 
eller  mindre  tæt.  Der  tændes  kun  Ild  i  de  første  8 — 10 
Dage;  derefter  holder  Ovnen  sig  varm  af  sig  selv. 
Nogen  Tid  efterat  Ilden  er  slukt ,  spredes  Æggene 
og  fordeles  saaledes,  at  en  Deel  af  dem  ogsaa  lægges 
op  i  det  øverste  Rum.  De  ligge  altid  paa  Blaar,  L'ld 
eller  deslige.  Opsynsmanden  pusler  forresten  mange 
Gange  om  Dagen  med  Æggene,  ved  at  vende  dem,  fordele 
dem  anderledes,  udpille  de  raadne  Æg  og  desl.  Man 
regner,  at  der  i  hver  Mamal  i  Gjennemsnit  udruges 
45000  Æg  ad  Gangen,  i  de  større  flere,  i  de  mindre 
færre.  Der  gjøres  Regning  paa,  at  idetmindste  |  af 
Æggene  levere  Kyllinger,  thi  dette  Antal  skal  Entrepre- 
neuren  svare  til  dem,  der  have  engageret  ham,  og  som 
overgive  ham  Æg  til  Udrugning,  hvad  der  lykkes  derover, 
er  hans  Bifortjeneste.  Af  45000  Æg  kan  man  altsaa 
idetmindste  regne  paa  30000  Kyllinger.  Det  ere  kun 
Indbyggerne  i  Landsbyen  Bermé  i  Delta,  som  torstaae 
denne  Kunst,  der  holdes  hemmelig  af  dem,  og  nedarves 
fra  Søn  til  Søn  i  Familierne.  Industrien  drives  kun  i 
4V2 — 6  Maaneder  om  Aaret,  saaledes  at  man  for  hver 
Ovn  i  Gjennemsnit  kan  regne  8  Kuld  eller  8  X  30,000  = 
240,000  Kyllinger  om  Aaret.  Naar  den  gunstige  Aarstid 
(Efteraaret)  nærmer  sig,  reise  Mændene  fra  Bermé  til  de 
forskjelligste  Punkter  i  Egypten  forat  drive  deres  Industrie, 

og  da  de  dertil  maae  have  ep  Bevilling  af  Agaen  i 
Bermé,  der  betales  med  en  halv  Snees  Bigsdaler,  kan 
denne  holde  Control  over  Ovnenes  Antal.  I  Midten  af 
forrige  Aarhundrede  vare  saaledes  386  Mamals  i  Drift. 
Herefter  kan  man  beregne  den  aarlige  Produktion  af 
Kyllinger  ved  konstig  Udrugning  i  Egypten  til  3S6  X 
240,000  =--  92,640,000  Kyllinger  om  Aaret.  Ved  at 
see  dette  uhyre  Resultat,  forbauses  man  over,  at 
denne  Industri  ikke  for  længe  siden  har  fundet  Ind- 
gang i  Europa.  Dette  bliver  endnu  mere  paafaldende, 
naar  man  erfarer,  at  der  allerede  flere  Gange  ere  gjort 
adskillige,  og  for  det  meste  heldige  Forsøg  i  dette  Øiemed. 
Saaledes  berettes,  at  en  Storhertug  af  Toscana,  af  Medi- 
ciernes  Slægt,  havde  ladet  en  Egypter  komme  til  Florenz, 
forat  anlægge  en  Udrugningsanstalt ,  og  der  tilføies,  at 
KyUingerne  udklækkedes  ligesaagodt  i  Florenz  som  i  Egypten. 
Ogsaa  i  Polen  skulle  Forsøg  i  det  Store  med  Held  være 
anstillede  for  over  hundrede  Aar  siden.  I  ganske  lille 
Maalestok,  kun  i  videnskabelige  Øiemed,  indrettede  iMarcy 
i  Wien  i  Midten  af  forrige  Aarhundrede  smaa  Maskiner, 
hvis  Varme  blev  vedligeholdt  ved  en  Olielampe,  og  saa- 
danne  Maskiner  have  med  forskjellige  Modificationer  og 
Forbedringer  siden  været  i  stadig  Brug  blandt  Physio- 
logerne.  Vort  Thermometers  Opfinder  Reaumur,  frem- 
hævede for  over  hundrede  Aar  siden  denne  Industries 
statsokonomiske  Betydning  og  søgte  ved  Skrifter  og  eget 
Exempel  at  indføre  den  i  Frankrig  efter  en  ligesaa  stor 
Scala  som  i  Egypten.  Som  man  seer  af  hans  forlræHelige 
Arbeide:  Art  de  faire  eclore  et  d'élever  en  toute  saison 
des  oiseaux  etc.  Vol.  1 — 2.  Seconde  edition.  Paris  1751, 
ykkedes  hans  Forsøg  meget  godt,  rigtignok  efter  mange 
Gjenvordigheder  i  Begyndelsen,  og  der  etableredes  under 
hans  Veiledning  adskillige  Udrugningsanstalter  i  Paris  og 

denne  Verdensstads  nærmeste  Omegn.  Han  benyttede 
dertil  deels  den  Varme,  som  Gjødningen  udvikler  ved  sin 
Gjæring,  anlagde  særegne  Ovne  i  Møddinger,  og  anbe- 
falede især  Landmæ.ndene  denne  Methode,  som  han  nøi- 
agtig  har  beskrevet;  deels  anvendte  han  med  endnu  bedre 
Held  den  Varme,  som  gaaer  tilspilde  i  Bagerier,  Glas- 
værker og  desl.  Han  meente,  at  der,  ved  at  benytte  disse 
Varmekilder,  i  Frankrig  maatte  kunne  tilveiebringes  en 
idetmindste  ligesaa  stor  Kyllingeproduktion,  som  i  Egypten, 
og  med  endnu  større  Fordeel.  Det  var  imidlertid  ikke 
Folk,  der  vilde  gjøre  en  Levevei  deraf,  som  indrettede 
disse  Anstalter,  men  deels  Forstandere  for  Nonneklostre, 
deels  rige  Folk,  som  fandt  Fornøielse  deri.  Reaumurs 
Forventninger  om  den  store  nationaløkonomiske  Betydning, 
som  denne,  ved  hans  Thermometer  meget  lettede  Industri 
skulde  faae,  opfyldtes  ikke,  thi  de  oprettede  Anstalter  gik 
snart  istaae,  rigtignok  efterat  mange  tusind  Kyllinger  vare 
udrugede  i  dem.  1826  oprettede  en  riig  Particulier  Briot 
efter  Reaumurs  Principer  en  stor  Anstalt  i  Auteuil  ved 
Paris,  og  lod  den  bestyre  af  en  vis  Borne,  og  kort  der- 
efter grundede  en  Herr  Ratier  en  lignende  Anstalt  i  Bourg 
la  Reine.  Men  ogsaa  disse  Anstalter  bestode  kun  i  kort 
Tid,  omendskjøndt  de  leverede  gode  Resultater.  I  Eng- 
land har  især  Buckneil  anbefalet  denne  Industri  efter  en 
stor  Maalestok,  og  han  skrev  en  Bog  derover,  efter  i  sin 
Anstalt,  som  han  kaldte  Eccaleobion,  at  have  udklækket 
omtrent  30,000  Kyllinger  ved  konstig  Varme.  Forst  i 
Løbet  af  de  sidste  Aar  synes  denne  Industri  at  ville  ud- 
vikle sig  mere  i  Europa,  idet  man  paa  mange  forskjellige 
Steder  har  begyndt  at  drive  den  som  Levevei.  I  Paris, 
Antwerpen,  Berlin  og  i  flere  andre  større  Byer  ere  saa- 
danne  Anstalter  nu  oprettede;  i  Rendsborg  har  Herr  Holler 
oprettet  en  stor  Opdrætningsanstalt  for  Kyllinger,  som  be- 

styres  af  Herr  Haiiser,  og  med  hvilken  en  stor  konstig 
Udrugningsmaskine  skal  sættes  eller  maaskee  allerede  er 
sat  i  "Forbindelse,  og  her  i  Byen  har  Herr  Schmitz  med 
den  omtalte  Udrugningsanstalt  paa  Hjørnet  af  Graabrødretorv 
i  Stuen  (tidligere  paa  Nørrebroes  Dossering)  gjort  en  god 
Begyndelse  til  samme  Industries  Indførelse  hos  os.  Efterat 
have  seet  en  mindre  Udrugningsmaskine  i  Liverpool,  som 
der  forevistes  for  Penge,  har  han,  uden  nogen  videre  Hjælp 
eller  Anviisning,  ved  at  prøve  sig  frem,  construeret  flere 
Maskiner,  s^om  fatte  600 — 1000  Æg  ad  Gangen,  og  som 
levere  et  ligesaa  godt  Resultat,  som  de  oprindelige  egyptiske 
Mamals,  idet  over  Va  af  Æggene  levere  Kyllinger.  Vel 
ere  disse  Maskiner  i  Sammenligning  med  de  egyptiske 
Mamals,  kun  smaa,  og  Kyllingeproduktionen  ved  en 
saadan  Maskine  vil  ikke  kunne  ernære  en  Familie,  men 
det  Maal  han  stræber  efler,  og  hvortil  han  fortiden  kun 
savner  de  fornødne  Pengemidler,  er  et  langt  større  Anlæg. 
Forat  tilveiebringe  disse  faldt  han  paa,  at  forevise  den 
konstige  Kyllingeproduktion  mod  en  lille  Entree.  Langt- 
fra at  gjøre  nogen  Hemmelighed  af  sin  Fremgangsmaade, 
har  han  for  Andre  forfærdiget  flere  lignende  Maskiner, 
og  han  opholder  sig  fortiden  i  samme  Hensigt  i  Leipzig, 
hvor  han  har  gjort  megen  Lykke  dermed,  medens  hans 
Kone,  der  med  den  samme  levende  Interesse  beskjæftiger 
sig  med  Kyllingernes  vistnok  meget  besværlige  Udrugning 
og  Opklækning,  forestaaer  Anstalten  her  hjemme.  Det 
vilde  være  meget  glædeligt,  om  det  lykkedes  hertillands 
at  grunde  en  saa  nyttig  Industri,  ikke  blot  for  disse  drif- 
tige Folk,  der  have  kastet  sig  over  den,  men  ogsaa  fordi 
vi  finde,  at  det  vilde  være  saare  behageligt,  oni  man  her 
tillands  kunde  blive  ligesaa  vel  forsynet  med  denne  sunde 
og  velsmagende  Føde,  som  i  Egypten. 


Deu  atmosfæriske  Luft  og  dens  Bestanddele. 


Tildels  med  Afbenyttelse  af  Joh.  Mullers  Physik, 
ved  Carl  Se  holm. 


iiaar  vi  see  den  mørkeblaa  Himmel  hvælve  sig  over  vore 
Hoveder  med  sine  lette  Skyer;  naar  vi  føle  og  høre 
Vaarens  milde  Vinde  eller  de  frygtelige,  frembrusende 
Orkaner;  naar  vi  see  Havets  Bølger  kruses  for  den  lette 
Brise  eller  taarne  sig  i  Skummets  hvide  Klædebon;  naar 
Musiken  beruser  vort  Øre  i  de  forskjelligste  Toner;  naar 
vi  see  den  muntre  Lærke  eller  den  stolte  Ørn  svinge  sig 
op  mod  Himlen;  naar  Dugdraaberne  paa  Markens  Blomster 
glimre  i  den  rødmende  Morgen;  naar  Vi  føle  Skovens 
Friskhed  i  den  hede  Sommer;  naar  Regnbuen  spænder 
sit  deilige  Farvespil  over  os;  naar  Sneen  fyger  udenfor, 
og  den  muntre  Kakkelovnsild  gjør  det  saa  hyggeligt  inde, 
—  da  er  det  Luften,  den  atmosfæriske  Luft,  vi  skylde 
alle  disse  Fænomener.  Den  strækker  sig  som  et  uhyre 
Hav  over  hele  Jordkloden,  og  ligesom  Havet  er  i  stadig 
Bevægelse,  saaledes  er  der  aldrig  Stilhed  i  Luften,  Noget, 
som  ogsaa  er  umuligt,  da  den  paavirkes  af  ideligt  vexlende 
Kræfter,  der  snart  sammentrykke  den  mere,  snart  mindre, 
medens  den  selv  paa  Grund  af  sin  Elasticitet  søger  at  udvide 
sig,  en  Udvidelse,  for  hvilken  vi  ikke  kjonde  nogen  Grændse. 

Men  hvorfor  udvider  da  Atmosfæren  sig  ikke  saa- 
ledes,  at  den  stræber  at  fylde  Verdensrummet?  Det  er 
Jordens  Tiltrækning,  der  holder  den  nede,  den  samme 
Kraft,  der  gjør,  at  en  Steen  falder  til  Jorden,  den  samme, 
der  forhindrer,  at  Gjenstandene  her  paa  Grund  af  Centri- 
petalkraften slynges  ud  i  Rummet.  Dog  omgiver  Atmosfæren 
Jordkuglen  med  et  Lag  af  10  til  11  Miles  Tykkelse.  Da 
Luften  har  en  vis  Vægt*),  maa  de  nederste  Lag  blive 
trykkede  af  de  øvre  og  hele  Luftmassen  maa  udøve  et 
vist  Tryk  paa  Jorden,  der  dog  ikke  altid  er  ligestort, 
men  Grunden  til  disse  Forandringer  i  Lufttrykket  ville  vi 
senere  komme  til  at  omtale.  —  Fylde  vi  et  i  den  ene 
Ende  lukket,  omtrent  30  Tom.  langt  Rør  aldeles  med 
Qviksølv,  trykke  Fingeren  fast  mod  Aabningen  og  sætte 
denne  ned  i  en  Skaal  med  Qviksølv,  da  vil  Qviksølvet  i 
Røret  ikke  løbe  ud  i  Skaalen,  som  man  skulde  vente, 
men  blive  staaende  omtrent  28  Tom.  høit  i  Røret.  Da 
den  øverste  Del  af  Røret  bliver  lufttomt,  maa  det  være 
Luftens  Tryk,  der  bærer  den  28  Tom.  høie  Qviksølvsøile. 
Dette  udtrykke  vi  saaledes,  at  Lufttrykket  for  Øieblikket 
er  omtrent  28  Tom.  Og  en  Indretning,  som  den  her 
antydede,  kalde  vi  en  Lufttrykmaaler  eller  med  det 
græske  Navn,  et  Barometer  (opfundet  1643  af  den  be- 
rømte Galilæis  Elev  Toricelli).  Dette  Slags  Lufttryk- 
maalere  ere  imidlertid  meget  ufuldkomne,  og  man  har 
derfor  truffet  mange  Forbedringer  for  med  Sikkerhed  at 
kunne  maale  Luftens  Tryk.  Enhver  kj ender  de  almindelig 
benyttede  Barometre,  der  vel  tilsyneladende  ere  forskjellige 


*)  Luften  er  omtr.  1000  Gange  lettere  end  Vandet.  Hele  Atmosfæ- 
rens Vægt  er  efter  de  nyeste  Beregninger  10,500000,000000,000000 
Pund. 

fra  del  her  beskrevne,  men  hvis  Princip  dog  er  det 
samme.  Antog  vi  nu,  at  det  her  benyttede  Barometerrør 
havde  en  Gjennemsnitsflade ,  der  netop  var  en  Qvadrat- 
tomme,  vilde  Lufttrykket  hæve  omtrent  28  Kubiktommer 
Qviksølv,  og  da  Luftens  og  Qviksølvets  Tryk  maa  være 
ligestort,  for  at  der  kan  bhve  Ligevægt,  virker  altsaa  Luften 
paa  hver  Qvadrattomme  med  et  Tryk,  der  er  Hgestort  med 
Vægten  af  28  Kubiktommer  Qviksølv  eller  lidt  over  \A  H, 
paa  en  Qvadratfod  (144  Qvadrattommer)  med  et  Tryk  af 
omtrent  2040  M ,  paa  Menneskets  Overflade  (omtrent  15 
AJvadratfod)  med  en  Vægt  af  over  30000  ^  (idet  Trykket 
naturligviis  ikke  blot  virker  ovenfra,  men  ogsaa  fra  Siderne). 
Dette  uhyre  Tryk  mærke  vi  dog  næsten  ikke,  deels  paa 
Grund  af  Vanen,  deels  fordi  Luften  i  Lungerne  og  Blodet 
i  Legemet  holde  Ligevægt  derimod.  Men  stiger  man  op 
paa  høie  Bjerge  eller  hæver  man  sig  ved  Hjælp  af  Luft- 
balloner, saa  viser  Lufttrykkets  Aftagen  sig  derved,  at 
Blodet  trænger  sig  frem  gjennem  Næsens,  Mundens, 
.Øjnenes  og  Ørernes  tynde  Hud.  Luftpompen,  som 
Otto  von  Guericke  opfandt  1650,  forskaffer  os  et  luft- 
tomt eller  saa  godt  som  lufttomt  Rum,  og  dette  sætter 
os  ved  et  meget  simpelt  Experiment  i  Stand  til  at  give 
haandgribehge  Beviser  paa  Luftens  Tryk.  Udpomper  man 
nemlig  Luften  af  et  Glas,  hvis  øverste  Aabning  er  tilbundet 
med  en  Blære,  vil  man  see  Blæren  efterhaanden  synke 
under  Atmosfærens  Tryk  og  tilsidst  sprænges  med  et 
Knald.  —  Luftpompens  Indretning  beroer  paa,  at  Luften 
kan  udvides  i  det  Uendelig«.  Men  deraf  følger,  at  den 
ogsaa  maa  kunne  sammentrykkes  i  det  Uendelige,  og  under 
denne  Sammentrykning  følger  den  den  bestemte  Lov,  at  dens 
Rumfang  forholder  sig  omvendt  som  de  tryk- 
kende Kræfter,  o:  en  i  et  Glasrør  indesluttet  Luftmasse 

vil,  naar  den  udsættes  for  2,  3,  4  Atmosfærers  Tryk  (hvad 
Jet  lader  sig  tilveiebringe  ved  Qviksølv),  indtage  et  Rum, 
der  er  ^,  ^,  {  af  det  oprindelige. 

Luftens  Tryk  anvende  vi  paa  mange  Maader  i  det 
daglige  Liv.  Det  er  saaledes  det,  der  gjør,  at  Vædsken 
ikke  løber  ud  af  Stikhæverten.  Det  er  ligeledes  det,  der 
bevirker  den  uafbrudte  Strømning  i  denne,  idet  Luften  trykker 
paa  de  to  Vædskeflader  og  derved  forhindrer  et  lufttomt 
Rum  i  Røret.  Den  almindelige  Sugpumpes  Indretning 
beroer  ogsaa  paa,  at  der  frembringes  et  luftfortyndet  Rum 
under  Spanden;  thi  derved  faaer  Atmosfærens  Tryk  Over- 
vægten og  trykker  Vandet  op  igjennem  Hjertet.  Ja  man 
har  endogsaa  udtænkt  en  saakaldet  atmosfærisk  Jern- 
bane, hvor  den  drivende  Kraft  ikke  er  Damp  men  At- 
mosfærens Tryk  i  et  Rør,  der  ligger  mellem  Skinnerne, 
og  hvori  et  lufttæt  sluttende  Stempel,  der  staaer  i  For- 
bindelse med  den  første  Vogn,  bevæges  frem  derved,  at 
Luften  foran  det  fortyndes  ved  Hjælp  af  en  Dampmaskine. 

Vi  have  allerede  berørt,  at  Barometerstanden  o:  Luft- 
trykket ikke  altid  er  eens,  og  skulle  nu  nærmere  paavise 
Grundene  dertil.  Paa  høie  Bjerge  kan  Lufttrykket  selv- 
følgeligt ikke  være  saa  stort  som  ved  Havets  Overflade, 
da  den  trykkende  Masse  der  er  mindre.  Da  nu  Qviksølv 
er  10517  Gange  tungere  end  den  atmosfæriske  Luft,  ud- 
fordres der  en  Luftsøile  af  10517  Liniers  Høide  til  at 
holde  Ligevægt  med  en  Qviksølvsøile  af  een  Linies  Høide. 
Stige  vi  altsaa  10517  Linier,  vil  Barometeret  synke  een 
Linie.  Og  hvis  Luften  var-  et  uelastisk  Legeme  som 
Vandet,  vilde  vi  ligefrem  paa  Barometret  kunne  aflæse 
hvor  mange  Gange  10517  (Linier)  vi  vare  stegne  op,  og 
derved  paa  en  saare  beqvem  Maade  kunne  maale  Bjerg- 
høider.     Men  nu  er  Luften   et  særdeles   elastisk  Legeme 

og  derfor  langt  tættere  ved  Havets  Overflade  end  paa  de 
høie  Bjergtoppe,  et  Forhold,  som  nødvendig  maa  tages 
med  i  Beregningen.  Men  nærmere  at  paavise  dette  her, 
vilde  føre  os  for  vidt,  og  det  maa  være  nok  at  have  viist, 
at  Iløidemaal  kan  finde  Sted  ved  Hjælp  af  Barometret.  — 
En  anden  Grund  til  Forandringerne  i  Lufttrykket  maa  søges 
i  den  forskjellige  Vandmængde,  der  i  dampformig  Til- 
stand til  enhver  Tid  findes  i  Atmosfæren,  og  som  vi  ved 
at  omtale  Bestanddelene  i  denne  nærmere  skulle  gaae  ind 
paa.  Men  den  væsenligste  Grund  til  Barometrets  Stigen 
og  Falden  er  dog  ubestrideligt  Varmen.  Varmen  udvider 
alle  Legemer,  altsaa  ogsaa  Atmosfæren*),  men  naar  denne 
udvides  paa  et  Sted,  maa  det  skee  opad,  hvorved  Luften  paa 
dette  Sted  kommer  til  at  staae  høiere  end  paa  de  omgivende 
koldere  Steder.  Da  Luften  nu  er  et  flydende  Legeme, 
kunne  vi  ikke  tænke  os  den  i  en  saadan  Stilling,  ligesaa- 
lidt  som  vi  kunne  tænke  os  et  Kar  Vand,  hvori  en  Deel 
af  Vandet  staaer  høiere  end  det  øvrige.  Luften  maa  der- 
for flyde  ned  til  Siderne,  til  de  koldere  Steder,  o:  den 
trykker  stærkere  paa  de  koldere  end  paa  de  varmere  Steder, 
eller  Barometret  maa  staae  lavere  her  end  der,  saaledes 
som  ogsaa  Iagttagelserne  have  viist  det,  idet  Qviksølv- 
søilens  Middelhøide  stiger  med  Stedernes  Brede,  og  Baro- 
metret i  Gjennemsnit  staaer  høiere  om  Vinteren  end 
om  Sommeren.  At  nu  Temperaturforandringerne  virkelig 
ere  Aarsag  til  Lufttryksforandringen ,  sees  allerede  deraf, 
at  under  Troperne,  hvor  Temperaturen  næsten  altid  er 
eens,  er  Barometerstanden  ogsaa  temmelig  stadig,  men 
under  høiere   Breder,  hvor  Varmen   er  saa  forskjellig,  er 


*3   Den  udvider  sig  omlr.  j^j  af  sit  Rumfang  for  hver  af  Hundrede- 
deelsihermometrets  Grader. 

ogsaa  Lufttrykket  underkastet  betydelige  tilfældige  Foran- 
dringer. Nu  viser  det  sig  da  ogsaa,  hvorfor  i  vore  Egne 
Barometret  i  Reglen  staaer  lavest  ved  Sydvestvind,  høiest 
ved  Nordoslvind.  Thi  Sydvestvinden  bringer  os  varm  Luft, 
Nordostvindene  kold.  I  Europa  ere  Sydvestvindene  i  Almin- 
delighed ogsaa  Regnvinde,  fordi  de  komme  fra  varmere 
Have  og  ere  mættede  med  Vanddampe,  og  dette  er  Grunden 
til,  at  den  Mening  har  udbredt  sig,  at  det  skulde  være  en 
almindelig  Egenskab  ved  Lufttrykmaaleren,  at  den  ved 
en  lav  Qviksølvstand  betegnede  slet,  ved  en  høi  smukt 
Veir.  Dette  er  saa  langt  fra  at  være  Tilfældet,  at  La  Plata- 
staterne  vise  et  næsten  modsat  Forhold. 

Varmeforskjellen'  i  Atmosfæren  søger  nu  at  udjævne  sig 
ved  Ledning  og  Straaling  men  bringes  især  til  Udjæv- 
ning ved  Strømninger  i  Luften  fra  de  koldere  til  de  varmere 
Steder  og  omvendt,  og  da  den  kolde  Luft  er  tættere, 
altsaa  tungere  end  den  varmere,  maa  de  kolde  Strøm- 
ninger være  de  nederste,  de  varme  de  øverste.  Disse 
Strømninger  i  Luften  kalde  vi  Vinde.  Da  der  naturligviis 
stadigt  er  en  meget  betydelig  Forskjel  paa  Temperaturen 
ved  Æqvator  og  ved  Polerne,  maa  der  existere  stadige 
Vinde  i  bestemte  Retninger,  og  disse  maa  især  være 
fremtrædende  under  Vendekredsene.  Dette  er  ogsaa  Til- 
fældet. Vi  kalde  disse  stadige  Luftstrømninger  Passat- 
vinde. Paa  Grund  af  den  store  Varme  under  Æqvator 
stiger  en  stærk  Luftstrøm  opad,  og  denne  fortyndede  Luft 
flyder  henimod  Polerne,  hvorimod  den  koldere  Luft  for- 
neden fra  Nord  og  Syd  strømmer  til  Æqvator.  Passat- 
vindene skulde  altsaa  være  Nordenvinde  paa  den  nordlige, 
Søndenvinde  paa  den  sydlige  Halvkugle,  men  Jordens  Om- 
dreining  forandrer,  som  vi  skulle  see,  disse  Vindes  Ret- 
ning.    Jorden  dreier  sig  om  sin  Axe  fra  Vest  til  Øst,  og 

Luften  deeltager  i  dens  Bevægelse.  Nu  er  det  aabenbart, 
at  de  Dele  af  Atmosfæren,  som  findes  i  Nærheden  af 
Polerne,  ikke  dreie  sig  saa  hurtigt  som  de,  der  ligge 
nærmere  ved  Æqvator,  fordi  disse  i  samme  Tid  skulle 
gjennemløbe  et  langt  større  Rum.  Naar  nu  Luften  strømmer 
fra  Polerne  til  Æqvator,  beholder  den  tildeels  den  samme 
Omdreiningshastighed,  som  den  havde  ved  Polerne;  den 
bevæger  sig  altsaa  langsommere  end  Jorden  under  den, 
og  fra  Jorden  betragtet  maa  dens  Bevægelse  synes  at  gaae 
ft'a  Øst  til  Vest.  I  Forening  med  dens  Bevægelse  fra 
Nord  til  Syd  paa  den  nordlige,  fra  Syd  til  Nord  paa  den 
'sydlige  Halvkugle  vil  den  altsaa  paa  hiin  danne  en  Nord- 
ostvind, paa  denne  en  Sydostvind,  og  saaledes  er  i  Virke- 
ligheden ogsaa  Passatvindenes  Retning.  Hvor  de  støde 
sammen,  frembringes  en  fuldkommen  Østenvind,  men  denne 
bliver  umærkelig  paa  Grund  af  den  Kraft,  hvormed  den 
varme  Luft  netop  i  disse  Egne  stiger  opad.  Her, 
nemlig  i  Nærheden  af  Æqvator,  vilde  der  altsaa  stadigt 
være  Vindstille,  hvis  ikke  de  heftige  Regnskyl  bevir- 
kede frygtelige  Storme.  Thi  naar  man  tager  i  Betragt- 
ning, hvilken  uhyre  Vandmasse  der  ved  en  Pladsk- 
regn  falder  til  Jorden,  og  hvor  stort  et  Rum  den  i 
Dampform  maa  have  indtaget  i  Luften,  da  er  det  klart, 
at  Luften  med  Kraft  maa  søge  at  udfylde  det  ved  Vandets 
Fortætning  frembragte  luftfortyndede  Rum.  Dette  bliver 
altsaa  en  ny  Grund  til  Vindes  Dannelse.  En  tredie,  skjøndt 
af  lignende  Beskaffenhed  som  den  første,  see  vi  ved  de 
i  det  indiske  Hav  saa  bekjendte  Monsuner.  I  den  nord- 
lige Deel  af  dette  Hav  blæser  fra  April  til  October  en  stadig 
Sydvestvind  og  i  de  øvrige  Maaneder  en  stadig  Nordost- 
vind. Dette  har  sin  Grund  i  Havenes  og  Landenes  Be- 
liggenhed.   Medens  nemlig  i  Vintermaanederne  det  asiatiske 

Fastland  afkjøles,  men  Solen  i  de  sydligere  Egne  frem- 
bringer en  større  Varme,  maa  der  naturligviis  blæse  en 
Nordenvind  fra  det  koldere  Asien  til  de  hedere  Egne, 
men  denne  gaaer  ligesom  Passaten  ved  Jordens  Omdrei- 
ning  over  til  en  Nordostvind.  I  Sommermaanederne,  naar 
Solen  staaer  over  den  nordlige  Halvkugle,  bliver  derimod 
Landet  opvarmet  stærkere  end  det  Syden  derfor  liggende 
Hav.  Der  maa  følgelig  blæse  en  Søndenvind,  men  da 
den  kommer  fra  Egne,  der  have  en  større  Omdreinings- 
hastighed  end  de,  hvorfra  den  gaaer,  maa  den  mærkes 
som  en  Sydvestvind.  Det  er  imidlertid  kun  under  Vende- 
kredsene, at  Vindene  vise  en  saadan  Regelmæssighed. 
Under  høiere  Breder  sænker  sig  den  øvre  Passatvind, 
som  fører  den  varme  Luft  fra  Æqvator  mod  Polerne,  og 
naaer  Jorden  som  en  Sydvestvind,  der  kæmper  om  Herre- 
dømmet med  den  fra  Polerne  kommende  Nordostvind. 
Snart  faaer  den  ene,  snart  den  anden  Overhaand,  og  under 
denne  Kamp  gjennemløbe  Luftstrømningerne  alle  Com- 
passets  Streger.  Hos  os  er  Sydvestvinden  af  alle  den 
hyppigste,  og  med  Hensyn  til  Omvexlingen  kan  mærkes 
den  af  Do  ve  paaviste  Lov,  at  Vindene  i  Reglen  følge 
hinanden  i  denne  Orden: 

S,  SV,  V,  NV,  N,  NO,  O,  SO,  S. 
Varmen  var  det  altsaa,  der  var  den  væsenligste  Grund 
til  Vindenes  Fremkomst,  men  den  har  desuden  en  saa 
mægtig  Indflydelse  paa  Vegetationen,  det  animalske  Liv 
og  utallige  andre  Forholde,  at  vi  ikke  kunne  andet  end 
gjøre  Luftens  Temperatur  til  Gjenstand  for  nogle  Be- 
tragtninger. Forskjellen  mellem  Luftens  Temperatur  ved 
Æqvator  og  Polerne  beroer  paa,  at  Solstraalerne  paa  det 
første  Sted  træffe  Jorden  næsten  lodret,  paa  det  sidste  under 

en  meget  skraa  Vinker).  Den  samme  Forskjel  flnder 
Sted  mellem  Sommer  og  Vinter  i  Egne,  der  ligge  udenfor 
Troperne,  men  da  Solen  her  dvæler  longere  over  Hori- 
zonten  om  Sommeren,  kan  selv  paa  Steder,  der  ligge 
langt  fra  Æqvator,  Sommertemperaturen  blive  meget  høi. 
Om  Vinteren  er  Solen  derimod  kun  en  meget  kort  Tid  over 
Ilorizonten  paa  saadanne  Steder,  og  naar  hertil  kommer 
Straalernes  meget  skraa  Retning,  forklares  let  den  lave 
Temperatur.  Jo  nærmere  man  derfor  kommer  mod  Polerne, 
desto  større  Forskjel  bliver  der  paa  Sommer-  og  Vinter- 
temperatur, jo  nærmere  man  kommer  mod  Æqvator,  desto 
mindre.  Dog  afhænger  et  Steds  Temperatur  ingenlunde 
alene  af  dets  Afstand  fra  Æqvator,  men  af  en  Mængde 
andre  klimatiske  Forholde.  Lands  og  Havs  Form  og  Be- 
liggenhed, Bjergkjæders  Retning  og  Høide,  herskende 
Vinde  o.  m.  A.  faae  her  en  væsenlig  Betydning.  Derfor 
falder  Varmeæqvatoren  o:  den  Linie,  som  fremkommer, 
naar  man  forbinder  de  varmeste  Punkter  i  de  forskjellige 
Meridianer,  heller  ikke  sammen  med  Jordæqvatoren.  Saa- 
danne Linier,  der  drages  igjennem  de  Punkter  paa  Jorden, 
der  have  samme  aarlige  Middelvarme,  kalder  man  I  so- 
thermer;  de   kunne  først  bestemmes   efter  en  Mængde 


')  Hvorfor  de  skjævifaldende  Solstraaler  varme  mindre  end  de  lod- 
rette, vil  let  sees  af  hosstaaende  Teg- 
ning, hvor  S  forestiller  Solen,  AB  den 
Flade,  der  er  udsat  for  et  Parti  Sol- 
straaler ASB,  der  falde  lodret  eller 
næslen  lodret,  AC  og  AD  Flader,  der, 
skjondt  langt  sterre  end  AB,  dog  kun 
modtage  den  samme  Varmemængde, 
fordi  Straalerne  falde  skjævt.  Jo  mere 
skjævt  Solstraalerne  falde,  desto  sterre  bliver  den  Flade,  der  skal 
opvarmes,    desto  mindre  Varme  kan  altsaa  meddeles  hvert  Punkt. 

omhyggelige  Thermometeriagttagelser.  Man  har  ogsaa 
draget  Linier  igjennem  de  Punkter,  der  have  samme  Vin- 
tertemperatur (Isochimener),  og  igjennem  dem,  der 
have  samme  Sommertemperatur  (Isotherer),  men  disse 
falde  igjen  ingenlunde  sammen  med  Isothermerne ,  hvad 
man  maaskee  kunde  vente.  Her  maa  da  mærkes  For- 
skj ellen  mellem  Fastlandsklima  og  Øklima.  Denne  Forskjel 
beroer  paa,  at  det  faste  Land  lettere  indsuger  og  ud- 
straaler  den  Varme,  det  modtager  fra  Solen,  medens  Havet 
baade  vanskeligere  opvarmes  og  vanskeligere  udstraaler 
den  engang  optagne  Varme.  Men  det  underliggende  Lands 
eller  Havs  Temperatur  betinger  for  en  stor  Deel  Luftens. 
Hertil  kommer  endnu,  at  Havet  ligesaavel  som  Luften 
søger  at  udjevne  sine  Varmeforskjelligheder,  og  at  derfor 
varme  Strømninger  gaae  fra  Æqvator  til  Nordpolen  i 
lletningen  fra  Sydvest  til  Nordost  og  kolde  fra  Nord- 
polen mod  Æqvator  i  en  Retning  fra  Nordost  til  Sydvest, 
hvilket  aabenbart  maa  give  Øerne  og  Vestkysterne  hist  en 
Formildelse  i  Klimaet,  som  det  Indre  af  Fastlandet  ikke  faaer 
nogen  Deel  i,  medens  de  kolde  Polarstrømme,  der  gaae  imod 
Sydvest,  give  det  nordlige  Amerikas  og  Asiens  østlige  Kyster 
deres  barske  Klima.  Fastian dskhmaet  udmærker  sig  da  ved 
en  større  Forskjel  paa  Sommer-  og  Vintertemperatur  end 
Øklimaet,  et  Forhold,  der  har  mærkelige  ForskjeUigheder 
i  Vegetationen  tilfølge. 

Hidtil  have  vi  kun  betragtet  Varmen  ved  Jordens 
Overflade;  men  hvoraf  kommer  det,  at  Temperaturen 
aftager  saa  betydeligt,  jo  høiere  man  stiger  i  Atmos- 
færen? Først  maa  vi  bemærke,  at  Luftens  Varme  hid- 
rører fra  to  Kilder.  Vel  indsuger  den  en  Deel  af  de 
Solstraaler,    der   gaae    igjennem    den,    men    den    største 

Varme  faaer  den  fra  Jorden,  der  indsuger  en  langt  større 
Mængde  Varmestraaler.  Den  saaledes  opvarmede  Lufl 
stiger  tilveirs  med  den  Varme,  den  har  erholdt  fra  Jorden, 
men  under  Opstigningen  aftager  dens  Tæthed  bestandig, 
hvorved  dens  Evne  til  at  binde  Varmen*)  tiltager  i  den 
Grad,  at  Temperaturen  i  de  øvre  Luftegne  altid  er  lavere 
end  i  de  nedre  og  ofte  synker  betydeligt  under  Fryse- 
punktet**). 

I  det  Foregaaende  have  vi  betragtet  de  store  Bevæ- 
gelser i  Luften,  vi  kalde  Vinde.  Men  ved  Siden  heraf 
findes  andre,  ikke  mindre  i  Vigtighed,  om  end  i  Størrelse. 
Det  er  dem,  som  frembringe  Lydindtrykkene  og  for- 
plante dem.  Naar  et  Legeme  bevæger  sig  meget  hurtigt 
frem  og  tilbage  i  Luften,  frembringes  der  i  denne  en 
Bølgebevægelse ,  som ,  naar  den  forplantes  til  vort  Øre, 
bevirker  Følelsen  af  en  Lyd.  I  Regelen  er  det  vel  i 
Luften,  at  saadanne  Lydbølger  opstaae,  men  der  gives 
<^og  ogsaa  mange  andre  elastiske,  saavel  faste  som  flydende 
Legemer,  gjennem  hvilke  Lyden  forplanter  sig,  ofte  langt 
hurtigere  end  igjennem  Luften.  Igjennem  det  tomme 
Rum  kan  Lyden  derimod  ikke  forplante  sig.  Dette  Sidste 
€r  viist  i  dette  Tidsskrifts  1ste  Bind.  Pag.  342—343.  Den 
største  Larm  paa  Jorden  kan  derfor  ikke  udbrede  sig  over 
vor  Atmosfære,  ligesom  de  voldsomste  Explosioner  kunne 
foregaae  paa  Maanen,  uden  at  vi  høre  det  Ringeste  dertil. 
Paa  Toppen  af  de  høie  Bjerge  er  Lyden  derfor  ogsaa 
svagere    end    ved    Havets    Overflade.      Ikke    alene    i    den 


•)   Om   den    bundne   Varme    see  en   Afhandling    i    dette   Tidsskrifts 
2dQl  Bind  Pag.  2S9. 
**)  Om  Lufivarmen  i   de  overste  Luftlag  see  dette  Tidsskrifts  3die 
Bind,  Pag.  428—29. 

atmosfæriske    Luft,    men  i  alle   Luft-    og  Damparter  kan 
Lyden  forplantes,  i  Vandet  endogsaa  overordenlig  godt. 

Førend  vi  gaae  over  til  at  betragte  Lydbølgerne  i 
Almindelighed,  ville  vi  betragte  Forholdene  i  et  langt, 
overalt  lige  vidt  Rør,  som  ved  den  ene  Ende  er  forsynet 
med  et  Stempel,  der  ved  at  skydes  frem  og  tilbage  kan 
sætte  Luften  i  Røret  i  Bevægelse.  Skydes  Stemplet  frem, 
vilde  Luften,  hvis  den  forholdt  sig  som  Vand,  øieblikkelig 
flyde  ud  ved  den  modsatte  Ende  af  Røret.  Men  nu  er 
Luften  elastisk;  de  enkelte  Luftlag  i  Nærheden  af  Stemplet 
ville  derfor  sammentrykkes,  hvorved  de  ville  faae  en  større 
Tæthed  end  den  øvrige  Luft  i  Røret.  De  ville  derfor 
trykke  mod  denne,  og  saaledes  vil  Sammentrykningen  for- 
plante sig  igjennem  hele  Rørets  Længde.  Men  naar  Sam- 
mentrykningen foregaaer  paa  et  noget  fra  Stemplet  be- 
liggende Sted,  ville  de  Luftlag,  som  ere  nærmere  ved 
Stemplet  paa  Grund  af  Luftens  Elasticitet  fortyndes,  og 
denne  Fortynding  vil  følge  Fortætningen  igjennem  Røret. 
Saaledes  ville  Luftbølgerne  skride  frem  ved  Fortætning 
og  Fortynding,  som  ganske  svare  til  de  fremskridende 
Bølgebjerge  og  Bølgedale  i  Vandet.  Og  paa  samme  Maade 
som  Bølgebevægelsen  foregaaer  i  Røret,  vil  den  finde 
Sted  i  den  fri  Luft,  med  Undtagelse  af  at  Luftbølgerne 
her  naturligviis  komme  til  at  danne  ligesom  »Kugleskaller« 
af  Fortætning  og  Fortynding  omkring  det  Punkt  som  Centrum, 
hvorfra  Svingningerne  udgaae,  ligesom  Vandbølgerne  danne 
Cirkler  om  den  udkastede  Steen.  Naar  Lyden  frembringes 
ved  Svingninger  af  lige  Længde,  der  følge  saa  hurtigt 
paa  hverandre,  at  man  ikke  kan  adskille  dem,  kaldes  den 
en  Tone.  Jo  flere  Svingninger,  der  frembringes  i  en 
given  Tid,  f.  Ex  et  Sekund,  jo  mindre  altsaa  Bølgebreden 
er,  desto  høiere  er  Tonen ;  jo  færre  Svingninger,  jo  større 

Bølgebrede,  desto  dybere  Tone*).  Svingniilgsantallet  kan 
man  f.  Ex.  maale  ved  at  lade  et  omdreiende  Tandhjuls 
Takker  slaae  imod  et  Kortblad.  For  hvert  Slag  frem- 
bringes en  Luftbølge,  og  for  at  finde  den  derved  opstaaede 
Tones  Svingningstal,  behøver  man  kun  at  multiplicere  Om- 
drejningernes med  Takkernes  Antal.  Men  alle  Toner, 
hvor  høie  eller  dybe  de  saa  end  ere,  forplante  sig  i  Luften 
med  ligestor  Hurtighed.  Thi  naar  forskjellige  Iagttagerne 
i  forskjellig  Afstand  høre  det  samme  Musikstykke;  ville  de 
nøiagtigt  høre  den  samme  Takt,  den  samme  Harmoni, 
hvilket  umuligt  kunde  være  Tilfældet,  naar  f.  Ex.  de  dybe 
Toner  ilede  foran  de  høie  eller  omvendt.  Lydens  Hastig- 
hed i  den  atmosfæriske  Luft  er  efter  nøiagtige  Iagttagelser 
1058  Fod  i  Sekundet.  Dette  gjælder  dog  kun,  naar  Thermo- 
metret  viser  paa  0°,  hvorimd  Lufttrykkets  Størrelse  aldeles 
ingen  Indflydelse  har  paa  Lydens  Hastighed.  Ved  høiere 
N  armegrader  maa  man  lægge  2  Fod  til  for  hver  Grad. 
Lydens  Hastighed  har  man  udfundet  ved  f.  Ex.  om  Natten 
at  lægge  Mærke  til,  at  man  i  længere  Afstand  seer  Glimtet 
af  et  Skydevaaben,  nogen  Tid  før  man  hører  Knaldet. 
Dette  beroer  paa,  at  Lysets  Hastighed  er  41000  Miil  i 
Sekundet,  altsaa  saa  stor,  at  man  kan  betragte  den  Tid,  det 
forbruger  til  at  gjennemløbe  et  Par  Tusind  Fod,  for  Intet, 
medens  man  paa  Lhret  kan  iagttage  den  Tid,  Lyden  be- 
høver for  at  gjennemløbe  samme  Rum.  I  forskjellige 
Afstande  forholder  Lydens  Styrke  sig  omvendt  som  Af- 
standene Gange  sig  selv  o:  i  en  Afstand  af  2,  4,  6  Længde- 
eenheder er  Lyden  4,  16,   36  Gange  saa  svag  som   der. 


*)  Den  heiesie  Tone,  der  anvendes  i  Musiken,  udferer  omtrent  9000, 
den  laveste  16 J  Svingninger  i  Secundet.  Den  sidsies  Bolge- 
brede  er  64  Fod,  den  ferstes  4^   Linie. 

hvor  den  frembringes.  Den  store  Svækkelse  af  Lyden  i 
nogen  Afstand  ophæves  ved  Anvendelse  af  Talerøret,  hvori 
Luftbølgerne  holdes  samlede,  saa  at  man  selv  i  meget 
betydelige  Afstande  hører  Lyden  næsten  hgesaa  godt,  som 
der,  hvor  den  frembringes,  Naar  Lyden  møder  en  fast 
Modstand,  kastes  den  tilbage,  og  det  efter  bestemte 
Love.  Er  AB  en  Væg,  og  Lydbølgen  skrider  frem  efter 
Linien  EC,  saa  at  den  træffer  AB  i  C,  vil 
den  kastes  tilbage  efter  Linien  CD,  saaledes 
at  Vinklen  ACD  bliver  ligestor  med  BCE, 
eller:  Indfaldsvinklen  er  altid  ligestor  med 
Tilbagekastningsvinklen.  Gaaer  Lydbølgen 
frem  efter  en  Linie,  der  staaer  lodret  paa 
AB,  vil  den  kastes  tilbage  efter  samme  Linie, 
som  den  har  gjennemløbet.  Taler  man  i 
Nærheden  af  en  Væg,  ville  Lydbølgerne  blive 
kastede  saa  hurtigt  tilbage,  at  man  ikke  kan  skjælne  mellem 
den  frembragte  og  den  tilbagekastede  Lyd  o:  Tilbagekast- 
ningen vil  kun  forstærke  Lyden.  Det  er  dette,  vi  kalde  Re- 
sonans. Men  det  er  kun,  naar  Modstanden  er  fast,  at  denne 
frembringes.  I  et  Værelse,  hvor  Væggene  ere  behængte  med 
Tæpper,  vil  der  ikke  findes  nogen  Resonans,  og  Lyden  er  der- 
for langt  svagere  i  et  saadant.  Selv  Gardiner  o.  hgn.  bidrage 
betydehgt  til  at  formindske  Lydens  Styrke.  Det  er  ogsaa 
paa  Lydens  Tilbagekastning,  at  Echoet  beroer.  Naar 
Lydbølger  fra  en  større  Afstand  træffe  en  Væg  efter  en 
lodret  Linie,  villa  de  naturhgviis  blive  kastede  tilbage  til 
Udgangspunktet,  og  i  dette  Tilfælde  kan  et  Echo  gjentage  en 
eller  flere  Stavelser  efter  de  forskjellige  Betingelser,  der 
ere  tilstede.  Naar  man  taler  hurtigt,  kan  man  i  2  Sekunder 
tydeligt  udtale  8  Stavelser.  Men  i  2  Sekunder  gjennem- 
løber  Lyden   omtrent  2200  Fod.     Naar  man   altsaa  A   en 

Afstand  af  1100  Fod  taler  mod  en  Væg,  vil  denne  kaste 
8  Stavelser  tilbage  i  den  Orden,  hvori  de  ere  udtalte, 
efter  2  Secunders  Forløb,  o:  den  første  Stavelse  vil  komme 
tilbage,  saasnart  man  har  udtalt  den  sidste.  Det  er  dog 
ikke  aldeles  nødvendigt,  at  Modstanden  er  haard  og  flad. 
Thi  deels  iagttager  man  ikke  sjælden  paa  Havet,  at  Skyerne 
danne  et  Echo,  deels  giver  en  Skov  som  bekjendt  for- 
træffeligt Lyden  tilbage. 

Om  Lysets  Brydning  ved  at  gaae  igjennem  Luften 
er  talt  i  dette  Tidsskrifts  3die  Bind,  Pag.  109.  Derimod 
skulle  vi  ved  Luftens  Bestanddele  komme  til  at  omtale 
Lysets  Brydning  i  Luftens  Vanddele  og  derved  Regnbuens 
Dannelse. 

Der  gives  imidlertid  en  Række  Fænomener  i  Luften, 
hvorved  baade  Lyden  og  Lyset  have  væsenlig  Betydning: 
det  er  de  elektriske.  Naar  man  gnider  en  Glasstang 
med  Silketøi  eller  en  Stang  Lak  med  Uld  eller  Peltsværk, 
faae  de  en  mærkelig  Evne  til  at  tiltrække  lette  Legemer. 
Denne  Egenskab  (Elektricitet)  kan  meddeles  andre  Legemer, 
navnlig  Metaller,  ved  ligefrem  Berøring,  forudsat  at  disse 
ved  Glas-  eller  Lakstænger  ere  isolerede  fra  Jorden,  da 
i  modsat  Tilfælde  al  Elektriciteten  gaaer  igjennem  dem 
ned  i  Jorden.  Her  viser  sig  nu  det  mærkelige  Fænomen, 
at  Legemer,  der  ere  elektricerede  med  en  Glasstang,  fra- 
støde andre  paa  samme  Maade  elektricerede  Legemer,  men 
tiltrække  dem,  der  ere  gjorte  elektriske  med  Lak.  Der  er 
altsaa  to  modsatte  Arter  af  Elektricitet,  af  hvilke  man  har 
kaldet  Glaselektriciteten  den  positive.  Lakelektriciteten 
den  negative.  Man  maa  antage,  at  begge  Elektriciteter 
findes  i  alle  Legemer,  men  at  de  netop  af  den  Grund 
ophæve  hinandens  Virkninger.  Men  naar  man  til  den  ene 
Ende  af  en  isoleret  Metalstang  nærmer  f.  Ex.   et  positivt 


64 


elektrisk  Legeme,  fordeles  Elektriciteterne  i  Stangen  saa- 
ledes,  at  der  i  den  Ende,  der  er  nærmest  ved  det  elektriske 
Legeme,  kommer  negativ,  i  den  modsatte  positiv  Elek- 
tricitet. Foretager  man  samme  Forsøg  med  en  lodret- 
staaende,  ikke  isoleret  Metalstang,  vil  den  negative  Elek- 
tricitet holdes  bunden  i  den  øverste  Ende  af  Stangen, 
medens  den  positive  gjennem  den  nederste  Ende  vil  gaae 
ned  i  Jorden.  Føje  vi  hertil,  at  Elektricitet  ogsaa  kan 
meddeles  uden  umiddelbar  Berøring,  blot  ved  at 
man  nærmer  en  Kno  eller  en  Metalstang  til  et  elektrisk 
Legeme,  i  hvilket  Tilfælde  man  seer  en  stærk  Gnist  springe 
over,  ledsaget  af  et  lille  Knald,  samt  at  Elektriciteten  viser 
en  mærkelig  Tilbøjelighed  til  at  gaae  over  igjennem  Spidser, 
—  da  have  vi  de  nødvendige  Forkundskaber  til  at  betragte 
Atmosfærens  elektriske  Forholde.  Allerede  den  første 
Fysiker,  som  iagttog  de  elektriske  af  en  knittrende  Lyd 
ledsagede  Lysfænomener,  antog,  at  det  var  de  samme,  vi 
i  en  uhyre  Maalestok  see  som  Lyn  og  Torden.  I  Midten 
af  det  18de  Aarhundrede  beviste  Franklin  det  ved  et 
ligesaa  smukt  som  simpelt  Forsøg.  Han  lod  under  et 
Tordenveir  en  Drage  stige  op,  i  hvis  Snor  han  havde 
anbragt  en  tynd  Metaltraad.  Dragen  blev  elektrisk  ved 
Fordeling,  og  naar  han  nærmede  Knoen  til  den  nederste 
Ende  af  Snoren,  sprang  Gnister  frem.  Lynet  er  allsaa  en 
elektrisk  Gnist,  men  om  Grunden  til  disse  storartede 
Fænomener  og  om  deres  nærmere  Udvikling  svæve  vi 
endnu  i  stor  Uvished.  Ved  Dragen  ere  vi  imidlertid  for- 
vissede om,  at  Skyerne  snart  ere  ladede  med  positiv, 
snart  med  negativ  Elektricitet,  snart  befinde  sig  i  naturhg 
Tilstand.  Og  i  Tiltrækningen  og  Frastødningen  af  de 
med  forskjellig  eller  samme  Elektricitet  ladede  Skyer  maa 
vi    søge    Grunden    til   den    overordenlige   Bevægelse,    der 

under  Tordenveiret  hersker  i  Luften.  Undertiden  kommer 
der  flere  Lyn  fra  samme  Sky,  hvilket  vel  har  sin  Aarsag 
i,  at  den  ikke  kan  fuldkomment  udlades  ved  et  enkelt. 
Lynets  Længde  beløber  sig  ofte  til  en  Miil,  men  det  viser 
sig  samtidig  paa  hele  sin  Bane.  At  nu  alligevel  Lynet 
kun  sees  i  et  Nu,  medens  Tordenen  høres  i  længere  Tid, 
ligger  deels  i,  at  Lydens  Hastighed  er  saa  betydelig  mindre 
€nd  Lysets,  deels  i  Skyernes  Echo.  Da  Vædskerne  ere 
gode  Ledere,  slaaer  Lynet  hyppigt  ned  i  Havet,  i  Søer  o.s,.  v. 
Træer  ere  ligeledes  meget  udsatte,  deels  fordi  der  i  dem 
cirkulere  Safter,  deels  fordi  Lynet  fortrinsviis  søger  alle 
fremragende  Gjenstande.  Bygninger  ere  ogsaa  i  Fare 
under  Tordenveir,  navnlig  paa  Grund  af  de  i  dem  hyppigt 
anvendte  Metaller.  Men  denne  Lynets  Tilbøielighed  til 
at  søge  Metaller  har  givet  Menneskene  et  Middel  ihænde 
til  at  sikkre  sig  mod  dets  frygtelige  Virkninger.  Lyn- 
aflederen, Franklins  berømte  Opfindelse,  bestaaer  nemlig 
i  en  tilspidset  Metalstang,  som  ved  en  god  Leder  staaer 
i  Forbindelse  med  Jorden.  Tordenskyen  fordeler  nu  Elek- 
triciteterne  i  Metalstangen,  saaledes  at  f.  Ex.  den  positive 
fastholdes  i  Stangen,  den  negative  gaaer  gjennem  Lederen 
ned  i  Jorden.  Stangens  positive  Elektricitet  strømmer  da 
tilsidst  ud  gjennem  Spidsen  og  træder  i  Forbindelse  med 
Skyens  negative,  hvorved  de  ophæve  hinandens  Virkninger. 


Smaafuglene.*) 

Af  Professor  C.  Sundevall. 


Under  dette  Navn  sammenfatte  vi  en  Mængde  Arter  af 
smaae  Fugle ,  som  i  Hovedsagen  ligne  hinanden  i  Bygning 
og  LMseende,  nemlig  Spurvene  og  de  med  dem  nær  be- 
slægtede Former,  saasom  Stillits,  Sidsken,  Dompap  o.  s.  v.^ 
fremdeles  Vipstjerter,  Rødstjerter,  Løvsangere,  Steen- 
smutter, Drosler,  Meiser  og  Musviter,  Stære,  Krager, 
Svaler,  Lærker  o.  s.  v.  Med  faae  Undtagelser  er  det  netop 
dem,  som  vi  i  daglig  Tale  pleie  at  benævne  Smaafugle, 
hvilket  Navn  man  ganske  godt  kunde  anvende  paa  den 
hele  Gruppe,  da  de  fleste  herhenhørende  Arter  ere  smaae 
og  betydelig  mindre   end  største  Delen   af  dem,  som  ud- 


^3  Det  være  os  tilladt  ved  denne  Artikel  at  henlede  Opmærksom- 
heden paa  det  Værk,  hvoraf  den  er  laant,  nemlig  Svenska  Fog- 
lama,  hvoraf  de  to  første  Hefter  ere  udkomne.  Værket  skal 
udkomme  i  17  Hefter  å  1  Rdlr.  j  Texten  udarbeides  af  en  af 
Nordens  dygtigste  Zoologer  og  Ornithologer,  Professor  Carl 
Sundevall,  en  af  Bestyrerne  af  Riks-Museet  i  Stokholm.  —  Vel 
dele  vi  fuldkommen  den  Anskuelse,  at  det  hverken  er  fornødent 
eller  i  det  hele  ønskeligt,  at  svenske  Skrifter  oversættes  paa  Dansk, 
men  iroe  dog  at  kunne  gjøre  en  Undtagelse  ved  denne  Leilighed, 
da  sandsynligvis  kun  faae  af  vore  Læsere  vilde  have  gjort  Be- 
kjendtskab  med  det  nævnte  Værk,  naar  de  ikke  udtrykkelig  bleve 
gjorte  opmærksomme  paa  det. 

(Red.  Anm.) 

gjøre  Fugleklassens  øvrige  Grupper.  (Vi  besidde  ikke  i  vort 
Sprog  nogen  mere  passende  Benævnelse  for  dem,  saaledes 
som  vort  Søstersprog,  det  svenske,  der  kalder  dem  Tiittin- 
gar,  hvilket  Navn  dog  egenlig  bruges  i  Folkemunde  om  de 
ved  Husene  almindeligst  forekommende  Spurve-Arter.  Man 
betegner  ogsaa  ofte  hele  denne  store  Gruppe  af  Fugle 
med  Navnet  Spurvefugle,  der  dog  kan  misforstaaes,  efter- 
som man  derved  let  kommer  til  at  tænke  paa  de  med 
Graaspurven  og  Gulspurven  nærmest  beslægtede  Former 
alene). 

De  til  denne  Gruppe  hørende  Fugle  kaldes  ogsaa  ofte 
Sangfugle,  hvilket  for  saavidt  er  rigtigt,  som  største 
Delen  af  dem  synger,  og  i  Almindelighed  de  fleste  Fugle, 
som  udmærke  sig  ved  en  virkelig  Sang,  høre  herhen, 
f.  Ex.  Nattergalen,  Droslerne,  Løvsangerne,  Kanarifuglen, 
Sidskenerne;  men  mange  af  dem  fortjene  egenlig  ikke 
Navn  af  Sangfugle  f.  Ex.  Kragen,  Nøddekrigen,  Mei- 
serne  og  mange  udenlandske  Former,  som  dog  i  deres 
hele  Bygning  og  Udseende  saa  aldeles  hgne  de  oven- 
nævnte, at  de  ikke  kunne  skilles  fra  dem,  men  aabenbart 
høre  til  samme  naturlige  Gruppe.  Desuden  er  der  ad- 
skillige Arter  af  andre  Grupper,  som  ogsaa  lade  høre  en 
Sang,  der  ofte  er  af  en  aldeles  fortrinlig  Beskaffenhed, 
f.  Ex.  Gøgen,  Vagtelen,  Urhanen,  adskillige  Snepper  og 
Vildænder.  De  ere  altsaa  »Sangfugle«  uden  derfor  at 
høre  til,  hvad  vi  her  kalde   »Smaafuglenes«   Gruppe. 

Vi  stille  denne  Gruppe  først  i  Fuglenes  Klasse,  for- 
nemmelig fordi  de  herhenhørende  Arter  i  deres  Bygning 
og  Livsyttringer  vise  en  Uddannelse,  som  langt  overgaaer 
alle  de  andre  Gruppers.  De  ere  ubestrideligt  af  alle  Fugle 
dem,  som  bedst  udtrykke  Fuglenaturens  Idee,  og  bør  der- 
for  ansees   for   den  høiest  uddannede   Afdeling  af  Fugle- 

klassen.  Sædvanligvis  nævnes  rigtignok  Rovfuglene  som 
dens  høieste  Former  paa  Grund  af  deres  Styrke  og  de 
frygtelige  Kløer  og  Næb,  som  give  dem  Evne  til  at  myrde 
og  ødelægge  alle  de  andre.  Denne  Anskuelse  var  den 
Tid  værdig,  da  den  raa  Styrke  og  Midlerne  til  Andres 
Undertrykkelse  ansaaes  for  de  høieste  menneskelige  Egen- 
skaber. Men  skjøndt  Rovdyrene  ere  nødvendige  Led  af 
Skabelsen  og  selvfølgelig  maatte  være  stærkere  end  de 
andre  Dyr,  kan  man  dog  ikke  antage,  at  den  blotte  Rov- 
dyrnatur er  et  Rjendetegn  paa  dyrisk  Fuldkommenhed, 
som  maa  give  sig  tilkjende  ved  andre  Livsyttringer,  der 
i  Forening  med  Uddannelsen  af  den  ydre  Form  antyde  et 
høiere  Standpunkt. 

Fuldkommenheden  hos  en  Fugl  bestaaer  ikke  for- 
trinsvis i  fremragende  Sjælsevner  som  hos  Pattedyrene, 
men  yttrer  sig  hovedsageUgen  i  en  stor  Bevægelighed  og 
Livlighed,  samt  i  den  dermed  i  Forbindelse  staaende  Evne 
til  at  frembringe  Toner.  Ingen  andre  Dyr  mærkes  saa 
meget  og  bidrage  saa  meget  til  at  oplive  Naturen,  som 
Fuglene.  Kommer  man  til  et  Land  med  en  fremmed 
Naturbeskaffenhed,  ere  Fuglene  sædvanhgvis  de  første 
Dyr,  som  tiltrække  sig  Opmærksomheden,  og  de  ere,  næst 
efter  Planterne,  de  Naturprodukter,  som  mest  bidrage  til 
at  give  Naturen  en  vis  Charakteer.  Et  Landskab,  hvor 
der  ingen  Fugle  sees  eller  høres,  forekommer  os  dødt  og 
øde,  hvorimod  Fuglesang  eller  endogså^  blot  Fugles  Til- 
stedeværelse og  Bevægelser,  give  Egne,  som  ellers  vilde 
forekomme  os  altfor  ensformige,  en  høi  Grad  af  Mun- 
terhed og  Liv.  Fuglene  ere  ligesom  skabte  til  at  be- 
væge sig,  sees  og  høres,  og  kun  de  kunne  ansees 
for  at  være  de  høiest  uddannede  i  Klassen,  som  i  høi 
Grad  besidde   disse  Egenskaber.     Evnen  til  at  tumle   sig 


69 


frit  og  let  saavel  paa  Jorden  som  i  Træerne  og  i 
Luften,  samt  til  at  give  sin  Nærværelse  tilkjende  ved 
smukke  melodiske  Toner  maa  ansees  for  Kjendetegn  paa 
høit  uddannede  Fugle.  Disse  Egenskaber  findes  i  Regelen 
forenede  hos  største  Delen  af  de  Fugle,  som  vi  her 
sammenfatte  under  Navn  af  »Smaafuglene« ,  men  ikke, 
eller  kun  sjeldent  hos  de  andre,  som  »Smaafuglene«  i 
Regelen  overgaae  i  Evne  til  at  bevæge  sig  med  Lethed 
paa  flere  forskjellige  Maader.  De  fleste  »Smaafugle« 
hoppe  ligesaa  behændigt  paa  Jorden  sopi  paa  Træernes 
Grene  og  bevise  som  Trækfugle  deres  Evne  til  at  bruge 
Vingerne.  Rovfuglene  flyve  rigtignok  ofte  hurtigere, 
men  bevæge  sig  daarligt  baade  paa  Jorden  og  i  Træ- 
kronerne. Papegøjerne  og  andre  Klattrefugle ,  som  af 
Mange  ansees  for  at  være  høiere  uddannede  end  »Smaa- 
fuglene«, have  i  Regelen  heller  ikke  saa  fleersidig  en 
Bevægelsesevne;  de  som  klattre  godt  eller  paa  andre 
Maader  tumle  sig  behændigt  i  Træerne,  pleie  at  bevæge 
sig  daarligt  paa  Jorden  f.  Ex.  Gøgen  og  Træpikkerne.  Det 
omvendte  er  Tilfældet  med  Høns  og  Vadefugle.  Hos  alle 
disse  Fuglegrupper,  som  vi  ansee  for  at  staae  lavere  end 
»Smaafuglene«,  findes  Syngeevnen  kun  hos  nogle  faae 
Slægter. 

For  tydeligere  at  bestemme  Begrebet  Fuglesang 
maae  vi  foruden  denne  ogsaa  med  et  Par  Ord  omtale  de 
øvrige  Lyde,  som  forekomme  hos  Fuglene.  Man  kan  ad- 
skiUe  følgende  Slags:  for  det  første  den  egenlige  Sang, 
som  blot  frembringes,  naar  Fuglen  er  fri  for  Nærings- 
sorger og  for  Passioner,  som  en  Beskjæftigelse  i  dens 
Fritid,  enten,  som  det  hyppigst  er  Tilfældet,  under  Hvilen 
eller  under  en  Flugt,  som  alene  udføres  for  Sangens 
Skyld,   som  f.  Ex.   Lærkens.     Sangen   er  altid  fortrinligst 

i  Forplantningstiden,  og  mange  Fugle  lade  den  blot  høre 
paa  denne  Tid;  den  kan  ogsaa  hos  mange  Fugle  ansees 
for  at  være  et  Udtryk  for  den  paa  den  Tid  vakte  Drift 
eller  som  en  Yttring  af  Behagesyge;  men  dens  egenlige 
Væsen  er  dog  at  være  en  Forlystelse,  naar  Fuglen  er  fri 
for  Arbeide  og  Passioner.  Naar  Ungerne  ere  udklækkede, 
standser  Sangen,  men  mange  Fugle  begynde  igjen  at 
synge  om  Høsten  og  blive  endogsaa  ved  dermed  under 
den  koldeste  Vinter  f.  Ex.  Strømstæren.  I  Regelen  er 
.  det  blot  Hannen,  som  synger,  men  af  adskillige  Arter 
f.  Ex.  nogle  Spurve  og  den  graa  Vipstjert  synge  ogsaa 
Hunnerne.  Dette  synes  især  at  være  temmelig  almindeligt 
det  første  Efteraar,  eller  førend  Forplantningsdriften  og 
de  deraf  følgende  Forandringer  og  Pligter  have  gjort  sig 
gjældende.  Syngeevne  forekommer  iøvrigt  i  alle  Grupper 
af  Fugle:  Gøgens  Kukken,  den  kalkunske  Hanes  Pluddren, 
Urhanens  Kaglen  og  Hanens  Gal  ere  ligesaa  ægte  Sang 
som  Nattergalens  yndigste  Triller,  og  Horsegøgens  (Bekka- 
sinens) besynderlige  Toner,  om  hvis  Beskaffenhed  man 
endnu  ikke  er  fuldkommen  enig,  maae  uden  Tvivl  ogsaa 
regnes  herhen.  Men  Sangen  er  meest  fuldkommen ,  og 
almindeligst  hos  »Smaafuglene«. 

Forskjellige  fra  den ^ egenlige  Sang  ere  de  sædvan- 
lige Lyde,  som  man  hos  »Smaafuglene«  pleier  at  be- 
nævne Lokketoner  eller  Kviddren,  og  som  de  fleste 
af  dem  og  mange  Fugle  af  andre  Grupper  lade  høre  over- 
maade  ofte,  selv  naar  de  f.  Ex.  ere  sysselsatte  med  at 
søge  F'øde,  men  især  naar  de  om  Høsten  eller  Vinteren 
trække  omkring  i  Flokke,  eller  naar  de  flyve  et  længere 
Stykke.  Disse  Lyde  ere  sædvanligvis  korte  og  bestaae 
kun  af  en  enkelt  Tone,  der  er  eens  hos  begge  Kjøn;  de 
frembringes  ligesom  Sangen   uden  Hensigt  blot  for  at  til- 

fredsstille  Trangen  til  at  bruge  Musklerne.  De  synes  at 
■være  mindre  almindelige  eller  mindre  tydelige  hos  de 
bedre  Sangfugle,  men  derimod  ofte  at  være  mere  lydelige 
hos  en  Deel  af  de  Arter,  der  synge  daarligt  eller  slet 
ikke.  Af  denne  Beskaffenhed  ere  f.  Ex.  Gæssenes,  Ændernes 
og  Hønsenes  sædvanlige  Lyde.  Meiserne,  Fuglekongen, 
Fjelddrosselen  og  flere  andre  daarlige  Sangere  lade  dem 
næsten  bestandig  høre  og  yde  derved  ofte  en  ret  god 
Erstatning  for  de  mere  harmoniske  Toner,  som  de  ikke 
formaae  at  frembringe.  Det  er  ved  disse  simple  Lyd  at 
liere  af  vore  Smaafugle  om  Vinteren  give  vore  ellers  saa 
øde  Skove  en  ikke  ringe  Grad  af  Liv  og  Hygge.  Herhen 
maa  man  ogsaa  regne  Kragens  og  Skadens  Skrig  og  flere 
lignende  Fuglelyd,  som  frembringes  sjeldnere,  men  ere 
<l€sto  stærkere  og  mere  paafaldende. 

Eli  tredie  Slags  ere  de  eiendommelige  Toner,  hvor- 
med Fuglene  ligesom  tilraabe  hinanden,  lokke  Ungerne 
til  sig,  advare  dem  eller  deres  Kammerater  for  Fare  o.  s.  v., 
samt  de  Skrig  eller  Ldraab,  som  foraarsages  af  Frygt, 
Vrede,  Smerte  o.  s.  v.  Disse  Lyde  ere  i  det  Hele  meget 
forskjellige  fra  hinanden  og  fra  de  ovennævnte;  hos  visse 
Fugle  f.  Ex.  Graaspurven  er  der  dog  temmehg  lidt  Forskjel 
paa  alle  disse  forskjellige  Slags  Lyde. 

Netop  derved,  at  den  egenlige  Fuglesang  frembringes 
under  Hvilen  som  et  Udtryk  for  Kraft  og  Velbefindende, 
viser  den  sig  at  være  Udtrykket  for  et  høiere  dyrisk  Liv 
end  det,  som  blot  har  Hensyn  til  Naturfornødenhedernes 
Tilfredsstillelse.  Den  foraarsages  af  et  Overskud  af  Livs- 
lyst og  Trang  til  Virksomhed  og  er  derfor  aldeles  af  samme 
Beskaffenhed  som  vor  Sang  og  som  enhver  Yttring  af  den 
skjønne  Kunst  hos  Mennesket.  Ligesom  denne  beroer 
Fuglesangens  Beskaffenhed  paa  medfødte  Naturanlæg,  men 

er,  i  det  mindste  til  en  vis  Grad,  underkastet  Forbedring^ 
ved  Øvelse  og  Studium.  Unge  Fugle  gjøre  aabenbart  flere 
Forsøg,  inden  det  lykkes  dem  at  tage  den  Tone,  de  synes 
om,  og  de  ældre  Fugle  lære  ofte  af  hinanden.  Sangen 
vinder  bestandigt  ved  Øvelse,  og  gamle  Fugle  pleie  der- 
for at  synge  bedre  end  de  unge,  og  Fugle  i  Bur,  der  jo 
aldrig  optages  af  Omsorg  for  at  skaffe  Føde  til  sig  selv 
eller  til  deres  Unger,  blive  ofte  bedre  Sangere,  end  de, 
der  leve  i  det  Frie,  især  naar  de  holdes  sammen  med 
andre,  hos  hvilke  de  kunne  gaae  i  Skole. 

»Smaafuglene«  besidde  nemhg  ikke  blot  Evne  til  at 
synge,  men  ogsaa  Gehør  for  Musik;  de  høre  gjerne 
Musik,  have  Evne  til  at  opfatte  den,  ja  endog  til  at  tilegne 
sig  og  gjengive  den.  Det  er  bekjendt,  at  man  kan  lære 
mange  Fugle  at  synge  visse  lettere  Arier;  ofte  kan  man 
ogsaa  faae  at  høre,  hvorledes  de  i  fri  Tilstand  efterligne 
andre  bedre  Sangfugles  Toner,  f.  Ex.  Steensmutten  (Saxicola 
rubetra)  og  Tornskaden  (Lanius  collurio) ,  og  Mange  have 
vistnok  moret  sig  med  det  lette  og  underholdende  Forsøg 
ved  en  Pibe  eller  Fløite  eller  blot  ved  at  blive  ved  at 
fløite  en  Melodi  at  samle  om  sig  alle  de  Smaafugle ,  der 
findes  i  Nabolaget.  Da  indfinde  sig  ikke  blot  de  egenlige 
Sangfugle,  men  ogsaa  Meiser,  Krager,  Korsnæb  o.  s.  v.^ 
som  holde  af  Sang,  skjøndt  de  ikke  selv  formaae  at 
frembringe  den. 

Blandt  Pattedyrene,  som  i  saa  mange  andre  Hen- 
seender ere  høiere  uddannede  end  Fuglene,  spores  der 
blot  undtagelsesvis  noget,  som  har  en  fjern  Lighed  med 
Sang,  men  i  Almindelighed  ere  deres  Lyde  usammen- 
hængende og  umelodiske.  Fiskene,  som  blot  synes  at 
leve  for  at  æde  og  forplante  sig,  ere  stumme.  Evne  til 
at  give   Lyd    fra    sig  findes  blandt    de  lavere  hvirvelløse 

Dyr  fornemmelig  hos  Insekterne,  der  ligesom  Fuglene  ere 
i  Besiddelse  af  stor  Bevægelighed  og  Evne  til  at  flyve, 
hvorfor  de  blandt  de  lavere  Dyr  ere  det  samme  som  Fuglene 
blandt  de  høiere.  Bien,  Fluerne,  Cicaderne  og  Græs- 
hopperne besidde  Evne  til  at  frembringe  stærke  vedhol- 
dende Lyd,  som  dog  i  Regelen  fremkomme  ved  ydre 
Deles  Virksomhed.  De  øvrige  lavere  Dyr  ere  i  Almin- 
delighed stumme. 

Den  samme  Trang  til  fornøielig  Virksomhed,  som 
avler  Sangen,  yttrer  sig  paa  en  anden  Maade  i  Form  af 
Leg  hos  Børn  og  hos  Pattedyrenes  Unger.  Men  medens 
Legen  i  Regelen  hører  op  med  Ungdomsalderen,  bliver 
Sangen  ved  hele  Livet  igjennem;  hos  Mennesket  kan 
Legen  gaae  over  til  en  høiere  Stræben.  Ogsaa  hos  Fuglen 
yttrer  der  sig  Lyst  til  at  lege,  men  tydeligst  som  en  Mod- 
sætning til  Sangen  eller  som  en  Erstatning  for  denne  hos 
de  meest  uddannede  Former  af  de  lavere  Afdelinger  og 
især  hos  nogle  Vadefugle  f.  Ex.  Tranen  og  den  sydameri- 
kanske Palamedea;  ogsaa  Brushanernes  Fægtninger  ere 
af  lignende  Natur.  Det  samme  spores  ogsaa,  om  end  i 
ringere  Grad,  hos  Høns  og  Ænder,  skjøndt  største  Delen 
af  de  Bevægelser,  der  forekomme  os  som  Leg  hos  disses 
Unger,  neppe  er  andet  end  en  Yttring  af  Gridskhed  for  at 
fange  Insekter  og  andet  deslige  til  Føde,  ligesom  det,  der 
tager  sig  ud  som  Leg  hos  Fiskene.  Hos  Rovfuglene  finder 
man  ikke  en  slig  Tilbøielighed,  de  udmærke  sig  fremfor 
de  fleste  andre  Fugle  ved  større  Legemsstyrke  og  stærkere 
Synsevne,  muligvis  ogsaa  ved  Styrke  i  de  øvrige  Sandser, 
men  de  anvende  disse  Gaver  blot  for  at  tilfredsstille  deres 
Graadighed.  Rovfuglen  hviler  enten  for  at  sove  eller  for  at 
speide  efter  Rov;  Sangfuglen  derimod  hviler,  medens  den 
for  at  udtrykke  sin  Glæde  i  Sangen  istemmer  sin  Skabers  Pris. 

Det  er  sandsynligt,  at  Sangfuglene  have  havt  en  ikke 
ringe  Indflydelse  paa  den  menneskelige  Dannelses  begyn- 
dende Udvikling;  thi  skjøndt  denne  jo  egenlig  maa  beroe 
paa  medfødte  Sjælsevner,  saa  trængte  disse  dog  til  at 
vækkes  af  de  ydre  Omgivelser.  1  den  allerførste  Natur- 
tilstand, inden  Menneskets  eg«n  Virksomhed  og  Kunst- 
drift havde  ydet  Tanken  Stof,  besad  de  omgivende  Natur- 
gjenstande  langt  større  Betydning  som  Midler  til  at  vække 
den  slumrende  Aand,  end  de  kunde  have,  efter  at  der 
allerede  var  opstaaet  nogen  Civihsation,  og  denne  maa 
derfor  i  sin  første  Begyndelse  have  rettet  sig  meget  efter 
det  Indtryk,  den  omgivende  Natur  har  gjort.  Nyhollæn- 
dernes  vigtigste  Lege  bestaae  i  at  efterligne  Kænguruhens 
Bevægelser,  og  de  nordamerikanske  Vilde  more  sig  med 
at  fremstille  Bæverens,  Elsdyrets  og  andre  Dyrs  Adfærd. 
Men  neppe  har  nogen  anden  Side  af  den  omgivende  Natur 
havt  saa  megen  Evne  til  at  vække  den  poetiske  Sands 
og  kalde  Følelsen  for  det  smukke  i  Naturen  til  Live,  som 
Fuglesangen,  der  glædede  de  første  Urbeboere,  ligesom 
endnu  bestandig  Skovens  Sangere  fornøie  den  omvandrende 
Hyrdedreng  og  Lærken  den  paa  Marken  arbeidende  Land- 
mand. Der  findes  endnu  Spor  til,  at  Mennesket  har  dannet 
sin  egen  første  Sang  efter  Fuglenes:  Samojeden  synger 
efter  Isanden,  og  i  den  svenske  Folkesang  synes  der  at 
være  en  umiskjendelig  Lighed  med  Drosselens. 

Den  fortrinligste  af  alle  Sangfugle  er  uden  Tvivl  den 
europæiske  Nattergal.  Der  kjendes  ikke  nogen  anden 
Fugl,  som  frembringer  Toner,  der  paa  en  Gang  ere  saa 
melodiske,  saa  afvexlende,  saa  stærke  og  saa  vedholdende 
som  Nattergalens.  Derefter  komme  en  Mængde  drossel- 
agtige Fugle  f.  Ex.  vore  almindelige  Drosler,  Sangdrosselen 
og   Solsorten,    samt  vor  Lærke.     De  bedste   Sangfugle  i 

andre  Verdensdele  ere  nærmest  at  sammenligne  med  dem. 
Indiens  berygtede  »Bulbul«  (Pycnonotus  bengalensis  og 
sandsynligvis  andre  Arter  af  samme  Slægt)  har  i  sin  Sang 
megen  Lighed  med  vor  Sangdrossel.  Den  i  Nord-Amerika 
saa  lovpriste  »Spotfugl«  (Mocking-bird,  Mimus  poly- 
glottus),  som  i  Almindelighed  ansees  for  den  bedste  Sanger 
i  hele  Amerika,  udmærker  sig  især  ved  sin  Evne  til  at 
efterligne  andre  Fugles,  Pattedyrs  eller  Menneskers  Sang 
og  kan  derved  give  sin  Sang  stor  Afvexling,  men  dens 
Toner  have  ikke  den  Ynde  som  hos  vore  bedre  Sang- 
fugle. Fremdeles  kan  man  nævne  som  udmærkede  Sangere 
adskiUige  spurveagtige  Fugle  f.  Ex.  Kanarifuglen  fra 
de  kanariske  Øer  (af  hvilke  den  har  faaet  sit  Navn)  samt 
mange  af  Sylviernes  Familie,  som  f.  Ex.  vor  Have- 
sanger, Indiens  Copsychus  saularis  og  mange  andre  Arter, 
<Jer  ere  spredte  næsten  over  alle  Lande.  Pirol- Arterne, 
som  ere  udbredte  over  næsten  hele  den  gamle  Verdens 
Fastland,  og  af  hvilke  den  europæiske  Art,  Oriolus  galbula, 
undertiden  forvilder  sig  til  os,  udmærke  sig  ved  smukke 
rene  Fløitetoner,  som  dog  ikke  ere  meget  afvexlende. 
Gymnorhina  tibicen  og  organicum  i  Australien  lade  høre 
en  temmelig  afvexlende  Sang  med  rene  Toner,  der  ligne 
Orgeltoner  og  ere  ret  smukke,  uagtet  denne  deres  Sang 
ikke  er  livlig  og  synes  ligesom  at  være  fremtvungen  med 
Møie.  Underretningerne  om  Fuglesangen  i  andre  Verdens- 
dele ere  ikke  meget  udførhge,  men  de  Reisende  pleie 
dog  at  omtale  de  Arter,  som  meest  udmærke  sig  ved 
deres  Stamme;  af  disse  Meddelelser  kan  man  slutte,  at 
i  Almindelighed  staae  baade  de  hede  og  de  kolde  Landes 
Sangfugle  tilbage  for  de  middelvarme  Klimaters,  og  at 
Amerikas  staae  langt  tilbage  for  den  gamle  Verdens.  Af 
alle   Verdensdele   synes   den   Deel  af  Europa,    der  ligger 

i  Bøgeskovsbæltet,  og  det  vestlige  middelvarme  Asien, 
som  tilsammen  udgjørc  Nattergalens  Region,  baade  at  have 
de  bedste  og  i  Forhold  til  det  hele  Antal  af  Fuglearter 
de  fleste  gode  Sangfugle.  Syd -Amerika  og  Australien 
synes  at  være  mindst  begunstigede  i  denne  Henseende, 
skjøndt  der  ogsaa  der  forekomme  mange  Arter,  hvis  Sang 
kan  taale  en  Sammenligning  med  vore  middelmaadigere 
eller  mindre  udmærkede  Sylviers  og  Finkers  f.  Ex.  nogle 
af  de  nyhollandske  Honningfugle.  Indiens  Sangfugle  synes 
især  i  de  nordlige  Egne  at  overgaae  dem  i  andre  hede 
Lande,  og  af  sin  egen  Erfaring  anfører  Prof.  Sundevall, 
at  Fuglesangen  i  Bengalen  ikke  staaer  meget  tilbage  for 
den  i  Europa,  naar  vi  undtage  Nattergalen.  Den  forekom 
ham  at  Hgne  Fuglesangen  i  Mellemsverrig,  som  ligger  uden- 
for Nattergalens  Region,  men  er  desuden  blandet  med 
haarde  skrigende  Lyd,  da  der  i  de  hede  Lande  lever  et 
stort  Antal  Fugle,  som  blot  kunne  frembringe  haarde, 
eenslydende,  ofte  ængstelige  Skrig.  Kragerne,  en  og 
anden  Musvaage  eller  Lgle,  Træpikkerne,  Mursvalerne,  Spæt- 
meiserne  o.  s.  v.,  som  forekomme  hos  os,  høres  ikke  meget, 
og  deres  Stemmer  ere  ikke  at  sammenligne  med  det  Spek- 
takel, det  Bulder  og  de  ængstelige  gjennemtrængende 
Lyde,  som  næsten  bestandigt  og  overalt  høres  af  talrige 
Papegøier,  Bucco- Arter,  Gøge,  Glenter,  Stære  o.  s.  v. 
foruden  af  flere  af  selve  Sangfuglenes  Orden.  IMedens 
vor  Gøg  har  en  vakker  og  behagelig  Stemme,  ere  de  to 
i  Bengalen  almindelige  Arter  af  denne  Slægt  af  en  ganske 
modsat  Baskaffenhed ;  den  ene  (Cuculus  ejulans)  har  et 
af  de  ængsteligste,  den  anden  et  af  de  meest  buldrende 
Skrig,  man  kan  høre.  Slige  umelodiske  Fuglelyd  synes 
at  forekomme  temmelig  almindeligt  i  alle  hede  Klimater, 
og  man  maa  tilstaae,  at  i  de  Lande,  hvor  de  ikke  som  i 

Indien  afvexle  med  talrige,  vellydende  og  stærke  Stemmer, 
kan  den  vilde  Naturconcert  ikke  være  videre  harmonisk. 
I  Europa  savne  vi  dog  ikke  Sammenligningspunkter,  thi 
paa  de  Steder,  hvor  Raagen  (Corvus  frugilegus)  har  opslaaet 
sin  Bolig  som  f.  Ex.  visse  Steder  i  Skaane,  gjør  den  et 
Spektakel,  som  sikkert  ikke  overgaaes  i  Indien  selv.  Og 
alligevel,  skjøndt  al  denne  Støi  undertiden  kan  forekomme 
€s  trættende  eller  besværlig,  falder  Totalindtrykket  deraf 
os  dog  aldrig. ubehageligt,  men  snarere  det  modsatte,  som 
det  oftest  gaaer  med  Yttringer  af  Liv  i  Naturen. 

Inden  vi  slutte  denne  Afhandling  om  Fuglesangen, 
maae  vi  gjøre  Rede  for  en  Deel  af  de  Fugle,  som  man  i 
Almindelighed  pleier  at  ansee  for  aldeles  at  mangle  Sang. 
Blandt  »Smaafuglene«  er  det  kun  Tilfældet  med  et  mindre 
Antal  Arter.  Ravnen  synes  at  høre  til  dem,  og  hos  den 
sædvanlige  Graaspurv  kan  man  neppe  skjelne  de  Lyd,  der 
skulle  forestille  en  Slags  Sang,  fra  de  sædvanlige.  Men 
<ier  gives  mangfoldige  Arter,  som  have  saa  svag  og  ube- 
tydelig en  Sang,  at  man  i  Regelen  ikke  marker  den, 
hvorfor  de  med  Urette  ere  blevne  ansete  for  ganske  at 
mangle  den.  Skaden  f.  Ex.  pleier  Almenheden  ikke  at 
anerkjende  som  Sanger,  og  dog  hører  man  ikke  sjeldent 
om  Foraaret  eller  Høsten  Skaderne  synge,  naar  de  sidde 
ensomt  og  uforstyrret.  Da  give  de  ofte  fra  sig  en  svag, 
pibende  og  lallende  Lyd,  som  er  en  virkelig,  skjondt 
temmelig  ufuldkommen  Sang.  Hos  den  indiske  Skade 
(Pica  rufa)  er  denne  samme  Lyd  meget  stærkere  og  tyde- 
ligere; endogsaa  den  almindelige  Krage  lader  undertiden, 
skjøndt  sjeldnere,  under  lignende  Forhold  høre  en  Sang 
af  pluddrende  og  knirkende  Toner,  som  dog  er  endnu 
mere  ufuldkommen  end  Skadens.    Nøddekrigen  efterligner 


ofte  andre  Fuglelyd,  og  Musviten  synger  om  Yaaren  ret 
lystigt,  skjøndt  dens  Toner  ikke  ere  meget  afvexlende. 
Det  samme  er  Tilfældet  med  flere  andre  Arter  af  Meise- 
slægten.  Ladesvalen  (Hirundo  rustica),  som  man  heller 
ikke  pleier  at  regne  til  Sangerne,  lader  ofte,  naar  den 
sidder  stille  for  sig  selv,  høre  en  pluddrende  Sang,  som 
er  ret  munter,  skjøndt  den  gjør  Indtrykket  af  at  blive 
fremtvunget  med  nogen  Vanskelighed,  eller  som  om  den 
snakkede  smaat  med  sig  selv.  Derfor  har  Almuen  lavet 
en  Historie  om,  hvad  Svalen  fortæller,  den  siger  nemlig 
sladdrende  og  fortrydeligt:  »min  Frue  har  mistet,  min 
Frue  har  mistet  —  et  rødt  Nøgle  og  en  Sa — ax« ,  hvilket 
sigter  til  Folkesagnet,  at  den  var  Kammerpige  hos  Jomfru 
Marie,  men  blev  forvandlet  til  en  Fugl,  fordi  den  havde 
stjaalet  et  Nøgle  rødt  Garn  og  en  Sax,  af  hvilke  den  nu 
til  Straf  maa  bære  Nøglet  under  Halsen  og  Saxen  i  Halen. 
—  Endogsaa  Herfuglen,  der  dog  mangler  Sangmuskler, 
lader  høre  en  tydelig  Sang  i  sit  monotone  up!  up!,  som 
har  givet  den  sit  latinske  Navn  Upupa. 

Sangen  er  dog  ikke  den  eneste  Livsyttring,  hvorved 
»Smaafuglene«  udmærke  sig  fremfor  de  øvrige  Fugle;  dette 
er  ogsaa  Tilfældet  med  den  Kunst  drift,  som  viser  sig 
i  Redebygningen.  De  fleste  »Smaafugle«  bygge  deres 
Rede  med  overmaade  stor  Duelighed,  gjøre  den  fast  og 
dyb  som  en  Skaal  og  pryde  den  ofte  smagfuldt  med  Mos, 
Haar  o.  s.  v.  Mange  forsyne  den  med  et  Tag  eller  bygge 
hæ.ngende  Reder  af  de  besynderhgste  Former  med  kunstig 
anbragt  Indgang.  Hos  andre  Fugle  træffer  man  ikke  disse 
særdeles  kunstige  Bygninger;  kun  nogle  faae  af  dem,  som 
staae  »Smaafuglene«  nærmest,  bygge  Boliger,  som  kunne 
sammenlignes  med  de   simplere    og  mere   almindelige   af 

disse,  f.  Ex.  Kolibriernes  og  nogle  Mursvalers.  Rovfuglene 
samt  de  Vade-  og  Svømmefugle,  som  bygge  i  Træer, 
indrette  blot  simple,  sammenskravede  Reder,  som  ere 
næsten  flade  eller  kun  have  en  ubetydelig  Fordybning  for 
Æggene.  De  allerfleste  af  de  øvrige  Fugle  staae  i  Hen- 
seende til  Dyggeevne  endogsaa  tilbage  for  de  mindst  kunst- 
færdige »Smaafugle«.  Dette  Forhold  fortjener  vor  Opmærk- 
somhed, skjøndt  det  som  Bevis  paa  Forrang  i  dyrisk  Ud- 
vikling maa  ansees  for  at  have  mindre  Betydning,  end 
hvad  der  i  det  foregaaende  er  bleven  sagt  om  Sangen; 
thi  Redebygningen  er  hos  Fuglene  blot  en  Tilgift  til  For- 
plantningsdriften  og  ligger  aldeles  indenfor  det  ubevidste 
Instinkts  Omraade.  Saasnart  Ungerne  ere  flyvefærdige, 
forlade  ogsaa  Forældrene  Boet  og  besøge  det  ikke  igjen. 
Det  er  altsaa  ikke  et  Hjem  eller  et  Ly  mod  Kulde  og 
Uveir,  men  blot  en  Vugge  for  Afkommet,  og  næste  Aar 
bygger  Fuglen  sig  en  ny  aldeles  lignende,  ofte  af  den 
gamles  Materialier.  Trangen  til  at  bygge  maa  tilfreds- 
stilles, og  der  finder  hverken  nogen  Øvelse  eller  nogen 
Fremgang  i  Kunsten  Sted.  Imidlertid  beviser  den  større 
Kunstdrift  dog  enten  et  høiere  udviklet  Instinkt  eller  en 
større  Fuldkommenhed  i  de  Legemsdele,  som  ere  i  Virk- 
somhed ved  Bygningens  Opførelse. 

Det  er  værd  at  lægge  Mærke  til,  at  Smaafuglenes 
Kunstdrift  ikke  er  uddannet  i  samme  Forhold  som  Synge- 
evnen,  men  snarere  i  omvendt  Forhold  dertil.  De  Slægter, 
som  udmærke  sig  ved  deres  Redebygning,  ere  i  Regelen 
daarlige  Sangere  f.  Ex.  Væverne  (Ploceus)  og  nogle  nær- 
staaende  Arter,  Slægten  Ægithalus  og  andre  Former  af 
Meisernes  Familie,  hvoriblandt  vi  kunne  nævne  vor  Hale- 
meise,  Cinnyris-Arterne,  de  amerikanske  Icteri,   Svalerne, 

Skaden  o.s.v.*)  Derimod  see  vi,  at  de  fortrinligste  Sangere, 
f.  Ex.  Nattergalen,  Droslerne,  Sylvierne  o.  s.  v.  bygge 
simple  skaalformige  Reder,  som  visselig  ere  ret  smukke 
og  vel  byggede,  men  dog  høre  til  de  simplere  indenfor 
denne  Fuglegruppe.  Den  Mangel  paa  Kunstfærdighed, 
hvormed  den  sædvanlige  Lærke  bygger  sit  Bo,  som  ikke 
er  meget  bedre  end  Sneppernes  eller  Hønsenes,  anviser 
denne  Fugl  en  lav  Plads  i  »Smaafuglenes«  Gruppe,  hvor 
udmærket  en  Sanger  den  end  er.  Dog  er  der  ogsaa 
mange  Fugle,  som  hverken  synge  eller  bygge  godt,  f.  Ex. 
Kragen,  Nøddekrigen,  Graaspurven  o.  s.  v. ,  og  muligvis 
kan  man  endnu  lære  at  kjende  en  eller  anden  udmærket 
begavet  Fugleform,  som  er  en  Mester  baade  i  Sang  og  i 
Bygningskunst,  men  det  sædvanlige  Forhold  blandt  Fuglene 
er  ligesom  blandt  Menneskene,  at  kun  de  færreste  udmærke 
sig  ved  Talenter  og  Dygtighed,  og  at  vanskelig  Nogen 
opnaaer  Mesterskab  i  mere  end  en  Retning.  Fugle  og 
Mennesker  ligne  ydermere  hinanden  deri,  at  de  Fortrin, 
hvorved  enkelte  udmærke  sig  fremfor  den  store  Hob,  beroe 
paa  medfødte  heldige  Anlæg,  af  hvis  Besiddelse  Ingen 
kan  prale;  de  have  faaet  dem  »som  en  Gave  ovenfra  uden 
al  Fortjeneste  eller  Værdighed.« 


*)  Et  interessant  Exempel  paa,  hvorledes  Kunstdriflen  erstatter  Synge- 
evnen  i  dennes  Forhold  til  Forplantningsdriften,  vise  nogle  ny- 
hollandske  Smaafugle  af  Slægterne  Chlamydera  ogPtilono- 
rhynchus.  Hannen  bygger  Lysthuse  eller  Lovhytter,  hvori  den 
jager  eller  lokker  Hunnen  ind  for  at  feire  sit  Bryllup  i  denne 
festligt  pyntede  Hal.  En  saadan  Hal,  som  G  o  uld  beskriver,  var 
2y2  Fod  lang,  IVa  Fod  bred  og  bestod  af  Ror,  som  vare  stukne 
ned  i  Jorden,  og  hvis  Spidser  vare  bøiede  mod  hinanden  j  Gulvet 
var  nok  saa  net  bestrøet  med  Muslingeskaller. 

(Red.  Anm.) 


Nyopdagede  eller  lidet  kjendte  yed  deres 
Anvendelse  vigtige  Planter. 

Ved  Dr.  Ørsted. 


III. 

Kokospalmen 

i  ' 

hører  vistnok  til  de  Planter,  som  have  været  meget  læqg^ 
kjendte,  men  den  kan  siges  at  være  opdaget  paany  af 
den  engelske  Manufakturist ,  som  har  vidst  at  give  den 
en  hidtil  ukjendt  Betydning  for  den  civiliserede  V^erden, 
der  tidligere  kun  har  draget  ringe  Nytte  af  denne  Palme, 
uagtet  den  i  sit  Hjem  forsyner  Beboerne  med  alle  Livs- 
fornødenheder.  Singaleseren  eller  den  Indfødte  paa  Ceylon 
og  Beboeren  af  Maldiverne  og  mange  andre  tropiske  Øer  og 
Kyststrækninger  opfører  sin  Bolig  af  Kokospalmens  Stamme, 
og  Bladene  danne  Taget.  Vedet  tjener  til  Døre,  Hylder, 
Stole;  de  ydre  haardere  Dele  til  Bolt  og  Slaa.  Hans  dag- 
lige Kost,  Riis  blandet  med  den  revne  Kokoskjærne,  koges 
over  en  Ild  af  KokosafFald,  spises  af  et  Fad,  dannet  af  de 
flettede  Blade,  med  en  Skee  udskaaren  af  den  haarde 
Skal.  Han  gaaer  ud  at  fiske  i  en  lille  Kanoe,  dannet  af 
den  udhulede  Stamme;  hans  Net  er  flettet  af  Frøgjemmets 
seige  Trevler,  og  den  tykke  Bladstilk  danner  Aaget  til  at 
bære  Fiskene  hjem.    I  Lampen  af  Kokosskal  brænder  den 

klare  Kokosolie,  og  den  lædskende  »Toddy«  (som  vi  strax 
skulle  lære  at  kjende)  omdannes  let  efter  Behag  til  Spiri- 
tus, Sukker  eller  Eddike.  Af  Asken  udtrækkes  Alkali; 
Saften  af  Blomsterne  og  en  Decoct  af  Roden  anvendes  i 
flere  Sygdomme.  Over  den  nyfødte  Singalesers  Leie  og 
over  hans  Grav  hænges  et  Bundt  af  Kokosblomster  forat 
holde  onde  Aander  borte.  Disse  Hentydninger  til  Kokos- 
palmens mangesidige  Anvendelse  —  i  et  indisk  Digt  til 
Priis  for  »Planternes  Konge«  gjennemgaaes  ligesaa  mange 
nyttige  Ting  af  denne  Palme,  som  der  er  Dage  i  Aaret 
—  ville  være  tilstrækkelige  til  at  vise,  at  den  i  de  Lande, 
som  beskinnes  af  den  tropiske  Sol,  griber  langt  stærkere 
ind  i  mange  Menneskets  hele  Liv  og  Færden,  end  man 
skulde  formode  af  dens  ringe  Nytte  for  andre  Lande;  thi 
det  er  først  i  de  seneste  Aar,  at  Kokospalmen  er  bleven 
af  Betydning  for  den  europæiske  Industri,  og  der  er  nu 
mange  Fabrikata,  hvoraf  vi  daghg  kunne  gjøre  Brug  uden 
at  vide,  at  de  hidrøre  fra  Kokosnøddens  tilsyneladende  saa 
unyttige  trevlede  Frøgjemme  eller  fra  Frøets  velsmagende 
Kjærne.  Det  er  navnlig  disse  Dele  af  Kokospalmen,  som 
levere  Producter,  der  i  den  senere  Tid  spille  en  vigtig 
Rolle  i  Handel  og  Industri,  samt  en  hidtil  kun  lidet  kjendt 
Anvendelse  af  denne  Palme  til  Tilberedning  af  Palmeviin, 
der  synes  at  være  indskrænket  til  Ceylon,  som  her  skulle 
gjøres  til  Gjenstand  for  vor  Betragtning. 

Naar  Kokospalmen  er  bleven  omplantet,  begynder  den 
at  blomstre  og  sætte  Frugt  mellem  sit  13de  og  16de  Aar, 
vedbliver  derpaa  at  være  i  fuld  Kraft  i  40  Aar  og  lever 
endnu  30 — 40  Aar,  men  bestandig  aftagende  i  Frugtbarhed. 
Blomsterstanden  —  Palmernes  eneste  Greendannelse  — 
er  en  stor  grenet  Kolbe,  tæt  omsluttet  af  et  træagtigt 
Hyister.      Naar  den  første  Gang  viser  sig,  gjøres  et  Ind- 

snit  i  den  for  at  undersøge,  om  Træet  er  skikket  til  at 
give  Palmeviin.  Dette  er  kuri  Tilfældet,' naar  der  ved 
Indsnittet  udflyder  Saft  elier  det  »bløder« ,  og  saadanne 
Træer  tillægges  meget  større  Værd,  end  dem,  som  kun 
kunne  frembringe  Frugter.  De  overlades  mod  en  Afgift 
til  »Toddy-Mændene«,  en  egen  Kt^^ste  paa  Ceylon,  kaldet 
Chandos,  som  alene  beskjæftiger  sig  med  Tilvirkning  af 
Palmeviin  eller  »Toddy«.  Naar  Blomsterstanden  har  op- 
naaet  sin  halve  Størrelse,  afskjæres  Toppen,   og  Hylsteret 

Fig.  ]. 


Paa  ovensiaaende  Træsnit  sees  tre  Toddymænd,  af  hvilke  den  ene 
er  i  Begreb  med  at  bestige  en  Palme,  og  i  Baggrunden  en  lille 
Hytte,  hvor  en  Kone  holder  Udsalg  af  Toddy.  De  to  Mænd  i  For- 
grunden ere  forsynede  med  de  til  Indsamling  af  Toddyen  fornødne 
Redskaber:  en  stærk  Rem  af  Boffclhud,  der  benyttes  ved  Opstignin- 
gen, idet  den  som  en  Slynge  slaaes  baade  om  Palmestammen  ug 
den  Opsligendes  Legeme,  en  lille  Stige,  en  vandtæt  Kurv,  flettet  af 
Palmeblade  til  at  opsamle  Toddyen,  en  Taske,  som  hænger  ned  ved 
den  heire  Side,  hvori  gjemmes  en  Kniv,  Strimler  af  Palmeblade  til 
al  binde  med  og  desl. 

ombindes  med  unge  Kokosblade  (som  ere  meget  stærkere 
end  de  gamle)  forat  forhindre  det  fra  at  aabne  sig.  I  Løbet 
af  12 — 14  Dage  bliver  Hylsteret  hver  Morgen  og  Aften 
bapket  med  et  lille  dertil  indrettet  Stykke  haardt  Træ,  og 
en  lille  Skive  skaaren  af  Toppen;  derpaa  begynder  den 
tilbageblevne  Deel  at  »bløde«,  og  nu  bindes  denne  fast  til 
en  af  Bladstilkene  for  at  give  den  en  horizontal  Retning, 
og  en  lille  Krukke  hæftes  underneden  for  at  optage  den 
udflydende  Saft,  den  saakaldte  Toddy  eller  Callu.  Denne 
indsamles  hver  Morgfen  og  Aften  og  afgiver,  naar  den  er 
frisk,  en  meget  behagelig  og  lædskende  Drik,  der  ifølge 
Europæernes  Erfaring,  især  naar  den  nydes  om  Morgenen 
efter  et  forfriskende  Bad,  paastaaes  at  bidrage  meget  til 
at  vedligeholde  Sundheden  og  modvirke  den  skadelige  Ind- 
flydelse af  den  svækkende  tropiske  Solhede.  Naar  Toddyen 
har  henstaaet  et  Par  Timer,  begynder  den  at  gaae  i  Gjæ- 
ring  og  danner  da  en  noget  berusende  Drik,  som  er 
meget  yndet  af  de  Indfødte.  I  denne  Tilstand  tjener  den 
til  Destination  af  Arrak,  der  er  ligesaa  god  som  den  af 
Riis,  eller  ved  en  fortsat  Gjæring  til  Tilberedning  af 
Eddike.  Naar  Toddyen  indkoges ,  inden  den  gaaer  i 
Gjæring,  eller  denne  forhindres  ved  Tilsætning  af  Kalk, 
erholdes  et  Slags  Sukker,  Jaggary  kaldet,  som  fra  Ceylon 
udføres  til  forskjellige  Dele  af  Indien.  Kokospalmen  danner 
en  ny  Blomsterstand  hver  Maaned,  i  god  Jordbund  hele 
Aaret,  men  i  mager  Jord  kun  i  6  Maaneder.  Kolben  ved- 
bliver at  »bløde«  i  to  Maaneder,  men  i  den  sidste  giver 
den  kun  en  ringe  Mængde  Saft.  Paa  denne  Maade  er  der 
aldrig  mere  end  to  Krukker  ad  Gangen  paa  hvert  Træ  til 
Indsamhng  af  Saften. 

Denne   Tilvirkning    af  Palme viin   er   et  af  de  mange 
Tilfælde,  hvor  Mennesket  saa  at  sige  forekommer  Planten 

i  dens  Afbenyttelse  af  det  i  Stammen  opsamlede  Nærings- 
stof, som  var  bestemt  til  Dannelsen  af  Blomst  og  Frugt, 
men  i  Almindelighed  skeer  det  ved  enten  at  bore  Hul 
paa  Stammen  —  som  ved  Siikkerahornen  —  eller  ved 
at  fælde  hele  Træet  forat  faae  den  i  Stammen  opsamlede 
sukkerholdige  Vædske  —  saaledes  ved  flere  Palmer  (Mauritia 
vinifera,  Acrocomia  aculeata)  —  eller  Meelstof,  som  ved 
,  Sagopalmen ;  kun  Agaven  eller  den  saakaldte  hundredaarige 
Aloe  behandles  i  det  Væsentlige  paa  samme  Maade  af  Mexi- 
canerne som  Kokospalmen  for  at  erholde  deres  Nationaldrik, 
Pulque ,  idet  den  unge  Blomsterstand  afskjæres ,  og  den 
Vædske  indsamles,  som  skulde  have  tjent  til  Dannelsen  af 
den  20  Fod  høie  Blomsterstand.  Denne  er  vistnok  meget 
mindre  hos  Kokospalmen,  men  Frugterne  ere  saa  meget 
desto  større,  og  af  disse  frembringer  hver  Kolbe  i  Gjen- 
nemsnit  7—10,  der  ere  fuldkomment  udviklede,  foruden 
flere  mindre,  som  saaledes  kunne  afgive  en  Maalestok 
for  den  Mængde  Vædske,  man  erholder  af  deres  Blomster- 

Vi  gaaé  ii^u  ^  iiVéY  '  til  at  betragte  den  i  flere  Hen- 
seender mærkelige  Frugt  af  Kokospalmen  navnlig  med 
Hensyn  til  de  to  vigtige  Handelsartikler :  Kokostrevler 
(Roya  eller  Coir)  og  Kokosolie. 

~  •  Den  saakaldte  Kokosnød  er  ikke  nogen  egentlig 
Nbd^^, '  men  et  Slags  Steenfrugt ,  og  kan  saaledes  '.^'.A^f-^, 
mest  sammenlignes  med  de  Frugtformer,  som  fore- 
komme i  Steenfrugtfamilien  (Ferskener,  Blommer  og  desj.ji' 
fra  hvilke  den  adskiller  sig  —  ikke  at  tale  om  Stør- 
relsen —  derved  at  den  største  Deel  af  Frøgjemmet,  det 
saakaldte  Mellemlag,  ikke  et  yødet,  nieh  tørt  og  be- 
staaer  af  et  svampet  Cellevæv  og  talrige  Karbundter,  som 
danne  lange  meget  seige  Trevler.      Frøgjemmets   Indrelag 

Fig.  2. 


Fig.  r. 


jlrfifej^tSii'ijEn  Kokosnod    inegel   formindsket,    gjennemskaaren   paa- 

langs  med  Undtagelse  af  Indrelaget.    Under  Indrelaget  sees  de  finere  og 

losere  Trevler,  hvorigjennem  den  spirende  Kokosplante  baner  sig  Vei. 

Fig.  2*.     a  Indrelagel   af  en  Kokosnod,  gjennemskaarel  paatværs, 

saa  at  Froet  (b)  kommer  lilsyne. 

som  svarer  til  den  saakaldte  Steen  i  ovennævnte  Frugter, 
er  den  beenhaarde  mørkebrune  Skal,  der  er  vel  bekjendt 
ved  sin  smukke  Politur  og  de  mange  forskjellige  Slags 
Kar,  hvortil  den  anvendes  i  de  tropiske  Lande.  Frugten 
hos  Tretalsplanterne  er  i  Almindelighed  Brummet  og 
3klappet  og  er  dannet  af  3  sammenvoxne  Frugtblade, 
men  hos  mange  Planter  viser  dette  nor- 
male Forhold  sig  kun  i  Frugtens  første 
Anlæg,  hvorimod  den  senere  bliver  een- 
rummet,  idet  det  ene  Hum  bliver  meget 
Fig.  3.  Tværsnit  af    stort  Og  udvikler  sig  paa  de  andres  Be- 

Chamaedoreapal- 

mens  Frugtknude,  kostning.  Frugtknuden  er  saaledes  ogsaa 
trerummet  hos  Kokospalmen,  men  Frugten 
har  kun  eet  Rum  og  eet  Frø.  At  denne  i  sit  Anlæg  har 
været  regelmæssig  Brummet,  seer  man  endnu  paa  den 
modne  Frugt,  ved  at  betragte  den  underste  Deel  af  Indre- 
laget, der  har  en  eiendommelig  Form,  som  man  pleier  at 
sammenligne  med  et  Abeansigt  (fig.  4);  her  sees  nemlig 
Sqjnmene   af  %  ^a,  sammenvoxne   Frugtblade   og  3  For- 


S7 


Fi«v^v 


Fig.  4.  Den  nederste  Deel 
af  Kokosnøddens  Indrelag,  i  halv 
naturlig  Siorrelso.  a  Sommene 
af  de  sammenvoxne  Frugtblade. 
Gjennein  det  nederste  af  de  3 
Huller  træder  den  spirende 
Kiimplante  ud. 


Fi«.  5. 


dybDinger,  hvis  Betydning  vi  strax  skulle  lære  at  kjende. 
Det  store  (indtil  4"  lange  og  3''  brede)  Frø  frembyder 
flere  eiendommelige  Forhold,  som  fortjene  en  nærmere  For- 
klaring. Det  udfylder  hele  Frøgjemraets  Hulhed  saa  ndé, 
at  Frøskallen,  som  her  er  tynd  (hvilket  gjerne  er  Tilfældet 
med  Frugter  som  have  et  meget  tykt  og  haardt  Indrelag) 
er  sammenvoxen  med  Indrelaget.  Da 
Frøet  desuden  er  hult,  kommer  den 
gjennemskaarne  Frugt  til  at  frembyde 
et  ganske  eiendommeligt  Udseende,  idet 
Frøets  Kjærne  som  et  tyndt  hvidt  Lag 
beklæder  den  indvendige  Side  af  Frø- 
gjemmets  Hulhed  (Fig.  10  b).  Først  naar 
Frøet  er  bleven  noget  indtørret,  løsner  det 
sig  fra  Frøgjemmet  (fig.  3);  man  seer  da 
paa  den  nederste  Ende  et  lille  rundt,  glat,  « 

noget  ophøiet  Parti  (fig.  5  a),  som  er  en  Deel     ^^  ^^^  ^^  ^^KP*" 

°        ^  \   o  "    yj  palmen,  meget  for* 

af  Frøskallen,  der  senere  løsner  sig  som  mindsket,   a  Kiim- 

laaget.  b  Navlen,  c 

et  Laag  og  betegner  det  Sted,  indenfor  Kiimpietten. 
hvilket  Kiimplanten  ligger*).    Fra  Navlen  (h),  Stedet  for 


*)  Det  kaldes  derfor  Kiimlaaget  og  er  eiendommeligt  for  Palmerne  og 
nogle  andre  Planter. 

Frøets  Tilhæftning,  gaaer  en  Stribe,   som  til  begge  Sider 
udsender  Grene,  til  den  modsatte  Ende;  den  kaldes  Navle- 


Fig.  6. 


striben  og  dannes  ved  Frøstrængens 
Løb  under  Skalhuden,  og  det  Sted,  hvor 
dens  Karbundter  tabe  sig,  og  hvor  Kjær- 
nen  er  sammenvoxen  med  Frøhinderne, 
betegnes  som  Kiimpletten(c).  Et  Længde- 
snit gjennem  Frøet  (fig.  6)  viser  Kjær- 
nen,  som  bestaaer  af  den  lille  Kiim- 
plante  (a)  og  en  meget  stor  Frøhvide 
(b),   der  frembyder  det  afvigende  For- 


hold,   at  den   største   Deel  indtages   af 


Froet  af  Kokos- 
palmen ,      gjennem- 

skaaret  paaiangs.    a    en  Hulhed,  som  er  fyldt  med  en  Vædske. 

Kimplanten,     b  Frø- 
hviden. Forat    forstaae    denne    Hulheds    Oprin- 
delse maae  vi  kaste  et  Blik  paa  Frøets  Udviklingshistorie 
fra'  dets  første  Begyndelse  som  Frøknop  eller  Æg.     Dette 
træder  frem  fra  Frøstolen  som  en  lille  Vorte,  der  bestaaer 


Fig.  7. 


Fig.   8. 

Æggets  Udvikling  til  Fro.  Fig.  7  Æggets  forste  Fremtræden  af 
Frostolen,  a  Kjærnen.  b  den  indre  Æggehinde.  Fig.  7*  senere  Sta- 
dium, a  Kjærnen.  b  indre,  c  ydre  Æggehinde.  Fig.  8.  Ægget  kort 
forend  Befrugtningen.  a  Kjærnen.  b  indre,  c  ydre  Æggehinde.  d 
Navlen,  e  Navlestriben,  f  Kiimplette.i.  g  Kiimsækken.  h  en  af  de  3 
Klimblærer,  i  Kiimmunden.  k  Frohviden  i  Begreb  med  at  dannes  som 
et  tyndt  Lag  paa  Kiimsækkens  indre  Væg. 

af  Céllevæv  og  danner  Frøets  Kjærne  (fig/t  å^.'*  Denne 
omgives  snart  af  to  Hinder  (Æggehinderne  Fig.  1*'  \i  c,  som 
senere  blive  til  Frøskallen)  —  kun  en  lille  Aabning,  Kiim- 
munden  (Fig.  8  i),  bliver  ubedækket  tilbage  —  og  en  enkelt 
Celle  (den  saakaldte  Kiimsæk  (Fig.  8  g)  udvider  sig  paa  de 
andres  Bekostning,  saa  at  den  opnaaer  en  mærkelig  Størrelse 
og  tilsidst  fortrænger  hele  Kjærnen.  Imidlertid  har  Ægget 
gjort  en  Dreining,  saa  at  Kiimmunden  (Fig.  8  i)  kommer 
til  at  ligge  ved  Siden  af  Navlen  (d),  og  Frøstrængen 
voxer  sammen  med  den  ene  Side  af  Ægget  og  danner 
derved  den  nysomtalte  Navlestribe  (Fig.  8  e).  I  Kiimsækken 
(g)  viser  sig  snart  enkelte  (oftest  tre)  støtre  Celler,  af 
hvilke  den  ene  (h)  efter  Befrugtningen  omdannes  til  Kimen, 
og  Frøhviden  opstaaer  ved  en  fra  Kiimsækvæggen  udgaaende 
Celledannelsesproces,  som  hos  de  fleste  Planter  fortsættes 
saalænge,  indtil  hele  Hulheden  —  forsaavidt  den  ikke  op- 
tages af  Kimen  —  er  udfyldt,  men  hos  Kokospalmen  og 
nogle  andre  Palmer  standser  denne  Celledannelse,  efterat 
der  har  dannet  sig  et  tyndt  Lag  af  Frøhvide  paa  Kiimsæk- 
væggen, og  herved  opstaaer  den  store  Hulhed  i  Kjær- 
nen, som  vedbliver  at  være  udfyldt  med  Dannelsesvædske 
(Cytoblastem,  den  saakaldte  Kokosmælk),  hvori  der  inde- 
holdes Cellekjærner  og  enkelte  løse  Celler.  Frøhviden  er 
i  den  unge  Frugt  endnu  ikke  fast,  men  danner  en  klar 
Gelé,  der  blandet  med  Kokosmælken  afgiver  en  meget  be- 
hagelig og  Hflig  Drik. 

Kokospalmens  Frugt  er  saa  hensigtsmæssig  indrettet 
med  Hensyn  til  sin  senere  Bestemmelse,  at  her  synes  at 
være  ligesom  en  instinktmæssig  Omsorg  fra  Moderplantens 
Side  for  dens  spæde  Afkom.  Kokospalmen  voxer  nemlig 
fortrinsviis  paa  Øer  og  ved  Kyster,  og  dens  Frugt  føres 
ofte  ved  Strømninger  i  Havet  langt  bort,  inden  den  lander 

paa  en  øde  0  eller  Kyst,  hvor  den  snart  fremspirer  og 
danner  den  vigtigste  Betingelse  for  senere  Beboelse.  Alt 
i  Frugten  synes  ligesom  beregnet  paa  at  bevare  den  lille 
Kiimplantes  Liv  paa  den  lange  og  farefulde  Reise.  Det 
tykke  og  stærke,  men  tillige  lette  Frøgjemme  danner  en 
fortrinlig  Beskyttelse  mod  alle  skadelige  Indvirkninger  og 
holder  Frugten  oppe  i  Overfladen  af  Vandet;  i  Frøhviden 
og  »Mælken«  finder  den  spirende  Plante  rigelig  Næring, 
og  Kimen  er  desuden  begavet  med  den  Evne  at  kunne 
sf)^ii?f!rj>  Saltvand. 

Q«j^  Kiimplanten  (Fig.  9)  er  i  det  Væsentlige  bygget  som 
hos  andre  Tretalsplanter  —  et  cylindrisk  kjødet  Kiimblad, 
som  kun  paa  den  ene  Side  har  en  lille  Spalte  (c),  omslutter 

Fia;.   10. 


-MæamiiyT^scriii^^hr,'  inil  Ir  ^^b. 


».  »      li  ;(i 


'Kiiraplanlen  ,    gjennemskaaréli 
paalangs,   forstorret,      a  Kiimblad. 
b   Kiimrod.    c  Spalte  i  Kiimbladet. 
Lige   over    Kiimroden   sees   Kiim-    ..J>(i    uilbi 
knoppen. 

>      ui  QQ  te/i'^B  miimmBOÅoHb 

Spirende   Kokospalme.      Den   halve 
ir,,,^w^,  rt,      , -o-.f,  Deel   af  Kiimbladet  er  indesluttet  i   det 

-'  gjennemskaarne  Indrelag  (a),    brrOlivide. 

hi    ';';;; /i;    Muf    }r;  c  Kiimblad,     d  Kiimrod.     e  Kiimknop. 

Kiimknoppen  og  en  lille  Kiimrod  (b)  —  men  under  Spi- 
ringen frembyder  den  et  afvigende  Forhold,  idet  Kiimbladet 
voxer  ud  til  et  stort  kugelformet  Legeme  (fig.  10  c),  som 
forbliver  skjult  inde  i  Frøhvidens  Hulhed  og  saaledes  er 

lettere  istand  til  at  liunne  optage  det  i  denne  indehold^ 
INæringsstof.  Da  Frøgjemmet  er  meget  haardt  og  ikkej 
aabner  sig  ved  Modningen,  har  Naturen  sørget  for  at 
skaffe  den  spirende  Plante  Udgang  paa  anden  Maade, 
Hertil  tjener  nemlig  Kiimlaaget  (Fig.  5  a),  som  vi  have  lært 
at  kjende,  og  det  lige  ud  for  samme  liggende  Hul  i  Indre- 
laget (Fig.  4)  —  da  kun  eet  Frø  og  een  Kiim  kommer 
til  Udvikling,  ere  de  to  andre  Huller  uden  Nytte  og  derfor 
lukkede  — ,  og  den  udfor  Hullet  liggende.  Deel  af  Mellem- 
laget hestaaer  ligeledes  af  meget  fine  og  løse  Trevler, 
som  let  kunne  gjennembrydes  (Fig.  2).  Frøhvidens  Celler 
indeholde  hos  de  fleste  Planter  Meelstof,  som  under  Spi- 
ringen forvandles  til  Sukker  og  Stivelsegummi,  forat  tjene 
til  Næring  for  den  unge  Plante,  men  i  Kokospalmens  og 
andre  Palmers  Frø  erstattes  Meelstoffet  af  en  fed  Olie, 
som  frisk  udpresset  er  meget  velsmagende  og  paa 
mange  Steder  i  Tropelandene  erstatter  Smør  eller  afgiver 
en  fortrinlig  LampeoHe.  Dog  er  den  især  af  Betydning 
som  Udførselsgjenstand  til  Europa  og  Nordamerika,  navnlig, 
efterat  man  har  lært  at  sondre  den  i  to  Substantser,  af 
hvilke  den  ene  (Stearin),  som  er  fast,  kan  anvendes  ^1, 
Fabrikation  af  Lys,  der  ere  ligesaa  gode  soni  dem  ,.af 
Spermacet,  medens  den  anden  (Elain),  der  er  flydende,, 
benyttes  som  Lampeolie.  Da  den  desuden  anvendes  til 
Sæbe,  er  Forbruget  af  den  i  de  senere  Aar  meget  tiltaget, 
saa  at  der  alene  i  England  aarlig  indføres  i  Gjennemsnit 
8750  Tons,  som  kunne  anslaaes  ^il  en  Værdi  af  hen  i  mod 
1  MiUion  Ild.,,^'=|^  i,.  ^c^l^,/,   ^J|^  T^;ihdBl  9«?,ib  aiftv 

Det  er  dog  især  Frøgjemmets  trevlede  Mellemlag,  som 
i  den  seneste  Tid  har  faaet  en  mærkelig  udbredt  Anven* 
delse.  I  Indien  var  det  allerede  i  mange  Tider  blevet 
tilberedt  og  benyttet  paa  samme  Maade  som  Hamp,  og  de 

deraf  forfærdigede  Touge  skulle  endog  overgaae  dem  af 
Hamp  i  Lethed,  Spændighed  og  Styrke  og  især  være  for- 
trinlige til  Skibsbrug  —  Bennett  beretter  om  et  Tilfælde  i 
en  stærk  Storm,  hvor  baade  Ankerkjæden  og  Touget  (af 
Hamp)  brast,  og  kun  Kokostouget  reddede  Skibet,  og 
udhæver  tillige  den  mærkelige  Egenskab,  at  saadanne 
Touge  ved  Saltvandets  Indvirkning  skulle  blive  næsten 
uforgjængelige ,  hvilket  især  har  viist  sig  paa  Mauritius, 
hvor  de  vare  ligesaa  gode  som  nye  efterat  have  ligget 
50  Aar  i  Havet  —  men  det  var  først  efterat  Capi- 
tain  Wildy,  som  i  lang  Tid  opholdt  sig  paa  Ceylon,  for  faa 
Aar  siden  havde  gjort  opmærksom  paa  Kokostrevlernes 
Betydning  for  den  europæiske  Indusri,  at  man  har  faaet 
Øie  for  den  store  Nytte,  som  kan  drages  af  et  hidtil 
kun  lidet  agtet  Product.  To  store  Fabriker  i  London  *) 
ere  nu  udelukkende  beskjæftigede  med  Kokostrevlernes 
Anvendelse  til  en  Mangfoldighed  af  Gjenstande,  som  alle- 
rede paa  den  store  Industriudstilling  i  høi  Grad  tiltrak  sig 
de  Besøgendes  Opmærksomhed.  Disse  Trevler  ere  lige- 
som Hør  og  Hamp  sammensatte  af  rørformede  meget  tyk- 
væggede  Celler,  men  de  ere  tildeels  tykkere  og  meget 
spændigere,  saa  at  de  efter  forskjellig  Tilberedningsmaade 
paa  egne  dertil  indrettede  Maskiner  kunne  erstatte  baade 
Svinebørster  og  Krølhaar;  deres  FortrinUghed  til  Matrasser 
endog  i  de  tropiske  Lande  bevidnes  af  Montgomery  Martin, 
Forfatteren  til  »the  history  of  the  British  Colonies«  efter 
hans  Erfaringer  i  Vestinden.  Foruden  Børster  og  Krøl- 
haar levere  disse  Fabriker  alle  Arter  af  Tougværk,  Gulv- 
tæpper,  Dørmatter,  ja  endogsaa  Hatte,  Gjenstande,   som 

tildeels  ville  være   Læseren  bekjendte,   da  de   ogsaa  hos 

. .;>.  i  yj. . ., 'iJL; /   il.yiJLL,i ,  i., .^   . uaiyh 

"    )  Under  Firmaerne  Wildey  and  Co.  og  Treloar. 

os    have    begyndt   at    faae    en  temmelig   udbredt  Anven- 
delse. 


Piassabapalmen 


ÅH, 


afgiver  ligesom  Elfenbeensplanten  et  Exempel  paa.  en  mær- 
kelig ydre  Lighed  mellem  Producter  af  Dyre-  og  Planteriget; 
thi  Piassaba,  som  i  den  senere  Tid  har  faaet  en  udbredt 
Anvendelse,  er  ikke,  som  man  tidligere  antog,  Barderne  af 
en  Hval*),  men  de  hornagtige  Trevler  af  Piassabapalmen. 
De  fleste  af  mine  Læsere  ville  have  bemærket,  at  der  til 
Gadefeiningen  i  de  senere  Aar  benyttes  et  eget  Slags 
Koste,  som  have  bidraget  ikke  lidet  til  en  større  Reenlig- 
hed.  Disse  Koste  forfærdiges  af  Piassaba  eller  Trevlerne 
af  en  Palme,  hvis  Frugter,  de  saakaldte  Coquillas  eller 
Palmenødder  ligeledes  udgjøre  en  bekjendt  Handelsartikel. 

Fig.    M.  » 


Piassabapalmen. 

Piassabapalmen   (Attalea  funifera)   har  megen   Lighed 
med  Kokospalmen  og  henførtes  tidligere'  til  samme  Slægt 


)  Solgtes  i  Begyndelsen  i  England  under  Navn  af  ,,whalebone*' 

(under  Navn  af  Cocos  lapidea).  Den  har  en  smuk  og 
regelmæssig  Form,  men  Stammen  er  forholdsmæssig  lav  og 
tyk  (20—30  Fod  h&^);  fi,ronen  er  dannet  af  talrige,  15  Fod 
lange  stive  Blade,  som  kun  bøie  sig  lidt  ud  til  Siden. 
Det 'er  især  i  Frugten  (Fig.  12)  at  denne  Slægt  adskiller 
sig    fra   Kokospalmerne.      Her    er    nemlig    det    trevlede 


Fig.  12. 


f  t  ;  j  i 


Fis.  i; 


Qb 


Fig.    14. 


Frugt  af  Piassabapalmen  i  halv 
Størrelse. 

Frugter  gjennemskaarne  paatværs.  I 
den  overste  ere  de  to  og  lildeels  del  tre- 
die  Rum  udviklede,  i  den  nederste 
kun  det  ene  Rum,  og  neppe  synlige 
Spor  af  de  andre  to. 

Mellemlag  saa  tyndt,  at  det  næsten  ganske  synes  at 
mangle;  Indrelaget  (Fig.  13 — 14)  har  derimod  en  mær- 
kelig Tykkelse  og  Haardhed.  Desuden  ere  ofte  alle 
Frugtknudens  tre  Rum  udviklede  i  Frugten  (Fig.  13),  og 
Frøhviden  er  ikke  huul  som  hos  Kokospalmen.  Om  denne 
Palmes  geographiske  Udbredning  have  vi  i  den  senere 
Tid  faaet  nøiagtige  Oplysninger  af  den  engelske  Reisende 
Wallace,  som  har  opholdt  sig  over  to  Aar  i  det  Indre  af 
Sydamerika,  midt  i  det  store  Urskovbælte,  hvor  Piassaba- 
palmen har  sit  Hjem.  Den  voxer  her  i  det  sumpige,  ofte 
oversvømmede  Land,  der  omgiver  Padauari,  Darahå,  Marie, 
Xié,   Bifloder,   som   fra  Nord  falde  i  Rio  Negro,   ved  det 

øvre  Løb  af  denne  Flod  og  ved  Témi  og  Atabapo,  der 
strømme  til  Orinoco,  og  er  saaledes  udbredt  over  en 
Strækning  af  omtrent  80  Miles  Længde  og  samme  Brede, 
der  ligger  mellem  0^  og  5°  n.  Br.  og  47^  og  52°  v.  L. 
De  mørkebrune,  hornagtige,  stive  Trevler,  som  sam- 
lede i  Bundter  gaae  i  Handelen  under  Navn  af  Piassaba, 
hidrøre  fra  den  nedre  udvidede  Deel  af  Bladstilken  eller 
Bladskeden,  som  i  Begyndelsen  omslutter  Stammen,  men 
senere  opløser  sig  i  Trevler,  der  hænge  ned  i  en  Længde 
af  flere  Fod  og  give  Kronen   et  eiendommeligt  Udseende. 

Fig.  is! 


Den  nederste  Deel 
af  Piassabapalmens 
Krone.  Bladene  ere  af- 
skaarne  ikle  langt  fra 
Grunden,  saa  at  man 
kun  seer  den  neder- 
steDeel  afBIadslilkene 
og  de  i  Trevler  op- 
losle  Bladskeder. 


Disse  Trevler  have  ganske  samme  Bygning  som  de  af 
Kokosfrugtens  Mellemlag  og  bestaae  af  rørformede  tykvæg- 
gédé  Celler.  De  anvendes  af  Indianerne  til  alle  Slags 
Tougværk,  og  medens  Brasilien  var  en  portugisisk  Koloni, 
havde  Regjeringen  et  Faktori  ved  Mundingen  af  Padauari, 
hvor  Tilvirkningen  af  Piassabatouge  dreves  som  Monopol 
til  Brug  for  Arsenalet  i  Para.  Det  er  først  i  de  senere 
Aar,  at  Piassabatrevlerne  have  faaet  en  udbredt  Anven- 
delse i  Europa,  navnlig  til  Koste  og  Børster,  saa  at  de 
ere  blevne  en  vigtig  Handelsartikel  —  hele  Skibsladninger 

af  Piassaba  indføres  til  England  —  og  Indsamlingen  deraf 
udgjør  en  Hovedbeskjæftigelse  for  de  i  dens  Hjem  boende 
Indianere,  paa  hvilke  den  herved  tilveiebragte  nærmere 
Berøring  med  den  civiliserede  Verden  jo  sikkert  vil  have 
en  gavnlig  Indflydlse.  Piassabaen  afgiver  Exempel  paa 
Anvendelsen  af  en  Plantedeel,  som  i  Reglen  ikke  er  til 
nogen  Nytte;  men  hos  Palmerne,  hvor  Bladskeden,  der 
hos  de  fleste  Tretalsplanter  er  meget  udviklet,  ofte  opnaaer 
en  anselig  Størrelse,  bliver  den  ikke  sjelden  af  praktisk 
Betydning  ved  Karbundternes  lange  og  seige  Trevler.  De 
danne  saaledes  hos  Kokospalmen  et  smukt  hvidt  og  stærkt 
IN  elværk,  der  paa  Ceylon  og  mange  andre  Steder  benyttes 
som  Sie  og  paa  Tahiti  endog  til  et  Slags  simpel  Dragt, 
der  bruges  paa  samme  Maade  som  den  bekjendte  Tiabuta*). 
Dog  er  det  især  Sukkerpalmen  (Arenga  saccharifera),  hvis 
Bladskeder  ere  meget  mærkelige;  de  opløse  sig  nemlig  i 
brune  eller  sorte  Trevler,  som  have  den  største  Lighed 
med  Hestehaar  og  omslutte  hele  Stammen  saa  tæt,  at  de 
Besøgende  i  Drivhuse,  hvor  den  voxer,  gjerne  pleie  at 
spørge,  hvorfor  Stammen  er  omviklet  med  Matter.  Disse 
Trevler  skulle  i  Styrke  og  Varighed  endog  overgaae  dem 
af  Kokospalmen,  men  de  have  endnu  ikke  faaet  nogen 
Anvendelse  udenfor  denne  Palmes  Hjem. 

Frugterne  af  Piassabapalmen  have  allerede  længe  været 
kjendte  i  Handelen  under  Navn  af  Coquillas  eller  Palme- 
nødder. De  ere  ægformede,  brune,  3 — 4  Tommer  lange. 
Indrelaget,  der  er  ligesaa  haardt  som  Frøhviden  hos  de 
saakaldte  Beennødder*)  og  næsten  har  samme  indre  Byg- 
ning, opnaaer  især  i  de  Frugter,  hvor  kun  det  ene  Rum 


ifia^rj^ 


'3  En  Klædning  af  Matler. 
♦•)  See  delte  Tidssk.  3  B,  p.  147. 

udvikles  (Fig.  14),  en  mærkelig  Tykkelse.  Det  anvendes 
meget  af  Dreierne  til  smaa  Etuier,  Paraplui-  og  Stokke- 
knapper  og  desl.  og  antager  en  meget  smuk  Politur. 

Riispapirplanten 

hører  til  den  nyeste  Tids  Opdagelser,  uagtet  Riispapiret 
i  umindelige  Tider  er  blevet  benyttet  af  Chineserne  og 
ligeledes  i  Europa  har  været  længe  kjendt,  da  det  især 
er  det,  som  anvendes  til  de  ved  deres  pragtfulde  Farver 
udmærkede  chinesiske  Aquareller.  Som  Navnet  antyder 
har  man  tidhgere  antaget,  at  dette  sneehvide,  men  tillige 
meget  skjøre  Papir,  blev  forfærdiget  af  Riis,  og  det  er  kun 
faa  Aar  siden  det  lykkedes  Bestyreren  af  den  botaniske 
Have  i  Kew,  Sir  William  Hooker,  at  tilveiebringe  nøiagtige 
Oplysninger  om  dets  Tilberedning  af  Marven  af  en  hidtil 
ukjendt  Plante  *).  Det  var  dog  først  efter  flere  forgjæves 
Forsøg,  at  det  lykkedes  denne  fortjenstfulde  Botaniker,  der 
mere  end  nogen  anden  har  bidraget  til  Kundskaben  om 
mange  sjeldne  Planteproducters  Oprindelse,  ved  utrættelig 
Iver  i  Forbindelse  med  den  sjeldne  Interesse  for  saadanne 
Forskningers  Fremme,  som  i  saa  høi  en  Grad  udmærker 
den  dannede  Klasse  i  England,  og  som  i  den  senere  Tid 
end  mere  er  bleven  vakt  ved  Oprettelsen  af  et  stort  plante- 
økonomisk Museum  i  Kew  —  at  udrive  denne  Plante 
og  dens  Anvendelse  af  det  hemmelighedsfulde  Mørke, 
hvori  det  himmelske  Riges  Beboere  søge  at  indhylle  alle 
deres    Lands    Frembringelser.       Allerede    i    1830    sendte 


')  Hermed  maa  ikke  forvexles  et  lignende  Product,  som  kommer  fra 
Indien  under  Narwi  af  Shola,  og  som  er  Marven  af  et  til  Bælg- 
planternes Familie  henhørende  Træ  (Aeschyomene  aspera).  Shola 
anvendes  blandt  andet  til  Forfærdigelse  af  de  meget  lette  Sincapore- 
Hattte. 

John  Reeves  et  Exemplar  af  Riispapirplanten  til  Havesel- 
skabet  i  Chiswick  ved  London,  men  det  gik  ud,  inden  det 
havde  blomstret,  og  af  Bladene  var  man  ikke  engang 
istand  til  at  bestemme  til  hvilken  Plantefamilie  det  hen- 
hørte. Efter  et  ligesaa  uheldigt  Forsøg  i  1850  lykkedes 
det  endelig  Hooker  i  1855  ved  Sir  John  Bowring,  Guver- 
nøren i  Hong-Kong,  at  erholde  levende  Planter,  som  alle- 
rede have  baaret  Blomster  i  den  botaniske  Have  i  Kew. 

Det  har  da  viist  sig ,  at  Riispapirplanten  (Aralia 
papyriferaHook.)  eller,  som  den  hellere  burde  kaldes,  Marv- 
papirplanten  er  et  lille  Træ  af  Vedbendefamilien,  hen- 
hørende til  en  Slægt,  som  kun  er  lidet  forskjellig  fra 
Vedbenden  og  især  har  hjemme  i  Tropelandenes  høiere 

Fig.   4  6. 


Den   Overste  Deel  af  Stammen  og  nogle  Blade  af  Marvpapirplanlen,  i 

af  nat.  StOrr.     De  nederste  Blade  ere  afskaarne  nærved  Grunden 

af  Bladstilkene. 

Fig.  1 


Bjergregioner.  Stammen  er  kun  5 — 7  Fod  høi  med  en 
Tykkelse  af  4  Tommer  og  deler  sig  i  Toppen  i  talrige  Grene, 
der  danne  en  stor  tæt  Krone,  som  undertiden  har  20  Fod 
i  Omfang.  Bladene  ere  store,  indtil  1  Fod  lange,  haand- 
fligede ,  ikke  ulig  dem  af  Ricinus  eller  Christpalmen, 
ligesom  de  unge  Grene  paa  Underfladen  beklædte  med  en 
rustfarvet  letaffaldende  Filt  og  ved  Grunden  forsynede  med 
store  Biblade.  Blomsterne  ere  uanselige,  smaa  og  gul- 
grønne, men  forenede  i  store 
(3  Fod  lange)  topformede 
Blomsterstande  (Fig.  17),  der 
gjøre  en  god  Virkning,  naar 
de  i  Mængde  som  lette  Fjer 
hænge  ned  over  den  mørke- 
grønne Krone.  Dette  Træ 
voxer  som  vildt  kun  paa  Øen 
Formosa,  hvor  det  især  fore- 
kommer i  Mængde  i  de  sum- 
pige Skove  paa  Nordsiden  i 
Provindsen  Sam-swi,  men 
dyrkes  nogle  Steder  paa  Fast- 
landet. Papiret  tilberedes  paa 
en  meget  simpel  Maade  af 
Marven  af  denne  Plante,  som 


En  Deel  af  Blomsterstanden, 
af  nat.  StOrr. 


opnaaer  en  ualmindelig  Tykkelse.  Den  sondres  uden 
Vanskelighed  fra  Vedet  og  danner  saaledes  en  meget  let, 
cylindrisk,  sneehvid  Masse  af  2—3  Tommers  Gjennem- 
snit,  ikke  ulig  Hyldemarv.  I  Midten  findes  hule  Rum 
adskilte  ved  smalle  Tværvægge.  Marven  lægges  nu  i  Styk- 
ker, der  have  samme  Længde  som  Bladet  af  den  Kniv, 
der  benyttes  til  Gjennemskjæringen,  paa  en  Træbænk  og 
rulles  langsomt  rundt  med   den   ene  Haand,   efterat  være 

r 

bragt  i  Berøring  med  Eggen  af  Kniven,  som  holdes  ube- 
vægelig i  den  anden  Haand,  hvorved  der  spiralformigt 
udskjæres  et  tyndt  Lag  paa  samme  Maade  som  Elfenbeens- 
plader  skjæres  ud  af  Elephanttanden.  Disse  Lag  lægges  i 
Presse,  og  »)Riispapiret«,  Chinesernes  Bok-chung  er  færdigt. 
Den  Anvendelse  af  Marven,  som  vi  her  have  lært  at  kjende, 
staaer  hverken  i  Samklang  med  den  Rolle,  som  Marven  ellers 
spiller  i  Menneskenes  Økonomi  eller  med  dens  indre  Bygning. 
Marven  bestaaer  nemlig  af  korte  tyndvæggede  Celler  (Paren- 
chym,  Fig.  19  d)  og  er  som  alle  Plantedele,  der  have  denne 
Bygning,  af  ringe  Styrke  og  Varighed ;  i  disse  Celler  inde- 
holdes Meeistof  i  Form  af  smaa  glindsende  Korn,  hvorfor 
Marven  næsten  udelukkende  har  Betydning  for  Menneskene 
ved  det  Næringsstof,  den  indeholder.  Den  har  hos  de 
fleste  Planter  kun  en  meget  kort  Livsvirksomhed.  Gjennem- 
skjærer  man  en  eenaarig  Green  af  et  Træ,  vil  man  finde, 
at  Marven  er  meget  stor  i  Forhold  til  Vedet  og  Barken, 
og  Cellerne  ere  fyldte  med  Saft,  men  allerede  i  den  to-  eller 
treaarige  Green  ere  Marvcellerne  fyldte  med  Luft,  og  deres 
Virksomhed  er  forbi.  Medens  Vedet  og  Barken  hvert  Aar  for- 
øges med  nye  Lag,  hører  Marven  allerede  i  det  andet  Aar  op 
at  voxe,  og  den  er  derfor  af  samme  Tykkelse  i  det  hundrede 
Aar  gamle  Træ,  som  i  den  eenaarige  Green.  Dette  tidligt 
bortdøende  Cellevæv  bliver  hos  mange  Planter  sønderrevet 
og  forstyrret  under  Stængelens  Væxt,  og  herved  opstaae 
de  hule  Stængler,  som  især  ere  hyppige  hos  Skjærmplan- 
terne  og  de  Kurvblomstrede.  Hos  alle  tokiimbladede  Træer 
indtager  Marven  kun  en  meget  lille  Deel  midt  i  Stammen 
og  er  skarpt  adskilt  fra  Vedet  ved  Marvskeden ,  som  be- 
staaer alene  af  Spiralkar;  naar  den  bortdøer,  erstattes  den 
ved  Marvstraalerne,  der  som  smalle  Striber  af  korte  Celler 
gaae  tværs  igjennem  Vedet  og  som  umiddelbare  Fortsættelser 

af  Marven  tilveiebringe  en  Forbindelse  mellem  denne  og 
Barken.  Hos  de  eenkiimbladede  Planter  er  der  derimod 
i  Reglen  ikke  nogen  skarp  Grændse  mellem  Marven  og  Vedet, 
men  dettes  Karbundter  ere  uden  nogen  Orden  spredte  mellem 
Marvens  Cellevæv,  dog  ere  de  mod  Omkredsen  mindre  og 
mere  sammentrængte,  hvorfor  ogsaa  denne  Deel  af  Stængelen 
er  den  haardeste*).  Nogle  eenkimbladede  Planter,  navnlig 
de  fleste  Græsarter,^  gjøre  dog  en  Undtagelse  fra  denne 
Regel;  her  er  nemlig  Marven  i  Midten  af  Stængelen  uden 
Karbundter  og  bortdøer  tidligt,  hvorved  det  hule  Rum 
opstaaer,  som  er  charakteristisk  for  Græssenes  Straa. 

Overalt  tjener  Marven  eller  dennes  Fortsættelser  i 
Marvstraalerne  til  Opsamling  af  Safter  og  Næringsstof, 
som  senere  forbruges  af  Planten  til  Dannelsen  af  nye  Dele; 
men  Mennesket  forekommer  Planten  i  denne  Anvendelse. 
Af  Sagopalmens  Stamme  udtages  det  gjennem  mange  Aar 
i  Marven  opsamlede  Meelstof,  som  skulde  have  tjent  til 
Dannelsen  af  den  store  Blomsterstand  og  talrige  Frugter, 
og  benyttes  til  Sagogryn,  af  Maisen  og  Sukkerrøret,  der 
ikke  som  de  andre  Græsarter  have  en  huul  Stængel,  men 
hvor  Karbundterne  ligesom  hos  Palmerne  og  andre  een- 
kiimbladede Planter  ere  spredte  gjennem  hele  Marven, 
anvendes  den  heri  opbevarede  Sukkersaft.  Mange  eenaarige 
Planters  Stængler  ere  især  ved  overveiende  Marvdannelse 
vigtige  som  Næringsplanter  og  Foderurter.  Ved  Dyrknin- 
gen af  mange  Planter  med  knolleformet  Rod-  eller  Stængel- 
dannelse  (Roer,  Kaalrabi,  Kartofler)  er  det  Hovedopgaven 
at  forøge  Marvens  Masse.  Ved  et  Gjennemsnit  af  en  Kar- 
toffel (Fig.  18),  der  er  den  knolleformigt  opsvulmede  Deel 


*)  Spanskrøret,  den   tynde  Stængel   af  Spanskrerspalraen,  afgiver  et 
Eiempel  herpaa. 

af  en  underjordisk  Green  eller  Udløber,  sees  det,  at  Mar- 
ven (d)  indtager  næsten  hele  denne  eicndommeligt  udvik- 
lede Stængeideel. 

Fig.   19. 

"^  a 


Fig.  18.  En  lille  Mandelkartoffel  gjennemskaaren  paalangs.  Nederst 
Tilhæftningspunktet  til  den  tynde  traadformede  Deel  af  Udloberen. 
c  Barklaget,  e  Karbundter.^  d  Marven,  f  Knop-Anlæg  (de  saakaldte 
Oine)  g  uudviklede  Blade. 

Fig.  19.  Et  flint  Tværsnit  af  en  lille  Deel  af  en  Kartoffel,  meget 
stærkt  forstorret,  a  Ydrebark,  hvis  Celler  ere  uddode,  afskallende  i 
Plader,  b  Ydrebark,  hvis  Celler  endnu  ere  i  Virksomhed  og  fyldte 
med  en  gjennerasigtig  Vædske.  c  og  d  Indrebark,  hvis  nederste  Celler 
(d)  ganske  stemme  overeens  med  Marvens  i  Form  og  Indhold.  I 
hver  Celle  ligge  15—20  Meelstofkorn. 

De  forskjellige  Smaadele  (Celler  og  Kar),  som  danne 
Planten,  have  forskjellig  Betydning  for  Plantens  Liv,  saa- 
volsom  i  Menneskenes  Økonomie.  I  de  Plantedele,  hvor 
de  langstrakte  spidse  Vedceller  og  de  rørformede  Bast- 
celler ere  fremherskende,  og  hvor  Cellevæggen  ved  Lag, 
som  afsættes  paa  den  indvendige  Side,  efterhaanden  op- 
naaer  en  betydelig  Tykkelse,  er  det  Cellevæggen  som 
betinger  Anvendelsen,  saaledes  ved  sin  Fasthed  og  Styrke 
i  Vedet  til  Gavntømmer,  ved  sin  Seighed  og  Bøielighed  i 
Basten  til  Klædningsstoffer,  Tougværk,  Papir  o.  d.  1.  I  de 
Plantedele    derimod,    hvor    de    korte    tyndvæggede   Celler 

eller  det  saakaldte  Udfyldningsvæv  (Parenchym)  er  frem- 
herskende, er  det  fornemmelig  Celtens  Indhold  (Meelstof, 
Sukker,  Olie  og  mange  technisk  vigtige  Stoffer),  som 
begrunder  Brugen. 

Dog  gives  der  Undtagelser  fra  denne  Regel.  Der  er 
saaledes  i  dette  Tidsskrift*)  viist,  at  Udfyldningsvævet  i 
Elfenbeensplantens  Frøhvide  ved  Cellevæggens  Fortykning 
opnaaer  en  Haardhed,  som  endog  overgaaer  den,  der  fin- 
des hos  Plantedele,  der  ere  dannede  af  de  tykkeste  Ved- 
celler, og  Marvpapiret  afgiver  et  Exempel  paa  Anvendelsen  af 
en  Plantedeel,  som  udelukkende  bestaaer  af  Udfyldnings- 
væv, i  en  Retning,  hvor  det  navnlig  er  Cellevæggens 
Styrke,  som  kommer  i  Betragtning,  og  hvor  man  derfor  i 
Almindelighed  kun  anvender  Plantedele,  i  hvilke  de  stærke 
og  seige  Bastrør  ere  fremherskende.  Det  kan  da  heller 
ikke  være  os  påafaldende,  at  Marvpapiret  i  væsentlig  Grad 
savner  en  af  de  Egenskaber,  man  nødig  undværer  hos 
Papir,  nemlig  Styrke.  Det  udmærker  sig  ved  en  sjelden 
Hvidhed,  men  er  meget  løst  og  skjørt  og  egner  sig  neppe 
til  anden  Anvendelse  end  den,  hvortil  det  idetmindste 
fortrinsviis  benyttes  af  Chineserne,  nemlig  til  Aquareller**). 


*)  3  B.  p.  155. 

**)  Undertiden  sælges  som  Riispapir  et  europæisk  Fabrikat,  der  dog 
let  adskilles  fra  det  ægte  ved  at  betragte  det  under  Mikrosoopet, 
hvor  man  snart  opdager  Bomuldens  lange  baandformede  Celler. 


Om  lldbredningen  af  det  organiske  Liv. 

et  Foredrag  af  Karl  Ernst  v.  B aer  ved  det  keiserlige  petersborgske 
Videnskabernes  Selskabs  offentlige  Mede  den  29de  December  1838. 

COversat  af  Cand.  phil.  J.  Koch). 


iiade  vi  vort  Blik  vandre  om  paa  den  af  os  beboede 
Planets  Overflade,  saa  finde  vi  det  organiske  Liv  ud- 
bredt overalt,  hvorhen  Mennesket  har  kunnet  trænge, 
og  er  det  end  ikke  lykkedes  at  komme  Polerne  meget 
nær,  saa  kan  man  dog  med  Sikkerhed  slutte  af  de  Er- 
faringer, som  man  har  gjort  paa  de  høieste  Breder,  hvortil 
man  er  naaet,  at  der  heller  ikke  længere  borte  nogetsteds 
findes  nogen  Grændse,  som  skiller  det  Levende  fra  den 
evige  Døds  Rige.  Grundene,  hvorpaa  denne  Overbevisning 
er  støttet,  ligge  dels  i  de  Erfaringer,  som  man  har  samlet 
om  det  organiske  Livs  Forekomst  paa  de  yderste  Steder, 
til  hvilke  Mennesket  er  trængt  frem,  dels  i  Kjendskabet 
til  de  for  det  organiske  Livs  Udvikling  og  Bestaaen  nød- 
vendige fysiske  Forholds  Udbredelse. 

Vende  vi  os  først  til  de  umiddelbare  Iagttagelser,  saa 
behøver  det  kun  at  erindres,  at  man  paa  de  høieste  Bre- 
der, til  hvilke  Mennesket  er  naaet,  saavel  mod  Nordpolen 
som  mod  Sydpolen,  finder  Sæler  og  Hvaler  af  forskjellige 
Arter  i  det  aabne  Hav,  og  at  man  ved  Kysterne  seer 
Skarer  af  andre  Arter  af  Sælhunde,  af  Hvalrosser  og  af 

Vandfugle.  Men  alle  disse  høiere  organiserede  Dyr  kunne 
kun  leve  ved  daglig  at  fortære  store  Masser  af  andre  orga- 
niske Legemer.  Hvalrosserne  og  nogle  stumptandede  Sæler 
afgive  Bevis  for,  at  Tang  eller  Søplanter,  de  egentlige  eller 
tandløse  Hvaler  for,  at  uhyre  Skarer  af  de  laveste  Dyr, 
navnlig  af  Meduser  og  nøgne  Bløddyr,  Fuglene  for  at  Krab- 
ber, Muslinger  og  Snegle,  de  skarptandede  Sæler  og  de  med 
Tænder  forsynede  Hvaler  for,  at  Hvirveldyr  og  navnlig  Fiske 
ikke  kunne  mangle.  Beviserne  for  den  Rigdom,  som  Livet 
udfolder  under  78 — 80  Grader  nordlig  Brede,  leverede, 
foruden  de  nyere  videnskabelige  Reiser,  ved  hvilke  der  er 
taget  mere  Hensyn  til  de  lavere  Dyr,  den  i  Aarhundreder 
bestaaende  Hvalfangst  ved  Polarisens  Grændse  mellem 
Grønland  og  Spitsbergen.  Ved  denne  Grændse  lindes  den 
grønlandske  Hval  hyppigst,  og  man  seer  den  bryde  frem 
under  Isen,  kommende  fra  Nord  mod  Syd.  Det  kan 
altsaa  heller  ikke  længere  mod  Nord  mangle  dem  paa 
Fødemidler.  Den  Masse  af  Næring,  som  en  Hval  behøver, 
maa  i  hvert  Tilfælde  være  meget  betydelig,  om  end  Stof- 
vexlen  og  Trangen  til  ny  Føde  forholdsvis  er  ringere 
end  hos  vore  Landdyr.  Men  denne  Masse  af  Næring 
bestaaer  netop  hos  denne  Slags  Dyr  af  en  uhyre  Mængde 
af  Individer,  thi  Tænder  til  at  gribe  og  knuse  større  Dyr 
har  Naturen  nægtet  de  ægte  Hvaler;  til  Gjengjæld  gav 
den  dem  de  mange  hundrede  Hornplader  i  Munden, 
som  vi  i  daglig  Tale  kalde  Fiskeben.  Disse  staa  hin- 
anden nær  nok  til  at  holde  Dyr  af  mere  end  en  Tom- 
mes Gjennemsnit  tilbage  i  Munden,  medens  Vandet 
flyder  bort  mellem  Barderne.  Men  da  den  indre  Rand 
af  enhver  Fiskebens  Plade  er  forsynet  med  lange  Børster, 
som  gjensidig  dække  hinanden,  opstaaer  derved  en  Slags 
grovt  Filt  i  det  indre  af  Gabet,  hvorved  endogsaa  meget  smaa 

Dyr  holdes  tilbage.  Man  er  derfor  kommet  til  den  Over- 
bevisning, at  disse  Kolosser  ikke  blot  leve  af  de  større 
Gopler  og  nøgne  Bløddyr ,  som  ogsaa  ere  hyppige  i 
de  nordiske  Have,  og  af  hvilke  en  Art  paa  Grund  af  sin 
Hyppighed  kaldes  Hvalaas ,  men  ogsaa  af  Dyr ,  som 
næsten  ere  mikroskopiske  og  kun  kunne  opdages  ved  at 
iagttage  dem  enkeltvis  i  smaa  Dele  Vand.  Scoresby, 
den  nyere  Tids  mest  erfarne  og  opmærksomme  Hval- 
fanger, lagde  Mærke  til,  at  den  grønlandske  Hval  hyp- 
pigst findes  i  Strøg  af  Havet,  som  flere  Mile  igjennem 
ere  grøntfarvede  ikke  blot  af  Gjenskin  af  Lyset,  men  af  et 
virkeligt  Indhold.  Da  han  ogsaa  opdagede  saaledes  far- 
vede Ismasser,  faldt  det  ham  ind  at  undersøge,  hvorfra 
denne  Farvning  hidrørte.  Der  fandtes  smaa  bløde,  gul- 
grønne Masser  af  Størrelse  som  et  lidet  Knappenaalshoved 
i  Isen.  De  samme  opdagede  han  ogsaa  i  det  grønne 
Vand  som  levende  Meduser  blandede  med  andre  smaa 
levende  Væsener.  Disse  Meduser  svæve  i  Vandet  kun  J 
Tomme  fra  hinanden,  saa  at  der  i  en  Kubik-Tomme  maa 
befinde  sig  64,  i  en  Kubikfod  110,592,  i  en  Kubikfavn*) 
(russisk  Maal)  omtrent  38  Millioner  af  disse  Dyr.  En 
Kubikwerst  indeholder  125,000,000  russiske  Kubikfavne;  i 
en  Kubikwerst**)  af  dette  Vand  maatte  der  afisaa  inde- 
holdes henved  4750  Billioner  af  disse  Meduser.  Man  ved 
visselig  ikke,  til  hvilken  Dybde  de  forekomme  i  Vandet, 
men  om  det  saaledes  farvede  Vands  Udbredelse  giver 
Scoresby  os  nogle  Vink,  idet  han  siger,  at  man  ofte  seer 
Striber  af  nogle  Miles  Længde,  men  undertiden  ogsaa 
af  3  Bredegraders  eller  mere  end  300  Wersters  Længde 


*)  En  russisk  Favn  er  omtrent  9"  større  end  en  dansk. 
♦*)  En  Werst  er  omtrent  i  Kvartmil. 

og  af  en  Brede,  som  vexler  fra  nogle  Mile  indtil  15  Sø- 
mile. En  saadan  Vandmasse  kan  altsaa  have  en  Overflade 
af  over  100,000  Qvadratwerst ,  og  antage  vi,  at  Medu- 
serae  kun  gaae  indtil  50  Favnes  Dybde ,  saa  maatte 
vi  multiplicere  hine  4750  Billioner  med  10,000,  for  at 
beregne  de  levende  Individers  Antal  i  en  saa  udbredt 
grønt  farvet  Del  af  Ishavet.  Men  Scoresby  antager,  at 
omtrent  Fjerdedelen  af  hele  Havoverfladen  østlig  for  Grøn- 
land mellem  74^  og  80^  n.  Br.  har  dette  levende  Indhold. 
Igjennem  disse  Masser  af  mikroskopiske  Væsner  svømmer 
Dyreverdenens  Kolos  og  aabner  fra  Tid  til  anden  sin  Mund ; 
naar  den  lukker  den  igjen,  lader  den  Vandet  flyde  ud 
mellem  Barderne  og  deres  Trævler  og  sluger  paa  engang 
Millioner  af  levende  Organismer. 

Allerede  disse  uhyre  Skarer  af  mikroskopiske  Dyr, 
hvis  Antal  vor  Fantasi  ikke  kan  fatte,  give  os  Beviset  for, 
at  det  organiske  Liv  ikke  er  ophørt  paa  Spitzbergens 
Breder.  For  nu  at  overbevise  os  om,  hvorvidt  det  endnu 
strækker  sig  hen  under  Nordpolen,  maa  vi  erindre  Lovene  for 
Varmefordelingen,  som  lære  os,  at  den  største  Kulde  ikke 
findes  under  selve  Polen,  men  paa  den  nordlige  Rand  af 
Siberien  og  Nordamerika.  Ishavets  Kulde  mildnes  ved  et 
høist  simpelt  hydrostatisk  Forhold,  idet  det  kolde  Vand 
paa  Grund  af  sin  Vægt  synker  ned  og  flyder  bort  mod 
Syd,  medens  paa  Overfladen  varmere  Vand  fra  lavere 
Breder  flyder  mod  Polen.  AUigevel  vilde  Kulden  om  Vin- 
teren være  tilstrækkelig  til  at  overtrække  Ishavet  med  el 
Dække  af  Is,  og  derved  afskjære  Luften  Adgang  til  Sø- 
vandet og  saaledes  kvæle  alle  Dyrene,  som  ikke  længe 
kunne  leve  uden  Fornyelse  af  Luft.  Men  dette  Dække 
bliver,  selv  om  det  nogensinde  skulde  danne  sig  fuldstæn- 
digt,  efter  hvad  vi  vide   af  Reiserne   i   det  høie  Norden, 

især  ved  Admiral  v.  Wrangels,  fra  Tid  til  atoden  bestandig 
igjen  brudt,  dels  af  Havets  Bølger,  dels  ved  Isens  Bristen 
som  Følge  af  Frosten.  Og  saaledes  erholder  Luften  af 
og  til  Adgang  til  Havet.  Da  desuden  det  fra  lavere  Breder 
tilstrømmende  Vand  er  mættet  med  Luft,  er  der  altsaa 
intet,  som  skulde  gjøre^^Livet  under  selve  Polen  til  en 
Umulighed. 

Der  er  tvertimod  ingen  Tvivl  om,  at  der  ogsaa  der 
har  udviklet  sig  saameget  Liv,  som  de  fysiske  Betingelser 
paa  nogen  Maade  gjøre  muligt.  Det  er  endog  et  Spørgs- 
maal,  om  Antallet  af  levende  Individer  i  Polaregnene  ikke 
er  lige  saa  stort  eller  endog  større  end  det,  som  et  ligesaa 
stort  Rum  i  de  tropiske  Egne  indeholder.  Herom  lader  sig 
Intet  afgjøre,  da  saameget  afhænger  af  lokale  Forhold,  og  da 
Antallet  af  de  mindste  Dyreformer,  som  heller  ikke  mangle 
under  Jordens  Midkreds,  og  af  hvilke  mange  udbrede  et 
saadant  Lys,  at  Havet  lyser  i  en  vid  Omkreds,  eller 
som  Moskitos  formørke  Luften,  tilintetgjør  enhver  Be- 
regning. I  ethvert  Tilfælde  ere  saa  uhyre  Fiskestimer, 
som  man  iagttager  i  Norden,  ikke  bekjendte  fra  tropiske 
Egne. 

Derimod  bestaaer  der  en  gjennemgaaende  Forskjel 
mellem  Ækvatorialegnenes  og  Polaregnenes  Frembrin- 
gelser deri;  at  i  hine  er  Antallet  af  Arter  og  For- 
mernes Mangfoldighed  langt  større,  hvorimod  Antallet 
af  Individer  i  Norden  maa  erstatte,  hvad  der  mangler  i  Mang- 
foldighed af  Arter.  —  Naar  man  reiser  fra  St.  Petersborg  igjen- 
nem  Siberien,  har  man  paa  den  vide  Flade  indtil  Lenas 
Kilder  i  det  hele  taget  den  samme  Dyre-  og  Planteverden,  om 
end  enkelte  Arter  kunne  komme  til  og  andre  forsvinde.  Hin- 
sides Bjergene,  som  begrændse  Lenas  Flodgebet  mod  Øst, 
forandrer  Plante-  og  Dyrelivet  sig  mere.  Endnu  større  Foran- 

dring  vil  man  se,  dersom  man  fortsætter  Reisen  gjennem 
Amerika  over  Klippebjergene.  Men  naar  man  vilde  gjøre  en 
Reise  under  endnu  høiere  Breder  paa  de  arktiske  Sletter, 
som  man  pleier  at  benævne  Tundras,  saa  vilde  man  træile 
næsten  de  samme  Dyre-  og  Planteformer  gjennem  hele 
den  gamle  og  nye  Verden.  Noget  større  Mangfoldighed 
finder  man  blandt  Havdyrene  paa  samme  Brede,  dog  er 
ogsaa  deres  Udbredelse  næsten  altid  meget  stor.  Fiske, 
som  fanges  ved  Mesen,  fanges  ogsaa  ved  Kamtschatka; 
nye  ere  her  komne  til,  men  disse  findes  saa  ogsaa  ved 
Amerikas  Nordvestkyst.  Under  Troperne  derimod  har 
undertiden  en  enkelt  0  Dyr,  som  tilhøre  den  alene.  En 
anden  Hovedforskjel,  hvorved  enhver  almindelig  Sammen- 
ligning bliver  vanskelig,  bestaaer  deri,  at  det  faste  Land 
under  høie  Breder  uden  Sammenligning  frembringer 
meget  mindre  Liv  end  under  sydlige,  og  at  paa  Lan- 
det næsten  alt  Liv  hviler  der  om  Vinteren.  Paa  denne 
Forskjel  beroer  det,  at  man  i  Almindelighed  antager,  at 
der  er  mindre  Liv  i  Norden,  idet  man  tager  Livsmængden 
paa  det  faste  Land  som  Maalestok.  Denne  Forskjel  yttrer 
sig  fremfor  alt  i  Planteverdenen,  som  i  tropiske  Egne  — 
naar  disse  ere  fugtige  og  længe  nok  have  været  udsatte 
for  livsfrembringende  Indvirkninger  til  at  besidde  det  til- 
strækkelige Forraad  af  Humus  —  udvikler  den  yppige  Fylde, 
som  vi  beundre  i  Brasiliens  og  de  indiske  Øers  uigjenhem- 
trængelige  Urskove  med  deres  talløse  Slyngplanter  og  i 
Indiens  mægtige  Rørkrat.  Naar  jeg  alligevel  ovenfor  ved 
den  almindelige  Sammenligning  mellem  de  levende  Individers 
Antal  ansaa  det  for  tvivlsomt,  om  de  lavere  Breder  ernære 
flere  Individer  end  de  høiere,  saa  var  det,  fordi  i  hme 
Fugtigheden  ofte  i  nogen  Afstand  fra  Kysten  er  sparsom, 
og  Jordbunden   derfor  kun  i  en  ringe  Del  af  Aaret,   ofte 

endog  aldrig,  er  fuldstændig  grøn.  Jo  mere  vi  nærme  os 
Polerne,  desto  mindre  mangler  det  paa  Fugtighed;  de  fuld- 
stændigste  Græstæpper,  som  afvexle  med  udstrakte  Skove, 
forekomme  endog  hinsides  Midten  af  Afstanden  fra  Ækvator 
til  Polerne.  Endnu  i  Lapland,  hvor  Græsarterne  allerede  ere 
sjeldne,  er  Antallet  af  Plante-Individer  uhyre,  om  end  mindre 
mangfoldigt,  da  Mosserne  og  Lavarterne  her  fylde  uoverskue- 
lige Flader.  Først  endnu  længere  borte,  hvor  Polarræven  og 
Isbjørnen  have  hjemme,  bliver  Plantedækket  saa  sparsomt, 
at  Bunden  for  største  Delen  er  nøgen.  Fugtighed  mangler 
her  aldrig;  selv  hvor  Klippen  ligger  ganske  ubedækket, 
er  Luften  mættet  dermed,  men  den  ringe  og  i  lange  Tids- 
rum afbrudte  Varme  omdanner  den  kun  meget  langsomt 
til  organisk  Stof.  Med  Planteverdenen  aftager  nødven- 
digvis de  af  Planteføde  levende  Dyrs  Antal  og  Mangfol- 
dighed, og  med  dem  ligeledes  Rovdyrenes  Antal.  Saaledes 
er  altsaa  Landet  hinsides  Polarkredsen  i  enhver  Henseende 
ødere  end  henimod  Troperne.  Men,  hvad  Landet  mister, 
synes  Havet  at  erstatte,  ikke  i  Mangfoldighed  af  Arter, 
hvad  jeg  attter  bemærker  for  ikke  at  blive  misfor- 
staaet,  men  vel  i  Antallet  af  Individer.  Selv  en  stor 
Plantefamilie,  Tangene,  synes  i  Almindelighed  at  trives 
bedre  i  det  højere  Norden,  end  under  Troperne.  Om 
Tangengene  og  Tangtykningerne  paa  alle  klippefulde  Ky- 
ster under  høiere  Breder  opveies  ved  de  svømmende 
Tangbanker  i  det  atlantiske  Hav,  er  vanskeligt  at  maale. 
Men  saameget  synes  vist,  at  hvor  Kysterne  paa  høiere 
Breder  ere  klippefulde,  vise  de  sig  rigt  besatte  med  Tang. 
At  de  længste  Former,  som  udbrede  sig  over  mere  end 
100  Fod,  tilhøre  de  høiere  Breder,  viser  idetmindste,  at 
den  ringere  Varme  ikke  lægger  nogen  Hindring  iveien  for 
deres  Væxt.     Af  Fucus  pyriformis,  som  forekommer  hen- 

imod  Nordpolen,  og  afFucus  antarcticus,  som  findes  hen- 
imod  Sydpolen,  har  man  allerede  fundet  Individer  af  3 — 400 
Fods  Længde.  De  Fiske,  som  findes  i  uhyre  Stimer, 
Kabliauen  og  andre  Torske -Arter,  Silden,  Lax- Arterne, 
som  til  visse  Tider  gaae  op  i  alle  nordiske  Floder  og 
undertiden  i  saa  sammentrængte  Masser,  at  Vandet  bliver 
uigjennemsigtigt ,  og  som  undertiden  skulle  kastes  flere 
Fod  høit  op  paa  Strandbredden,  —  alle  disse  have  kun 
hjemme  under  høiere  Breder.  I  Fuglenes  Klasse  ere 
Landfuglene  talrigere  i  de  lavere  Breder,  Vandfuglene 
i  de  høiere  og  det  saaledes,  at  tilsidst  bliver  næsten  kun 
de  egentlige  Svømmefugle  tilovers,  som  efter  den  alminde- 
lige Regel  i  Antallet  af  Individer  søge  at  erstatte,  hvad 
der  mangler  dem  i  Mangfoldighed  af  Arter.  Vel  ere  de 
ikke  ligeligt  fordelte,  men  samlede  i  store  Skarer,  da  de 
som  næsten  alle  Polaregnenes  Dyr  ere  selskabelige;  disse 
Flokke  ere  ofte  saa  tætte,  at  paa  Rugepladserne  den  ene 
Fugl  næsten  berører  den  anden.  Paa  de  flade  Steder  kan 
man  undertiden  ikke  gaa  mellem  Ægene  uden  at  sønder- 
træde nogle  af  dem.  Paa  Klipperne  kan  man  med  store 
Næt  bedække  et  utroligt  Antal.  Saaledes  fangede  en 
Hvalrosfanger  paa  Nowaja-Semljas  Klipper  30,000  Teister 
i  faa  Timer  ved  at  dække  dem  med  Næt.  Naar  disse 
i  Skarer  levende  Fugle  sætte  sig  paa  Havet,  bedække 
de  det  undertiden  saa  tæt,  at  f.  Ex.  en  af  Ross's  Led- 
sagere i  Baffinsbugten  nedlagde  150  Fugle  med  10  Skud, 
altsaa  i  Gjennemsnit  15  Fugle  paa  hvert  Skud.  Forster 
fandt  paa  Falklands-Øerne  saamange  ynglende  Penguiner, 
at  man  knap  kunde  sætte  en  Fod  paa  Jorden  uden  at 
træde  paa  deres  Æg,  ogCook  fortæller,  at  Kerguelens  Land 
var  bedækket  med  dem  som  med  en  Skorpe.  Ikke 
mindre  skarevis  leve  Sælerne.     Grønlandssælen ,  som  gjør 

lange  Reiser  i  store  Skarer,  forekom  endnu  i  forrige  Aar- 
hundrede  i  det  hvide  Hav  i  saadanne  Skarer,  at  man  saa- 
vidt  Øiet  naaede,  saa  den  svømmende  Is  besat  med  disse 
Sæler.  Førend  Hvalrossernes  Antal  var  formindsket  ved 
lang  Forfølgelse,  traf  man  dem  i  saa  store  Selskaber,  at 
man  ved  den  lille  Bjørne -0  i  Aaret  1606  i  en  eneste 
Bugt  i  faa  Timer  nedlagde  700,  i  det  følgende  Aar  900 
Hvalrosser. 

Rigtignok  mangle  de  skarevis  levende  Dyr  heller  ikke 
under  de  mellemste  Breder  —  saaledes  som  de  berømte  Tog 
af  Vandreduerne ,  som  man  slaaer  ned  med  Stokke  og 
endog  anvender  til  Svineføde ,  bevise  —  end ,  ikke  i  de 
tropiske  Egne.  Men  her  ere  de  i  Skarer  levende  Dyr  af 
en  ganske  anden  Slags,  saasom  Græshopper  og  Moskitos, 
der  formørke  Luften,  larmende  Papegøier  og  Skarer  af 
skrigende  Aber,  som  fylde  Skovenes  Tykninger,  Antilope- 
hjorde  o.  s.  V. 

Dette  fører  mig  til  den  almindelige  Lov,  som  jeg  troer 
at  kunne  erkjende  i  den  organiske  Verdens  Udbredelse  i 
Forhold  til  Bredebelterne,  og  som  jeg  vil  udtrykke  saaledes : 

linder  Troperne  hæver  den  organiske  Verden 
sig  mest  over  Jordbunden,  jo  nærmere  ved 
Polerne,  desto  dybere  sænker  den  sig  ned. 

Paa  den  mangfoldigste  Maade  aabenbarer  sig  dette  alminde- 
lige Fordelings-Forhold  saavel  i  Legemsformen,  som  i  det 
sædvanhge  Opholdssted.  Det  første  falder  mere  i  Øinene 
i  Planteriget,  det  sidste  i  Dyreriget. 

Lad  os  først  kaste  et  Blik  paa  Planteverdenen!  De 
lige  opstigende  Palmer,  som  i  Reglen  kun  ere  grønne 
i    den    høie  Top ,    ere    næsten    aldeles    indskrænkede    til 

de  hede  Klimater*).  Men  hine  kæmpemæssige  Urskove, 
hvormed  de  tropiske  Landes  Jordbund  er  dækket  overalt, 
hvor  en  betydelig  Mængde  Fugtighed  forenes  med  den 
høiere  Varme,  bestaa  langtfra  af  Palmer  alene.  Gigantiske 
Stammer  bære  deres  Løvtag  høit  op  i  Luften.  Skovene 
blive  uigjennemtrængelige  ved  de  Masser  af  Slyngplanter, 
hvis  Stammer  og  Forgreninger  strække  sig  som  Touge  fra 
Træ  til  Træ,  fra  Gren  til  Gren,  ofte  flere  hundrede  Fod, 
og  undertiden  ere  saa  tæt  sammenslyngede,  at  uddøde 
Træstammer,  som  holdes  af  dem,  ikke  kunne  falde  om. 
Man  har  forsøgt  at  maale  enkelte  Individer  af  disse  Slyng- 
planter fra  den  nye  Verden  og  fundet  dem  henved  100 
Fod  lange,  ja,  af  Slægten  Calamus  **),  en  Slags  rankende 
Palmer  fra  den  gamle  Verden,  skal  man  endog  have 
maalt  Individer  af  5 — 600  Fod,  og  Intet  borger  for,  at 
man  har  truffet  de  længste.  Disse  Slyngplanters  Mang- 
foldighed paa  Arter  er  saa  stor,  at  efter  Humboldt  en 
Malers  Liv  ikke  vilde  strække  til  til  at  tegne  alle  de  for- 
skjellige  Blomsterformer,  som  udvikle  sig  i  Dalene  i  den 
peruanske  Andeskjæde.  Individernes  Antal  tilsteder  ingen 
Beregning,  og  ofte  kan  Vandreren  kun  med  sin  skarpe 
Klinge  langsomt  bane  sig  Vei.  Med  30,  40  ja  50  Fods 
løvfrie  Stammer,  som  ligne  udspændte  Touge,  udvikle  de 
først  Blade  og  gUmrende  Blomster  i  Høide  med  Træerne, 
til  hvis  Grene  de  slutte  sig  tæt.  Saaledes  danner  der'  sig 
i  Høiden  et  tæt  Tag  af  Blade  og  Blomster,  som  ikke  lader 
den  svageste  Solstraale  trænge  igjennem.  Oprindelig 
opvoxne   af  Jordbunden   og   ernærede  af  den   gjennem  en 


*)  Kun  Dvergpalmen  naaer  de  mellemste  Breder. 

*■)  Rotangpalmen,  hvis  Stængel  benyttes  som  Spanskrer. 

CO.  A.) 

Rod,  have  flere  af  disse  Lianer  den  Eiendommelighed  at 
udbrede  sig  over  de  Træstammer,  til  hvilke  de  hæfte  sig 
fast,  saa  at  deres  enkelte  Grene  undertiden  flyde  sammen 
med  hinanden.  De  blive  nu  Snyltere,  som  fortrinsvis 
nære  sig  af  de  Stammer,  i  hvilke  de  trænge  ind,  og  af 
den  fugtige  Luft  i  Urskovene  og  endelig  aldeles  ikke  mere 
behøve  Roden.  Andre  drage  som  ægte  Snyltere  i  intet 
Afsnit  af  deres  Liv  Næring  af  Jordbunden.  Disse  over- 
jordiske Planter,  som  man  kan  kalde  dem,  tage  nærmere 
mod  Polerne  rask  af,  saa  at  man  i  vore  Skove  kun  finder 
Humlen  som  en  ufuldkommen  Repræsentant  for  dem,  da 
den  udelukkende  nærer  sig  af  Jordbunden  og  kun  behøver 
Støtte  for  at  naa  op  i  Høiden.  Paa  aabne  Steder  have  vi 
endnu  kun  nogle  faa  i  Jorden  voxende  Slyngplanter  (to 
Convolvovus-  og  to  Polygonum-Arter),  for  hvilke  de  Planter, 
hvoromkring  de  slynge  sig,  ligeledes  kun  ere  til  Støtte,  ikke 
Ernæringsmagaziner,  og  kun  to  Arter  Hørsilke,  som  ere 
overjordiske  Slyngplanter,  der  ikke  behøve  Jordbunden. 
I  Lappland  er  ogsaa  disse  aldeles  forsvundne.  —  Det  er 
kun  en  anden  Yttring  af  den  samme  almindelige  Lov,  at  en 
Mængde  Planter  under  Troperne  sende  Rodskud  ned  høit 
oppe  fra  Stammen,  saa  at  altsaa  Adskillelsespunktet  mellem 
Roden  og  den  opstigende  Stamme  der  ikke  sjeldent  svæ- 
ver over  Jorden,  medens  det  i  høiere  Rreder  altid  ligger 
i  Jorden;  endvidere  at  der  foruden  Slyngplanterne  endnu 
mangfoldige  Former  af  Bregner,  af  Bromelier  (Ananas- 
planter), af  Aroideer  og  andre  Planter  voxe  paa  Træerne. 
Det  er  ligeledes  et  Udtryk  af  det  samme  almindelige 
Forhold,  at  Trævæxten,  som  under  Troperne  gaar  mest  i 
Høiden,  og  som  rigtignok  ogsaa  i  Skikkelse  af  Naaletræer  er 
vidt  udbredt  i  de  høiere  Breder,  dog  lidt  efter  lidt  bliver 

korter^;  at  Træerne  ved  Ishavets  Kyst  som  paa  Alpernes 
Toppe  blive  buskagtige  Krøblinge,  at  Krattet  paa  Nowaja 
Semlja  ikke  hæver  sig  over  en  halv  Fod  og  paa  Spitsbergen, 
idetmindste  efter  ældre  Iagttagelser,  ikke  over  to  Tommer  fra 
Jorden,  hvorimod  den  træagtige  Rod  er  uforholdsmæssig 
stærk;  egentlig  sidder  altsaa  Stammen  i  Jorden  og  sender 
kun  smaa  Grene  ud  i  Luften.  Det  samme  Forhold  gjen- 
tager  sig  i  enkelte  Familier,  om  end  ikke  i  alle.  Karak- 
teristisk for  den  nordlige  Halvdel  af  det  tempererede  Bælte 
er  det  tætte  Grønsvær,  som  dannes  af  det  tæt  sammen- 
trængte Græs,  hvis  Blade  og  Stængler  knap  hæve  sig  en 
Fod  i  Veiret.  Længere  mod  Syd  stige  de  mere  i  Høiden, 
og  under  Troperne  danne  de  i  Skikkelse  af  Sukkerrør  og 
endnu  mere  af  Bambusrør  med  træagtige  Stammer  høie, 
uigjenneratrængelige  Skove.  Henimod  Polarkredsen  der- 
imod blive  ogsaa  Græssene  kortere  og  de  med  dem 
beslægtede  Halvgræs  hyppigere ,  for  endelig  at  gjøre 
Plads  for  Mosser  og  Lavarter,  af  hvilke  kun  de  aller- 
største kunne  maales  i  Tommer,  de  fleste  kun  i  Linier. 
Hos  os  kan  kun  Billen  søge  Beskyttelse  mod  Sollyset  under 
Bregnernes  Løv,  under  Troperne  derimod  det  opretstaaende 
Menneske.  Orchideerne  (Gjøgeurterne),  som  hos  os  kun  ere 
lave  og  slaae  Rod  i  Jorden,  ranke  sig  i  Syden  op  ad  de 
højeste  Træer.  Men  vi  vilde  kun  gjentage,  hvad  vi  alle- 
rede have  gjort  anskueligt  i  større  Forhold,  naar  vi  .vilde 
gjennemgaae  de  enkelte  Plantefamilier. 

Lad  os  hellere  samle  det  Sagte  i  et  almindeligt  Bil- 
lede !  Karakteristisk  altsaa  for  det  hede  Bælte,  hvor  der  ikke 
mangler  tilstrækkelig  Fugtighed,  ere  de  uigjennemtrænge- 
lige  Skove,  hvis  høie  Stammer  ved  utallige  Slyngplanter 
forenes    til  en  samlet  Plantemasse,   og  som  tjene  endnu 

mange  andre  Planter  til  Opholdssted  *) ;  tilsammen  danne 
de  et  Løvtag  høit  over  Jordbunden.  De  høiere  Breder 
karakteriseres  fortrinsvis  ved  de  selskabelige  Græsarter 
og  ved  Naaleskove,  i  hvilke  Mosser  og  Lavarter  træde 
i  Stedet  for  Slyngplanterne.  Aarlig  synker  Vegetationen 
om  Vinteren  ned  under  Jordoverfladen.  I  det  kolde 
Bælte  ere  de  til  Jorden  bundne  Mosser  og  Lavarter  frem- 
herskende, de  første  efterladende  en  fugtig,  de  sidste  en 
tør  Tørv,  paa  hvilken  Efterkommerne  voxe  frodigt  frem, 
indtil  Jorden  endelig  i  de  yderste  Polaregne  —  hvor  der 
hverken  dannes  Humus  eller  Tørv  mere  ved  Naturens  op- 
løsende Kræfter  —  kun  giver  Næring  til  enkelte  til  Bunden 
fasttrykte  Blomster,  sparsomt  blandede  med  Mosser,  og 
saaledes  bliver  uden  sammenhængende  Dække.  Det  er 
strandede  Udlændinge,  som  kun  kunne  holde  sig  ved  deres 
Nøisomhed,  thi  de  forlange  kun  hdt  Fugtighed  og  det  kun 
enkelte  Uger  om  Aaret.  Men  da  Træet  i  de  samme 
Egne  mere  voxer  i  end  over  Jorden,  medens  Tangen 
voxer  yppigt  i  Havet  og  synes  at  blive  endnu  længere 
end  i  sydlige  Breder,  saa  tør  man  vel  uden  Betænkning 
paastaa,  at  den  samlede  Vegetationsmasse  hen- 
imod  Polerne  synker  ned  i  Dybden. 

For  at  eftervise  det  samme  Forhold  i  Dyreverdenen, 
maa  vi  med  et  hurtigt  Overblik  mønstre  de  større  Grupper 
og  Klasser  enkeltvis. 

I  Modsætning  til  den  store  Mangfoldighed  og  Antal 
af  vingede  Insekter  i  de  varme  Lande,  ere  i  de  høiere 
Breder  de  sjeldent  flyvende  Løbebiller  fremherskende,  men 
snart  forsvinde  ogsaa  disse.  Nowaja  Semlja  har  endnu  kun 
3  Arter  af  vingede  Insekter  (Billerne  iberegnede),  af  alle  3 


*)  Selv  paa  Slyngplanter  bo  andre  f.  Ex.  Jungermannier. 

kun  faa  Individer  og  iblandt  dem  ingen  Sommerfugl;  der- 
imod 7  Arter  af  vingeløse  Insekter  (Edderkopperne  ibereg- 
nede), og  i  Vandet  over  et  Dusin  Krebsdyrarter,  som  ere 
overordentlig  talrige  paa  Individer.  Paa  Spitzbergen  findes 
slet  ingen  vingede  Insekter,  ligesaalidt  i  Syd -Georgien, 
derimod  Krebsdyr  nok.  Om  end  disse  ogsaa  ere  hyppige 
i  varmere  Lande,  saa  bliver  deres  relative  Forhold  dog 
aabenbart  større  henimod  Polerne. 

At  paavise  et  lignende  Forhold  for  Fiskenes  Vedkom- 
mende synes  neppe  muligt,  da  de  ere  henviste  til  at  leve 
i  Vandet.  Imidlertid  gives  der  Fiske,  som  for  nogle  faae 
Øieblikke  kunne  hæve  sig  op  af  Vandet.  Man  kalder 
dem  som  bekjendt  flyvende.  De  tilhøre  de  varmere 
Bælter.  Andre  blive  ved  en  eiendommelig  Indretning  af 
deres  Gjælleredskaber  satte  istand^  til  at  opholde  sig 
paa  det  faste  Land  og  til  at  fjerne  sig  milevidt  fra  Van- 
det. Ogsaa  disse  ere  indskrænkede  til  de  varme  Lande  *). 
En  ringe  Grad  af  denne  Egenskab  har  hos  os  kun  Aalen, 
og  i  det  høiere  Norden  findes  den  aldeles  ikke.  Men 
mere  Vægt  end  paa  disse  Enkeltheder  lægger  jeg  derpaa, 
at  henimod  Polerne  en  større  Deel  af  de  almindelige 
Fiske  i  en  betydelig  Del  afAaret  lever  i  større  Dybde  end 
under  Troperne.  Saaledes  forsvinde  Sildene,  KabUauerne  og 
de  nordiske  Lax,  ikke  fordi  de  drage  bort,  som  man  tid- 
ligere troede  om  Sildene,  men  fordi  de  sænke  sig  ned  i 
større  Dybde,  end  Mennesket  i  Almindehghed  naar,  og  kun 
Legetiden  lokker  dem  op  til  Kysterne  eller  ind  i  Floderne. 

Blandt  Krybdyrene,  som  i  Særdeleshed  ere  fængslede 
til  vor  Planets  Overflade,  saavel  til  den  faste  Jords  som  til 


*)  Fiskene  med  labyrinthiske  Gjællebuer  (KrybeGskene),  til  hvilke  Cu- 
vier  henfere  8  Slægter,  gaa  kun  lidt  ud  over  Troperne. 

Vandets,  gives  der  dog  Familier,  som  leve  paa  Træer, 
saasom  de  talrige  Løvfrøer,  Chamaeleonerne ,  de  meget 
talrigere  Gekkoner,  de  flyvende  Firben  (Draco)  og  andre 
Dyr  af  Firbenenes  Familie,  som  leve  paa  Træer;  ligeledes 
opholde  flere  Grupper  af  Slanger  sig  paa  Træerne,  om  hvis 
Grene  de  sno  sig.  Af  alle  disse  naar  kun  en  Løvfrø  Øster- 
søen. Chamaeleonerne  forekomme  endnu  i  Europas  sydligste 
Lande,  de  fleste  andre  naae  ikke  engang  saalangt.  Skildpad- 
derne, hvis  hele  Orden  ikke  hæver  sig  fra  Jorden,  ophøre 
ogsaa  saa  langt  fra  Polerne,  at  de  ikke  naae  til  os. 

Fuglene ,  som  næsten  alle  ere  forsynede  med  Flyve- 
evne, og  altsaa  anviste  til  Bevægelse  i  Luften,  udbrede 
sig  rigtignok  over  hele  Jorden.  Men  henimod  Polen  ere, 
som  vi  allerede  have  bemærket.  Søfuglene  fremherskende, 
saa  at  Vandfuglearternes  Forhold  til  Landfuglenes  i 
Frankrig,  England,  Færøerne,  Grønland,  Island  og  Spits- 
bergen  voxer  i  et  saadant  Forhold,  at  der  i  Frankrig  for 
100  Arter  Landfugle  forekommer  72  Vandfugle,  i  Eng- 
land for  100  Landfugle  92,  dernæst  bestandig  længere 
hen  mod  Polen  277,  419  og  1300,  altsaa  ved  Spitsbergen 
13  Gange  saamange  Arter  af  Søfugle  som  Landfugle, 
hvorved  dog  Vadefuglene  ere  regnede  til  Søfuglene. 
Tage  vi  Svømmefuglene  alene,  saa  voxer  Forholdet  endnu 
hurtigere.  Men  langt  mere,  end  Antallet  af  Arter  af 
Svømmefugle  tiltager  i  Forhold  til  Landfuglene  henimod  Po- 
lerne, tiltager  Overvægten  i  Individer,  thi  de  faa  Landfugle, 
som  vise  sig  hinsides  Polarkredsen,  forekomme  kun  meget 
enkeltvis.  Hvor  talrige  derimod  Individerne  af  Vand- 
fugle ere,  have  vi  allerede  hørt.  Desuden  ere  de  Svømme- 
fugle, som  i  den  Grad  ere  blevne  Vanddyr,  at  de  kun 
benytte  deres  Vinger  til  at  svømme  med,  Penguinerne  og 
nogle  Alker,   aldeles   indskrænkede   til  de  høieste  Breder, 


119 


hine  i  Nærheden  af  Sydpolen,  disse  i  Nærheden  af  Nord- 
polen. Derimod  ere  Klattrefuglene ,  som  næsten  aldrig 
forlade  Træerne,  fordi  deres  F'ødder  kun  ere  byggede  til 
Klattring,  ikke  til  Gang,  fortrinsvis  henviste  til  det  tropiske 
Bælte.  De  overordentlig  talrige  Papegøier,  Peberfuglene, 
Bucco-  og  Trogon-Arterne  ere  indskrænkede  til  de  hede 
Lande,  og  kun  enkelte  Spætter  og  af  de  talrige  Gjøge  kun 
en  eneste  Art  naae  vore  Breder,  og  denne  sidste  kun  som 
en  Gjæst,  der  ikke  engang  giver  sig  Tid  til  selv  at  ruge. 
Foruden  Klattrefuglene  berøre  de  tyndnæbede,  til  hvilke  Koli- 
brierne og  Træløberne  høre,  sjeldent  Jorden.  Ogsaa  de 
tilhøre  fortrinsvis  de  varme  Lande.  Derimod  ere  de  paa 
Jorden  levende  hønseagtige  Fugle  i  de  høiere  og  tildels  i 
de  høieste  Breder  talrige  paa  Arter  og  endnu  mere  paa 
Individer. 

Pattedyrene  vise  i  deres  Fordeling  det  samme  For- 
hold som  Fuglene.  Aberne  ere  blandt  dem,  hvad  Pape- 
gøierne  ere  blandt  Fuglene;  ogsaa  de  ere  organiserede 
til  at  leve  paa  Træer,  ogsaa  de  gaa  kun  lidet  ud  over 
Vendekredsen,  endskjøndt  der  længere  nordpaa  en^nu 
findes  meget  udstrakte  Skove.  Den  flyvende  Pattedyrform, 
Flagermusene ,  er  i  de  varme  Lande  saa  mangfoldig  og 
talrig,  at  man  i  en  eneste  af  Ægyptens  Pyramider  finder 
flere  Arter  end  i  hele  Tydskland.  Ved  St.  Petersborg  have  vi 
neppe  mere  erid  2  eller  3  Arter,  og  ved  Archangel  høre  de 
ganske  op*).  Af  Gnavere  lever  i  de  varmere  Lande  en  stor 
Mangfoldighed  af  Arter  paa  Træer,  hos  os  kun  det  sæd- 
vanlige Egern.  Overhovedet  tiltage  de  gravende  Gnavere 
henimod  Polerne  og  blive  de  hyppigste  Landdyr;  af  andre 


*)  Hos  os  have  vi  11  Arter,  hvoraf  dog  flere  ere  meget  sjeldne. 

O.   A. 

Gnavere  naar  kun  en  Hare  i  nogle  Egne  af  Nordamerika 
og  Siberien  Ishavets  Kyst.  I  andre  Egne  f.  Ex.  paa 
Nowaja  Semlja  og  Spitzbergen  ere  de  gravende  Lemmin- 
ger de  eneste  Gnavere.  Men  der  ere  de  ogsaa  meget 
talrige  og  foruden  de  ligeledes  gravende  Polarræve  næsten 
de  eneste  Landpattedyr. 

Polaregnene  ernære  altsaa  flere  underjordiske ,  de 
tropiske  Egne  flere  overjordiske  Landdyr  end  de  mellem- 
liggende Breder. 

At  Havpattedyrene  i  de  høiere  Breder  med  Hensyn 
til  Arter  ikke  ere  mindre  mangfoldige,  med  Hensyn  til 
Individer  derimod  langt  talrigere  end  i  Syden,  er  kun  en 
Modifikation  af  det  samme  Forhold.  At  Dyreverdenens 
Kolos,  den  grønlandske  Hval,  kun  forekommer  i  det  høieste 
Norden,  gjør  os  betænkelige  ved  den  almindelige  Mening, 
at  Midkreds-Egnene  overhovedet  skulde  frembringe  større 
og  sværere  Dyr  end  Polaregnene.  Man  beraaber  sig 
derved  i  Almindelighed  paa  Tykhudene  (Elephanter,  Næs- 
horn, Nilhesten,  o.  s.  v.),  af  hvilke  Størstedelen  rig- 
tignok ikke  gaaer  ud  over  Vendekredsen  og  kun  det  vilde 
Svin  til  Dtina,  Men  disse  opveies  af  Hvalrosserne  og 
de  kolossale  nordiske  Sæler.  Skulde  man  altsaa  ikke 
rigtigere  sige,  at  Dyrenes  Udvikling  i  Høide  aftager  hen- 
imod  Polerne?  I  Virkeligheden  tilhøre  de  mest  i  Høiden 
strakte  Former  blandt  Pattedyrene,  saasom  Giraffern«,  Kame- 
lerne og  Antiloperne  (af  hvilke  især  Underslægten  Damalis  er 
høi)  Hgesaavel  de  varme  Lande  som  Strudsene,  Flamingo- 
erne og  Kasuarerne.  Sammenligne  vi  de  over  hele  Jorden 
fordelte  Rovdyr,  saa  finde  vi  de  nordiske  mere  lave  og 
mere  langstrakte  end  de  sydhge.  Hyænerne,  vistnok  de 
mest  høibenede  blandt  Rovdyrene,  gaa  ikke  ud  over  de 
mellemste   Breder;    den    langstrakte  Maar    og  Væsel    ere 

i  de  høiere  Breder  den  fremherskende  Form.  Endnu 
længere  mod  Nord  have  næsten  alle  Rovdyr  forkortede 
Fødder  med  Svømmehud.  Af  Slægten  Canis  finde  vi  i 
Norden  flere  Ræve,  i  Syden  flere  Hunde.  Jeg  er  tilbøielig 
til  at  betragte  det  som  et  Udtryk  af  det  samme  alminde- 
lige Forhold,  at  de  to  Hjortearter,  som  nænne  sig  mest  til 
Polen,  nemlig  Elgen  og  Renen,  bære  Halsen  strakt  fremad  og 
ikke  iVeiret  som  Hjortene  i  de  mellemste  og  sydligere  Breder. 
Ja  Rensdyret  er  ogsaa  i  de  øvrige  Forhold  lavere  bygget, 
end  Hjortene  og  overhovedet  Drøvtyggerne  pleie  at  være. 
Abernes  talrige  Orden ,  som  ikke  alene  er  høibenet, 
men  hvis  hele  Bygning  nærmer  sig  til  den  oprette  Hold- 
ning, er  indskrænket  til  de  varme  Klimater.  Taler  ikke 
al  Sandsynlighed  for,  at  Mennesket,  hos  hvilket  alene  den 
oprette  Stilling  er  kommen  til  fuldstændig  Uddannelse, 
kun  kan  have  havt  sit  Fødested  i  Syden? 

Saaledes  er  det  altsaa  et  dobbelt  Forhold  —  den 
mere  i  Høiden  udviklede  Legemsform  og  de  mere  ophøiede 
Levesteder,  saavel  for  Planternes  som  for  Dyrenes  Vedkom- 
mende i  de  tropiske  Egne  —  som  berettiger  os  til  den  Paa- 
stand: at  den  organiske  Verdens  samlede  Masse 
kan  tænkes  som  en  Kurve,  der  sænker  sig  fra 
Midkredsen  hen  imod  Polerne. 

De  føler  nok,  at  her  kun  kan  være  Tale  om  enrela- 
tiv  Nedsynken,  thi  underjordiske  Dyr  og  lave  Planter 
mangle  heller  ikke  i  Tropeklimaterne.  Kun  naar  vi  sam- 
menligne den  samlede  Masse  af  den  organiske  Verden  i 
forskjelUge  Bredebelter,  ville  vi  finde  den  lavere  henimod 
Polerne.  Endnu  mere  paafaldende  vilde  Forholdet  blive,  der- 
som det  var  muligt  at  vurdere  de  organiske  Virksomheders 
Styrke.  Det  er  værd  at  lægge  Mærke  til,  at  Skovene  i  den  nord- 

lige  Halvdel  af  det  tempererede  Bælte,  hvor  betydelige  i 
Henseende  til  Masse  de  end  ere  endnu,  ikke  frembringe 
udviklede  Blomster  og  intet  uddannet ,  for  Mennesket 
brugeligt  Næringsstof.  De  synes  kun  bestemte  til  at  frem- 
bringe Ved.  Under  Troperne  udvikle  de  prægtigste  Blom- 
ster sig  paa  Træerne  og  deres  Slyngplanter  samt  paa  de 
paa  Træerne  voxende  Bromelier  og  de  høit  opskydende 
Musaceer  (Pisanger) ;  i  den  varmere  Halvdel  af  det  tempe- 
rerede Bælte  bære  maaskee  Buskene  og  i  enkelte  Egne 
Liljevæxterne ,  som  her  ere  hyppigere  end  i  den  varme 
Zone,  de  talrigste  Blomster;  hos  os  derimod  er  det  mest 
brogede  Farvespil  strøt  over  Engene.  Man  kunde  vel 
altsaa  sige,  at  Menneskets  Øie  under  Troperne  har  Na- 
turens Blomster  have  over  sig,  i  de  middelvarme  Egne 
ved  Siden  af  sig  og  i  Norden  under  sig.  Denne  Plante- 
livets Dalen  viser  sig  endnu  stærkere  i  Tilberedningen 
af  Næringsstofferne.  Istedetfor  Æblet,  som  endnu  trives 
hos  os,  men  forbliver  uspiseligt,  naar  det  ikke  podes 
med  sydligere  Former,  have  de  lavere  Breder  en  Mængde 
spiselige  Træfrugter.  Ja  alle  de  Træer,  som  væsentligt 
bidrage  til  Menneskets  Ernæring,  Brødfrugttræet,  Kokos-, 
Daddel-,  Sago-,  Vin-  og  Mauritius-Palmen,  Cacaoen,  Juvia 
(Bertholetia  excelsa),  Catappaen  (Terminalis  Catappa),  Pan- 
danerne  og  de  træagtige  Bananer  tilhøre  alle  de  varme  Lande. 
Længere  ud  over  Vendekredsene  naar  Mandlernes,  Oran- 
gernes, Blommernes,  Fersknernes  og  Aprikosernes  Fædre- 
land. Det  middelvarme  Bæltes  varmere  Egne  besidde  endnu 
Kastanien,  Oliven,  Valnødden,  Araucarien  (i  Chih),  nogle 
spiselige  Ege  (Quercus  Aegylops  L.  og  Quercus  Ballota  Desf.) 
og  den  kostelige  Vinstok,  som  er  en  Slags  Busk.  I  den 
kolde  Del  af  dette  Bælte  ere  Træfrugterne,  saaledes  som 

de  fremtræde  fra  Naturens  Haand,  neppe  spiselige  *).  Bedre 
Frugter  bære  her  Buskene  (Hasselnødden  og  Ribs-Arterne), 
men  aromatiske  Frugter  yde  kun  enkelte  til  Jordbunden  ned- 
trykte Planter  (Jordbæret,  Rubus  arcticus  og  andre  Bær)  og 
det  endda  kun  i  en  indskrænket  Tid.  Da  disse  Frugter 
ikke  lade  sig  opbevare,  er  Dyrkningen  af  de  melholdige 
Kornsorter  her  nødvendig.  Medens  Mennesket  under  Tro- 
perne kan  plukke  sin  Føde  af  Træerne,  er  det  nødt  til  under 
høiere  Breder  at  skjære  den  af  Marken,  og  tilsidst  kan  det 
kun  hente  den  i  Vandets  Dyb. 

Den  almindelige  Grund  til  det  organiske  Livs  Synken 
henimod  Polerne  er  uden  Tvivl  Varmens  Aftagen.  Da  nu 
Varmen  for  ethvert  Sted  paa  Jordoverfladen  ogsaa  aftager 
efter  Høiden,  saa  er  det  let  at  forstaa,  hvorfor  vi  paa 
Bjergene  fra  nedenaf  opad  se  de  samme  Forhold  gjentage 
sig  i  den  organiske  Verden,  som  vi  iagttage  paa  Slette- 
landet fra  Foden  af  disse  Bjerge  henimod  Polen.  Vi  ville 
dog  ikke  dvæle  længere  ved  denne  almindelig  bekjendte 
Paralellisme  og  bemærke  derfor  blot,  at  ved  den  ovenfor 
anstillede  Vurdering  af  Forholdet  mellem  de  geographiske 
Breder  ere  kun  de  store  Flader  sammenlignede  med  hin- 
anden. 

Overalt  er  en  Forandring  i  Planteverdenen  en  Betingelse 
for  en  Forandring  i  Dyreverdenen  i  samme  Egn.  Dog  bliver 
det  for  den  første  Betragtning  uforstaaeligt,  hvorfor  Dyre- 
verdenen henimod  Polerne  saa  rask  sænker  sig  i  Dybet. 
Gik  denne  Nedsynken  parallel  med  Trævæxtens  Forkort- 


*)  Den  saakaldte  siberiske  Ceder  giver  maaskee  den  nordUgste  spise- 
ligste  Træfrugt.  Er  det  mer  end  en  Fabel,  at  de  gamle  Tydskere 
levede  af  Agern?  Eller  vidste  de  ved  Tilberedning  at  mildne 
Bitterheden,  som  enkelte  nordamerikanske  Folk  ved  lignende 
Frugter? 

ning,  saa  var  det  forstaaeligt;  og  det  vilde  synes  at 
være  en  umiddelbar  Nødvendighed,  at  alle  Dyr,  som 
opholde  sig  paa  Træer,  maatte  staa  Jordbunden  nærmere. 
Men  det  er  aabenbart,  at  Dyreverdenen  sænker  sig  hur- 
tigere. De  anselige  Skove  i  Omegnen  af  Archangel 
havde  endnu  Plads  nok  for  Papegøier  og  andre  Klattre- 
fugle  ;  dog  findes  her  kun  nogle  Spætter.  Ogsaa  Sangfuglenes 
Antal  er  ringe.  Derimod  ere  blandt  Landfuglene  de  hønse- 
agtige  fremherskende.  Men  erindre  vi  den  tidligere  gjorte 
Bemærkning,  at  de  nordiske  Skove  ere  mindre  rige  paa 
Blomster  og  Frugter  end  de  sydlige,  saa  er  det  strax 
indlysende ,  at  de  kun  kunne  ernære  færre  Insekter 
og  Dyr,  som  leve  af  Træfrugter.  Hvor  der  derimod 
findes  rigeligere  Næringsstof  i  Trætoppene,  mangler  det 
heller  ikke  paa  dyriske  Kostgjængere ,  som  fortære  dette 
Stof. 

Overhovedet  er  det  vel  det  organiske  Livs  Styrke, 
der  alt  som  man  fra  Polerne  nærmer  sig  Troperne,  driver 
det  i  Høiden.  Men  denne  Styrke  er  især  betinget  af 
Varme  og  Fugtighed.  Derfor  finde  vi,  at  varme,  ja  endog 
hede  Lande,  som  mangle  Regn,  hgeledes  ere  fattige  paa  opad- 
stræbende Vegetation,  men  forholdsmæssig  rige  paa  under- 
jordiske Dyr  (isærdeleshed  Gnavere),  og  Antallet  af  løbende 
Insekter  overveier  her  de  flyvende.  De  brændende  hede 
Stepper  i  det  Indre  af  Asien  have  paa  denne  Maade  i  den 
organiske  Verdens  almindehge  Udseende  nogen  Lighed  med 
det  høieste  Nord,  hvor  der  aldrig  mangler  Fugtighed  i 
Luften  efier  Jordbunden,  hvorvel  det  er  ganske  forskjellige 
Planter  og  ganske  forskjellige  Dyr,  som  man  finder  paa  begge 
Steder.  Hvad  den  ringe  Varmegrad  bevirker  her,  bevirker 
hist  den  ringe  Fugtighed.  Ligesom  næsten  alt  Liv  i  det 
høie    Norden   om  Vinteren    forsvinder   fra  Overfladen   og 

ligger  i  dyb  Søvn  under  denne,  saaledes  sover  det  under 
den  tørre  Aarstid  i  de  golde  tropiske  Egne  og  vaagner  i 
den  vaade.  Det  er  et  mærkværdigt  fysiologisk  Forhold, 
som  man  først  i  den  nyere  Tid  har  lagt  Mærke  til,  at 
Krybdyrene  ved  indtrædende  Tørke  grave  sig  ned  og  bort- 
sove  den  tørre  Aarstid,  som  i  Norden  den  kolde.  At  Vege- 
tationen døer  bort  og  sover  i  Rødder  og  Kim  indtil 
Regntidens  Indtræden,  har  man  aldrig  kunnet  overse. 

Saaledes  frembringer  altsaa  Mangel  paa  Fugtighed  og 
Mangel  paa  Varme  en  vis  Overensstemmelse  i  de  alminde- 
ligste Forhold,  fordi  de  begge  svække  det  organiske  Livs 
Styrke,  men  ved  Siden  af  denne  Overensstemmelse  i  Hoved- 
indtrykket er  der  dog  store  Forskjelligheder  i  det  Enkelte. 
I  den  sparsomme  Plantevæxt,  som  paa  den  sydligere  tørre 
Jordbund  overlever  den  tørre  Aarstid,  spille  Planter  med 
tykke  kjødfulde  Blade  eller  Planter,  hvis  Blade  og  Stængel 
ere  sammensmeltede  til  en  tyk  kjødet  Masse,  som  de  søile- 
formige  Kaktus-Arter  og  mange  Euforbier,  en  Hovedrolle; 
thi  den  Eiendommelighed  ved  deres  Vegetationsproces,  at 
de  uddunste  meget  lidt  Fugtighed,  beskytter  dem  mod  at 
fortørre.  Polar-Planterne  derimod,  som  næsten  bestandig 
ere  indhyllede  i  Taage,  fortørre  ualmindelig  let  paa  Grund 
af  deres  stærke  Uddunstning*). 


*)  Af  en  Mængde  levende  Planter,  som  jeg  medbragte  fra  Novnja 
Semlja,  har  jeg  ingen  kunnet  holde  til  vor  Sommers  Begyndelse. 
Varmen  har  ikke  dræbt  dem,  men  Luftens  Terhed.  De  befandt 
dem  meget  vel  under  Fugtigheden  i  Foraarets  Begyndelse,  men 
efterhaanden  som  Dagene  bleve  mere  terre,  gik  flere  ud,  og  jeg 
lagde  Mærke  til,  at  Bladene  paa  de  endnu  levende  Gk  smaa 
Rynker  og  sammenkrympedes.  Jeg  bedækkede  dem  med  Trækpapir, 
som  jeg  befugtede  Z  Gange  om  Dagen,  hvorved  Bladene  igjen  temlig 
snart  svulmede  ud.  Men  da  de  af  Mangel  paa  Lys  begyndte  at  blive 
blege,   og  der  dannede  sig  Skimmel,  forsøgte  jeg  at  aftage  Træk- 

At  Vegetationen  ligeledes  kan  være  forskjellig  under 
den  samme  geografiske  Brede  og  under  de  samme 
atmosfæriske  Forhold  efter  Jordbundens  Beskaffenhed,  efter 
dens  kemiske  Bestanddele,  og  eftersom  det  fra  Atmosfæren 
indtrængende  Vand  gaar  lettere  eller  vanskeligere  igjennem 
den,  og  at  Forandringer  i  Plantelivet  betinge  Forandringer 
i  Dyreverdnen,  er  Enhver  bekjendt.  Vi  tør  ikke  forsøge  at 
forfølge  disse  Forskjelligheder,  da  de  vilde  føre  os  ind  i  en 
Mængde  Enkeltheder.  Vi  maa  hellere  lade  os  nøie  med 
den  Bemærkning,  at  Plante-  og  Dyre-Befolkningens  Mang- 
foldighed —  endog  i  den  fattigste  Egn  —  har  til  Følge, 
at  enhver  Slags  organisk  Stof  overalt  igjen  kan  forbruges 
og  bliver  forbrugt  til  at  vedligeholde  organisk  Liv. 

Men  ogsaa  afset  fra  den  geografiske  Brede  og  fra 
Klimatet  gives  der  Forskjelligheder  i  den  organiske  Verden 
efter  den  geografiske  Længde,  thi  ikke  enhver  Art  ud- 
breder sig  over  Jorden  i  et  fuldstændigt  Bælte.  En  saadan 
Udbredning  er  kun  Regel  for  det  høieste  Norden  og  bliver 
længere  hen  mod  Ækvator  bestandig  sjeldnere,  saa  at  Ame- 
rikas varmere  Bælter  ernære  Dyr  og  Planter,  som  ere  aldeles 
forskjellige  fra  den  gamle  Verdens.  Ogsaa  indenfor  den 
gamle  Verden  er  der  Forskjel  mellem  Vesten  og  Østen. 
Det  er  ikke  væsentlige,  men  kun  underordnede  Forskjellig- 
heder mellem  Arter  og  Slægter,  meget  sjeldent  mellem  de 
større  Grupper.  De  føre  til  Undersøgelser  over  de  enkelte 
Arters  oprindelig  forskjellige  Hjem  og  Udbredningskreds  og 
til  Formodningen  om  deres  Afstamning  fra  hinanden.  Saa- 
ledes   har  Afrika  kun   stribede  Heste    (Zebra,   Rvagga  og 


papiret  flere  Timer  dagligtj  men  hvergang  skrumpede  Bladene 
sammen  i  denne  Tid.  Dersom  Glasklokker  ikke  varmede  saa 
meget,  vilde  de  maaske  have  gjort  bedre  Nytte. 

Bjerg  - Kvagga ) ,  Asien  og  Europa  kun  ustribede  (Hest, 
Æsel,  Dschiggatai)  og  Amerika  slet  ingen.  Saaledes  have 
alle  Amerikas  Aber  en  Tand  mere  i  hver  Kjæbeside  end 
den  gamle  Verdens  Aber  og  ingen  fuldstændig  Tommel 
som  disse.  Det  almindelige  Resultat  af  denne  Sammen- 
ligning er,  at  ligesom  Bjerge  og  Ørkener  danne  Folkenes 
Grændser,  saaledes  begrændse  de  ogsaa  de  enkelte  Dyre- 
og  Planteformer  og  dele  Jordens  Overflade  i  visse  natur- 
lige Provindser.  Ligeledes  danne  større  Have  naturlige 
Grændser,  derimod  ikke  Floder  og  smalle  Havarme. 

Jeg  maa  give  Afkald  paa  at  gjøre  dette  Forhold  an- 
skueligt ved  Eftervisning  i  det  Enkelte,  da  jeg  ønsker 
endnu  at  rette  Deres  Opmærksomhed  paa  Naturens  alminde- 
lige Husholdning  og  i  denne  Hensigt  først  maa  opsøge  de 
Betingelser,  under  hvilke  det  organiske  Liv  alene  kan 
trives.  Vi  ville  senere  se,  at  det  er  de  samme  Betingel- 
ser, under  hvilke  overhovedet  Individets  Liv  først  frem- 
træder. Vi  ville  tillige  spørge,  efter  hvilke  Love  det  er, 
at  disse  Livsbetmgelser  ere  saa  almindehg  udbredte  paa 
Jorden,  at  intet  Sted  ganske  mangler  dem  og  saaledes  er 
blevet  uden  Liv. 

For  det  første  fordres  der  til  det  organiske  Livs 
Vedligeholdelse  en  vis  Varmegrad.  Ligesom  Varmen  for 
enhver  kemisk  Proces  mer  eller  mindre  bestemmer  dens 
Grad,  saaledes  ogsaa  for  Livsprocessen,  hvis  vegetative 
Side  eller  Organismens  Selvdannelse  heller  ikke  er  andet 
end  en  kemisk  Proces,  ordnet  ved  hver  enkelt  Organismes 
Livsform.  Mangler  den  behørige  Varmegrad,  saa  gaar 
Livsprocessen  først  langsommere,  indtil  der  indtræder  en 
Tilstand,  som  vi  kalde  Søvn,  og  som,  naar  den  er  tilstede 
i  høiere  Grad,  bliver  Skinddøden  \ig,  som  i  Dyrenes  Vinter- 
søvn og  i  den  ganske  lignende  Tilstand,  i  hvilken  de  fleraarige 

Planter  befinde  sig  under  Frosten,  endvidere  i  Dyrenes 
og  endnu  mere  i  Planternes  Kimliv.  Den  kan  vare 
meget  længe,  uden  at  Evnen  til  at  vaagne  til  et  høiere 
Liv  ophører.  Enhver  ved,  at  Hønse -Æg  kunne  ligge 
Maaneder  igjennem  uden  nogen  udvendig  bemærkelig  For- 
andring, men  at  KyUingens  Udvikling  begynder,  saasnart 
en  Varme  af  32 — 40^  virker  paa  Ægget.  Mange  Plante- 
Frø  synes  at  kunne  bevare  Spirekraften  et  Aarhundrede 
igjennem.  En  endnu  større  Aftagen  af  Varme  ophæver  ende- 
Hg  ganske  Livsevnen,  hurtigere  hos  den  udviklede  Plante 
end  i  Kimen.  —  Vistnok  er  den  Varmegrad  forskjellig, 
som  udfordres  til  at  vedligeholde  Livsprocessen  hos  for- 
skjellige  Organismer,  dog  kan  man  i  Almindelighed  sige, 
at  naar  Temperaturen  stiger  noget  over  det  frysende  Vands, 
rører  Livet  sig  i  en  stor  Mængde  Planter  og  Dyr. 
Saaledes  kan  der  leve  sipaa  Alger  mellem  Snekornene, 
naar  de  beskinnes  af  Solen,  og  deres  livlige  røde  Farve 
giver  da  hele  Snemassen  et  rødt  Udseende.  Planterne  i 
Søvandet  og  hgeledes  de  lavere  Dyr  deri  lade  sig  derimod 
nøie  med  en  endnu  ringere  Varmegrad,  thi  de  vedblive  at 
leve,  saalænge  Søvandet  ikke  fryser,  hvilket  først  sker,  naar 
Temperaturen  synker  under  det  ferske  Vands  Frysepunkt, 
saaledes,  at  først  en  stærkere  Lud  udsondrer  sig  og  forbliver 
ufrossen, medens  en  mindre  saltDel  fryser.  Beundringsværdig 
er  den  Indretning,  at  jo  mere  udviklede  Dyrene  ere,  des- 
mere Varme  frembringe  de  selv,  saa  at  de  bære  Kilden  til 
den  for  Livet  nødvendige  Varme  i  sig  selv.  Ringere  er  denne 
Varmeudvikling  hos  Orme,  Insekter,  Fiske  og  Amfibier, 
overhovedet  altsaa  hos  de  Dyr,  som  man  har  kaldt  kold- 
blodige, blot  fordi  den  ydre  Varmes  Indflydelse  paa  deres 
Legemes  Varmegrad  er  større  end  Egenvarmens.  Omvendt 
forholder  det  sig  hos  de   saakldte  varmblodige  Dyr,   hos 

hvilke  Egenvarmen  næsten  bliver  den  samme,  hvorledes 
end  Yderverdenens  Varmevexel  er. 

En  anden  Fornødenhed  for  det  organiske  Livs  Under- 
hold er  etForraad  af  Luft  og  for  det  dyriske  Liv  tillige  en 
stadig  Fornyelse  fra  Atmosfæren  af  den  ved  Aandedrættet 
forandrede  Luft,  medens  det  vegetabilske  Liv  idetmindste 
kan  bestaae  i  nogen  Tid  uden  en  saadan  Fornyelse.  Be- 
kjendt  er  det,  at  ogsaa  Fiske  og  andre  i  Vandet  levende 
Dyr  til  deres  Aandedræt  behøve  den  i  Vandet  indeholdte 
Luft,  som,  forandret  ved  Aandedrættet,  igjen  med  Begjær- 
lighed  erstattes  af  Vandet  med  ny  Luft  fra  Atmosfæren.  Hvor- 
ledes den  Luft,  som  omgiver  de  Dyr,  som  leve  i  andre 
Dyrs  Indre  bliver  fornyet,  er  endnu  ikke  ganske  klart, 
dog  mangler  en  saadan  Fornyelse  sandsynligvis  ikke. 

Dernæst  fordres  der  Vand,  eller,  som  vi  i  fordelt 
Tilstand  kalde  det.  Fugtighed*  til  den  levende  Organis- 
mes Udvikling  og  Omdannelse.  Man  ved,  at  et  Sædekorn, 
selv  om  det  ikke  mangler  den  nødvendige  Varme,  dog 
vedbliver  at  være  i  en  Dvaletilstand,  saalænge  det  forbliver 
tørt.  Naar  det  bliver  befugtet,  begynder  Udviklingen.  For 
mange  lavere  Planter  er  det  med  Luft  og  navnlig  med 
Kulsyre  mættede  Vand  tilstrækkeligt  til  Vedligeholdelsen  af 
samtlige  Livsvirksomheder.  Indeholder  Vandet  desuden 
Salte  opløste,  saa  er  det  Antal  af  Væxter,  som  kunne  leve 
deraf,  endnu  større*).  Dette  gjælder  især  om  de  i  Vandet 
levende  rodløse  Planter,  som  ofte  opnaa  en  anselig  Stør- 
relse og  Vægt.     Vi  ville  her  kun  erindre  om  Tangene  og 


*3  Man  har  oftere  anstillet  Forsog  paa  at  ernære  Planter  med  destileret 
Vand  og  som  oftest  fundet,  at  de  snart  dede  bort.  Men  saadant 
Vand  kommer  i  den  frie  Natur  ikke  til  al  virke  paa  Planlerne,  da 
det  i  det  mindste  er  mættet  med  Luft.  I  Almindelighed  indeholder 
del  ogsaa  opløste  Dele  af  Jordbunden. 

senere  tale  udførligere  om  en  Ferskvandsalges  hurtige 
Væxt  i  almindeligt  Brøndvand.  Ogsaa  mange  Landplanter 
kunne  trives,  naar  den  Fugtighed,  som  de  optage,  inde- 
holder Kulsyre  og  andre  uorganiske  Bestanddele.  Derimod 
lader  det  sig  ikke  eftervise,  at  Vandet  uden  nogen  Ind- 
blanding af  organisk  Stof  skulde  være  tilstrækkeligt  til 
nogetsomhelst  Dyrs  hele  Livsvirksomhed,  ihvorvel  det  ofte 
er  tilstrækkeligt  for  at  indlede  den,  da  selv  Frølarver 
længe  leve  og  voxe  deri.  Slige  Embryoner  have  nemlig 
i  Legemet  et  Forraad  af  Næringsstof,  som  vi  kalde  Blom- 
men, og  de  blive  kun  istand  til  at  voxe  i  rent  Vand 
derved,  at  Vandet  indsuges  af  Blommen  hgesom  af  Plante- 
frøets melholdige  Del.  Det  synes  tvertimod ,  at  alle 
Dyr  foruden  Vandet  behøve  endnu  et  Stof,  som  frembringes 
ved  Livsvirksomheden. 

Organiske  Stoffer  —  saaledes  kalde  vi  Produk- 
terne af  Livsvirksomheden  —  blive  som  oftest  optagne 
med  Vandet  i  opløst  Tilstand,  selv  af  saadanne  Planter,  som 
kunne  bestaa  uden  dem.  Mange  kunne  aldeles  ikke  trives, 
naar  Jordbundens  Fugtighed  ikke  indeholder  en  saadan 
Indblanding.  Til  det  dyriske  Livs  Vedligeholdelse  synes 
som  sagt  Næring  af  organisk  Stof  i  Almindelighed  at  være 
nødvendig,  selv  om  Optagelsen  fortrinsvis  sker  igjennem 
Huden.  Efterat  Dyrene  have  optaget  det  organiske  Stof 
gjennem  en,  sjeldent  flere,  Mundaabninger,  opløse  de  det 
i  Reglen  først  og  fremmest  i  deres  Indre  ved  en  Proces, 
som  vi  kalde  Fordøielsen.  Deres  Fordøielsesredskaber  be- 
virke det  samme,  som  de  almindelige  fysiske  Virksomheder 
bevirke  i  Jordbunden  for  Planterne.  Nogle  leve  af  orga- 
niske Udsondringsstoffer,  f.  Ex.  af  den  Slim,  som  Tangene 
og  andre  Vandplanter  afsondre,  af  Bløddyrenes  Slim  eller 
af  de  af  høiere  Dyr  udsondrede  Stoffer.     De  fleste  mere 

udviklede  Dyr  behøve  fuldstændigt  organiseret  Stof  til 
deres  Ernæring,  hvad  enten  det  nu  er  af  Plante-  eller  af 
Dyreriget,  hvad  enten  det  er  dødt  eller  endnu  levende. 
Navnlig  høre  hertil  alle  Dyr  med  Hjerne  og  Rygmarv. 

Lyset  synes  ikke  at  være  nødvendigt  til  Vedlige- 
holdelsen af  alle  organiske  Væsner ,  thi  temlig  mange 
Dyr  og  nogle  enkelte  Plantefamilier,  som  Skimmel  og 
andre  Svampe,  synes  ikke  at  behøve  det  for  at  leve.  Men 
for  Vedligeholdelsen  af  det  hele  Liv  paa  vor  Planet  er  det 
af  den  største  Vigtighed,  da  de  høiere  Planter  kun  bestaa 
under  Lysets  Indflydelse,  og  Planteverdenen  paa  en  dob- 
belt Maade  bereder  den  dyriske  Verdens  Næringsmidler, 
for  det  første  derved,  at  de  grønne  Dele  under  Sollysets 
Indflydelse  udaande  Ilt,  som  forbruges  ved  det  dyriske 
Aandedræt,  og  endelig  derved,  at  Vegetationsprocessen 
frembringer  det  organiske  Stof,  som  fordres  til  Dyreverde- 
nens Ernæring. 

Mindre  nødvendige  for  det  organiske  Liv  ere  maaske 
andre  fysiske  Kræfter  ,  som  Elektricitet  og  Magnetisme, 
ihvorvel  det  synes,  at  Livsprocessen  selv  fremkalder  dem. 
Da  hele  Jordkloden  bestandig  er  i  en  magnetisk  Tilstand, 
saa  kjende  vi  ingen  umagnetisk  og  vide  altsaa  ikke,  hvor- 
ledes Livet  vilde  forholde  sig  i  en  saadan. 

Spørge  vi  nu  efter  Kilderne  til  disse  almindelige  Livs- 
betingelser, saa  finde  vi,  at  Pirringsmidlerne,  Lys  og  Varme, 
komme  fra  Solen,  at  Stofferne,  Luft  og  Fugtighed,  tilhøre 
Jorden,  og  vi  erkjende  tillige,  at  nogle  faa  og  simple  fysiske 
Love  have  den  Virkning  at  udbrede  disse  Livsbetingelser 
overalt  paa  Jorden.  Dersom  disse  Betingelser,  som  vi 
antage,  ere  tilstrækkelige  til  at  vedligeholde  det  orga- 
niske Livs  laveste  Former,  saa  tilveiebringe  de  derved  det 

organiske  Stof,  hvormed  igjen  de  høiere  Livsformer  under- 
holdes. 

Solen  lyser  ud  i  Verdensrummet  i  alle  Retninger. 
Hvor  dens  Lys  træffer  paa  faste  Masser,  frembringer  det 
Varme.  Saaledes  er  Jordklodens  Overflade  en  Ovn,  som 
ophedes  af  Solen.  Da  denne  Overflade  er  omgiven  af  et 
mer  eller  mindre  med  Fugtighed  mættet  Luftdække ,  er 
det  let  forstaaeligt,  hvorfor  Hovedmassen  af  det  organiske 
Liv  findes  der,  hvor  Luftkredsen  berører  Planetens  Over- 
flade, og  at  det  i  Almindelighed  aftager  efter  Høiden  og 
efter  Dybden.  Vel  besidder  Jordkloden  i  sit  Indre  et 
stort  Forraad  af  Egenvarme,  men  her  mangle  de  øvrige 
Betingelser  for  Livet. 

At  Jorden  dreier  sig  om  sin  Axe,  har  til  Følge,  at 
dens  hele  Overflade  bliver  udsat  for  Solens  Indflydelse, 
erholder  Lys  og  frembringer  Varme.  Alene  ved  denne 
Indretning  vilde  ethvert  Punkt  nyde  Sollyset  under  en  halv 
Omdreining  og  undvære  det  ligesaalænge.  Men  ved 
Straalebrydningen  i  Luftkredsen  bliver  Lyset  mere  fordelt, 
saa  at  den  Del,  som  spares  om  Dagen,  tjener  til  at  for- 
længe det  ind  i  Natten. 

At  Jorden  med  sin  Dreiningsaxe  staaer  skjævt  paa 
den  Bane ,  i  hvillcen  den  omkredser  Solen ,  medfører 
en  meget  større  Fordeling  af  Varmen,  den  nødvendig- 
ste af  alle  Livsbetingelser.  Saaledes  erstatter  Solskinnets 
længere  Varighed  de  nordlige  Egne,  idetmindste  tildels, 
hvad  det  mangler  i  Styrke.  Dog  vilde  dette  Solskin  ikke 
være  nok  til  at  opvarme  Jordbunden  synderlig  langt  ud 
over  Polarkredsen  tilstrækkeligt  til  ikke  alene  at  smelte 
Sneen  men  ogsaa  til  at  bringe  Planter  til  Udvikling. 
Uden  Planter  vilde  Landet  heller  ikke  kunne  ernære 
Dyr,    hvormeget    end    de    varmblodige    Dyr   besidde    den 

Evne  ved  selvstændig  Varmeudvikling  at  erstatte,  hvad 
Solens  altfor  sparsomme  Gave  nægter  dem.  Paa  Spitz- 
bergens,  Nowaja  Semljas  og  en  stor  Del  af  Siberiens  i 
Dybet  evigt  frosne  Jordbund  vilde  altsaa  Lemminge  og 
Rensdyr  ikke  kunne  græsse,  dersom  ikke  andre  fysiske 
Forhold  i  endnu  større  Grad  tilførte  de  høiere  Breder 
Varme  fra  de  lavere.  Uligheden  i  den  umiddelbare  Varme- 
fordehng  bliver  særdeles  meget  mildnet  og  udjevnet  ved 
de  fysiske  Love,  at  den  Luft,  som  er  blevet  lettere  ved 
Opvarmning,  stiger  tilveirs,  og  at  opvarmet  Luft  formaar 
at  indeholde  mere  Vand  i  dampformig  Tilstand  end  den 
afkjølede.  Uophørlig  stiger  derfor  Luftmassen  i  de  varmere 
Egne  til  veirs  og  sænker  sig  fra  Høiden  henimod  Polerne 
og  flyder  derfra  langs  Overfladen  igjen  henimod  Jordens 
Midkreds.  Ad  denne  Vei  kommer  ikke  alene  de  lavere 
Breders  varmere  Luft  de  høiere  tilgode,  men  underveis 
falde  ogsaa  de  opløste  Vanddele  ned  og  varme  koldere 
Egnes  Jordbund.  Ogsaa  de  enkelte  Forstyrrelser  i  dette 
almindelige  Kredsløb,  Vindene,  ere  gavnlige  for  Polar- 
egnene, thi  der  ere  alle  Vinde  varmende.  Endnu  mere 
bliver  den  af  Solen  i  Oceanet  frembragte  Varmemasse  for- 
delt ved  en  Mængde  Strømninger,  ved  Bølgeslaget,  ved 
Ebbe  og  Flod,  mest  dog  ved  det  alt  tidligere  berørte 
Kredsløb,  ifølge  hvilket  der  fra  alle  Sider  flyder  varmere 
Vand  henimod  Polerne  paa  Overfladen,  medens  det  afkjø- 
lede flyder  bort  i  Dybet.  Alene  derved  muliggjøres  det 
store  Forraad  af  Liv  i  Ishavet,  og  selv  paa  Kysterne  og 
dybt  ind  i  Landet  virker  dette  Vandets  Kredsløb  opvar- 
mende og  altsaa  livsbefordrende. 

Saaledes  fordeler  altsaa  Vandets  og  Vanddampenes 
Bevægelse  den  nødvendigste  Betingelse  for  Livet,  nemlig 
Varmen.  —  Disse  Bevægelser  holde  tillige  de  to  nødvendige 

Stoffer,  Luft  og  Vand,  i  den  for  Livet  nødvendige  Til- 
stand. Indesluttet  Luft  eller  Vand ,  hvori  der  lever 
Dyr,  bliver  snart  fordærvet,  men  naar  den  sættes  i  Be- 
vægelse og  føres  bort,  kunne  de  organiske  Indblandinger 
opløse  sig  i  deres  Grundbestanddele  fjernt  fra  Dyret. 
Havet  maa  paa  Grund  af  disse  Bevægelser  ikke  sammen- 
lignes med  en  Indsø,  men  med  en  Sum  af  Floder,  og  selv 
Indsøen  har  sin  Fornyelse  ved  Tilløb  af  det  tidligere  for- 
dampede Vand.  Overhovedet  bringe  hine  Bevægelser  Vandet 
op  i  Luften  og  Luften  ned  i  Vandet. 

Spørge  vi  nu,  hvad  der  da  betinger  disse  Bevægelser, 
saa  finde  vi,  at  det  igjen  er  Varmen,  som  bringer  Luften 
og  Vandet  til  at  stige.  Varmen  sætter  altsaa  Luften  og 
Vandet  i  Bevægelse  og  fordeler  dem ,  og  disse  Stoffers 
Bevægelser  tjene  igjen  til  at  fordele  Varmen  paa  Jordover- 
fladen. Saa  simpelt  understøtte  Betingelserne  for  Livet 
hinanden.  Men  Varmen  er  ikke  ene  om  at  vedligeholde 
Kredsløbet,  thi  Tyngden  fører  i  samme  Grad,  som  Varmen 
undlader  det.  Luft  og  Vand  igjen  tilbage.  Men  det  er  ogsaa 
Tyngden,  den  almindeligste  af  alle  fysiske  Kræfter,  som 
betinger  hele  Planetens  Bevægelse  og  udsætter  dens  hele 
Overflade  for  Solskinnet.  Altsaa  kunne  vi  vel  sige,  at 
Solens  Indvirkning  paa  Planeten  og  dennes  egen  Tyngde 
frembringe  Betingelserne  for  Livet  paa  den,  for- 
dele dem  og  holde  dem  brugelige  til  Livets  Tje- 
neste. Naar  jeg  har  vovet  i  denne  korte  Oversigt  at  erin- 
dre om  disse  Forhold,  som  i  deres  Virksomhed  ere  Enhver 
bekjendte,  saa  er  det  kun  for  at  anskueliggjøre ,  at  Virk- 
somheder, som  for  Fysikeren  see  ud  som  nødvendige,  ved 
Betragtningen  af  det  organiske  Liv  tillige  fremstille  sig 
for  os  som  hensigtsmæssige. 

Men  hvoraf  kommer  det  nu,  at  en  anden  Indretning 
i  Naturens  Husholdning,  nemlig  de  fleste  høiere  Dyrs 
Ernæring  ved  levende  Organismer  og  den  Omstændighed, 
at  overordentlig  mange  Kiim  iiike  komme  til  Udvikling, 
ikke  saa  let  vil  forekomme  os  hensigtsmæssig  ?  En 
from  Tænkemaade ,  som  er  mere  vant  til  at  følge 
Følelsen  end  Tanken,  tilskriver  vel  ogsaa  dette  et  øde- 
læggende Princips  Virksomhed  for  at  kunne  gjøre  sig 
disse  Ødelæggelser  forstaaelige.  Men  ogsaa  de ,  som 
ere  tilbøielige  til  at  anerkjende  Enhed  og  nødvendig  Hen- 
sigtsmæssighed i  Naturens  Virksomheder,  seer  man  blive 
forbausede,  naar  man  fortæller  dem,  hvor  uendelig  meget 
af  de  lavere  Dyrs  Yngel,  der  bliver  tilintetgjort,  førend  den 
kommer  til  fuldstændig  Udvikling,  —  at  f.  Ex.  et  lille 
Dyr,  den  almindelige  Vandloppe  (Cyclops  quadricornis ) 
bringer  saa  ofte  og  saa  mange  Æg  til  Verden,  at  der  i 
Løbet  af  et  Aar  af  et  Par  kunde  frembringes  4000  Mil- 
lioner Individer,  dersom  de  alle  kom  til  Udvikling,  men 
at  der  dog  i  det  følgende  Aar  i  Gjennemsnit  ikke  lever 
flere  af  disse  Dyr  end  i  det  foregaaende,  og  at  altsaa  den 
allerstørste  Del  af  Yngelen  tilinletgjøres.  Af  de  talrige 
Insekter,  som  ogsaa  i  udviklet  Tilstand  tjene  dels  andre 
Insekter,  dels  Krybdyr  eller,  naar  de  leve  i  Vandet,  Fiske, 
mange  Fugle  og  selv  smaa  Pattedyr  til  Næring  —  ja  af 
den  hele  Insektverden  bliver  den  allerstørste  Del 
tilintetgjort  som  Æg,  Larver  eller  Puper.  En  meget 
stor  Insektfamihe,  Snyltehvepsene  eller  Ichneumoniderne, 
hvoraf  man  allerede  kjender  halvandettusinde  Arter,  lægger 
kun  sine  Æg  i  andre  Insekters  Larver  eller  Æg.  I  disse 
levende  Spisekamre  udvikle  nu  Snyltehvepsenes  Æg  sig, 
og  de  udkrøbne  Larver  ernære  sig  af  de  dem  husende 
Insekter,  indtil  disse  endelig  maa  dø.    Ja,  der  gives  enkelte 

Snyltehvepse ,  hvis  Larver  kun  leve  af  andre  Snyltehvep- 
ses Larver,  som  igjen  selv  ere  Snyltere.  —  Fiskene  ere 
i  det  Hele  overordentligt  produktive,  men  den  største 
Del  af  deres  Rogn  fordærves  eller  fortæres,  inden  Em- 
bryonerne ere  udkrøbne ,  thi  de  legende  Fiskestimer 
følges  af  andre  Fisk  og  Krebs,  som  kun  ernære  sig  af 
de  nyligt  lagte  Æg;  en  anden  Del  deraf  fortæres  i  den 
tidligste  Ungdom  som  smaa  ormlignende  Dyr;  en  ringere 
Del  voxer  til,  men  de  færreste  naae  den  fulde  Størrelse. 
Man  kan  antage,  at  af  Ferskvandsfiskenes  Æg  voxer  i  det 
Hele  en  Hundrededel  fuldstændig  ud,  af  Saltvandsfiskenes 
knap  en  Tusindedel,  ja  for  mange  Fiskearter  er  Antallet 
af  de  tilgrunde  gaaende  Kiim  endnu  meget  større. 
Leuwenhoek  fandt  ved  Tælning  og  Veining,  at  en  Hun- 
Kabliau  indeholdt  9,600,000  Æg.  Da  Antallet  af  Kabliauer, 
som  ganske  vist  er  meget  stort,  i  Almindelighed  dog  synes 
at  forblive  omtrent  det  Samme,  saa  følger  deraf,  at  ikke 
en  Milliondel  af  disse  Æg  bliver  til  store  Fisk. 

Er  der  da  ingen  fornuftig  Sparsomhed  i 
Naturen?  hører  man  udraabe  ved  saadanne  Betragt- 
ninger! Sparsommeligheden,  som  er  en  Nødvendig- 
hed for  den  Fattige,  en  Fordel  for  den  Velhavende,  en 
Prydelse  for  den  Rige,  bliver  idetmindste  ganske  over- 
flødig og  hensigtsløs  hos  den  uendelig  Rige.  Vi  blive 
kun  altfor  let  forledte  til,  naar  vi  ville  maale  Naturens 
Virksomhed,  ubevidst  at  drage  vort  eget  Arbeide  med  ind 
i  Sammenligningen,  og  saaledes  at  anlægge  samme  kum- 
merhge  Maalestok  som  en  Linnedvæver,  der  langsomt  og 
trævent  slaaer  den  ene  Traad  af  Islætten  i  efter  den 
anden  og  forlanger,  at  ogsaa  den  fulde  Løn  skal  blive 
ham  tildel  for  det  med  Møie  og  Ulyst  Fuldbragte.  Men 
denne  Maalestok  er  ikke  passende,  navnlig  fordi  Naturen 

her  ikke  former  den  ene  Kira  efter  den  anden,  men  alle 
paa  engang  og  efter  den  samme  Lov,  ligesom  vi^  naar 
vi  med  Hammeren  forvandle  en  smuldrende  Sten  til 
Pulver,  med  et  Slag  frembringe  en  utallig  xMængde  Støv- 
korn. Ligeledes  bliver  ved  det  samme  Beløb  af  Virk- 
somhed, alle  de  Millioner  Kim,  som  vi  opdage  i  en  Mus- 
ling eller  en  Kabliau,,  dannede.  Ja  dette  uhyre  Antal 
er  ingen  Fuldkommenhed  ,  men  en  Ufuldkommenhed; 
thi  hos  de  høiere  Dyr  see  vi  Afkommets  Antal  af- 
tage, indtil  det  hos  de  Pattedyr,  som  mest  nærme  sig 
til  Menneskets  Legemsbygning,  indskrænkes  til  en  enkelt. 
Skulde  vi  imidlertid  tvivle  paa ,  om  man  med  Rette 
kan  kalde  disse  Frembringelser  fuldkomnere,  saa  behøve 
vi  kun  Trin  for  Trin  at  gjennemløbe  de  større  Dyregrup- 
per med  Hensyn  til  Omsorgen  for  Afkommet.  Fiskene, 
hvis  Produktion  uden  nogen  Sammenligning  er  større  end 
alle  øvrige  Hvirveldyrs,  drives  af  Instinktet  kun  til  at  op- 
søge en  passende  Legeplads,  men  her  lade  de  Rognen  falde 
prisgiven  til  alle  Angreb,  uden  nogen  videre  Omsorg  for, 
at  Afkommet  skal  trives.  Blandt  Amfibierne  lægge 
Frøerne  ogsaa  Hundreder  af  Æg,  som  de  ligeledes  stille 
blot  for  alle  Angreb,  med  Undtagelse  af  nogle  Enkelte,  som 
bære  Ægene  om  med  sig,  men  ogsaa  frembringe  meget 
færre.  De  øvrige  Krybd>r,  hvis  Yngel  ofte  indskrænker 
sig  til  et  Antal  af  omtrent  20  Æg,  nedgrave  dem,  hvorved 
de  i  langt  større  Grad  unddrages  Elementernes  Indflydelse 
og  andre  Dyrs  Ødelæggelser.  Fuglene,  som  sjelden  pro- 
ducere 10,  ofte  kun  3  eller  2  og  undertiden  kun  et  eneste 
Æg,  ruge  dem  ud,  sørge  for  Ungernes  Ernæring  og  for- 
svare dem  imod  Angreb.  Pattedyrene  udruge  endog 
Yngelen  i  deres  eget  Indre,  beskytte  dem  altsaa  i  den 
Tid,  hvori  de  lettest  tilintetgjøres,  ved  deres  eget  Legeme 

mod  alle  ydre  Indflydelser  og  forsvare  dem  endog  efter 
Fødslen  med  et  Mod  og  en  Kraft,  som  kun  Moderkj ærlig- 
heden giver  Dyrene.  Til  Bevaringen  af  de  højere  Dyrs 
Yngel  ere  altsaa  mangfoldige  Kræfter  satte  i  Bevægelse, 
men  ingen  til  Bevaringen  af  de  laveres,  naar  vi  ikke 
tage  Hensyn  til  nogle  Insekter,  som  omhyggeligt  op- 
føde  deres  Yngel.  Saaledes  udstrøe  ogsaa  Svampene  en 
utallig  Mængde  Kim;  Fries  har  beregnet  deres  Antal  i  en 
Svamp  til  lOMiUioner,  og  det  synes,  at  en  rigtig  stor  Bug- 
svamp maa  indeholde  endnu  flere.  Kun  de  Færreste  finde 
en  Jordbund  og  andre  Forhold,  som  betinge  deres  Udvik- 
ling, men  heller  ikke  de  øvrige  ere  tabte  for  Naturens 
Husholdning,  thi  hvad  der  ikke  fortæres  af  Dyr  gaaer  i 
Forraadnelse  og  forøger  idetmindste  som  Gjødning  Plante- 
massen. 

Med  denne  Bemærkning  troer  jeg,  at  Betydningen  af 
de  lavere  Dyrs  uhyre  Produktion  er  paavist.  Foruden  det 
Afkom,  som  er  nødvendigt  til  at  vedligeholde  deres  egen 
Art  i  Fremtiden,  frembringe  de  en  Mængde,  som  benyttes 
i  Naturens  almindelige  Husholdning.  De  frembringe  alt- 
saa, kort  sagt,  foruden  deres  egen  Afkom  endnu 
Næringsstof  for  Dyre-  og  Planteverdnen,  men 
ligeledes  i  Form  af  Afkom  og  ved  den  samme  Udvikhngs- 
proces.  De  høiere  Dyr  give  visselig  ogsaa  en  Afgift  til 
Naturens  almindehge  Husholdning,  men  en  langt  ringere. 
Deraf  kommer  det,  at,  naar  Mennesket  begynder  at  be- 
kæmpe en  høiere  Dyreart,  svinder  denne  kjendeligt,  hvilke 
Forsvarsmidler  der  end  er  givet  den,  medens  der  næsten 
ingen  eller  slet  ingen  Udryddelse  mærkes  blandt  Dyr  med 
stærk  Produktion,  naar  man  forfølger  Individerne.  Kun 
derved,  at  man  svækker  Betingelserne  for  deres  Tilværelse, 

kan  man  formindske  dem  betydeligt.    Vi  ville  oplyse  dette 
ved  nogle  Exempler. 

Vi  vide  af  troværdige  Kilder,  at  Løven  paa  Herodots 
Tider  endnu  levede  ved  Grækenlands  Nordgrændse,  og  at  den 
Grækerhær,  som  drog  den  yngre  Cyrus  tilhjælp,  paa  sit 
Tilbagetog  gjennem  Lilleasien  blev  foruroliget  af  en  Løves 
Angreb.  Nu  synes  Løven  i  Asien  at  være  trængt  tilbage 
til  hinsides  Indusdalen,  og  selv  i  Indien  bliver  den  sjelden. 
De  uhyre  Dyrekampe,  som  Romerne  ved  deres  store  F'e- 
ster  viste  det  skuelystne  Folk,  bringe  os  til  Forbauselse 
over  det  Antal  af  større  Rovdyr  og  andre  Pattedyr,  som 
endnu  dengang  lod  sig  bringe  sammen.  De  fleste  kom 
fra  det  nordlige  Afrika.  M  et  ellus  lod  142  Elefanter 
dræbe,  som  vare  tagne  fra  Karthagenienserne.  Sul  la  lod 
100  Løver  med  Manke  dræbe,  men  Pompejus  havde 
foruden  1  Rhinoceros  og  20  Elefanter  bragt  406  Panthere 
og  600  Løver,  af  hvilke  315  vare  forsynede  med  Manke 
og  altsaa  udvoxne  Hanner,  sammen  til  en  Kampleg.  Dog 
blev  han  nogle  Aar  senere  overtruffet  af  C  ae  s  ar,  som  lod 
ikke  mindre  end  400  Løver  med  Manke  og  20  Elefanter 
dræbe.  Oivier  bemærker,  at  nu  vilde  alle  Europas  Mo- 
narker i  Forening  ikke  kunne  bringe  saamange  Løver 
sammen.  Augustus  lod  310  Panthere  og  260  Løver 
dræbe,  og  for  første  Gang  saaes  en  Tiger  —  et  Bevis  for, 
at  Afrika  tidligere  fortrinsvis  var  den  Kilde,  som  leverede 
Rom  Stoffet  til  dets  grusomme  Skuespil.  For  endnu  kun 
at  omtale  de  største  Blodbade  ville  vi  minde  om,  at 
Trajan  lod  11,000  Dyr  slagte.  Gordian  den  Første 
fremviste  paa  en  Dag  1000  Panthere,  1000  Bjørne  og  100 
Dromedarer.  Ham  overbød  Probus  ,  som  lod  plante 
Træer  i  Circus  og  foruden  andre  Dyr  lod  over  1000 
Strudse  løbe  omkring  i  denne  kunstige  Skov.    Krokodiller, 


14.Q 

Nilheste,  Næshorn  fra  Asien  og  Afrika  vare  efterhaanden 
komne  tilstede.  Men  den  ødsleste  Fest  var  vel  den  til  Ære 
for  Roms  tusindaarige  Bestaaen,  thi  her  blev  foruden  Ele- 
fanter ,  Løver  og  Nilheste  10  Tigere  og  10  Giraffer 
dræbte.  Siden  hin  Tid  ere  ialt  endnu  kun  9  levende 
Giraffer  komne  til  Europa  og  Hippopotamer*)  aldrig.  De 
sidste  ere  endog  blevne  saa  sjeldne,  at  man  kun  i  de 
færreste  zoologiske  Samlinger  besidder  udstoppede  Skind 
eller  Skeletter  af  dem ,  og  at  mange  Reisende,  som  ere 
trængte  dybt  ind  i  det  Indre  af  Afrika,  slet  ikke  have  faaet 
dem  at  see. 

At  det  just  ikke  netop  er  Romernes  Kamplege, 
som  saaledes  have  formindsket  de  store  Dyrs  Antal, 
men  at  de  kæmpemæssigste  Dyr  næsten  synligt  svinde, 
naar  Mennesket  har  Interesse  i  deres  Udryddelse,  enten 
for  at  anvende  dem  til  Nytte  for  sig,  eller  for  ved  deres 
Formindskelse  at  sikkre  sig  for  Skade,  og  at  alle  Dyrenes 
Vaaben  ere  afmægtige  imod  Menneskets  aandehge  Magt, 
det  see  vi  overalt.  I  Middelalderen  levede  i  Europa  og 
en  stor  Deel  af  Asien  en  stor  Mængde  Bisonoxer.  Nu 
findes  kun  smaa  Rester  af  dem  i  Lithauen  og  i  Kaukasus. 
Da  Europæerne  kom  til  Nordamerika,  traf  de  overalt 
store  Hjorder  af  amerikanske  Bisoner,  nu  ere  de  trængte 
tilbage  til  det  yderste  Vesten ,  og  østhg  for  Missi- 
sippi  findes  ingen  flere.  En  anden  Oxe,  de  Gamles  Ur- 
oxe,  er  aldeles  udryddet.  Den  nordiske  Søko,  som  levede 
i  Beringshavet,  var  allerede  udryddet  i  det  utroligt  korte 
Tidsrum  af  27  Aar  efter  Opdagelsen.  Heller  ikke  Op- 
holdet paa  utilgjængelige  Steder  beskytter  de  høiere  Dyr, 


*)  Forfatterens  Foredrag  er  holdt  1838.  Siden  den  Tid  ere  flere  Nil- 
heste  komne  til  Europaj  de  findes  for  Tiden  levende  i  Menage- 
rierne i  London  og  Paris. 

thi  den  grønlandske  Hval  og  Narhvalen,  som  leve  ved 
Polar-Isens  Grændser,  ere  i  Løbet  af  halvtredie  Aarhun- 
drede  meget  formindskede  i  Antal,  og  den  sidste  er  bleven 
overmaade  sjelden.  End  ikke  paa  de  høieste  Alpespidser 
ere  Dyrene  sikkrere,  thi  den  europæiske  Lammegrib  er 
bleven  en  Sjeldenhed,  og  Stenbukken  er  nærved  at  uddø. 

Og  dog  er  det  kun  enkelte  Individer  af  alle  disse 
Dyr,  som  blive  dræbte.  Hvor  langt  betydeligere  er  ikke 
det,  som  Mennesket  fortærer  af  Fiske  uden  at  formind- 
ske Forraadet.  Her  kan  man  ikke  tælle  efter  Indi- 
vider, men  efter  Millioner.  Paa  hele  Siberiens  Kyst  lever 
Mennesket  og  dets  tro  Ledsager,  Hunden,  kun  af  Fisk, 
uden  at  han  kommer  til  at  savne  Næring,  om  den  end 
ikke  viser  sig  hvert  Aar  med  den  samme  Rigdom.  Ka- 
bliauen  paa  Norges  Kyst  afgiver  den  sædvanligste  Spise 
ikke  alene  for  delte  Lands  men  ogsaa  for  Gouverne- 
mentet  Archangels  Beboere,  og  hvad  Befolkningen  tager 
til  sig  af  anden  Næring,  opveies  næsten  ved  den  Mængde 
Kabliau,  som  sendes  videre.  Paa  Newfoundlands  Banker 
sees  aarlig  hele  Flaader ,  som  fange  henved  3  Mil- 
lioner Centner  Kabliau,  uden  at  der  derved  foraarsages 
nogen  synderlig  mærkelig  Aftagen.  Man  har  beregnet,  at 
siden  man  har  fundet  paa  at  nedlægge  Fisk  i  Lage,  blive 
i  Gjennemsnit  aarligt  300  Millioner  Sild  saaledes  ned- 
lagte. Enhver  af  St.  Petersborgs  Indbyggere  maa  ofte 
have  undret  sig  over  den  i  Aarhundreder  fortsatte  Øde- 
læggelse af  Størarternes  Yngel  i  det  kaspiske  og  det  sorte 
Havs  Floder,  og  han  maa  være  bleven  alvorlig  bekymret 
for  Fremtiden,  dersom  han  ikke  har  seet,  hvormange 
Æg  disse  Fiskes  Æggestok  indeholde. 

Det  vilde  være  latterligt  ved  at  forfølge  enkelte  Individer 
al  ville  formindske  Antallet  af  de  Moskitos,  Zankudos  og  Tem- 

peranos,  som  fylde  Luften  over  Sydamerikas  store  Strømme 
og  gjøre  Opholdet  i  mange  Egne  til  en  Pinsel  for  Menne- 
sket. Hvor  det  ikke  er  muligt  at  formindske  slige  Insek- 
ters Livsbetingelser,  beholde  de  Seiren  over  Mennesket. 
Omtrent  i  Aaret  1770  viste  Sukkermyren  sig  paa  den  vest- 
indiske 0  Granada  —  formodentlig  indført  ved  Smughandel. 
Den  formerede  sig  saa  stærkt,  at  Sukkerplantagerne  i  faa 
Aar  vare  ødelagte  i  flere  Miles  Omkreds.  Forgjæves  for- 
søgte man  de  forskjelligste  Midler,  selv  Gift  og  Ild  vir- 
kede kun  lidt.  Der  blev  udsat  en  Pris  af  20,000  Pund 
Sterling  for  Opdagelsen  af  et  Middel  til  at  redde  Plan- 
tagerne; men  Ingen  kunde  vinde  Prisen,  som  dog  vel  var 
høi  nok  til  at  vække  Opfmdelsesevnen.  Man  antændte 
Plantagerne,  man  opbrændte  selve  Sukkerrøret.  Utallige 
Myrer  gik  til  Grunde ,  men  utallige  viste  sig  igjen  som 
de  Tiloversblevnes  Afkom.  Endelig  saae  man  sig  i  Aaret 
1780  nødt  til  at  opgive  Sukkerrørets  Dyrkning  paa  denne 
0  og  istedet  derfor  at  dyrke  Bomuld.  Nu  forsvandt  ogsaa 
Myrerne  lidt  efter  lidt,  og  man  kunde  senere  igjen  plante 
Sukkerrør.  Tilsidst  havde  disse  smaa  Dyr  dræbt  en  stor 
Del  af  Øens  Fjerkræ,  ja  endogsaa  Hornkvæg  skal  være 
faldet  for  dem,  —  sandsynligviis  da  den  passende  Næring 
begyndte  at  mangle. 

Saadanne  Erfaringer  kunne  i  enkelte  Øieblikke  op- 
vække Bekymring  for,  at  nogle  Dyreformers  store  For- 
plantningsevne kunde  blive  alvorlig  farlig  for  Mennesket, 
idet  de  berøvede  ham  Midlerne  til  Livets  Ophold.  Men 
ved  en  nærmere  Betragtning  maa  disse  Bekymringer  strax 
forsvinde ,  thi  kunde  skadelige  Dyrs  Formering  og  da 
navnlig  Insekternes  (de  øvrige  ere  langt  mindre  farlige) 
gaa  saa  vidt,  at  de  ganske  fortrængte  Menneskene,  saa 
maatte   slige  Tilfælde   allerede  være   indtrufne.      Men  Hi- 

storien  lærer  netop  det  Modsatte.  Den  viser,  at  alle  slige 
Ødelæggelser  kun  have  været  kortvarige  og  Skaden  i 
Reglen  kun  ubetydelig.  Det  er  tvertimod  begrundet  i  Na- 
turens Husholdning,  at  ingen  enkelt  Art  af  organiske  Væ- 
sener kan  formere  sig  ubegrændset  paa  de  øvriges  Be- 
kostning. Afseet  fra  Veirligets  Ødelæggelser  indskrænkes 
enhver  Art  allerede  ved  Formindskelsen  af  dens  eien- 
dommelige  Næring ,  og  ved  at  dens  Fjender  formeres 
og  lokkes  til.  En  vigtig  Rolle  i  dette  Naturens  Politi 
spiller  imod  Insekterne  Snyltehvepsenes  eller  Ichneumo- 
nidernes  tidligere  omtalte  Familie.  En  Insektarts  For- 
merelse frembringer  i  Reglen  i  det  næste  Aar  en  For- 
merelse i  endnu  større  Maalestok  af  de  paa  denne  Arts 
Bekostning  levende  Snyltehvepse.  Dette  gaaer  saa  vidt, 
at  det ,  hvor  Larver  anrette  Ødelæggelser ,  kan  blive 
skadeligt  at  tilintetgjøre  dem  for  tidligt ,  fordi  de  i 
dem  liggende  Snyltehvepse -Larver  da  ogsaa  ødelægges. 
Man  har  i  Virkeligheden  fundet,  at  ved  mange  Slags 
Larveødelæggelser  er  det  raadeligt  at  samle  Larverne  paa 
Jorden  og  forsyne  dem  med  den  nødvendige  Føde,  indtil 
de  Snyltehvepse ,  som  udvikle  sig  i  dem  ,  bryde  frem,  og 
da  først  at  dræbe  de  uangrebne  Larver.  Man  sikkrer  sig 
derved  imod  deres  fremtidige  Formerelse.  Næst  efter 
Snyltehvepsene  holde  Fuglene  Insekterne  i  Tømme.  En 
Følge  af  dette  Naturens  Politihold  er,  at,  hvor  talrige  end 
de  Insektarter  ere,  som  kunne  blive  skadelige,  indtræder 
denne  Skade  i  vore  Egne  dog  kun  sjeldent  og  i  Alminde- 
lighed kun  for  et  Aar.  Meget  sjeldent  er  hos  os  en  In- 
sektart, som  lever  tilgjængelig  for  andre  Insekter  og  for 
Fugle,  ødelæggende  to  Aar  i  Træk,  og  jeg  kjender  intet 
Exempel  paa,  at  i  vore  Egne  en  saadan  Ødelæggelse 
har    varet    mere    end    3    Aar ,    hvorhos    desuden    Øde- 

læggelsen  i  det  første  Aar  har  været  meget  ubetydelig.  En 
Undtagelse  gjøre  rigtignok  de  Insekter,  der  leve  skjult, 
som  de  under  Barken  levende  Oarkbiller,  og  Myrerne,  som 
bygge  Rede  i  Jorden.  Her  indtræder  ofte  en  Indskrænk- 
ning ved  Næringsmidlernes  Forbrug,  men  altid  maa  det 
komme  til  en  Indskrænkning  i  en  enkelt  Dyrearts  usæd- 
vanlige Formerelse. 

Holder  nu  Naturen  enhver  enkelt  Art  af  Organismer 
indenfor  visse  Skranker,  udover  hvilke  den  ikke  kan  gaae, 
saa  er  det  aabenbart,  at  naar  Frugtbarheden  gaaer  udenfor 
Artens  eget  Behov,  kommer  den  først  Naturens  alminde- 
lige Husholdning  tilgode  og  netop  derved  tilsidst  Mennesket. 

Det  er  nemhg  fremfor  Alt  en  Følge  af  denne  Frugt- 
barhed, at  ingen  brugelig  Jordbund  længe  kan  blive  ube- 
nyttet. Et  Exempel  fra  vor  Nærhed  skal  gjøre  denne 
Paastands  Sandhed  anskuelig.  I  Naboprovinds  en  Finland 
gjennembrød  den  udstrakte  Suwando-Sø  for  nogle  Aar 
siden  en  Dæmning,  som  skiller  den  fra  Ladoga-Søen ; 
70 — 80  Kvadratwerst  af  dens  tidligere  Omfang  bleve  der- 
ved tørre.  De  ere  for  længe  siden  grønne,  og  Planterne, 
som  de  bære,  ernære  en  Mængde  Dyr.  Vilde  dette  være 
muligt,  dersom  den  forrige  Strandbreds  Planter  og  Dyr 
ikke  havde  frembragt  mange  flere  Kim,  end  der  udfordre- 
des til  at  besaae  deres  tidligere  Opholdssteder?  —  Kun 
det  Antal  Plantekim,  som  var  tilstede  over  det  sædvan- 
lige Behov ,  kunde  besaae  den  nye  Jordbund.  Lige- 
ledes har  de  lavere  Dyrs  store  Frugtbarhed  til  Følge,  at 
overalt,  hvor  der  findes  organisk  Stof,  viser  der  sig  meget 
snart  dyrisk  Liv  for  at  anvende  det  som  Næring.  Men  i 
begge  Riger  vil  det  Tab,  som  en  Art  har  lidt,  snart  er- 
stattes af  en  anden  ved  dennes  Overflod  paa  Kim.  Lad  os 
engang  tænke  os,  at  alle  i  Havet  levende  Fiskearter  af  en 

eller  anden  Grund  engang  bleve  tilintetgjorte  paa  10  nær. 
I  en  meget  kort  Række  af  Aar  vilde  disse  10  Arter  i 
Individ -Antal  erstatte,  hvad  Havet  havde  tabt  i  alle  de 
øvrige,  og  Kvantiteten  af  Liv  vilde  blive  næsten  den  samme; 
thi  saa  meget  Næringsstof  som  der  er,  saa  mange  Kost- 
gjængere  faaer  ogsaa  Naturens  Husholdning  som  Følge 
af  denne  Frugtbarhed.  Hvor  den  ene  Form  udebliver, 
sætter  den  anden  sig  tilbords. 

Kun  herved  er  Menneskeslægtens  Formering  hidtil 
bleven  mulig,  og  herved  er  den  ogsaa  i  Fremtiden  bleven 
sikkret  indtil  en  ubestembar  Grændse.  Udrustet  med 
aandelige  Vaaben  anvender  Mennesket  bestandig  mere  af 
det  forhaanden  værende  Næringsstof,  som  gaaer  igjennem 
de  forskjellige  Livsformer,  til  sit  umiddelbare  Drug.  Den 
tidligere  omtalte  Aftagen  af  enhver  for  ham  ikke  umiddel- 
bart nyttig  Livsform  er  for  en  stor  Del  en  Folge  af  Ud- 
videlsen af  hans  Besiddelser.  En  stor  Del  af  Amerikas 
Græsvæxt  bliver  nu  fortæret  af  talrige  Hjorder,  som  igjen 
bibringe  Markerne  Kultur.  Saaledes  maa  altsaa  de  Græs- 
ædere aftage,  som  ikke  godvillig  ville  tjene  Mennesket  med 
deres  Kraft  eller  føde  det  med  deres  Mælk  og  Kjød.  Det  er 
latterligt  at  ville  paastaae,  at  hver  enkelt  Form  af  organiske 
Legemer  er  skabt  for  Menneskets  Skyld,  og  fortabe  sig  i 
smaalige  Betragtninger  over,  hvortil  den  røveriske  Ulv  og  den 
besværlige  Myg  da  tjener  ham.  Men,  naar  man  overskuer 
hele  Naturens  Leven  og  Virken  fra  et  høiere  Synspunkt, 
er  det  klart,  at  under  alle  det  organiske  Stofs  Omdannelser 
maa  det  bestandigt  komme  i  Menneskets  Brug.  Hele  Na- 
turens Husholdning  vil  han  bestandig  benytte  mere  til 
sin  Ager  og  sine  Hjorde.  Det  Tab,  han  lider  ved  Øde- 
læggelse ,  kan  kun  være  forbigaaende ,  da  han  kan  for- 
andre   Omdannelsesprocessen,    som   f.    Ex.    da   han   paa 

Granada  plantede  Bomuld  i  Stedet  for  Sukkerrør.  Han 
benytter  endog,  hvad  Plantelivet  i  Aarhundreder  har 
sammensparet  i  Jordbunden  som  Humus,  og  besidder  Midler 
til  at  anvende  det  organiske  Stof,  som  ved  Naturens 
Husholdning  frembragtes  i  en  Egn,  i  en  anden  langt 
derfra  liggende.  Storbrittaniens  Marker  gjødes  med  Ben- 
mel fra  Fastlandet ;  i  Aartusinder  er  Nildalen  bleven 
befrugtet  med  de  Myriader  Infusionsdyr  og  Infusions- 
planter,  som  Floden  fører  med  sig.  Altsaa  afgiver  Over- 
skuddet af  Organisationsprocessen  i  Abyssinien  Næring 
til  Ægyptens  Beboere ,  efterat  de  have  lært  at  for- 
hindre dets  Afløb  til  Havet.  At  benytte  Naturens  Hus- 
holdning til  Menneskeslægtens  Fornødenhed  er  den  praktiske 
Naturvidenskabs  Opgave,  og  det  kan  ikke  være  underkastet 
nogen  Tvivl,  at  denne  hele  Husholdning  bestandig  mere 
maa  træde  i  Menneskeslægtens  Tjeneste. 

Overhovedet  har  den  uafbrudte  Omdannelse  af  det 
organiske  Stof  i  Almindelighed  en  fortsat  Forædling 
deraf  til  Følge.  Planterne  forbruge  kun  den  Del  af  dette 
Stof,  som  er  bleven  opløst  efter  Individernes  Død  og 
•blandet  med  den  almindelige  uorganiske  Masse,  de  lavere 
Dyr  dels  hgeledes  delte  opløste  Stof,  dels  det  i  Planterne 
vegeterende.  De  høiere  Dyr  tage  næsten  ikke  mere  deres 
Næring  af  dette  opløste  Stof,  men  enten  umiddelbart  af 
levende  Planter  eller  af  andre  Dyr.  Saaledes  gaaer  xMas- 
sen  af  organisk  Stof  bestandig  lidt  efter  lidt  over  i  Dyr, 
og  i  Almindelighed  fra  de  lavere  til  de  høiere.  Allerede 
heraf  bliver  det  sandsynligt,  at  Antallet  af  høiere  Dyr  paa 
Jorden  lidt  efter  lidt  i  tidligere  Jordperioder  er  forøget, 
-hvad  Undersøgelsen  af  de  i  Jorden  bevarede  Knoglelevninger 
ogsaa  bekræfter.  Naar  derimod  Antallet  af  de  i  fri  Tilr 
stand   levende  Pattedyr    er   formindsket    i    den   historiske 

Tid,  saa  ligger  Grunden  jo  kun  deri,  at  Mennesket  har 
taget  et  saa  stort  Forraad  af  organisk  Stof  i  umiddelbar 
Besiddelse  for  sig  og  sin  Husstand. 

Men  den  uafbrudte  Omdannelse  af  det  organiske  Stof 
har  ogsaa,  idetmindste  i  Almindelighed,  en  fortsat  For- 
me re  Ise  deraf  til  Følge.  Det  er  vel  neppe  muligt  at 
føre  Bevis  for,  at  de  høiere  Dyrs  Livsproces  producerer 
mere  organisk  Stof,  end  den  har  optaget.  For  de  lavere 
Dyrs  Vedkommende  bliver  det  allerede  sandsynligere, 
navnlig  for  saadanne  som  indeholde  en  stor  Mængde  Vand, 
saasom  Meduserne,  ja  de  tidligere  omtalte  Frø-Embryoner 
synes  at  gjøre  det  organiske  Stofs  Formerelse  evident, 
da  de  bhve  mærkeligt  større  og  tungere  ved  det  Vand, 
som  de  optage.  Men  i  deres  Legeme  er  det  ikke  mere 
rent  Vand,  det  er  blandet  med  organiske  Stoffer  og  bli- 
ver derved  selv  et  organisk  Stof,  af  hvilket  det  lille  Dyrs 
Blod  danner  sig.  Endnu  øiensynligere  er  denne  For- 
merelse hos  Planterne.  Hvilken  Masse  af  Træ  kan  ikke 
aarlig  føres  bort  fra  en  godt  bestyret  Skov,  som  Vege- 
tationsprocessen  igjen  hvert  Aar  erstatter!  Hvoraf  er 
denne  Masse  dannet?  Rigtignok  tildels  af  de  opløste 
organiske  Stoffer,  som  indeholdes  i  Jordbundens  Humus. 
Men  dette  Forraad  maatte  forlængst  være  udtømt,  ja  det 
vilde  aldrig  være  bleven  dannet,  dersom  der  ikke  frem- 
bragtes mere  organisk  Stof,  end  der  forbrugtes.  Det  er 
paavist  ved  mangfoldige  Forsøg,  at  Planten  ikke  alene 
opbygger  sit  Legeme  af  opløste  organiske  Dele,  men  endnu 
mere  af  de  elementære  Stoffer,  Vand,  Luft  og  de  sig  lang- 
somt opløsende  Dele  af  Jordbunden.  Altsaa  forandrer  Vege- 
tationsprocessen,  selv  naar  den,  som  ved  de  fleste  Land- 
planter, behøver  Gjødning,  lidt  efter  lidt  uorganisk  Stof  til 
organisk    og   er  paa  denne  Maade   et  Mellemled  for  det 

isamme  Stofs  Overgang  til  den  dyriske  Livsproces.  De 
maa  tillade  mig  at  anskueliggjøre  ved  et  Exempel,  at  denne 
Omdannelse  gaaer  hurtigere  for  sig  i  Vandplanterne.  —  I 
mange  svagt  rindende  Vande  findes  en  svømmende  Plante 
(Hydrodyction  pentagonum),  som  vi  kunne  kalde  Vandnæt*). 
Den  er  saaledes  bygget,  at  en  stor  Mængde  Led  ere  formede 
til  en  nætformig  Pose,  og  deres  Væxt  er  saadan,  at  hvert 
Led  igjen  voxer  ud  til  en  Sæk,  som  er  sammensat  af  lig- 
nende Led.  Saaledes  gaaer  det  fra  Generation  til  Gene- 
ration. Et  enkelt  saadant  Led,  knap  et  Gran  tungt,  lagde 
jeg  engang  i  en  Skaal  med  Brøndvand,  og  gjød  i  3  Maa- 
neder  ikke  andet  end  Brøndvand  deri.  1  denne  Tid 
dannedes  af  dette  Led  en  stor  nætformig  Pose,  som  op- 
løste sig  i  utallige  Led,  af  hvilke  igjen  hvert  enkelt, 
forsaavidt  der  var  Plads  i  Karret,  voxede  ud  til  en  ny 
Pose.  Saaledes  havde  det  organiske  Stof  formeret  sig 
tusindfoldigt  uden  anden  Næring  end  Brøndvandet  med 
sin  Kulsyre  og  sit  Kalk-Indhold.  Brøndvandets  Forraad  af 
organiske  Stoffer  kunde  kun  være  uberegneligt  ringe.  I 
den  frie  Natur  forraadner  sildigt  om  Efteraaret  det  af 
denne  Plante  indvundne  organiske  Stof  (maaske  med  Und- 
tagelse af  nogle  Kim)  og  bliver  enten  som  Humus  op- 
sparet i  Flodsengen  for  den  kommende  Vegetation  eller 
tilført  Havet. 

Men  naar  det  organiske  Stofs  Formerelse  er  et 
Formaal  for  Naturens  Husholdning,  saa  er  det  fremfor 
alt  indlysende,  at  Menneskeslægtens  Arv  derved  forøges, 
og  der  synes  at  tilstaaes  dens  Formerelse  en  ubegrændset 
Udvidelse,  naar  den  lærer  at  beherske  alle  Naturens 
Frembringelser.      Dog  herom  var  det  ikke,  jeg  nu  vilde 


*)  See  delte  Tidsskrift  2det  B.  147. 

erindre,  men  blot  gjøre  opmærksom  paa,  hvorledes  denne 
Formerelse  befordres  i  uendelig  høi  Grad  derved,  at  der 
overalt  udstrøes  flere  Kim  til  organiske  Livsprocesser,  end 
der  kan  komme  til  fuld  Udvikling.  L'den  denne  Ind- 
retning vilde  en  betydelig  Del  af  den  døde  organiske 
Masse  længe  ligge  ubenyttet  og  igjen  opløses  i  sine 
Grundstoffer.  Ogsaa  nu  giver  Livet  en  Del  af  sin  Eiendom 
tilbage  til  Elementerne;  uden  denne  Indretning  vilde  Af- 
giften være  uendelig  større. 

Ja  vi  maa  ikke  indskrænke  os  til  at  erkjende  det  store 
Antal  af  frembragte  Kim  som  hensigtsmæssigt,  men 
endog  som  et  Udtryk  af  Sparsomhed.  Det  er  Spar- 
somhed med  Livsprocesser ,  idet  der  ved  den  samme 
Dannelsesrække,  ved  hvilken  en  Form  af  organisk  Liv  for- 
nyer sig  selv  for  Fremtiden,  tillige  frembringes  Nærings- 
stof for  de  øvrige.  Men  det  er  fremfor  alt  Sparsomhed 
med  organisk  Stof,  forat  dette  ikke  saa  let  skal  gaae  til- 
bage til  den  uorganiske  Verden.  Denne  Sparsomhed  staaer 
i  fuldkommen  Harmoni  med,  at  Overgangen  fra  uorganisk 
Stof  til  organisk  er  meget  langsommere  end  fra  en  orga- 
nisk Livsform  til  en  anden.  Vi  maa  erindre,  at  selv 
Planterne,  som  optoge  meget  mere  uorganisk  Stof  end 
Dyrene,  dog  for  største  Delen  behøve  hint  Stof  for  at 
trives. 

Endnu  øiensynligere  bliver  denne  Vanskelighed  ved 
Overgangen  fra  den  uorganiske  Verden  til  den  organiske, 
naar  vi  vende  os  til  den  oprindelige  Fremtræden  af  det 
organiske  Livs  forskjellige  Former.  Jeg  vil  ikke  under- 
søge, hvorledes  disse  forskjellige  Former  oprindelig  ere 
blevne  til,  thi  man  maa  tilstaae,  at  man  intet  ved  derom. 
Men,  naar  vi  tale  om  Naturens  Husholdning,  kunne  vi 
ikke  lade   være   at  berøre   det  igjen  i  den  nyere  Tid  saa 

meget  omhandlede  Spørgsmaal,  om  overhovedet  levende 
Individer  kunne  frembringes,  uden  at  Kimen  er  frembragt 
af  Individer  af  samme  Art.  I  Almindelighed  maa  man 
vistnok  besvare  dette  Spørgsmaal  bejaende,  thi  de  forskjel- 
lige  Livsformer  ere  nu  tilstede,  og  Jordens  Historie  lærer 
os,  at  der  var  Tider,  hvor  de  ikke  vare  til.  Ehren- 
bergs  glimrende  og  med  Rette  berømte  Undersøgelser 
have  lært  os,  at  man  har  tænkt  sig  de  mindste  Dyrs,  de 
saakaldte  Infusoriers,  Fremkomst  uden  Kim  for  let  og  for 
hyppig.  Men  jeg  troer,  at  man  tager  feil,  naar  man  tyder 
hans  Erfaringer  saaledes,  at  de  lavere  Livsformer  aldrig, 
eller  idetmindste  ikke  nu,  skulde  kunne  udvikle  sig  uden 
Kim  af  den  samme  Art;  thi,  at  Infusorierne,  —  af  hvilke 
de  fleste  overhovedet  ikke  ere  saa  simpelt  byggede,  som 
man  tidligere  tænkte  —  ligesaa  godt  som  Svampe  og 
Vandhaar,  naar  de  engang  ere  dannede,  udvikle  Kim  til 
Forplantning,  det  er  ingen  Tvivl  underkastet,  men  beviser 
ingenlunde,  at  de  kun  skulde  kunne  udvikles  af  allerede 
dannede  Kim. 

Jeg  troer  selv  at  have  gjort  en  afgjørende  Erfaring 
om  det  Modsatte  *).  Naar  man  lader  Mælk  staae  util- 
dækket, saa  samler  sig  paa  Overfladen  den  Del,  som  vi 
kalde  Fløde.  Udaf  den  hæver  sig  paa  den  tredie  eller 
fjerde  Dag  smaa  Ophøininger,  som  snart  blive  spidsere. 
De  bestaae  aabenbart  af  Mælkesubstants,  thi  under  Mikro- 


*)  Del  er  maaskee  ikke  overflødigt  at  gjøre  opmærksom  paa,  al  For- 
fatteren her  forsvarer  den  uholdbare  Lære  om  Selvdannelsen,  der 
forlængst  er  tilstrækkelig  gjendreven  og  bevist  ikke  at  existere. 
Men  man  har  ikke  villet  forstyrre  den  beremte  Forfatters  interes- 
sante Udvikling  af  hans  Anskuelser  ved  at  udelade  den  Deel  af 
den,  der  omhandler  dette  Spørgsmaal,  uagtet  hans  Raisonnement 
derom  neppe  kan  udholde  en  nøiere  Prøvelse. 

(Red.  Anm.) 

skopet  seer  man  de  for  Mælken  eiendommelige  smaa 
Kugler  i  dem.  Idet  disse  Spidser  blive  endnu  længere, 
fremkommer  der  Skillevægge  i  dem,  som  først  ere  dunkle 
og  synes  at  være  dannede  af  opløste  Mælkekugler.  Hele 
Overfladen  er  nu  ligesom  overtrukken  med  Fløielsspidser. 
Snart  blive  disse  Spidser  og  de  i  dem  værende  Skille- 
vægge lysere.  De  ere  nu  Skimmeltraade  og  udvikle  snart 
smaa  Hoveder,  som  endelig  uddanne  Kim  og  blive  til  Støv, 
som  enhver  udviklet  Skimmel.  Denne  Skimmel  synes 
aabenbart  at  have  dannet  sig  af  Mælkesubstantsen.  For 
nu  at  være  sikker  paa,  at  ikke  Frugtstøv,  udstrøet  af  en 
lignende  Skimmel,  skulde  være  faldet  paa  Mælken  og  der 
være  kommet  til  Udvikling,  lod  jeg  i  Archangel  en  Del 
Mælk,  strax  efter  at  den  var  kommet  af  Koen,  indeslutte  ] 
€t  Kar  og  tog  den  med  til  Kysten  af  Nowaja  Semlja.  Der 
2000  Werst  borte  fra  enhver  anden  opbevaret  Komælk 
stillede  jeg  det  aabent  hen  og  iagttog  den  samme  Udvik- 
lingsrække indtil  Skimmelens  fuldstændige  Uddannelse 
Her  kan  vel  den  Antagelse,  at  Skimmelkim  svævede  i 
Luften,  neppe  gjælde,  da  den  i  Polaregnen  saa  hyppige 
Regn  ikke  vilde  tilstede  en  saadan  Svæven,  dersom  man 
overhovedet  kunde  antage,  at  de  vilde  kunde  føres  saa 
langt  af  Luften.  Det  synes  altsaa  aabenbart,  at  der  i  det 
omtalte  Tilfælde  er  fremstaaet  en  Svamp,  thi  det  er  Skim- 
melen, uden  Kim.  Vi  kunne  derfor  heller  ikke  finde  det 
nødvendigt,  hvor  der  under  andre  Forhold  viser  sig  Skim- 
mel, der  at  antage  en  forudgaaet  Udstrøen  af  den  samme 
Arts  Kim. 

Men  vi  tør  endnu  gaae  videre  1  Næsten  overalt,  hvor 
med  Vand  overgydt  organisk  Stof  bliver  udsat  for  Luftens, 
Lysets  og  Varmens  Indflydelse,  indfinde  sig,  dersom  ikke 
en  høi  Grad  af  Raadenskab  indtræder,  meget  snart  lavere 

Dyr  og  Planter  i  Vædsken.  I  den  fri  Natur  maa  disse 
Infusorier  ganske  vist  hyppigt  være  udviklede  af  Kim,  som 
have  holdt  sig  levende  i  den  fugtige  Jord.  Men,  naar  vi 
see,  at  dyrisk  Mælk  gaaer  over  til  Skimmelplanter  uden 
Forældre,  saa  have  vi  ingen  Grund  til  ved  de  kunstige  Forsøg, 
ofte  med  destileret  Vand,  at  antage  Kim,  hvor  end  ikke  de 
nøiagtigste  Iagttagelser  have  paavist  dem.  Vi  maa  meget 
mere  følge  den  Overheviisning,  at  det  organiske  Stof  vel 
lettest  overgaaer  til  nyt  Liv,  naar  det  bliver  optaget  som 
Føde  i  en  alt  bestaaende  Livsproces,  men  at  det  ogsaa 
under  Indflydelse  af  Livsbetingelserne,  Varme,  Luft,  Lys 
og  Fugtighed,  frembringer  nye  Livsprocesser,  hvad  mang- 
foldige til  den  Ende  anstillede  Forsøg  synes  at  bevise. 
Men  forat  nyt  Liv  skal  opstaae  uden  foruddannet  Kim  maa 
det  organiske  Stof  først  opløses,  thi  man  tør  ikke  antage,  at 
Masser  af  Stof,  som  tidligere  have  været  levende,  umiddel- 
bart skulle  kunne  vaagne  op  eller  forbinde  sig  til  nyt 
Liv.  Der  hører  ogsaa  en  Forening  af  gunstige  Omstændig- 
heder til  en  saadan  Uddannelse,  og  Mængden  af  ny  op- 
staaende  Individer  er  altid  kun  meget  ringe  i  Forhold  til 
det  dertil  anvendte  organiske  Stof.  Levendegjørelsen  af  dette 
Stof  uden  foruddannet  Kim  er  derfor  forbundet  med  meget 
Tab,  meget  langsommere  end  den  sædvanlige  og  synes, 
idetmindste  nu,  kun  mulig  for  de  laveste  Livsformer.  Hvor 
hensigtsmæssig  er  derfor  ikke  Udstrøningen  af  talrige 
Kim! 

Uorganisk  Stofs  Overgang  til  organiseret  uden  en 
allerede  bestaaende  Livsproces  eller,  hvad  der  er  det 
samme,  uden  foruddannet  Kim,  er  derimod  endnu  meget 
langsommere  og  fordrer  en  endnu  langt  kraftigere  og 
længere  virkende  Forening  af  Livsbetingelserne,  —  hvis 
overhovedet     en     saadan     Overgang     nogensinde     finder 

Sted.  I  Virkeligheden  maa  man  tilstaae ,  at  ingen  lagt- 
tagelse,  som  har  villet  eftervise  Infusoriers  Fremkomst 
uden  forud  dannet  organisk  Stof  i  rent  Vand  paa  Mar- 
mor, Granit  eller  andre  Stenarter,  fortjener  Tiltro.  Be- 
vist er  denne  Overgang  endnu  slet  ikke«  Men  vi  tør 
sikkert  antage,  at  det  organiske  Stof  oprindelig  er  blevet 
lil  af  det  uorganiske  ved  de  almindelige  Livsbetingelsers 
Indvirkning,  fordi  dets  første  Fremtræden  paa  Jordkloden 
paa  denne  Maade  synes  os  at  stemme  mest  overens 
med  Naturens  øvrige  Virksomhed.  Men  da  denne  Over- 
gang foregaaer  saa  yderst  langsomt  og  under  saa  sjeldne 
Forhold,  at  den  endnu  ikke  med  Sikkerhed  har  kunnet 
paavises,  medens  derimod  Overgangen  mellem  det  allerede 
bestaaende  vegetative  og  animalske  Liv  sker  ulige  hur- 
tigere, er  det  iøinefaldende,  hvorledes  denne  maa  befor- 
dres ved  Udspredelsen  af  talrige  levende  Kim. 
.  ;  Men  om  man  end  maa  anerkjende  Hensigtsmæssig- 
heden og  Sparsomheden  i  Naturens  Husholdning,  saaledes 
som  denne  nu  bestaar,  ved  Overskuddet  af  frembragte 
Kim,  navnlig  af  de  lavere  Organismer,  opstaaer  maaskee 
dog  en  Tvivl:  om  da  ikke  denne  Husholdning  kunde  være 
en  ganske  anden.  »Almagten  kunde  jo  i  den  første  Skab- 
ningsakt  have  ladet  saamange  levende  Organismer  blive 
til,  som  kunde  faa  Plads  paa  Jorden  uden  bestandig  igjen 
at  give  dem  til  Pris  for  Undergangen«.  »Hvorfor«,  saa- 
ledes hører  man  ofte  spørges,  »er  der  da  ikke  evig  Fred 
paa  Jorden?« 

Det  være  langtfra  os  at  ville  svare  udførligt  paa  et 
saadant  Forslag  til  en  Verdensforbedring.  Dog  være  det 
tilladt  at  kaste  nogle  Blik  paa  den  forønskede  Tilstand, 
for  at  sammenligne  den  med  den  bestaaende  og  erkjende, 
paa   hvilken  Side   de   rigeste  Velgjerninger  ere  udstroede. 

Der  skal  allsaa  ingen  Undergang  være  paa  Jorden!  Intet 
Dyr  skal  fortære  noget  Levende.  Men  da,  saa  synes  det, 
kunde  heller  ingen  Forplantning  finde  Sted,  thi  hvor  skulde 
Individernes  voxende  Antal  finde  Plads?  Endnu  mindre 
maatte  Dyrene  have  Trang  til  Næring,  thi  om  man  end 
vilde  anvise  dem  Jordklodens  uorganiske  Masse  som  Spise- 
kammer, saa  vilde  dog  selv  dette  Forraad  snart  være  for- 
brugt, og  hele  den  levende  Skabning  maatte  høre  op  af 
Mangel  paa  Næring,  medens  nu  Jordskorpens  livløse  Masse 
uendelig  langsomt  gaaer  over  til  organisk  Stof  og,  efter  engang 
at  være  bleven  levende,  befinder  sig  i  en  uendelig  Omsætning* 
Og  hvad  vilde  vi  have !  De  samme  Blomster  paa  vore  Marker, 
de  samme  Fiske  i  vore  Damme,  de  samme  Fugle  i  vore 
Skove  —  med  et  Ord  de  samme  Individer  af  Planter  og 
Dyr  fra  den  første  Fremkomst  indtil  nu,  uden  Ungdom  og 
Alderdom.  Der  vilde  kun  være  Mangfoldighed  i  Rummet, 
ingen  i  Tid.  Hvor  er  nu  den  største  Rigdom  paa  Liv, 
naar  Individerne  i  utallige  Rækker  følge  paa  hinanden,  og 
alt  Levende  har  sin  Udvikling,  sin  Ungdom  og  sin  Alder- 
dom? eller  naar  de  samme  Individer  bestaae  i  evig  Ens- 
formighed? Og  hvilket  Værd  havde  denne  Tilværelse  uden 
Nydelse  af  Næring,  uden  Parring,  uden  Omsorg  for  Un- 
gerne !  Thi  dette  er  jo  alle  de  dyriske  Nydelser.  Uden  den 
vare  Dyrene  lige  med  livløse  Klodser,  og  for  at  fjerne 
Døden,  havde  man  ophævet  Livet.  Vilde  man  give  Dyrene 
aandelige  Nydelser,  for  at  Livet  skulde  beholde  Værd  for 
dem,  saa  maatte  man  ikke  alene  lade  dem  træde  ind  i 
Menneskets  Rige,  men,  da  de  ikke  havde  nogen  dyrisk 
Trang,  stille  dem  endnu  høiere.  Den  Forbedring,  som 
man  havde  indført,  bestod  altsaa  deri,  at  man  havde 
Væsner  med  aandelige  Fordringer  i  dyrisk  Skikkelse.  Nu 
finde  vi  derimod  i  Verden,  saaledes  som  den  er,  Menne- 

sket  med  sine  aandelige  Fornødenheder  og  ved  Siden  af 
ham  Dyre-  og  Planteverdenen  som  hans  levende  Spise- 
kammer. 

Dette  er  i  Virkeligheden  det  bestaaende  Forholds 
Væsen.  Lad  os  tænke  os  en  rig  Mand,  som  har  indbudt 
mange  Gjæster  for  med  dem  at  glæde  sig  over  sin  Rig- 
dom 1  Han  vil  opsamle  Spiseforraad  til  de  ventede  Gjæster, 
men  Forraadet  vil  dog  slippe  op  under  Festen,  og  han 
maa  lade  Gjæsterne  gaae  bort,  naar  alt  er  fortæret.  Lad 
os  derimod  tænke  os  en  Mægtigere ,  som  besidder  den 
Kraft,  at  lade  Spiseforraadene  selv,  saalænge  de  ikke 
bruges,  glæde  sig  ved  deres  Tilværelse  —  vilde  han  ikke 
derved  i  uendelig  høi  Grad  udvide  sin  Flensigt  at  udbrede 
Nydelse?  Naar  han  bød  sine  Spiseforraad  uophørligt  at 
supplere  og  formere  sig,  vilde  han  da  ikke  kunne  beværte 
sine  Gjæster  uden  Ophør?  Og  naar  Gjæsterne  selv  for- 
nyedes, vilde  han  da  ikke  kunne  beværtb  et  uendeligt 
Antal?  Nu,  denne  Fest  bestaaer  siden  det  første  Menneske- 
pars Fremkomst.  Menneskets  Spiseforraad  er  den  levende 
Natur,  og  hvad  han  tager  af  Forraadet,  maa  han  igjen  give 
tilbage  efterat  have  gjort  Brug  deraf.  Værten  —  skal  jeg 
nævne  ham?  Hans  mægtige  Ord:  Bliv!  med  hvilket  han 
anrettede  Gjæstebudet,  virker  endnu!  Han  lader  selv  det 
Spiseforraad,  som  han  har  beredet  Mennesket,  uophøriigt 
fylde  Bordet.  Efter  endt  Maaltid  indbyder  han  Mennesket 
til  sig,  for  at  gjøre  Plads  for  de  Efterkommende;  Spise- 
forraadet  bød  han  evigt  at  blive  Spiseforraad,  men  tillod 
det  ogsaa  evigt  at  sidde  ved  Bordet  i  Tilværelsens  vexlende 
Former.  »Følgener«,  for  at  tale  med  Buckland,  »at 
Land  og  Hav  ere  befolkede  med  Myriader  af  levende 
Væsener,  hvis  Livsglæder  først  ende  med  deres  Tilværelse, 
og  som  med  Lyst  opfylde  deres  korte  Tilværelses  Hensigt. 

Livet  er  for  hvert  enkelt  Individ  en  Skueplads  for  bestandig 
festlig  Glæde  i  Overflødighedens  Land ;  og  naar  en  uventet 
Død  afskjærer  dets  Løb,  saa  betaler  det  med  en  ringe 
Afgift  den  store  Gjæld ,  som  det  har  gjort  hos  den  fælles 
Kapital  af  dyrisk  Næring,  hvoraf  dets  Legemes  Stoffer  ere 
tagne.  Saaledes  bliver  det  almindelige  Livs  store  Drama 
bestandig  vedligeholdt;  og  om  end  de  enkelte  Skuespillere 
vexle,  ere  dog  de  samme  Roller  uddelte  til  andre  og 
igjen  andre  Slægter,  som  i  det  uendelige  forynge  Jordens 
Aasyn  og  Dybets  Barm  med  nyt  Liv  og  Lykke ». 

»Bliv«  og  ikke  »bestaa«  var  det  Magtsprog  som 
kaldte  Naturen  til  Liv.  Uophørlig  Bliven  og  ikke  uophørlig 
Bestaaen  er  altsaa  Maalet  i  Naturens  Husholdning.  Kun 
derved  er  Livets  uendelige  Mangfoldighed  i  Tiden  som  i 
Rummet  mulig.  Men  deri  er  ogsaa  den  Nødvendighed 
begrundet,  at  der  af  enhver  Forstyrrelse  maa  fremgaae 
Formerelse  af  Liv.  Længe  før  Menneskets  Fremkomst  have 
de  voldsomste  Omvæltninger  af  Jordoverfladen,  hvorved 
Klipper  knustes,  fundet  Sted.  Ødelæggende  Oversvøm- 
melser have  udgydt  de  sønderknuste  Klipper  vidt  og 
bredt.  Derved  blev  der  givet  Menneskets  Have  og  Ager 
det  første  Underlag,  thi  i  Klippegrus  trives  Plantelivet 
hurtigere  end  paa  den  faste  Klippe,  hvor  der  kun  voxer 
overordentligt  lidt,  og  dette  Lidet  kun  langsomt.  Men 
ogsaa  i  Klippegrus  trives  Planterne  endnu  temlig  lang- 
somt, naar  det  ikke  er  blandet,  og  desto  kraftigere,  jo 
mangfoldigere  de  mellem  hinanden  blandede  Grundstoffer 
ere.  Jo  voldsommere  altsaa  og  jo  mere  udbredte  For- 
styrrelserne vare,  jo  mere  de  blandede  Kalkgruset  med  Granit 
og  Skifer,  desto  bedre  forberedte  de  Livet.  Den  langsomme 
Forvittring,  som  Khppen  desforuden  undergaaer  ved  Elemen- 
ternes Indvirkning,  kommer  ogsaa  Livet  tilgode     Det  første 

Plantedækkes  Undergang  begunstigede  Udviklingen  af  det 
følgende.  Saaledes  blev  den  oprindelig  ufrugtbare  Jord 
gjødet  ved  Døden.  Heller  ikk(3  de  organiske  Dannelser, 
som  under  følgende  Forstyrrelser  skjultes  i  den  beskyttende 
Jordskorpe,  ere  tabte  for  bestandigt!  De  Forraad  af  en 
umaadelig  Fortids  kraftige  Planteliv,  som  ligge  begravede 
i  de  uendelige  Kullag,  varme  os  efter  Aarlusinder  og 
oplive  vor  Industri.  Myriader  af  Dyrelevninger  i  Kalk,  i 
Kridt  og  lignende  Dannelser  maa,  naar  vi  knuse  dem, 
gjengive  det  almindelige  Kredsløb  det  Forraad  af  organiske 
Stoffer,  som  de  muligvis  endnu  indeholde. 

Naar  vi  i  en  indskrænket  Kortsynetheds  Øieblikke 
tage  smertelig  Del  i  de  mange  Forstyrrelser  i  det  dyriske 
Liv  i  Nutiden,  saa  sker  det  kun  af  en  Vildfarelse,  idet  vi 
overføre  Menneskets  Personlighed  paa  Dyreverdnen.  Thi 
afset  fra,  at  den  voldsomme  Død  for  et  større  Dyr  i 
Reglen  er  meget  hurtig  og  foraarsager  langt  færre  Lidel- 
ser end  Døden  ved  Alderdom,  saa  gjøre  Dyrene  ingen 
Fordring  paa  at  leve  bestandig,  og  de  have  ingen  Kund- 
skab om  Sandsynligheden  af  en  tidlig  Død,  som  vilde 
ængste  Mennesket.  De  have  kun  Fordring  paa  Øieblikkets 
Nydelse,  og  denne  Regning  er  afsluttet  med  hvert  Minut. 

Kun  Mennesket  er  der  givet  Haab  om  en  Fremtid. 
Han  tør  med  Tillid  tro,  at  Naturens  Husholdning  er  ind- 
rettet til  hans  Brug,  thi,  naar  han  skuer  tilbage  til  For- 
tiden, ser  han,  at  hans  Slægt  først  kom  tilsyne  paa 
Skuepladsen,  da  Husholdningen  havde  bestaaet  længe  nok 
til  at  faae  frembragt  det  tilstrækkelige  Forraad  af  Næring, 
og  seende  ind  i  Fremtiden  erkjender  han,  at  Forraadet 
af  organisk  Stof  maa  forøges  for  ham,  og  at  kun  de  For- 
mer af  organiske  Væsner  vedvarende  ville  formere  sig,  som 
han  kan  anvende  til  Brug  for  sig.  —  Men  ikke  alene  paa 

hele  Slægtens  Vedvaren,  men  ogsaa  paa  vor  egen  In- 
dividualitets Bestaaen  er  den  Tillid,  som  besjæler  os, 
rettet.  Bliver  denne  Tillid  ikke  svækket  ved  at  see  paa 
Individernes  Undergang  i  Plante-  og  Dyreverdenen?  Sik- 
ikerlig  maa  det  Krav,  vi  gjøre  paa  Udødelighed  for  os  selv, 
være  den  dybeste  Grund  til  det  Ønske  at  see  mindre 
Undergang  i  Naturens  Husholdning.  Vor  Følelse  sættes  i 
Bevægelse  ved  at  betragte  Forgjængeligheden  hos  Dyrene, 
med  hvilke  vi  føle  os  beslægtede,  naar  vi  ikke  levende 
erkjende,  at  vor  dyriske  Natur  kun  er  en  Bærer  af  en 
høiere  Form  for  Tilværelsen. 

Et  omfattende  Blik,  kastet  paa  hele  Skabelsen  ,  maa 
derimod,  selv  uden  anden  Forsikkring,  bestyrke  vort  Haab. 
Vi  finde  aldrig,  at  nogen  Tilstand  ophører,  uden  at  den 
nødvendig  betinger  en  ny  Tilstand,  altsaa  aldrig  Tilintet- 
gjørelse,  men  kun  Forandring,  og  denne  Forandring  er 
mer  eller  mindre  et  Fremskridt.  Enhver  Form  af  en  For- 
andring underkastet  Tilværelse  betinger  en  høiere  Form  af 
Tilværelse.  Livløse  Masser  kredse  om  en  Sol ,  skri- 
dende frem  i  Rummet  med  dem,  og  denne  Bevægelse  i 
Rummet  frembringer  og  udbreder  paa  dem  Betingelserne 
for  det  organiske  Liv ,  de  blive  ved  Bevægelsen  Livets 
mekaniske  Bærere.  I  den  organiske  Verden  er  der  stadig  en 
Overgang  af  det  organiske  Stof  fra  en  Form  til  en  anden 
—  altsaa  Bevægelse  i  Organisationen,  —  hvis  sidste  Resultat 
er,  at  den  levende  Verden  bliver  den  organiske  Bærer  for 
det  legemlige  Menneske,  ligesom  dette  er  en  nødvendig 
Betingelse  for  Uddannelsen  af  det  aandelige.  Lod  det  sig 
tænke,  at,  hvor  Fordringerne  paa  Bestaaen  komme  til 
Bevidsthed,  netop  der  Fremskridtet  til  høiere  Former  for 
Tilværelsen  skulde  ophøre?  Tilbageblikket  paa  de  lavere 
Former  af  Tilværelse  kan  ikke  andet  end  gjøre  en  Videre- 

qdvikliag  af  Aanden  sandsynlig.  Vor  Attraa  efter  selvr 
stændig  Bestaaen  bestyrkes  ved  den  Iagttagelse ,  at  i 
Skabningernes  Rige  bliver  Individualitetens  Maal  og  Værd 
bestandig  større,  Afhængigheden  af  Massen  bestandig  mindre. 
Planeten  lyder  kun  Massens  Love.  Krystallen  har  sin 
egen  Lov  i  sin  Form,  men  den  kan  kun  bevare,  ikke  frem- 
bringe den.  I  Planten  er  Individualiteten  forhøiet  til  Ny- 
dannelse efter  medfødte  Love  —  men  endnu  er  den  fæstet 
til  Jordbunden,  dens  Verden  er  det  Sted,  hvorpaa  Frøet 
faldt.  Dyret  har  et  høiere  Trin  af  Individualitet,  idet  det 
føler  og  begjærer,  d.  e.  idet  det  mærker  Yderverdenens 
Indvirkning  paa  dets  Individualitet,  og  stiller  sig  selv  lige- 
overfor Yderverdenen.  Denne  Yderverden  er  tillige  ud- 
videt; paa  Planten  virker  den  kun,  forsaavidt  den  umiddelbart 
berører  dens  Legeme;  ved  sine  Sandser  føler  Dyret  i  det 
Fjerne.  Ligeledes  har  det  den  Evne,  at  forandre  Sted 
efter  eget  Valg;  kun  paa  Udviklingens  første  Trin  er  det 
fængslet  til  den  Plet,  hvor  det  fostres ;  senere  bliver  det  en 
fri  Beboer  af  Jordkloden.  Men  endnu  staaer  det  kun  i  For- 
hold til  denne  alene.  —  Ligesom  Dyret  foruden  denne 
dyriske  Natur  ogsaa  har  optaget  den  vegetative  (Nydannel- 
sen) som  Bærer  af  hin,  saaledes  besidder  Mennesket  baade 
den  vegetative  og  den  animalske  Natur  som  Bærer  af  en 
tredie,  den  aandelige.  Men  denne  er  ikke  mere  ind- 
skrænket til  Jordbunden.  Det  aandelige  Menneske 
staaer  i  Forhold  til  den  hele  Skabelse  og  dens  aandelige 
Ophav.  I  ham  alene  af  alle  Jordens  Beboere  er  der 
religiøs  Trang,  eller  hvorledes  man  ellers  vil  benævne  denne 
Anen  af  det  Uendelige,  denne  Længsel  efter  det  Evige, 
som  har  bevæget  Menneskeslægtens  Historie  og  speiler 
sig  i  mangfoldige  Religionsformer.  Denne  Trang  er 
den    skarpeste    og    dybest    gaaende  Modsætning 

mellem  ham  og  Dyret.  Man  kan  have  forskjel- 
lige  Meninger  om,  hvorvidt  Dyrene  have  Dømmekraft  og  i 
hvilken  Grad;  man  kan  selv  stride,  om  de  have  Fornuft, 
thi  dette  kommer  an  paa,  hvilket  Begreb  man  vil  give 
dette  Ord;  men  det  er  unægteligt,  at  kun  Mennesket 
er  Troen  givet.  Hans  Tilværelse  kan  derfor  ikke  være 
knyttet  til  Forbindelsen  med  Jordkloden.  Tanken  paa 
Udødelighed  er  Udødelighedens  første  Yttring. 

Saaledes  fører  Betragtningen  af  Naturen  os  til  den  samme 
Lære,  som  Skriften  udtrykker  med  barnlige  Ord.  Den 
bringer  os  til  at  tro,  at  vi  ikke  ophøre  med  Døden.  Men 
den  giver  os  ogsaa  Troen  paa,  at  vi,  efterat  Forbindelsen 
med  Jordkloden  er  ophævet,  først  i  Sandhed  blive  Borgere 
af  det  hele  Verdensalt,  og  lader  os  haabe,  at  denne  Til- 
stand ikke  vil  være  uden  Fremskridt. 


sbTOllK  i?>odyll  ni 


Den  atmoslEænske  Lnft  og  dens  Bestanddele. 

Tildeels   med  Åfbenytlelse  af  Joh.  Mullers  Physik, 


ved  Carl  Søholm. 


I  idiigere  antog  man  den  atmosfæriske  Luft  for  et  Element 
eller  et  Grundstof,  men  Ghemien  har  lært  at  dette  ikke  er 
Tilfældet,  men  at  man  tvertimod  kan  opløse  den  i  2 
andre  enkelte  Stoffer,  Ilt  og  Kvælstof,  med  en  ringe  Ind- 
blanding af  Kulsyre  og  Vanddampe.  Denne  Opdagelse 
gjorde  Lavoisier  i  Aaret  1777,  men  Gay-Lussac  og 
tlumboldt  bestemte  Sammensætningen  nøiagtigt  1801. 
De  viste  nemlig  at  i  100  Pund  atmosfærisk  Luft  indeholdes 
omtrent : 

77  Pund  Kvælstof 

23     —     Ilt, 
idet  vi  her  ikke  tage  Hensyn  til  de  andre  i  meget  ringe 
Mængde  indblandede  Stoffer. 

Af  disse  Luftarter  er  Ilten  uden  Tvivl  dea  mærke- 
ligste, skjøndt  de  paa  en  vis  Maade  kunne  siges  at  være 
lige  mærkelige  begge.  Af  den  Mængde^Grundstofter,  Ghemien 
har  fremstillet,  er  Ilten  det  hyppigste,  idet  -J-  af  Jordskorpens 
Vægt  bestaaer  af  Ilt.  Vandet  indeholder  omtrent  89  pGt. 
Denne  Luftart  er  lidt  tungere  end  den  atmosfæriske  Luft, 
men  har  ligesom  denne  hverken  Farve,  Lugt  eller  Smag. 
Til    dens    mærkeligste  Egenskaber   henhøre,   at  et  Lys  i 

den  brænder  med  langt  større  Klarhed  og  Glands,  men 
tillige  meget  hurtigere  end  sædvanligt.  En  glødende  Spaan 
vil  i  den  bryde  i  Flamme  og  brænde  med  stor  Livlighed 
og  en  blændende  Glands.  Et  antændt  Stykke  Fyrsvamp 
brænder  deri  med  klar  Flamme,  medens  det  som  bekjendt 
i  den  atmosfæriske  Luft  kun  gløder.  Ja  selv  Jern  og  Zink 
brænde  i  Ilten  med  et  glimrende  Lys.  Dyr  aande  med 
større  Behag  deri,  men  den  forøger  Blodcirkulationens 
Hastighed,  ophidser  Dyret  og  dræber  det  tilsidst.  Det  er 
vel  livfuldere  og  kraftigere  deri  end  i  Atmosfæren,  men 
dets  Liv  ogsaa  kortere,  ganske  som  med  det  brændende  Lys. 
Ved  intet  hidtil  bekjendt  Trykforhold  og  ved  ingen- 
somhelst  Varmeformindskelse  er  det  lykkedes  at  erholde 
Ilten  i  flydende  Tilstand.  I  luftformig  Tilstand  vindes  den 
temmelig  let  ved  Opvarmning  af  forskjellige  iltholdige  For- 
bindelser, f.  Ex.  Bruunsteen,  rød  Qviksølvilte.  Ilten  indgaaer 
Forbindelser  med  næsten  alle  Grundstoff'erne  under  Ud- 
vikling af  Varme,  ofte  ogsaa  af  Lys;  det  er:  Legemerne 
brænde  i  Ilten  og  træde  derved  i  Forbindelse  med  den  i 
bestemte  Forhold.  Ilten  opbruges  under  denne  Forbrænding, 
og  de  dannede  Forbindelser  kaldes  Ilter.  De  veie  ligesaa 
meget  som  den  forbrugte  Ilt  og  det  forbrændte  Legeme  til- 
sammen. Ilt  er  det  Stof,  der  nærer  Forbrændingen,  og 
enhver  i  det  daglige  Liv  forekommende  Forbrænding  be- 
roer paa  Atmosfærens  Ilt*).  Det  er  altsaa  af  Vigtighed 
deels  at  tilføre  Ildstedet  frisk  Luft,  deels  at  bortskaife  de 
under  Forbrændingen  dannede  luftformige  Stoffer.  Dette 
er  Grunden  til  at  vi  anvende  Lampeglas  og  Skorstene. 
Ved  den  stærke  Varme  udvider  Luften  i  Cylinderen 
sig,    bliver    altsaa    lettere    og    stiger   hurtigere    tilveirs, 


•)  Jo  mere  Ilt  der  tilføres,  desto  livligere  foregaaer  Forbrændingen. 

medens  den  kolde  Luft  udenfra  forneden  trykkes  ind  i 
Cylinderen,  og  af  denne  tvinges  til  at  passere  tæt  forbi 
Flammen.  Herved  forøges  Forbrændingens  Livlighed  og 
derved  Varmen  og  Lysudviklingen.  Ganske  paa  samme 
Maade  forholde  Skorstene  sig,  og  det  er  klart,  at  de  snevre 
maa  befordre  Luftens  Tilstrømning  gjennem  Risten  hurtigere 
end  de  vide.  Ved  de  simplere  Lamper  kan  Luften  kun 
faae  Adgang  til  den  udvendige  Side  af  Vægen.  Derfor 
foregaaer  Forbrændingen  kun  paa  den  ydre  Side,  hvilket 
Flammens  mørke  Indre  ogsaa  viser.  Men  anvender  man 
cylindriske  Væger  og  aabner  Luften  Adgang  ogsaa  til  den 
indvendige  Side,  faaer  man  et  langt  klarere  Lys  og  en 
fuldstændigere  Forbrænding.  Saadanne  Lamper  kaldes  efter 
Opfinderen  argandske  eller  Lamper  med  dobbelt  Lufttræk. 
Foruden  det  Stof,  der  nærer  Forbrændingen, 
bliver  ved  denne  to  Størrelser  at  mærke:  Antændelses- 
temperaturen og  Brændmaterialet.  I  den  atmo- 
sfæriske Luft  er  ved  det  samme  Stof  i  samme  Form  An- 
tændelsestemperaturen altid  den  samme,  ved  de  forskjellige 
Stoffer  derimod  forskjellig.  Dette  Forhold  sees  meget 
tydeligt  ved  den  almindelige  Svovlstikke.  Ved  Gnidning 
udvikles  her  paa  et  enkelt  Punkt  en  Temperatur  af  60^, 
hvorved  Fosforet  antændes,  men  ved  sin  Forbrænding  frem- 
bringer dette  en  Temperatur  af  260^,  hvorved  Svovlet 
brænder,  og  dette  udvikler  nu  saa  stærk  en  Varme,  at 
Træets  Kulstof  kommer  i  Brand.  Det  Brændmateriale,  vi 
i  Almindelighed  anvende,  bestaaer  af  Kulstof,  Ilt,  Brint, 
en  Luftart,  der  i  Forbindelse  med  Ilt  danner  Vand,  og  en 
Deel  uvæsenhge  Stoffer,  der  efter  Forbrændingen  blive 
tilbage  som  Aske.  Baade  Kulstof  og  Brint  forekomme 
i  alle  organiske  Legemer,  saavel  animalske  som  vegetabilske. 
Brinten  er  ligesom  Ilten  en  Luftart  uden  Farve,  Luft  eller 

Smag  og  kan  ligesaalidt  som  den  bringes  i  flydende  Til- 
stand. Den  er  især  mærkelig  ved  sin  Lethed,  idet  den 
nemlig  er  14^  Gang  lettere  end  den  atmosfæriske  Luft. 
Den  er  fremdeles  brændbar.  Vel  er  dens  Lysstyrke  kun  ringe, 
men  dens  Varmeudvikling  overordenlig  stærk.  Ved  For- 
brænding af  1  Pd.  Brint  med  8  Pd.  Ilt  frembringes  den 
største  Varme,  vi  ere  istand  til  at  udvikle  (omtr.  4000^). 
Produktet  af  denne  Forbrænding  er  Vand.  Det  var  Lavoisier, 
der  først  gjorde  denne  Opdagelse  i  den  sidste  Halvdeel 
af  forrige  Aarhundrede.  Ved  Forbrænding  af  Kulstof  i 
Ilt  frembringes  Kulsyre,  som  vi  allerede  have  nævnt 
som  en  af  Luftens  Bestanddele.  Med  Brint  forbinder 
Kulstof  sig  til  Kulbrinteluft  eller,  som  vi  i  Almindelighed 
kalde  den,  Gas.  Ved  et  simpelt  Forsøg  ville  vi  fremstille 
denne  Luftart,  saa  meget  mere  som  det  kan  tjene  til  at 
oplyse  den  ufuldstændige  Forbrænding.  Fylde  vi  en 
Retort  tildeels  med  Spaaner  og  tillukke  dens  Aabning 
med  en  Prop,  hvorigjennem  gaaer  f.  Ex.  Røret  af  en 
Kridtpibe,  og  opvarme  vi  nu  Retorten  over  en  Vinaands- 
lampe,  da  maa  de  luftformige  Stoffer,  som  dannes,  gaae 
ud  igjennem  Røret.  Her  kunne  de  antændes  og  brænde 
da  med  en  klar  Flamme.  1  Retorten  blive  tilsidst  Trækul 
tilbage,  da  disse  paa  Grund  af  Mangel  paa  Ilt  ikke  have 
kunnet  forbrænde.  Luften,  der  strømmer  ud  af  Røret,  er 
dannet  ved  Forbindelse  af  Spaanernes  Brint  og  Kulstof. 
Det  er  altsaa  Gas.  -Heraf  see  vi  tillige  at  ikke  flygtige 
Legemer  ikke  brænde  med  Flamme.  De  kunne  kun  gløde. 
Brinten  brænder  meget  let  og  med  Flamme,  Kulstoflet 
uden  Flamme.  Dette  er  Grunden  til,  at  vore  Brænd- 
materialier  i  Begyndelsen  frembringe  Flamme,  men  senere, 
naar  de  flygtige  brændbare  Stoffer  ere  uddrevne  ved  Varmen, 
kun    brænde    med  Glødning.     Puster  man   et  almindeligt 

Tællelys  ud,  udsender  Tanen  en  ildelugtende  Røg,  som 
bestaaer  af  de  Luftarter,  hvortil  Tællen  ved  Varmen  bliver 
forvandlet.  Der  foregaaer  en  ufuldstændig  Forbrænding, 
thi  man  kan  atter  tænde  den  opstigende  Røg.  Paa  samme 
Maade  opstaaer  enhver  Røg  eller  Sod  ved  Legemernes 
ufuldstændige  Forbrænding.  Naar  Lyset  eller  Lampen  oser, 
foregaaer  ligeledes  en  ufuldstændig  Forbrænding,  som 
har  sin  Grund  i  Mangel  paa  Ilt.  Kønrøg  er  et  Produkt 
af  en  saadan.  Den  Flamme,  vi  have  seet  fremkomme 
ved  flygtige  Legemers  Forbrænding,  kan  nu  være  lysende, 
naar  der  i  den  forekomme  fiiutdelte,  faste  Legemer,  eller 
ikke  lysende,  naar  dette  ikke  finder  Sted.  Det  Sidste 
er  Tilfældet,  naar  Brint  brænder,  thi  den  indeholder  ingen 
faste  Dele.  Dog  er  Brintflammen  istand  til  at  frem- 
bringe et  overordenlig  stærkt  Lys,  naar  man  lader  den 
indvirke  paa  Kridt.  Flammens  Lysevne  beroer  nemlig 
ikke  alene  paa  de  glødede  Legemers  Beskaffenhed,  men 
ogsaa  paa  dens  egen  Temperatur,  og  Brintflammen  er  jo 
den  varmeste  af  alle.  I  en  lysende  Flamme,  f.  Ex.  af  et 
Voxlys,  kunne  vi  adskille  forskjellige  Dele:  I  Midten  den 
mørke  Kjærne  af  Kulbrinteluft  (Gas),  som  bestaaer  afVoxets 
Kulstof  og  Brint,  men  som  her  ikke  brænder,  fordi  den 
atmosfæriske  Luft  ikke  kan  trænge  ind  til  den;  udenom 
denne  et  klartlysende  Parti  af  Kulbrinte  med  mindre 
Kulstof,  som  er  i  Begreb  med  at  forbrænde,  og  hvori 
der  svæver  en  Mængde  fiintdelte,  glødende  Kulpartikler; 
yderst  et  tyndt  neppe  synligt  Hylster,  hvor  disse  Kuldele 
forbrænde.  Dette  Parti  indeholder  den  største  Varme. 
Flammens  spidse  Form  hidrører  fra,  at  de  ophedede 
Luftarter  stige  tilveirs,  og  at  der  stedse  kommer  frisk 
Luft  til  fra  neden. 

Undertiden  forbinder  Ilten  sig  med  Legemer,  uden  at 
der  egentlig  foregaaer  nogen  Forbrænding.  Saaledes  iltes 
Fosfor  i  Luften  til  Fosforsyrling.  Og  ved  Indvirkning  af 
Vand,  som  har  den  mærkelige  Egenskab  at  indsuge  Ilt  af 
Atmosfæren,  og  som  derfor  igjen  kan  afgive  denne  Ilt  til 
de  Legemer,  det  kommer  i  Berøring  med,  iltes  Jern  (til 
Rust),  Kobber,  Zink  og  flere  Metaller. 

Efter  nu  at  have  omtalt  Forbrændingen  ville  vi  gaae 
over  til  Kvælstoffet  og  Kulsyren,  væsenlige  Bestand- 
dele af  Atmosfæren,  da  vi  først  derved  fuldkomment  ville 
kunne  forstaae  den  Forbrænding,  der  foregaaer  ved  Dyrenes 
Aandedræt,  og  de  chemiske  Virkninger,  Atmosfæren  har 
paa  Planterne.  Hvad  nu  for  det  Første  Kvælstoffet  an- 
gaaer,  da  er  det  en  farveløs  Luftart  uden  Lugt  og  Smag, 
der  er  lidt  lettere  end  den  atmosfæriske  Luft.  Medens 
Ilten  kan  forbinde  sig  saagodtsom  med  alle  Grundstoffer, 
udmærker  Kvælstoffet  sig  netop  ved  ikke  umiddelbart  at 
kunne  træde  i  Forbindelse  med  noget.  Træ  kan  ikke 
brænde  i  Kvælstof,  Dyr  kunne  ikke  aande.  Planter  ikke 
leve  deri.  Dog  forekommer  det  overordenlig  hyppigt: 
omtrent  77  pCt.  af  den  atmosfæriske  Luft  bestaaer  af 
Kvælstof,  og  det  fremtræder  næsten  i  alle  animalske  og 
vegetabilske  Legemer.  Dens  Bestemmelse  er  aabenbart 
at  dæmpe  Iltens  Virkninger,  da  de  organiske  Væsener  ikke 
vilde  kunne  udholde  den  ublandede  Ilts  hæftige  Ind- 
flydelse. Enhver  elektrisk  Gnist,  der  farer  igjennem 
Luften,  bevirker  langs  hele  sin  Bane  en  Forening  af  Kvæl- 
stof og  Ilt  til  Salpetersyre,  et  Stof,  der  er  meget 
vigtigt  for  Planterne,  og  som  den  faldende  Regn  udvasker 
af  Atmosfæren  og  tilfører  Jorden.  Medens  Ilt,  Brint  og 
Kvælstof  ere  Grundstoffer,  er  Kulsyren,  der  vel  udgjør  en 
ringe,   men  i   sine   Virkninger  overordenlig  vigtig  Del  af 

Atmosfæren,  et  sammensat  Stof,  dannet  ved  at  75  Vægt- 
dele Kulstof  ere  traadte  i  Forbindelse  med  200  Vægtdele 
Ilt.  Den  er  farveløs,  en  halv  Gang  tungere  end  atmo- 
sfærisk Luft,  og  ligesom  Kvælstof  slukker  den  Ud  og 
standser  Aandedrætlet.  Medens  den  atmosfæriske  Luft 
ikke  ved  nogen  Kuldegrad  eller  noget  Tryk  kan  fortættes 
til  en  Vædske,  lader  Ikilsyren  sig  ved  et  meget  stærkt 
Tryk  og  ved  betydelig  Afkøling  forvandle  til  en  farveløs 
Vædske,  som  rigtignok,  naar  den  befries  fra  Trykket, 
overordenlig  hurtigt  fordamper  og  derved  (see  Afhandl, 
om  den  bundne  Varme)  frembringer  en  Kuldegrad  af 
omtrent  80^.  Naar  denne  Luftart  blandes  med  Kalkvand, 
gjør  den  dette  mælkehvidt  og  danner  i  Forbindelse  med 
Kalken  kulsuur  Kalk.  I  1000  Pd.  atmosfærisk  Luft  inde- 
holdes ikkun  i  Pd.  Kulsyre,  og  dog  betinger  dens  Tilstede- 
værelse al  Vegetation.  Planterne  indaande  nemlig  Luftens 
Kulsyre,  udaande  Ilten,  der  jo  udgjør  over  f  af  Kulsyren, 
men  beholde  Kulstoffet,  som  udgjør  en  meget  væsenlig 
Deel  af  alle  Plantestoffer.  Men  herved  maatte  Kulsyre- 
mængden i  Atmosfæren  efterhaanden  blive  mindre,  tilsidst 
forsvinde  og  derved  tilintetgjøre  al  Vegetation,  hvis  ikke 
Naturens  skjønne  Indretning  sørgede  for,  at  Kulsyren  be- 
standig blev  erstattet.  Vi  have  seet,  at  derved  enhver 
Forbrænding  af  organiske  Stoffer,  enten  de  nu  have 
Form  af  Steenkul,  Trækul,  Tørv  eller  Brænde,  eller 
Gas,  Olie  eller  Tælle,  bestandig  udvikles  Kulsyre.  Hver 
en  Skorsteen,  hvert  et  Lampeglas  er  en  Kanal,  hvor 
igjennem  der  tilføres  Atmosfæren  Kulsyre.  Naar  Løvet 
om  Efteraaret  falder  til  Jorden  og  opløses,  naar  Træ  ell^r 
dyriske  Stoffer  forraadne,  da  skeer  dette  ikke  uden  en 
Kulsyretribut  til  Atmosfæren.  Alle  de  Næringsmidler, 
Menneskene    eller   Dyrene   tage  til  sig,    de  være  sig  nu 

animalske  eller  vegetabilske,  indeholdu  alle  Kulstof,  som 
i  Legemet  gjennem  en  Række  af  Processer  omdannes 
til  Blod.  Men  i  Lungerne  udsættes  Blodet  for  Luftens 
Indvirkning.  Der  foregaaer  en  formelig  Forbrænding  i 
Lungerne,  som  paa  den  ene  Side  har  tilfølge,  at  der  til- 
føres Legemet  Varme*),  paa  den  anden,  at  der  ved  Kul- 
stoffets og  Iltens  Forbindelse-  udvikles  Kulsyre,  som 
Mennesker  og  Dyr  udaande.  Men  ovenfor  have  vi  seet, 
at  alle  organiske  Stoffer,  altsaa  ogsaa  Næringsmidlerne, 
forud€n  Kulstof  indeholde  Brint,  som  ligeledes  i  Lungerne 
forbrænder  med  Atmosfærens  Ilt  til  Vand.  At  vi  nu  virkehg 
udaande  baade  Kulsyre  og  Vanddampe  lader  sig  let  vise. 
Naar  man  aander  paa  et  Speil  seer  man,  at  dette  bliver 
bedugget:  det  er  den  udaandede  Lufts  Vanddampe,  der 
fortætte  sig  i  Draabefornj  og  afsætte  sig  paa  det  kolde  Glas. 
Blæser  man  igjennem  et  Rør  ned  i  et  Glas,  der  indeholder 
Kalkvand,  vil  dette  blive  mælket  og  uklart,  hvilket,  som 
ovenfor  berørt,  er  en  Følge  af  at  Kulsyren  træder  i  For- 
bindelse med  Kalkvandet.  Naar  derfor  mange  Mennesker  i 
længere  Tid  have  opholdt  sig  i  et  indesluttet  Rum,  besværes 
Aandedrættet ,  thi  Luftens  Ilt  forbruges  ,  og  Atmosfæren 
kommer  til  at  indeholde  en  større  Mængde  Kulsyre  end 
Blodet  kan  taale  at  optage.  Endnu  en  Grund  til  Kulsyrens 
Tilstedeværelse  og  Vedligeholdelse  i  Atmosfæren  maa  søges 
i  de  ikke  saa  sjældent  forekommende  Kulsyreudbrud, 
hvor  Kulsyren  hgesom  strømmer  frem  af  Jordens  Skjød. 
Paa  den  anden  Side  forbruges  al  denne  Kulsyre  ikke  blot 
af  Planterne.  Vandet  indsuger  en  Mængde,  som  igjen 
uddrages  af  de  forskjeilige  Dyr,  der  benytte  den  til  deres  af 

■    ....  r 
*)  Et  Menneskes  Viumeprad  er  under  almindelige  Forholde  37°  efler 
Hundrededeelslhermometret. 

kulsuur  Kalk  bestaaende  Huse.  Men  hvorfor  synker  nu  ikke 
Kulsyren  tilbunds  i  Atmosfæren  og  bliver  staaende  i  et 
Lag  ved  Jordens  Overflade,  ligesom  Vandet  bestandig 
synker  tilbunds  i  et  Kar,  hvori  man  har  blandet  det  med 
Olie?  og  hvorfor  kunne  Menneskene  ikke  aande  i  Vand, 
naar  det  beviisligt  indeholder  endnu  mere  (j%)  Ilt  end 
atmosfærisk  Luft  (^)?  —  ere  to  Spørgsmaal,  som  let  paa- 
trænge sig  den  opmærksomme  Læser,  men  som  ere  lige 
saa  lette  at  besvare.  Hvad  det  første  angaaer,  da  have 
alle  Luftarter,  uden  Hensyn  til  deres  Vægtfylde,  en 
mærkelig  Tilbøielighed  til  fuldstændig  at  blande  sig  med 
hverandre.  Til  det  sidste  Spørgsmaal  skulle  vi  bemærke, 
at  Ilt  og  Brint  i  Vandet  have  indgaaet  en  chemisk  For- 
ening, i  Atmosfæren  ere  derimod  Ilten  og  de  andre 
Stoffer  kun  mechanisk  blandede.  Forskjellen  er 
iøinefaldende.  I  Vandet  ere  Luftarterne  blevne  draabe- 
flydende,  de  have  altsaa  ganske  skiftet  Væsen  og  kunne 
kun  adskilles  ved  stærke  Kræfter,  f.  Ex.  ved  en  galvanisk 
Strøm.  I  Luften  er  Ilten  ikke  traadt  i  nøie  Forbindelse 
med  de  andre  Stoffer,  enhver  chemisk  Tiltrækning  kan 
adskille  dem.  Derfor  kunne  Legemerne  ikke  udskille  Ilten 
af  Vandet,  men  vel  af  Atmosfæren. 

Vi  have  seet,  at  Mennesker  og  Dyr  udaande  Vand, 
som  optages  af  Luften.  Planterne  gjøre  det  Samme. 
Men  desuden  fordamper  ethvert  Vand  paa  Jorden 
uafladeligt,  selv  ved  en  Temperatur,  der  ligger  under 
Frysepunktet.  Men  da  disse  Dampe  ere  fuldkommen 
luftformige,  see  vi  ligesaalidet  til  dem  som  til  Atmosfæren. 
Thi  de  Taager,  som  man  om  Sommeraftener  seer  svæve 
over  Enge  og  Søer,  bestaae  egentUg  ikke  af  Vanddampe 
men  af  meget  fine  Vandblærer,  hvortil  Dampene  ved  Luftens 
Kølighed  ere  fortættede.     Ligesom  nemlig   Varmen  be- 

fordrer  Vædskers  Fordampning,  saaledes  fortætter  Kulde 
de  frembragte  Dampe.  Men  det  er  navnlig  Vandets 
Fordampning  og  Fortætning  der  har  saa  stor  Betydning, 
da  de  forekomme  saa  hyppigt  og  ere  Grunden  til  de  fleste 
af  de  synlige  Fænomener,  den  atmosfæriske  Luft  frem- 
byder*). Af  det  Foregaaende  vil  det  være  klart,  at  en 
Luft  ved  høiere  Temperatur  kan  indeholde  flere  Vand- 
dampe, end  naar  Varmegraden  er  mindre.  Dette  er 
Grunden  til,  at  Luften  undertiden  om  Sommeren  synes  at 
være  langt  tørrere  end  om  Vinteren,  uagtet  Atmosfæren 
om  Sommeren  i  Virkeligheden  indeholder  flere  Vanddampe 
,end  om  Vinteren,  Noget,  vi  ogsaa  kunne  see  af  den 
større  Regnmængde.  Den  Vandmængde,  der  findes  i 
Luften,  kan  man  maale  paa  flere  Maader.  Man  har  saa- 
ledes benyttet  Ha  ar,  som  indsuge  Fugtigheden  og  derved 
blive  længere  i  fugtig  Luft  end  i  tør,  og  ved  paa  en 
sindrig  Maade  at  tydehggjøre  denne  Forlængelse  kan 
man  med  temmelig  Nøiagtighed  maale  Luftens  Fugtighed. 
Dog  har  man  nu  langt  bedre  Apparater.  Ved  enhver 
Varmegrad  kan  Luften  dog  kun  indeholde  en  bestemt 
Mængde  Fugtighed  i  Dampform.  Ofte  indeholder  den 
mindre,  aldrig  mere.  Naar  Luften  netop  indeholder  saa 
mange  Vanddampe,  som  den  ifølge  sin  Temperatur  kan,  siges 
den  at  være  mættet  med  Vanddampe,  og  i  saa  Tilfælde 
vil  et  koldere  Legeme,  der  bringes  ind  i  den  mættede 
Luft,  slaae  sig  eller  bedugges.  Thi  de  Luftlag,  som 
nærmest  omgive  den  koldere  Gjenstand,  ville  afkøles  af 
denne,  og  de  i  dem  indeholdte  Vanddampe  fortættes  til 
Draabeform.  Dette  er  Grunden  til,  at  Ruderne  i  et  varmt 
Værelse  bedugges,  naar  Luften    udenfor  er  kold  nok  til 


*)   Selv  de  elektriske  Fænomener,  har  man  antaget,  have  deres  Grund 
i  en  hurtig  Fortætning  af  Atmosrærens  Vanddampe. 

at  afkole  dem  tilstrækkeligt.  Den  Temperatur,  ved  hvilken 
Vanddampenes  Fortætning  netop  begynder,  kalder  man 
Dugpunktet.  Det  angiver  os,  hvor  stor  en  Varmegrad 
Luften  skulde  have  havt  for  at  være  mættet  med  den 
Fugtighedsmængde ,  som  for  Øieblikket  fmdes  deri.  xMed 
Hensyn  til  Luftens  Mæltelse  med  Vanddampe  maa  vi  da 
bemærke,  at  et  luftfyldt  Rum  kan  indeholde  netop  lige- 
saamange  Vanddampe  som  et  lufttomt  ved  samme 
Temperatur,  Noget,  der  har  sin  Grund  i  den  ovenfor  om- 
talte Evne  hos  Luftarterne  til  fuldkomment  at  gjennem- 
trænge  hverandre.  Men  da  der  ved  de  høiere  Varmegrader 
kan  indeholdes  mere  Fugtighed  i  Luften  end  ved  de  lavere, 
kan  man  vente,  at  Luftens  Vandmægde  maa  af-  og  til- 
tage i  Løbet  af  en  Dag.  Dette  er  virkelig  ogsaa  Til- 
fældet. Omtrent  ved  iMiddag  fmdes  de  fleste  Vanddampe 
i  Atmosfæren,  kort  før  Solens  Opgang  de  færreste.  Naar 
om  Sommeren  Solen  er  gaaet  ned,  og  Luften  er  bleven 
køHgere,  udstraaler  Jorden  med  alle  de  Gjenstande,  der 
fmdes  derpaa,  bestandig  Varme  til  Himmelrummet;  deres 
Temperatur  synker  2,  3,  ja  undertiden  7  Grader  under 
Atmosfærens,  og  de  kolde  Legemer  afkøle  da  ogsaa  de 
dem  nærmest  omgivende  Luftlag,  hvis  Vanddampe  derved 
fortætte  sig  til  Draaber  og  danne  Dug.  Men  da  ikke  alle 
Legemer  lige  godt  udstraale  Varme,  afkøles  nogle  mindre, 
andre  mere.  De  sidste  bedugges  stærkere ,  de  første 
svagere,  nogle  blive  næsten  ganske  tørre.  Græs  og  Blade 
afkøles  stærkt,  deels  fordi  de  have  en  meget  stor  Udstraa- 
lingsevne,  deels  ogsaa  fordi  de  rage  frit  frem  i  Luften, 
saa  at  kun  liden  Varme  kan  meddeles  dem  fra  Jordbunden. 
Derfor  bedugges  de  ogsaa  langt  stærkere  end  den  tørre 
Jord,  Sand  og  Steen.  Hvilket  smukt  Vidnedsbyrd  ligger 
der    ikke   heri  for  den   skjønne   Hensigtsmæssighed ,    der 

overalt  gjør  sig  gjældende  i  Naturen!  Naar  Skyer  bedække 
Himlen,  finder  der  ingen  Dugdannelse  Sted,  fordi  Jord- 
bundens Varmeudstraaling  til  det  fri,  kolde  Himmelrum  da 
er  forhindret.  Naar  en  rask  Vind  blæser,  falder  (som  man 
i  Almindelighed,  men  mindre  rigtig,  udtrykker  sig)  der 
heller  ingen  Dug,  fordi  Vinden  bestandig  bringer  ny,  varm 
Luft  i  Berøring  med  Legemerne,  saa  at  de  omgivende 
Luftlag  ikke  kunne  faae  Tid  til  at  afkøle  sig,  til  de  naae 
Dugpunktet.  Riim,  disse  smukke  glimrende  Krystaller, 
vi  saa  ofte  see  om  Morgenen,  er  frossen  Dug.  Naar  de 
Legemer,  paa  hvilke  den  fortættede  Vanddamp  afsætter  sig, 
ere  afkølede  under  Frysepunktet,  maa  Duggen  afsætte  sig 
i  Form  af  lisnaale.  Men  Atmosfæren  behøver  ikke  at  være 
saa  afkølet  som  de  med  Riim  belagte  Legemer.  Tværtimod, 
det  er  den  aldrig,  og  derfor  kan  man  ikke  slutte,  at  »det 
har  frosset«,  fordi  der  er  »falden  Riim«.  —  Alt  ovenfor 
have  vi  berørt  den  urigtige  Brug  af  Ordet  »Damp«,  idet 
man  i  Almindelighed  kalder  de  allerede  fortættede  Dampe, 
der  stige  op  f.  Ex.  fra  kogende  Vand,  eller  som  svævende 
over  Moser  have  givet  Anledning  til  de  smukke  Folkesagn 
om  dandsende  Elverpiger,  for  Dampe.  Deres  rette  Navn 
er  Æm.  De  egenlige  Vanddampe  ere  fuldkommen 
usynlige.  Først  ved  Fortætning  blive  de  synlige,  og 
naar  denne  foregaaer  i  de  lavere  Luftlag  uden  at  have 
sin  Grund  i  Berøring  med  koldere,  faste  Legemer,  kalde 
vi  de  fortættede  Vanddampe  Taage.  Den  opstaaer  i 
Almindelighed,  naar  Vandet  i  Søer  og  Floder  eller  den 
fugtige  Jordbund  selv  er  varmere  end  den  allerede  med 
Fugtighed  mættede  Luft.  I  saa  Tilfælde  kunne  de  nemhg 
ikke  optages  af  Luften.  Men  naar  Atmosfæren  ikke  er 
mættet,  foregaaer  ingen  Taagedannnelse ,  fordi  de  Vand- 
dampe, der  udvikle  sig,  kunne  optages  af  Luften,  selv  om 

denne  har  en  lavere  Temperatur  end  Vandet.  Ofte  seer 
man  dog  ogsaa  Taage  over  Floder  og  Søer,  om  end 
Luften  er  langt  varmere  end  Vandet  eller  Isen.  I  saa 
Tilfælde  er  den  varme  Luft  mættet  med  Vanddampe,  og 
naar  den  kommer  i  Berøring  med  det  kolde  Vand  eller 
med  Isen,  maa  Vanddampene  i  de  nederste  Luftlag  nød- 
vendigviis  fortættes.  Ganske  paa  samme  Maade  opstaaer 
Taagen  om  Sommeren  efter  en  stærk  Regn;  thi  denne 
har  ved  at  strømme  igjennem  Luften,  mættet  den  med 
Vanddampe.  Dog  dannes  der  ikke  blot  Taage  over  Vand ; 
ogsaa  midt  i  Landet  opstaaer  den,  naar  varmere,  fugtige 
Luftmasser  blandes  med  koldere  og  hines  Temperatur 
derved  falder  under  Dugpunktet.  Skyer  ere  ikke  Andet 
end  Taage,  som  svæver  i  høiere  Regioner,  ligesom  Taage 
ikke  er  Andet  end  Skyer,  som  ligge  paa  Jorden.  At 
Skyerne  trods  den  Vandmængde,  de  indeholde,  kunne  svæve 
frit  i  Luften  uden  at  synke  til  Jorden,  idetmindste  i  rolig 
Luft,  kunde  maaskee  synes  besynderiigt,  men  deels  maa 
vi  betænke,  at  Vandblærerne,  der  i  Forhold  til  deres  Vægt 
have  en  betydelig  Overflade,  maa  finde  en  stor  Modstand 
i  Luften,  deels,  at  de,  ved  at  synke  ned  mod  Jorden, 
snart  komme  ind  i  varmere  Luftlag,  som  endnu  ikke  ere 
mættede  med  Vanddampe.  Skyerne  maa  derfor  opløses 
og  bidrage  til  disse  LuftlagS'  Mættelse.  Men  medens 
Vandblærerne  forneden  opløses  i  Dampform,  dannes  der 
nye  foroven,  saa  at  Skyerne  synes  at  svæve  ubevægelige 
i  Luften.  Skyernes  Afstand  fra  Jorden  er  naturiigviis  for- 
skjellig.  De  lette,  hvidlige,  Qerformige  Skyer  svæve  høiest 
oppe.  Man  har  anslaaet  deres  Afstand  til  omtrent 
20,000  Fod,  og  man  mener  at  de  bestaae  af  Sneefnokke. 
Naar  de  enkelte  Vandblærer  ved  stadig  vedvarende  For- 
tætning bliver  større  og  tungere,    naar  de  nærme  sig  til 

hverandre  og  flyde  sammen,  dannes  virkelige  Vanddraaber, 
der  nu  falde  ned  som  Regn.  Høit  oppe  i  Luften  ere 
Draaberne  endnu  meget  smaa;  men  medens  de  falde  blive 
de  større,  fordi  de  ved  deres  lavere  Temperatur  fortætte 
de  Luftlags  Vanddampe,  hvorigjennem  de  falde,  og  optage 
disse  i  sig.  Regnmængden  maa  naturligviis  være  for- 
skjellig  paa  de  forskjellige  Steder  og  kan  heller  ikke  paa 
samme  Sted  være  ligestor  hvert  Aar.  I  Kjøbenhavn  falder 
i  Gjennemsnit  henved  20  Tommer  Regn.  Dette  forstaaes 
saaledes,  at  Regnvandet  vilde  have  naaet  en  Høide  af 
c.  20  Tommer,  hvis  man  et  heelt  Aar  igjennem  havde 
opsamlet  det  i  et  fritstaaende  Kar  med  lodrette  Vægge, 
og  man  saa  forudsatte  at  der  ingen  Fordampning  fandt 
Sted.  Om  Sommeren  og  Høsten  have  vi  den  meste  Regn, 
om  Vaaren  og  Vinteren  den  mindste.  I  den  allersydUgste 
Deel  af  Europa  fattes  derimod  Sommerregnen  næsten 
aldeles.  I  den  hede  Zone,  hvor  Passatvindene  blæse  med 
stor  Regelmæssighed,  over  Havet  altsaa,  er  Himlen  fordet- 
meste  klar,  og  det  regner  sjeldent;  men  paa  den  hede 
Zones  Fastlande  bliver  Passatens  Regelmæssighed  forstyrret 
af  den  opadstigende  Luftstrøms  Kraft,  naar  Solen  nærmer 
sig  Zenith.  Paa  denne  Aarstid  indfinde  sig  derfor  ogsaa 
hæftige,  vedvarende  Regnskyl.  Hvor  hæftige  disse  maa 
være,  kan  man  slutte  deraf,  at  der  i  Bombay  paa  en  Dag 
faldt  6  Tommer  og  i  Cayenne  i  10  Timer  10  Tommer 
Regn.  —  Snee  og  Hagl  maa  naturligviis  ogsaa  dannes 
af  fortættede  og  derpaa  frosne  Vanddampe,  men  om  deres 
Dannelse,  især  Haglenes,  veed  man  endnu  saa  lidet,  at 
Naturforskerne  fremsætte  de  forskjelligste  Meninger  derom.*) 
Dog   er  det  sandsynligt,   at  Sneeskyerne  ikke  bestaae  af 


*)  See  forøvrigt  en  Artikel  i  delte  Tidsskrifts  4de  Bind,  S.  289. 

Dampblærer,  men  af  fine  liskrystaller,  som  efterhaanden 
Yoxe  ved  den  bestandige  Fortætning  af  Vanddampene,  og 
derved  paa  samme  Maade  som  den  faldende  Kegn  til- 
tage i  Størrelse.  —  Vandet  frembyder  et  ligesaa  smukt 
Exempel  paa  Stoffernes  fysiske  og  chemiske  Kredsløb, 
som  vi  have  seet  ved  Kulsyren.  For  det  Første  indsuges 
den  faldende  Regn  af  Jorden,  men  saasnart  Regnen  er 
ophørt,  begynder  Fordampningen  strax  at  tilføre  Atmosfæren 
nye  Vanddele.  Langt  mere  storartet  foregaaer  imidlertid 
dette  Kredsløb  ved  Fordampning  af  Havene  i  den  hede 
Zone.  Den  stærke  Solvarme  bevirker,  at  uhyre  Vandmasser 
i  Dampform  stige  op  i  Luften,  og  af  Vindene  føres  disse 
til  de  temperede  og  kolde  Zoner,  hvor  de  falde  ned  som 
Regn,  Snee,  Hagl,  Dug  osv.  Vandet  indsuges  nu  af 
Jorden  eller  flyder  som  Bække  og  Floder  til  Havet,  hvor 
det  i  Oceanets  Dyb  igjen  føres  til  Æqvatorialegnene  for 
der  at  begynde  en  ny  Vandring.  Det  af  Jorden  optagne 
Vand  indsuge  Planterne  gjennem  deres  fine  Rødder,  og 
omdanne  det  tildeels  til  de  forskjelligste  Plantedele,  deels 
fordamper  det  paa  Bladenes  Overflade  og  optages  igjen 
af  Atmosfæren.  Plantedelene,  der  i  Gjennemsnit  indeholde 
50 — 60  Procent  Vand,  benyttes  igjen  deels  til  Nærings- 
midler, deels  til  Brændmateriale,  deels  afbenyttes  de  ikke, 
de  forraadne,  deres  chemiske  bundne  Stoffer  løses  fra 
deres  Forbindelser,  og  Luften  faaer  saaledes  den  optagne 
Vandmængde  igjen.  Ved  Forbrændingen  udvikles  der 
Vanddampe  deels  ved  Fordampning,  deels  ved  Brintens 
Forening  med  Ilt.  Forsaavidt  Plantedelene  benyttes  som 
Næringsmidler,  afgive  de  deres  Vanddele  i  Lungerne  eller 
ved  Fordampning  igjennem  Huden.  Atmosfæren  modtager 
altsaa  Vanddampe  fra  utallige  Kilder  og  afgiver  dem  igjen 
til  de  forskjellige  Functioner. 

Den  klare  Himmel  synes  os  blaa,  og  Aarsagen  hertil 
maa  vi  søge  i  Luften.  Hvis  denne  var  aldeles  gjennem- 
sigtig,  hvis  de  enkelte  Luftdele  aldeles  ikke  reflecterede 
eller,  rettere  sagt,  spredte  noget  Lys,  maatte  Himlen  vise 
sig  kulsort*).  Men  nu  r€flectere  Luftdelene  Lyset,  og 
deraf  kommer  det,  at  hele  Himlen  om  Dagen  viser  sig 
klar,  thi  Lyset  reflecteres  i  alle  Retninger.  Det  tilsyne- 
ladende blændende  hvide  Lys  er  egenlig  sammensmeltet  af 
Regnbuens  Farver:  rødt,  orange,  guult,  grønt,  blaat, 
violet.  Men  af  disse  have  Luftdelene  navnlig  Tilbøielighed 
til  at  reflectere  det  blaa  Lys.  Jo  høiere  vi  derfor  stige, 
desto  tyndere  vil  dette  blaa  Overtræk  synes,  og  desto 
mørkere  vil  Himlen  see  ud.  Himlens  rene  blaa  Farve 
synes  ofte  noget  blegere.  Dette  hidrører  fra  de  i  Luften 
svævende,  fortættede  Vanddampe,  fra  fine  Taager,  som 
ofte  overdrage  Himlen  med  et  let  Slør,  uden  dog  at  være 
•tætte  nok  til  at  vise  sig  som  Skyer.  Naar  de  i  Luften 
indeholdte  Vanddampe  derimod  ere  fuldkommen  luftformige, 
gjøre  de  Atmosfæren  mere  gjennemsigtig  og  bevirke  der- 
ved, at  Himlen  synes  mørkere,  et  Fænomen,  som  man  let 
kan  iagttage  efter  en  Regn,  naar  Skyerne  have  fordeelt 
sig.  Naar  Luftlagene,  allerede  før  Solen  gaaer  ned,  efter- 
haanden  tabe  deres  Varme  og  Vanddampene  i  dem  tilsidst 
fortættes,  gjennemgaae  disse,  før  den  fuldkomne  Fortætning 
indtræder,  en  Mellemtilstand,  hvori  de  navnlig  tillade  de 
røde   Lysstraalers  Gjennemgang,  en  Virkning,  der  ogsaa 


*3  Heraf  vil  det  være  klart,  at  det  ogsaa  er  Atmosfæren  vi  skylde 
Tusmørket,  idet  Luften  i  Vest  og  de  i  den  svævende  Vand- 
partikler ogsaa  efter  Solens  Nedgang  beskinnes  af  den  og  reflectere 
dens  Lys.  Tusmørket  varer  til  Solen  er  G  å  G|  Grad  under  Hori- 
zonten.  Derfor  maa  Tusmørket  vare  længere  jo  mere  skraa  Sol- 
banen er  i  Forhold  til  Horizonten,  kortere,  jo  mere  den  nærmer 
sig  den  paa  Horizonten  lodrette  Linie,  altsaa  kortest  under  Æqvator. 

gjør,  at  Solen  synes  rød,  naar  den  sees  gjennem  de 
Dampe,  der  strømme  ud  af  Locomotivets  Sikkerhedsventil. 
Dette  er  Aarsagen  til  den  prægtige,  straalende  Aftenrøde. 
Om  Morgenen  er  Forholdet  anderledes.  De  Vanddampe, 
som  Solvarmen  frembringer,  og  som  man  skulde  vente 
vare  Grunden  til  Morgenrøden,  fremkomme  først,  naar  Sol- 
straalerne  i  længere  Tid  have  virket  paa  Jorden  og  Solen 
følgelig  allerede  staaer  høit  paa  Himlen.  Morgenrøden 
viser  sig  derfor  kun,  naar  Atmosfæren  har  et  Overskud  af 
Vanddampe  allerede  før  Solens  Opgang,  og  kan  des- 
aarsag  være  et  Forbud  paa  snarlig  Ficgn.  —  Ovenfor  have 
vi  allerede  antydet,  at  Lysstraalerne  brydes  ved  at  gaae 
fra  Verdensrummet  gjennem  Atmosfæren.  Det  Samme  er 
Tilfældet,  naar  Lyset  gaaer  fra  et  tyndere  Luftlag  gjennem 
et  tættere  eller  omvendt.  Det  Sidste  er  Aarsagen  til  de 
mærkværdige  Luftspeilinger,  vi  træffe  i  Nedreægypten, 
og  til  det  især  i  Middelhavslandene  hyppige  Luftsyn,  der 
er  bekjendt  under  Navn  af  Fata  Margana.  Vi  ville  be- 
tragte Forholdene  saaledes  som  de  forekomme  i  Ægypten. 
Nedreægypten  danner  en  flad  Slette ,  hvis  Luft  sædvanlig 
er  rolig  og  klar.  Saasnart  nu  Solstraalerne  opvarme 
Jordbunden,  og  de  nærmeste  Luftlag  tage  Deel  i  Op- 
varmningen, da  er  det  muligt,  at  disse  Lag,  der  have  en 
ringere  TæJhed  end  de  ovenfor  liggende  koldere,  ikke 
destomindre  -  kunne  blive  roligt  hggende  langs  Jorden  — 
at  sige  naar  det  er  fuldkomment  stille.  Antage  vi  nu 
Linien  ab  for  den  flade  Jordbund  og  c  c  c .  . .  for  Luftlag 
af  forskjellig  Tæthed,  dog  saaledes,  at  denne  tiltager  opad, 
da  vil  et  Øie  i  o  for  det  Første  see  en  Gjenstand,  der 
hæver  sig  endeel  over  Jorden  f.  Ex.  her  Pilen,  directe  efter 
Linien  op.  Men  dernæst  vil  der  fra  p  udgaae  Lys- 
straaler  (f.  Ex.  ps)^  der  ville  brydes  ved  at  gaae  igjennem 

de    forskjellig    tætte    Luftlag ,    og    saaledes    tilbagelægge 
f.  Ex.  Veien  psto\   men  dette  vil  naturligviis  have  tilfølge,. 

rig.  1. 


at  Iagttageren  i  o  vil  see  Gjenstanden  omvendt  efter 
Linien  op'.  Da  Luftlagene  maa  tænkes  uendeligt  tynde, 
ville  Lysstraalerne  ved  den  bestandige  Brydning  egenlig 
beskrive  Buer,  indtil  de  naae  et  Lag,  der  ikke  er  mindre 
tæt  end  det,  hvorfra  de  komme.  Da  først  bhve  de  reflec- 
terede  til  ^,  og  her  gjør  den  samme  Lov  sig  da  gjældende, 
som  vi  have  seet  ved  Lyden,  at  Tilbagekastningsvinklen  er 
lige  stor  med  Indfaldsvinklen.  Vi  have  her  tænkt  os  de 
ulige  tætte  Luftlag  horizontale;  men  naar  dette  ikke  er 
Tilfældet,  naar  Grændsefladerne  ere  krumme  og  uregel- 
mæssige, vise  Billederne  sig  ogsaa  forrykkede,  og  saaledes 
maa  sikkert  Fata  Morgana  være  en  Virkning  af  Luftspeiling. 
At  Billederne  stadig  synes  at  bevæge  sig,  maa  ligge  i  de 
reflecterede  Luftlags  Bevægelse. 

Som  Lysstraalerne  nu  brydes  ved  at  gaae  igjennem 
Luftlag  af  forskjellig  Tæthed,  er  det  Samme  Tilfældet, 
naar  de  gaae  fra  Atmosfæren  gjennem  Vandet  og  omvendt. 

Naar  det  regner  og  Solen  paa  samme  Tid  skinner,  maa 
Soistraalerne  altsaa  brydes  saavel  ved  at  gaae  ind  i  hver 
Regndraabe  som  ved  at  forlade  den,  skjøndt  paa  for- 
skjellig  Maade.  Denne  Solstraalernes  Brydning  er  Aar- 
sagen  til  Regnbuen.  Ved  at  betragte  Brydningsforholdet 
i  den  enkelte  Draabe  ville  vi  bedre  kunne  komme  til  at 
forstaae  Fænomenet  i  dets  Helhed.  Lad  hosstaaende  Kreds 
forestille  en  Regn-  Fig.  2. 

draabe,  da  kunne 
vi  først  bemærke, 
at  alle  Solstraaler, 
der  træffe  den 
saavelsom  Jorden, 
i  det  Hele  taget 
kunne  betragtes 
som  parallele  , 
fordi  de  maa  for- 
længes til  Solen, 
det  vil  sige  over  20  Millioner  Mile,  før  de  støde  sammen. 
Linierne  SO  og  SP  skulle  nu  forestille  to  saadanne  paral- 
lele Solstraaler.  Ved  sin  Indtrædelse  i  Vanddraaben  brydes 
SO  efter  Linien  OQ,  men  Vanddraabens  bagerste  Flade 
danner  ligesom  et  Speil  for  Solstraalen,  hvorfor  den  kastes 
tilbage  efter  Linien  QT,  og  ved  sin  Udtrædelse  af  Draaben 
bøies  den  atter  efter  Linien  TL.  Den  indtrædende  og 
udtrædende  Straale  danne  altsaa  en  Vinkel  med  hinanden 
SNL.  En  anden  Solstraale  SP  tilbagelægger  en  hgnende 
Vei,  men  af  Figuren  vil  det  være  klart,  at  den,  naar  den 
forlader  Vanddraaben,  ingenlunde  er  parallel  med  den 
første.  Det  er  derfor  tydeligt,  at,  da  det  kun  er  de 
nogenlunde  parallele  Slraaler,  der  træffe  vort  Øie  fra 
Vanddraaberne    i    Luften,    maa    Sollyset    blive    betydeligt 

svagere.  Det  er  dette  reflecterede  Sollys,  der  danner 
Regnbuen.  Allerede  ovenfor  have  vi  gjort  opmærksom 
paa,  at  det  tilsyneladende  hvide  Sollys  kan  opløses  i  Regn- 
buens Farver.  Betragte  vi  nu  først  de  røde  Strå  åler, 
da  lærer  Optiken  at,  SNL  eller  Vinklen  mellem  den  ind-  og 
udtrædende  Straale  for  disse  er  42°  30'.  Alle  de  Straaler, 
der  fra  Vanddraaben  træffe  Øiet,  og  som  med  en  ret  Linie 
fra  Solen  til  Draaben  danne  en  Vinkel  paa  42^  30',  maa 
altsaa  vise  sig  røde.  Men  alle  de  Vanddraaber,  hvorfra 
Straalerne  til  vort  Øie  danne  hiin  Vinkel  med  den  betegnede 
Linie,  maa  nødvendigviis  findes  i  en  Kreds  paa  Himlen, 
og  hvor  stor  en  Deel  vi  see  af  denne  Kreds,  maa  beroe 
paa  Solens  Høide  over  Horizonten.  Dette  forklarer  os  den 
røde  Bue.  IMen  for  de  violette  Lysstraaler  er  Vinkel 
SNL  kun  40°  30'.  Alle  violette  Straaler  fra  Vanddraaberne 
maa  derfor  vise  sig  i  en  Kreds  paa  Himlen,  hvoraf  ethvert 
Punkt  danner  en  Vinkel  paa  40^  30' med  Linierne  gjennem 
Solen  og  Øiet.  Imellem  de  saaledes  fremkomne  to  Ringe 
gjør  Lyset  nu  følgende  Overgang:  rødt,  orange,  gult, 
grønt,  blaat,  violet;  hver  af  disse  Farver  danner  en  Ring 
af  30's  Brede,  fordi  Solen  ikke  viser  sig  som  et  Punkt, 
men  som  en  Skive,  der  er  30'  bred. 

Kun  ved  saaledes  at  betragte  Naturfænomenerne 
nærmere  kunne  vi  ret  forstaae  deres  Storhed,  deres  herlige 
Harmoni.  For  den,  der  kun  seer  paa  det  Ydre,  synes  de 
vel  skjønne,  men  denne  indre,  mageløse  Skjønhed,  hvori 
hvert  Led  betinger  eller  er  afhængigt  af  det  andet,  denne 
harmoniske  Sammenhæng  i  det  Hele  oplader  sig  kun  for 
den,  der  med  et  aabent  Blik  fordyber  sig  i  Naturens 
Love  og  Kræfter. 


Oliventræet  i  Provenee. 

Ved  Chr.  Vaupell. 


Olea  prima  omnium  arborum  est. 
Columella  Lib.  V  cap.  VII. 

Ilos  alle  Nationerne  ligefra  Grønland  til  Middelhavet 
udgjøre  Fidtarterne  en  bestemt  og  nødvendig  Deel  af 
Føden,  som  i  Særdeleshed  kommer  Respirationen  tilgode; 
men  den  Mængde  Fidt,  som  et  Menneske  behøver,  retter 
sig  efter  Klimaet.  En  Grønlænder  fortærer  aarlig  200  Pund 
Fidt,  meest  af  Sælhunde;  en  Dansk  omtrent  70  Pund, 
hvoraf  Halvdelen  omtrent  nydes  i  Form  af  Smør;  i  Pro- 
vence fortærer  en  Arbeider  omtrent  22  Pund,  som  Oliven- 
træet næsten  udelukkende  leverer  ham*).  Dette  Træ  har 
været  dyrket  i  Provence  lige  siden  de  første  græske  Ko- 
lonisters Ankomst.  Grækerne  elskede  og  forgudede  Oliven- 
træet, og  plantede  det  derfor  i  de  Kolonier,  som  de  grundede 
ved  Middelhavet;  for  dem  var  Olivenolien  et  Fødemiddel,  thi 
til  Forfærdigelse  af  Sæbe  benyttede  de  alene  dyriske  Fidt- 
arter.  Det  var  Venetianerne,  der  fandt  paa  at  anvende 
Olivenolien  i  deres  Sæbefabriker,  og  nu  forbruges  meget 
deraf  paa  denne  Maade  navnlig  til  den  haarde  Sæbe,  der 
sendes  til  Troperne. 


•)  Gasparin  Cours  d'AgricuIlure  4de  Bind. 

Er  Oliventræet  et  smukt  Træ?  Dette  Spørgsmaal  maa 
vistnok  besvares  benægtende.  Træet  fremtræder  med  en 
kort  Stamme,  der  forgrener  sig  tæt  over  Jorden;  Hoved- 
grenene ere  krogede  og  bære  en  aaben  Krone  med  smaa 
smalle  Dlade,  der  ligne  Pileblade  ^  hvorved  Træet  faaer 
Lighed  med  Pilen;  da  Grenene  ofte  ere  hængende,  kunne 
Træerne  ogsaa  minde  om  Birken,  medens  den  lave  Stamme 
og  de  til  begge  Sider  udskeiende  Grene  er  noget  som 
Træet  har  tilfælleds  med  vore  Frugttræer.  Skjøndt  Oliven- 
træet altsaa  langtfra  kan  kaldes  et  smukt  Træ,  idet  dets 
Form  savner  baade  Regelmæssighed  og  Fylde,  kan  man 
dog  ikke  nægte,  at  Olivenskovene  idethele  gjøre  et  vel- 
gjørende  Indtryk  paa  den  lleisende,  der  gjennem  Provence 
og  Ligurien  gaaer  til  Italien,  naar  Landeveien  forlader  de 
aabne  Marker  og  fører  ned  i  den  hyggelige  Ohvenskov. 
Jeg  tænker  her  paa  Ohvenskovene  langs  Landeveien  ved 
JVIentone  og  ved  Cannes;  den  prægtige  Vei  stiger  her  op 
ad  en  jevn  Skraaning,  Oliventræernes  hængende  Grene 
berøre  den  høie  Diligencevogn,  og  Træerne  staae  netop 
saameget  fjernede  fra  hverandre,  at  man  kan  skimte  Mid- 
delhavets blaa  Bølger  imellem  Grenene.  Man  modtager 
ogsaa  et  velgjørende  Indtryk  af  Olivenskoven,  naar  man 
paa  de  solklare  Vinterdage  gjennemvandrer  dem  og  seer 
Træernes  Skygge  tegne  sig  paa  de  grønne  Kornmarker, 
der  dække  Jorden. 

I  Sicihen  og  i  de  Olivenlande,  hvor  Klimaet  er  lige- 
saa  mildt,  kan  Træet  blive  50  Fod  høit;  Kronen  bliver 
pyramideformig,  og  Stammen  kan  naae  en  Diameter  af  6 
Fod.  I  Sammenligning  hermed  ere  Provences  Oliventræer 
uanseehge,  spinkle  Træer,  thi  de  blive  sjælden  30  Fod  høie, 
og  Stammen  er  ikke  meer  end  |  å  1^  Fod  tyk.     De  ere 

i  Reglen  ikke  100  Aar  gamle;  saaledes  kunne  de  hverken 
i  Størrelse,  Form  eller  Alder  maale  sig  med  Oliventræerne 
i  sydligere  Egne;  og  Fremmede,  som  komme  derfra  og 
ere  vante  til  at  see  de  gamle  mægtige  Oliventræer,  for- 
bauses  over,  at  Provence  med  sine  spinkle,  krogede,  uan- 
seelige Træer  kan  producere  saa  megen  og  saa  ud- 
mærket Olie.  Grunden  til  at  Oliventræerne  her  ere  saa 
uanseelige  er,  at  de  kues  af  Vinterkulden,  der  er 
deres  frygteligste  Fjende  og  gjerne  engang  hvert  Aar- 
hundrede  pleier  at  optræde  med  en  saadan  Styrke,  at  bog- 
stavelig hvert  eneste  Ohventræ  i  hele  Provence  bukker 
under.  Uagtet  Naturen  derved  giver  Dyrkerne  et  tydeligt 
Vink  om,  at  denne  Kultur  er  rykket  for  langt  mod  Nord,  og  at 
dens  Tilværelse  i  disse  Egne  er  i  Strid  med  Naturlovene, 
er  Kjærligheden  og  Interessen  for  dette  Agerbrag  dog 
altfor  stor  til,  at  Indvaanerne  derved  skulde  bringes  til  at 
gjøre  Afkald  derpaa  og  ombytte  det  med  andre.  Tvert- 
imod  naar  Olivenskovene  ved  et  saadant  Nederlag  ere 
ødelagte,  plantes   der  strax  en  ny  Generation. 

I  Mai  Maaned,  naar-  Temperaturen  er  18 — 19°, 
udfolde  sig  de  smaa  hvide  Blomster  i  Klaser,  der  ere 
temmelig  store  og  kunne  indeholde  indtil  12  Blomster, 
men  de  fleste  af  disse  omkomme  uden  at  sætte  Frugt, 
saa  at  der  kun  bliver  1  å  2  tilbage,  men  sjælden  3  eller 
4  i  hver  Klase.  Mange  af  de  ansatte  Frugter  tørre  ind 
og  falde  af,  førend  de  have  begyndt  at  voxe.  Oliven- 
frugten er,  idethele  taget,  bygget  som  en  Blomme.  To 
Maaneder  efter  Blomstringen  er  Stenen  haard  og  til- 
tager nu  ikke  mere  i  Omfang,  hvilket  derimod  er  Til- 
fældet med  det  omgivende  Kjød,  som  i  Begyndelsen  inde- 
holder   en    vandagtig    Materie,    der    efterhaanden    bliver 

melkeagtig  og  danner  Olien.  Imidlertid  ere  en  stor 
Mængde  af  Frugterne  faldne  til  Jorden,  idet  de  ere 
visnede,  enten  paa  Grund  af  Tørheden  eller  af  Insektstik. 

Den  umodne  Oliven  er  grøn,  men  under  Modningen 
antager  den  en  sorteblaa  Farve. 

Naar  man  ene  tager  Hensyn  til  Olieproduktionen,  har 
Frugten  opnaaet  sin  Modenhed,  naar  den  indeslutter  den 
størst  muHge  Mængde  Ohe ;  denne  er  i  Tiltagen,  saalænge 
Frugten  sidder  paa  Træet',  og  det  kan  den  gjøre  lige  til  næste 
Aars  Blomstring,  men  det  er  kun  den  mindste  Deel  af 
Frugterne,  der  opnaae  en  saadan  Modenhed.  De  Fleste 
ere  allerede  længe  i  Forveien  rystede  af  Træerne,  især 
af  Vinterstormene.  De  umodne  Oliven  indeholde  megen 
Melk,  men  dog  tillige  saamegen  Olie,  at  det  kan  lønne 
sig  med  stor  Omhyggelighed  at  opsamle  de  efter  Blæsten 
nedfaldne  Oliven;  dette  Arbeide  begynder  allerede  i  No- 
vember, og  hele  Vinteren  igjennem  træffer  man  næsten 
daglig  Børn  og  Gamle,  der  opsamle  de  nedfaldne  Oliven, 
og  saaledes  kan  OHvenhøsten  siges  at  vare  i  hele  6 
Maaneder,  i  hvilke  LMbyttet  meget  formindskes  af  Insekter 
og  Veirliget.  I  April  afsluttes  Høsten  derved,  at  man 
voldsomt  ryster  Træerne,  for  at  bringe  den  sidste  og  bedste 
Rest  af  Frugterne  til  at  falde  af,  førend  Blomstringen 
indtræder;  men  en  Deel  af  Frugterne  kunne  ikke  afrystes, 
men  maa  afplukkes  med  Haanden;  for  at  undgaae  dette 
sene  Arbeide,  afpiske  Bønderne  ofte  Frugterne  med  Stokke, 
men  det  er  naturlig  en  for  Træets  Velbefindende  og  til- 
kommende Frugtbarhed  meget  fordærvelig  Fremgangsmaade» 
Allerede  Varro  tilraader  derfor,  »at  afplukke  Olivenfrug- 
»terne  med  Haanden,   baade  for  Frugtens   og  for  Træets 

»Skyld;  kan  man  ikke  naae  dem  saaledes,  maa  man  hellere 
»sagte  slaae  Grenene  med  Rør  end  med  Stokke«*). 

Dyrkning.  I  det  vestlige  Provence  og  i  Languedoc 
plantes  Oliventræerne  ofte  paa  Sletter,  men  ellers  benyttes 
disse  meest  til  Hvedeavl,  hvorimod  Oliventræerne  plantes 
paa  Hjergenes  Skrænter,  hvor  Jordbunden  ofte  er  stenet. 
Derfor  siger  Virgil: 

Difficiles  primum  terræ  coUesqui,  maligne 
Tennis  ubi  argilla  <Sf  dumosis  calculus  arvis: 
Palladia  gaudent  silva  vivacis  o/tuce**). 

Saaledes  voxer  det  paa  de  Bjerge,  som  danne  Kysten 
langs  Middelhavet.  Havet  synes  i  høi  Grad  at  begunstige 
Oliventræets  Væxt,  thi  dette  holder  sig  overalt  til  Kysten. 
Naar  Bjergene  ere  høie,  er  det  kun  den  nederste  Deel  af 
dem,  der  er  dækket  af  Olivenskove,  thi  disse  stige 
ikke  mere  end  1800  Fod  op  over  Havet,  og  det  kun 
paa  enkelte  begunstigede  Lokaliteter,  thi  ellers  kan  man 
vist  antage  som  en  Regel,  at  den  sammenhængende 
Olivenskov  ikke  stiger  høiere  op  end  1000  Fod.  Naar  en 
Skrænt  skal  beplantes  med  Oliventræer,  tildannes  den  til 
Terrasser,  dér  omtrent  have  8  Fods  Brede  og  c.  6  Fods  Høide. 
Paa  Terrasserne  staae  Træerne  plantede  i  lige  Afstande 
fra  hverandre.  Afstanden  imellem  de  udvoxne  Træer  er 
20 — 32  Fod;  saa  at  der  kan  være  noget  over  50  paa  en 
Tønde  Land.  Under  Træerne  dyrkes  sædvanlig  Hvede.  Naar 
vi  sammenligne  dette  Træes  Dyrkning  med  Dyrkningen  af 


*)  Varro  de  re  ruslica.    Lib.  1,  Cap.  55. 

**)  Paa  de  skarpe  Jorde  og  paa  de  Bakker,  der  ugjcrne  lade  sig 
pleie,  hvor  Leret  er  sparsomt,  og  Steen  dække  den  tornfulde  Jord, 
der  voxer  saa  frodigt  Pallas's  Skov  med  de  samle  Oliventræer. 

Frugttræerne  hos  os,  da  er  især  paafaldende  den  omhygge- 
lige Behandling,  som  i  Provence  bliver  Oliventræerne  til- 
deel,  hvorimod  Frugttræerne  hos  os  i  Reglen  overlades 
til  sig  selv,  uden  at  man  anvender  nogen  Omsorg  enten 
paa  at  vedligeholde  Træets  Sundhed  eller  forøge  dets 
Frugtbarhed.  Hvor  store  Driftsomkostninger  der  ere  for- 
bundne med  Olivenavlen,  fremgaaer  deraf,  at  i  Marseilles 
Omegn,  hvor  den  Sum,  som  medgaaer  for  at  beplante 
en  Tønde  Land  med  80  unge  Oliventræer,  anslaaes  til  60  Rd., 
beløbe  de  aarhge  Driftsomkostninger  sig  til  mere  end 
30  Rd.*)  Den  aarlige  Drift  gaaer  ud  paa  Jordens  Pløining, 
dens  Gjødning  og  Træernes  Beskjæring,  der  i  Provence 
ansees  for  at  være  Hovedsagen  og  at  være  en  nødvendig  Be- 
tingelse for  en  god  Høst,  idet  den  har  til  Formaal  at  fremme 
Frugtgrenenes  Udvikling.  Erfaringen  har  i  denne  Henseende 
lært  for  det  Første :  at  de  hængende  eller  vandrette  Grene  ere 
de  frugtbareste,  for  det  Andet:  at  kun  de  toaarige  Grene  ere 
blomstringsdygtige ,  for  det  Tredie:  at  disse  for  at  kunne 
blomstre  maa  være  udsatte  for  Solstraalerne,  for  det 
Fjerde:  at  Frugterne,  naar  Træet  er  overlæsset  med  Frugt- 
grene, blive  smaa  og  kun  indeholde  lidt  Olie.  Overeens- 
stemmende  hermed  foregaaer  Beskjæringen,  som  først  og 
fremmest  gaaer  ud  paa  at  undertrykke  alle  oprette  Grene, 
som  ere,  hvad  Provencalerne  kalde  gourmands,  og  lige- 
ledes alle  overskyggende  Grene.  Paa  de  gamle  Træer 
undertrykkes  Sideskuddene,  og  Endeskuddene  bevares.  Som 
Følge  af  en  god  Beskjæring,  bliver  Træets  Krone  afrundet. 
Grenene  ligelig  fordeeltC;  intetsteds  sammendyngede,  de 
nederste   Grene    skulle    hænge  ned    og    skjule    Stammen. 


*)    Efter  Gasparin. 

Hvert  Aar,  i  April  Maaned,  naar  Høsten  er  forbi,  skeer 
denne  Beskjæring,  som  ikke  tjener  til  at  forskjønne  Træet, 
thi  hele  dets  Krone  fortyndes  og  faaer  et  kunstlet,  ja 
jeg  kunde  næsten  sige,  et  friseret  Udseende,  der  gjer 
Indtryk  af  at  være  unaturhg.  Det  er  især  i  Provence,  at 
denne  stærke  Beskjæring  hører  hjemme;  i  Spanien  og 
Sicilien,  hvor  den  ikke  finder  Sted,  antager  Træets  Krone 
en  smuk,  fyldig  Pyramideform;  men  Udbyttet  vinder  ikke 
derved,  thi  dette  staaer  der  aldrig  i  Forhold  til  Træets 
Størrelse. 

I  Romernes  Tid  bleve  Oliventræerne  derimod  be- 
skaarne  i  disse  Egne;  thi  det  omtales  hos  alle  de  romerske 
Landøkonomer;  Columella  anbefaler  det  i  de  stærkeste 
Udtryk,  glem  ikke,  siger  han,  det  gamle  Ordsprog^  at 
den^  som  pløier  og  g  joder  sin  Olivenskov^  beder  den  om  at 
give  Frugl,  men  ved  Beskjæringen  tvinger  han  den  dertil. 
I  Middelalderen  bleve  Oliventræerne  heller  ikke  beskaarne 
i  Provence,  i  det  17de  Aarhundrede  vare  de  geraadede  i 
en  Tilstand,  som  nærmede  sig  til  Ufru^arhed,  som  blev 
afhjulpen  ved  Beskjæringen,  der  saaledes  gjør  Epoke  i 
Provences  Agerdyrknings  Historie. 

De  unge  Planter  kan  man  forskaffe  sig  paa  mange 
Maader.  I  Spanien  benytter  man  Grenene  som  Stiklinger*), 
i  Provence  benytter  man  helst  Rodskuddene,  som  i  Reglen 
i  rigelig  Mængde  udvikle  sig  fra  de  gamle  Træers  Rødder, 
sjældnere  anvender  man  Frøplanter.  Frøtræerne  ere 
ligesom  hos  andre  Træer  sundere  og  haardførere  end 
Knopindividerne  eller  de  podede  Træer,  og  det  er  meget 
let  at  forskaffe  sig  dem,  thi  Oliventræet  er  saa  akkhmati- 
seret  i  Provence,  at  det  udbreder  sig  ved  Selvbesaaning^ 


*)  Denoe  Fremgangsmaade  var  den  almindelige  hos  Romerne. 

hvorfor  man,  naar  man  ikke  selv  vil  opdrage  Frøtræer,  kan 
forskaffe  sig  dem  deels  under  Oliventræerne  deels  især  paa 
den  stenede  Jordbund  i  Skovene*),  hvorhen  Fuglene  sand- 
synligviis  have  bragt  Frugten.  Det  gaaer  nu  med  disse 
Frøtræer  ligesom  med  Afkommet  efter  vore  Frugttræer^ 
at  det  unge  Træ  ikke  hgner  Modertræet,  ja  det  er  saa 
forskjelligt,  at  det  allerede  hos  Romerne  og  Grækerne 
har  faaet  et  eget  Navn,  ^^Oleaster  eller  det  vilde  Oliven- 
træ ^^^  som  i  Floraerne  er  bevaret,  hvor  det  ofte  sættes 
som  en  Varietet  af  Olea  europæa.  Oleaster  har  mindre 
Blade,  er  tornet  og  har  i  det  Hele  et  mere  vildt  Udseende 
end  Modertræet;  men  det  er  naturligere  og  sundere 
end  det  podede  Modertræ,  og  derfor  var  det,  tænker  jeg^ 
at  Løvet  af  Oleaster  bekrandsede  den  olympiske  Seirherre. 
Da  Frugterne  ere  meget  mindre,  er  det  vistnok  Hoved- 
grunden til,  at  man  ikke  benytter  Oleaster  uden  at  have 
podet  det.  Hertil  kommer,  at  det  varer  omtrent  20  Aar^ 
førend  Træet  giver  rigelig  Frugt,  om  end  de  første  Frugter 
allerede  kunne  vise  sig,  naar  Træet  er  6  Aar  gammelt. 
For  at  fremskynde  Frugtbarheden  bUve  Frøtræerne  podede 
ligesom  Rodskuddene,  og  herved  har  man  ligesom  ved 
andre  dyrkede  Træer  den  Fordeel,  at  Træet  i  en  tidlig 
Alder  kommer  til  at  bære  en  fiin  Frugt,  men  tillige  er 
dermed  ogsaa  Sygeligheden  indpodet. 

Ved  Podningen  faaer  Træet  sin  Form ;  fordeelagtigst 
er  det,  at  indpode  Grenene  i  en  Høide  af  en  Fod  over  Jorden 
og  saaledes  at  gjøre  Træet  lavstammet;  thi  jo  mindre  Af- 
standen er  mellem  Kronen  og  Jorden,  desto  frodigere  er 
Træet ^  siger  Columella,  naar  man  ikke,  tilføier  han,  har 


')  Duniosis   calcukis   arvis    —   Iractu   surgens   oleaster  eodem  pluri- 
mus,  Georg.     II,  182. 

Noget  at  frygte  af  Faarene^  thi  da  maa  man  gjøre  Slammen 
høiere;  derfor  kunne  lavstammede  Oliventræer  ikke  haves 
i  de  Kgne,  hvor  man  ei  har  veldisciplinerede  Faar;  hvor 
dette  ikke  er  Tilfældet*),  gjøres  Stammen  4  til  6  Fod  høi, 
og  det  er  det  Almindehge.  Mærkeligt  er  det,  at  ikke  alene 
de  unge  Træer  podes  for  at  fremskynde  deres  Frugtbarhed, 
men  at  ogsaa  de  gamle  Træer  behandles  paa  samme  Maade 
for  at  tilbageføre  den;  saaledes  har  jeg  seet  i  Olivenskovene 
ved  Nizza,  at  de  gamle  Grene  vare  afkappede  indtil  en  Fod 
over  deres  Udgang  fra  Stammen,  og  her  vare  unge,  tynde 
Frugtgrene  podede  ind  paa  den  afstumpede  Greens  tykke 
Endeflade.  Det  bliver  i  Almindelighed  anseet  som  et  fordeel- 
agtigt  Foretagende  at  erhverve  sig  Besiddelse  af  en  Oliven- 
skov, hvis  Træer  endnu  ikke  have  været  ompodede.  — 
Men  af  hvilken  Oliven  skal  man  vælge  sine  Podeqviste; 
thi  af  Oliventræet  existerer  en  Mængde  Varieteter,  der 
forholde  sig  til  hverandre  ligesom  vore  Pære-  eller  Æble- 
varieteter, Gravenstener,  Pigeoner,  Kalviller  o.  s.  v.  Cato 
foreskriver  i  denne  Henseende,  at  man  i  enhver  Egn  skal 
dyrke  den  Varietet,  som  der  ansees  for  den  bedste**). 

Udbyttet.  Det  er  yderst  vanskeligt  at  bestemme 
det  aarlige  Udbytte  af  Olivenavlen.  VeirUget  øver  herpaa 
den  allerstørste  Indflydelse,  og  derfor  er  det  ene  Aar 
aldrig  som  det  andet.  Ogsaa  imellem  Træernes  Frugt- 
barhed er  der  en  uhyre  Forskjel;  der  existerer  ganske 
enkelte  Træer,  hvoraf  man  har  kunnet  hoste  Oliven  til  en 
Værdi  af  200  Franks,  men  af  saadanne  Træer  findes  maaskee 


*)  Si   ces  iroupeaux  sonl  formes  de  moutons  qui  ne  sont  pas  disci- 
plinés    comme    le    sont    les    brebis   estantes.   —   Gasparin  Cours 
d'Agricullure  —  IV  Bind  S.  157. 
**)  Cato  cap.  6:    quam  earuni  in  his  locis  oplimam  dicent  esse,  eam 
maxime  serito. 

ikke  et  blandt  Tusinde ;  der  ere  flere,  som  give  aarlig  for 
20  Fr.  Oliven,  men  man  er  tilfreds,  naar  man  af  hvert 
Træ  kan  have  5  Fr, ,  og  det  blev  navnlig  i  Nizza  anseet 
for  at  være  Middeludbyttet  af  et  godt  Træ.  Ved  Mentone 
havde  en  Proprietair  i  et  meget  godt  Aar  havt  en  Indtægt 
af  25,000  Fr.  af  5000  Træer.  I  Egnen  af  Marseille  be- 
regnes Bruttoindtægten  af  en  Tønde  Land  til  70  Hdlr. ; 
drages  herfra  de  aarlige  Driftsomkostninger  (33  Rdlr.), 
bUver  Nettoudbyttet  37  Rdlr.  Ufrugtbare  Aar  ere  ikke 
sjældne,  thi  ligesom  andre  Træer  Hder  Oliventræet  ogsaa 
af  Alternat,  det  vil  sige,  hvert  Aar  kan  ikke  være  et 
Frugtaar.  Der  blev  mig  sagt  af  Nogle,  at  et  saadant 
kom  kun  hvert  fjerde  Aar,  af  de  Fleste  hvert  andet 
Aar*),  og  selv  i  disse  Aar  blev  Høsten  ofte  formindsket 
ved  Snyltesvampe,  ved  Insekter  eller  ved  andre  Tilfældig- 
heder, som  vi  skulle  omtale  i  det  Følgende. 

Sygdommene.  Der  er  vist  intet  Træ  paa  Jorden,  der 
er  hjemsøgt  af  saa  mange  Plager  som  Oliventræet.  Igjennem 
alle  Aarhundreder  fortælle  Provences  Krøniker  om  de 
Onder,  der  have  hjemsøgt  det  kjære  Oliventræ.  Her  ville  vi 
imidlertid  indskrænke  os  til  at  omtale  de  Lidelser,  der 
i  den  nyeste^  Tid  have  plaget  Træet,  og  formindsket 
Uøsten.  I  Aarene  1849  til  1854  bleve  Træerne  hjemsøgte 
af  Negro.  Denne  Sygdom  der  fremtræder  som  et  sort, 
skorpeagtigt  Overtræk  paa  Stammen,  Grenene  og  især  paa 
Bladene,  udøver  en  skadelig  Indflydelse  paa  Træernes  Frugt- 
barhed. Jeg  havde  hørt  den  omtale,  før  jeg  i  1855  kom 
til  Provence,    længe   bemærkede  jeg  den   slet  ikke,  fordi 


*)  Columella  Lib.  V  cap.  9  begrunder  herpaa  Driflsplanen  for  Oliven- 
skoven. Optimum  est,  olivetum  in  duas  parles  dividere,  qvæ 
alternis  annis  fruclu  induanlur,  neque  enim  olea  conlinuo  biennio 
uberat. 

den,  maaskee  paa  Grund  af  den  foregaaende  kolde  Vinter, 
ikke  viste  sig;  først  i  Begyndelsen  af  1856  var  det  mig 
en  Dag  paafaldende,  at  nogle  Oliventræer  ved  Saint-Jean 
allerede  i  Afstand  udmærkede  sig  ved  en  tæt  og  mørkegrøn 
Krone,  der,  seet  i  Afstand,  havde  Udseende  af  at  være 
frembragt  ved  en  frodig  Væxt.  Ved  nøiere  Eftersyn  viste 
det  sig,  at  dette  Udseende  hidrørte  fra,  at  Bladene  vare 
dækkede  af  Negro,  som  er  en  Snyltesvamp.  Under  Mikro- 
skopet kan  man  adskille  en  sort,  pulverformig  Grundvold, 
og  de  derfra  udskydende  Svampe.  Disse  bestaae  af  Nostoc- 
lignende  Traade,  det  vil  sige,  de  bestaae  af  afrundede 
Celler,  der  ere  stillede  ved  Siden  af  hinanden,  ligesom 
Perler  paa  et  Halsbaand;  enhver  af  disse  Cellers  Væg  €r 
paa  Siden  gjennemboret  af  et  lille  Hul,  hvorigjennem 
maaskee  Formeringslegemerne  udgaae.  Denne  Snylte- 
svamp er  beskrevet  af  L.Castagne*)  og  benævnt  Torula  oleæ. 
Det  angrebne  Oliventræ  havde  smittet  de  fleste  omgivende 
Planter,  idet  deres  Blade  vare  dækkede  af  den  samme  sorte 
Skorpe,  og  jeg  husker  saaledes,  at  det  navnlig  var  Tilfælde 
med  Bladene  af  Smilax  aspera  og  Rubus  fruticosus  (vestitus). 
I  Nizzas  nærmeste  Omegn  vare  Oliventræerne  ikke  an- 
grebne af  den,  derimod  var  den  meget  almindelig  ved  Hyeres. 
Da  Negro  standsede ,  bleve  Oliventræerne  angrebne 
af  et  Insekt,  der  allerede  i  Aarene  1845  til  1848 
havde  været  en  Fordærvelse  for  Olivenfrugterne,  der- 
efter var  forsvundet,  men  i  Aarene  1855  atter  fremtraadte 
i  stor  Udstrækning.  Naar  Olivenfrugten  er  angreben 
af  dette,  sige  Provencalerne  at  den  er  rongé  (gnavet). 
Naar  man  om  Vinteren  seer  Børn  opsamle  de  nedfaldne 
Olivenfrugter,  bemærker  man,   hvorledes   de  med  største 


*)  Catalogue  des  planles,  qui  croissent  aux  envircns  de  Marseille. 

Omhyggelighed  stadig  afsondre  de  sunde  fra  de  gnavede 
Oliven;  de  sidste  kunne  kjendes  paa  en  lille  graabruun 
IMet,  der  af  den,  som  har  Øvelse  deri,  strax  bemærkes 
paa  den  blaasorte  Frugt.  De  gnavede,  eller  rettere,  de 
af  Insekterne  borede  Frugter  blive  altid  noget  tidligere 
modne.  Olien,  som  de  indeholde,  er  ikke  bleven  ubrugelig 
men  slettere,  hvorfor  de  borede  Frugter  strax  afsondres 
fra  de  sunde  Frugter,  som  levere  god  Olie.  Det  Insekt, 
som  har  forvoldt  denne  Sygdom,  der  i  den  nyeste  Tid  er  op- 
traadt  som  en  Fordærvelse  for  Olivenhøsten,  henhører  til  de 
Tovingedes  Orden,  og  har  nogen  Lighed  med  en  Flue. 
I  Systemet  kaldes  det  Musca  Oleæ  elle?'  Dacus  Oleæ 
Lafr.  I  September  Maaned  lægger  Fluen  sine  Æg  paa 
Olivenfrugterne.  Naar  Larverne  komme  frem,  leve  de  af 
den  bløde  Deel  af  Frugten,  og  fortære  en  større  eller  mindre 
Deel  deraf.  Falder  Frugten  til  Jorden,  forlades  den  strax 
af  Larven,  som  søger  ned  i  Jorden  og  der  fuldender  sin 
Forvandling,  ellers  skeer  dette  i  Frugten  selv,  og  om 
Foraaret  fremkomme  af  Pupperne  fuldkomne  Insekter. 
Man  seer  derfor  paa  de  varme  Sommerdage  Træerne  om- 
sværmede af  disse  Fluer,  som  berede  sig  til  at  lægge  Æg 
i  de  unge  Olivenfrugter.  Larvens  Indvirkning  paa  Frugten 
er  af  den  fordærveligste  Art,  Ohen  formindskes,  og  hvad 
der  bliver  tilbage,  er  saa  slet,  at  det  ikke  kan  nydes  af 
Mennesker  og  alene  finder  Anvendelse  til  Forfærdigelse  af 
Sæbe  eller  til  Belysning;  undertiden  har  den,  som  Følge 
af  Insektets  Paavirkning,  forvandlet  sig  til  en  sort,  tyk, 
harsk,  stinkende  Masse*).  Olivenfluen  har  forresten,  lige- 
som de  andre  for  Planterne  fordærvelige  Insekter,  ogsaa 
sine  Fjender,   saaledes   er  der   en  Myre,   som   er  meget 


*)  Quelquefois  unc  marmelade  noirålrc,  nauseabonde. 

begjærlig  efter  dens  Æg  og  udtrækker  dem  af  Frugterne, 
lige  saasnart  de  ere  lagte.  Olivenfluen  er  ikke  det  eneste 
Insekt,  som  plager  Oliventræet.  Antallet  af  dem,  der 
nævnes  som  saadanne,  er  meget  stort.  Som  de  skade- 
ligste nævnes:  den  røde  Kermes,  (Cocci/s  oleæ^  Fabr.), 
Psijfli)  oleæ^  Fonscol,  og  Tinea  o/eella^  Fabr.  Det  sidste 
Insekt  optræder  ikke  altid  paa  samme  Maade,  thi  medens 
den  ene  Generation  lever  i  Bladene,  lever  den  anden 
i  Frugterne,  hvorfor  man  har  troet,  at  det  var  to  for- 
skjellige  Arter,  men  efter  Guérin-Méneville  er  det  det 
samme  Insekt,  som  formerer  sig  paa  følgende  Maade. 
Larverne,  der  udklækkes  af  Efteraarsæggene,  bore  sig  ind  i 
Bladkjødet,  og  ligge  der  i  Dvale  Vinteren  over,  men  naar  For- 
aaret  kommer,  fortære  de  deres  BoMg  og  søge  hen  til  de 
unge  Knopper,  hvor  de  hurtig  gjennemgaae  deres  For- 
vandling til  Pupper  og  til  Sommerfugle,  som  tøgge  deres 
Æg  paa  Bladene  eller  paa  Frugterne,  og  de  deraf  frem- 
komne Larver  bore  sig  ind  i  Frugterne  og  gnave  Stenen, 
alt  som  de  voxe  med  Frugten;  derefter  træde  de  wdaf 
denne  og  angribe  Stilken,  som  har  til  Følge,  at  Frugten 
før  Modningen  falder  til  Jorden.  Heraf  fremgaaer,  at  de 
Larver^  der  fremkomme  af  Efteraarsæggene^  fortære 
Bladene^  og  al  de^  der  fremkomme  af  Foraarsceggene\, 
fortære  Fragterne, 

Vinterkulden.  Hverken  Snyltesvampene  eller  In- 
sekterne øve  en  saadan  Indflydelse  paa  Oliventræets  Frugt- 
barhed, Form  og  hele  Tilværelse,  som  Vinterkulden.  >Der 
hengaaer  ingen  Vinter,  hvor  ikke  Træets  Grene  meer  elliéf 
mindre  lide  af  Frosten.  Træet  er  nemlig  uhyre  følsomt  for 
Kulde,  især  i  sine  yngste  Dele;  det  kommer  forædet  Førstø 
deraf,  at  Knopperne  ere  nogne,  noget  som  ellers,  saavidt 
jog  veed,  er  lige  saa  sjældent  hos  de  sydeuropæiske 'Som  hos 

de  mellemeuropæiske  Træer,  idet  \i  ellers  fmde  begge- 
forsynede  med  Fvnopskjæl.  hvorved  de  kunne  modstaae 
Fugtighed  og  Kulde.  Hertil  kommer,  at  Knopperne  just 
springe  ud  i  den  koldeste  Tid.  Naar  nu  Luften  om  Natten 
afkøles  saa  stærkt,  at  Thermometret  viser  3  til  4^ 
Kulde  —  hvilken  Afkøling  især  let  finder  Sted  i  tørt  og 
klart  Veir  paa  Bakkerne,  hvor  Oliventræerne  meest 
dyrkes  —  da  kan  en  saadan  Kulde  virke  paa  Træerne^ 
ligesom  naar  hos  os  Frosten  rammer  de  nylig  udsprungne 
Træer.  Efter  en  saadan  Nat  ere  Greenspidserne  ødelagte, 
og  en  større,  eller  mindre  Deel  af  Bladene  ere  angrebne 
og  hænge  slappede  ned  fra  Grenen.  Naar  Endeknopperne 
saaledes  ere  gaaede  til  Grunde,  begynde  vSideknopperne 
at  udvikle  sig,  og  dette  tilligemed  Træets  Beskjæring  be- 
virker, at  alle  Grenene  have  en  krum  og  skjæv  Form,  i 
hvilken  Henseende  OUventræet  ikke  giver  sin  nære  Slægt- 
ning Syrenen  noget  efter. 

Forresten  øver  dette  ingen  væsenlig  Indflydelse  paa 
Høsten,  thi  de  nye  Sideskud  erstatte  de  gamle  Endeskud, 
og  Folket  agter  slet  ikke  paa  en  saadan  Hændelse.  Frygtea 
bliver  først  alvorlig,  naar  Nattekulden  stiger  til  -^  10^, 
men  en  saadan  Kuldegrad  indtræffer  meget  sjælden,  navnlig 
i  det  østhge  Provence,  og  kun  eengang  i  dette  Aarhundrede, 
nemlig  i  Januar  1S20,  har  man  i  JNizza  i  nogle  Timer  om 
Natten  havt  en  Kulde  af  11^.  Forresten  er  det  umuligt 
at  angive,  hvor  dybt  Thermometret  skal  falde,  for  at 
Oliventræerne  skulle  bukke  under,  thi  dette  afhænger  af 
Omstændighederne,  navnlig  af  Veirliget.  Naar  det  t.  Ex. 
er  en  tør  Kulde,  kan  Træet  maaskee  modstaae  en  Kulde 
af  10",  hvorimod  det  i  fugtigt  Veir  allerede  bukker 
under  ved  -r-  S^.  Hvad  der  især  kan  gjøre  Frosten 
fordærvelig,    er,    naar    den  ledsages  af  Sneefald.      Der 

er  Intet  som  Grenene  mindre  kunne  taale  end  Snee, 
og  naar  den  bliver  liggende,  virker  den  paa  dem  som  en 
dræbende  Gift.  Naar  en  Eier  derfor  en  Morgen  finder 
sine  Olivengrene  sneedækkede,  kan  han  kun  frelse  dem 
ved  at  forskaffe  sig  saa  stor  en  Arbeidskraft,  at  han  kan 
lade  Sneen  feie  og  ryste  af  Træerne.  Endnu  mere  for- 
dærvelig end  Snee  er  1  isslag,  som  behøver  langt  kortere 
Tid  for  at  ødelægge  Træerne.  —  I  dette  Aarhundrede  have 
Provences  Oliventræer  eengang  været  hjemsøgte  af  en 
Vinterkulde,  der  i  et  Par  Døgn  næsten  over  hele  Provence 
anrettede  saa  store  Ødelæggelser,  at  det  varede  flere  Aar, 
inden  Olivenskovene  kunde  naae  deres  gamle  Frugtbarhed. 
Da  det  vistnok  er  uden  Exempel  i  Agerdyrkningens 
Historie,  at  en  pludselig  indtrædende  Kulde  i  den  Grad 
kan  ikke  alene  for  dette  Aar  men  ogsaa  for  de  følgende 
øve  den  største  Indflydelse  paa  Høsten,  ville  vi  her  dvæle 
noget  ved  enkelte  Tildragelser*),  som  ledsagede  denne  for 
Provence  ulykkelige  Begivenhed.  Man  er  enig  om,  at 
det,  som  især  bidrog  til  at  gjøre  Kulden  den  Ilte  og 
12te  Januar  1820  saa  morderisk  for  Oliventræerne,  var 
den  Omstændighed,  at  den  optraadte  saa  pludselig  og  efter 
et  meget  mildt  Yeirlig.  Ligetil  den  Sde  havde  Vinteren 
udmærket  sig  derved,  at  Veiret  var  endnu  smukkere  og 
mildere  end  sædvanlig.  Om  Dagen**)  havde  man  12  til 
14^  Varme,  om  Natten  stod  Thermometret  ofte  paa  8^, 
det  er  saaledes  omtrent  den  Temperalur,  som  vi  have  i 
Mai  og  i  Slutningen  af  September,  og  det  er  dette  milde 
Vinterveir  der  lokker  brystsvage  Folk  til  Provence  for 
at  undgaae  Nordens  kolde  Vinter. 


*)  Efter  Des  memoires  rclaii\es  aux  cffels  sur  les  Oliuers  de  la  gelée 

de  11   au   12  Jan  vier  1820. 
')  Den  feigende  Fremstillinger  grundet  paa  Iagttagelser  samlede  i  Aix. 

Om  Natten  mellem  den  9de  og  10de  begyndte  en  kold 
Vind  at  afkøle  Luften,  det  sneede  lidt,  og  Thermometret 
gik  ned  til  O";  den  10de  gik  det  under  0^,  det  sneede 
uafbrudt  fra  Kl.  3  om  Morgenen  til  Kl.  4  om  Eftermid- 
dagen, og  det  faldne  Sneelag  angives  at  have  være  54^ 
Tomme  mægtig.  Den  11te  om  Morgenen  6^  Kulde,  den 
12te  Midnat  viste  Thermometret  endogsaa  10^  Kulde.  Nu 
havde  Kulden  kulmineret,  thi  Kl.  3  steg  Thermometret 
til  -T-  4^  og  den  13de  om  Dagen  var  det  5^  Varme;  den 
14de  blev  Vinden  sydlig,  og  denne  Vind  ledsagedes  af  en 
mild  Regn,  som  næsten  varede  24  Timer,  hvorfor  al  Isen 
og  Sneen  forsvandt,  og  man  fik  nu  at  see  det  frygtelige 
Nederlag,  som  Kulden  og  især  Sneen  havde  anrettet. 

Paa  hele  Kysten  ligefra  Genua  igjennem  Ligurien, 
Provence  og  Languedoc  kunde  man  om  Fornaret*)  see 
Virkningen  af  Kulden.  Ligurien  hgger  imidlertid  saaledes 
i  Læ  under  Søalperne,  at  alene  Citrontræerne  havde  taget 
Skade;  ikke  alene  Oliventræerne  vare  her  skaanede,  men 
endogsaa  af  Appelsintræerne  vare  kun  ganske  faa  om- 
komne; men  ligesom  man  passerede  Frankrigs  Grændse, 
viste  Sporene  af  Ulykken  sig  i  Tiltagen,  saaledes  ved 
Antibes,  ved  Cannes,  ligeledes  ved  Fréjus;  ved  Luc  vare 
Markerne  ofte  dækkede  af  fældede  Oliventræer,  og  saaledes 
kunde  man  reise  lige  til  Marseille  og  stadig  have  Synet 
af  de  ødelagte  OQivenskove.  Egnen  omkring  Marseille  og 
Aix  var  saaledes  hærjet,  at  Eierne  maatte  søge  Penge- 
hjælp hos  Regjeringen,  for  at  komme  paa  Fode  igjen. 
I   Languedoc  regnede  man,   at   en  Trediedeel  af  Oliven- 


*)  De  angrebne  Træer  bleve  slaacnde  til  om  Foraaret,  for  de  bleve 
fældede;  Omfanget  af  Vinterens  Ødelæggelser  blev  da  ioiiie- 
faldonde  for  Enhver. 


197 

træerne  vare  dræbte.  Syd  for  Languedoc  ligger  Øst- 
pyrenæerne,  her  havde  man  ikke  mærket  synderlig  til 
Kulden. 

Vi  have  saaledes  seet,  hvorledes  Veirliget  den  Ilte 
og  12te  Januar  havde  øvet  den  største  Indflydelse  paa 
Agerdyrkningen  paa  hele  Middelhavskysten  ligefra  Genua 
til  Pyrenæerne.  Naar  OHventræerne  døe,  da  er  det  for 
Provencalerne  langt  fordærveligere  end  for  en  Dansk,  naar 
han  seer  sin  Kornmark  ødelagt,  thi  ved  den  sidste  Ulykke 
er  kun  et  Aars  Afgrøde  forspildt,  hvorimod  der  med- 
gaaer  flere  Aar,  førend  at  Jordbunden  atter  kan  være  be- 
plantet med  Træer,  der  ere  ligesaa  frugtbare  som  de  af 
Kulden  dræbte.  Det  er  maaskee  dette,  i  Forening  med 
Folkets  Forkjærlighed  for  OUventræet,  der  bevirker,  at 
Alle  bedrøves  ved  Synet  af  de  fældede,  døde  Træer.  Ved 
Nimes  passerede  jeg  en  Olivenskov,  hvor  jeg  var  Vidne 
til  den  Deeltagelse,  som  alle  Reisende  følte  ved  Synet  af 
de  fældede  Træer,  som  vare  omkomne  i  de  kolde  Dage  i 
December  1855. 

Kulden  dræber  den  overjordiske  Deel  af  Træet;  Roden 
og  den  ringformige  Svulst,  der  findes  der,  hvor  Rod  og 
Stamme  forene  sig,  bliver  skaanet,  heraf  udvikler  sig  en 
talrig  Yngel  af  Rodskud,  som  Eieren  kan  sælge  med  For- 
deel,  naar  Kulden  har  ødelagt  hans  Oliventræer.  Disse 
Rodskud  podes  derefter,  men  det  varer  mange  Aar,  inden 
de  blive  rigtig  frugtbare. 

Det  er  af  stor  Interesse  at  see,  hvor  forskjellige 
Virkningerne  af  Frosten  havde  været.  OHventræerne  i 
Dauphiné  og  paa  Languedocs  Bjerge,  t.  Ex.  ved  Aliais, 
der  ligger  1 200  F'od  over  Havet,  modstode  Kulden,  medens 
Oliventræerne  nede  ved  Havet  bukkede  under;  de  sidste 
\are   nemlig   paa   Grund   af  det  milde   Veir  ifærd  med  at 

udfolde  deres  Blade,  hvorimod  de  første  endnu  be- 
fandt sig  i  Dvaletilstanden  og  saaledes  vare  mindre  mod- 
tagelige for  Kuldens  Paavirkninger.  Hermed  staaer  ogsaa 
i  Forbindelse,  at  de  Træer,  som  vare  beskaarne  ved  Jule- 
tider, i  Reglen  bukkede  under  for  Kulden.  Ved  Be- 
skæringen vækkes  Livet  i  Træet;  i  gamle  Dage  beskar 
Provencaleren  gjerne  sine  Træer  ved  Juletider,  fordi  dette 
skaffede  ham  noget  Foder  til  Dyrene  i  en  Aarslid,  hvor 
det  kan  mangle  i  nogle  Egne,  navnlig  i  det  vestlige  Pro- 
vence, men  da  Træerne  herved  saa  let  komme  til  at  tage 
Skade  af  Kulden,  foretrækker  man  nu  Foraarsbeskæringen. 

Hvorledes  en  frodig  Væxt  og  Udvikling  kunne  gjøre 
Oliventræerne  mere  følsomme  for  Kulåen,  kan  skjønnes 
af  den  Indflydelse,  som  Vinteren  mellem  1789  og  1790 
øvede  paa  Oliventræerne  imellem  Aix  og  Aries.  Oliven- 
træerne dyrkes  her  paa  Sletter,  og  1786  lykkedes  det  at 
faae  en  Deel  af  disse  vandede.  ■  Den  første  Følge  heraf 
var  en  ganske  mærkværdig  Høst  1787,  som  var  den  aller- 
bedste, som  nogensinde  var  indtruffen,  men  Vinteren  1789 
kom  bagefter  og  ødelagde  mange  Oliventræer,  og  ikke 
et  eneste  Træ  blev  sparet,  som  havde  været  vandet.  Ikke 
alene  Stammen  døde,  men  ogsaa  Rødderne,  der  ellers 
kunne  modstaae  de  strengeste  Vintre,  vilde  ikke  mere  skyde. 

Det  vilde  Oliventræ  synes  ogsaa  i  denne  Henseende 
at  vise  sig  mere  haardfør,  naar  det  har  naaet  en  vis  Alder. 
Saaledes  existerede  der  1820  et  Exemplar  af  denne  Varietet, 
der  blev  anseet  for  ældre  end  1709.  1816  blev  det  podet 
paa  to  Grene,  1820  gjennemlevede  det  den  kolde  Krisis 
uden  at  lide  det  allermindste. 

For  at  kunne  indsee,  hvor  mislig  Oliventræets  Til- 
værelse er  i  Frankrig,  maa  man  erindre,  at  en  saadan 
Vinter    som    1820   ingenlunde   er   enestaaende.     Vintrene 

1794  og  1789  vare  lige  saa  fordærvelige  for  Oliven- 
kulturen,  og  Vintrene  1749,  1755  og  1765  vare  ligesaa 
skadelige  for  Languedocs  Olivenavl;  men  disse  Vintre 
bleve,  saavel  i  Kuldens  Strenghed  som  i  dens  Virkninger, 
langt  overtrufne  af  den  frygtelige  Vinter,  som  hjemsogte 
Europa  i  Januar  Maaned  1709;  medens  man  i  de  følgende 
Vintre  stadig  har  kunnet  angive,  hvor  stor  en  Deel  af 
Olivenskoven  der  var  ødelagt,  kunde  man  dette  Aar  med 
Lethed  tælle  de  Træer,  som  vare  blevne  tilovers,  og  de 
vare  i  Provence  meget  faa;  i  de  fleste  Egne  var  hvert 
eneste  Træ  gaaet  tilgrunde ,  og  man  maatte  begynde 
Olivendyrkningen  forfra. 

Ligesom  Olivenavlens  Tilstedeværelse  i  Provence  er 
«t  Vidnesbyrd  om  Landels  varme  Klima,  idet  denne  Kultur 
i  intet  andet  Land  er  rykket  saa  langt  mod  Nord,  saaledes 
€re  de  store  Nederlag,  som  Frosten  hvert  Aarhundrede 
anretter  paa  Oliventræerne,  Beviser  for,  hvor  strenge 
Vinirene  kunne  være  i  det  Land,  hvis  milde  Vintre  ikke 
alene  omtales  i  Meteorlogien ,  Geographien  og  Botaniken, 
men  ogsaa  omtales  af  danske  Læger  som  særdeles  gavnlig 
for  Brystsyge.  —  Som  saadanne  for  Oliventræet  morderiske 
Vintre  nævnes  1406,  1507,  1518,  1608,  1709,  1749,  1755, 
1765,  1767,  1789,  1794,  1820.  Dersom  denne  Liste  er 
nøiagtig,  have  de  slrænge  Vintre  været  i  Tiltagen  siden  det 
15de  Aarhundrede,  og  man  harderfor  sluttet,  at  Klimaet  er 
blevet  koldere,  men  ved  en  omhyggelig  Undersøgelse  vil 
man  sandsynligviis  her  Hgesom  overalt  komme  til  det  Re- 
sultat, at  Klimaet  i  den  historiske  Tid  ikke  har  for- 
andret sig,  hvilket  imidlertid  ikke  forhindrer  os  i  at  antage, 
at  Aarrækker  eller  hele  Aarhundreder  kunne  være  koldere 
€nd  andre;  saaledes  synes  det  18de  Aarhundrede  at  have 
været  oftere  hjemsøgt  af  kolde  Vintre  end  det  15de,  16de 

eller  17de  Aarhundrede;  om  der  end  her  maa  tages  til- 
børlig Hensyn  til,  at  de  kolde  Vintre  ere  bedre  kjtindte, 
altsom  de  ere  nærmere  Nutiden.  Et  mærkeligt  Vidnesbyrd 
om  Indflydelsen  af  det  18de  Aarhundredes  Vintre  er 
Olivenavlens  Ophør  ved  Narbonne,  som  efter  Intendantens 
Indberetning  endnu  1698  havde  en  udmærket  Olivenhøst; 
her  ere  Oliventræerne  forsvundne,  og  alene  Kjældrenes 
Indretning  i  Husene  vidner  om  den  gamle  Olivenavl. 

Allerede  ovenfor  har  jeg  omtalt,  at  det  er  Vinter- 
kulden, som  umuliggjør,  at  Oliventræet,  som  Virgil  kalder 
det  længe  levende,  kan  i  Provence  blive  til  en  Olding, 
saaledes  som  Tilfældet  er  i  de  mere  sydlige  Lande.  Phnius 
omtaler  saaledes,  at  der  paa  hans  Tid  i  Athen  endnu 
fandtes  det  Oliventræ,  som  var  skænket  af  Minerva.  Tusind- 
aarige  Oliventræer  skulle  navnlig  findes  ved  Jerusalem  og 
ved  Cyrene.  Saadanne  Mindesmærker  savner  Provence,  og 
det  Samme  kan  næsten  siges  om  Ligurien,  dog  findes  der  tre 
Træer,  der  voxe  saa  beskyttede,  at  de  have  kunnet  modstaae 
de  strenge  Vintre;  det  ene  findes  ved  Beaulieu,  Øst  for 
Nizza,  og  voxer  i  en  mod  Middelhavet  aaben  Kløft,  der 
paa  de  tre  Sider  er  omgiven  af  bratte  utilgængelige  Klippe- 
skrænter. De  naturlige  Forhold,  der  betinge  hele  denne  Kysts 
milde  Klima,  ere  her  tilstede  i  høieste  Grad;  Jordbær  og 
Ærter  kunne  der  modnes  ved  Juletider.  Her  findes  det  i  hele 
Omegnen  berømte  Oliventræ;  nede  ved  Jorden  har  det  et 
Omfang  af  23  Fod,  men  der  hvor  Stammen  deler  sig,  er 
Omfanget  kun  12  Fod.  Stammen  er  indvendig  saa  opløst 
af  Raadenhed,  at  Drengene  kunne  gaae  derigjennem ;  dets 
Alder  kan  vistnok  ikke  anslaaes  til  mindre  end  7  Aarhun- 
dreder,  og  det  er  et  levende  Beviis  for,  at  i  hele  dette 
Tidrum   har  Vinterkulden  der  ingen  Nat  været  -f-   12*^  C. 


Om  Klitformationen. 

Af  Kammerraad  Andresen  i  Agger, 


illaar  jeg  her  søger  at  beskrive  Klilformationen,  er  det  især 
de  danske  Klitter,  og  af  disse  fornemmelig  de  jydske, 
jeg  har  for  Øie.  Men  førend  jeg  gaaer  over  til  selve 
Sagen,  vil  det  være  hensigtsmæssigt  først  at  meddele  Noget 
om  Vesterl;iayets  Virkning  paa  Kysten  og  den  Indflydelse, 
som  denne,  har  paa,  Klitformationen. 

I.  Almindelighed  antages  det,  at  der  i  Havet  ligger 
3  Revler  parallele  med;  den  jydske  Vestkyst,  men  dette 
er  saa  langt  fra  at  være  Tilfældet,  at  jeg,  efter  detKjend- 
skab  jeg  har  til  Hayet  og  efter  egne  Maalninger,  hvorefter 
vedføiede  Profil  .er  dannet,  snarere  maa  tro,  at  tre  Revler 
enten  slet  ikke  findes  eller  ialtfald  kun  ved  Skagen,  hvor 
jeg  ikke  kjender  Forholdene  men  ikke  antager  det  usand- 
synligt, at  en  saadan  Dannelse  kunde  forekomme. 

Det  er  efter  Maalninger  af  Havbunden  ved  Agger  at 
jeg  har  dannet  Profilen,  som  jciz  nu  vil  forklare: 

aa  er  Havfladen,  ae  c  db  Havbunden,  c  c  inderste  Revle, 
d  b  yderste  Revle.     Fra  b  bliver  det  dybere  indtil  18  Fv. 

Vand,  hvorfra  det  saa  grunder 
op  til  11  F'v.j  hvilken  Banke, 
paa  11  Fv.  Vand,  kan  være 
omtrent  120  Fv.  bred  og 
ligger  omtrent  2  Miil  fra 
Land.  Herfra  dybes  det  meer 
og  meer  udefter. 

Her  kan  altsaa  egentlig 
kun  være  Tale  om  2  Revler, 
og  om  den  yderste  virkeligt 
er  en  Hevle,  lig  den  indre, 
eller  om  det  er  en  fast 
Banke,  der  bliver  liggende 
uforandret,  veed  jeg  ikke. 
Den  indre  holder  sig  derimod 
altid  i  samme  Afstand  fra 
Land,  og  flytter  sig  altsaa 
efterhaanden  som  Landet 
bortskylles.  Den  er  etProdukt 
af  Bølgebevægelsen,  og  op- 
staaer  derved,  at  den  tilbage- 
gaaende  Bølge  fra  Land  møder 
den  fremadgaaende  fra  Havet, 
hvorved  en  Stilstand  i  Vand- 
massen bevirkes,  og  det  i 
Vandet  opslemmede  Sand 
faaer  derved  Tid  til  at  bund- 
fældes. Da  den  tilbage- 
gaaende  Bølges  Virkning  kun 
kan  strække  sig  en  vis  Stræk- 
ning fra  Land,  følger  heraf,  at 
denne    Revle    altid  beholder  samme  Afstand  fra  dette. 

Havets  Bund  bestaaer  meest  af  Sand.  Ved  stærk 
Bølgebevægelse  løsrives  det  og  holdes  opslemmet  i  Vandet, 
<leels  løsrives  det  af  selve  Havstokken,  idet  de  svære  Bølger 
«tøde  an  mod  denne,  og  det  saaledes  opstemmede  Sand  føres 
af  Bølgen  opad  den  over  Havet  liggende  Deel  af  Hav- 
stokken, hvor  det  tildeels  afsættes,  især  i  den  Linie,  som 
begrændser  Bølgeslagene.  Jo  fladere  og  bredere  Havstokken 
og  Forlandet,  som  Bølgen  kan  beskylle,  er,  desto  mere 
Sand  afsættes  der,  jo  smallere  og  steilere,  desto  mindre. 
I  Almindelighed  er  Havstokkens  Heldningsvinkel  5°. 

Efterat  jeg  nu  korteligen  har  beskrevet  Havbunden 
med  den  tilstødende  Havstok,  samt  Havets  Virkning  herpaa, 
vil  jeg  gaae  over  til  den  egenlige  Sag,  Klitterne,  som 
grændse  umiddelbart  til  Havstokken. 

Den  almindeligste,  og  i  det  Hele  ogsaa  den  rigtigste 
Mening  om  KUtdannelsen  er  i  Korthed ,  at  Havet  ved 
Bølgeslagene  opkaster  Sand  paa  Strandbredden ;  her  tørres 
det,  og  naar  det  er  tørt,  bUver  det  bortført  af  Vinden. 
Blæser  det  fra  Land,  føres  Sandet  tilbage  i  Havet,  men 
med  paalands  Vind  føres  det  længere  ind  i  Landet.  Jo 
jevnere  og  fladere  dette  er,  desto  længere  drives  Sandet 
frem,  men  møder  det  Ujevnheder,  samler  det  sig  og 
danner  Forhøininger  bag  disse.  Naar  disse  bevoxes, 
kunne  Planterne  samle  mere  Sand,  og  paa  denne  Maade 
dannes  efterhaanden  en  Klit,  det  er  en  høiere  eller 
lavere  Bakke,  bestaaende  af  Sand,  som  er  sammenblæst 
af  Vinden. 

Saadant  Sand,  som  kan  bortføres  af  Vinden  og  alt- 
saa  danne  Klitter,  kaldes  Flyvesand;  iøvrigt  kan  det  be- 
staae  af  Qvarts,  Kalk  o.  s.  v.,  men  hos  os  bestaaer  det  næsten 
udelukkende  af  Qvarts,  hvilket  ogsaa  er  almindehgt  i 
fremmede    Landes    Klitter.      Paa  Tydsk    kaldes    Klitterne 

»Dunen«,  og  Nogle  kalde  dem  ogsaa  »Dyner«  i  det  danske- 
Sprog,  skjøndt  vistnok  uheldigt.  Saavidt  jeg  erindrer,, 
gjøres  der  af  Nogle  ogsaa  Forskjel  paa  Dyner  og  Klitter^ 
idet  en  Dyne  er  en  afrundet  halvkugleformig  Klit,  hvor- 
imod en  KUt  er  af  en  hviikensomhelst  anden  Form,  især 
en  Sandbakke  med  skarpe  Omrids  og  bratte  Sider.  Paa 
saadanne  Steder,  hvor  Flyvesandet  føres  bort  af  Yinden, 
siges  der  at  være  Sandflugt. 

Af  de  forskjellige  Theorier,  man  har  om  Klitters 
Dannelse,  findes  en  ganske  original  af  Hr.  van  den  Hull  i 
hans  »Over  den  Oorsprong  en  de  Geschiedenis  der  Hol- 
landsche  Duinen,  1838«,  som  forklarer  Klittens  Tilblivelse 
langs  Vesterhavets  Østgrændse,  fra  den  engelse  Kanal  til 
Skagen,  i  Korthed  paa  følgende  iMaade: 

Engang,  for  et  Par  tusinde  Aar  siden,  vare  England 
og  Frankrig  forbundne  med  hinanden  ved  en  Landtange. 
Dengang  stod  Vesterhavet  høiere  end  nu,  thi  Vandet 
fra  Østersøen  og  de  mange  Floder,  som  strømme  ud  deri, 
havde  ikke  saa  stort  Afløb,  da  hele  Vandmassen,  som 
saaledes  strømmede  lil  IJavet,  alene  kunde  løbe  af  i  det 
store  Verdenshav  imod  Nord,  mellem  Norge  og  Skotland. 
Men  deels  som  Følge  af  den  længere  Vei,  som  Vandet 
derved  havde  at  gaae,  deels  som  Følge  af  at  Vest-  og 
Nordvestvinden  blæser  hyppigt  og  derved  sinkede  Vand- 
massens Afløb,  og  endeligen  som  Følge  af,  at  der  kun 
var  een  Udgang  for  den,  maatte  Vandmassen  i  Havet 
dengang  være  større  end  nu  og  altsaa  bevirke  en  høiere 
Vandstand.  Tilmed  vare  Stormfloderne  dengang  ogsaa 
høiere  og  hyppigere,  thi  de  nordvestlige  og  nordUge  Vinde 
stemmede  Vandet  op  mod  de  Lande,  som  begrændse 
Havet  mod   Øst,   uden  at   Vandmassen  kunde   faae  Afløb 

•mod  Syd,  og  da  Vandet  ved  disse  Vinde  knebes  inde,  saa 
følger  ogsaa,  at  Havel  ved  mindre  stærk  Blæst  dengang 
vilde  stige  til  samme  Hoide  som  nu,  da  det  har  Afløb, 
ved  stærkere  Blæst,  og  at  Stormfloderne,  som  Følge  heraf, 
maatte  være  hyppigere  end  nu.  Da  Havet  fordum  var 
iiøiere,  overskyllede  det  ogsaa  en  større  Deel  af  Holland  og 
de  andre  lave  Lande  paa  dets  Østside  end  nu,  saa  at,  hvor 
der  nu  er  Land,  dengang  var  Hav.  Ved  de  større  Floders 
(Schelde,  Maas,  Rhinen,  Ems,  Weser  og  Elbens)  Udstrøm- 
ning i  Havet  og  den  Modstand,  som  dette,  deels  ved 
Bølgebevægelsen,  deels  som  Følge  af  Vandets  større  Vægt- 
^'yl<^e,  gjorde  imod  Flodstrømmen,  bevirkedes  der  en  Af- 
vigelse i  disses  Retning,  saa  at  de  istedetfor  med  en  vis 
Fart  at  fortsætte  deres  oprindelige  Løb  ud  i  Havet,  indtil 
de  tabte  sig  i  dette  som  en  stille  Vandmasse,  aftagende 
i  Hastighed  lidt  efter  lidt,  nødtes  til  forinden,  medens  de 
endnu  havde  en  vis  Fart,  at  bøie  af  for  Havets  Modstand 
og  udbrede  sig  i  en  Strøm  til  begge  Sider  parallel  med 
Landet.  Men  ved  denne  formindskede  Fart  bundfældtes 
det  Sand,  som  Floderne  og  Havet,  hvis  Vand  her  blandede 
sig  med  Flodvandet,  førte  med  sig,  og  der  dannedes  paa 
den  Maade  en  bred  Revle  eller  Banke  langs  Landet  fra 
den  engelske  Kanal  til  Jyllands  nordligste  Spids. 

Men  efterat  denne  Revle  eller  Banke,  som  maaskee 
var  af  flere  Miles  Brede,  i  Aartusinder  havde  dannet 
sig,  forandredes  Forholdene  ganske,  idet  Landtungen,  som 
forbandt  Frankrig  med  England,  gjennembrødes  ved  en 
stærk  og  voldsom  Stormflod ,  der  muligen  var  den  cim- 
briske  Vandflod.  Vesterhavet  fik  mi  ogsaa  en  Aabning 
mod  Syd,  hvorved  Vandmassen  hurtigere  udtømtes,  og 
de  vestlige  Storme  kunde  nu  heller  ikke  stemme  Vandét 
saa    høit    imod    Havets    østlige    Bredder.      Saaledes    blev 

Vandstanden  lavere,  og  den  dannede  Revle  blev  enten 
ganske  eller  tildeels  lagt  tør.  Deels  ved  indtrædende 
Høivande,  deels  ved  Sandflugt  paa  de  allerede  tørre  Flader 
blev  den  omsider  ganske  tør,  og  Havet  kunde  ikke  mere 
gaae  over  den.  Vinden  førte  nu  efterhaanden  Sandet  fra 
dens  Udkanter  ind  imod  dens  Midte  eller  noget  østligere, 
som  Følge  af  de  vestlige  Vindes  Overvægt,  og  saaledes 
dannedes  den  Klitrække,  som  endnu  i  dette  Øieblik,  meer 
eller  mindre  forandret  eller  omdannet,  fmdes  langs  Vester- 
havets Fiyster  mod  Øst. 

En  anden  iMening  om  Klitters  Dannelse  er  fremsat 
af  Grooss  i  hans  »Veiledning  ved  Behandlingen  af  Sand- 
flugtsstrækningerne  i  Jylland«.  Ligesom  dette  Skrift  er 
det  eneste  danske  Klitskrift,  siden  Klittens  Behandling  blev 
Gjenstand  for  llegjeringens  Opmærksomhed,  saaledes  er 
hans  Kliltheori  vistnok  ikke  alene  den  eneste  danske,  men 
overhovedet  den  eneste  i  sit  Slags.  Han  forkaster  aldeles 
den  Mening,  som  antager,  at  Bølgen  opkaster  Sand,  der 
af  Vinden  føres  ind  over  Landet  og  her  danner  Klitter. 
Det  strider  ganske  mod  hans  mangeaarige  Erfaring,  ifølge 
hvilken  det  gaaer  saaledes  til: 

Der  dannes,  siger  han,  kun  Klitter  der,  hvor  Strand- 
bredden er  meget  ophøiet  over  Vandspeilet  og  har  et 
sandigt  Underlag.  Han  antager  nu,  at  Landet  ved  Jyllands 
Vestkyst  har  beslaaet  eller  tildeels  endnu  bestaaer  af  en 
saadan  høit  over  Vandspeilet  i  Vesterhavet  liggende  Sand- 
flade, bedækket  af  et  Grønsværlag.  Naar  Havet  i  stærke 
Storme  voldsomt  slaaer  an  mod  denne  Sandflades  lodret 
afskaarne  Væg,  løsriver  Bølgen  en  stor  Deel  Sand,  som 
tilligemed  Grønsværen  bliver  Hggende  paa  Forstranden 
eller  dog  tildeéls  bliver  liggende.  Naar  Havet  trækker 
sig  tilbage,  tørres  det  saaledes  løsrevne  Sand  og  føres  af 

Vinden  over  den  bratte  Sandflades  Væg  længere  eller 
kortere  ind  i  Landet,  hvor  det  danner  Klitter. 

Dette  er  i  muligste  Korthed  Hovedtrækkene  af  hans 
Theori,  men  uanseet  at  denne,  sammenfattet  i  sin  Heelhed, 
indeholder  Selvmodsigelse,  vil  den  iøvrigt  i  ingen  Hen- 
seende iiunne  holde  Stik,  idet  den  baade  er  stridende 
mod  Erfaring  og  de  Forhold,  som  i  Virkelighed  her 
finde  Sted. 

Efter  saaledes  at  have  forudskikket  Andres  Mening 
om  Klitdannelsen,  vil  jeg  nu  gaae  over  til  at  fremstille 
den  saaledes,  som  den  ifølge  mine  Undersøgelser  og  Iagt- 
tagelser stiller  sig,  for  at  vise,  hvorledes  den  jydske  Klit 
i  sin  Tid  er  dannet  og  endnu  danner  sig. 

Naar  Landet  ved  Havet  er  fladt  og  kan  beskylles  af 
dette  ved  Høivande,  afsættes  der  endeel  Sand  paa  For- 
stranden eller  saavidt  som  Havet  naaer.  Jo  bredere  det 
flade  Land  er,  jo  lavere  det  ligger  og  jo  længere  det 
overskylles  af  Havet,  desto  mere  Sand  bundfældes  og  af- 
sættes der  af  den  Sandmasse,  sorh  Havet  fører  med  sig. 
Naar  dette  Sand  lægges  tørt,  bortføres  det  af  Vinden 
og  føres  hen  til  Steder,  hvor  det  finder  Læ.  Er  dette  en 
Forhøining,  f.  Ex.  en  Steen,  en  Høi,  en  Græsbusk,  danner 
der  sig  bag  denne  en  tilsvarende  Forhøining  af  Sand, 
som  danner  et  Skraaplan,  hvis  høieste  Punkt  ligger  an 
mod  den  lægivende  Gjenstand.  Er  det  derimod  en  For- 
dybning, som  afgiver  Læ,  finder  Sandet  Hvile  heri  og  op- 
fylder den.  Naar  denne  Flade  eller  hin  Høi  bevoxes  med 
Klitvæxter,  nemlig:  Klittag  eller  Marehalm ,  som  ere  de 
Græsarter,  der  først  indfinde  sig  og  af  hvilke  Klittaget  spiller 
Hovedrollpn,  opfange  disse  mere  Sand,  hvorved  den  allerede 
samlede  Sandmasse  forøges  og  den  lifie  Høi  udvikler  sig 
efterhaanden  til  en  Klit.     Er  der  en  større  Flade  bevoxet 

med  Græs  eller  andre  Planter,  opfanger  denne,  i  hele  sin 
Udstrækning,  Sand,  og  danner  saaledes  Basis  for  en  vor- 
dende Klitbakke,  der  efterhaanden,  som  Planterne  voxe 
frem  eller  nye,  navnlig  de  to  nysnævnte  Græsarter,  ind- 
finde sig,  tiltager  i  Høide.  Denne  Dannelsesmaade  viser 
sig  endnu  i  dette  Øieblik,  og  det  er  ogsaa  væsentlig 
paa  denne  Maade  at  de  store  Klitstrækninger  langs  Jyllands 
Vestkyst  ere  dannede,  hvad  der  senere  nærmere  vil  blive 
udviklet  og  godtgjort,  saavelsom  ogsaa  Klitterne  ved 
Østersøen;  f.  Ex.  paa  Dueodden  paa  Bornholm. 

Derimod  kan  der  ikke  dannes  Klitter,  hvor  Forstranden 
kun  er  et  Par  hundrede  Alen  bred  og  begrændses  af  et 
flere  Alen  høit  over  de  høieste  Bølgeslag  liggende  Land,  naar 
dette  er  brat  afskaaren  mod  Havet  og  saaledes  beliggende, 
at  dette  ved  en  ubetydelig  Stigen  kan  naae  dets  Fod,  selv 
om  det  bestaaer  af  Sand,  naar  det  kun  er  dækket  af 
Grønsvær  og  ikke  udgjør  en  Sandflugtsstrækning,  som 
uden  Havets  Medvirkning  alene  for  sig  vilde  frembyde 
baade  Materiale  og  øvrige  lietingelser  til  Klitters  Dannelse. 
Men  jeg  forstaaer  heller  ikke,  hvad  der  har  ledet  til  den 
Tanke  at  antage  en  saadan  ophøiet  Sandflade,  thi  efter- 
vises kan  den  ikke  og  den  existerer  heller  ikke.  Tilmed 
maa  det  bemærkes,  at  vi  slet  ikke  kunne  vide,  om  en 
saadan  Flade  oprindehgt  har  existeret,  da  Klitdannelsen 
begyndte,  thi  det  Térrain,  hvoi*paa  de  første  Klitter  dannedes, 
er  forlængst  bortskyllet  af  Havet,  ligesom  ogsaa  dette  endnu 
bortskyller  Partier  baade  af  KUtten  og  af  Kysten,  og  paa 
sine  Steder  endogsaa  meget  betydeligt. 

At  vore  Klitter  ikke  ere  de  ved  Jyllands  Vestkyst 
oprindehgt  dannede,  men  en  sekundær  Formation,  be- 
vise de  midt  i  Klitterrainet  beliggende  Gravhme  og  gamle 


209 

forladte  Agre,  thi  vore  ældste  Forfædre  vilde  neppe  have 
éagt  deres  Gravhøie  foran  en  vild  Sandflugt  end  sige 
i  den. 

Pløining  fandt  først  Sted  længe  efter  Gravhøienes 
Tilbliven,  Sandflugten  maa  altsaa,  da  Agerdyrkningen  be- 
gyndte, endnu  have  været  fj-ernt  fra  Marken  og  endnu 
længere  borte  maa  den  have  været,  da  Gravhøiene  anlagdes. 

Hvor  Landet  bestaaer  af  høie  Leerbakker  med  en 
brat  afskaaren  Væg  mod  Havet  og  en  lav,  kun  et  Par 
hundrede  Alen-bred,  Forstrand,  hvilket  vi  finde  paa  enkelte 
Steder,  kunne  Klitter  umuligt  danne  sig,  hverken  under 
eller  over  dem,  og  dog  finde  vi  dem  dækkede  deels 
med  Sand,  deels  med  høie  Klitter.  Disse  kunne  ikke 
"være  dannede  nu,  men  i  en  ældre  Tid,  da  Leerbakkerne  gik 
jevnt  skraat  ned  mod  Havet  og  dannede  et  Skraaplan, 
op  ad  hvilket  Vinden  kunde  føre  Sandet,  som  Havet  af- 
satte paa  Forlandet.  Det  er  bekjendt  og  beviist,  at  flere 
Gaarde  og  Byer  forlængst  ere  ødelagte  af  Sandflugt  og 
andre  Byer  begravede  i  Havet.  Da  nu  de  Klitter,  som 
ligge  paa  de  omtalte  Leerbakker  nødvendigviis  maa  stamme 
fra  en  længe  forsvunden  Tid,  er  det  høist  sandsynligt  at 
de  øvrige  Klitmasser  ogsaa  gjøre  det,  og  med  en  Deel  af 
dem  bliver  Sandsynligheden  endog  til  Vished. 

Naar  Forstranden,  som  kan  beskylles  af  Bølgen,  er 
€t  Par  eller  nogle  hundrede  Alen  bred,  det  tilgrændsende 
Land  fladt  saa  at  Vinden  kan  bortføre  det  af  Havet 
afsatte  Sand,  er  der  Intet  til  Hinder  for  at  Klitter  kunne 
dannes  paa  et  saadant  Kystland,  ligemeget  af  hvad  Be- 
skaffenhed Jordbunden  saa  end  er,  naar  kun  Havbunden 
bestaaer  af  Sand,  og  under  disse  Forhold  ville  Klitter  sikker- 
ligen  ogsaa  dannes.  Rigtignok  er  det  ikke  meget  Sand, 
per  kan  afsættes  paa  en  saa  smal  Flade,  skjøndt  Begrebet 

jo  er  relativt,  men  i  et  Par  tusinde  Aar  kan  der  udrettes 
meget  ved  uafbrudt  Virken,  og  denne  Aarrække  er  kun 
en  liden  Deel  af  den  Tid,  som  ligger  bag  os.  Er  For- 
stranden derimod  smal  og  kan  Sandet  ikke  bortføres  af 
Vinden,  fordi  hiin  begrændses  enten  af  høie  lodrette  Bakker 
eller  af  store  Søer,  som  opsluge  Sandet,  kunne  Klitter 
ikke  dannes,  idetmindste,  hvis  Vand  hindrer  det,  ikke  før 
dettes  Opfyldning;  thi  paa  den  smalle  Forstrand  vil  den 
ubetydelige  Forhøining,  som  Vinden  nu  og  da  kunde  blæse 
sammen  af  det  af  Havet  opkastede  Sand ,  snart  ogsaa  til- 
intetgjøres  af  Bølgeslagene  uden  nogensinde  at  naae 
Klittens  Størrelse.  U^j 

At  Kystlandet  altsaa  maa  have  været  fladt,  er  afgjort, 
og  det  er  det  jo  tildeels  og  vel  størstedeels  endnu,  men 
om  Forstranden  har  været  smal  er  derimod  uvist,  og  herom 
kan  ingen  Vished  erholdes.  Men  ligesom  Klitterrainet 
fortiden  bestaaer  af  større  og  mindre  Sletter,  Sumpe  eller 
Kjær  og  Søer,  antager  jeg,  at  det  ogsaa  i  Fortiden  har 
udgjort  et  vidt  Lavland  med  Moser  og  Søer,  som  har 
været  udsat  for  Havets  Oversvømmelser,  idetmindste  deel- 
viis.  Ved  det  Sand,  som  Havet  har  opskyllet  og  afsat  og 
Vinden  ført  ind  i  Landet,  ere  Vandene  og  Lavningerne 
opfyldte,  saa  at  Terrainet  har  udgjort  en  jevn  og  flad 
Sandflade,  hvor  det  ikke  var.  af  en  anden  Beskaffenhed  og 
iforveien  ophøiet  over  den  jevne  Flade.  Sandet  kunde 
med  Lethed  senere  hvirvle  hen  over  en  saadan  Flade, 
men  ikke  standse.  Men  efterhaanden  som  den  blev  be- 
voxet,  fandt  Sandet  Læ  her,  saavelsom  paa  de  oprindeligt 
ophøiede  og  bevoxede  Steder,  og  en  Bevoxning  blev  ikke 
saa  vanskelig.  Ved  vore  Kyster  voxer  der  nemlig  hyppigt 
Klittag  og  det  har  ogsaa  været  Tilfældet  paa  den  jydske 
Vestkyst.      Ved    Oversvømmelser    løsrives    det,    og   deels 

M  ellem  stokke,  deels  Frø  og  Ax  føres  af  Vand  og  Vind 
ind  over  de  flade  Strækninger;  derved  ere  disse  blevne 
bevoxcde  hist  og  her,  hvor  et  Frø  eller  en  Mellemstok 
har  spiret,  idet  der  herved  er  dannet  en  større  eller 
mindre  Klittagbusk  eller  Klittagholm,  som  har  afgivet  Læ 
for  Flyvesandet,  og  omsider  er  en  Sande  (Klitbakke) 
blevea  dannet.  Klittaget,  saavelsom  flere  andre  Klit- 
væxter,  har  nemlig  den  Egenskab  at  voxe  frem  igjen,.  naar 
det  bliver  begravet  i  Flyvesand,  naar  det  ikke  er  saa  stærkt, 
at  Bladene  blive  aldeles  dækkede.  Naar  altsaa  en  lille 
Holm  af  Klittag  har  optaget  ssameget  Sand,  som  der  kan 
finde  Læ  mellem  dens  Blade,  voxe  Planterne  igjen  frem 
og  kunne  da  atter  optage  et  nyt  Lag  Sand.  Naar  nu  Klit- 
taget samtidigt  ogsaa  udvider  sig  til  Siden,  vil  man  indsee, 
at  der  af  en  liden  Holm  efterhaanden  maa  opstaae  en 
stor  Sande. 

Saadanne  nøgne  Sletter,  som  de  nys  omtalte,  kunde 
vi  endnu  for  nogle  Aar  tilbage  træffe  hist  og  her.  Om 
Vinteren  vare  de  dækkede  af  Vand,  om  Sommeren  tørre, 
men  Sletterne  voxe  efterhaanden  mere  og  mere  til,  saa 
at  man  nu  kun  seer  enkelte  nøgne  Pletter.  Af  den 
Maade,  hvorpaa  Klitten  er  dannet,  indsees  det  ogsaa  let, 
hvorfor  man  finder  Sandene  spredte  over  hele  Khtterrainet, 
thi  sammenhængende  Klitkjæder  findes  i  Reglen  ikke, 
med  Undtagelse  af  den  KHtstrækning ,  som  begrændser 
Havet  eller  P'orstranden.  Denne  er  temmelig  sammen- 
hængende, skjøndt  af  meget  forskjellig  Høide  og  Brede, 
gjennemskaaren  og  indskaaren  af  dybe  Dale  og  Kløfter, 
løvrigt  er  den  dannet  paa  samme  Maade  som  de  isolerede 
Bakker,  men  den  er  yngre,  idetmindste  tildeels,  og  just 
fordi  den  er  dannet  i  en  senere  Tid,  var  Bunden  mere 
Uigelig  bevoxet  og  istand   til   at  opfange  Sandet  i  kortere 

Afstand  fra  Havet,  hvorved  de  allerede  tilstedeværende 
Klitbakker  bleve  forenede  til  et  Hele.  Forresten  under- 
gaaer  den  idelige  Forandringer,  idet  baade  Hav  og  Vind 
angribe  dens  Vestside,  hvorved  det  løsrevne  Sand  deels 
skylles  bort  af  Havet,  deels  føres  over  paa  Klittens  Ø^ti- 
side  af  Vinden.  Dog  gives  der  paa  nogle  Steder  flere 
med  Havet  parallele  Klitrækker  bag  hverandre,  f.  Ex.  paa 
Fanø,  hvor  der  findes  3  Rækker,  af  hvilke  den  inderste 
er  den  ældste  og  ogsaa  bedst  bevoxet.  Disse  Rækker 
synes  at  være  dannede  derved,  at  Havet  efterhaanden  har 
trukket  sig  tilbage  og  derved  givet  Plads  til  nye  Rækkers 
Dannelse,  hvad  enten  saa  denne  Tilbagegang  er  bevirket 
ved  en  successiv  Hævning  af  Jordbunden  eller  derved  at 
Havet  tilsætter  Land  paa  Øens  Vestside,  hvilket  man  der 
antager,  medens  det  paa  nogle  Steder  af  Østkysten  bort- 
skyller Land. 

Sandenes  Form  er  meget  forskjellig,  i  Almindelighed 
ere  de  dog  Hadere  i  Vindsiden,  steilere  i  Læsiden;  men 
denne  Form  have  de  ikke  modtaget  ved  åe'res  oprindelige 
Dannelse,  de  have  senere  modtaget  den,  idet  Vinden  har 
♦  angrebet  Vestsiden,  hvor  den  ikke  har  været  stærkt  nok 
bevoxet  til  at  modstaae  Angrebet,  og  ført  Sandet  fra  denne 
over  i  Læsiden,  en  Proces,  som  endnu  foregaaer.  En  Hr. 
Blesson  siger  rigtignok,  at  naar  en  Klit  gives  en  Heldning 
mod  Vinden,  der  er  under  25 — 30^,  kan  Vinden  ikke  mere 
angribe  den;  men  heri  feiler  han,  og  vore  Klitter,  som  ikke 
ere  bevoxede  eller  dog  saa  tyndt,  at  Vinden  uden  stor  Hin- 
dring kan  opbryde  dem,  have  i  Reglen  en  meget  mindre 
Heldningsvinkel  i  Vindsiden.  Men  eftersom  den  er  bedre 
bevoxet  og  Modstanden  altsaa  større,  bliver  ogsaa  Held- 
ningsvinklen  større,  og  vi  træffe  saaledes  Klitter,  hvis 
Vindside  danner  en  Vinkel  af  6— 8— 10  til  20  a  30«  mod 

flørizonten.  Kunde  Klitten  ikkeangribéiSj  naar  den  havde 
en  mindre  Vinkel  end  25^,  hvorledes  skulde' *; da ''»aar 
Klitter  overhovedet  kunne  dannes,  naar  Sandet,  som  danner 
den,  skal  føres  sammen  fra  en  horizontal  Flade! 
'''  "Mere  konstant  end  Vestsidens  er  Østsidens  Form,  thi 
naar  Sandmassen,  som  føres  over  fra  Vindsiden,  ikke  er 
for  stor,  hvad  der  ved  vore  Klitters  nuværende  Tilstand 
i  Almindeligbed  ikke  er  Tilfældet,  leirer  den  sig  i  Læsiden 
under  en  Vinkel  af  omtrent  30^,  hvilket  omtrent  svarer 
til  den  Vinkel,  som  tørt  Sand,  der  ophobes  i  en  Dynge, 
af  sig  selv  antager.  Føres  der  derimod  mere  Sand  over 
i  Læsiden  af  Klitten  eller  i  Læ  af  en  hvilkensomhelst 
anden  Gjenstand,  leirer  det  sig  under  en  langt  mindre 
Vinkel,  og  man  kan  i  Almindelighed  antage,  at  den  Dos- 
sering, som  en  Sanddrive  danner  bag  en  Gjenstand,  har 
et  Anlæg  af  6  Gange  Høiden.  Er  Vinden  meget  heftig, 
kan  Gjenstanden  ikke  godt  give  Læ  saa  langt,  derimod 
kan  den  med  en  svagere  Vind  give  Læ  i  længere  Afstand 
og  man  kan  undertiden  finde  Driver  med  et  tifoldigt  Anlæg. 
Følgelig  er  en  Drive  i  Vindsiden  af  en  Gjenstand  af 
nogle  Fods  Høide  forskjellig  efter  Vindens  Styrke.  Er 
Vinden  heftig,  bliver  Driven  kort,  med  svagere  Vind  bliver 
den  bredere  og  fladere.  Idet  at  Vinden  fører  Sandet  fra 
Vindsiden  over  i  Læsiden,  flyttes  omsider  hele  Klitten, 
og  denne  siges  da  at  vandre,  ligesom  selve  Klitten  i 
saa  Fald  kaldes  en  Vandreklit  eller  en  vandrende 
Klit.  Hvorlangt  en  saadan  Klit  kan  vandre  i  en  given 
Tid,  beroer  naturligviis  deels  paa  Sandets  Flyveevne 
deels  paa  Vindens  Hyppighed  og  den  større  eller  mindre 
Modstand,  som  Klitten  gjør  ved  at  være  mere  eller  mindre 
bevoxet    eller    slet    ikke    bevoxet.      Hos    nogle   Klitter  vil 

man  have  iagttaget  en  Vandring  af  3  Alen,  hos  andre  af- 
8;iAlen'  aarligt. 
[■:>,  Naar  her  er  talt  om  en  Klits  Vindside  og  Læside,; 
maa  man  dog  ikke  tro,  at  en  saadan  Sande  ligner  Taget, 
paa  et  Hus,  med  en  høi  Ryg  og  jevne  Skraaplaner  til 
begge  Sider,  eller  dermed  forbinde  Begrebet  af  en  høi 
jevn  Flade  med  skraa  Sideflader,  thi  skjøndt  Sanden  gjerne 
kan  have  saadanne  Former,  er  det  dog  oftest  ikke  Til-, 
fældet,  hvorimod  man  i  Reglen  hellere  maa  forestille  sig 
dem  som  høie  Bakker  af  10 — 20  indtil  50  Tdr.  Ld.  Størrelse 
og  mere,  deels  med  rundagtigt  Omrids,  deels  med  større 
Længdeudstrækning  end  Brede,  snart  bugtede,  snart  mere 
ligeløbende,  altid  med  en  skraa  Side  i  Vindsiden  og  oftest 
en  steilere  i  Læsiden,  men  hele  Sandens  Overflade  mere 
eller  mindre  ujevn,  ofte  fuld  af  trugformige  og  kjedel- 
formige  Vindbrud,  det  vil  sige  store  Fordybninger,  som 
Vinden  udhuler  i  det  løse  Sand,  med  elliptiske,  altid  af- 
rundede Former,  fra  et  Par  Fods  indtil  15  å  20  Fods 
Dybde  og  med  en  tilsvarende  Sanddrive  i  Læ,  der  som 
oftest  har  en  langstrakt,  konvex  afrundet  Form.  En  saadant 
stor  Sande  med  sine  smaae  Fordybninger  og  store  ud- 
hulede Dale  frembyder  et  vildt  Skue  for  Øiet,  er  vanskelig 
at  dæmpe  og  beplante  og  udfordrer  hertil  langt  større 
Arbeidskraft  og  flere  Materialier  ejid  hvis  Overfladen  er 
jevn,  idet  Vindbrudenes  Sider  ikke  alene  ere  meget  stelle 
men  tillige  forøge  Overfladens  Areal  meget  betydeligt,  paa 
sine  Steder  vel  endog  næsten  til  det  dobbelte. 

Klitternes  Høide  er  ligesaa  forskjellig  som  deres 
Form,  man  finder  dem  som  ganske  smaa,  lave  Holme  indtil 
en  Høide  af  100  Fod  over  Havet.  Det  Sand,  hvoraf  de 
bestaae,  er  næsten  reent  Qvartssand,  og  dette  i  Forbindelse 
med  Mangel  paa  Fugtighed  er  Aarsagen  til  deres  Lfrugt- 

barhed.  Men  skjøndtder  mangler  Fugtighed  for  Vegeta- 
tionen, er  det  dog  mærkeligt,  at  selv  de  høieste,  aldeles 
nøgne  og  for  Sol  og  Vind  udsatte  Punkter  dog  ikke  ganske 
mangle  Fugtighed ,  undtagen  indtil  nogle  faa  Tommer 
under  Overfladen,  ja  selv  i  den  tørreste  og  hedeste  Aarstid 
vil  Sandet  neppe  være  aldeles  tørt  dybere  end  til  6  Tommer, 
medens  det  herfra  og  nedefter  er  koldt  og  fugtigt,  hvilken 
Fugtighed  tiltager  med  Dybden.  Det  porøse  Sand  sluger 
nemlig  med  Begjerlighed  Vandet,  naar  der  falder  Regn- 
skyl, og  fastholder  det  med  Haardnakkethed,  naar  det 
bliver  tørt  Veir.  Da  det  imidlertid  danner  en  løs  Masse, 
ville  Vind  og  Sol  meget  let  føre  Fugtigheden  bort  fra 
det  øverste,  ubeskyttede  Lag,  der  da  tjener  som  Dække 
for  den  underliggende  Masse,  gjennem  hvilken  Vandet 
meget  langsomt  stiger  frem  til  Overfladen.  Man  seer  ogsaa, 
at  de  egenlige  Klitplanter  trives  desto  hedre,  jo  varmere 
Sommeren  er,  thi  da  gaaer  Fordampningen  raskere  for  sig, 
og  den  Fugtighed,  som  stiger  op  gjennem  KUtten,  er  større, 
altsaa  ogsaa  den  saaatsige  eneste  Næring,  hvortil  Planten  er 
henviist.  Skjøndt  Sandet,  som. vi  have  seet,  altid  inde- 
holder Fugtighed  nogle  Tommer  under  Overfladen,  saa 
er  denne  dog  i  denne  Dybde  saa  ringe,  at  det  er  vanskeligt 
at  fremtvinge  en  Vegetation  paa  Sandene.  Saaledes  har  jeg 
i  December  Maaned,  efterat  det  havde  regnet  i  en  Maaneds 
Tid  forud,  kun  fundet  Klitten  at  indeholde  4  pCt.  Vand  i 
1  Fods  Dybde  under  Overfladen,  medens  en  høitliggendie, 
sandblandet  Muldjord  paa  samme  Tid  indeholdt  14  pCt, 
og  i  Jtji,  efter  en  lang  Tørke,  fandt  jeg  Fugtigheden 
3  Tommer  under  Overfladen  i  Klitten  kun  at  udgjøre  | 
pCt.,  medens  den  i  1  Fods  Dybde  var  2  pCt.  eller  lidt 
derover. 

Hvad  iøvrigt  Klittens  Uøide  angaer,  da  maa  det  be~ 
mærkes,  at  denne  ingenlunde  er  lionstant  men  i  Heglen 
mindre  end  den  tidligere  har  været,  idet  Vinden  efter- 
haanden  udjevner  de  høiere  Toppe,  hvilket  navnligen  er 
Tilfældet  ved  de  isolerede  Sande ;  i  den  sammenhængende 
Klitrække  langs  Havet  kunde  den  paa  et  enkelt  Sted 
maaskee  nok  for  en  kort  Tid  blive  lidt  høiere,  men  en 
saadan  enkeltstaaende  skarp  Kam  eller  Spids  maa  dog 
igjen  vige  for  Vinden  og  udjevnes  mere  ligeligt  med 
den  øvrige  Klit.  Naar  man  derfor  engang  træffer  et  Punkt, 
som  tilsyneladende  er  høiere  end  den  øvrige  Klit,  hvilket 
jeg  f.  Ex.  har  fundet  i  Ørum  Havklit  af  indtil  100  Fod  over 
Havet,  og  som  vistnok  er  den  største  Høide,  hvortil  Klitten 
overhovedet  naaer,  saa  maa  man  dog  ikke  ansee  en  saa- 
dan Høide  som  varig,  men  kun  betragte  den  som  forbi- 
gaaende,  og  det  desto  mere,  jo  betydeligere  den  er. 

Efter  saaledes  at  have  betragtet  Klittens  Overflade 
ville  vi  nu  gaae  lidt  dybere  ned  og  betragte  den  Flade, 
hvorpaa  Klitten  hviler.  1  Almindelighed  er  det  Sand  eller 
almindelig  Jord,  og  forsaavidt  ville  vi  forbigaae  den,  men 
der  fmdes  paa  nogle  Steder  Tørv,  og  denne  ville  vi  omtale 
med  et  Par  Ord.  Tørven,  som  undertiden  fmdes  under 
Khtten,  forekommer  i  større  og  mindre  Udstrækning, 
undertiden  kun  i  en  ganske  liden  Fordybning,  men  ogsaa, 
som  det  synes,  af  betydeligt  Omfang.  Deels  fmdes  den 
under  eller  omtrent  lige  med  Havets  Niveau,  deels  flere 
Alen  over  det.  Tørven  er  af  forskjellig  Godhed  men 
altid  meget  haard,  og  bestaaer  foruden  af  Mosser  og 
Vandplanter  ogsaa  af  Trælevninger,  især  af  Stammer, 
IMade  og  Frugter  af  Eg,  Birk  og  Hassel.  Det  er  altsaa 
gamle  Skovmoser,  dannede  længe  før  Klitten  existerede 
men    senere    dækkede,    da  Klitten    væltede   sig    ind  over 

dem,  med  mægtige  Sandlag.  Tørven  var  oprindelig  lige- 
som Tørven  i  vore  nuværende  Skovmoser,  men  v^d 
Trykket  af  de  undertiden  indtil  40  a  50  Fod  høie  Klitter, 
som  hvile  paa  den,  er  Tørvemassen,  som  nu  kaldes 
Hav  tørv  eller  Martørv,  bleven  saa  sammenpresset  og 
\ed  Tørring  saa  haard,  at  den  danner  en  Overgang  mellem 
almindelig  Tørv  og  Bruunkul,  af  hvilken  sidste  man  under- 
tiden kan  finde  Dele,  som  meget  ligne  Ilavtørv.  Disse 
Tørv  ere  vanskelige  at  antænde,  men  de  hede  stærkt  og 
holde  længe  Ild.  Paa  Grund  af  deres  stærke  Sammen- 
presning ere  de  besværlige  at  vinde,  idet  de  ikke  kunne 
graves  men  maa  brækkes  op  med  Jernstænger  og  Hakker; 
de  lade  sig  derfor  heller  ikke  tildanne  til  regelmæssige 
Tørv  men  hugges  op  i  uregelmæssige  Stykker,  i  Almin- 
delighed noget  større  end  store  almindelige  Tørv.  De 
kunne  heller  ikke  brækkes  itu  som  andre  Tørv,  men 
flækkes  med  en  Øxe  paa  den  ene  Led,  nemlig  i  den  hori- 
zontale  Retning  af  Tørvemassen,  idet  denne  er  dannet 
af  paa  hverandre  følgende  Lag  af  den  hvert  Aar  hendøde 
Vegetation. 

Forlade  vi  nu  Klittens  Basis  for  at  betragte  Klitten 
selv,  saa  ville  vi  finde,  at  ligesom  der  undertiden  findes 
Tørv  under  den,  saaledes  finder  man  ogsaa  undertiden 
og  hyppigere  vegetabilske  Lag  indleirede  i  selve  dens 
Masse  og  ligesom  indskudte  i  den.  Disse  Lag  ere  gammelt, 
hensmuldret  Grønsvær.  De  ere  af  forskjellig  Tykkelse  og 
Udstrækning,  undertiden  kun  en  ganske  tynd  sandet  Muld- 
stribe,  undertiden  af  nogle  Tommers  og  indtil  et  Par  Fods 
Mægtighed,  mere  efier  mindre  sandblandet  og  gjennem- 
skærende  Klitten  i  horizontal  Retning.  Disse  Lag  findes 
ikke  i  alle  Bakker,  heller  ikke  i  samme  Antal  eller  Tykkelse 
i  dem,  hvori  de  findes;  men  snart  kan  der  være  et  enkelt 

Lag,  snart  Here  over  hverandre ,  med  større  eller  mindre 
mellemliggende  Sandlag.  Disse  mørke  muldede  Lag  ere, 
som  sagt,  gammelt  Grønsvær,  der  i  Tidens  Løb  er  for- 
raadnet  og  blevet  humusagtigt.  De  have  engang  dannet 
Klittens  Overflade  og  dækket  den  som  et  grønt  Tæppe. 
Naar  nemlig  en  Klit  blev  bevoxet  og  i  en  lang  Aarrække, 
uforstyrret  af  Sandflugt,  henlaae  roligt,  anvendte  Naturen 
sine  Kræfter  paa  mere  og  mere  at  befæste  den,  og  der 
dannede  sig  et  tæt  Grønsvær  af  Græsser,  Halvgræsser, 
Sandpiil,  Lyng  o.  s.  v.  Jo  længere  Sandflugten  udeblev, 
desto  stærkere  blev  Grønsværet  og  desto  mægtigere  det 
nuværende  iMuldlag.  Men  efter  kortere  eller  længere  Tid 
opstod  en  ny  Sandflugt,  der  vel  i  Reglen  havde  sin  Aarsag 
i  en  Naboklits  Opbryden  af  Vinden.  Sandet  blev  nu  fra 
denne  ført  over  paa  hiin,  maaskee  i  mange  Aar  med  Grønsvær 
dækkede  Klit,  der  nu  blev  tilintetgjort  og  dækket  med 
Sand,  kanskee  kun  med  et  ganske  tyndt  Lag,  hvorigjennem 
Planterne  kunde  bane  sig  Vei  og  danne  et  nyt  Grønsvær, 
der  da  senere  blev  dækket  og  hvorfra  de  indskudte  Sand- 
lag i  den  sorte  Masse  og  de  fine  Muldstriber  hidrøre, 
men  maaskee  ogsaa  ved 'et  flere  Tommer  eller  flere  Fod 
mægtigt  Lag,  eftersom  Sandflugten  varede  i  kortere  eller 
længere  Tid  eller  var  mere  eller  mindre  stærk.  Da  den 
ophørte,  fik  KUtten  atter  Tid  til  at  værne  sig  mod  Vinden 
ved  en  ny  Bevoxning,  der  maaskee  fik  samme  Skjebne 
som  den  forrige,  og  vi  see  heraf  Gangen  i  disse  Lags 
Dannelse.  Det  er  formodenlig  disse  Lag,  der  have  givet 
Anledning  til  Hr.  Groossos  Klitdannelsestheorie. 

Foruden  Tørv  finde  vi  ogsaa  undertiden  under  de 
Klitter,  som  hvile  paa  Leerbakker,  en  Jemsandsteen  eller 
Ahl,  der  vel  ikke  findes  i  egenlige  Lag  men  dog  i  Blokke 
af  temmehg  Tykkelse,  f.  Ex.  1  Fod.     De  hidrøre  fra  l\egn- 

vandét,  somiiAieA'jatj:jéri/)emlf»be  den  ovøpliggende  Klit  og 
derpaa  at  følge  Tueerbakken,  udvadsk^r  d«  'Jerndfele,  som 
findes  deels  i  Leret,  deels  i  selve  Klitten.  Naar>det:nu 
paa  sin  Vei  Jider  en  Standsning,  f.  Ex.  véd  en  liden. 
Fordybning,  faae  Jerndelene  Tid  til  at  udskilles  og  for^, 
binde   sig  med  Sandet,  hvorved  Sandstenen  dannes. 

Foruden  disse  større  Blokke  af  Jernsandsteen  paa 
Bunden  af  Klitten,  finder  man  ogsaa  nu  og  da  en  lignende 
midt  i  selve  Klitten,  saa  at  der  ikke  alene  er  Sand  af 
10—20  Fods  Mægtighed  under  den,  men  Hgesaameget 
over  den,  uden  at  den  staaer  i  Berørelse  med  Planter 
eller  andet  end  Sand.  Men  denne  Sandsteen  bestaaer 
kun  af  tynde  Plader  eller  Lameller  af  ubetydelig  Udstræk- 
ning, liggende  ved  Siden  af  og  over  hinanden.  At  denne 
Udvadskning  af  Jernet  maa  bevirkes  ved  den  i  Sandet; 
skjøndt  i  ringe  Mængde  tilstedeværende  Humussyre,  kan 
der  vel  neppe  være  Tvivl  om,  men  hvorfor  det  afsætter 
sig  saaledes  i  smaa  tynde  Plader  og  Striber  midt  i  en  ens-; 
formig  Sandmasse,  uden  enten  at  afsættes  i  større  Mængde 
eller  sive  med  Vandet  neé  til  Klittens  Fod  y  Ihar  j€g  ikk^. 
kuEmet  skjønne.  niii   ,;  .'■      ,    .^»iMSiJ-:  jil  > 

Endnu  findes  paa  enkeltfi -.Stader' en  Jernsandsteew 
eller  Ahl,  hvis  Dannelse  er  mærkeligere,  idet  den  ikke 
alene  er  af  større  Udstrækning,  men  det  ogsaa  tydeligt  sees, 
at  den  er  dannet  efterat  Klitten  blev  bevoxet  med  Klittag, 
og  at  den  skylder  dette  sin  Dannelse.  Denne  Ahl  findes 
paa  et  Sted  i  en  Klit,  som  hviler  paa  en  Leerbakke,  saa- 
ledes: Paa  Bakken  findes  først  4  Fod  Flyvesand,  derpaa 
kommer  Ahlen,  som  er  6  Tom.  mægtig,  paa  denne  hviler 
et  2  Fod  mægtigt  Sandlag  og  over  dette  endnu  Sand  ind- 
til nogle  og  tyve  Fods  Høide,  men  gjennemskaaren  af 
flere    af   de    tidligere    omtalte    horizontale    Muldlag    eller 

det  gamle  Grønsvær.  At  dette  Ahllag  er  dannet  efterat 
Klitten  blev  bevoxet,  sees  deraf,  at  det  er  gjennemskaaret 
af  lodrette  Mellemstokke;  disse  have  altsaa  været  der 
før  Alilens  Dannelse,  thi  deels  kunne  KHttag- Mellem- 
stokkene ikke  gjennembryde  Ahlen,  skjøndt  den  er  tem- 
melig løs ,  men  dog  for  fast  for  Klittaget  til  at  skyde 
igjennem,  deels  voxer  Klittaget  ikke  med  sine  Mellem- 
stokke perpendikulær  nedefter  hvor  Sandflugt  mangler, 
men  danner  her  en  horizontalløbende  Mellemstok;  hvor 
derimod  Sandflugten  findes  og  dækker  Klittaget,  voxer 
dette  atter  frem  og  dets  nedre  Deel  eller  Straaet,  som 
nu  staaer  under  Sandet,  forvandles  derved  til  den  omtalte 
strængeformige  Mellemstok.  Kun  paa  denne  Maade  kunne 
Klittagets  perpendikulære  Mellemstokke  dannes,  og  altsaa 
kan  Ahlen  umuligt  have  været  dannet,  førend  KHttens 
Bevoxning. 

Efterat  vi  nu  have  seet,  hvorledes  Klitten  dannes  og 
hvoraf  den  bestaaer,  ville  vi  gaae  over  til  dens  Bevoxning. 
Vi  have  seet  at  Klitten  bestaaer  af  næsten  reent  Qvarts- 
sand,  uden  Leer-  eller  Mulddele  og  i  Reglen  uden  Kalk 
eller  Glimmerblade.  Da  den  tilmed  er  meget  tør  og  udsat 
for  pludselige  og  store  Temperaturforandringer,  idet  Sandet 
ikke  alene  opvarmes  stærkere  end  almindelig  Jord,  ja  næsten 
kan  blive  brændende  hedt,  men  Luften  over  Klitten, 
især  i  Dalene,  ogsaa  er  varmere  end  Luften  ialminde- 
lighed,  paa  Grund  af  Varmeudstraalingen  fra  den  opvarmede 
Sandmasse,  saa  er  det  klart,  at  den  ikke  alene  maa  være 
meget  ufrugtbar  og  i  Virkeligheden  er  ogsaa  det,  men  at 
Vegetationen  der  ogsaa  er  udsat  for  større  Fare  og  flere 
Misligheder  end  andetsteds.  Jeg  taler  naturligviis  kun  om 
Sandene,  de  egenlige  KHtter,  ikke  om  det  hele  Klitterrain, 

med  dets  store  og  smaa  Sletter,  thi  for  de  bevoxede 
Sande  gjelde  disse  Misligheder  ikke  i  samme  Maal 
som  for  de  ubevoxede  eller  kun  sparsomt  bevoxede. 
Bet  er  derfor  kun  faa  Planter,  som  finde  et  naturligt 
Voxested  paa  saadanne  nøgne  Sandflader,  der  endnu  ved 
deres  Bevægelighed  endmere  hindrer  Vegetationen  i  at  sætte 
sig  fast.  Men  ligesom  Naturen  ved  sin  uendelige  og  alt- 
omfattende Forsynlighed  for  Alt,  hvad  den  har  frembragt, 
har  vidst  at  finde  Midler  til  at  indordne  det  Ene  saaledes 
under  det  Andet,  at  det  Altsammen  danner  et  harmonisk 
Hele,  og  ligesom  den  har  vidst  at  omdanne  Klipper  til 
frugtbart  Agerland,  saaledes  har  den  ogsaa  fundet  Midler 
til  at  tæmme  de  vilde,  nøgne  Sandflader  ved  at  frembringe 
Planter,  som  selv  paa  disse  finde  hvad  de  behøve,  ikke 
til  et  tarveligt  Udkomme  men  til  en  frodig  Væxt.  Og 
ligesom  Lavarterne  danne  den  forberedende  Vegetation 
for  den  senere  Frugtbarhed  paa  de  steenhaarde  Klipper, 
saaledes  danne  Flyvesandsplanterne  den  forberedende  Ve- 
;getation  paa  Flyvesandsstrækningerne,  for  ikke  alene  at 
tæ.mme  dem,  men  ogsaa  senere,  ved  en  større  Frugt- 
barhed, at  gjøre  Plads  for  mere  fordringsfulde  Planter. 

Det  er  dog  egenlig  kun  to  Planter,  som  egne  sig 
til  at  dæmpe  en  nøgen  Klit,  nemhg  Klittag:  (Sandhjelm, 
Ammophila  arenaria,  Arundo  arenaria)  og  -M airehalm 
(Elymus  arenarius),  af  hvilke  endda  Marehalmen  spiller 
en.  meget  underordnet  Rolle  hos  os,  idet  Klittaget  næslen 
udelukkende  dækker  vore  Klitter  og  gjør  den  første  Be- 
gyndelse dermed.  Derfor  er  dette  Græs  ogsaa  af  over- 
ordenlig Vigtighed,  idet  det  ikke  alene  læmmer  Klitten 
men  ogsaa  forbereder  den  senere  Vegetation.  Men  det 
gaaer  med  dette  Græs  og   de  ikke  mindre   beskedne  Lav- 

arter,  der  forvandle  Klipperne  til  Muld,  som  det  ofte 
gaaer  den  duelige  og  virksomme,  men  beskedne  Mand, 
der  fjernt  fra  de  Store  henslider  sit  Liv  i  stille  Virk- 
somhed ;  man  veed  nok  at  han  existerer,  men  man  lægger 
ikke  Mærke  til  ham,  man  agter  ham  kun  ringe.  Derimod  blive 
ofte  Pralhansen,  den  Paatrængende  og  de  Stores  Venner 
trukne  frem,  hædrede  og  belønnede  uden  at  fortjene  det, 
ligesom  Planten  med  pralende  Blomster  bliver  trukket 
frem,  pleiet  og  kjælet  for,  uden  at  have  anden.  Fortjeneste 
end  dens  Pral. 

Saaledes  er  da  Klittaget  den  eneste  Plante,  der  tæmmer 
og  først  beklæder  vore  Klitter  med  et  grønt  Teppe,  og 
den  er  unegtehg  ogsaa  bedst  skikket  dertil.  Vel  voxer 
Marehalmen  ligesaa  godt  og  ligesaa  frodigt  som  Klit- 
taget og  har  derhos  den  Fordeel,  at  den  skyder  mange 
Udløbere  til  Siden  og  saaledes  udbreder  sig  hurtigere, 
men  den  har  den  store  Mangel,  at  Grene  og  Blade  døe  bort 
om  Vinteren,  hvorved  Sandene  da  blive  aabne  og  udsatte 
for  Vindens  Angreb,  naar  Bevoxningen  ikke  er  saa  stærk, 
at  de  visne  Dele  kunne  dække  og  sikkre  dem  deri- 
mod, hvorimod  Klittaget  holder  sig  frisk  hele  Vinteren 
igjennem  og  altsaa  ikke  udsætter  Sandene  for  Angreb. 
Klittagets  Blade  blive  nok  gule  om  Vinteren,  men  naar 
Foraaret  kommer,  vender  deres  grønne  Farve  tilbage,  og 
det  er  vistnok  det  eneste  danske  Græs  og  vel  overhovedet 
den  eneste  danske  urteagtige  Plante,  som  har  denne 
Egenskab,  og  vi  kunne  da  sige  den  eneste  danske  Plante, 
thi  beholde  nogle  Træ-  og  Buskvexter  endog  Blade 
Vinteren  over,  saa  forandre  de  dog  ikke  deres  Farve, 
men  vedligeholde  dem  grønne  baade  i  og  udenfor  Vext- 
perioden.      Vi  kunne   endnu   anføre    andre   Planter,    som 

godt  kunne  trives  i  Flyvesandet  og  som  ogsaa  nu  og 
da  findes  ret  frodige,  men  det  er  dog  efter  en  mindre 
Maalestok,  og  de  have  derfor  en  langt  ringere  Betydning. 
Saaledes  finder  man  undertiden  Bjerg-Rør  (Arundo  v. 
Calamagrostis  Epigejos)  meget  frodigt  paa  de  høieste  Klitter, 
medens  man  ogsaa  finder  det  i  lave,  tildeels  sumpige 
Sandsletter,  men  som  Klitplante  bør  man  dog  ikke  be- 
tragte det,  da  Naturen  ikke  synes  at  have  bestemt  det 
hertil.  Ligeledes  finder  man  hist  og  her  Havtorn  eller 
S  and- Tid  se  (Hippophaé  rhamnoides),  men  dog  kun  i 
flavklitter,  og  Sandrosen  (Rosa  spinosissima) ;  men 
medens  Havtornen  opnaaer  en  Høide  af  3  Fod,  holder 
den  lille  beskedne  Sandrose  sig  ved  Bunden  og  opnaaer 
kun  en  Høide  af  6—8  Tommer.  løvrigt  ere  begge  en 
Prydelse  for  Klitten,  Havtornen  om  Efteraaret  ved  sine 
smukke  gule  Bær,  Rosen  om  Sommeren  ved  sine  store, 
hvide  Blomster,  der,  næsten  skjulte  i  den  ellers  triste, 
graa  Klit,  venligt  titter  Vandreren  imøde  fra  sit  enlige 
Opholssted,  naar  man  er  saa  heldig  at  opdage  den.  For- 
resten kunne  dog  baade  Havtornen  og  Sandrosen  opnaae 
en  større  Høide,  naar  de  voxe  paa  lavere  og  fugtigere 
Steder,  altsaa  hvor  der  er  mere  Næring  og  mere  Læ. 
Jeg  har  paa  saadanne  Lokaliteter  seet  hin  at  opnaae  en 
Høide  af  indtil  6  Fod  og  denne  af  indtil  2  a  3  Fod.  Ogsaa 
Gyvel  (Spartium  scoparium)  træffes  i  Klitten  og  fryder 
Øiet  ikke  mindre  ved  sine  smukke  gule  Blomster.  Kræk- 
ling  (Empetrum  nigrum),  ogsaa  kaldet  Sortebær,  Rev- 
lingebær,  forvilder  sig  undertiden  op  paa  Sandene,  men 
sjeldnere,  derimod  finder  man  hyppigere,  at  Sandpiien 
(Salix  arenaria)  gjør  en  Vandring  derop.  Af  urieagtige 
Planter  er  Klitten  hyppigt  bestrøet  med  de  smaae  Sted- 

modersblomster  (Viola  tricolor),  hvis  meest  violette 
Blomster  gjøre  et  venligt  Indtryk  paa  Øiet.  Ogsaa  Sand- 
Svingel  (Festuca  arenaria)  forekommer  nu  og  da.  Andre 
Planter  forekomme  kun  ganske  enkeltviis,  undtagen  i  Hav- 
klitten, hvor  man  endnu  finder  adskillige  andre,  f.  Ex. 
Strand-Erten  (Pisum  maritimum)  med  sine  meget  nette 
violette  Blomster,  men  i  Sandklitterne  kan  den  ikke  trives. 
Og  skjøndt  baade  Klittaget  og  Marehalmen  forekomme  i  de 
inderste  Landklitter,  saa  ynde  de  dog  begge  Havets  Nærhed 
og  trives  langt  bedre  i  Havklitterne.  Paa  flere  Steder, 
saavel  nærmere  som  fjernere  fra  Havet,  træffes  Enebær- 
busken (Juniperus  communis).  Den  udbreder  sig  som 
en  rosetformig  Busk  langs  Jorden,  men  voxer  overor- 
denlig langsomt. 

Vi  have  nu  gjort  Bekjendtskab  med  de  vigtigste 
Planter,  som  findes  i  Klitten,  og  ville  i  det  Følgende  under- 
søge dens  fremadskridende  Bevoxning,  hvorledes  Naturen 
søger  ved  den  ene  Plante  at  forberede  den  andens  Komme, 
for  endeligen  at  omdanne  den  nøgne,  flyvende  Sandflade 
til  en  fast  og  dyrkelig  Bund.  Vi  have  allerede  seet,  at 
Klittaget  er  den  første  Plante,  som  indfinder  sig  og  som 
ved  at  dæmpe  Sandflugten  gjør  det  muligt  for  andre  Planter 
at  fæste  Rod,  uden  hvilket  dette  ikke  var  muhgt.  Men 
efterat  Klittaget  har  dæmpet  Klitten  og  i  en  lang  Aar- 
række  været  den  herskende  og  saa  at  sige  eneste  Plante, 
hvormed  den  er  bevoxet,  indfinde  sig  Tid  efter  anden 
ogsaa  andre  Planter,  som  paa  de  høiere  Punkter  især  ere 
Stedmodersblomst  og  graat  Sandskæg  (Corynephorus 
V.  Aira  canescens),  medens  Foden  af  Klitten  ialmindelighed 
er  omkrandset  af  Krækling,  almindelig  Kj ællinge- 
tand   (Lotus  corniculatus)   og  Sandpiil  eller  Graariis-Piil. 

Undertiden  kan  ogsaa  nu  en  Krækling  og  hyppigere  Sand^ 
pilen  forvilde  sig  op  i  Klitten.  Man  træCfer  ogsaa  endnu  andre 
Planter,  men  kun  i  enkelte  Exemplarer,  og  da  de  ere  af 
aldeles  underordnet  Betydning,  forbigaaes  de  her.  I  denne 
Tilstand  henstaaer  Klitten  atter  i  en  lang  Række  af  Aar, 
men  da  indfinder  sig  flere  Mos-  og  Lavarter,  af  hvilke 
Rensdyrlav  (Cenomyce  v.  Lichen  rangiferina)  spiller  Hoved- 
rollen. Nu  forsvinder  Klittaget  mere  og  mere,  der  ind- 
finder sig  undertiden  flere  andre  Planter,  f.  Ex.  Sand- 
Svingel,  og  undertiden  fortrænges  Klittaget  og  de  øvrige 
Planter  saa  aldeles  af  Rensdyrlaven,  at  denne  ene  be- 
dækker hele  Flader.  En  saadan  med  denne  Lavart  bedækket 
Klit  har  et  noget  melankolsk  Physiognomie ,  og  naar  man 
nøiere  betragter  denne  Plante  skulde  man  ikke  troe,  at  den 
var  istand  til  at  modstaae  Vindens  Angreb,  thi  dens  Rødder 
ere  saa  Hdet  fæstede  i  det  løse  Sand,  at  den  næsten  ingen 
Modstand  gjør  naar  man  tager  den  bort,  og  ligner  mere  et 
løst  henkastet  Dække  end  en  levende  og  befæstet  Vege- 
tation; men  dog  trodser  den  selv  de  stærkeste  Storme,  det 
er  som  Vinden  glider  over  den  uden  at  kunne  angribe  den. 
Mærkehg  er  ogsaa  denne  Plantes  eiendommelige  Livsvirk- 
somhed, thi  som  det  synes  uden  Næring  og  uden  Rod- 
fæste staaer  den  der  i  den  tørre  Sommertid  saa  aldeles 
tør  og  haard,  at  den  skratter  under  Fødderne,  naar  man 
gaaer  hen  over  den,  men  naar  Luften  bliver  fugtig,  lever 
den  op  igjen  og  voxer  frem.  løvrigt  maa  den  da  vel 
heller  ikke  være  død  i  den  tørre  Aarstid,  skjøndt  det 
synes  saa,  thi  i  saa  Fald  vilde  den  dog  vel  neppe  kunne 
leve  op  igjen.  Vi  see  saaledes  at  Naturen  benytter  Lav- 
arterne til  at  forvandle  saavel  den  haarde  Granitklippe  som 
den   løse   Sandflade    til   frugtbar  Bund;    men   medens    de 

paa  hiin  finde  Næring  i  selve  Stenmassen,  efterhaanden 
som  denne  forvittrer,  navnlig  i  Feldspathen,  som  er  en 
Bestanddeel  af  Graniten  og  indeholder  Leer  og  Kali,  og 
hvortil  de  endog  selv  bidrage  ikke  alene  ved  den  Fug- 
tighed, de  trække  til  sig  af  Luften,  men  maaskee  ogsaa 
ved  deres  Rødder,  hvormed  de  hefte  sig  paa  Stenene, 
finde  de  paa  det  løse  Sand  kun  Qvartskorn,  der  hverken 
af  sig  selv  forvittre  i  Luften  eller  kunne  bringes  dertil 
ved  Plantens  Rødder,  i  hvert  Fald  er  det  i  en  saa  over- 
ordenlig ringe  Grad,  at  det  ikke  kan  efterspores,  og  saa- 
ledes  ere  de  indskrænkede  i  deres  Næring  til  den  Fug- 
tighed, som  de  finde  i  Luften.  Og  medens  Klippen  selv 
afgiver  Stof  til  en  frugtbar  Jordbund,  som  forøges  og  for- 
bedres ved  de  derpaa  voxende  Lavarters  og  senere  andre 
Planters  hendøde  Dele,  afgiver  Klitten  ikke  noget  frugt- 
bart Stof,  men  maa  nøies  med  det  Humuslag,  som  de  der- 
paa voxende  Planter  efterhaanden  kunne  afgive,  og  vi  see 
saaledes,  at  Klitten  er  langt  uheldigere  stillet  end  Klippen 
og  bliver  aldrig  saa  frugtbar.  —  Foruden  de  nævnte  Planter 
forekommer  ogsaa  Smalbladet  Timian  (Thymus  Ser- 
pyllum),  men  det  er  mærkeligt,  at  medens  jeg  har  fundet 
den  Syd  paa  og  den  ogsaa  skal  findes  Nord  paa,  og  ingen- 
lunde enkeltviis  men  ganske  almindeligt,  findes  den  aldeles 
ikke  i  det  mig  underlagte  Klitdistrikt  mellem  Agger  Kanal 
og  Stenberg. 

I  denne  Tilstand,  i  hvilken  Klitten  kaldes  den  graa 
Klit,  henstaaer  den  nu  igjen  i  en  overmaade  lang  Række 
af  Aar,  indtil  den  endeligen  modtager  saamange  vegeta- 
bilske Dele  og  Mineralstoff'er  af  de  forraadnede  Plante- 
levninger, at  den  bliver  istand  til  at  bære  vor  alminde- 
lige Hedelyng   iJafiuna  v.  Erica  vulgaris),  og  naar  den 

har  udbredt  sig  over  Klitten,  er  denne  sikkret  mod  ethvert 
Angreb  og  Opbrud  af  Vinden.  Men  ligesom  det  var  Klit- 
taget og  senere  Mosserne  og  Lavarterne,  især  Rensdyrlaven, 
der  forberedte  den  ufrugtbare  Sandbund  for  Lyngen  ved  at 
meddele  den  de  ubetydelige  Næringsstoffer,  som  den 
behøvede,  saaledes  er  det  nu  denne  forbeholdt,  efter  atter 
en  lang  Række  af  Aar,  endmere  at  forbedre  Bunden  og 
forberede  den  for  mindre  nøisomme  Planter,  ja,  selv  ved 
sin  tætte  Vext  og  sit  større  Affald,  i  Tidens  Løb  at  danne 
et  saa  mægtigt  Humuslag,  at  Klitten  derved  bliver  gjort 
skikket  til  Dyrkning  af  nyttige  Planter. 

Vi  see  da  heraf,  hvorledes  Naturen  formaaer  at  om- 
danne den  golde,  nøgne  og  letbevægelige  Sandflade  til 
dyrkelig  Bund;  vi  see  tillige,  at  det  ikke  skeer  ved  vold- 
somme Midler,  men  at  den  ved  en  rastløs  Stræben,  Virken 
og  Udholdenhed  lidt  efter  lidt  naaer  sit  Maal,  men 
den  naaer  det  sikkert,  og  skjøndt  Tiden  for  os  synes 
næsten  en  Uendelighed,  er  den  dog  for  Naturen  kun  en 
uendelig  lille  Deel,  thi  den  kjender  ingen  Endelighed 
hverken  i  Tid  eller  Rum. 

Indtil  Aaret  1792  var  Klitlen  overladt  til  sig  selv, 
men  den  greb  videre  o^  videre  om  sig,  og  store  Stræk- 
ninger Agerland  og  flere  Byer  og  Gaarde  bleve  ødelagte 
af  Sandflugt.  Man  saae,  at  dette  ikke  kunde  gaae  an^  og 
Regeringen  besluttede  at  komme  Naturen  til  Hjælp  med 
at  dæmpe  den.  Dette  synes  ogsaa  at  være  en  let  Sag, 
thi  der  er  jo  Klittag  at  faae  i  Klitten  og  det  voxer  jo 
frodigt,  man  behøver  altsaa  kun  at  tage  det,  hvor  der 
er  Overflødighed  deraf,  og  flytte  det  hen,  hvor  det  be- 
høves. Men  Sagen  har  dog  langt  større  Vanskelighed 
end  den  Ukyndige  troer,   thi  Klittaget  voxer  kun  i  Sand- 

flugt,  standser  denne,  gaaer  det  efterhaanden  ud  af  sig 
selv,  om  det  endog  kan  staae  i  en  Række  af  Aar, 
derfor  er  det  ogsaa  at  det  ikke  vil  trives,  naar  det  bliver 
plantet  om  paa  Steder,  hvor  Sandflugten  er  dæmpet. 
Der  kan  nok  komme  noget  hist  og  her,  ligesom  det  ogsaa 
nok  kan  slaae  an  paa  lavere,  altsaa  fugtigere  Steder 
og  især  i  Nærheden  af  Havet,  men  ialmindehghed 
holder  det  sig  kun  i  to  Aar,  det  tredie  gaaer  det  ud. 
Dette  har  foranlediget  mig  til  at  anstille  mange  Forsøg 
med  denne  Plante,  men  selv  med  den  omhyggeligste 
Plantning  er  det  hidtil  ikke  lykkedes.  Bedst  har  jeg 
fundet  det  at  lægge  den  paatværs  i  Furer,  derved  bliver 
en  stor  Deel  af  Planten  bedækket  med  Sand,  Mellem- 
stokkene blive  ubeskadigede,  den  holder  sig  paa  den  Maade 
længst  efterlader  en  større  Deel  Planterester  i  Sandet  end 
paa  nogen  anden  Maade  og  bidrager  saaledes  mere  til  at 
frugtbargjøre  Klitten.  Men  mærkeligt  er  det,  at  om  man 
end  planter  Klittaget  nok  saa  dybt,  lykkes  det  ikke,  medens 
det,  plantet  paa  almindelig  Maade,  naar  det  faaer  Sand  tilført 
ved  Sandflugt  i  flere  Tommers  Høide,  ret  godt  slaaer  an, 
uagtet  det  herved  ikke  kommer  dybere  i  Sandet  end 
ved  Plantningen,  og  uagtet  det  dækkes  med  det  samme 
Slags  Sand  ved  Sandflugten,  som  det  hvori  det  plantes. 
Naar  man  ved  Kunst  vil  bringe  Klitten  under  Bevox- 
ning,  bør  man  fornemmeligen  tage  Hensyn  til,  at  det 
skeer  saa  billigt  og  hurtigt  som  muligt  og  tilmed  at  Be- 
voxningen  bliver  saa  varig  som  muligt,  thi  vi  kunne  ikke 
vente  os  nogen  direkte  Fordeel  deraf.  Det  bedste  vilde 
være  at  bringe  den  under  Bevoxning  med  Træ-  og  Busk- 
væxter,  og  i  den  Formening  at  dette  kunde  lade  sig  gjøre 
gjøre  og  med  hiint  Maal  for  Øie,  har  jeg   med  de  rigtig- 

nok  yderst  ringe  Midler,  der  have  staaet  til  min  Raadighed, 
anstillet  endeel  Forsøg,  dog  ikke  alene  med  Trævæxter, 
men  ogsaa  med  andre  Planter,  som  jeg  antog  muligen 
kunde  trives  paa  saadan  Bund;  men  fordetmeste  har  jeg 
maatte  indskrænke  mig  til  Besaaning,  som  Følge  af  det 
Lidet,  jeg  havde  at  offre,  som  og  fordi  denne,  hvis  den 
lykkedes,  vilde  være  den  billigste  Maade  at  faae  Klitten 
bevoxet  paa. 

Saaningsforsøg  har  jeg  anstillet  med  Frø  af  Klittag, 
Marehalm,  Strand-Ært,  Sand-Star,  almindelig  Kjællingetand, 
Lyng,  Spergel,  Sand -Svingel,  Qvikhvede  eller  almin- 
delig Qvikgræs  og  endnu  en  Deel  andre  Arter,  saaledes, 
at  Frøet  blev  bredsaaet  paa  bar  Bund,  som  derefter  be- 
plantedes med  Klittag,  og  altid  i  Vindsiden  af  Klitten. 
Klittaget  og  Marehalmen  kom  meget  godt  op,  men  gik  ud 
i  næstfølgende  August  Maaned,  Strandærten  kom  meget 
sparsomt  og  var  sygelig.  Spergelen  kom  bedst,  men  blev 
slemt  medtaget  af  Harer,  Rugen  kom  ogsaa  ret  godt  og 
bar  Blomster  men  kunde  ikke  ansætte  Frugt;  af  de  øvrige 
Arter  kom  aldeles  intet. 

Med  Træ-  og  Buskvæxter  har  jeg  anstillet  PVsøg  paa 
samme  Maade  og  under  samme  Forhold,  ligesom  jeg  ogsaa 
har  prøvet  at  saae  i  lidt  Jord  eller  Mos,  men  Resultatet 
var  ikke  lønnende.  De  Arter,  hvormed  jeg  har  anstillet 
Forsøgene,  ere  foruden  vore  almindelige  Naaletræer  Gyvel, 
Enebær,  Tornblad,  Havtorn,  Guldregn  (Cytisus  Laburnum) 
o.  fl.  Af  disse  kom  Guldregn  og  Enebær  op  i  størst 
Mængde,  men  hiin  holdt  sig  kun  i  3  Aar  og  opnaaede  kun 
et  Par  Tommers  Høide,  Enen  holdt  sig  derimod  frisk  i 
9  Aar,  da  Vinden  opbrød  Sandet  og  ødelagte  Planterne, 
men   de    havde    kun    et    Par  Tommers    Høide,    hvorimod 

Greenudbredelsen  gik  fra  et  Par  Tommer  indtil  12  Tom., 
de  fleste  havde  omtrent  6  Tommers  Greenudbredelse. 

-  Af  Gyvel  og  Tornblad  (Ulex  europæus)  kommer  der  en- 
deel, men  ingenlunde  tilstrækkeligt  til  at  dække  Fladen,  men 
de,  som  komme,  voxe  frodigt  og  udbrede  sig  meget, 
idet  de  efter  en  5  å  6  Aars  Forløb  danne  en  roset- 
formig  Busk  af  indtil  3  a  4  Fods  Diameter,  og  naae  endog 
efter  et  Par  Aars  Forløb  en  ret  anseelig  Størrelse;  men 
Gyvelen  lider  meget  af  Harebid  og  Tornbladen  gaaer 
undertiden  bort  om  Vinteren.  Den  skyder  nok  ofte  igjen 
fra  Roden  men  bliver  dog  ogsaa  borte. 

Af  Fyr  kom  der  ogsaa  nogle  men  ikke  mange, 
hvoraf  den  bedste  i  3die  Aar  gjorde  et  Skud  af  5  Tom.; 
7  Aar  gammel  var  den  18  Tom.  høi  eller  lang,  thi  den 
laae  fladt  hen  ad  Sandfladen;  det  følgende  Aar  var  den 
blottet  for  Naale  indtil  Greenspidserne,  hvor  der  sad  en 
Dusk,  og  Aaret  efter  blev  den  revet  op  af  Vinden. 
De  øvrige  vare  gaaede  ud.  En  af  dem  var  9  Tom.  til 
den  yderste  Greenspids  men  laae  saa  fladt,  at  den  kun 
hævede  sig  4  Tom.  over  Bunden  i  lodret  Maal.  Dens 
Pælerod  blev  brækket  over  ved  Optagningen,  men  den 
havde  en  Siderod  af  2^  Fods  Længde,  som  dog  maa 
antages  til  3  Fod,  da  den  ikke  kom  heel  op.  Med  en  3 
Fods  Rod  havde  denne  9  Aars  Plante  kun  en  Stamme  af 
3  Tom.  Høide  og  3  Liniers  Diameter. 

Som  andre  Exempler  paa  6aarige  Planter  kan  jeg 
nævne:  Lærken,  l^-  Tom.  høi,  Weimouthsfyr,  1^—2^, 
almindelig  Fyr,  3—7,  Røn,  i—H,  vild  Rose,  i— 1,  Ene, 
^ — 3  Tom.  høie.  En  Rose,  som  var  l|Tom.  høi,  havde 
en  13^  Tom.  lang  Rodstræng  med  nogle  Sidetrevler;  en 
1^  Tom.  høi  Weimouthsfyr  havde  en  11^  Tom.  lang  Rod- 
stræng med  2  smaa  Sidetrevler. 

Efter  disse  Exempler  fra  Klitbakken  ville  vi  gaae  ned 
paa  en  i  Læ  liggende  middelfugtig  Slette,  der  er  bevoxet  med 
Lyng  men  ikke  dækket  med  Løvaifald.  Paa  denne  ud- 
strøede jeg  noget  Frø,  hvorefter  Gyvel  og  Tornblad  kom 
frem  i  Mængde,  der  see  særdeles  friske  ud  og  have  en  Høide 
af  1—4  Fod;  derimod  kom  der  af  andet  Frø,  paa  Grund 
af  Bundens  Nøgenhed,  kun  faa  Planter,  af  hvilke  den 
største  Saarige  Fyr  er  1^^  Fod  høi  og  af  et  ret  godt 
Udseende. 

Ifølge  anstillede  Plantningsforsøg  paa  Klitten  har  jeg 
fundet  Havtornen  at  staae  sig  bedst,  derefter  Hvid -El, 
piilbladet  Spiræa  (Spiræa  sahcifolia).  Sølvpoppel  og  Røn. 
Jeg  har  ikke  mærket  nogen  Forskjel  paa  de  Planter,  som 
bleve  plantede  i  lidt  Jord  i  Plantehullet  og  dem,  som 
bleve  plantede  i  bar  Sand.  Naaletræer  ville  ikke  trives 
og  synes  i  det  Hele  ikke  at  taale  Søluften,  dog  staaer 
Fyrren  nogenlunde  godt  ved  Foden  og  i  Læ  af  en  Bakke, 
men  Granen  gaaer  ogsaa  her  ud. 

Vi  ville  nu  besøge  en  Rest  af  en  SOaarig  Plantage 
eller  saakaldet  Skov  paa  en  med  Lyng  bevoxet  Slette. 
Hullerne  bleve  fyldte  med  Leer  for  at  Planterne  bedre  skulde 
trives.  Af  følgende  Exempler  ville  vi  faae  et  Billede  af 
den.  En  Birk,  3^  Fod  høi.  Stammens  Diameter  1  Tom., 
Roden  bestaaende  af  idetmindste  5  Fod  lange,  horizontal- 
løbende  Strænge.  En  R-ød-El,  2  Fod  5  Tom.  høi,  busk- 
agtig, omtr.  f  Tom.  i  Diameter,  mange,  med  Trevler  for- 
synede, horizontale  Rødder.  En  Rødgran,  1  Fod  høi, 
meget  grenet,  |  Tom.  i  Diameter,  Rødderne  horizontale, 
tildeels  trevlede.  En  Lærke,  Ij  Fod  høi.  Stammen  5  Tom., 
forresten  greendeelt,  ^  Tom.  i  Diameter,  Rødderne  strænge- 
formige,  Udt  trevlede,  men  horizontale. 

Vi  ville  af  denne  Skildring  lære ,  at  det  ingenlunde 
er  saa  nemt  at  bringe  Klitten  under  Bevoxning  som  det 
maatte  synes,  idet  ikke  engang  Klittens  egne  Planter 
\ille  lade  sig  formere,  hverken  ved  Frø  eller  Plant- 
ning; men  ved  Udholdenhed  og  Taalmodighed,  ved  altid 
at  holde  Klitten  dæmpet  og  ved  Naturens  Hjælp  lykkes  det 
dog  omsider.  Ville  vi  nu  have  den  bevoxet  med  træagtige 
Væxter,  hvilket  er  at  ønske  maatte  skee,  da  maatte  der 
vælges  saadanne  Arter,  som,  plantede  samtidigt  med  Klittens 
Dæmpning  med  Klittag,  kunne  opnaae  en  saadan  Størrelse 
eller  Udbredelse,  at  de,  naar  dette  gik  tilgrunde,  selv  af- 
gave  et  betryggende  Værn  mod  Vinden,  saaledes  at  en 
ny  Dæmpning  med  Klittag  fra  nu  af  ophørte;  Træplant- 
ningen maatte  altsaa  i  Løbet  af  10  Aar  naae  en  saadan 
Størrelse  og  Tæthed.  Betragte  vi  nu  de  ovenfor  an- 
stillede Forsøg,  mener  jeg  fornemmeligen  at  maatte  anbe- 
fale Gyvel,  Tornblad,  Havtorn  og  Bukketorn  (Lycium  bar- 
barum).  De  to  førstnævnte  udbrede  sig  rosetformigt, 
dække  godt  og  give  et  temmelig  stærkt  Løvaffald;  de  to 
sidstnævnte  trives  godt  i  det  bare  Sand,  hvilket  vi  kunne 
overbevise  os  om  deels  i  Klitten  her,  hvad  Havtornen  an- 
gaaer,  deels  paa  Fanø,  hvor  Bukketornen  voxer  i  Mængde, 
og  begge  udskyde  en  Mængde  Udløbere.  Disse  Planter 
ere  altsaa  fortriinligt  egnede  til  Dækning,  hvis  de  plantedes 
mellem  hverandre,  og  ville  sikkert,  deels  ved  Rodskud, 
deels  ved  Frø  vedligeholde  en  varig  Dækning,  og  der 
burde  idetmindste  gjøres  Forsøg  med  dem  i  det  Større, 
hvad  jeg  selv  saalænge  har  ønsket  men  hidtil  ikke  været 
istatid  til. 

I  den  allerseneste  Tid  er  der  atter  anstillet  et  Forsøg 
med  Opelskning  af  Skov  i    Klitten    af   Hr.    Kammerherre 

Riegels,  idetmindste  siges  der  at  Hensigten  er  at  opelske 
Skov.  Denne  bør  altsaa  betragtes  som  et  Dæmpnings- 
middel,  hvormed  vore  Klitter  skulle  bedækkes  for  at  fore- 
bygge al  videre  Dæmpning  og  Sandflugt.  Men  naar  vi 
betragte  saavel  ovenstaaende  Forsøg  som  Klitplanterne  i 
Almindelighed  og  see  de  lange  strængeformige  Rødder 
eller  Mellemstokke,  som  Planten  udskyder  for  at  opsøge  den 
sparsomme  Næring,  som  Bunden  tilbyder,  f.  Ex.  en  to 
Fod  høi  Havtorn  at  udskyde  Rodstrænge  af  idetmindste 
7  Alens  Længde,  ikke  at  tale  om  Klittagets  Mellemstok, 
der  kan  have  en  Længde  af  20  og  flere  Fod,  og  i  hvert 
Fald  den  store  Udvikling  under  Jorden  i  Forhold  til  de 
ubetydelige  Stammer,  og  at  denne  Rodmasse  endda  kun 
kan  vedligeholde  Plantens  Liv,  ikke  forøge  dens  Væxt; 
saa  lære  vi  heraf,  at  den  Rodmasse,  som  et  ordenligt 
Skovtræ  maatte  have  for  at  kunne  udvikles  og  vedlige- 
holdes, maae  være  saa  overordenlig  stor  og  af  et  saa- 
dant  Omfang,  at  Roddannelsen  saa  langt  vil  overskride 
den  naturlige,  at  det  ikke  er  sandsynligt,  at  Naturen  i 
saadant  Maal  vil  overskride  sin  sædvanlige  Grændse,  Be- 
tragte vi  endvidere  den  krybende  Væxt,  som  Træplanterne 
i  Klitten  have,  at  ikke  et  eneste  af  de  for  30  og  flere 
Aar  siden  plantede  Træer  have  opnaaet  en  Størrelse,  der 
er  værd  at  tale  om,  at  de,  udsatte  for  Vinden,  antage 
Buskform,  at  det  selv  paa  god  Bund  ikke  er  muligt  at 
opelske  et  fritstaaende  Træ,  og  at  de,  som  have  Læ  i  Ung- 
dommen, blive  afklippede  og  tildannede  i  Kronen  som 
Taget  paa  et  Huns,  ja  endnu  fladere,  saasnart  de  naae 
over  Læet,  at  de  for  Vinden  enten  ganske  eller  tildeels  ud- 
satte Træer  aldrig  opnaae  mere  end  en  vis  Høide,  at,  naar  de 
komme  til  dette  Høidepunkt,  hvert  Aars  Sommerskud  endog 
gaaer  bort  om  Vinteren,  ikke  af  Frosten,  men  af  Søluften, 

(thi  den  virker  som  Gift  paa  Trævegetationen  og  isærde- 
leslied  paa  Naaletræerne,  vel  tildeels  fordi  deres  Reproduc- 
tionsevne  ikke  er  saa  stor  som  Løvtræernes  og  de  derfor  ikke 
saa  rask  kunne  erstatte  det  Tabte  som  disse),  og  lægge  vi 
endelig  Mærke  til,  at  vore  Sande  have  en  skraa  Flade  fra 
Vest  mod  Øst,  indtil  de  her  falde  af  som  Taget  paa  et 
Huus,  og  at  Planterne  altsaa  alle  ere  udsatte  for  Nordvest- 
vindens hele  Anstød;  saa  vil  dette,  sammenlagt  med  Klittens 
øvrige  Beskaffenhed,  overbevise  om,  at  Skovs  Opelskning 
her  fortiden  .er  umulig,  hvad  ogsaa  den  Kyndige  indseer. 
Uheldigt  er  Hr.  Riegel's  Forsøg  ogsaa,  forsaavidt  som  det  an- 
stilles paa  en  gammel  bevoxet,  mod  Øst  heldende  Klitbakke, 
hvor  Forholdene  altsaa  ere  fordeelagtigere,  end  der  fra  hvor 
Skoven  egenlig  burde  opelskes;  thi  deels  helder  Klitten  fra 
Yinden  istedetfor  mod  den,  deels  indeholder  den,  som  gammel 
bevoxet,  flere  nærende  Dele  end  nogen  anden  Klit,  den 
tilbageholder  ogsaa  Fugtigheden  længere  og  Planterne  lide 
mindre  baade  af  Vind  og  Sol;  tilmed  blive  de  ved  dette  kost- 
bare Forsøg  drevne  frem  ved  saakaldet  Kulturjord  og  Vanding, 
hvad  der  i  det  Store  jo  næsten  vil  blive  en  Umulighed  at 
udføre.  Hvad  Resultatet  vil  blive  heraf,  kan  man  endnu 
ikke  godt  sige,  thi  deels  veed  man  ikke,  hvormange  Planter 
der  ere  omplantede,  deels  hente  de  Næring  fra  Kultur- 
jorden, saalænge  der  er  nogen,  og  det  viste  sig  ogsaa  sidste 
Efteraar,  ved  at  opgrave  nogle  Planter,  at  de  havde  gjennnem- 
flettet  denne  med  en  Mængde  Trevlerødder,  medens  ingen 
af  Roderne  endnu  vare  gaaede  ud  i  Sandmassen.  Naar 
de  nødes  hertil,  ville  de  sandsynligviis  lide  derved,  og 
man  vil  efter  tydske  Forstskrifter  endog  have  gjort  den 
Erfaring,  at  Kulturjord  netop  paa  saadan  Bund  ikke  alene 
ikke  er  gavnlig  for  Planterne,  men  skadelig,  og  at 
de  gaae  ud,   naar  de,  saa  at  sige,  skulle  gaae  paa  deres 

egen  Haand  og  selv  søge  deres  Næring  i  Sandet,  thi  da 
strække  deres  Trevler  ikke  til,  de  skulle  have  lange  strænge- 
formige  Rødder.  løvrigt  staaer  Hvidellen  bedst  men  be- 
gynder allerede  at  bøie  sig  for  Vinden.  De  øvrige  Planter 
ere  meest  Gran  og  Fyr.  Ved  et  Par  Stykker,  som  bleve 
gravede  op,  syntes  Stammen  ikke  at  staae  i  Forhold  til  den 
vel  udviklede  Trevlerod,  og  noget  heldigt  Resultat  tør  man 
i  det  Hele  ikke  vente  sig. 

Skulde  Hensigten  med  Forsøget  ikke  være  at  opelske 
Skov  i  vore  Klitter  tillige  som  Dæmpningsmiddel,  men  kun 
at  opelske  den  paa  Sandenes  Læside,  hvor  en  Dæmpning 
er  mindre  vigtig,  er  det  vistnok  utilraadeligt  at  gjøre  store 
OpofTrelser  derpaa,  thi  deels  vil  Skoven  her  dog  alligevel 
ikke  opnnae  hverken  nogen  Fuldkommenhed  eller  synderlig 
Alder,  deels  tjener  den  her  ikke  til  Læ  og  vil  ikke  kunne 
afgive  nogen  Fordeel,  som  Skov  betragtet,  der  staaer  i 
Forhold  til  Udgifterne,  og  den  bør  derfor  kun  ansees  som 
en  Biting,  saalænge  Klittens  Dæmpning  ikke  er  tilendebragt; 
thi  herpaa  bør  alle  Kræfter  concentreres  og  ikke  spredes 
ved  uvigtige  Planer. 

Derimod  vilde  det  være  hensigtsmæssigt  at  kultivere 
nogle  af  Klitsletterne  med  Skov;  thi  deels  vilde  det  her  lade 
sig  gjøre  med  flere  af  vore  Skovtræer,  deels  vilde  Skoven 
ikke  alene  afgive  Fordeel  ved  sit  Brændsel  og  Gavnyed, 
hvorved  Bunden  blev  fordeelagtigere  benyttet  end  nu  og 
forberededes  til  endnu  større  Benyttelse,  om  man  i  sin 
Tid  maatte  finde  det  passende  at  benytte  endeel  af  den 
anderledes,  og  endehg  beskyttes  Sandene,  hvorved  disse 
vilde   blive  mere  modtagelige  for  en  hurtigere  Bevoxning. 

Men  da  jeg  frygter  for  allerede  at  være  gaaet  for  vidt, 
maa  jeg  standse  her,  skjøndt  der  endnu  er  meget  at  skrive 
om  Klitten  og  endnu  mere  at  iagttage  i  den. 


Kul  formation  en. 

Af  C.  Fogh. 


iflægtige  ere  de  Forraad,  som  ere  opsamlede  i  Naturens 
Gjemmer  til  Brug  for  de  kommende  Tider.  Meget  ligger 
hen,  ubrugt  i  Aartusinder,  indtil  Tiden  kommer,  da  det 
atter    drages    ind    i   Stoffernes   store  Kredsløb. 

En  lang  Tid  vare  de  uorganiske  Kræfter  eneherskende 
paa  Jordens  Overflade,  idet  de  snart  sønderdeelte  eller  op- 
løste Masserne  ,  snart  atter  samlede  det  Adskilte ;  senere 
traadte  de  organiske  Kræfter  til,  men  deres  Virksomhed  var 
mere  skabende  end  ødelæggende,  og  store  Forraad  ere 
Resultatet  af  Dyre-  og  Planteverdenens  Kamp  med  de  uor- 
ganiske Kræfter.  Ogsaa  Mennesket  virker  med  til  at 
fremme  Naturens  Formaal,  idet  det  tjener  sine  egne,  men 
det  hæver  sig  til  en  bevidst  Erkjendelse  af  sin  Rolle 
i  det  store  Naturspil. 

Ved  en  langsom  Virkning  ere  de  gjennem  Steen- 
arterne fiintfordeelte  Metaller  blevne  samlede  i  Bjergenes 
Kløfter;  Mennesket  drager  dem  efterhaanden  frem  til 
sit  Brug,  men  under  dets  Hænder  forsvinde  de  og  fordele 
sig  flint  igjennem  Jordlagene  for  atter  engang  at  samles 
til  nye  Metallag. 

I  Fortidens  Have  bandt  Dyrene  det  opløste  Kalk  til 
faste    Boliger;    de    døde    bort,    men   deres  tomme   Huse 

samledes  ved  chemiske  Virkninger  til  mægtige  Kalkstene, 
der  tjene  Menneskets  Værker,  men  atter  vende  tilbage  til 
Havet  for  at  udskilles  og  bindes  af  andre  Dyreformer, 
der  fortsætte  hines  Værk. 

Ved  vulkanske  Virkninger  aflukkedes  Dele  af  ældre 
Formationers  Have.  Vandet  fordampede,  og  det  tilbage- 
blevne Salt  begravedes  under  dækkende  Jordlag.  Mennesket 
drager  det  atter  frem  i  uhyre  Masser;  det  beskriver  et 
Løb  gjennem  den  organiske  Verden  og  naaer  tilsidst 
Havet,  hvor  det  engang  igjen  vil  samles  til  nye  Saltlag. 

Store  Skove  bedækkede  Fortidens  Øer  og  Fastlande. 
Plantegeneration  afløste  Plantegeneration,  og  Vandet  be- 
grov tilsidst  deres  mægtige  Levninger,  men  Mennesket 
henter  dem  frem  fra  Jordens  Dyb  og  bruger  dem  til  sine 
Øiemed,  og  idet  de  tilintetgjøres  og  forbrændes  i  hans 
Ovne  og  Ildsteder,  afgive  en  vigtig  Næring  for  Nutidens 
Skove. 

Maaskee  er  ingen  anden  Formation  bleven  studeret 
med  den  Omhu  som  den  ældre  Kul  formation,  virkelige 
Spor  af  den  forfulgte  med  Udholdenhed,  og  falske  med 
betydelige  Bekostninger.  Den  praktiske  Geognosi  har  her 
rakt  Forskeren  en  hjelpsom  Haand,  og  paa  den  anden 
Side  ere  høist  vigtige  Resultater  med  Hensyn  til  de  lag- 
deelte  Steenarters  Leiringsforhold  erhvervede  for  den  theo- 
retiske  Videnskab.  y; 

Man  skulde  Iroe,  at  en  Steenart,  der  er  bleven  den 
vigtigste  Løftestang  for  Menneskets  industrielle  Fore- 
tagender, har  været  kjendt  og  brugt  i  Aartusinder,  men 
det  er  først  Trangen,  der  nøder  Mennesket  til  at  søge  i 
det  Fjerne  og  det  Skjulte,  hvad  der  ikke  bydes  ham  i 
Haanden.  Den  nordamerikanske  Vilde  kjendte  ligesaalidt 
som  Europas  klassiske  Oldtidsfolk  Steenkullenes  Betydning 


238 

som  Brændmateriale.  For  disse  var  »det  sorte  Rav«,  som 
de  kaldte  Steenkullet,  i  det  Høieste  et  behageligt  Læge- 
middel. Industrien  var  hos  dem  i  sin  Barndom,  Klimaet 
nødte  ikke  til  at  anvende  store  Mængder  af  Brændmateriale, 
og  de  sydeuropæiske  Halvøer  vare  desuden  endnu  ikke  be- 
røvede deres  Skove.  Hertil  kommer,  at  Europas  mægtige 
Kulforraad  ligge  opsamlede  i  Mellemeuropa  fra  England  over 
Frankrig,  Belgien,  Tydskland  og  Mellemrusland.  Kun 
Spanien  synes  at  besidde  større  Kullag,  men  de  ere  selv 
nu  kun  lidet  benyttede.  Nordboen  var  som  Sydboen  hen- 
viist  til  sine  Skove  og  til  Tørvemoserne.  Det  var  derfor 
ogsaa  i  Mellemeuropa,  at  Kullene  først  vare  kjendte  og  i  Brug. 
Fra  England  omtales  de  allerede  i  Aaret  853,  og  Beboerne 
af  Newcastle  fik  1239  Privilegium  af  Henrik  den  Tredie  paa 
at  grave  Steenkul.  J  Belgien  vare  de  allerede  i  almindelig 
Brug  i  Aaret  1200.  Hvor  lidet  man  i  Sydeuropa  agtede 
herpaa,  kan  sees  deraf,  at  Venetianeren  Marco  Polo,  der 
i  1272—1295  gjorde  sin  berømte  Reise  til  Kublai  Chan 
i  Tatariet,  med  Forbauselse  beretter,  at  han  i  Landet 
Catai  (Nordchina)  »saae  en  sort  Steen,  som  man  graver 
ud  af  Bjergene.  Naar  den  antændes,  brænder  den  som 
Kul  (Trækul)  og  holder  Varmen  langt  bedre  end  Træ, 
thi  naar  man  lægger  den  paa  Ilden  om  Aftenen,  finder 
man  den  endnu  brændende  om  Morgenen.  Der  er  ingen 
Mangel  paa  Træ,  men  Stenene  ere  billigere  og  brænde 
langsommere  ud.  Befolkningen  er  desuden  saa  tæt  og 
har  saamange  Ovne  og  Badekamre,  som  bestandig  holdes 
varme,  at  Brændet  snart  ikke  længere  vilde  strække  til  til 
Forbruget.« 

Kullene  udgjøre  imidlertid  kun  en  ringe  Deel  af  den 
hele  Kulformation.  Hovedmassen  bestaaer  af  Sandsteen 
og  Skifer,    hvis  Underlag  i  England  dannes  af  en  spaltet 

og  udhulet  Kalksteen,  den  saakaldte  Bjergkalk,  der  giver 
de  vilde  og  sønderrevne  Peakbjerge  i  Nordengland  deres 
maleriske  Skjønhed.  Næsten  alle  Englands  og  Belgiens 
Huler  ligge  i  Bjergkalken,  som  ogsaa  den  berømte  6  Mile 
dybe  Mammuthhule  i  Kentucky;  i  Indiana  bliver  en  Flod 
(lost  River,  den  forsvundne  Flod)  borte  i  de  underjordiske 
Huler  og  kommer  først  tilsyne  igjen  i  flere  Miles  Afstand. 

1  Skiferne  over  denne  Kalksteen,  der  dog  mangler 
paa  mange  Steder,  ligge  Kullene  i  Lag,  der  i  Gjennemsnit 
neppe  have  mere  end  3  Fods  Mægtighed  (Tykkelse);  kun 
undtagelsesviis  svulme  de  op  til  en  Tykkelse  af  20,  50, 
ja  100  Fod  og  derover,  men  saadanne  Kulbjerge  have  kun 
ringe  Udstrækning  og  kile  sig  snart  ud,  som  det  hedder 
i  Bjergmandssproget.  De  middeltykke  Lag  brede  sig  over 
den  største  Flade.  Saaledes  kan  man  forfølge  det  10  Fod 
tykke  Kullag  ved  Pittsburg  i  Pennsylvanien  paa  en  Strækning 
af  10  Miil  langs  Floden  Monongahela.  Derimod  ligge  ofte 
mange  Kullag  over  hinanden  vexlende  med  Skifrene. 
Mellem  3  og  26  Lag  er  det  hyppigste,  men  man  tæller 
dog  omtrent  100  Lag  i  det  sydwalesiske ,  164  i  det 
saarbri'ickske  ja  endog  225  i  Donetz'er  Kuldistrictet  i  Syd- 
rusland, hvor  den  samlede  Mægtighed  af  alle  Kullagene 
er  over  400  Fod.  Betænker  man,  at  Kulformationen  i 
Sydwales  anslaaes  til  at  have  en  Mægtighed  af  12000  Fod, 
vil  man  see,  at  selv  disse  rige  og  uudtømmelige  Kulmasser 
kun  udgjøre  en  forholdsviis  ringe  Deel  af  den  hele  For- 
mation. 

Den  blotte  Mægtighed  af  Kullagene  er  imidlertid 
ikke  tilstrækkelig  til  at  gjøre  dem  værd  at  bearbeide. 
Det  kommer  her  naturligviis  tillige  an  paa  Leiringsfor- 
holdene,  det  vil  sige  den  Maade,  hvorpaa  Lagene  er  be- 
liggende saavel  til  andre  Steenarter,  som  til  den  horizon- 

tale  Overflade.  I  Formationernes  Række  følger  Kulfor- 
mationen efter  Overgangsformationen,  som  vi  før  have  be- 
skrevet, og  hører  altsaa  til  de  ældste  forsteningsførende 
Dannelser,  men  medens  i  den  sidste  Havdyrene  næsten 
udelukkende  ere  herskende ,  vare  Planterne  det  i  den 
første,  og  Forsteninger  af  Havdyr  findes  næsten  kun  i 
Bjergkalken,  der  danner  Underlaget,  skjøndt  ingenlunde 
altid,  for  Kullagene,  medens  Ferskvandsforsteninger  nu  og 
da  optræde  i  de  øvre  Lag.  Skjøndt  der  gives  Undtagelser, 
kunne    vi    dog    i  Almindelighed   sige,    at  Kulformationen 


Fig.  i. 
Worm-  og  Eschweilerbækkenet 


Nærheden  af  Aachen. 


Wormbækkenél. 


Eschweilerbækkenet. 


Begge  Bækkener  høre  sammen  men  ere  adskilte  ved  Kulkalkstenen 
og  Overgangsformationens  Steenarter. 

indtager  basinformede  Fordybninger,  mod  hvis  Midte 
Lagene  gradeviis  sænke  sig,  men  de  voldsomme  Omvælt- 
ninger, som  have  forstyrret  lordens  Skorpe,  siden  Kul- 
formationen blev  dannet,  have  naturligviis  ofte  grebet 
denne  Formation   med,   og   dens   Lag    ere  derfor  hyppigt 


Fig.  2 


Forskydrunger  i  Kulgebetot  ved  Auckland  i  Durham. 

bøiede  bølgeformigt  eller  i  Zigzaglinier  eller  knækkede  al- 
deles og  saaledes  forskudte,  at  det  bhver  yderst  vanskeligt 

at  finde  Kullaget  igjen.  I  en  saadan  Mine  standses  Ar- 
beidet  hvert  Øieblik  ved  Lagets  pludselige  Forsvinden; 
der  er  »et  Spring«,  og  det  gjelder  nu,  i  hvilken  Retning 
man  skal  søge  dets  Fortsættelse.  Tænke  vi  os,  at  Lagene 
ere  blevne  brudte  ved  en  eller  anden  voldsom  Forstyrrelse 
af  Jordskorpen,  og  at  den  ene  Side  ligesom  er  rutschet 
ned  ad  den  anden,  ville  de  modvendte  Sider  af  Lagene 
bære  tydelige  Spor  af  denne  Glidning  og  kunne  angive 
os,  i  hvad  Retning  Laget  er  forskudt.  Dette  er  nu  netop 
Tilfældet  i  mange  Kulminer,  hvor  de  saakaldte  Speil-  eller 
IVutschflader  ere  Vidnesbyrd  om  det  betydelige  Tryk, 
hvorunder  Forskydningen  har  fundet  Sted.  Naar  de  to 
Flader  ligge  umiddelbart  op  ad  hinanden,  vil  man  altsaa 
ikke  have  stor  Vanskelighed  ved  at  finde  den  Retning, 
man  skal  slaae  ind  for  at  gjenfinde  det  tabte  Lag,  men 
naar  de  gabe  fra  hinanden,  undertiden  100  Fod,  og  senere 
Bevægelser  have  udfyldt  den  dannede  Kløft  med  Brokker 
af  Skifre,  Sandsteen  og  Kul,  kan  man  søge  længe,  før 
man  gjenfinder  Laget.  Newcastle  Kuldistrict  er  gjennem- 
brudt  i  hele  sin  Brede  fra  Øst  til  Vest  af  en  saadan  Kløft, 
den  saakaldte  ninety  fathoms  dyke,  der  er  udfyldt 
med  Sandsteen,  og  den  hele  nordlige  Side  af  Lagene  er 
forskudt  nedad,  paa  nogle  Steder  indtil  en  Dybde  af 
1000  Fod.  Imidlertid  bør  det  ikke  oversees,  at  disse  For- 
styrrelser af  Kullagene  ogsaa  ofte  medføre  Fordele.  Kul- 
lag, der  ellers  ville  tabe  sig  i  uopnaaelige  Dybder,  bringes 
ofte  ved  Forskydninger  nærmere  Jordens  Overflade,  og  de 
talrige  Spring  med  deres  udfyldende  Brokker  tjene,  hvis 
de  ere  porøse,  som  Afledere  for  det  i  Kulminerne  saa  be- 
sværlige Grubevand,  hvis  de  derimod  ere  uigjennem- 
trængelige,  som  Volde  (dykes)  mod  Vandet,  hvorfor  de 
gjennembrydes  med  Forsigtighed. 

At  Kullagene  hidrøre  fra  Forverdenens  Plantevext, 
derom  ere  alle  Geologer  enige.  De  utallige  Levninger  og 
Aftryk,  især  af  Blade,  som  findes  opbevarede  i  de  led- 
sagende Skifre,  de  tydelige  Plantelevninger,  der  forekomme 
midt  i  Kullagene  selv,  de  Aftryk  at  Planter,  som  Kullagene 
have  efterladt  paa  de  Skifre,  der  ligge  umiddelbart  over 
eller  under  dem,  og  endelig  selve  de  rene  Kuls  Structur, 
der  under  Mikroskopet  aabenbarer  deres  Plantenatur  — 
alt  dette  maa  fjerne  enhver  Tvivl,  hvis  nogen  saadan  endnu 
existerer.  Hvor  forskjellig  var  imidlertid  ikke  Datidens 
Plantevæxt  fra  Nutidens.  Intet  Græstæppe  bedækkede 
dengang  store  Flader,  der  var  ingen  af  vore  Løv-  og 
Naaleskove  og  ingen  af  Tropernes  kongelige  Palmer,  og  ingen 
blomsterbærende  Urt  dækkede  den  fugtige  Skovbund. 
Bregnen,  der  hos  os  hæver  sine  ziirlige  Blade  indtil  et 
Par  Alen  over  sin  underjordiske  Stængel  og  kun  i  Troperne 
bliver  træ-  og  palmelignende,  de  stride,  bladløse  Skavgræs, 
der  forsvinde  ved  deres  ubetydelige  Størrelse  og  Mangel 
paa  Blomster  mellem  den  øvrige  rige  og  pragtfulde  Eng- 
flora, og  de  krybende,  moslignende  Ulvefødder,  der  i  vore 
Heder  liste  sig  hen  over  Lyngtæppet  og  kun  hæve  sig 
faa  Tommer  over  det,  —  disse  tre  Familier  af  blomsterløse 
Planter  ere  Nutidens  Bepræsentanter  for  den  Planteverden, 
der  væsenlig  har  dannet  de  nysbeskrevne,  mægtige  Kullag. 
Men  dengang  hævede  gaffelgrenede  Ulvefødder  med  top- 
stillede Blade  (Fig.  3  og  4)  sig  til  en  Høide  af  1 00  Fod,  mægtige, 
søilelignende  Sigillarier  (Fig.  5),  maaskee  et  Slags  Cycadeer, 
med  forunderlige  regelmæssige  Ar  af  de  afifaldne  Blade,  stode 
fæstede   med  vidtspredte  Rødder   (Stigmarier)   i   den  løse 

Fig.  4. 


Fig.  3. 


fMf\riri'riiF 


El  Stykke  af  en  Stamme  af 

Lepidode  nd  ron   ele- 

gans  med  Blad-Ar. 


Fia.  5. 


Lepidodendronstarame  med  Grene  fra  den 
bohmiske  Kulformation. 


Sigillaria-Stamme  fra  en  engelsk 
Kulmine. 

Jordbund,  og  de  60'  heie,  slanke,  svalende  Skavgræs  stode 
i  Rækker   i  Skovene,    vexlende    med    træagtige   Bregner, 

livis  fine  Løv  (Fig.  6,  7,  8)  dannede  Skovens  Tag  og  minde 
om  Tropernes  Palmeskove.    Krybende  og  urteagtige  Bregner 

Fig.  6. 


Odoiitopteris  Schlotheimii. 


Fig.  7. 


Samme  i  nalurlio;  Storrelse. 


Sphenopteris    tridactylites 
(forstOrret). 

dækkede  Skovbunden.  Eensformigheden  forøgedes  ved  at 
en  enkelt  af  disse  Planter  undertiden  dannede  den  hele 
Skov,  og  vi  maa  derfor  snarere  i  Nutidens  Naaleskove 
med  deres  stive  Stammer,  mangelfulde  Løv  og  trættende 
Eensformighed  søge  en  vis  Lighed  med  den  Tids  Plante- 
væxt,  end  i  nogen  ellers  bekjendt  Skovvegetation  fra  den 
nuværende  Jordperiode.  Virkelige  Naaletræer  forekomme 
ogsaa  i  Kulformationen,  men  de  ere  af  underordnet  Be- 

tydning  og  minde  mere  om  den  sydlige  Halvkugles  Arau- 
carier,  som  man  nu  med  saa  megen  Forkjærlighed  op- 
elsker i  Haverne,  end  om  vore  Naaletræer. 

I  de  Skiferlag,  som  ligge  mellem  Kullagene  i  næsten 
alle  Kulbasiner,  ere  især  Bregnebladene  bevarede  i  Aftryk, 
der  forbause  ved  deres  Fiinhed  og  Fuldendthed. 

»Den  fuldkomneste  Efterligning,«  siger  Buckland  om 
de  bøhmiske  Gruber  ved  Swina,  »af  levende  Blades  Former 
paa  itaUenske  Paladsers  malede  Plafonder  kan  ikke  sammen- 
lignes ved  de  vidunderligt  vel  vedligeholdte  Planteaftryk  i 
disse  Grubers  Gallerier;  Loftet  er  prydet  med  Guirlander 
af  det  herligste  Løvværk,  der  i  skjøn  Uorden  slynge  sig 
tusindfold  mellem  hverandre.  De  glindsende  sorte  Figurer 
danne  en  smuk  Modsætning  til  Stenens  lyse  Grund,  hvor- 
paa  de  hvile,  og  forhøie  den  beundrende  Iagttagers  Nydelse, 
der  ligesom  ved  Tryllekraft  føler  sig  henflyttet  midt  i  den 
gamle  Jords  mørke  Skove,  hvor  forunderlige,  ubekjendte 
Træformer  og  aldrig  kjendte  Planter  fremstille  sig  for  hans 
Øie.  De  skælklædte  Stammer  af  høie  Lepidodendrer, 
fra  hvis  Top  ziirligt  Løv  sænker  sig  mod  Jorden  i  lange 
Fletninger,  de  slanke  Sigillarier  med  deres  forunderligt 
dannede  Blade  og  de  elegante  Bregners  talløse  Former 
fmdés  endnu  ligesom  levende  for  hans  Øine,  thi  de  Aar- 
tusinder,  der  ere  gaaede  hen  over  dem,  have  kun  lidet 
forringet  deres  Friskhed  og  Skjønhed,  og  de  staae  derfor 
endnu  for  den  tænkende  Forsker  som  ubedragelige  histo- 
riske Mindesmærker  om  den  gamle  Planteverden.  I)e  ere 
de  store  naturlige  Herbarier,  i  hvilke  Urverdenen  har  op- 
bevaret sine  Skatte  for  Nutiden,  de  gjengive  os  de  længst 
fra  Livet  forsvundne  Former  i  næsten  uforandret  Tilstand 
og  lade  os  erkjende  en  Tilstand  af  Jorden,  der  er  aldeles 
afvigende  fra  den  nuværende.«« 


Det  hele  Antal  af  Plante-Arter,  som  man  kjender  fra 
samtlige  hidtil  aabnede  Kulminer,  beløber  sig  maaskee  til 
et  Tusinde,  medens  man  i  Nutiden  kjender  ikke  mindre 
end  henved  200,000  Planter  med  tydehge  Blomster.  Denne 
Fattigdom  paa  Arter  tilligemed  den  dermed  følgende-  Eens- 
formighed  i  den  hele  Planteverden  kan  imidlertid  ikke 
forundre  os,  naar  vi  betænke,  at  alle  tofrøbladede  Planter 
manglede,  og  at  selv  de  eenfrøbladede  vare  meget  sparsomt 
repræsenterede,  medens  disse  Klasser  danne  mindst  |  af 
alle  levende  Planter.  Skulle  vi  søge  noget  Analogon  til  Kul- 
formationens Skove  i  Nutiden,  maatte  det  vel  nærmest  være 
enten  Bregneskovene  paa  Bjergenes  nederste  Skraaning  og 
paa  Øerne  i  de  tropiske  og  subtropiske  Egne,  eller  de  store 
Rørskove  ved  de  sumpige  Flodbredder  sammesteds.  Saavel 
Bregnerne  som  de  store  tropiske  Græsarter  have  det 
særegne,  at  de  herske  eensformigt  over  mange  Qvadrat- 
mile  og  trænge  den  øvrige  Plantevæxt  tilbage,  hvorfor  de 
charakteristiske  Bregneegne  ere  bekjendte  for  deres  fattige 
Flora.  Saadanne  Kæmpetræer,  som  Calamiterne,  Lepidoden- 
drerne  og  Sigillarierne  findes  nu  neppe  engang  under  de 
gunstigste  Forhold  paa  tropiske  Kyster  og  Øer,  end  sige 
under  vore  Breder,  hvor  nogle  faa  Alen  eller  vel  endog 
kun  nogle  faa  Tommer  ere  den  største  Høide,  til  hvilken 
tilsvarende  Former  (urteagtige  Bregner,  Ulvefødder,  Skav- 
græs) naae,  og  vi  bestyrkes  derved  i  den  Slutning,  hvortil 
Jordens  Udviklingshistorie  i  Almindelighed  leder  os,  at  der 
i  hine  fjerne  Tider  maa  have  hersket  et  tropisk  varmt  Klima 
over  hele  Jorden,  der  endog  var  gunstigere'.for  den  nævnte 
Plantevæxt  end  Klimaet  nu  er  det  nogetsteds  paa  Jorden. 

Denne  eensformige  og  kæmpemæssige  Plantevæxt 
findes  imidlertid  over  hele  Jorden,  hvorsomhelst  man  har 
aabnet  iMiner  paa  Steenkulformationens  Lag,  under  Troperne 

som  paa  Spitsbergen  og  Melvilles  0,  i  Bøhmen  som  i  Nord- 
amerika, i  England  som  i  Australlandet.  Der  maa  allsaa 
have  været  en  almindelig  virkende  Aarsag  tilstede,  der 
formaaede  at  udjevne  den  Forskjel  i  Varmefordelingen 
over  Jordens  Overflade,  som  beroer  paa  Jordklodens 
Stilling  til  Solen.  Som  en  saadan  virkende  Kraft  ansee 
vi  den  indre  Jordvarme,  der  dengang  maa  have  virket 
langt  kraftigere  end  nu,  paa  Grund  af  Jordskorpens  Tyndhed, 
thi  enhver  anden  Forklaring  fører  os  kun  ind  i  Mod- 
sigelser, af  hvilke  vi  ikke  kunne  rede  os  ud,  og  skjøndt 
den  forhøiede  Varme,  der  derved  blev  Nutidens  Polaregne 
til  Deel,  ikke  kunde  befrie  dem  for  den  lange  Vinternat 
eller  give  dem  det  Lys,  som  en  tropisk  Plantevæxt  synes 
at  fordre,  saa  kunne  vi  dog  Qerne  denne  Vanskelighed 
ved  at  antage,  at  det  især  har  været  Sommervæxter ,  der 
kave  dannet  de  Skove,  hvis  Levninger  vi  nu  finde  opbe- 
varede paa  Melvilles  0,  og  at  Tangarterne,  der  ogsaa  nu 
danne  en  saa  yppig  Plantevæxt  under  hine  nordlige  Breder, 
at  Skibene  ofte  have  Vanskelighed  ved  at  arbeide  sig 
igjennem  dem^  der  mere  end  andetsteds  have  bidraget  til 
Dannelsen  af  Strandkullene,  om  ogsaa  deres  letforgængehge 
Masse  kun  har  efterladt  faa  Spor  af  deres  Væv  i  de  Kul, 
som  de  have  dannet.  Det  synes  imidlertid,  som  om  man 
har  tilskrevet  Lyset  altfor  stor  Betydning  for  Udviklingen 
af  den  tropiske  Plantevæxt;  idetmindste  trives  Palmerne 
fortræffeligt  i  Drivhusene  i  St.  Petersborg,  hvor  den 
korteste  Dag  kun  er  fem  Timer  lang,  og  de  rige  Kjøb- 
mænd  i  Beresov,  ikke  langt  fra  Obflodens  Munding,  pryde 
deres  Værelser  med  Sydens  pragtfulde  Blomster. 

To  Spørgsmaal  paatrænge  sig  os  imidlertid  her,  som 
vi  maa  forsøge  at  besvare.  Hvorledes  ere  nemlig  For- 
verdenens Planter  blevne  leirede  saaledes  som  vi  nu  finde 

dem  i  Kullagene,  og  ved  hvilke  Virkninger  ere  de  blevne 
omdannede  til  hvad  vi  kalde  Steenkul?  Vi  ville  først 
undersøge  det  første  Spørgsmaal.  Den  naturligste  Tanke 
vilde  være,  at  Affaldet  af  Datidens  Skove  i  Aarhundreders 
Løb  har  ophobet  sig  paa  Skovbunden  til  Lag,  der  efter- 
haanden  gik  over  til  at  blive  Kul,  ligesom  vi  ogsaa  den 
Dag  i  Dag  see  de  omstyrtede  Stammer  og  aarligt  affaldende 
Grene  og  Løv  forene  sig  med  Skovbundens  ofte  frodige 
Plantevext  til  at  danne  et  stadigt  voxende  Dække  af  Plante- 
muld. Undersøge  vi  imidlertid  Forholdene  lidt  nølere, 
viser  det  sig  imidlertid,  at  Kuldannelsen  neppe  kan  være 
gaaet  til  paa  en  saa  simpel  Maade.  Tænke  vi  os  den 
kraftigste  Løvskov  her  under  vore  Breder  forvandlet  til 
Kul  og  udbredt  eensformigt  over  hele  Skovens  Areal,  vilde 
den  neppe  kunne  dække  Jorden  med  et  Lag  Kul  af  4^" 
Tykkelse,  saa  ringe  er  den  virkelige  Kulmængde  i  en 
levende  Løvskov;  og  hvis  den  blev  staaende,  vilde  den  i 
Løbet  af  100  Aar  neppe  danne  et  Kullag  af  2'^  Tykkelse 
af  affaldende  Grene,  Blade  og  omstyrtede  Stammer.  Der 
maatte  da  hengaae  600  Aar,  før  et  Kullag  af  1'  kunde 
dannes,  og  60,000  Aar,  før  saadanne  Lag  paa  100'  kunde 
ophobes ,  som  vi  før  have  omtalt  fra  flere  af  Europas 
Kulbasiner.  Om  vi  ogsaa  opsøge  den  frodigste  Urskov 
under  Troperne,  finde  vi  dog  intet  Tilsvarende,  der  be- 
rettiger os  til  at  antage,  at  Kulformationens  Skove  skulde 
have  begravet  sig  selv  under  deres  aarlige  Affald  og  om- 
dannet sig  til  mange  Fod  mægtige  Kullag,  thi  de  op- 
samlede Plantelevninger  bhve  aldrig  hggende  uforandrede 
men  forbruges  til  den  nye  Væxts  Dannelse  eller  gaae  ved 
Henraadnen  over  i  Atmosphæren,  saa  at  man  kan  antage, 
at  det  hele  Plantemuld  i  en  Skov  under  almindelige  For- 
hold aldrig  vilde  blive  saa  mægtigt,  at  det  kunde  danne 
et  Lag  Steenkul  af  en  Fods  Tykkelse. 

Det  er  Geognostens  Pligt  at  søge  Analogier  i  Nutiden 
til  de  Forandringer  og  Virksomheder,  der  paatrænge  sig 
hans  Opmærksomhed  under  hans  Studium  af  Fortiden,  og 
vi  maa  derfor  spørge  os  selv:  Finde  vi  da  nutildags 
intetsteds  i  Verden  Planter  samlede  i  større  Mængde  og 
større  Masser,  end  det  kan  skee  i  vore  levende  Skove?  De 
ved  Flod-  og  Havstrømninger  sammenskyllede  Træstammer 
paa  den  ene  Side,  og  de  i  Tørvemoserne  opsamlede 
Plantelevninger  paa  den  anden  Side  afgive  Exempler  paa 
Ophobning  af  Plantestoffer  i  saa  stor  Mængde,  at  vi 
kunne  tænke  os,  at  Kullag  af  betydelig  Mægtighed  i  sin 
Tid  kunne  være  blevne  dannede  paa  lignende  Maade. 

I  Verdensdele,  som  Amerika,  hvor  Nybyggernes  Øxe 
endnu  ikke  har  ryddet  Skovene,  tilbagelægge  Floderne  ofte 
deres  Løb  Hundreder  af  Mile  gjennem  tætte  Urskove, 
Strømmen  udskærer  Flodbredden,  og  talrige  Træstammer 
rives  saaledes  med  ned  i  Flodens  nedre  Løb,  hvor  de  af- 
sættes i  oprette  eller  skraa  Stillinger  med  den  tunge  Rod- 
ende nedad  eller  skylles  sammen  til  svømmende  Øer,  der 
længe  drive  om,  før  de  strande,  og  undertiden  opnaae  en 
Udstrækning  af  flere  Mile.  En  ny  Plantevæxt  skyder  op 
paa  disse  svømmende  Træbjerge,  og  yppigt  Græs  og  selv 
60'  høie  Træer  beklæde  deres  Overflade.  Det  iblandede 
Leei  og  Muld  har  imidlertid  faaet  Leilighed  til  at  afsondre 
sig  og  er  blevet  afsat  paa  Bunden  med  det  nedskyllede 
Bladdynd  som  et  Underlag  af  Leer  for  det  tilkommende 
Kullag.  Saaledes  omtrent  er  Forholdet  ved  Missisippi- 
flodens  Udløb  i  den  mexikanske  Havbugt;  men  ogsaa  i 
Indsøer,  der  optage  Floder  af  Betydenhed,  kunne  lignende 
Ophobninger  af  Træstammer  finde  Sted.  Ved  Athabasca-  og 
Slavesøen  strække  Drivtømmermasserne  sig  over  flere 
Miles  Udstrækning,  og  Stansbury  omtaler  med  Forundring 

de  uhyre  Masser  af  Stammer,  der  bedække  Bredden  af 
den  store  Saltsø  imellem  Klippebjergenes  parallele  Kjeder. 
INaar  derimod  Havets  Strømninger  bemægtige  sig  disse  Træ- 
masser, kunne  de  føres  til  de  fjerneste  Egne,  hvor  ingen 
Skov  trives  og  hvor  de  derfor  blive  Beboerne  til  uberegnelig 
Nytte.  Wrangel  omtaler  saaledes  Træbjerge  ved  Kysten 
af  Ny-Siberien  i  det  nordlige  Polarhav;  ved  Jan-Mayen 
er  der  sammenskyllet  saa  meget  Drivtømmer,  at  det  be- 
dækker en  større  Flade  end  hele  Øen,  og  lignende  Masser 
fra  Island,  Grønland,  Labrador  og  Spitsbergen  omtales 
af  mange  Reisende. 

Vi  kunne  med  god  Grund  antage,  at  endeel  af  Kul- 
lagene ere  opstaaede  paa  denne  Maade.  Det  er  imidlertid 
klart,  at  disse  Træmasser  ikke  kunne  indtage  det  samme 
Rumfang,  naar  de  ere  gaaede  over  til  Kul,  som  de  ind- 
toge tidligere,  thi  Kullene  indeholde  kun  det  rene  Kulstof 
og  danne  en  sammenhængende  Masse,  medens  Driv- 
tømmeret indeholde  alle  Træets  øvrige  Bestanddele  og 
tillige  ligger  uregelmæssigt  sammenskyllet  med  store 
Mellemrum  mellem  Stykkerne.  Man  har  beregnet,  at  der 
behøves  omtrent  8J'  Drivtømmer  til  Dannelsen  af  et 
fodtykt  Kullag,  saa  at  altsaa  de  hundrede  Fod  mægtige 
Kullag,  som  enkeltviis  forekomme,  forudsætte  en  Driv- 
tømmermasse af  8 — 900  Fods  Tykkelse.  Vel  kjender  man 
ikke  Mægtigheden  af  de  nuværende  Lag  af  sammenskyllede 
Plantedele,  men  der  er  intet  til  Hinder  for  at  antage,  at 
de  kunne  paa  enkelte  Steder  naae  en  saadan  Tykkelse,  som 
den  ovennævnte,  naar  Vandet  kun  er  dybt  nok  til  at  rumme 
dem.  Imidlertid  maa  saadanne  Kullag  ved  mange  Kjende- 
tegn  røbe  denne  deres  Oprindelse.  Lagene  maa  være 
uregelmæssige  og,  om  ogsaa  meget  tykke,  dog  ikke  meget 
udbredte.    Kullene    selv    maa    vise    deres    Oprindelse  af 

stammer,  Planteaftrykkene  i  de  ledsagende  Steenarter  maa 
være  ufuldstændige,  thi  de  fleste  Blade  ere  gaaede  til 
Grunde  før  Afleiringen,  og  endelig  maa  de  Dyreforste- 
ninger, der  findes  over  og  under  Kullene,  som  oftest  antyde 
Strand-  eller  Deltadannelser.  For  mange  Kullag,  der  ere 
udbredte  eensformigt  over  store  Strækninger  og  ledsagede 
af  velvedligeholdte  Aftryk  af  Blade,  maa  vi  søge  en  anden 
Forklaring. 

De  omhyggelige  Undersøgelser  af  vore  Tørvemoser, 
saavel  af  Skov-,  som  af  Kjær-  og  Lyngmoserne,  der  ere 
anstillede  især  af  Professor  Steenstrup,  gjøre  her  Fordring 
paa  vor  Opmærksomhed,  og  der  kan  neppe  være  Tvivl 
om,  at  idetmindste  en  stor  Deel  af  Kullagene  skylde  lig- 
nende Virkninger  deres  Dannelse ,  som  dem ,  der  nu  flnde 
Sted  eller  have  fundet  Sted  i  vore  Moser. 

Ifølge  disse  Undersøgelser  findes  Skovmoser  kun, 
hvor  der  er  eller  har  været  Skov,  altsaa  især  i  det  saa- 
kaldte  llullesteenssand,  hvor  de  indtage  smaa  kjedelformige 
Bækkener,  der  i  sin  Tid  have  været  fyldte  med  Vand.  I 
disse  smaa  Søer  have  Ferskvandsplanter  snart  fæstet  Rod 
og  begyndt  at  udbrede  sig  saavel  paa  Bunden  som  paa 
Overfladen ,  men  de  ere  efterhaanden  blevne  kvalte  af  en 
Mosvegetation  (Sideknop  og  Tørvemos),  der  har  udbredt  sig 
over  hele  Søens  Overflade  og  tilsidst  udfyldt  det  hele 
Bækken.  Paa  Mostæppet  have  imidlertid  andre  Planter, 
som  Tranebær  og  Mosesiv,  fundet  Plads  og  bidraget  til 
Dannelsen  af  de  øverste  Tørvelag.  Medens  hele  denne 
Dannelse  gik  for  sig,  bidrog  imidlertid  Skoven,  der  ind- 
tog Søbredden  og  Skraaningen,  væsenlig  til  Ophobningen 
af  Plantestof.  Blade,  Grene  og  Frugter  strøedes  aarligt 
ud  over  Mosen  og  hele  Træer  styrtede  ned  fra  Skrænten, 
ja  selv  paa  Mosteppet  fandt  nogle  Fæste  for  deres  Rødder 


252 

og  begravedes  langsomt  i  opret  Stilling  i  Tørvemosen, 
medens  de  nedstyrtede  Træer  laae  med  Toppen  ud  mod 
Midten  og  Roden  ind  mod  Bredden.  I  de  Aarhundreder 
eller  vel  snarere  Aartusinder,  som  gik  hen,  før  en  saadan 
Mosedannelse  var  afsluttet,  vexlede  imidlertid  Skovvæxten 
paa  Søbredden.  Fire  forskjellige  Skovvegetationer,  nemlig 
Bævreaspens,  Fyrrens,  Egens  og  Ellens,  have  fulgt  paa  hin- 
anden ,  medens  Bøgevegetationen  overalt  er  den  her- 
skende, og  især  har  Fyrren  bidraget  til  Dannelsen  af  de 
ældste  Tørvelag,  Egen  til  Dannelsen  af  de  yngste.  Sam- 
menligne vi  nu  Skovmoserne  med  Kuldannelserne,  især 
med  de  ^tore  Kulbækkener,  ville  vi  finde  en  ikke  ringe 
Overeensstemmelse.  Ogsaa  i  dem  finde  vi  talrige  om- 
styrtede Stammer,   medens  andre  rage  lodret  op  gjennem 


Paa  Roden  slaaende,  afbrudte    Træstammer  i  Kulformationens  hævede 

Lag  paa   6en    Cap   Breton    i    Nordamerika.      Flere    Generationer   følge 

paa  hverandre. 

Kullagene;  ogsaa  i  dem  vexle  Planterne,  saa  at  de  nedre 
Lag  ofte  ere  dannede  af  andre  Planter  end  de  øvre,  og 
ogsaa  i  dem  spiller  ofte  en  enkelt  Plante  Hovedrollen, 
saa  at  man  har  kunnet  benævne  Kullene  Sigillariekul, 
Stigmariekul ,  Araucariekul  efter  den  Plante,  de  næsten 
udelukkende  skylde  deres  Oprindelse. 

Vi  have   Skovmoser    i  Nordsjælland,    hvis  Dybde   er 
mindst  20',  men  da  Grændsen  for  Tørvemassens  Tykkelse 

ikke  afhænger  af  Plantevæxten  men  af  Søens  Dybde, 
hvori  Plantelevningerne  henlægges,  er  der  ingen  Umulighed 
i,  at  der  kan  dannes  Tørvelag  af  flere  hundrede  Fods  Tykkelse 
i  et,  geologisk  talt,  forholdsviis  kort  Tidsrum,  da  de  dan- 
nende Planter  voxe  hurtigt,  og  Mosen  selv  er  et  Resultat 
af  en  dobbelt  Plantevæxt,  nemlig  den  paa  Søbredden  og 
dens  Skraaning  og  den  i  selve  Vandet. 

Vel  ere  vore  Skovmosebasiner  kun  smaa,  sammen- 
lignede med  KuUidens,  men  hvis  vi  omfatte  med  vor 
Betragtning  de  andre  Tørvemoser,  som  skylde  Nutidens 
Plantevæxt  deres  Tilbliven,  ville  vi  finde,  at  de  i  Omfang 
ikke  staae  tilbage  for  mange  af  Kulbasinerne.  De  uhyre 
Tørvemoser  i  det  nordlige  Rusland  og  Siberien,  i  Nord- 
tyskland, Irland  og  Skotland  kunne  tjene  som  Exempel, 
Moser,  hvis  Tørvemasse  naaer  en  Tykkelse  indtil  100', 
og  de  forenede  Fristater  frembyde  i  Great  dismal  swamp 
i  Virginien*)  et  ligesaa  storartet  Exempel  paa  Tørve- 
dannelse i  den  nye  Verden.  Denne  sidste  Mose  ligner 
vore  Skovmoser  deri,  at  Skoven  bidrager  væsenlig  til  dens 
Dannelse;  de  fleste  af  hine  store  Moser  have  derimod 
mere  Lighed  med  vore  Kjær-  og  Lyngmoser,  i  hvilke  der 
kun  findes  faa  Levninger  af  Træstammer,  men  hvis  Tørv 
er  dannet  af  Mosser  eller  de  talrige  Siv,  Halvgræs  og 
andre  Planter,  der  ynde  den  fugtige  Mosebund  eller  voxe 
i  det  ferske  Vand. 

Da  vi  nu  have  omtalt  de  store  Træer,  der  have  spillet 
en  saa  væsenhg  Rolle  ved  Kuldannelsen,  kunde  det  synes, 
som  der  her  var  en  væsenlig  Forskjel  tilstede;  imid- 
lertid maa  det  erindres,  at  Kultiden  ikke  havde  nogen 
egenlig    Skovvæxt    i    den   Forstand,    hvori  nu    tage   dette 


*)  See  deue  Tidsskrift:  B.  2  S.  359. 

Ord,  med  100' — 300'  høie  og  favnetykke  Stammer  af  be- 
tydelig Vægt  og  stor  Masse,  men  at  dens  Skove  egenlig 
nærmest  vare  en  Kæmpemosevegetation,  hvis  Planter  i  det 
fugtig  hede  Klima  hyppigt  naaede  Træers  Høide,  ligesom 
Græssene  (Bambus  og  andre  Kørplanter)  under  Troperne 
i  vor  Tid.  Selv  under  vore  for  Plantevæxten  mindre  gun- 
stige Forhold  røbe  visse  af  Sumpplanterne  denne  Tilbøie- 
lighed  til  at  vinde  Høide  paa  Massens  Bekostning. 

Det  er  ogsaa  naturligt,  at  man  er  kommen  til  at 
overvurdere  Betydningen  af  de  store  træagtige  Planter  i 
Kultiden  og  har  glemt  den  store  Rolle,  de  urteagtige  have 
spillet.  Var  vor  Tørvemosedannelse  afsluttet,  som  Kul- 
dannelsen, vilde  man  neppe  have  indrømmet  de  smaa 
Tørvemosarter  den  Betydning  med  Hensyn  til  Tørvens 
Dannelse,  som  tilkommer  dem,  og  saaledes  maa  vi  da 
ogsaa  antage,  at  urteagtige  Bregner,  krybende  Ulvefødder 
og  moslignende  Planter  have  dannet  deres  betydelige 
Mængde  af  Kulmassen.  For  flere  Steenkulslag ,  f.  Ex.  de 
schlesiske,  har  Prof.  Goppert  i  Breslau  paaviist  Tørvemose- 
dannelsen med  stor  Sikkerhed,  som  da  overhovedet  Træ- 
stammerne ikke  i  alle  Lag  have  lige  Betydning  og  i  mange 
slet  ikke  ere  efterviste. 

Vi  ville  endnu  kun  gjøre  een  Bemærkning  for  at 
støtte  den  Mening,  at  ogsaa  vore  Kjærmoser  kunne  be- 
tragtes som  analoge  Kuldannelserne.  Man*  finder  i  Kul- 
lagene som  en  af  de  hyppigste  Planter  en  Rod,  der  skyde 
sig  undertiden  30' — 40'  hen  gjennem  det  fine  Leerlag, 
der  danner  Underlaget  for  Kullaget.  En  Tidlang  ansaaes 
den  for  en  særegen  Plante,  indtil  man  fandt,  at  det  kun 
var  Roden  af  en  Sigillaria,  et  af  de  store  Træer,  hvis  af- 
brudte Stammer  man  saa  ofte  finder  liggende  i  Kullagene 
eller  indesluttede  i  de  omgivende  Steenarter.    En  aldeles 

tilsvarende  Plantelevning  have  vi  i  vore  Kjærmoser,  nemlig 
i  den  tykke,  stærke,  næsten  uforgængelige  Mellemstok  af 
vor  almindelige  Tagrør,  der  ofte  kan  følges  fra  Tørve- 
massen ned  i  Sandet  eller  Leret,  der  danner  Bunden  af 
Mosen. 

Det  er  imidlertid  først   ved  tillige   at  tage   andre   af 
Fortidens  Kuldannelser  til  Hjelp,  at  Ligheden  mellem  Tørve- 
og  Kuldannelsen  bliver  slaaende.  Foruden  den  egenlige  Kul- 
formation, som  vi  her  nærmest  betragte,  findes  der  nemlig 
andre  Kuldannelser,   af  hvilke   imidlertid  her  kun   tvende 
skulle   nævnes,    fordi    de   ved    deres    Kulproduction    have 
faaet  Betydning;  nemlig  Jurakullene,  der  fmdes  hos  os  paa 
Bornholm,   hvor  de  give  Anledning  til  en  ikke  ubetydelig 
Bedrift,  og  Bruunkulformationen,  der  vel  paa  mange  Steder 
træder  op  til  Overfladen  her  i  Landet,  men  hvis  vigtigste  Led, 
Kullene,   næsten  aldeles  mangle,  uagtet  de   forekomme  i 
Nordtydskland,  hvor  de  ere  blevne  af  den  høieste  Vigtighed 
i  industriel  Henseende.    Imidlertid  fortjener  denne  Forma- 
tion en  omhyggelig  Undersøgelse,  især  ved  Hjælp  af  Boringer, 
før  man   opgiver  Haabet   om  hos   os    at  finde    dette   In- 
dustriens uundværligste  Hjelpemiddel.    Sammenligner  man 
nu  den  bedste    begsorte  Tørv,    som    kan    vindes    af   de 
underste  Lag  i  Moserne,  med  mange  af  disse  Bruunkul,  vil 
man    ofte   have  Vanskelighed   nok    ved    at  adskille    dem. 
Hvor  Tørven  har  modtaget  et  betydeligt  Tryk,    som  Til- 
fældet er  med  den   saakaldte  Martørv  i  Vendsyssel,   der 
er  bleven  bedækket  med  Flyvesand,  eller  med  mange  tydske 
Moser,  f.  Ex.  ved  Miihlhausen  i  Thuringen,  hvor  der  ligger 
50  Fod  Leer  paa  Tørvemosen,    har  den  aldeles  Bruun- 
kullets Beskaffenhed.     Ligesom  i  Tørvelagene  finder  man 
i  Bruunkullene  Stammestykker,  Rodstokke,  Grene  og  Frugter, 
og  ligesom  i  hine  ere  de  forskjellige  Lag  i  et  Bruunkul- 

parti  af  forskjellig  Godhed  efter  de  Planter,  der  have 
dannet  dem.  I  de  jydske  Moser  finder  man  ofte  en 
fidtet,  næsten  hvid  Masse,  den  saakaldte  Lyseklyne, 
der  brænder  med  klar  Lue  «g  en  ravagtig  Lugt,  og  Forch- 
hammer har  efterviist  lignende  harpixagtige  Stoffer  fra  de 
nordsjellandske  Skovmoser,  som  han  har  benævnt  Tekoretin 
og  Phylloretin.  I  Bruunkulformations  Kub  finder  man  nu 
selve  Ravet,  der  ikke  er  andet  end  Harpixet  af  et  i  denne 
Formation  meget  hyppigt  Naaletræ.  Oftest  er  dette  Rav  imid- 
lertid udskyllet  af  Kullene  og  ligger  begravet  i  Sandet 
eller  Leret,  saavel  ved  Kysterne  som  inde  i  Landet.  Paa 
den  anden  Side  danne  Bruunkullene  hyppige  Overgange  til 
Steenkullene,  og  vi  faae  saaledes  en  naturlig  Udviklingsrække 
fra  Tørv  gjennem  Bruunkul  til  Steenkul,  saa  at  der  neppe 
kan  være  Tvivl  om,  at  mange  Kulminer,  især  de  basin- 
formede,  der  indeholde  Ferskvandsforsteninger,  ere  at  be- 
tragte som  Fortidens  Tørvemoser,  der  i  Tidernes  Løb 
have  undergaaet  en  langsom  Omdannelse  af  deres  Masse. 

Hvori  bestaaer  da  denne  Omdannelse  og  hvorledes 
er  den  gaaet  til?  Dette  var  det  andet  Spørgsmaal,  vi  fore- 
satte os  at  besvare.  Vi  skulle  her  imidlertid  ikke  gaae 
ind  i  Detailen,  især  da  Besvarelsen  af  den  sidste  Deel  af 
Spørgsmaalet  fra  Videnskabens  Side  endnu  ikke  er  fuld- 
kommen tilfredsstillende,  men  kun  gjøre  nogle  faa  Be- 
mærkninger. 

Saa  afvigende  i  Formen  ogsaa  Plantens  forskjeUige 
Dele,  Rod,  Stængel,  Blad  og  Blomst,  ere,  og  saa  for- 
skjeUige Planterne  selv  indbyrdes  ere  det,  bestaae  de  dog 
alle  væsenlig  af  de  samme  fire  Grundstoffer,  nemlig  Kul- 
stof, Ilt,  Brint  og  Kvælstof  (sidste  i  forholdsviis  ringe 
Mængde),  af  hvilke  de  tre  sidste  ere  Luftarter,  den  første 
derimod  en  fast  Substants.    Den  hele  Plantefortørvning  og 


257 

-forkulning  kan  nu  betragtes  som  en  Bestræbelse  fra 
Naturens  Side  for  at  fremstille  dette  Kulstof  i  reen  Til- 
stand og  altsaa  udskille  de  tre  Luftarter.  Dette  viser  sig 
ved  en  Sammenligning  af  Kulstofmængden  i  Træ.  Tørv, 
Bruunkul,  Steenkul,  Anthracit  og  Graphit: 

Træ 50  pCt. 

Tørv  ........  60  pGt. 

Bituminøst  Træ  .  .  65  pCt. 

Bruunkul 75  pCt. 

Steenkul 90  pCt. 

Anthracit 95  pCt.  ^ 

Graphit 96  pCt. 

For  at  denne  Omdannelse  skal  kunne  finde  Sted,  ud- 
kræves imidlertid  særegne  Betingelser.  Der  maa  være 
rigelig  Mængde  af  Vand,  Luften  maa  kun  have  ringe 
Adgang  og  Varmen  ikke  være  for  høi.  I  saa  Tilfælde 
dannes  der  under  Forkulningen  en  særegen  Forbindelse  af 
Kulstof  og  Brint,  det  saakaldte  Bitumen,  paa  hvis  Til- 
stedeværelse Kullenes  Anvendelse  ved  Gasfabrikationen  ene 
beroer,  der  netop  gaaer  ud  paa  ved  Varmen  at  uddrive 
denne  brændbare,  stærkt  lugtende  Forbindelse.  Kulstoffet 
bliver  derved  tilbage  i  næsten  reen  Tilstand  som  Cokes, 
der  er  et  fortræffeligt  Brændmateriale.  Jo  ældre  Kullagene 
ere,  jo  ringere  er  deres  Bitumenmængde ;  Anthraciten 
er  næsten  uden  Bitumen,  Graphiten  endogsaa  aldeles 
bitumenfri,  det  bituminøse  Træ  er  derimod  særdeles  rigt 
derpaa.  Dette  kan  ikke  undre  os,  thi  den  indre  Jord- 
masse, lokale  plutoniske  Virkninger  af  gjennembrydende 
ildflydende  Steenarter,  Trykket  af  paaleirede  mægtige 
Steenmasser  maa  efterhaanden  uddrive  det  flygtige  Bi- 
tumen og  lade  Kulstoffet  mere  og  mere  reent  tilbage,  og 
det    er    naturligt,    at   disse    Virkninger    maa   være    desto 

kraftigere,  jo  ældre  det  paagjeldende  Kullag  er  og  jo 
dybere  det  ligger.  Det  er  saaledes  allerede  tidligere  omtalt, 
at  det  store  Ohio-Lag  i  Fristaterne  paa  en  stor  Strækning 
er  berøvet  sit  Bitumen,  og  Lyell  beskriver  fra  Massachusetts 
endogsaa  et  Kullag,  der  i  sin  Forlængelse  gaaer  over  i  et 
Graphitlag,  altsaa  til  bitumenfrit  Kul.  Dette  maatte  saa- 
meget  oftere  finde  Sted,  som  saavel  Steenkullene  som 
Bruunkullene  ere  ledsagede  af  ildflydende  Steenarter,  skjøndt 
mærkeligt  nok  hver  af  sin  særegne  Steenart,  Steenkullene 
af  Porphyr,  Bruunkullene  af  Basalt,  der  have  gjennem- 
brudt  dem  og  leiret  sig  over  dem  og  fremskyndet  deres 
Omdannelse.  Selv  Bruunkullene  ere  saaledes  i  Bjerget 
Meissen  i  Cassel  omdannede  til  en  anthracitlignende 
Steenart,  der  er  uden  Bitumen. 

Saadanne  Virkninger  finde  endnu  Sted ;  en  naturlig  Gas- 
fabrikation  er  i  Gang  paa  mange  Steder  i  Jordens  Indre, 
og  det  uddrevne  Bilumen  stiger  gjennem  de  yngre  Jordlag 
op  til  Overfladen  som  brændbare  og  ofte  brændende  Luft- 
kilder, der  ere  blevne  benyttede  til  Belysning  af  Byer 
og  Fabriker.  Under  almindelige  Forhold  kunne  imid- 
lertid de  ved  Kuldannelsen  opstaaede  Luftarter  ikke  und- 
slippe, men  blive  indesluttede  i  Kullenes  Porer,  hvor 
de  holdes  sammenpressede  ved  hele  Trykket  af  de  over- 
liggende Steenmasser.  Ved  Bjergværksdriften  har  man 
imidlertid  aabnet  dem  en  Vei.  I  de  dybe  Gruber  i  Sachsen 
kan  man  høre  den  sammenpressede  Kulbrinte  undslippe 
med  et  lille  Knald  for  hvert  Hammerslag.  Gruberne  ere 
ligesom  Brønde,  i  hvilke  Luftarter  og  Vand  udgyde  sig 
fra  de  omliggende  Steenarter,  og  ikke  uden  Fare  stiger 
Bjergmanden  ned  i  sin  underjordiske  Bohg.  Kulbrinten 
har  nemhg  den  Egenskab  at  explodere  med  stor  Vold- 
somhed, naar  den  blandes  med  atmosphærisk  Luft  og  an- 


2&9 

tændes,  og  herpaa  beroe  de  frygtelige  Ødelæggelser  i 
Gruberne,  der  have  kostet  Hundreder  Livet.  1  det  dybe 
Mørke  i  Gruberne  var  Lys  en  absolut  Nødvendighed,  og 
netop  Lyset  medførte  Faren.  Davys  Sikkerhedslampe, 
hvis  Flamme  er  omgivet  af  et  Metaltraadnet ,  der  hindrer 
Explosionen  i  at  udbrede  sig  videre,  har  sikkret  Arbeideren 
mod  denne  Ulykke,  naar  han  ikke  selv  hensynsløst  fremkalder 
den.  Naar  de  smaa  Explosioner  begynde  inde  i  Lampen,  ad- 
vares han  og  fjerner  sig.  Men  en  ny  Fjende  lurer  paa  ham  i 
Bjergenes  Dyb.  Den  kvælende  Kulsyre  er  en  anden  Luft- 
art, der  opstaaer  under  Kuldannelsen  ved  endeel  af  Kullets 
langsomme  Forbrænding.  Den  nærer  ikke  Flammen  men 
heller  ikke  Aandedrættet ,  og  er  allerede  i  ringe  Mængde 
tilstrækkelig  til  at  bevirke  Døden.  Ved  storartede  og  kost- 
bare Ventilationsapparater  søger  man  at  raade  Bod  paa 
denne  Ulempe,  uden  dog  at  kunne  sikkre  sig  mod  de 
pludselige  Udbrud,  der  kunne  finde  Sted  ved  store  Spræng- 
ninger. 

Paa  Kulbrintearternes  Tilstedeværelse  i  Steenkullene 
beroer  deres  Inddeling  i  fede  og  magre  Kul.  De  første  inde- 
holde flygtige  Bestanddele  i  betydelig  Mængde,  brænde  med 
stærk  Røg,  Flamme  og  særegen  Lugt  og  anvendes  til  Gas- 
fabrikationen, de  sidste  brænde  ikke  saa  let  og  give 
hverken  FlamnUe  eller  Røg,  hvorfor  de  foretrækkes  til 
Kakkelovhskul. 

Ved  de  voldsomme  Kulbrinteexplosioner  kunne  Kul- 
lagene tillige  komme  i  Brand,  og  disse  Brande  fortsættes 
da  undertiden  i  Aarhundreder.  Saaledes  lindes  der  en 
Kulbrand  ved  Zwickau  i  Sachsen,  der  allerede  omtales  af 
Agricola  (for  350  Aar  siden).  Hyppigt  antændes  Kullene 
imidlertid    af  en    anden    Aarsag.     I    Kullene    forekommer 

nemlig  fiint  indsprængt  et  Mineral,  Svovlkiis,  der  forvittrer 

17« 

under  Paavirkning  af  Luft  og  Fugtighed,  hvorved  der 
dannes  Jernvitriol  og  andre  Jernforbindelser.  Den  derved 
udviklede  Varme  er  høi  nok  til  under  gunstige  Forhold 
at  antænde  Kullene.  Det  er  derfor  naturligt,  at  disse 
Selvantændelser  lettest  finde  Sted,  hvor  der  er  aabnet 
Gruber  paa  Kullagene,  idet  Luft  og  Fugtighed  derved  faae 
fri  Adgang  til  de  store  Bunker  af  Kulaffald,  der  henkastes 
som  ubrugelige.  Imidlertid  har  man  havt  det  Tilfælde  i 
Øvreschlesien,  at  der  gik  Ild  i  et  Kullag,  der  laae  hundrede 
Fod  under  Jorden.  Paa  Overfladen  give  disse  under- 
jordiske Brande  sig  tilkjende  ved  Røg-  og  Dampsøiler  og 
ved  en  meget  mærkelig  forhøiet  Varme  af  Jordbunden, 
som  man  har  benyttet  til  Anlægget  af  Drivhuse  med 
tropiske  Væxter  (Zwickau).  Ved  Dudley  i  England  bliver 
ingen  Snee  liggende,  man  tager  tre  Gange  Høst  af  Marken 
og  faaer  Orangen  til  at  bære  modne  Frugter;  ved  Zwickau 
driver  man  de  herligste  tropiske  Træer  ved  Hjelp  af  den 
opstigende  Varme. 

En  frodig  Mose  vegetation  eller  Sammenskylning  af 
Planter  ved  Kyster  eller  i  Indsøer  kan  altsaa  have  givet 
Anledning  til  Dannelsen  af  et  Kullag.  Hvorledes  skulle 
vi  imidlertid  forklare  de  Hundreder  af  Kullag,  der  under- 
tiden følge  det  ene  paa  det  andet  i  samme  Basin,  kun 
adskilte  ved  mellemliggende  Skifre?  I  Sydwales's  store 
Kuldannelse  er  Plantevæxten  hundrede  Gange  bleven  afbrudt 
af  Leermasser,  der  ere  skyllede  hen  over  den,  og  hundrede 
Gange  have  nye  Planter  fæstet  deres  svampede  Rødder  i 
Dyndet  og  begyndt  en  ny  Dannelse.  Naar  den  mægtige 
Flodbølge  vadsker  Kysten  af  Fundybugten  mellem  Nyskot- 
land  og  Nybrunsvig  reen,  seer  man  ti  Skove  af  høi- 
stammede  Sigillarier  og  Lepidodendrer  af  indtil  25  Fods 
Høide  og  4  Fods  Tykkelse  over  hinanden  i  den  høie  Brink 

(Tig,  9,  S.  252) ;  man  seer  deres  Rødder  endnu  fastplantede 
i  den  faste  Skifer  og  deres  afknækkede  Kroner,  samtlige  be- 
gravne i  sammenskyllede  Leer-  og  Sandmasser,  der  vexie  med 
talrige  Kullag.  Ti  Gange  er  Skoven  altsaa  skudt  op  og  ti 
Gange  er  den  bleven  begravet  i  Sand  og  Dynd.  Saa  vold- 
somme Forstyrrelser  kjende  vi  ikke  i  Nutiden,  skjøndt 
Jordskorpen  ikke  er  fuldkommen  rolig;  smaa  Hævninger 
eller  Sænkninger  iagttages  næsten  ved  alle  Kontinenternes 
Kyster  og  vilde  formodenlig  ogsaa  bemærkes  i  deres 
Indre,  hvis  vi  havde  sikkre  Midler  til  at  kjende  dem. 
Skove  ligge  begravne  i  Havet  ved  England  og  Hollands 
Kyster,  og  Tørvemoser  dækkes  i  Holsteen  af  senere  IMarsk- 
Dynd,  i  Vendsyssel  af  Flyvesand.  iMen  i  Kuldannelsens  Tid, 
da  Jordklodens  Afkjøling  ikke  var  saa  vidt  fremskreden  som 
nu,  gav  den  tynde  Jordskorpe  hyppigt  efter  for  Trykket  af  det 
flydende  Indre,  og  Hævninger  og  Sænkninger  fulgte  paa  hin- 
anden i  vexlende  Orden.  Periodisk  reve  Floderne  derfor  store 
Masser  af  Sand  og  Dynd  med  sig  og  bedækkede  dermed  det 
Plantedække,  der  var  sammenskyllet  i  deres  Mundinger; 
her  sank  lave  Kyststrækninger  med  deres  yppige  Mose- 
vegetation under  Havet  og  overskylledes  af  flint  Leer,  hist 
stege  de  saaledes  tildækkede  Skovmoser  atter  op  over 
Havets  Overflade ,  og  en  ny  Plantevæxt  voxede  frem  paa 
den  gamles  Grav.  Forsøge  vi  at  maale  med  Nutidens 
Maal  de  Tider,  der  hengik,  før  Havet  fik  afsat  sine  fine 
lagdeelte  Leerlag,  og  en  ny  Plantevæxt  gjenvandt  det  tabte 
Terrain,  komme  vi  til  det  Resultat,  at  Millioner  af  Aar 
neppe  have  kunnet  strække  til  til  Dannelsen  af  den  store 
Kulformation,  og  dog  er  den  kun  et  Led  i  den  hele  Ud- 
viklingsrække fra  den  Tid,  de  første  organiske  Former 
optraadte  paa  Jorden,  indtil  Menneskets  Skabelse. 


Yiinstokkens  Dyrkning  i  Frankrig"^). 

Ved  Chr.  Vaupell. 


i\ ydelsen  af  Drikke,  som  have  undergaaet  en  Ålkohol- 
gjæring,  er  saa  almindelig  udbredt  blandt  alle  Jordens 
Folk,  at  de  synes  at  være  en  Nødvendighed  for  den 
menneskelige  Organisme.  Hvad  enten  vi  antage,  at  de 
styrke  Maven,  eller  at  de,  idet  de  oplive  Hjernen,  gjennem 
denne  øve  en  vækkende  Indflydelse  paa  Nerverne  og 
de  øvrige  Livsyttringer,  er  det  en  afgjort  Sag,  at  de 
synes  at  være  uundværlige  for  Mennesket,  overalt  hvor 
han  skal  anvende  sine  physiske  Kræfter.  Vi  finde  der- 
for ogsaa,  at  næsten  alle  Folkeslag  forstaae  at  tillave 
saadanne  Drikke,  idet  de  dertil  enten  anvende  Meel- 
sorterne  eller  de  Frugtsafter,  som  indeholde  Sukker  og 
Gæringsstof.  Af  alle  de  forskjellige  Naturprodukter, 
som  saaledes  kunne  anvendes,  er  der  intet,  som  med 
den  Lethed  kan  tillaves,  eller  som  giver  en  mere  behagelig 
Drik  end  Viindruen,  og  alle  Nationer  vilde  vistnok  alene  ^ 
holde  sig  dertil  og  aldeles  ikke  nyde  nogen  anden  af 
de    gærende    Drikke,    naar    kun    Viinstokken    vilde    voxe 


♦)  Som  Indledning  lil  en  Afhandling  om  Druesygdommen  i  Frankrig. 

hos  dem*),  men  Klimaet  har  sat  en  bestemt  Grændse  for 
Viinavlen,  som  er  umulig  i  den  kolde  tempererede  og 
vanskelig  i  den  tropiske,  ja  endog  i  den  subtropiske  Zone; 
Viinavlen  er  saaledes  indskrænket  til  den  varme  tempererede 
Zone  og  finder  maaskee  mere  Sted  i  den  nordlige  end  i 
den  sydlige  Deel  af  samme.  Naar  vi  sammenligne  Klimaet  i 
de  franske  Viinegne  med  vort  Klima,  eller  med  andre 
Ord  ville  undersøge,  hvad  Hovedgrunden  er  til,  at  vi  ikke 
kunne  drive  Viinavl  hos  os,  da  finde  vi,  at  Druens 
fuldstændige  Modning  udfordrer  en  Sommervarme,  som 
ikke  naaes  her  i  Danmark.  Dette  kan  indsees,  baade 
naar  vi  tage  Hensyn  til  en  enkelt  Maaned  eller  til  hele 
Sommervarmen.  For  at  Viinavlen  kan  være  mulig,  maa 
Middelvarmen  idetmindste  for  een  Maaned  være  19^  C, 
men  JuH  Maaneds  Middelvarme  hos  os  naaer  kun  til  17,3°  C. 
Regnes  Viinstokkens  Vegetation  fra  den  1ste  Mai  til  den 
1ste  October,  og  vi  for  Paris's  Vedkommende  addere  Mid- 
delvarmen for  disse  153  Dage,  komme  vi  til  det  Resultat, 
at  Viinstokken  behøver  3580  Varmegrader,  hvorimod  1 
Kjøbenhavn  den  samme  Tid  kun  har  2262  Varmegrader, 
og  dog  ligger  Paris  lige  paa  Nordgrændsen  af  Viinavlen, 
og  enhver  anden  Viinegn  har  en  meget  varmere  Sommer. 
I  Bordeaux  er  Sommervarmen  saaledes  i  de  omtalte  5 
Maaneder  mere  end  4000°**).  Dette  er  den  vigtigste 
Forskjel  imellem  Viinlandenes  og  Kornlandenes  Klima; 
Fugtighedsforholdene  og  Vinterkulden  ere  af  ringere  Be- 
tydning. Men  heller  ikke  det  hede  Jordstrøg  egner  sig 
til    Viinavl;    allerede   paa   de    allervarmeste   Punkter   ved 


*)   Efter  Gasparin. 
**)  Herved    er    rigtignok  ikke  forklaret,    hvorfor   Dyrkningen    af  den 
europæiske  Viiiistok  ikke  vil  lykkes  i  Amerika. 

Middelhavet  kunne  Druerne  lide  af  den  altfor  stærke  Sol- 
varme, og  Saften  egner  sig  bedre  til  Forfærdigelse  af 
Alkohol  end  til  Viin.  Under  Troperne  raaa  Druerne  i 
den  varme  Tid  beskyttes  mod  Solstraalerne ,  og  hvad  der 
ogsaa  der  forhindrer  Viinavlen  er,  at  den  stadige  Varme 
umuliggjør  den  regelmæssige  Frugtansætning.  Der  er  saa- 
ledes  paa  Martinique  ikke  nogen  bestemt  Aarstid,  da  Druerne 
modnes,  men  Viinstokken  udskyder  nye  Blade  og  Blomster, 
paa  samme  Tid  som  den  bærer  modne  Frugter.  Da  disse 
saaledes  modnes  til  forskjellig  Tid,  kan  der  ikke  være 
nogen  bestemt  Tid  for  Viintilberedning. 

Man  forestiller  sig  gjerne  Viinstokken  som  et  slyn- 
gende Træ,  der  er  en  Skjønhed  blandt  Planterne,  idet 
den  med  Frugtbarhed  og  stor  Frodighed  forener  Lethed 
og  Frihed  i  sin  Form.  Saaledes  optræder  ogsaa  Viin- 
stokken i  mange  Egne  af  Italien,  hvor  Stammen  bærende 
de  vægtige  Drueklaser  og  dækket  af  det  yndige  Løv  slynger 
sig  op  i  de  høie  Elme,  Ahorn  eller  Kirsebærtræer.  Og 
saaledes  er  ogsaa  det  Billede  af  Viinstokken,  som  vi  i 
vor  Ungdom  danne  os  ved  Læsningen  af  Classikerne. 

Illa  tibi  lætis  intexet  vitibus  ulmos.*) 

Medens  Elmene  i  Norditalien  bleve  anvendte  i  Viin- 
gaardene,  benyttede  man  i  Campanien  Poplerne. 

Ergo  aut  adulta  vitium  propagine 
Altas  maritat  populos.  **^ 

Viinstokken  kan  skyde  op  til  Toppen  af  de  høieste 
Træer,  enten  umiddelbart  eller  ved  Støtter. 


*)  Der  omslynge  Dig  Elmene  med   de  frodige  Viinranker.     Georg. 
II  22L 
♦*)  Snart  leder  han  Viinstokken  som  Brud  til  de  hoie  Popler.    Horats 
Epod.  II,  9-10. 

Fucasque  valentes, 
Viribus  eniti  gvarum,  et  contemnere  ventos 
adsuescant,  summasque  sequi  tabulata  per  ulmos*). 

Grækerne  holdt  Viinstokken  i  en  Høide  af  30  Fod, 
og  i  Bithynien  steg  den  amminæiske  Viinranke  til  en  Høide 
af  60  Fod. 

Fig.  1. 


Unægtelig  er  denne  Dyrkningsmaade  den  meest 
maleriske,  og  den  begunstiger  i  een  Retning  Produktionen, 
navnlig  med  Hensyn  til  Qvantiteten,  men  ligesaa  vist  er 
det,  at  Druerne  ere  unddragne  den  direkte  Paa- 
virkning  af  Solstraalerne,  da  de  ere  beskyggede  af 
Træernes  Løv,  ligesom  deres  Afstand  fra  Jorden  forhin- 
drer dem  meget  fra  at  modtage  den  derfra  tilbage straalende 
Varme.  Denne  Dyrkningsmaade  passer  derfor  alene  for 
de  varmeste  Viinlande,  og  selv  der  skal  den  deraf  erholdte 
Viin  ikke  kunne  maale  sig  med  den,  der  erholdes  af  de 
lave  Viinstokke. 


*)  Slettende  sig  paa  de  gaflede  Stænger,  vænnes  Viinstokken  til  at 
trodse  Vindene  og  skyde  saaledes,  at  den  naaer  Elmens  eversie 
Grene.     Georg  II.  359—361. 

I  Modsætning  dertil  holdes  Viinstokkens  Stamme  i 
Frankrig  meget  lav  (Fig.  2b),  i  Reglen  hæver  den  sig  kun 
en  halv  Fod  op  over  Jorden  og  de  udskydende  Ranker 
ligge  i  mange  Viinagre  saaledes  henad  Jorden;  [rampent 
sur  la  terré)^  at  de  berøres  af  denne ;  for  at  undgaae  dette 
kan  man  sætte  smaa  Gafler  (Fig.  2)  under  dem,  men  det  finder 
i  Reglen  ikke  Sted.     Det  er  Grunden  til,  at  Mange  gjen- 

Fig.  2. 


nemreise   Viinegnene  uden  at  kunne   faae   Øie  paa  Viin- 
stokkene,    de  søge  efter  en  høi  anseelig  Plante  og  over- 
Fie.  2  b. 


see  derved  de  lave  Viinstokke,  der  ikke  ere  høiere  end 
Kartoffelplanterne  hos  os.  En  Aften  i  Regyndelsen  af 
October  Maaned  vilde  jeg  fra  Middelhavet  gaae  tilbage  til 
Montpellier.  For  at  kunne  træffe  Jernbanen  blev  mig  anviist 
en  Gjenvei  tvers  igjennem  Strandengene,  men  jeg  tabte 
Stien  i  en  Sump  og  maatte  længe  i  Mørke  vanke  om  mellem 
Grave,  Moradser  og  smaa  Søer,  indtil  jeg  omsider  kom 
paa  fast  Grund.  Med  det  samme  mærkede  jeg,  at  Noget 
ligesom  afslaaet  Hø  stedse  lagde  sig  over  min  Fod  og 
endeel  besværede  min  Gang.  Da  jeg  vilde  føle  mig  til, 
hvad  det  var,  fik  jeg  fat  paa  en  Klase  af  velsmagende 
Druer,  der  laae  henad  Jorden  uden  nogensomhelst  Støtte. 

Ofte  blive  de  lave  Viinstokke  støttede  til  et  lavt  Tremmer- 
værk (Fig.  5)   eller  opbundne  til  et  Espalier. 

Fig.  3. 


En  Overgang  fra  de    høie   (vignes  hautaines)   til  de 
lave  Druer  (vignes  bases)  danne  les  vignes  moyennes  (Fig.  4), 

Fig.  4. 


hvis  Stammer  hæve  sig  til  1^  Fod  over  Jorden,  fra  disse 
kunne  de  unge  Grene  enten  staae  op  i  en  nogenlunde 
opret  Stilling  og  da  være  støttede,  eller  ogsaa  kunne  de 
hænge  frit  ned.  I  denne  Stilling  indsuge  Druerne  mindre 
Varme,  end  naar  de  udvikle  sig  paa  de  lave  Viinstokke, 
og  denne  Form  passer  især  for  de  Egne  af  Frankrig,  som 
ere  plagede  af  Riimfrost,  som  let  skader  de  lave  Viin- 
stokke.    Komme  vi  Nord  for  Viinbeltet,   hvor  Viinstokken 

dyrkes  som  en  Luxusgjenstand ,  bliver  Druernes  Modning 
kun  mulig  derved,  at  Viinstokken  optrækkes  paa  Mure 
eller  Espalier,  som  vende  mod  Syd,  hvorved  de  i  høi 
Grad  er  udsatte  for  Solstraalernes  Paavirkning. 

Faa  Kulturplanter  erholde  en  saa  omhyggelig  Behand- 
ling som  Viinstokken  i  Frankrig.  Driftsomkostningerne 
beløbe  sig  i  Reglen  til  ikke  mindre  end  til  50  Daler  pr. 
Tønde  Land.  Men  jeg  troer  ikke,  at  det  kan  have  Interesse 
for  Læseren  at  erfare  alle  de  Enkeltheder,  som  høre  med 
til  Viinkulturen ,  og  som  især  bestaae  i  Jordens  Bearbei- 
delse  og  Gjødning,  i  Viinstokkens  Beskjæring  og  Aflægning. 

Viinklimaet. 

Frankrig  er,  som  vi  Alle  vide.  Hovedlandet  for  Viin- 
dyrkningen,  dog  tillader  Klimaet  ikke,  at  den  finder  Sted 
i  alle  Provindserne.  I  hele  Nordfrankrig  er  Sommervarmen 
for  ringe  til,  at  den  er  istand  til  at  modne  Druerne  paa 
Marken.  I  Bretagne,  Normandiet,  Artois  og  Flandern 
finder  derfor  ingen  Viinavl  Sted.  Paris  ligger  paa  Viin- 
avlens  Nordgrændse,  Vest  for  denne  Stad  sænker  Viin- 
grændsen  sig  ned  til  Loires  Munding,  medens  den  mod 
Øst  hæver  sig  til  den  sydlige  Deel  af  Picardiet.  Mod 
Øst  er  Viingrændsen  saaledes  38  Miil  nordligere  end  mod 
Vest,  eller  med  andre  Ord  Nordgrændsen  for  Viin- 
avlen  gaaer  fra  Nordost  til  Sydvest.  Det  samme 
er  Tilfælde  med  andre  franske  Kulturplanter,  saaledes 
med  Maisen  og  Oliventræet;  ellers  gaaer  Nordgrændsen 
for  de  fleste  Planter  i  Europa  fra  Nordvest  til  Sydost.  Saa- 
ledes er  Bøgens  Nordgrændse  i  Norge  ved  Laurvig.  I  det 
vestlige  Sverrig  har  Bøgen  sænket  sig  næsten  til  Gøtha- 
borg,  og  fra  nu  af  sænker  den  sig  stadig  mere  og  mere 
mod  Syd  i  Østeuropa,    hvor  de  nordhgste  Egne  for  dens 

Forekomst  ere  Kønigsberg,  det  østlige  Polen,  Volhynien, 
Podolien  og  Krim.  Alle  disse  Egne  ligge  fra  Nordvest 
til  Sydost,  og  er  saaledes  næsten  aldeles  modsat  Grændse- 
linien  for  de  franske  Kulturplanter.  Grunden  til  denne 
Forskjel  er  let  at  indsee.  Hos  de  vildtvoxende  Træer 
gjælder  det  alene  om  Plantens  Tilværelse,  og  denne  af- 
gjøres  sædvanlig  af  Vinterens  Strænghed,  som  jo  er  i 
Tiltagende  mod  Øst.  Ved  Kulturplanterne  kommer  det  der- 
imod fornemmelig  an  paa  Frugternes  Modning,  som  ud- 
føres af  Sommervarmen,  der  ogsaa  er  i  Tiltagende  mod 
Øst;  og  man  har  ingen  Interesse  af  Plantens  Tilværelse, 
naar  den  i  Reglen  ikke  giver  modne  Frugter. 

Det  er  en  ganske  almindelig  Paastand,  at  Viinavlen  før 
har  været  drevet  meget  længere  mod  Nord  end  nu.  Saa- 
ledes tales  der  i  Middelalderen  om  Viinavl  i  Normandiet 
i  England,  ja  endog  om  Viinavl  i  Danmark.  Da  Viinavlen 
er  saa  afhængig  af  Sommervarmen,  faae  disse  Angivelser  en 
vis  Vigtighed,  fordi  de  tyde  paa,  at  Klimaet  i  de  omtalte 
Lande  er  blevet  koldere,  hvorfor  det  vil  være  af  Interesse 
at  prøve  deres  Betydning.  Hvad  Beretnmgen  om  Viin- 
avlen i  Danmark  angaaer,  da  hidrører  den  fra  den  pave- 
lige Kancellistiil  hvorved  Klostrene  i  Danmark  ligesaavel 
som  i  andre  Lande  bleve  tilsikkrede  Besiddelsen  af  Viin- 
gaarde,  som  ikke  existerede. 

Derimod  kan  det  ikke  nægtes,  at  man.  i  Middel- 
alderen har  drevet  Viinavlen  saavel  i  Bretagne,  Normandiet 
som  i  England*),  men  her  maa  vi  bemærke,  at  i  Middel- 
alderen, da  Handelssamqvemmet  kun  var  ringe,  søgte  hver 
Mand  selv  at  producere  de  Artikler,  som  han  forbrugte. 


*)  Provindsen  Glocester  var  i  Middelalderen   beromt  for  sine  Viin- 
gaarde.    »ilhoim  af  Malmsbiiry  siger,  at  Druerne  her  var  „sedere 

• 
Vinen  var  slet*),  og  Viinhøsten   slog  oftest  feil,   alligevel 

faldt  man  ikke  paa  at  benytte  Jorden  paa  anden  Maade  i 
en  Tid,  hvor  Driftsomkostningerne  og  Skatterne  kun  vare 
lave,  og  hvor  man  heller  ikke  kunde  vente  sig  stor  Penge- 
udbytte  af  den  bedste  Kornhøst. 

Endelig  har  man  for  at  bevise  Klimaets  Forander- 
lighed i  Frankrig  beraabt  sig  paa  den  saakaldte  Viin- 
bataille,  der  skal  være  foregaaet  i  det  12te  Aarhundrede 
men  er  nedskrevet  af  en  Krønikeskriver  ved  Navn  Henry 
d'Andely,  fra  det  13de  Aarhundrede.  Da  denne  Fortælling 
indeholder  ikke  faa  mærkehge  Enkeltheder,  vil  det  ikke 
være  uden  Interesse  at  omtale  den  her,  især  fordi  den 
netop  rigtig  forstaaet  er  et  Vidnesbyrd  om,  at  Klimaet 
ikke  har  forandret  sig  siden  det  13de  Aarhundrede.  Det 
hedder  sig:  For  at  gjøre  en  Ende  paa  den  Strid,  der  var 
imellem  de  franske  Vine  og  for  at  faae  en  bestemt  Af- 
gjørelse  angaaende  de  forskjellige  Vines  Godhed**),  »lod 
»den  gode  Kong  Phillip  Vinene  stævne  for  sin  Oomstol. 
»Som  Raadgiver  benyttede  han  sin  Capelian,  en  engelsk 
»Præst,  der  i  fuld  Messegevandt  indledede  Undersøgelsen. 
»Først  fremstillede  sig  for  ham  (Vinene  fra)  Beauvais, 
»Etampes***)  og  Chålons,  men  neppe  havde  Præsten  faaet 
»Øie  paa  dem,  før  han  excommunicerede  dem  strax,  jog 
»dem  med  Haan  ud  af  Salen  og  forbød  dem  nogensinde 
»at   lade    sig    see    i   anstændige    Folks    Selskab.      Denne 


end  andetsteds  i  England.'-''     Stowes   Krennike   beretter,    at  man 
avlede  Viin  ved  Windsor  saavelsom  i  andre  Egne  i  England. 
De  Candolle  Geographie  Botanique.     T.  1.  S.  341. 
•)  Af  del  Slags  hvorom  Digteren  skriver: 
^^Heiszt  Wem  ist  aber  kein, 
man  kann  dabei  nicht  frehlich  sein.^ 

Schouw.    Naturskildringer  1839.  Side  153. 

**)  Martins  i  Annaire  de  la  Meteorologie  og  i  Patria.  S.  193. 
♦*•)  Nogle  Miil  Syd  for  Paris. 

»strænge  Debut  gjorde  et  saadant  Indtryk  paa  Vinene  fra 
»Mans  (i  Provindsen  Maine)  og  Tours,  at  de  bleve  skrække- 
»lig  bange  og  toge  Flugten  uden  at  vente  paa  deres  Dom. 
»Saaledes  gik  det  ogsaa  med  Vinene  fra  Argence*),  Rennes 
»og  Chambeli**).  Et  eneste  Blik  af  Præsten,  som  hændelses- 
»viis  vendte  sig  til  den  Side,  hvor  de  befandt  sig,  var  nok 
»til  at  bringe  dem  nd  af  Fatning.  De  toge  skyndsomt 
»Flugten,  og  deri  gjorde  de  Ret,  thi  ellers  kan  man  ikke 
»vide,  hvad  der  kunde  være  tilstødt  dem*.  Nu  var  da  det 
»værste  Kanailletøi  sat  paa  Døren,  og  det,  som  var  tilbage, 
»var  godt  og  fandt  Bifald  hos  Dommeren,  der  var  saa 
»stræng,  at  han  ikke  engang  vilde  taale  den  middel- 
»maadige  Viin  i  sin  Nærhed.  Vinen  fra  Clermont  og 
»Beauvoisin***)  fremstillede  sig  nu  og  fik  en  udmærket 
»Modtagelse.  Herved  fik  Argenteuilervinen  Mod,  skrider 
»frem  med  en  tillidsfuld  Mine  og  uden  at  rødme  paastaaer 
»den  at  være  bedre  end  alle  sine  Rivaler,  men  Pierrefitte 
»vidste  at  tæmme  dette  fordringsfulde  Overmod  og  gjorde 
»derefter  Fordring  paa  Forrangen,  idet  den  beraabte  sig 
»paa  sine  Naboers  Vidnesbyrd.«  Nu  fremstillede  de  andre 
Vine  sig,  der  produceres  i  Mellem-  og  Sydfrankrig,  og 
som  ere  de. samme,  der  ere  berømte  endnu  den  Dag  i 
Dag.  Efter  at  have  smagt  paa  dem  alle,  endte  denne 
»Høiesteret  dermed,  at  Præsten  »excommunicerede  alle  de 
»Drikkevare,  der  bleve  producerede  i  Flandern,  i  England 
»og  overhoved  Nord  for  Oisefloden.« 

Denne  Anekdote  beviser,    at   Forholdene    ikke    have 
forandret  sig  siden  det  13de  Aarhundrede.    Dengang  bleve 


*)  Ost  for  Caen  i  Normandiet, 
**)  Nogle  Miii  Nord  for  Paris. 

***)  Disse  Navne  findes  i   forskjellige  Provindser  i  Frankrig,  hvorfor 
raan  ikke  kan  see  hvilke  Vine  dermed  menes. 

Vinene  fra  Etampes,  Beauvais,  Mans,  Tours,  Argence 
og  Rennes  anseete  for  meget  slette,  og,  forsaavidtsom  de 
ikke  ere  forsvundne,  have  de  til  vore  Dage  ikke  forbedret 
deres  Rygte. 

For  at  bevise,  at  Sommervarmen  er  aftagen,  pleier 
man  ogsaa  at  anføre  den  Kjendsgjerning,  at  Henrik  d. 
4de  pleiede  at  drikke  Viin  fra  Surésne  til  sine  Østers. 
Denne  By,  der  ligger  i  Paris's  Omegn,  besøges  ofte  paa 
Udflugter  fra  Staden,  og  man  har  da  god  Leilighed  til  at 
erfare,  at  den  Viin,  som  der  produceres,  næsten  er  udrikkelig. 
Man  skulde  altsaa  antage,  enten  at  Henrik  den  4de  i 
denne  Henseende  har  havt  en  slet  Smag,  eller,  da  dette 
vilde  være  baade  en  Fornærmelse  mod  den  store  Konge 
og  en  Umulighed,  da  man  veed,  at  han  var  en  ud* 
mærket  Viinkjender,  vel  hellere,  at  Sommervcffmen  og 
med  det  Samme  Vinens  Godhed  er  aftaget.  I  Aaret 
1810  lykkedes  det  en  fransk  Naturforsker  at  opklare 
Sammenhængen  i  en  Sag,  der  i  samme  Grad  maatte 
interessere  Gastronomen,  Meteorologen  og  Historikeren. 
I  Egnen  af  Vendome,  hvor  Henrik  den  Fjerdes  Familie- 
godser laae,  findes  en  Viinstok,  som  i  Egnen  kaldes  Suren, 
og  som  giver  en  meget  god  hvid  Viin,  der  med  Alderen 
stadig  forbedres;  Henrik  den  4de  og  hans  Hof  fandt 
meget  Behag  i  den,  og  der  existerer  endnu  tæt  ved  Ven- 
dome enViingaard,  som  kaldes  C  lo  serie  de  Henri  Quatre. 
Ludvig  den  13de  havde  ikke  som  Faderen  stor  Forkjær- 
lighed  for  denne  Viin,  og  derved  gik  den  af  Mode*). 

Saa  godt  som  i  alle  Provindser  Syd  for  den  Grændse, 
der,  som  vi  ovenfor  have  angivet,  gaaer  fra  Loires  Munding 
i  nordostlig  Retning  igjennem  Paris,  dyrkes  Vinen.   Naar 


*)  Efter  Martins. 

den  aldeles  mangler  i  enkelte  Landstrækninger,  da  er  det, 
enten  fordi  Klimaet  forbyder  det,  hvilket  saaledes  er  Til- 
fældet med  den  største  Deel  af  Auvergne,  hvor  Vinen  kun 
gaaer  1500  Fod  op  paa  Bjergene,  eller  ogsaa  fordi  Jord- 
bunden bedre  egner  sig  til  andre  Kulturplanter.  Af  denne 
Grund  indtager  Viinavlen  et  saa  ringe  Areal  i  den  frugt- 
bare Garonnedals  sydlige  Deel,  der  er  Sydfrankrigs  bedste 
Kornland.  Uagtet  Viinavlen  saaledes  er  meget  udbredt  i 
alle  franske  Provindser  Syd  for  Paris ,  anslaaes  dog  Stør- 
relsen af  de  franske  Viingaarde  kun  til  400  D  Miil, 
medens  Kornet  optager  3250  D  Miil,  og  Kartoflerne  des- 
foruden alene  200  Q  Mile  (før  Sygdommen.)  Qvantiteten  af 
den  indhøstede  Viin  blev  før  Sygdommen  anslaaet  til  45 
Millioner  Hectoliter  (c.  33  Mill.*  Tønder). 

Denne  store  Qvantitet  af  Viin  er  af  høist  ulige  Beskaf- 
fenhed. Medens  Landvinen  i  mange  forskjellige  Egne  (før 
Viinsygdommen)  kunde  sælges  for  mindre  end  8  Skilling 
Plasken,  betales  nu  de  bedste  Viinsorter  ofte  paa  Stedet  med 
mere  end  3  Rd.  Flasken.  De  gode  Vine  benævnes  i  Reglen 
Chateauxvine,  fordi  Besidderne  af  de  større  Landeiendomme 
forstaae  og  have  Raad  til  at  dyrke  deres  Viingaarde  meget 
omhyggeligere  end  Bonden,  og,  efter  at  Vinen  er  ud- 
presset af  Druerne,  ere  istand  til  at  behandle  og 
gjemme  selve  Vinen  saaledes  og  saa  længe,  at  den 
opnaaer  den  høist  mulige  Godhed.  De  gode  Vine  ere 
Frankrigs  vigtigste  Udførselsartikel,  idet  de  overalt  søges 
og  saaledes  bringe  mange  fremmede  Penge  ind  i  Landet; 
men  den  store  Overflod  af  simpel  Viin  er  ogsaa  et 
stort  Gode  for  Landet,. thi  Almuen  er  derved  istand  til  at 
kunne  nyde  en  Drik,  der  ikke  alene  smager  den  men 
ogsaa  er  sund,  hvortil  kommer,  at  den  simple  Viinstok  i 
Reglen  er  mere  frugtbar  end  den  fine,  og  derfor  erstatter 

18 

Qvaliteten  ved  Qvantiteten,  hvilket  sidste  er  Hovedformaalet 
for  Bondens  Bestræbelser,  der  ikke  har  Raad  til  at  gjemme 
sin  Viin,  og  derved  at  forbedre  den. 

Før  Viinsygdommen  var  det  kun  Landets  Børn,  der 
nød  Landvinen,  da  den  ikke  kunde  udføres.  Grunden 
dertil  var  ikke  alene,  at  den  ikke  egnede  sig  dertil,  fordi 
den  i  Reglen  ikke  kunde  holde  sig,  men  tillige  paa  Grund 
af  den  Told,  hvormed  alle  Nationer  besvære  Indførselen 
af  de  franske  Vine.  Dette  er  især  Tilfældet  med  Eng- 
land, hvor  den  høie  Told  paa  fransk  Viin  er  at  ansee 
som  en  Protection  for  de  engelske  Bygmarker  og  de 
engelske  Ølbryggerier.  Forudsat  at  de  billige  franske 
Vine  havde  faaet  fri  Indgang  til  England,  vilde  Ølforbruget 
der  være  aftaget,  og  Englænderne  vilde  da  have  kunnet  be- 
nytte en  Deel  af  den  Jord  til  Hvede,  som  nu  besaaes  med  Byg. 

Ligesom  af  de  andre  dyrkede  Træer,  saaledes  er  der 
ogsaa  af  Viinstokken  ved  Dyrkningen  frembragt  en  stor 
Mængde  Varieteter  eller  Racer. 

Sed  neqve  qvam  multæ  species,  nec  nomina  qvæ  sint, 
Est  numerus;  neque  enim  numero  comprendere  refert. 
Qvem  qui  scire  velit,  Libyci  æqvoris  velit  idem 
Discere  qvam  multæ  Zephyro  turbentur  arenæ^). 

I  Luxembourghaven  i  Paris  dyrker  man  omtrent 
1300  Varieteter.  Enhver  Varietet  frembringer  sin  eien- 
dommelige  Viin,  men  denne  er  tillige  betinget  af  Jord- 
bunden, saa  at  Vinen  forandrer  sig,  naar  Viinstokken 
flyttes  til  en  anden  Egn,  ja  endogsaa  til  en  anden  Jord- 
bund i  den  samme  Egn ;  det  er  derfor,  at  Vinene  i  Reglen 


^)  Utallige  ere  Viinsorterne  og  deres  Navne.  De  kunne  ikke  tælles; 
thi  at  ville  udgranske  Antallet,  vilde  være  ligesaa  frugteslost,  som 
at  ville  tænke  paa  at  tælle  de  Sandkorn,  som  ophvirvles  i  Sahara 
Orkenen,  naar  Vestenvinden  stormer.  Georg.  II,  103—106. 
smign.  PI  in.  XIV,  4.  Cap. 

ikke  have  Navn  efter  Viinstokkene   men   efter  de  Steder 
hvor  de  produceres. 


Vi  gaae  nu  over  til  at  omtale  de  forskjellige  Viin- 
provindser  og  ville  især  dvæle  ved  dem,  som  levere  de 
gode  Vine,  fordi  vi  her  træffe  paa  nogle  bekjendte 
Navne.  I  Provence  dyrkes  Viin  overalt,  og  Viinstokkene 
ere  her  plantede  i  store  Afstande;  der  er  6  Fod  imellem 
dem.  Provencaler-Vinene  ere  paa  Grund  af  den  megen 
Solvarme  som  de  optage,  rige  paa  Alkohol,  derimod  er 
er  det  kun  i  Nærheden  af  Toulon,  at  de  som  egentlige 
Vine  nyde  nogen  Anseelse.  Langt  mere  berømt  for  sine 
Vine  er  Languedoc.  En  stor' Deel  af  denne  Provindses 
Vine  gaae  i  Handelen  under  Navnet  Cettevine,  de  aller- 
berømteste blandt  disse  ere  Muskatvinene  fra  Lunel 
og  Frontignan,  mindre  bekjendte  ere  Vinene  fra  Saint- 
Georges,  Saint -Gilles  og  Roquemaure.  Paa  Pyrenæernes 
mod  Frankrig  udløbende  Forbjerge  dyrkes  megen  Viin  især 
paa  Øst-  og  Vestsiden.  I  Østpyrenæerne  produceres 
Alicante-  og  Rivesaltevinene,  ved  Vestpyrenæerne  den 
røde  og  den  hvide  Juranconerviin ,  længere  mod  Nord, 
mellem  Giron^en  og  Atlanterhavet  ligger  Medoc,  Frank- 
rigs bedste  Viinland.  Angoumais  frembringer  megen 
Viin,  men  den  anvendes  især  til  Alkoholfabrikation.  Næsten 
i  alle  Provindserne  imellem  Garonne,  Loire  og  Rhonen 
dyrkes  megen  Viin,  men  udmærkede  Viinsorter  ere  her 
sjældne.  Rhonedalen  frembringer  derimod  nogle  af  de 
bedste  Vine,  og  det  baade  paa  Vestsiden  i  Lyonnais,  og 
paa  Østsiden  ind  i  Dauphiné,  hvor  den  berømte  Ermitage- 
viin  hører  hjemme.  Fra  Lyonnais  kommer  blandt  andre 
Beaujolais  og  Milleryvinene.    Nord  for  Rhonen  træffe  vi  et 

over  (len  hele  Verden  bekjendt  Viinland,  nemlig  Bourgogne, 
hvis  Rødvine  i  lang  Tid  nøde  en  meget  større  Anseelse 
end  Medocvinene.  I  Franche  -  Comté  produceres  kun  faa 
gode  Vine.  I  Elsass  avles  nogle  af  de  bedste  Rhinsk- 
vine paa  Vogesernes  Skrænter,  og  hermed  ere  beslægtede 
Mosellevinene,  som  Lothringen  frembringer.  Mærkeligt 
er  det  at  Champagne,  skjøndt  det  ligger  saa  nær  Viin- 
grændsen,  er  et  saa  godt  Viinland.  Af  disse  forskjellige 
Viinlande  ville  vi  her  alene  dvæle  ved  Medoc.  Dette 
Land  er  en  Halvø,  der  paa  sin  Vestside  er  begrændset  af 
Atlanterhavets  Klitter  og  paa  Østsiden  af  Girondens  Enge. 
Denne  Landstrimmel  har  en  Længde  af  omtrent  6  Miil  og 
Breden  varierer  imellem  1  og  2  Miil.  Hvad  Landets  Be- 
skaffenhed angaaer,  da  bestaaer  det  af  en  Slette,  der 
henimod  Gironden  gaaer  over  i  Bakker,  og  det  er  just 
åer ,  at  den  bedste  Viin  avles ;  Jorden  er  her  ofte  saa 
simpel,  som  den  vel  kan  være;  den  bestaaer  i  Overfladen 
meest  af  Sand  blandet  med  Smaasteen,  paa  enkelte  Steder 
Leermergel.  Len  Dybde  af  1^  Fod  træffes  ofte  en' rød, 
skør  Jernsandsteen,  der  kaldes  Alios  og  har  megen 
Lighed  med  den  jydske  Ahl,  saaledes  som  denne  optræder 
i  flere  Egne.  Uagtet  Jordbunden  saaledes  henhører  til 
det,  som  man  ellers  betragter  som  ufrugtbar  Jord,  skal 
åer  dbg  være  mangfoldige  Nuancer,  hvilket  især  betinges 
af,  om  det  er  Sand,  Gruus  eller  Smaasteen,  der  have 
Overvægten  i  Jordblandingen,  samt  om  Terrainet  er  fladt 
eller  bakket.  De  vestlige  Viinbjerge  ligge  lige  under 
Klitterne,  og  Jorden  er  her  blandet  med  Flyvesand,  uden 
at  dette  dog  øver  nogen  uheldig  Indflydelse  paa  Vinens 
Qvalitet.  Af  det  Foregaaende  fremgaaer,  at  Jorden  i  Medoc 
har  stor  Lighed  med  det  Terrain,  som  vi  i  Danmark  pleie 
at  benævne  RuUesteenssand,   hvor  Kornet  vel  kan  dyrkes 

men  giver  ringe  Afgrøde,  hvorfor  dette  Terrain  gjerne  af 
Landmanden  betegnes  som  daarlige,  løse,  sandede,  skarpe 
Jorde.  Medoc  gaaer  ogsaa  efterhaanden ,  uden  at  man 
mærker  det,  til  den  ene  Side  over  i  Hede  og  til  den 
anden  Side  over  i  Klitter.  Da  et  saadant  Terrain  ikke  egner 
sig  til  Kornavl,  er  det  en.  uhyre  Fordeel  for  Frankrig,  at 
dets  Klima  er  gunstig  for  Viinstokkens  Udvikling,  da  denne 
kan  tage  tiltakke  med  en  saa  daarlig  Jordbund  og  ofte 
kan  give  langt  mere  Udbytte  end  den  bedste  Hvedemark. 
Denne  Sandhed  er  ikke  bleven  noksom  anerkjendt  af  de 
forskjellige  Regjeringer,  som  have  forfulgt  Viinavlen,  fordi 
de  troede,  at  den  forhindrede  Kornavlen,  og  at  Korn- 
produktionen vilde  stige,  naar  Viinstokkens  Dyrkning  ind- 
skrænkedes, uden  at  de  vidste,  at  det  meste  Viinland  var 
ubrugeligt  til  Kornland.  Allerede  den  romerske  Keiser 
Domitian  befalede,  at  alle  Galliens  Viingaarde  skulde  øde- 
lægges, og  Bønderne  holdes  til  at  dyrke  Korn,  som  man 
altid  savnede  i  Rom.  Under  den  vise  Probus's  Regjering 
hævede  Viinavlen  sig  atter.  Under  Keiser  Julians  Beskyt- 
telse trængte  Viinavlen  frem  til  Paris,  men  der  kom  aldrig 
Velsignelse  i  Apostatens  Viingaarde.  Igjennem  hele  Mid- 
delalderen havde  Viinstokken  Fred,  men  mod  Enden  af 
det  16de  Aarhundrede  kom  der  atter  en  Domitian  i  Carl 
d.  Ode,  der  ligesom  sin  Eftermand  Henrik  d.  3die  rasede 
mod  Viinbjergene  og  forbød  at  anlægge  nye  uden  Re- 
gjeringens  Tilladelse.  Den  gode  Henrik  den  Fjerde,  der 
var  opammet  ved  Juranconens  ædle  Drue,  vilde  at  Bonden 
skulde  have  sin  Viin  ligesaagodt  som  sin  Høne,  og  gav 
derfor  Viinavlen  fri,  og  heri  fulgte  den  kloge  Richelieu 
og  den  store  Ludvig  hans  Exempel.  Under  Ludvig  d.  15de 
fik  Regjeringen  atter  de  gamle  Skrupler,  idet  det  blev 
forbudt  uden  høiere  Tilladelse  at  plante  Viin.  Med  Revo- 
lutionen faldt  naturligviis  denne   Tvang,  og  siden  den  Tid 

har  Viinavlen  været  fri.  Ordsproget  »in  vino  veritas« 
faaer  her  en  ny  Anvendelse,  da  det  altid  er  de  slette 
Fyrster,  som  have  hadet  Vinen.  Mærkelig  er  den  Ind- 
flydelse, som  dette  System  har  øvet  paa  Frankrigs  Ager- 
dyrkning, thi  Kornproduktionen,  der  stadig  var  Gjenstand 
for  Regjeringens  patriarkalske  Omhu,  navnlig  for  saavidt 
som  den  skulde  føde  Frankrigs  Beboere,  blev  forkjælet,  og 
Korndyrkningen  gik  tilbage  navnlig  idet  18de  Aarhundrede. 
Dyrkningen  af  Viinstokken,  som  blev  hadet  af  Regjeringen, 
gjorde  derimod  stadig  Fremskridt  og  udviklede  sig  til  en 
Fuldkommenhed,  som  maaskee  ikke  finder  Sted  ved  nogen 
anden  Kulturplante  i  Verden. 

Viinstokkene  ere  i  Medoc  sædvanlig  plantede  i  parallele 
Rader,  og  Rummet  imellem  disse  er  optaget  af  andre  Kul- 
turplanter; imellem  de  enkelte  Viinstokke  er  der  Udt  mere 
end  3  Fod.  Det  er  mærkeligt,  at  Viinstokkene  altid  ere 
plantede  tættere  i  Syden  end  i  Norden;  saaledes  ere 
Afstandene  imellem  de  enkelte  Viinstokke  i  Orleanais  og 
paa  Cote  d' or  ikke  ganske  1|  Fod,  i  Provence  staae  Viin- 
stokkene derimod,  som  ovenfor  er  sagt,  i  en  Afstand  fra  hver- 
andre af  6  Fod.  I  enkelte  Dele  af  Medoc  lader  man  Viinstokken 
uden  Støtte  Ugge  paa  Jorden,  men  i  Reglen  støtter  man  den 
op  til  Træmmerværk.  Ligeover  Jordens  Overflade  deler 
Stammen  sig  i   2  Hovedgrene,    der  med  hinanden  danne 

Fig.  5.  -^   ^^^ 


en  ret  Vinkel;  disse  ere  i  en  Høide  af  1  Fod  bundne  til  hori- 
zontalliggende  Lægter,  over  hvilke  de  skyde  bueformige  Grene. 

Efter   Terrainet    kan    Medoc  deles    i    1)    i    Graves, 

2)  les  Coteaux  (Høiene)  eller  l'entre-deux-Mers   og 

3)  Palus.  Graves  begynder  strax  udenfor  Byen  Bordeaux, 
og  bestaaer  af  Sandsletter  af  større  eller  mindre  Udstræk- 
ninger. Les  Coteaux  ere  Høie,  hvis  Jordbund  er  Leer- 
mergel,  Sandmergel  eller  Sand.  Palus  bestaaer  af  lave 
frugtbare  Jorder,  der  ere  afsatte  langs  Floderne. 

Efter  Eiendommenes  Størrelse  adskiller  man:  Com- 
munerne,  der  er  en  Samling  af  smaa  Eiendomme,  og 
Chåteauerne,  der  kunne  sammenlignes  med  Herregaarde 
hos  os,  skjøndt  deres  Areal  fordetmeste  er  mindre  end  200 
Tønder  Land.  De  bekjendteste  Communer  ere  Saint-Julien, 
Pauillac,  Saint -Estéphe.  Blandt  Chåteauerne  ere  de  be- 
kjendteste: Chåteau-Margaux,  Cantignac,  Lafitte. 

Midt  imellem  Skov  og  Eng  hæver  sig  det  stolte 
Chåteau-Margaux*).  Dets  Viingaarde,  hvis  Areal  beløber 
sig  til  henved  140  Tdr.  Land,  ligge  paa  et  svagt  bølget 
Terrain.  De  ere  desværre  ikke  sammenhængende,  men 
mange  smaa  Eiendomme  ere  indskudte  imellem  dem;  det 
samme  gjenfmde  vi  ved  de  fleste  Chåteauer.  Margaux 
ligger  i  Iljerlet  af  Medoc  og  overgaaer  i  Berømmelse 
de  andre  Chåteauer.  Vinen  er  ikke  altid  af  alle  første 
Qvalitet,  saaledes  ansees  den  fra  1853  for  meget  slet 
(detestable).  Hvad  Prisen  angaaer,  da  er  Vinen  for  en 
heel  Række  af  Aar  bleven  solgt  iforveien,  uden  Hensyn 
til  om  den  blev  god  eller  mindre  god,  til  den  faste  Priis 
af  2,500  Fr.  pr.  Tonneau  (Tonneau  =  1216  .  Flasker), 
men  senere  er  hvert  Aars  Viin  afhændet  for  sig,  og 
Eieren  forlangte  allerede  1855,  for  den  1854  indhøstede 


•)  Til  delle  Afsnit  er  benyttet  Saint-Amanl:  Le  Vin  de  Bordeaux  1855. 

Viin,  6000  Fr.  pr.  Tonneau,  eller  omtrent  5  Fr.  for 
Flasken  for  den  Viin,  der  endnu  var  aldeles  ny. 

I  Communen  Saint -Julien  ligger  Chateau  Lagrange, 
som  tilhører  Duchatel,  der  var  Minister  under  Ludvig 
Philip.  Efter  at  være  fjernet  fra  Politiken  har  han  helliget 
sine  Kræfter  til  denne  skjønne  Eiendom,  som  ved  Draining 
og  paa  anden  Maade  meget  er  forbedret  i  de  sidste  Aar. 
Selv  i  et  daarligt  Aar  som  1854  har  han  høstet  30  Tonneau 
Viin,  der  vurderes  til  3,500  Fr.  pr.  Tonneau. 

I  Communen  PauiUac  ligger  Chåteau-Latour^  der  lige- 
som Margaux  og  Lafite  frembringer  Medocvine  af  første 
Rang.  Da  denne  Viin  har  mere  af  hvad  Franskmændene 
kalde  »Corps«  end  sine  to  Rivaler,  maa  den  ligge  længere 
for  at  modnes  og  kan  derfor  holde  sig  i  længere  Tid. 
Man  troede  før,  at  det  især  var  Englænderne,  som  drak 
den,  men  Krigen  med  Rusland  viste,  at  denne  Nordens  Kolos 
tog  mere  deraf  end  England.  Latours  Viingaard  har  den 
Fordeel,  at  den  er  sammenhængende  og  fri  for  fremmede 
Parceller*);  ved  levende  Hække  og  ved v Grave  er  den  af- 
sondret fra  sine  Naboer. 

Paa  Grændsen  af  Communerne  Pauillac  og  Saint- 
Estephe  ligger  Chateau-La fi te,  der  tilhører  en  Eng- 
lænder ved  Navn  Samuel  Scott.  Den  Fremgangsmaade, 
som  han  følger  i  Driften  af  denne  skjønne  Eiendom, 
gaaer  ikke  saameget  ud  paa  at  vinde  Penge,  som 
paa  at  bevare  den  Berømmelse,  som  Chateau -Lafite  har 
havt  igjennem  Aarhundreder.  Her  findes  maaskee  den 
meest  complette  Viinsamling  i  hele  Medoc,  og  man  har 
her-  Leihghed  til  at  overbevise  sig  om  det  Usande  i  den 
Sætning,  at  jo  længere  Viin  gjemmes,  desto  bedre  bliver 


*)  Encanaillé  de  ceps  étrangers. 

den,  eller  med  andre  Ord,  dersom  man  kunde  finde 
en  Flaske  Viin  fra  Noahs  Tid,  vilde  denne  være  den 
bedste  Viin  i  Verden;  den  vilde  i  Virkelighed  kun  have 
Værd  for  sin  Kuriøsitet  og  ikke  for  sin  Qvalitet.  Vinen, 
ligesom  ethvert  andet  organisk  Produkt,  har  sin  Ungdom, 
sin  iManddom  og  sin  Alderdom  og  ender  med  at  blive 
affældig;  men  imedens  den  ældes,  bevarer  den  ædle  Viin 
endnu  i  lang  Tid  Spor  af  sine  Dyder,  Directorial  -  Vinen 
fra  1798,  der  engang  har  været  berømt,  var  under  Juli- 
dynastiet allerede  affældig.  Vinen  fra  1811  havde  vel 
begyndt  at  degenerere,  men  var  endnu  meget  god,  men 
endnu  langt  bedre  var  Vinen  fra  1819.  Ogsaa  Chåteau- 
Lafite  maa  erkjende,  at  de  gode  Aar,  ikke  alene  hvad 
Qvantiteten  men  ogsaa  hvad  Qvaliteten  angaaer,  vexle  med  de 
onde  Aar.  Medens  de  gode  Aars  Viin  blev  betalt  med 
5000  Fr.  pr.  Tonneau,  blev  hele  Høsten  for  1845  solgt 
for  600  Fr. ,  og  alligevel  meente  man,  at  Kjøberen 
havde  betalt  den  altfor  høit,  thi  Vinen  var  for  dette  Aar 
saa  slet*),  at  den  kun  havde  Navnet  Chateau  -  Lafite  til- 
fælles med  de  forrige  Aars  Vine,  men  selve  dette  Navn 
er  ikke  uden  Værd  i  Handelen. 

Ingen  anden  fransk  Viinprovinds  kan  opvise  en  saadan 
Produktion  som  Medoc.  For  Aaret  1833  beløb  den  sig 
til  henimod  3  Millioner  Hectoliter,  noget  mere  end  2 
Millioner  danske  Tønder**).  Udførselen  skeer  fra  Bor- 
deaux, der  allerede  i  Aarhundreder  har  været  en  af  de 
største,   skjønneste   og  rigeste  Handelsbyer  i  Verden,   og 


*)  Le  vin  étail  sans  corps,   sans  couleur,  ven  el  cru  au   suprénie 

degré,  chargé  d'acides  citrique  et  malique. 
*)  Oltonder,  hvormed  inaales  61  og  andre  Kjebmandsvare  men  ikke 

Viin.     Hvorlænge  mon  vort    usalige  Maal-  og  Væglsystem  endnu 

skal  exisiere? 

denne  Velstand  er  især  vunden  ved  at  forsyne  Udlandet  med 
den  Viin,  der  saa  at  sige  voxer  lige  udenfor  Bordeaux's 
Porte.  Før  Revolutionen  blev  den  aarlige  Viinudførsel 
anslaaet  til  100,000  Tonneau.  Dengang  havde  Medoc- 
vinene  ikke  noget  stort  Navn  i  Frankrig  selv;  Paris  fore- 
trak Burgundervinene  og  var  uvidende  om  Bordeauxvinenes 
udmærkede  Egenskaber.  Den,  der  først  lærte  det  franske 
Hof  at  vurdere  Bordeauxvinene,  var  Hertugen  af  Richelieu. 
Naar  denne  Herre  var  altfor  medtaget  af  Vellyst  og  Vellevnet 
i  Paris,  raadede  hans  Læger  ham  til  at  tage  ned  paa  sit 
Gods  Fronsac  og  drikke  der  den  ældste  Viin,  der  fandtes  i 
Slottets  Kjældere.  Fronsacvinen  er  god  og  behagelig,  men 
paa  RangUsten  over  Medocvinene  staaer  den  i  5te  og 
sidste  Klasse.  Denne  Kuur  gjorde  Vidundere  paa  Richelieu, 
og  han  vendte  som  gjenfødt  tilbage  til  Paris,  hvor  han 
taknemmelig  overalt  roste  den  Viin,  der  havde  saa  mærk- 
værdige Kræfter.  Fra  nu  af  blive  Bordeauxvinene  mere 
berømte  i  Paris,  og  mange  Rigmænd  foretrække  dem  for 
Burgundervinene,  men  med  det  samme  aftager  Viinud- 
førselen  til  Udlandet.  For  1833  var  den  57,000  Tonneau  og 
1840,  49,000  Tonneau.  Den  aarlige  Middeludførsel  anslaaes 
til  44,400  Tonneau,  hvis  Middelværdie  vel  kan  anslaaes 
til  1000  Fr.  pr.  Tonneau. 

Vinen  til  England  vurderes  til  3000  Fr.  pr.  Tonneau. 

—  »    Holland         —        •>     592    -      »         — 

—  »    Sverrig  —        »     201    -      »         — 

—  »  Preussen        —        »     246    -      •>         ~ 

Vi  have  hidtil  alene  betragtet  den  Rigdom,  som 
Viindyrkningen  i  Medoc  frembringer,  men  dette  skjønne 
Land  har  ogsaa  sine  Skyggesider,  og  disse  ere  ikke  faa. 
Almuen  er  fattig,  thi  Dagleien  er  paa  Grund  af  den  store 
Befolkning  meget  lav;    for  hele  Aaret  er  den  for  Manden 

1  Fr.  (2  %  2  li)  for  Qvinden  ^  Fr.  Det,  der  holder 
Familierne,  oppe  er  den  Viingaard,  som  følger  med 
Huset,  men  Huusmanden  har  stadig  den  Sorg,  at, 
uagtet  hans  Druer  modnes  under  samme  Sol  som  Cha- 
teauets Druer,  blive  dettes  Produkter  dog  altid  betalte 
mange  Gange  høiere  end  hans.  De  store  Eiendomme  ere 
i  Medoc  maaskee  behæftede  med  større  Prioriteter  end 
i  nogensomhelst  anden  Egn  i  Verden,  hvilket  tildeels 
hidrører  fra,  at  Viinhøslen  er  saa  uvis,  det  ene  Aar  uhyre 
Overflod,  det  andet  Aar  næsten  Intet;  Eieren  maa  da  gjøre 
Laan  for  at  kunne  bestaae  og  bestride  Yiingaardenes 
Dyrkning. 


Notitser  af  forskjelligt  Indhold. 


1 .  1  setse  -  Huen  i  Syd  -  Afrika.  Om  denne  Syd- 
Afrikas  Plage  fortæller  Li  vin  g  s  tone  følgende:  »Tsetse- 
Fluen  (Glossina  morsitans)  er  ikke  meget  større  end 
vor  sædvanlige  Stueflue  og  af  en  brun  Farve,  der  kom- 
mer meget  nær  ved  den  almindelige  Bies ;  ivers  over  Bag- 
kroppen har  den  3 — 4  gule  Striber;  Vingerne  naae  bagtil 
betydeligt  udenfor  Legemet.  Dens  Stik  er  dødeligt  for 
Oxer,  Heste  og  Hunde.  Vi  mistede  paa  vor  Reise  43  af 
vore  bedste  Oxer  ved  den,  omendskjøndt  vi  aldrig  havde 
lagt  Mærke  til,  at  et  videre  stort  Antal  af  disse  Fluer 
havde  sat  sig  paa  dem;  vi  vogtede  Dyrene  med  stor  Om- 
hu, og  jeg  troer  ikke,  at  der  i  Alt  har  været  20  Fluer 
paa  dem.  Høist  eiendommelig  er  den  Omstændighed,  at 
Tsetse-Fluens  Stik  er  aldeles  uskadeligt  for  iMennesket  og 
for  alle  vilde  Dyr,  ligeledes  for  Kalvene  saa  længe  de  die, 
hvorimod  andre  Dyr,  f.  Ex.  Hunde,  ikke  ved  at  næres 
med  Mælk  blive  beskyttede  mod  Giftens  Virkninger.  For 
min  egen  Person  iagttog  jeg  aldrig  slemme  Følger  deraf, 
uagtet  jeg  levede  2  Maaneder  paa  et  Sted,  hvor  Fluerne 
have  hjemme.  Deres  Udbredning  var,  hvad  ogsaa  ellers 
ofte  er  Tilfældet,  meget  skarpt  begrændset;  thi  medens 
Tschobe-Flodens  sydlige  Bred  var  tæt  besat  af  dem,  viste 
der  sig  ikke  een  eneste  af  dem  150  Fod  derfra  paa  dens 
nordlige  Bred,  hvor  vi  havde  bragt  vort  Kvæg  over,   hvil- 

ket  var  saameget  mærkeligere,  som  der  ofte  sad  mange 
Fluer  paa  det  raa  Kjød,  der  blev  bragt  over  Floden. 
Giften  synes  at  blive  meddelt,  medens  Dyret  suger,  thi 
naar  man  lader  det  sætte  sig  paa  Haanden  og  der  søge 
sin  Føde,  seer  man  tydeligt,  hvorledes  det  stikker  sin 
Snabel  temmelig  dybt  ned  i  Huden  og  derpaa  trækker  den 
lidt  til  sig  igjen;  medens  Sugeredskabet  nu  er  i  livlig 
Bevægelse,  bliver  Dyret  høirødt.  Legemet  svulmer  op,  og 
endehg  flyver  det  bort  efterat  have  suget  sig  fuldt.  Der 
indfinder  sig  rigtignok  en  svag  Kløe,  men  ikke  heftigere 
end  efter  et  Muskito-Stik.  Ligesaa  ubetydelig  er  Stikkets 
første  umiddelbare  Virkning  paa  Hornkvæget;  det  bliver 
iklie  forskrækket  som  ved  et  Bremsestik,  men  faae  Dage 
efter  begynde  Øine  og  Næse  at  flyde,  Haaret  reiser  sig 
som  om  Dyret  frøs,  der  viser  sig  en  Svulst  under  Kjæven 
og  undertiden  ogsaa  ved  Navlen,  og  omendskjøndt  det 
bliver  ved  at  græsse,  indtræder  alligevel  en  Afmagring  i 
Forbindelse  med  en  eiendommelig  Slaphed  i  Musklerne; 
saadan  bliver  det  nu  ved,  maaskee  i  flere  Maaneder,  indtil 
stærke  Udtømmelser  indfinde  sig,  og  Dyret  omkommer, 
ude  af  Stand  til  at  græsse  mere,  i  en  yderst  udmattet 
Tilstand.  Ofte  døe  kraftige  Dyr  snart  efterat  de  ere 
stukne  under  Tegn  paa  Blindhed  og  Svimmelhed.  Plud- 
selige Temperaturforandringer  fremskynde  Sygdommen. 
Naar  Dyrene  obduceres,  finder  man  Cellevævet  under 
Huden  opfyldt  af  Luft,  Fedtet  grøngult  og  olieagtigt. 
Musklerne  slappe  og  Hjertet  saa  blødt,  at  man  kan  jage 
en  Finger  gjennem  det.  Lever  og  Lunge  ere  ogsaa  an- 
grebne. Maven  og  Tarmene  tomme  og  blege.  Galleblæren 
derimod  udspilet  af  Galle.  Man  kjender  intet  Middel  mod 
Sygdommen,  hele  Hjorde  døe  bort  deraf  paa  Kalvene 
nær;   kun  naar   den  i  Legemet  indbragte   Giftmængde   er 

meget  ringe,  kan  Dyret  komme  sig  igjen.  Tsetse-Fluen 
synes  imidlertid  at  have  stor  Modbydelighed  for  dyriske 
Excrementer,  hvorfor  man  som  Forebyggelsesmiddel  bestrygei: 
Dyrene  med  deres  egen  Spildning.  —  Giften  selv  inde- 
holdes i  en  Opsvulning  paa  det  Sted,   hvor  Snabelen  ud- 

gaaer  fra  Fluens  Hoved.« 

(Af  „geographische  Miltheilungen".) 

2.  Det  franske  Selskab  for  fremmede  D^rs  og  Planters 
Acelimatisation.  Angaaende  dette  Selskab,  paa  hvis  Virk- 
somhed vi  tidligere  have  henledet  vore  Læseres  Opmærk- 
somhed, læse  vi  i  det  franske  Tidsskrift  »Cosmos«,  at 
Staden  Paris  har  overladt  Selskabet  et  Stykke  af  Boulogne- 
skoven  for  der  at  indrette  en  zoologisk  Have  med  det 
Formaal  at  acclimatisere ,  formere  og  udbrede  i  Pubhkum 
de  nyttige  eller  behagelige  Dyre-  og  Plantearter,  der  enten 
allerede  ere  indførte  af  Nyt  i  Frankrig  eller  maatte  bhve 
det  i  Fremtiden..  I  denne  Anledning  giver  Selskabets 
Præsident,  Geoffroy  St.  Hilaire,  en  kort  Oversigt  over, 
hvad  Selskabet  hidtil  har  udrettet,  hvilken  vi  her  skulle 
gjengive,  da  den  forekommer  os  at  fortjene  at  blive  al- 
mindehg  bekjendt.  »Selskabet  kjøbte  i  1854  Halvdelen  af 
den  eneste  Hjord  af  Yak-Oxer,  som  er  kommet  til 
Europa;  den  trives  godt  og  kan  betragtes  som  acdimati- 
seret.  I  1855  har  Selskabet  uddeelt  Løgknoller  af  den 
kinesiske  Yams  i  tusindvis;  denne  Plante  dyrkes  nu 
i  det  store  og  vil  med  Held  rivalisere  med  Kartoffelen, 
naar  den  ved  at  saaes  gjentagne  Gange  har  mistet  sin 
langagtige  Form.  Det  har  udbredt  Frø  af  Sorghum 
saccharatum,  som  allerede  nu  yder  det  sydlige  og 
mellemste  Frankrig  et  rigeligt  og  ypperhgt  Foder,  og  som 
ved  sin  Sukkerholdighed  vil  bhve  en  lignende  Rigdoms- 
kilde  for  de  sydlige  Provindser  som  Runkelroen  for   de 

nordlige.  Det  har  erhvervet  et  betydeligt  Antal  unge 
Lozaplanter,  en  Rhamnus-Art,  der  yder  den  smukke 
chinesiske  grønne  Farve,  og  som  vil  kunne  modstaae  det 
parisiske  Climas  strengeste  Vintre.  Takket  være  Dhrr. 
Marskalk  Vaillant,  General  Dumas  og  Abdel-Kader  har 
Selskabet  kunnet  indføre  i  Frankrig  2  Hjorde  af  de  be- 
rømte finuldede  Angorageder,  og  hvert  Aar  hai*  det 
seet  disse  Hjorde  voxe  ved  talrige  Fødsler,  uden  at  der 
endnu  har  vist  sig  noget  Symptom  paa,  at  Racen  vilde 
tabe  i  Godhed.  Det  har  ikke  alene  acchmatiseret  Christ- 
palmens  Silkeorm,  der  allerede  har  opnaaet  sin  25de 
Generation  i  Frankrig,  men  det  er  ogsaa  lykkedes  at 
forandre  dens  Føde  ved  at  give  den  Kartebollens  Blade  i 
Stedet  for  Christpalmens ,  der  ikke  voxer  i  Europa  uden 
særegen  Omhu,  og  det  er  næsten  lykkedes  at  bringe 
disse  Ormes  Udklækningstid  til  at  passe  med  de  Blades 
Fremkomst,  der  skulle  tjene  dem  til  Føde.  Ved  Hjælp  af 
ivrige  og  forstandige  franske  iVlissionairer  er  det  næsten 
lykkedes  at  faae  Egens  Silkeorm  til  at  formere  sig  i 
det  frie.  Selskabet  dyrker,  formerer  og  agter  at  gjøre 
frugtbringende  for  Industrien  den  hvide  chinesiske 
Nelde,  hvoraf  man  gjør  bedre  og  smukkere  Tøier  end  af 
vor  Hør  og  Hamp.  Det  formerer  Olie -Ærten  fra  China, 
der  baade  yder  en  ypperUg  Føde  og  en  rigelig  Olie,  det 
har  modtaget  i  portative  Drivhuse  ved  Abbed  Perny  (uden- 
tvivl ogsaa  fra  China)  Voxtræet  og  Fernistræet  med 
de  Insekter,  som  de  skylde  deres  Rigdom.  Det  har 
endelig  ladet  hente  direkte  fra  Andesbjergene  talrige 
Kartoffelknold  er  for  at  fornye  i  Europa  denne  herlige 
Plante,  der  ved  at  dyrkes  for  stærkt  og  ved  en  langvarig 
Sygdom  har  mistet  en  Deel  af  sine  gode  Egenskaber.«  — I 
Betragtning  af  hvad  der  saaledes  allerede  er  udrettet,  haaber 

man  paa  endnu  større  Frugter  af  Selskabets  Virksomhed, 
naar  en  stor  Have  stilles  til  dets  Raadighed. 

3.  Et  Par  Notitser  af  hygieiuisk  Interesse.  I  samme 
Tidsskrift  forefinde  vi  følgende  Meddelelse: 

»En  allerede  berømt  Patholog,  Hr.  Gant,  Reserve- 
chirurg  ved  det  kongelige  Fri-Hospital  i  London,  har  an- 
stillet talrige  Undersøgelser  over  det  fedede  Slagtekvæg, 
Oxer,  Faar  og  Svin,  der  sælges  i  Udstillingsbazaren  i 
Baker-Street.  Han  har  dissekeret  og  undersøgt  med  største 
Omhu  under  Mikroskopet  Hjertet,  Lungern-e,  Leveren  og 
de  øvrige  Indvolde  af  de  Exemplarer  af  hine  Dyr,  som 
ved  deres  overdrevne  Fedme  faldt  i  Øinene  mellem  dem, 
der  havde  faaet  Præmie.  Han  er  derved  kommet  til  meget 
vigtige  Resultater.  Det  nærværende  Fodrings-  og  Fednings- 
system  medfører  ofte  en  meget  alvorlig  Sygdom,  nemlig 
en  Degeneration  af  Hjertet  og  dets  Forvandling  til  en 
Fedtmasse.  Især  hos  Faarene  taber  dette  Livets  vigtigste 
Organ  hele  sin  Evne  til  at  trække  sig  sammen  og  til  at  sætte 
Blodet  i  Omløb.  Her  er  ikke  blot  Tal  om  det  F'edt,  der 
afsættes  mellemKjødtrevlerne,  men  om  en  fuldstændig  og  virke- 
lig Forvandling  af  Muskeltrevlerne  til  Fedt.  Hvad  der  finder 
Sted  med  den  allervigtigste  Muskel,  Hjertet,  finder  uden- 
tvivl Sted  med  dem  alle:  Trevlerne  bestaae  kun  af  Fedt 
og  ikke  af  de  velbekjendte  Smaatrevler,  hvorpaa  baade  Musk- 
lernes Evne  til  at  trække  sig  sammen  og  Kjødets  Evne  til 
at  kunne  tjene  til  Føde  beroer.  Det  Kjød,  som  paa  denne 
Maade  har  mistet  sin  normale  Sammensætning,  har  ogsaa 
mistet  sin  nærende  Kraft;  det  seer  endnu  ud  som  rig- 
tigt. Kjød,  men  er  det  ikke  mere:  Sælgeren  og  Kjøberen 
skuffes  beggfi.  Have  vi  gjort  Regning  paa  en  Føde,  der 
kunde  ernære  vore  egne  Muskler,  ville  vi  tage  storligen 
Feil.     At    overdrive   Fedningen    paa    denne  Maade  for  at 

vinde  Præmier  ved  Dyrskuer,  det  er  en  Daarskab,  ja  det 
er  næsten  en  Forbrydelse.  Det  til  Fedt  forvandlede  Hjerte 
udvides  og  sammentrækkes  næsten  ikke  mere,  det  slaaer 
saa  svagt  og  uregelmæssigt,  at  Blodet  kun  cirkulerer  lang- 
somt og  ufuldkomment  og  samler  sig  i  Lungerne,  medens 
det  stakkels  Dyrs  Lemmer  og  Hud  ere  iskolde;  det  sløve 
og  dumme  Udtryk  i  dets  Physiognomi  tyder  paa  en  Hjerne, 
i  hvis  Blodkar  Blodet  har  ophobet  sig.  Den  mindste  An- 
strængelse  vilde  dræbe  det;  efter  Døden  er  dets  Kjød 
fuldt  af  store  Pletter  af  Blod ,  der  er  udtraadt  af 
Aarerne.  Det  Kjød,  der  dannes  af  syge  Organer,  er  selv- 
følgelig selv  sygt  og  fordærvet  og  fortjener  ingenlunde 
den  Ære,  som  man  viser  det  ved  at  tildele  det  Æres- 
krandsen  som  menneskelig  Mønsterføde  af  første  Qvalitet. « 

Udgiveren  af  »Cosmos«  tilføier:  »Det  glæder  os  at 
see  en  uafviselig  Autoritet  stemple  som  saadant  et  Mis- 
brug, der  altid  har  forekommet  os  oprørende.  De  Dur- 
hamske Fedtmasser  indgyde  os  en  uovervindelig  Mod- 
bydelighed, og  vi  foretrække  langt  hellere  vore  smaae 
bretagneske  Oxer,  der  ere  fedede  langsomt  og  med  Forstand.« 

Vi  erindres  ved  denne  Notits  om  en  anden,  som  vi 
engang  læste  i  Beretningerne  om  det  franske  Academies  For- 
handlinger; den  afgav  etExempel  i  en  anden  Retning  paa, 
hvor  vigtigt  det  er  at  vaage  over  Fødemidlernes  sunde 
Beskaffenhed.  Ifølge  en  det  nævnte  Selskab  meddelt  Be- 
retning af  en  Hr.  Bleiser  er  nemlig  Rhachitismen  me- 
get almindelig  hos  de  Høns,  der  komme  paa  Torvet  i 
Strasborg  fra  visse  sumpige  og  fattige  Sogne,  hvor  Bøn- 
derne ere  for  fattige  til  at  kunne  yde  deres  Husdyr  en 
passende  Pleie  og  Føde;  Sygdommen  tog  derfor  ogsaa  til 
med  Kornprisernes  Stigen.  Man  behøver  ikke  at  lede  om 
Beviser  for,  hvor  usundt,  for  ikke  at  sige  fordærveligt,  et 

Fødemiddel  er,  der  har  været  Sædet  for  en  slig  den  hele 
Konstitution  gjennemtrængende  og  ødelæggende  Sygdom. 
Hunde,  der  ellers  ikke  vragede  Hønsekjød,  vilde 
aldeles  ikke  æde  Kjødet  af  de  Høns,  der  vare 
stærkt  angrebne  af  Rhachitismel  Og  dog  falbødes 
det  uhindret  som  Folkeføde !  Disse  rhachitiske  Høns  lægge 
ofte  vanskabte  Æg,  hvori  der  enten  ikke  udvikler  sig 
noget  Foster,  eller  hvori  dette  døer  inden  Udklækningen; 
og  udklækkes  det ,  da  bærer  Kyllingen  allerede  i  sig 
Spiren  til  Rhachitismen,  der  snart  røber  sig  ved  dens 
Magerhed  og  ved  Misdannelser  af  Beensystemet.  Medde- 
leren anbefaler  at  tage  virksomme  Forholdsregler  mod 
denne  Udartning  af  Hønseracerne  i  hine  Distrikter  ikke 
alene  for  vedkommende  Landbrugeres  Skyld,  men  ogsaa 
for  de  Byers  Skyld,  der  bespises  med  disse  syge  Dyr. 

Det  er  os  ikke  bekjendt,  om  den  her  meddelte  Iagt- 
tagelse ogsaa  finder  umiddelbar  Anvendelse  paa  vore  For- 
hold ;  vi  meddele  den  kun  for  at  vække  Eftertanke  i  Alminde- 
lighed over  det  hele,  i  hygienisk  Henseende  saa  vigtige 
Spørgsmaal  om  vore  dyriske  Fødemidlers  gode  Oprindelse 
og  fuldkommen  sunde  Beskaffenhed.  Der  hører  ikke  me- 
gen Indsigt  i  Dyrlægekunsten  eller  i  Lægekunsten  over- 
hovedet til  at  indsee,  at  den  Kilde,  hvorfra  Kjøbenhavn 
for  en  stor  Deel  forsynes  med  Mælk  og  vel  for  en  Deel 
ogsaa  med  Kjød,  umuligt  kan  levere  Fødemidler  af  god 
Beskaffenhed.  Slet  opstaldede  Køer,  der  fodres  med  Af- 
fald fra  Bræ.nderierne  og  som  Følge  af  denne  deres  Diæt 
lide  af  Lungesygdomme  ,  yde  som  bekjendt  en  god 
Deel  af  det  Fluidum,  som  nydes  under  Navn  af  Mælk. 
At  udvikle  nærmere  de  i  sanilær  Henseende  fordærvelige 
Følger  af  dette  Forhold  overlade  vi  iøvrigt  gjerne  til  kyn- 
digere Hænder. 

4.  tfstersaTl.  »Fædrelandet«  beretter,  at  »den  franske 
Regjering  har  fra  Prof.  C  oste  modtaget  et  Forslag  om 
en  kunstig  Østersavl,  hvorved  alle  Frankrigs  Kyster 
skulde  forvandles  til  Østersbanker.  Af  de  23  Østersbanker 
ved  Rochelles,  Maremes,  Rochefort  og  Øerne  Rhé  og 
Oleron  ere  de  18  ødelagte  og  Resten  truet  med  Øde- 
læggelse.« Vi  skulle  tillade  os  at  supplere  denne  Med- 
delelse med  nogle  nærmere  Oplysninger.  Saasnart  man 
havde  lært  Rløddyrenes  og  navnlig  de  tveskalledes  (iMus- 
lingernes)  Forplantnings-  og  Udviklingshistorie  nærmere 
at  kjende,  og  havde  opdaget,  at  disse  Dyr  fødes  i  Million- 
vis, og  medens  de  endnu  ere  næsten  mikroskopisk  smaae 
og  deres  Skaller  overmaade  lette  og  tynde,  sværme  frit 
omkring  i  Vandet  ved  Hjælp  af  et  særeget  Bevægelses- 
redskab  (det  saakaldte  »Svømmeseil«),  opstod  ganske  na- 
turligt den  Idee  at  tage  sig  af  disse  spæde  Østersunger, 
og  ved  at  formindske  de  mangfoldige  Farer,  der  true  dem 
ligesom  al  anden  spæd  Vanddyr- Yngel,  at  sikkre  sig  deres 
Udvikling  til  fuldvoxne  spiselige  Østers.  Methoden  maatte 
aabenbart  være  en  Hgnende  som  ved  den  kunstige  Fiske- 
avl og  Fiskepleie.  Men  her  behøver  man  ikke  at  tage 
sin  Tilflugt  til  kunstig  Befrugtning.  Østersen  giver  nemlig 
ikke  sine  befrugtede  Æg  fra  sig  strax,  men  beholder  dem 
indenfor  sin  Kappe,  mellem  Gjællebladene ,  indhyllede  i 
Slim,  indtil  Æggenes  Udvikling  er  fuldendt,  og  Larverne 
kunne  forlade  Moderens  Kappehule,  udstyrede  med  det 
før  omtalte  Bevægelsesredskab,  for  at  følge  Strøm  og 
Bølgeslag,  indtil  de  træffe  paa  en  fast  Gjenstand,  til  hvilken 
de  kunne  hæfte  sig.  Enhver  Hun  føder  fra  Juni  til  Slut- 
ningen af  September  ikke  mindre  end  1  h  2  Millioner 
Unger,  men  dersom  det  lykkes  10 — 12  af  dem  at  bjerge 
Livet  ved  at  hæfte   sig  til  Moderens  Skaller,    saa    er    det 

19* 


292 

meget  heldigt  for  Østersforpagteren ;  de  øvrige  omkomme, 
fortæres,  begraves  i  Dyndet  osv.  For  at  sikkre  sig  denne 
umaadelige  Udsæd  af  Østers  behøver  man  blot  at  ned- 
sænke Knipper  af  Grene  paa  Østersbankerne,,  de  unge 
Østers  ville  da  sætte  sig  fast  paa  dem  og  voxe  til,  og 
naar  de  have  naaet  en  vis  Størrelse,  kan  man  let  flytte 
dem  samt  Knippet  hen  til  et  andet  Sted,  hvor  man  vil 
anlægge  en  Østersbanke.  Noget  lignende  har  man  alle- 
rede i  umindeUge  Tider  gjort  i  Saltsøen  Fus  ar  o  i  Italien, 
der  har  en  Mil  i  Omkreds  og  er  2—3  Alen  dyb.  Man 
har  der  indrettet  kunstige  Østersbanker,  dannede  af  Steen- 
hobe, som  man  har  besat  med  Østers  fra  Tarent;  rundt 
omkring  disse  Banker  har  man  anbragt  Pæle,  forbundne 
ved  Snore,  fra  hvilke  der  hænge  Risknipper  ned;  hvert 
Aar  opfanges  de  nye  Østerssværme  af  disse  Pæle  og 
Knipper,  og  naar  Østerserne  efter  3 — 4  Aars  Forløb  ere 
store  nok,  kan  man  dels  skrabe  dem  af  Pælene  ved  sær- 
egne Skraber,  dels  tage  Knipperne  og  Pælene  op  og 
plukke  de  Voxne  af,  hvorefter  naturligvis  Pæle  og  Knip- 
per anbringes  paa  deres  Plads  igjen  forat  de  smaae  Østers 
kunne  voxe  til.  —  Banken  i  Midten  røres  i  Regelen  ikke, 
den  fornyer  stadigen  sig  selv  og  uddeler  af  sin  Over- 
flødighed til  alle  Sider.  Det  er  en  Selvfølge,  at  Frem- 
gangsmaaden  maa  blive  noget  forskjellig  efter  de  lokale 
Forhold;  uden  al  Tvivl  ville  de  Erfaringer,  som  man  nu 
vil  kunne  gjøre  i  Frankrig,  ogsaa  komme  os  og  vore 
Østersbanker  til  Gode.  Der  er  al  Udsigt  til,  at  man  for 
meget  bilUgt  Kjøb  vil  kunne  opnaae  meget  gode  Resul- 
tater. At  Limfjorden  —  hvor  der  jo  i  de  senere  Aar 
har  dannet  sig  en  Østersbanke,  saa  at  sige  af  sig  selv, 
naturligvis  af  fladstrandske  Kolonister,  der  ere  indvandrede 
med  Strømmen  fra  Kattegattet,  —  ganske   særdeles  vilde 

egne  sig  til  Forsøg  over  Østersavlen  og  til  Anlæg  af 
Østersbanker,  derom  kan  der  neppe  være  nogen  Tvivl. 
Ogsaa  til  Forsøg  raed  kunstig  Pleie  og  Formerelse  af  vore 
Saltvandsfiske  synes  Limfjorden  ligesom  at  være  skabt  af 
Naturen. 

5.  riskeavl  og  Fiskepleie.  Vi  have  allerede  et  Par 
Gange  tidligere  ved  Udtog  af  fremmede  Skrifter  om  denne 
Gjenstand  søgt  at  gjøre  vort  til  at  vække  Interessen  for 
denne  vigtige  Sag.  Hvilken  Fremme  Sagen  har  vun- 
det i  Norge,  med  hvilken  Kraft  og  Indsigt  man  der 
har  grebet  Sagen  an,  ville  vore  Læsere  maaskee  have 
seet  af  en  Artikel  af  Professor  Rasch  i  »Nordisk  Univer- 
sitetstidsskrift«  og  af  sammes  interessante  og  lærerige 
Skrift:  »Om  Midlerne  til  at  forbedre  Norges  Laxe-  og 
Ferskvandsfiskerier«,  Christiania  1857.  Vi  skulle  tillade 
os  at  citere  et  Par  Steder  af  sidstnævnte  Skrift :  »I  Løbet 
af  2— 3  Aar  vil,  dersom  Storthinget  bevilger  det  for- 
nødne til  Sagens  Fremme,  sandsynligvis  alle  vore  større 
Laxelve  blive  forsynede  med  Ldklækningsapparater  og 
Yngeldamme,  hvori  Ungerne  kan  holdes  og  pleies  indtil 
de  kunne  slippes  for  i  Søen  at  opnaae  sin  rette  Udvik- 
ling.« »Man  vil  af  det  Foranførte  see,  at  de  af  Rege- 
ringen trufne  Forføininger  for  at  fremme  denne  vigtige 
Sag  have  været  hensigtsmæssige,  og  at  den  nu  hos  os  er 
i  en  rask  Fremgang.  Jeg  formoder  at  vort  Land  i  denne 
Henseende  kun  staaer  tilbage  for  Frankrig,  ja  hvis  man 
tager  Hensyn  til  Folkemængden  og  dens  Resourcer,  tør 
jeg  sige,  at  vi  indtage  den  første  Plads.« 

Her  i  Danmark  er  der  vel  paa  enkelte  Steder  gjort 
Forsøg  i  denne  Retning,  men,  saavidt  vides,  uden  synder- 
ligt Resultat.  Der  tilbyder  sig  imidlertid  nu  en  Leilig- 
hed  til  at  fremme  Sagen  alvorligt,   som  vi  ikke  haabe  vil 

gaae  ubenyttet  hen.  En  af  de  dygtigste  norske  Fiskeop- 
drættere, Jacob  Sandungen,  enMand,  der,  som  Rasch 
siger  i  sit  ovennævnte  Skrift,  »med  stor  Kyndighed  i 
Ferskvandsfiskeriet  forbinder  en  usædvanhg  skarp  Iagt- 
tagelsesevne«,  er  nemUg  kommet  her  til  Landet,  for- 
synet med  ypperlige  Anbefalinger  af  den  i  denne  Sag  saa 
sagkyndige  Prof.  Rasch,  forat  tilbyde  sin  Tjeneste  ved 
lignende  Anlæg  her  i  Danmark.  Vi  behøve  ikke  at  an- 
føre Andet  til  Anbefaling  for  denne  Mand,  end  hvad 
Rasch  beretter  i  sit  anførte  Skrift,  at  han  længe  før- 
end der  i  Norge  var  talt  og  skrevet  om  den  kun- 
stige Fiskeformerelse,  havde  afluret  Laxen  Hem- 
meligheden ved  dens  Forplantning,  opfundet  og  med 
Held  udøvet  den  kunstige  Befrugtning  af  Æg- 
gene, og  at  han  senere,  i  den  norske  Regjerings  Tje- 
neste, har  indrettet  Udklækningsapparater  paa  mange  Ste- 
der i  Norge.  Skjøndt  vi  ikke  tvivle  paa,  at  Comrauner, 
Amtsraad,  landoekonomiske  Foreninger,  ikke  at  tale  om 
Regeringen,  ville  benytte  denne  uventede  Leihghed  til 
med  ringe  Bekostning  at  arbeide  sikkert  paa  Fiske- 
riernes Ophjælpning  —  og  de  ophjælpes  ikke  ved  at 
forbedre  Fangemethoderne  og  Fangeredskaberne ,  men  ved 
at  forøge  Fiskemængden  —  anbefale  vi  dog  ogsaa  paa 
det  varmeste  Sandungen  til  Private,  hvis  Søer, 
Damme  osv.  trænge  til  at  forsynes  med  flere  eller  bedre 
Fiske.  Med  Hensyn  til  større  Foranstaltninger  i  denne 
Retning  synes  Gudenaa  med  Randersfjord  og  Lim- 
fjorden at  være  de  heldigste  Punkter,  hvor  en  saadan 
Virksomhed  kunde  tage  sin  Begyndelse.  C.  L. 

Senere  Anmærkning.  Efter  Forlydende  slaaer  S.  i  Begreb  med 
at  vende  tilbage  til  Norge;  vor  Anbefaling  kommer  vel  allsaa  desværre 
for  seent. 


Kamelen. 

Efter:    Natursiudien  von  H.  Masius. 


liynes  Drøvtyggerne  end  overhovedet  fremfor  de  an- 
dre Pattedyrfamilier  at  være  bestemte  til  som  udholdende 
og  taalmodige  Dyr  at  tjene  Menneskene,  saa  gjælder  dette 
dog  fremfor  alt  Kamelen.  Uden  Horn  og  uden  Evne  ti 
Modstand  er  den  skabt  til  ethvert  Arbeide,  som  det  i  en 
ugjæstfri  Egn  levende  Menneske  paalægger  den.  Og  der- 
for er  der  vel  heller  ikke  noget  Dyr,  der  har  opnaaet  saa 
stor  Betydning  for  Menneskeslægtens  første  Historie  og 
Kultur. 

Slettere  udstyret  end  Hesten  og  ikke  som  denne  ud- 
bredt i  alle  Verdensegne,  er  den  navnlig  bleven  givet  de 
asiatiske  Ørkeners  og  Steppers  Nomader  til  Ledsager. 
Den  er  deres  Rigdom  og  Beskyttelse,  deres  Følgesvend 
og  deres  Ven,  og  i  den  ære  de  Guddommens  bedste  Gave. 
Beduinen  veed,  at  han  er  eet  med  dette  Dyr,  og  han 
skylder  det  sit  Liv  og  sin  Frihed.  Uden  sin  Kameels 
vidunderlige  Udholdenhed  vilde  han  aldrig  kunne  passere 
hine  uhyre  Strækninger,  hvor  kun  Chamsinen  udsender 
sine  glødende  Straaler.  Men  her,  midt  i  dette  Sandhav, 
har  den  moderlige  Natur  just  sat  det  Dyr,  som  alene  kan 

trodse  disse  og  sikkert  finde  Vei  gjennem  den  uveibare 
Ørken. 

Kamelen  er  i  Sandhed  »Ørkenens  Skib«,  saaledes  som 
Araberen  baade  træffende  og  digterisk  i  mange  Aarhun- 
dreder  liar  kaldt  den.  Let  som  Baaden  over  Bølgen  van- 
drer den  hen  over  Sandfladen;  adlydende  ethvert  Vink 
bærer  den  Beduinen  og  hans  Gods,  hvorhen  den  aldrig 
hvilende  Vandrelyst  end  driver  ham,  og  forgjæves  vilde  man 
søge  efter  dens  Spor.  Kamelen  har  »Vindens  Fødder« ;  er 
Hesten  end  hurtigere,  maatte  den  dog  snart  blive  tilbage  i 
et  Væddeløb,  selv  om  den  ligesaa  let  kunde  taale  Hunger 
og  Tørst,  den  glødende  Sol  og  det  hvirvlende  Støv.  Saa- 
ledes streifer  Beduinen  gjennem  Stepperne  friere  end 
Sømanden  paa  Havet,  dristigere  end  Jægeren  paa  Bjer- 
gene, og  seer  med  dyb  Foragt  ned  paa  Fellah'en,  der 
bunden  til  Jorden  kryber  for  sin  Blerres  Fod.  I  Ørkenen 
mellem  sine  Kameler  føler  Beduinen  sig  fri  for  enhver 
menneskelig  Overmagt,  og  uden  at  bryde  sig  om  alle 
Civilisationens  Nydelser  og  Fordele  streifer  han  snart 
fredelig  om  som  Hyrde  og,  hgesom  Kamelen,  fornøiet  med 
lidet,  snart  nærmer  han  sig  som  en  frygtet  Røver  sin 
Ørkens  beboede  Grændselande. 

Endnu  idag  lever  Nomaden  i  den  samme  oprinde- 
lige Tarvelighed  som  paa  Patriarkernes  Tid.  For  denne 
Urtilstand  er  fremfor  alt  Kamelen  skabt,  og  den  er  saale- 
des i  Virkeligheden  en  Bærer  af  vor  Slægts  Historie. 
»Den  er,  som  Karl  Ritter  siger,  en  Hovedbetingelse  for 
det  menneskelige  Folkeliv  paa  det  patriarkalske  Udviklings- 
trin i  de  hede,  næsten  tropiske,  men  især  subtropiske 
regnfattige  Egne.« 

Det  vil  derfor  ikke  forundre  os,  at  dens  Historie 
taber  sig  i  det  samme  Mørke   som  Menneskeslægtens.     I 

den  ældste  Tid  i  det  gamle  Testamente  omtales  den  alle- 
rede som  Iluusdyr.  Abrahams  og  Hiobs  Rigdomme  bestode 
i  Kameler,  og  da  Midianiterne  og  Amalakiterne  droge  mod 
Dommeren  Gideon  med  Krigshære  saa  talrige  som  Græs- 
hoppesværme, kunde  man  ligesaalidt  tælle  deres  Kameler 
som  Havets  Sand. 

Kamelen  er  dog  ikke  indskrænket  til  Orienten  alene. 
Den  naaer  ikke  de  egentlige  Kystlande  og  kun  i  Nord- 
Afrika  Bjerglandene,  holder  sig  kun  til  den  nordlige  Halv- 
kugle og  beboer  næsten  en  Trediedeel  af  den  gamle  Ver- 
den»  Den  lever  fra  Jenisei  og  Baikal  til  Ganges  og  In- 
dus,  fra  Don  og  Ural  til  Nigeren  og  Nilen;  mod  Syd 
naaer  den  Elefanten,  mod  Nord  Rensdyret,  men  dens 
egentlige  Hjem  er  der,  hvor  Løven  og  Dadlen  findes. 

Dette  mærkelige  Dyr  har  et  mærkeligere  og  styggere 
Udseende  end  noget  andet  Dyr.  Dog  vi  maae  allerede  her 
tilføie:  kan  det  nyttige  nogensinde  forandre  det  hæslige 
til  noget  skjønt,  saa  maa  det  være  her. 

Støttende  sig  til  Hestens  allerede  i  Oldtiden  bekjendte 
Afsky  for  Kamelen  fremstiller  Lessing  i  sin  Fabel  denne 
som  et  afskrækkende  Billede  for  hin  og  lader  den  blive 
skabt  for  at  straffe  Hestens  overdrevne  Forfængelighed. 
Hesten  traadte  klagende  for  Jupiter  og  bad  om  finere 
Been,  en  længere  Hals  og  et  bredere  Bryst,  og  at  den 
maatte  blive  født  med  Saddel.  Da  fik  Støvet  Liv,  og  for 
Jupiters  Throne  stod  den  hæshge  Kameel;  den  havde 
høiere  og  tyndere  Been,  en  Svanehals,  et  bredt  Bryst  og 
en  medfødt  Saddel.  Men  Hesten  veg  beskæmmet  og  for- 
færdet tilbage  og  seer  fra  den  Dag  aldrig  Vanskabningen 
uden  at  gyse.  —  Saaledes  fortæller  Fablen.  Dog  synes 
Kamelens  Lighed  med  Hesten  fra  et  naturhistorisk  Stand- 
punkt ikke  stor  nok  til,  at  den  kan  bruges  som  Motiv  for 

en  slig  Situation.  Rigtigere  er  vistnok  den  Betragtning, 
som  ligger  til  Grund  for  det  thibetanske  Navn  paa  Kame- 
len Nja-bong:  Pukkelæslet,  da  den  ialfald  støtter  sig  til 
et  vis  indre  Charakteerslægtskab,  Allerede  et  flygtigt  Blik 
paa  Kamelen  lærer  os,  at  denne  Dyreform  er  aldeles  for- 
skjellig  fra  alle  andre  Fiirføddede. 

Man  kunde  sige:  Kamelen  forener  i  sig  paa  en  gro- 
tesk Maade  de  øvrige  Drøvtyggeres  Typus.  Foran  den 
store  plumpe  Krop  viser  sig  den  lange  Girafhals,  der 
næsten  begynder  nede  mellem  Forbenene.  Men  Halsen 
er  ikke  rank  og  stolt  som  hos  Giraffen  og  dens  Ledsager, 
Strudsen;  den  danner  først  en  lang  Bue  og  hæver  sig  da 
langsomt  i  Veiret,  som  om  den  skulde  danne  en  Modvægt 
mod  Legemets  Tyngde,  eller  som  om  den  strakte  sig  læng- 
selsfuldt frem  mod  Aaget.  Allerede  heri  synes  dens  tjenende 
og  taalmodige  Charakteer  antydet.  Paa  denne  Hals  sidder 
et  forholdsviis  lille  Hoved,  der  meest  ligner  et  Faarehoved. 
Panden  er  lav.  Næsen  lang  og  kroget,  Overlæben  spaltet, 
Underlæben  er  hængende  og  bevæger  sig  under  Tygnin- 
gen alvorligt  og  taktmæssigt;  Øret  er  lille,  Øiet  staaer 
frem  som  en  stor  glasagtig  Halvkugle,  det  hele  Physiognomi 
er  dumt  og  stupidt.  Hovedets  fuldkommen  horizontale, 
i  en  eiendommelig  Hvirveldannelse  begrundede  Stilling, 
der  imidlertid  ofte  netop  lovprises  af  Orientalerne,  bidrager 
ogsaa  sit  til  at  forøge  dette  aandløse  Udtryk.  Forkroppen 
er  stærkest  udviklet,  og  heri  har  den  mere  tilfælles  med 
Hjorten  end  med  Oxen.  Det  brede,  laadne  Bryst  med  de 
stærke  Forbeen  danner  en  Modsætning  til  den  magre  Bag- 
krop med  dens  lange  Bagbeen  og  den  nedhængende  Ko- 
hale. Midt  paa  Ryggen  hæver  sig  endelig  Puklen,  denne 
besynderlige  Skabnings  Taarn,  der  paa  en  vis  Maade  og- 
saa er  et  Symbol  paa  dens  Bestemmelse.     Saalænge  Dyret 

er  i  god  Stand,  svulmer  den,  som  Digteren  siger,  som 
»Smedens  Blæsebælg«  op  til  en  rund  Svulst;  men  naar 
det  lider  Nød  og  anstrænges  stærkt,  skrumper  den  ind  til 
en  mager  Forhøining;  den  er  Rytterens  Saddel  og  Dyrets 
Forraadskammer,  Naturens  uskjønneste  men  tillige  nyt- 
tigste Gave.  Et  langt  Skjæg  hænger  ned  fra  Bryst  og 
Hage,  skaldede  haarde  Puder  dække  Fodleddene  og  Brin- 
gen; dens  Fører  naaer  den  næppe  til  Hoften.  En  saa- 
dan  Skabning  er  imponerende  alene  ved  sin  mærkværdige 
Hæslighed.  Bliver  dens  Farve  nu  istedetfor  den  sædvanlige 
gulbrune  sort,  og  faaer  den  som  den  baktriske  Kameel  2 
Pukler  for  en,  da  forstaaer  man  Lucians  Fortælling,  at  da 
det  hidtil  ukjendte  Dyr  første  Gang  viste  sig  i  Alexandria, 
blev  hele  Befolkningen  greben  af  Skræk  og  flygtede. 

Sætter  nu  denne  monstrøse  Figur  sig  i  Bevægelse, 
er  dens  Holdning  vistnok  ubehjælpsom;  den  har  intet  af 
Hestens  friske,  modige  og  stolte  Gang.  Gyngende  som 
Skibet  skrider  den  frem,  men  jevnere,  sikkrere  og  ofte 
hurtigere  end  den  Bølgerne  furende  Kjøl  gjennempløier 
den  Sandet  under  sin  uafbrudte  Vandring  fra  Solens  Op- 
gang til  dens  Nedgang.  Dens  brede,  haarde  Fødder  bære 
den,  uden  at  den  synker  igjennem,  henover  Ørkenen,  og 
dertil  skeer  det  saa  sagte,  at  Øret  næppe  opdager  den. 
Pludseligt  seer  man  det  høie  langstrakte  Dyr  skride  hen 
over  Sand,  Stene  og  Klipper,  stille  og  næsten  høitidelig 
som  en  forbidragende  Sky.  Allerede  i  denne  Gang  synes 
mig  at  ligge  noget  af  Kamelens  blide,  alvorlige  Væsen. 
Den  arabiske  Improvisator  veed  heller  ikke  noget  værdigere 
i  sit  dristige  Billedsprog  at  sammenligne  Brudens  festlige 
Dands  med  end  Kameelhunnens  afmaalte  Skridt. 

Under  Gangen  bliver  dens  Physiognomie  ogsaa  liv- 
ligere.    Dens  Øie,   som  Tør  stirrede  dumt  og  udtryksløst 

frem  under  Øienbrynene,  glider  nn  roligt  hen  over  Gjen- 
standene  og  søger  fortroligt  hen  til  Mennesket.  Og  naar 
det  nu,  beskygget  af  Øienhaarene,  langsomt  bevæger  sig 
og  spiller  i  mangehaande  Farver,  udstraaler  der  af  det  et 
saa  sjælfuldt,  næsten  ophøiet  Udtryk,  en  saadan  Mildhed 
og  Sagtmodighed,  at  man  ikke  længere  overraskes  ved  at 
høre  de  Reisende  fortælle  om  ,  at  den  græder  af  Smerte. 
Det  lille  skarpe  Øre  løftes  op.  Næseborerne  aabnes  som 
for  at  indsuge  Luften,  Halsen  bliver  rankere,  kort  sagt, 
den  bliver  et  helt  andet  Dyr. 

Dens  Charakteers  stille  Dyder  udfolde  sig  ligeledes  først 
efterhaanden  for  Iagttageren.  Drøvtyggernes  phlegmatisk- 
melankolske  Temperament  forener  sig  hos  den  med  de 
Tykhudedes  mere  choleriske.  Rolig,  bUd,  »en  Taalmo- 
dens  Søn«  som  dens  Herre,  Beduinen,  udholder  den  med 
ham  og  for  ham  alle  Ørkenens  Besværligheder.  Den 
hungrer  og  tørster  med  en  Udholdenhed  uden  Lige,  gaaer 
i  Solhede  og  Nattefrost  gjennem  Sand  og  over  Klipper, 
bliver  om  Aftenen  næppe  befriet  for  sin  Oppakning,  og 
kun  nu  og  da  stiller  den  sin  længe  tilbageholdte  Sult  paa 
de  tornede  Mimosagrene.  Fortrolig  stryger  den  sig  op  ad 
sin  Fører,  lader  sig  styre  uden  Tømme  ved  Ord  alene, 
lytter  til  den  ivrige  Samtale,  fordobler  sine  Skridt  og  for- 
glemmer al  Træthed,  naar  Rørfløiten  lyder  og  Huddiernes 
Chor  istemmer  de  gamle  Heltesange  om  Iran  og  Turan. 
Saaledes  udholder  Kamelen  Besværligheder  i  Uger  og 
Maaneder  og  anstrenger  sine  sidste  Kræfter  for  at  behage 
sin  Ven,  Føreren,  indtil  den  styrter,  og  en  over  hele  Lege- 
met udbrydende  Sved  bebuder  dens  nære  Endeligt.  Allige 
vel  vilde  den  ikke  kunne  due  til  dette  Arbeide,  for  hvilket 
ethvert  andet  Dyr  maatte  bukke  under,  naar  den  ei  for- 
enede en  høi  Grad  af  Lærviliighed  med  sin  opoffrende  Hen- 

givenhed  og  Troskab.  Kamelen  er  et  aandrigere  Dyr,  end 
man  strax  antager,  og  maaskee  lærer  den  Ørkenens  Hyrde 
ligesaameget  som  den  lærer  af  ham.  Den  bestiger  Klip- 
perne, svømmer  over  Floderne,  trækker  Skibe  og  Plouge, 
bærer  den  lette  Rytter  og  det  svære  Skyts,  staaer  stille  i 
Træfningen;  farer  frem  til  Angreb  og  i  forstilt  Flugt,  og 
underretter  Ravsøgeren  ved  Havbredden,  naar  dens  skarpe 
Øie  seer  Harpixet  glimre  i  iMaaneskinnet,  om  sit  kostbare 
Fund  ved  at  knæle  ned. 

Disse  Egenskaber  ere  vel  saa  at  sige  af  mere  pas- 
siv Natur  og  ikke  saa  glimrende  og  iøinefaldende  som 
de,  hvorved  Hesten  vinder  vort  Bifald;  men  Kamelen  kan 
ogsaa  nære  heftigere  Følelser,  ja  endogsaa  blive  vild  og 
lidenskabelig.  Her  maa  strax  nævnes  dens  virkelig  rørende 
Kjærhghed  til  dens  Unger.  Kameelhunnen  taber  aldrig 
det  ved  Siden  af  Karavanen  frit  løbende  Føl  af  Sigte,  men 
bevogter  ethvert  af  dets  Skridt;  naar  det  bliver  borte,  løber 
den  efter  det,  indtil  den  atter  finder  det,  og  yttrer  sin 
Sorg  over  dets  Død  i  gribende  Klagetoner  og  med  græ- 
dende Taarer  i  Nætter  og  Dage.  Ligeledes  kan  den  give 
Prøver  paa  meget  høit  Mod.  Naar  Beduinhorderne  føre 
deres  blodige  Krige,  er  Kamelen  af  stor  Betydning  for 
dem.  Med  fremstrakt  Hals  og  funklende  Øie  farer  den 
dristigt  afsted.  Sværdenes  Klirren,  Geværildens  Bragen, 
Førernes  Raab  optænder  hos  det .  fredelige  Dyr  den  vil- 
deste Kamplyst.  Saa  hurtig  som  Vinden  og  hurtigere  end 
den  bedste  Hest  styrter  den  sig  frem;  men  selv  under 
det  vildeste  Raseri  lytter  den  til  Førerens  Ord  og  farer 
ligesaa  hurtigt  ud  af  Skudvidde. 

Brunsttiden  og  fremfor  alt  Mishandling  forandrer  dens 
Mod  til  Raseri,  der  ikke  blot  gaaer  ud  over  dens  Lige,  men 
ofte  endog  bliver  farligt  for  Menneskene.  Man  kan  da  iagttage 

alle  det  phlegmatisk-choleriske  Temperaments  Skyggesider 
hos  den.  Dens  Udholdenhed  bliver  til  Stivsind,  dens  Sagt- 
modighed til  Sløvhed,  dens  Taknemmelighed  til  en  aldrig 
hvilende  Hævngjerrighed.  Doven  og  skrigende  gjør  den  Mod- 
stand mod  Bepakningen,  søger  at  løbe  sin  Vei  og  lader  Drive- 
ren see  sine  truende,  Rovdyrtænder  lignende,  skarpe  Tænder. 
Han  er  fortabt,  naar  han  ikke  i  en  Fart  fjerner  sig,  thi  et 
Bid  af  den  vilde  koste  ham  hans  Liv.  Hvem  skulde  her 
gjenkjende  »Dyret  uden  Galde«,  Araberens  fromme,  taal- 
modige  Ven?  Men  kan  man  forundre  sig  over  en  sHg 
forandret  Opførsel,  naar  man  betænker,  hvor  haardt  og 
oprørende  Kabyleren  behandler  dette  Dyr.  En  Tømme  er 
paa  en  raa  Maade  snøret  om  dens  Læber;  han  jager  den 
over  Khpper  og  Afgrunde,  og  naar  den  endelig  er  ved  at 
styrte,  binder  han  Torne  og  brændende  Træ  under  Bugen 
af  den,  for  paany  at  drive  den  frem;  saaledes  jager  Bar- 
baren sin  Kameel  afsted,  indtil  den  styrter,  hvorpaa  han 
kaster  sig  over  det  døende  Dyr  og  med  skarpe  Flintestene 
skærer  Kjødstumper  til  sit  Maaltid  ud  af  dens  endnu  zit- 
trende  Legeme. 

Naturligviis  stilier  Spørgsraaalet  om  Kamelens  Hjem  sig 
let  for  os.  Det  er  saameget  vanskeligere  at  besvare,  som 
den  i  Aarhundredernes  Løb  stadigt  har  udbredt  sig  videre. 
Oprindehg  var  den  maaskee  indskrænket  til  de  arabisk- 
libyske  Ørkener,  men  fulgte  med  de  forasiatiske  Stammer 
paa  deres  Krigs-  og  Handelstog  mod  Nord  og  Syd.  Tid- 
Hgt  i  Oldtiden  have  Hebræerne  vistnok  bragt  den  til 
Ægypten,  dog  varede  det  længe,  førend  dette  en  foragtet 
Hyrdestamme  tilhørende  Dyr  fik  Borgerret.  Nordafrika- 
nerne lærte  den  først  senere  at  kjende;  i  ingen  af  de 
puniske  Krige  omtales  den,  og  først  Cæsar  nævner  den  iblandt 
det  fra  Kong  Juba  erobrede  Bytte.     Perserkrigene  bragte 

den  til  Europa.  Xerxes's  Hær  var  ledsaget  af  store  Flokke 
af  Lastkameler,  paa  hvilke  efter  Herodot  thessaliske  Løver 
hver  Atten  anrettede  store  Ødelæggelser.  Men  hverken 
dengang  eller  senere,  da  Gotherne  trængte  frem  mod  det 
romerske  Riges  Grændse,  fik  den  Fodfæste  i  Occidenten. 
En  Epoke  i  Kamelens  Historie  gjorde  Islams  Seierstog,  og 
den  viser  sig  næsten  som  en  Bærer  af  Muhamedanismen. 
Thi  sammen  med  Koranen  udbredte  den  sig  over  Nord- 
afrika, og  ligesom  den  over  Strædet  ved  Gibraltar  endnu 
engang  kommer  ind  i  Europa,  om  end  kun  for  en  kort 
Tid,  saaledes  see  vi  den  drage  mod  Syd  til  Ganges's  og 
Indus's  Kokosskove,  for  der  at  grunde  en  moslemitisk 
Æra.  Da  Sultan  Mahmuds  Hære  i  Aaret  1024  brøde  op 
fra  Kabulistan  for  at  ødelægge  det  største  endnu  tilbage- 
blevne Tempel  ved  Somnath,  fulgte  alene  20000  Kameler 
med  for  at  bære  Vandforraadet  gjennem  Multans  og  Sinds 
Ørkener. 

Paa  samme  Maade  udbredte  Mongolerne  Kamlen  over 
Gobi,  de  pontiske  og  uralske  Stepper  lige  til  Siberien. 
I  disse  Lande  har  den  endnu  hjemme.  Den  græsser  foran 
Kirgisens  spidse  Filttelt  og  udgjør  hans  bedste  Eiendom; 
Tataren  spænder  den  med  Aaget  mellem  Halsen  og  Puk- 
len for  sin  med  Korn  belæssede  Karre;  Kalmukken  be- 
hænger den  med  Bjælder  og  drager  syngende  med  Kone, 
Børn  og  Gudebilleder  leirede  paa  dens  Ryg  gjennem  Salt- 
stepperne; Samojeden  driver  den  og  Rensdyret  omkring 
paa  sine  sumpige  og  skovrige  Græsgange,  og  Buræten 
rider  sikkert  omkring  paa  sin  Kameel,  som  han  har  syet 
ind  i  tykke  Dækkener  til  Værn  mod  det  barske  Klima, 
naar  Sneen  opfylder  hans  Dale  og  bringer  Floderne  til  at 
svulme.  Istedetfor  Chamsin'en  og  dens  hede  Sandhvirvler 
møder  den  her  den  nordiske  Wjuga.     Millioner  funklende 

lisnaale  opfylde  Luften  og  trænge  sig  som  Pilespidser  ind 
overalt.  Sneen  fyger  op  og  ned  i  tætte  Masser,  Himmel 
og  Jord  danne  et  Chaos,  hvor  ethvert  Spor  af  Vei  forsvinder; 
og  dog  finder  Kamelen  Vei.  En  Strøm  bruser  gjennem 
Steppen.  Kamelen  er  i  Begyndelsen  ræd  for  dette  uvante 
Element,  den  tøver,  træder  ud  i  det;  men  have  først  Bøl- 
gerne grebet  den,  lægger  den  sig  paa  Siden  og  svømmer 
over  som  en  fyldt  Luftballon,  lettere  næsten  end  noget  andet 
Dyr.  Men  her  er  ogsaa  Grændsen  for  Kamelens  Udbredelse 
mod  Nord,  og  den  ligner  her  ikke  længer  Irans  og  Nedschds 
ædle  Dyr.  Den  er  lav  af  Væxt,  dens  Haar  er  langt  og 
laaddent,  dens  Gang  er  langsom  og  dens  Charakteer  trod- 
sig. Induseltaet  i  Asien  og  Nigermundingen  i  Afrika 
danne  dens  Grændse  mod  Syd.  Thi  hvor  de  tropiske 
Regnskyl  omdanne  Jorden  til  Dynd,  der  opløses  dens 
svage  Trædepude,  dens  Bagbeen  glide  ud  og  den  styrter 
omkuld,  eller  den  sygner  hen  i  den  fugtige,  forpestede 
Hede.  Kamelen  er  som  sagt  især  bestemt  for  vor  Jords 
tørre,  aabne  Steenflader.  Den  er  »Ørkenens  naturlige  Led- 
sager« ,  og  i  Europa  holder  ikke  blot  Klimaet  men  ogsaa 
hele  det  med  Civihsationen  følgende  Agrikulturliv  den  ude, 
medens  Giraffen  træder  i  dens  Sted  i  den  sydlige  Hemisphæ- 
res  regnfattige  Egne,  paa  Kafferlandets  og  Madagascars 
Høisletter. 

Denne  Kamelens  Natur  og  dens  Indskrænkning  til  den 
gamle  Verdens  nordlige  Halvdeel  peger  hen  paa,  at  Ara- 
bien og  det  indre  Asien  maa  være  dens  Hjemstavn.  Ved 
Ørkenen  Schamo's  Grændse  lever  den  endnu  vild  eller 
forvildet  og  bliver  jaget,  men  den  løber  saa  hurtigt,  at 
den  bedstberedne  Jæger  kun  sjeldent  træffer  den  med  sin 
Piil.  I  Arabien  viser  den  sig,  som  sagt,  fra  de  allerældste 
Tider  kun  som  Menneskets  trofaste,  udholdende  Ledsager, 

og  de  Hundreder  af  Navne  (Bochart  nævner  600,  Hammer 
6000),  som  den  har  i  det  billedrige  arabiske  Sprog,  ere 
næsten  lige  saa  mange  Udtryk  af  Taknemmelighed  og 
Kjærlighed. 

Endnu  maae  vi  omtale  en  anden  Forskjel,  hvorpaa  alle- 
rede Aristoteles  har  gjort  opmærksom.  Hin  vilde  Kameel 
i  de  nuværende  mongolske  Lande,  den  saakaldte  baktriske, 
har  altid  2  Pukler.  Dens  stærke,  uldagtige  Haar,  der 
hænger  tæt  ned  fra  Panden,  Nakken  og  Laarene,  skjær- 
mer  den  mod  det  raa  Veirlig;  dens  sluttede,  kraftfulde 
Legemsbygning  sætter  den  istand  til  at  bære  større  Byr- 
der og  at  holde  længere  ud,  dens  Skridt  ere  kortere, 
men  meget  sikkre.  Den  er  nemlig  et  Bjergdyr.  Derfor 
bliver  den  i  Zendfolkenes  hellige  Bøger  lovprist  som  Dyre- 
nes Ypperste  og  er  »kun  skabt  for  det  Rene«.  Den  een- 
puklede  arabiske  Kameel  med  de  slanke,  bevægeUge  Lem- 
mer, det  hlle,  langstrakte  Hoved  og  den  korte,  fme  Haar- 
beklædning  er  derimod  mere  Slettens  og  Ørkenens  Løber. 
Dens  Bygning  er  ædlere.  Udtrykket  mere  intelligent,  men 
den  er  ikke  saa  udholdende. 

Om  disse  2  Arter  nu  end  tilsyneladende  ere  meget 
afvigende  i  det  Ydre,  maa  der  dog  ikke  lægges  altfor  stor 
Vægt  paa  denne  Forskjel,  da  der  kun  er  faa  Afvigelser  i  den 
indre  Bygning.  Af  disse  maa  man  især  fremhæve  Mavens 
simplere  Bygning  hos  den  baktriske  Kameel,  hos  hvilken  den 
første  og  anden  Mave  gaae  fuldkommen  over  i  hinanden, 
medens  de  fire  Maver  hos  den  arabiske  ere  tydeligt  son- 
drede. Buffons  Mening,  at  den  doppelte  Pukkel  er  en 
Udartning,  bliver  derfor  uholdbar.  Dog  maa  man  paa  den 
anden  Side  betænke,  at  i  al  Fald  har  Kamelen  som  an- 
dre Huusdyr  ved  Kulturen  tabt  en  Deel  af  sin  oprindelige 
Karakteer.^ 

Med  Stolthed  og  med  Rette  kalder  Araberen  Midten 
af  sin  Halvø,  Nedschds  stenede  Høiland,  for  »Om  el  Bel«  o: 
»Kamelernes  Moder.«  Thi  her  er  Kamelens  egentlige 
Fosterland,  og  her  vilde  vistnok  dens  oprindelige  Hjem 
være  at  søge.  Talrige  Hjorde  drage  gjennera  Stepperne; 
nu  ligesom  fordum  forsyne  Nabofolkene  sig  herfra  med 
ædle  Dyr,  uden  nogensinde  at  udtømme  Landets  Rigdom. 

I  Erkjendelsen  af  Kamelens  store  Værd  har  Beduinen 
allerede  før  Mohameds  Tid  hædret  den,  og  Tusinder  af 
Ordsprog,  Sagn  og  Sange  forkynde  dens  Roes  fra.  Slægt 
til  Slægt.  I  talrige  Skrifter  omtales  dens  Natur  og  Op- 
drætningsmaade;  ja  selv  de  tydske  Dyresagn  nævne  denne 
mærkelige  Skabning.  Efter  Koranens  Lære  er  den  dannet 
af  samme  Jord  som  Adam,  og  den  følger  Araberen  saa- 
vel  i  dette  Liv  som  i  det  tilkommende.  Uden  Dadler  og 
Kameler  vilde  Himlen,  i  hvis  Skyer  og  Stjerner  han  kun 
seer  vandrende  Kameelhjorde,  være  en  Ørken.  Brønden 
Zenzem,  som  Englen  lod  fremvælde  i  Ørkenen  for  at 
lædske  Hagar,  og  som  man  længe  havde  tabt  af  Syne, 
fandt  en  Kameel  paany,  og  her  blev  Mekka  bygget.  Da  Pro- 
pheten  flygtede  til  Medina  ,  undslap  han  kun  sine  Forføl- 
gere ved  sin  Kameels  Hurtighed ;  den  hvilede  kun  et  Sted, 
og  her  opbyggedes  den  første  Moschee.  Fra  en  Kameel 
forkyndte  han  sin  sidste  Aabenbaring,  og  paa  en  eens- 
farvet  Kameelhoppe  er  han  draget  gjennem  Paradisets 
Port.  Den  er  Araberens  bedste  og  kjæreste  Eiendom,  og 
med  Blodhævn  forfølger  han  den  Nidding,  som  dræber 
den.  Ved  i  Overmod  at  dræbe  en  fredeligt  græssende 
Kameel,  fremkaldte  Kong  Kuleib  en  Ødelæggelseskrig  mel- 
lem Bakhrerne  og  Taghlebiterne ,  der  varede  over  en 
Menneskealder,  skjønt  begge  hørte  til  samme  Stamme,   og 

selv  var  han  den  første,  der  maatte  bøde  med  Livet  for 
sin  Misgjerning.  Vil  den  arabiske  Hustru  kjæle  for  sin 
Mand,  kalder  hun  ham  ømt:  »Min  Kameel«,  og  den  Sæt- 
ning, der  hyppigst  gjentager  sig  i  Enkens  Sørgeklager,  er 
den:  »O  du  Husets  Kameel;  hvem  hjælper  mig  nu  at 
bære  min  Byrde?«  Kamelen,  den  tro  Ledsager,  hvem  Ara- 
beren takker  for  Alt,  kunde  ikke  blive  hans  Slave  alene, 
den  blev  hans  Ven,  hans  Broder,  en  anden  Fader  for  den 
hele  Familie ,  der  ærer  den  i  den  Grad,  at  den  maa  deel- 
tage  i  Familiens  Bønner,  Vadskninger  og  alle  andre  hellige 
HandHnger.  Alt,  hvad  der  hændes  Araberen,  deler  han 
med  sin  Kameel,  Spise  og  Drikke,  Arbeide  og  Hvile,  Sorg 
og  Glæde,  Liv  og  Død;  han  sværger  ved  sin  Kameel,  lige- 
som ved  Himlen  og  Jorden. 

En  Kameels  Fødsel  er  derfor  en  vigtig,  høitidelig 
Begivenhed;  man  hilser  det  unge  Dyr  med  Glædesraabet: 
»>Et  nyt  Barn  er  født  os«.  Skeer  dette  paa  et  Tog  gjennem 
Ørkenen,  tager  Beduinen  det  kjærtegnende  paa  sine  Arme, 
og  lader  det  hvile  nogle  Timer  paa  Moderens  Ryg;  fra 
næste  Holdeplads  af  maa  det  vandre  ved  Moderens  Side. 
De  unge  Dyr  see  høist  besynderligt  ud.  Snuden  er  endnu 
mere  kroget  end  hos  de  gamle,  og  derved  faaer  Hovedet 
en  vis  Lighed  med  en  Høgs.  Kroppen  er  laadden  og  hol- 
des meget  ubehjelpsomt  paa  de  lange  Been.  De  ere 
meget  egensindige,  og  ved  den  mindste  Berørelse  give  de  et 
ubehageligt  Skrig  fra  sig.  Puklen  findes  der  allerede  Spor 
til,  derimod  ikke  til  de  haardhudede  Steder,  der  imidlertid 
ligesaalidt  som  Puklen  er  noget,  som  Slaveriet  har  med- 
ført, men  meget  mere  naturlige  Hjælpemidler  for  det 
gaaende  og  hvilende  Dyr.  Naar  Kamelen  er  bleven  fire 
Aar  gammel,  tæmmes  den,  idet  man  sammenbinder  dens 
Forbeen  med  et  over  Hovedet  slynget  Toug  og  bringer 

den  til  at  knæle  og  reise  sig  op  paa  Komando.  Efter 
at  den  er  afrettet  begynde  dens  Anstrengelser,  enten  den 
nu  bliver  Lastdyr  eller  Ridedyr,  den  træder  i  Nomade- 
livets eller  Handelens  Tjeneste,  og  først  nu  fremtræder 
dens  Eiendommeligheder  og  dens   store  Betydning. 

Lad  os  engang  tænke  os  hensat  i  et  Caravanserai. 

Midnat  er  forbi,  Morgenens  første  blege  Skin,  »Ulve- 
haleu)),  som  Beduinen  siger,  viser  sig  paa  Himlen.  Mørke 
uformelige  Masser  ligge  lig  Klippeblokke  leirede  i  San- 
det; det  er  de  store  Karavaners  Kameler.  Beduiner  i  lange 
Kapper  snige  sig  omkring  mellem  dem  for  at  løsne  Baandene 
om  Dyrenes  Been;  thi  man  skal  til  at  bryde  op.  Alle  Na- 
turens og  Kunstens  kostbareste  Frembringelser  ligge  her 
opstablede  i  Baller  og  Kister.  Silke  fra  Indien,  Shawler 
fra  Angora,  Fløiel  fra  Brussa,  Bomuldstøier  fra  Mosul, 
Klinger  fra  Damascus,  arabiske  Landser,  Strudsfjedre  fra 
Kap,  Elfenbeen  fra  Indien,  Perler  fra  Bahrein,  vellugtende 
Olier,  Gummi,  Virak,  Myrha,  Granatæ.bler ,  Dadler,  Snee 
fra  Atlas  til  en  Paschas  Kjælder,  alt  ligger  her  mellem 
hinanden,  og  Kamelerne  bære  det  fra  Senegal  til  Moga- 
dor,  fra  Bagdad  til  Mekka,  fra  Dschidda  til  Kairo,  fra  Tom- 
buktu  til  Alexandria.  Ethvert  Dyr  faaer  en  Byrde  paa  4 
til  6  Centner,  som  har  sit  Tyngdepunkt  i  den  Træsaddel, 
hvormed  Puklen  er  beklædt.  Kamelen  synes  vel  urolig 
og  forundret  over  Bepakningen,  men  den  er  ikke  gjen- 
stridig,  og  sindigt  reiser  det  mægtige  Dyr  sig,  naar  det 
er  læsset,  i  sin  sædvanlige  Zigzag,  først  halvt  paa  For- 
benene ,  derpaa  langsomt  og  ligesom  prøvende  paa 
Bagbene,  og  endelig  heelt  paa  Forbenene.  Er  den  for 
stærkt  læsset,  udstøder  den  i  Følelsen  af  sin  Afmagt  et 
Klageskrig,  indtil  den  bliver  befriet  for  noget  af  Byrden. 
Araberen  kalder  den  derfor  træffende  »det  skrigende  Skib«, 

og  lægger  nøie  Mærke  hertil.  Bliver  han  alligevel  ved  at 
læsse  Kamelen,  blive  dens  Skrig  svagere,  snart  udstøder 
den  endnu  kun  enkelte  Suk,  og  tier  den  endelig,  da  tier 
den  for  stedse.  Den  bliver  liggende  paa  Jorden,  hverken 
Slag  eller  Kjærtegn,  hverken  Hunger  eller  Tørst  bringe 
den  ud  af  Stedet,  rolig  ligger  den  og  venter  paa  Døden. 

Efter  2  Timers  Forløb  er  Karavanen  færdig.  Der 
gives  Signal  til  Opbrud,  og  efterhaanden  sætte  de  utallige 
Dyr  sig  i  Bevægelse,  det  ene  bundet  bagved  det  andet  og 
10  til  20  forenede  i  et  Kobbel,  indtil  det  hele  Tog  dan- 
ner en  uoverskuelig  af  Støv  omkredset  Linie.  Karavanens 
Fører,  en  stolt  Araber  med  den  lange  Flint  over  Skulde- 
ren, rider  foran  paa  et  Muulæsel.  Ved  Siden  af  Kame- 
lerne gaae  Driverne,  athletiske  tause  Negre  eller  snak- 
somme Sønner  af  Ørkenen.  Paa  Kamelens  Ryg  sidder 
den  aarvaagne  Kjøbmand,  med  Haanden  paa  Sablen  eller 
Dolken,  eller  Pilgrimmen,  hvem  et  helligt  Løfte  drager 
til  Mekka,  eller  den  phlegmatiske  Tyrk  med  sin  høie  Fez, 
eller  Frankeren,  der  vakler  ubehjælpsomt  frem  og  tilbage, 
og  længere  tilbage  seer  man  tilslørede,  nysgjerrige  Qvin- 
der,  pakkede  i  Kurve,  to  og  to  paa  hver  Kameel.  Rundt 
omkring  Karavanen  sværme  Beduiner,  der  skulle  sørge 
for  dens  Sikkerhed,  paa  smaae  kraftige  Heste  eller  smaae 
Dromedarer.  En  hvidskjægget  Scheik  er  deres  Anfører; 
de  ere  i  en  evig  Bevægelse,  fare  leende  frem  og  tilbage, 
under  stadig  Speiden;  Fjederbuskene  paa  deres  lange 
Landser,  deres  hvide  folderige  Burnusser,  deres  sorte  Haar 
flagre  for  Vinden. 

Nu  stiger  Solen  op;  den  gyldne  Kugle  ruller  reen  og 
majestætisk  hen  over  Ørkenen,  som  da  den  første  Gang 
lyste  over  Jorden.  Karavanen  vender  sig  mod  den  op- 
gaaende   Sol    og    hilser  Skabningens  Herre.     Men    dens 

Bon  ledsages  ikke  af  Ord;  Mennesket  er  taust  og  stille 
som  den  omgivende  Natur.  Man  hører  kun  Driverens 
hæse  Strubetoner  og  Lyden  af  de  Klokker,  hvormed  han 
behænger  sin  Kameel.  Solen  stiger  høiere,  den  kaster 
sine  glødende  Straaler  ned  paa  Jorden,  hvorfra  de  vende 
ligesaa  glødende  tilbage.  Raskt  vandrer  Huddien  i  Skyg- 
gen af  sin  jevnt  fremskridende  Kameel;  brogede  Eventyr 
smile  ham  imøde  fra  Sandet,  han  drømmer  om  sprud- 
lende Kilder,  om  Palmer  med  gyldne  Æbler,  om  Trolde 
og  Drager,  som  vogte  Rubiner  og  Karfunkler  i  Krystal- 
slotte. Eller  han  fortæller  Kamelen  sin  egen  Historie,  sine 
Bedrifter  og  Daarskaber,  og  glæder  sig  over  sin  Tilhører, 
der  lytter  til  hans  Tale  med  tilspidsede  Øren.  For  at 
fremskynde  dens  Gang  taler  han  snart  til  den  om  dens 
Race  og  Stamtavle ,  om  dens  berømte  Forfædre ,  om  de 
Veie,  de  tilbagelagde,  om  deres  Venskab  og  Eventyr  med 
hans  egen  Famihe,  og  lover  den  et  talrigt  Afkom.  Snart 
roser  han  den  som  sin  bedste  Kameel,  blæser  den  To- 
baksrøg i  de  opspilede  Næseboer,  lover  den,  at  den  snairt 
skal  faae  en  Hustru,  kalder  den  Broder,  kysser  den  og 
synger  Sange  om  Kjærlighed  og  Krig  for  den.  Af  og  til 
presser  det  lyttende  Dyr  Kjæberne  sammen,  skjærer  Tæn- 
der og  dreier  Hovedet  om  mod  Sangeren,  hvis  Haand  den 
taknemmelig  slikker.  Den  glemmer  enhver  Træthed,  og 
uagtet  sin  tunge  Byrde  tilbagelægger  den  til  sin  Herres 
Glæde  utrolige  Strækninger.  Man  skulde  næsten  troe,  at 
Naturen  havde,  foruden  det  kraftige  og  udholdende  Legeme, 
skjænket  Kamelen  denne  Sands  for  Musik  og  Sang,  som 
en  anden  og  maaskee  endnu  kraftigere  Gave  til  at  ud- 
holde de  for  ethvert  andet  Dyr  uudholdelige  Besværlig- 
heder i  Ørkenen. 


311 

Viser  Kamelen  sig  af  og  til  doven  og  egensindig, 
lader  den  fyrige  Araber  det  ikke  mangle  paa  Vredesud- 
brud, Skjældsord  og  Bebreidelser,  som  om  det  var  et 
Menneske,  der  bav.de  fortrædiget  ham.  Den  maa  tage  til- 
takke med  Navne  som  Søn  af  en  Hund,  Jøde,  Nazaræer, 
Vantro,  den  faaer  ofte  at  børe,  at  den  bar  glemt  sin  Vel- 
gjører,  der  dog  bar  kjøbt  den  Smykker  og  Amuletter  for 
at  beskjærme  den  mod  onde  Øine  og  andre  Farer.  Men 
den  ædle  Araber  nedlader  sig  aldrig  til  at  slaae  sin  Ka- 
meel.  Han  styrer  den  kun  med  Ord  eller-  med  Foden, 
med  hvilken  lian  blidt  berører  dens  Nakke,  eller  med 
Stokken,  hvis  blotte  Berørelse  viser  den,  i  hvad  Retning 
den  skal  gaae.  Kun  faae  Kameler  behøve  Tømme ,  og 
selv  dem  vilde  efter  et  arabisk  Ordsprog  en  Muus  kunde 
styre,  hvorhen  den  vilde.  Det  store  Dyr  er  saale- 
des  næsten  aldeles  overladt  til  sig  selv,  enten  det  nu 
skrider  frem  i  jevn  afmaalt  Gang  med  en  tung  Opakning, 
eller  uden  denne  farer  afsted  i  den  raskeste  Fart.  Modens 
Hesten  altid  maa  styres  og  passes,  medens  ethvert  Vind- 
stød, ethvert  raslende  Blad,  enhver  opflagrende  Fugl  sæt- 
ter dens  Phantasi  i  Bevægelse,  bringer  dette  aldrig  den 
stoiske  Kameel  ud  af  sin  Ligevægt. 

Det  er  Middag.  Solen  staaer  lodret  paa  den  blaa 
Himmel  og  tynger  ubeskriveligt  paa  Mennesker  og  Dyr, 
rundt  i  Horizonten  leire  sig  svovlgule  Dunster.  Beduinerne 
indsvøbe  sig  tættere  i  deres  Burnusser,  og  man  seer  kun  de 
sorte  funklende  Øine;  sammensunkne  sidde  de  paa  deres 
Heste  og  Dromedarer  med  Landsen  og  Sablen  over  Sad- 
delknappen. Driverne  snige  sig  matte  afsted  ved  Siden 
af  Kamelerne,  Eventyrfortællerne  ere  tause,  og  Rørfløiterne 
høres  ikke  mere.  Sandets  Raslen  under  Dyrenes  Fødder  er 
den   eneste  Lyd  i  det  uendelige  glødende  Rum,   men  for 

den  pinligt  spændte  Hørelse  lyder  det  som  et  fjernt  Vand- 
falds Brusen.  Forgæves  søger  ogsaa  Øiet  efter  Tegn  til 
Liv.  Intetsteds  sees  Buske  eller  Træer,  ja  ikke  engang 
en  Tot  tør  Straa.  Aldrig  har  den  Fremmedes  Fod  dvælet  i 
denne  Ørken  uden  for  at  flye  den  og  atter  komme  til 
Menneskers  Boliger.  Gravhøie  og  Been,  Død  og  Forraadnelse 
under  alle  Skikkelser  ere  de  eneste  Spor  af  de  Hundreder 
og  Tusinder,  som  droge  ad  denne  Forfærdelsens  Vei.  I 
langsomme  Kredse  svæver  Aadselgribben  i  Luften,  bag 
Sandhøiene  lusker  Schakalen  frem ;  de  gjøre  Jagt  paa  Lig. 

Karavanen  vansmægter  af  Tørst;  thi  Vandsækkene  ere 
allerede  tømte,  og  Kamelerne  have  skaffet  den  sidste  Draabe 
op  fra  Maven  for  at  befugte  Tungen.  Det  er  fem  Dage 
siden  de  sidst  bleve  vandede;  snart  maa  dette  blive  an- 
derledes, hvis  ikke  Dyrene  og  med  dem  Menneskene 
skulle  bukke  under.  »Bragte  Stormen  blot  en  sort  Sky, 
kunde  Lynene  blot  aabne  Himlens  Sluser,  da  vilde  de 
Vansmægtende  blive  kvægede;  Løvens  Brøl  vilde  fryde 
dem,  thi  det  varslede  dog  altid  om  det  længselfuldt  ven- 
tede Land.« 

Pludseligt  viser  sig  en  mørk  Stribe.  Maschallah !  Fata 
morgana!  En  Flod,  et  Hav  fremvælter  sine  Bølger,  slanke 
Træer  voxer  frem  med  deres  vuggende  Kroner,  Mure  med 
flagrende  Faner,  fredelige  Hytter,  solbeskinnede  Haver  — 
Alt,  hvad  den  febersyge  Hjerne  udmaler  sig,  ligger  hist 
borte.  Af  de  glødende  Dunster  have  Ørkenens  Djinns 
vævet  dette  Trylleri,  der  er  fordærveligere  end  alle  andre. 
Vee  den  Reisende,  hvis  han  vil  følge  dette  lokkende  Bil- 
lede og  vil  lædske  sin  Tørst  af  dette  lysende  Bæger!  I 
en  bestandig  Tilbagevigen  vilde  det  drage  ham  længere 
ind  i  Dødens  Rige,  indtil  det  er  umuhgt  at  vende  tilbage. 

Karavanen  mumler  en  stille  Bøn  og  drager  modløs  og 
haabiøs   videre. 

Tørsten  bliver  mere  og  mere  uudholdelig,  ethvert 
Aandedrag  gyder  ligesom  Ild  i  Blodet.  Enkelte  af  de 
bageste  Kameler  udstøde  et  Angstskrig  og  segne  zittrende 
om.  Deres  Kræfter  ere  udtømte.  Vel  vidende  deres 
Skjæbne  ligge  de  der  stønnende  i  Sandet,  deres  blide 
sørgmodige  Øie  følger  den  bortdragende  Karavane  og  van- 
drer omkring,  ligesom  for  at  søge  Hjælp.  Religionen  for- 
byder Araberen  at  dræbe  det  trofaste  Dyr  undtagen  for 
dets  Kjøds  Skyld,  og  derfor  maa  han  endog  senere  gjøre 
Bod.  Men  Gribben  og  Schachalen  ere  allerede  i  Nærhe- 
den, skrigende  og  med  tunge  Vingeslag  komme  Skarer  af 
Ravne  hidflyvende  for  at  sønderrive  Byttet,  før  endnu  alt 
Liv  er  udslukket.  Toget  drager  langsomt  videre.  En 
Pilgrim  eller  en  udmattet  Qvinde  blive  tilbage  uden  at 
man  mærker  det.  Deres  Dyr  ere  styrtede.  Forgjæves 
søge  de  at  følge  Karavanen.  Men  snart  segne  de  om,  og 
med  Burnussen  trukken  op  om  Hovedet  og  Ansigtet  vendt 
mod  Mekka  lægge  de  sig  gudhengivne  til  deres  sidste 
Søvn,  der  ofte  først  kommer  efter  langvarige  haarde  Pinsler. 
Saaledes  døe  de  eensomt  i  Ørkenen  og  efter  faa  Dages 
Forløb  har  maaskee  Samumen  henveiret  de  sidste  Spor  af 
dem  En  saadan  Lod  venter  mange  i  Ørkenen.  Men 
hvad  befrier  da  den  øvrige  Karavane ,  som  drager  lang- 
sommere og  langsommere  afsted,  for  en  lignende  Skjæbne? 

Solen  daler  ned.  Sælsomt  glide  Karavanens  Skyg- 
ger over  det  gule  Sand;  det  er,  som  om  Døden  gav 
den  et  Følge  af  Spøgelser.  Da  udstrækker  Scheikens 
Dromedar  paa  engang  sin  Hals ;  den  snøfter  med  de  vidt- 
opspilede  Næseboer  og  udstøder  et  vrindskende  Skrig.  Fra 
den  fjerne  Kilde  indsuger  den  en  fugtig  Luftstrøm.     Den 

sleiier,  styrter  afsted  i  vild  Fart,  opbydende  sine  sidste 
Kræfter  og  uden  at  lade  sig  standse,  og  under  Jubelraab 
følger  den  hele  Karavane  den.  Alles  Øine  lyse  af  Glæde, 
en  elektrisk  Ild  gjennemzittrer  de  til  Døden  udmattede 
Lemmer.  Snart  har  man  naaet  Oasen.  En  Palme  knei- 
ser  med  sin  Krone,  ved  dens  Rod  udbreder  Tamarisken 
sine  tætte  Grene,  mellem  Græs  og  Siv  fremskyder  den 
rislende  Kilde  sin  livsforfriskende  Drik.  Den  har  frelst 
Karavanen. 

Kamelerne  have  drukket,  Driverne  raabe  deres  gjen- 
nemtrængende  Krri!  og  nu  leire  Dyrene  sig.  Forsigtigt  og 
i  samme  Tempo,  hvori  de  reise  sig  op,  lægge  de  sig  nu 
ned.  Den  bøier  først  det  ene  Forbeen  lidt,  derpaa  det 
andet,  og  falder  da  med  sin  Oppaknings  og  det  knoklede 
Legemes  hele  Vægt  ned  paa  Leddepuderne;  nu  trækker 
den  ogsaa  Bagbenene  med  de  lange  Laar  ind  mod  For- 
benene og  lader  sig  falde  ligesaa  tungt  ned  paa  dem; 
Knæleddene  presses  sammen  som  Hængsler,  og  det  hele 
Legeme  med  alt,  hvad  det  bærer,  hviler  paa  Bagkroppen, 
indtil  det  vældige  Dyr  har  indtaget  det  fuldkommen  rolige, 
for  det  eiendommelige  Leie. .  Først  naar  det  hviler  paa 
Brystet,  kan  Bagagen  tages  af  det;  de  aflæssede  Varebal- 
ler blive  liggende  paa  Jorden  ved  Siden  af  det.  Kamelen 
er  nu  fri  for  sin  Byrde,  staaer  op  og  gaaer  ud  paa 
Græsgangen.  Den  forlanger  kun  Torne  ,  dens  skarpe 
Tænder  sønderknuse  dem  let  og  gjerne,  som  om  det  var 
Græsstraa. 

Imidlertid  gaaer  Solen  ned  i  Horizonten  som  en  glø- 
dende Rubin  og  udgyder  et  Purpurskjær  over  hele  den 
rædsomt  storartede  Ørken,  forsvinder  i  næste  Øieblik  og 
alt   er  indhyllet  i  Tusmørke.     Teltene   blive  reiste.     Man 

leirer  sig,  Baal  knittre  og  holdes  vedlige  af  travle  Hænder, 
og  hvergang  nyt  Brændsel  kastes  paa  dem,  lyse  Luerne 
langt  ud  i  Nattens  Mørke.  Karavanen  leirer  sig  rundt 
omkring  i  maleriske  Grupper.  Hist  læner  en  Neger  sig 
til  Palmen,  ubevægelig  som  en  Malmstatue.  Han  tænker 
paa  sit  Hjem,  sin  Hytte  ved  Nigeren,  den  bølgende  Græs- 
mark og  de  brusende  Skove,  hvor  Jaguaren  og  Tigerkatten 
færdes.  Her  leire  de  trætte  Drivere  sig  ved  Siden  af  Ka- 
melerne ,  der  eftertænksom  stirre  med  deres  glindsende 
Øine  ind  i  ilden.  Bagved  dem  hvile  Beduinerne  ved  et 
andet  Baal;  de  lege,  gjøre  Narrestreger  eller  røge  af  lange 
Piber  og  byde  »Samtalens  Drikkeskaal  omkring«.  Foran 
hint  Telt  stimle  store  Skarer  af  Reisende  sammen;  Ara- 
bere, Tyrker,  Fezzanere,  Jøder  og  Franker  i  en  broget 
Blanding  af  Dragter  og  Vaaben.  De  lytte  til  en  Dervi- 
sches  Fortællinger  af  Tusind  og  een  Nat,  eller  til  en  Im- 
provisator, en  af  Ørkenens  Hariri,  hvis  kjække  Sange  led- 
sages af  Rababaens  snærrende  Toner,  og  de  blive  aldrig 
trætte  af  at  begeistre  Sangeren  til  nye  Sange  ved  deres 
lovprisende  Maschallaher  eller  ved  en  Regn  af  glindsende 
Dirrhemer. 

Eferhaanden  nærmer  Midnat  sig.  Maanen  kaster  et 
grøngult  eventyrligt  Lys  paa  den  hele  Scene  og  kæmper 
paa  de  hvide  Teltvægge  og  de  blanke  Damascenere  med 
Skinnet  af  de  næsten  udgaaede  midterste  Baal.  Kun  fra  de 
ydre  Baal  slaae  endnu  vældige  Luer  i  Veiret.  De  holde 
Schakalen  borte,  som  med  hæs  Gøen  sniger  sig  om  Lei- 
ren  ,  og  som  gjæstmilde  Fyrtaarn  i  Sandoceanet  vise  de 
Ørkenens  eensomme  Skib  Veien  til  Karavanseraiet.  Her 
holder  Scheiken  og  hans  Stamme  Vagt,  medens  Søvnen 
har  udbredt  sin  Fred  over  den  øvrige  Leir. 

Og  naar  nu  Stjernerne  blegne  og  Kanopus  og  Orion 
forsvinde  fra  Horizonten,  da  reiser  Karavanen  sig  med 
fornyede  Kræfter.  Den  ene  Dag  gaaer  efter  den  anden, 
Solhede  afvexler  med  Nattefrost,  indtil  endelig  Fellahernes 
grønne  Marker  vise  sig.  Omgivne  af  den  nedgaaende 
Sols  Guldglands  hæve  Pyramidernes  Masser  og  Mokkatams 
golde  Skrænter  sig  i  Veiret ;  den  majestætiske  Nil  ruller 
afsted  mellem  dem,  og  de  sarazeniske  Kalifers  gamle  Stad, 
Kahira,  »Verdens  Moder«,  udbreder  sig  der  med  sine 
utallige  Taarne  og  Kupler,  Moscheer  og  Paladser.  Kara- 
vanen har  naaet  sit  Maal.  Nilbaade  ligge  allerede  parate 
for  at  føre  dens  Skatte  til  Havet,  som  skal  bære  dem  over  til 
Europa,  til  Verdensstædernes  Bazarer,  til  Fyrsternes  Slotte, 
til  Videnskabens  Museer,  til  Industriens  Sale. 

Saaledes  er  da  Kamelen  i  en  endnu  videre  Betydning 
end  Beduinens  Ørkenens  Skib,  den  virkelige  Bærer,  ikke 
af  en  omflakkende  Hyrde  og  Røver,  men  af  Handelen  og 
hele  Folkeslags  Dannelse.  Alene  ved  den  ere  hine  hede 
Jordstrøg,  som  det  »vandløse  Ocean«  adskiller,  forbundne 
med  hinanden;  de  ere  ikke  mere  adspredte  utilgængelige 
Øer,  ikke  »de  adsplittede  Lemmer  af  samme  store  Moder«, 
men  levende  Lemmer  i  det  store  Verdensheles  Tjeneste. 
Det  hæsligste  Dyr  er  det  vigtigste;  den  fordringsløseste 
Skabning  har  den  mest  storartede  verdenshistoriske  Betyd- 
ning, den  er,  som  Karl  Ritter  saa  aandrigt  siger,  »det 
Middel,  som  fra  Verdens  Begyndelse  var  bestemt  til  at 
føre  Fastlandets  Folkeslag  sammen  til  fredehge  Foreta- 
gender og  at  bane  Veien  for  Samkvemmet  mellem  Orien- 
ten og  Ocidenten  paa  samme  Maade,  som  den  menne- 
skelige Kunst,  om  end  først  senere,  ved  Skibet  bragte 
Verdens  forskjellige  Kystlande  i  venskabelig  Berørelse  med 
hinanden«. 

Den  hidtil  givne  Skildring  passer  især  paa  Last- 
kamelen; vi  maae  nu  omtale  Løbekamelen  eller  Drome- 
daren. Hin  er  det  egentlige  Karavanedyr,  denne  er  Be- 
duinernes Dyr,  den  Løber,  som  bærer  den  røvende  Haramy 
fra  den  ene  Ende  af  Ørkenen  til  den  anden.  Ved  en  strid 
Haarbeklædning,  et  magrere  Legeme  og  en  tungere  Gang 
minder  hin  om  Arbeidsdyret ;  denne  er  mere  velnæret, 
glindsende,  slank,  har  et  frisk  næsten  stolt  Udtryk  og  for- 
holder sig  til  hin  ligesom  Ridehesten  til  Arbeidshesten, 
idet  de  høre  til  samme  Art,  men  kun  have  nydt  en  for- 
skjellig  Røgt  og  Pleie. 

Fra  sit  2det  Aar  vænnes  den  til  et  eiendommehgt 
Trav,  idet  den  ikke  som  Hesten  flytter  Benene  korsvis, 
men  begge  Benene  paa  samme  Side  paa  eengang.  Den 
udvikler  en  beundringsværdig  Udholdenhed  og  Hurtighed. 
Mehemed  Ah  tilbagelagde  engang,  for  at  komme  en  af 
Mamelukkernes  Sammensvægelser  i  Forkjøbet,  de  25  Mile 
mellem  Sues  og  Kairo  i  12  Timer  paa  sin  Dromedar,  og 
hans  Page,  der  løb  bag  efter  holdende  sig  i  dens  Hale, 
naaede  paa  samme  Tid  til  Kairo.  Og  dog  er  der  Exempler 
paa  endnu  større  Hurtighed.  I  Begyndelsen  af  den  sidste 
tyrkisk  -  ægyptiske  Krig  blev  en  Kureer  sendt  fra  Akra 
til  Kairo.  Han  havde  Ordre  til  under  Straf  af  at  miste 
sit  Hoved  at  tilbagelægge  denne  95  Mile  lange  Strækning 
i  3  Dage ,  og  efter  2^  Dags  Forløb  afleverede  han  alle- 
rede sine  Depescher.  Diodor  omtaler  mediske  Dromeda- 
rer, som  tilbagelagde  1500  Stadier  o:  omtrent  37 Mile  paa 
een  Dag,  og  det  samme  fortæller  Strabo.  Det  mægtige 
Dyr,  som  med  lange  Skridt  fra  en  lang  Afstand  pludseligt 
er  paa  Siden  af  os,  har  noget  storartet  og  fabelagtigt  ved 
sig.    Næppe  har  den  forbiridende  Rakeb  (Hadschinrytteren) 

tilraabt  den  Reisende  sit  Salem  Aleik,  førend  han  uden  at 
faae  sin  fromme  Hilsen  besvaret  er  ude  af  Syne,  thi  Dro- 
medaren flyver  afsted  som  en  Piil.  Derhos  ere  dens  Skridt 
lettere  og  skee  i  en  jevnt  vuggende  Takt.  Araberen  siger 
om  den  travende  Kameel  fra  Oman:  »Dens  Ryg  er  saa 
blød,  at  man  kunde  drikke  en  Kop  Kaffe,  medens  man 
rider  paa  den«.  Den  uvante  Europæer  mærker  rigtignok 
ikke  noget  dertil.  Vanskeligt  og  altid  med  Fare  for  at 
falde  ned  bestiger  han  Dyret,  han  jamrer  sig  over  de 
haarde  rystende  Stød,  og  tager  sig  omtrent  ud  som  en 
Vareballe,  der  kastes  frem  og  tilbage.  Hvor  smukt  rider 
derimod  ikke  Araberen!  Man  seer  strax  Ørkenens  Fyrste. 
Siddende  syv  til  otte  Fod  over  Jorden,  med  fornem  Skjø- 
desløshed  lænet  tilbage  mod  den  paa  Pukkelen  siddende 
Saddelstol,  og  med  den  venstre  Fod  støttet  mod  Dyrets 
Hals,  seer  han  med  stolt  bydende  Blik  rundt  om  sig. 
Haanden  holder  han  paa  Sablen,  den  røde  Turban  omgiver 
det  alvorlige  Ansigt  som  med  et  Flammeskin,  »glind- 
sende  af  Dyd«  hænger  det  lange  Skjæg  ned  paa  Brystet; 
det  er,  som  foer  en  Aandernes  Konge  forbi,  saa  prægtigt 
og  stolt  er  det  hele  Syn! 

Men  hvis  Arm  kunde  ogsaa  naae  ham?  Ingen  Erobrer 
drager  gjennem  Ørkenens  Port  for  at  kue  ham,  ingen  Hest 
kan  indhente  ham,  hurtigt  som  Skyen  for  Vinden  flyver  han 
afsted.  Da  Muley  Abderhaman  forbandet  og  forfulgt  flyg- 
tede fra  sit  Rige,  søgte  han  ud  i  Ørkenen;  han  havde 
kun  to  Dromedarer,  den  ene  var  belæsset  med  hans  frelste 
Eiendom,  Guldstøvet,  den  anden  stod  altid  parat  til  Flugt; 
og  saaledes  undslap  han  sine  Fjender.  Ligeledes  blev 
Darius  Hystaspis  engang  i  det  skytiske  Felttog  frelst  ved 
en  Dromedar;  af  Taknemmelighed  oprettede  han   et  Asyl 

for  den,  Gaiigamela,  »Kamelens  Hiius«,  kaldet,  for  at  be- 
vare Erindringen  om  den  til  fjerne  Tider. 

Dromedaren  udholder  Sult  og  Tørst  ligesaagodt,  ja 
endog  bedre  end  Lastkamelen.  Som  denne  har  den  i 
Maven  sin  Vandkilde,  og  kan  den  ei  længere  finde  de 
tarvelige  Torne  til  Foder,  da  udgjør,  som  det  arabiske 
Ordsprog  saa  træffende  siger,  »dens  Pukkel  Foderet«. 
Den  udsuger  gradeviis  dens  Fedt,  og  erstatter  det  senere, 
om  end  langsomt,  naar  den  atter  kommer  i  Ro. 

Vore  Hyrder  rose  sig  af,  at  de  kjende  ethvert  Dyr  i 
deres  Flokke;  men  Kameelhyrden  er  langt  mere  fortrolig 
med  sine.  Drager  han  afsted  paa  en  eller  anden  Tour, 
beder  han  for  dem,  og  naar  han  kommer  hjem,  lyde  Sange 
til  de  hurtige  Løberes  Ære.  Blandt  hundrede  Kameelspor 
kjender  Beduinen  sin  Kameels,  paa  de  flade  eller  dybe 
Indtryk  seer  han,  om  den  gik  let  eller  tungt.  Er  han 
faret  vild,  lader  han  trøstig  Kamelen  vende,  thi  den  fin- 
der Vei  selv  i  det  værste  Vildnis.  Om  Dagen  hviler  og 
gaaer  han  i  dens  Skygge,  om  Natten  varmer  den  ham,  og 
dens  lydhøre  Øre  vaager  for  ham.  Den  lædsker  ham  med 
sin  Mælk,  klæder  ham  med  sin  Uld,  føder  ham  med  sit 
Kjød,  naar  den  bliver  ubrugbar  efter  30  til  50  Aars  tro 
Tjeneste ;  selv  det  ringeste  af  den  er  Beduinen  til  Nytte.  Har 
Beduinen  en  Kameel,  har  han  alt,  den  giver  ham  mere 
end  Hesten,  Oxen  ogFaaret  tilsammen,  han  behøver  intet 
andet.  Med  Foragt  vilde  han  vende  den  Ryggen,  der  bød 
ham  alle  de  i  hans  Eventyr  omtalte  Rigdomme  og  opfor- 
drede ham  til  at  forlade  det  bevægelige  Telt  i  Ørkenen 
og  opslaae  sig  en  fast  Bopæl  ved  Nilens  Bredder  under 
Palmerne.  Sømanden  sværmer  for  Bølgernes  Brusen  og 
Stormens  Brølen,  Alpejægeren  for  Lavinernes  Torden  og 
Gletschernes  Is,  Beduinen  for  den  frie  uendehge  Ørken. 

At  gjennenipløie  den  paa  sin  Kameels  Ryg,  at  hvile  ved 
Oasens  Kilde  og  der  stille  sin  Tørst  i  lange  Drag ,  tykkes 
ham  en  større  Herlighed  end  at  boe  inden  snevre  Grænd- 
ser  og  svælge  i  Overdaadighed. 

Europæeren  har  ondt  ved  at  tænke  sig  en  saadan 
Levemaade.  Han  maa  see  og  høre  Ørkenens  Sønner 
for  at  faae  et  Billede  af  denne  uindskrænkede  Uafhæn- 
gighed, af  denne  stolte  skjønt  raa  Simpelhed,  af  dette 
dristige,  eventyrlige  Røver-  og  Hyrdeliv.  Derfor  ville  vi 
her  til  Slutning  anføre  et  Exempel  paa  en  slig  vild  Be- 
geistring  hos  Beduinen  efter  en  af  Shanfarat  den  Tyk- 
læbedes  Sange;  han  var  Sanger  i  Stammen  Azd. 

Han  var  Mohameds  Samtidige,  hurtig  til  at  løbe  som 
en  Hest,  »en  Blodets  og  Byttets  Mand,  halv  Ulv,  halv  Hy- 
æne«, som  han  selv  kaldte  sig.  Han  havde  svoret,  at 
dræbe  100  Mand  af  Stammen  Benu  Salama.  Saasnart  han 
saae  en  af  denne  Stamme,  greb  han  sin  Bue  og  skjød  ham 
gjennem  Øjet  og  Hjernen.  Han  havde  dræbt  99  og  und- 
gaaet  alle  Efterstræbelser,  men  da  blev  han  en  Nat  ved  en 
Brønd  nedhuggen  af  Asir,  den  hurtigste  af  de  hurtige. 
Da  senere  en  Benu  Salama  gik  forbi  Kilden  traadte  han 
paa  sin  Dødsfjendes  Hjerneskal  og  saarede  sin  Fod,  saa 
at  han  døede  deraf.  Saaledes,  fortæller  Legenden,  havde 
Shanfara  endnu,  efter  Døden  dræbt  den  hundrede  Fjende 
og  holdt  sin  Ed.  —  I  sit  Digt  yttrer  han  saaledes: 

Min  Moders  Børn,  sadler  Eders  Dyr;  jeg  søger  an- 
dre Ledsagere  end  Eder. 

Alt  er  beredt.  Stjernen  blinker.  Kamelerne  ere  sad- 
lede, de  staae  færdige  til  Opbrud,  hvorhen  det  end  skal 
gaae,  allerede  ligge  Sadlerne  paa  Ryggen. 

Jeg  søger  et  Asyl  i  det  Fjerne,  hvor  der  ingen  For- 
følgelse   hersker;   jeg  kjender  det    ensomme   Sted,    hvor 

Enhver  kan  skjule  sig  for  sine  Medmenneskers  Had.    Did- 
hen!    Didhen! 

Der  finder  jeg  allerede  andre  Kammerater  til  Erstat- 
ning: den  haardhjertede  Ulv,  den  glatte  Leopard,  den  tyk- 
mankede  Hyæne.  •■ 

Synderen  forfølges  ikke  der  for  sin  Synds  Skyld;  de 
sætte  sig  mod  Forurettelse,  ingen  er  feig  og  viger;  — 
men  er  jeg  er  modigere  end  dem  alle. 

Jeg  føler  mig  forladt  af  hine  Mennesker,  som  man 
ikke  kan  betvinge  ved  Velgjerninger,  hvis  Nærhed  ei  vol- 
der nogen  Glæde. 

Jeg  mærker  ikke  deres  Fraværelse,  naar  jeg  kun  har 
tre  Ting:  Mit  uforsagte  Mod!  Mit  funklende  Sværd!  Min 
lange,  mægtigt  hvinende  Bue! 

Naar  den  udsender  sin  Piil,  da  zittrer  den  skjønne 
Streng,  hvormed  den  nu  hænger  fast  paa  Koggeret;  Pilene 
i  Koggeret  rasle  da  som  Moderens  Klagetoner,  naar  de 
berøve  hende  hendes  Barn. 

Tørst  kan  jeg  udholde;  Qvinder  kan  jeg  forsage;  jeg 
forskrækkes  ei  ved  den  opflyvende  Fuglesværm;  jeg  ræd- 
des ei,  naar  Strudsen  viser  sig. 

Jeg  er  aldrig  ubevæbnet,  min  Sjæl  aldrig  modløs. 

Naar  min  Fod  betræder  Ørkenens  Stene,  maae  de  ud- 
spye  Gnister  og  springe  i  Stykker. 

Jeg  beseirer  Hungeren  ved  tomme  Trøstegrunde,  ind- 
til den  bliver  til  intet. 

Jeg  nedsluger  Jordens  tørre  Støv  uden  Væde  og  bry- 
der mig  ei  om  Redningsmanden,  der  giver  mig  at  drikke, 
men  berøver  mig  min  Frihed. 

Jeg  taaler  alt ,  kun  ikke  Vanære. 

Som  en  hungrig  Ulv  drager  jeg  i  Morgendæmringen 
fra  den  ene  Ørken  til  den  anden. 

21 

Den  glubske  Hunger  gjemmer  jeg  i  mine  Indvolde, 
ligesom  Haanden  kan  omfatte  hundrede  Traade. 

Jorden  er  min  Seng,  jeg  ligger  udstrakt  paa Ryggen, 
hvor  knoklede  Hvirvler  træde  frem,  med  Hovedet  hvilende 
paa  den   senede  Arm. 

Jeg  er  en  Søn  af  Taalmodigheden  —  og  det  samme 
er  min  Ledsager  —  Kamelen. 


Om  Befragtningen  hos  Blomsterplanterne. 

Ved  P.  Heiberg,   stud.  mag. 


l\laar  man  tager  en  Blomst  af  den  i  vore  Haver  hyppigt 
forekommende  krandsbladede  Lilie  (Lilium  Martagon  L.)  og 
undersøger  de  enkelte  Dele,  hvoraf  den  bestaaer,  vil  man 
see,  at  der  yderst  findes  en  Kreds  af  sex  kjødfarvede 
Blade,  der  sidde  befæstede  paa  den  øverste,  noget  for- 
tykkede Deel  af  Blomsterstilken ;  denne  Kreds  kaldes  Blom- 
sterdækket; Spidsen  af  Blomsterstilken  kaldes  Frugt- 
bunden. Aftager  man  forsigtigt  Blomsterdækket,  viser 
sig  en  indre  Kreds  af  sex  smalle,  stilkformige  Legemer,  der 
hver  i  Spidsen  bære  et  aflangt,  rundt  Legeme;  hine  kal- 
des Støvtraadene,  disse  Støvknappene,  og  en Støvtraad 
med  tilhørende  Støvknap  benævnes  en  Støvdrager.  Ved 
at  aabne  en  Støvknap  med  en  Naal,  vil  man  finde,  at  den 
er  opfyldt  med  en  stor  Mængde  fiint,  guult  Støv.  Midt 
i  denne  Kreds  er  der  endelig  stillet  et  tykkere,  støttefor- 
migt  Legeme,  Støvveien,  paa  hvilket  man  adskiller  tre 
Dele :  Øverst  en  vorteformig,  trekantet  Udvidelse,  som  kal- 
des Arret;  det  er  besat  med  fine  Haar  og  klæbrigt  at 
føle  paa.  Det  bæres  af  en  smallere ,  stilkformig  Deel, 
Griflen,  og  denne  atter  af  en  tykkere  Deel,  Frugtknu- 

den.  Naar  man  gjennemskjærer  denne  paalangs,  viser 
det  sig,  at  den  indvendig  er  huul  og  opfyldt  med  flere 
Rækker  af  smaa,  runde,  grønlige  Legemer;  det  er  de  saa- 
kaldte  Æg,  der  sidde  fasthæftede  til  en  midtstillet,  støtte- 
formig  Deel,  Æggestolen.  Et  Tversnit  viser,  at  der  er 
sex  saadanne  Stabler  af  Æg. 

Forfølger  man  nu  Udviklingen  af  en  saadan  Blomst 
fra  dens  Aabning  og  iagttager,  hvilke  Forandringer  og  Om- 
dannelser der  foregaae  med  dens  forskjellige  Dele,  vil 
man  see  følgende  forhold:  Kort  efter  at  Blomsterdækket 
har  aabnet  sig  og  ladet  Støvdragerne  og  Støvveien  træde 
frit  frem,  vil  ligeledes  hver  Støvknap  aabne  sig,  idet  den 
brister  paalangs,  og  derved  vil  altsaa  det  fine  Støv,  som 
indeholdes  deri,  træde  ud;  da  det  nu  ikke  længere  holdes 
tilbage  af  nogen  Hindring,  falder  det  nedefter,  og  da  Arret 
hænger  lavere  end  Støvknappen  og,  som  vi  ovenfor  saae, 
var  forsynet  med  en  klæbrig  Vædske,  vil  Støvet  her  blive 
hængende  fast.  Naar  dette  er  skeet,  varer  det  ikke  længe, 
før  Blomsterdækket  og  Støvdragerne  visne  hen  og  falde 
af,  hvad  man  i  daglig  Tale  kalder,  at  Blomsten  har  af- 
blomstret; ligeledes  begynder  Arret  og  Griflen  at  tørres 
og  skrumpe  ind,  og  Frugtknuden  er  saaledes  den  eneste 
Deel,  som  vedbliver  at  være  grøn  og  frisk;  snart  kan 
man  bemærke  en  kjendelig  Forøgelse  i  dens  Omfang:  den 
begynder  at  voxe  og  vil  blive  ved  dermed,  indtil  den  har 
opnaaet  næsten  samme  Længde,  som  den  hele  Støvvei  op- 
rindelig havde,  og  en  tilsvarende  Tykkelse;  først  henpaa 
Efteraaret  hører  Væxten  op.  Frugtknuden  begynder  at  blive 
tør  og  vil  til  Slutningen  spalte  sig  paa  tre  Steder  ovenfra 
nedad,  hvorved  det  viser  sig,  at  den  indvendig  bestaaer 
af  trey  ved  Skillevægge  sondrede  Rum,  og  at  der  i  hver 
af  disse  findes  to  Stabler  af  brede  og  flade  Legemer.    Den 


325 

saaledes  udviklede  Frugtknude   kaldes  nu  Frugt,   og  de 
den  indesluttede  Smaalegemer  ere  Frøene ;  disse  falde  ved 
Frugtens  Aabning  til  Jorden ,  hvor  de  ligge  Vinteren  over, 
og  først  det  følgende  Foraar  ved  den  fælles  Indvirkning 
af  Luft,  Vand  og  Varme  opvoxe  de  til  nye  Planter. 

Af  det,  der  saaledes  foregaaer  under  og  efter  Blom- 
stringen, er  det  klart,  at  Blomstens  Betydning  for  Planten 
bestaaer  deri,  at  den  i  sig  uddanner  og  opelsker  Anlæget 
til  nye  Planteindivider  og  saaledes  sørger  for  Artens  Ved- 
ligeholdelse;  men  det  fremgaaer  tillige,  at  ikke  alle  Dele 
af  Blomsten  i  lige  Grad  bidrage  til  at  fremme  dette  Øie- 
med,  og  navnlig  at  Blomsterdækket,  den  meest  iøinefal- 
dende  Deel,  det  som  man  sædvanlig  kun  forstaaer  ved 
Blomsten,  kun  spiller  den  underordnede  Rolle,  at  omgive 
og  beskytte  de  indre,  væsentlige  Dele;  det  kan  derfor 
ikke  undre  os,  at  det  mangler  hos  mange  Planter,  f.  Ex. 
hos  Piletræerne,  og  at  disse  dog  alligevel  frembringe  Frugt 
og  Frø.  Hvad  derimod  Støvdragere  og  Støvvei  angaaer, 
da  er  det  for  det  Første  indlysende,  at  af  den  Sidste 
maa  idetmindste  Æggene,  eller  det,  som  senere  udvikler 
sig  til  Frø,  være  en  nødvendig  Deel  af  Blomsten;  thi 
dennes  Bestemmelse  er  jo,  at  sørge  for  nye  Planteindividers 
Frembringelse;  hvorvidt  de  øvrige  Dele,  Frugtknude,  Grif- 
fel og  Ar,  ere  væsentlige  Betingelser  til  dette  Øiemeds 
Opnaaelse,  kan  man  slutte  sig  til,  ved  at  see  hen  til  For- 
holdet hos  andre  Planters  Blomster.  Og  her  træffe  vi  da, 
f.  Ex.  hos  Aakanden  en  Støvvei,  hvor  Griflen  er  forsvun- 
den og  Arret  altsaa  sidder  umiddelbart  paa  Frugtknuden, 
ja  hos  Naaletræerne  ogCycadeerne  ere  endogsaa  disse  Dele 
borte,  og  Æggene  sidde  nøgne,  blot  befæstede  til  nogle 
Skjæl,  hvorfor  ogsaa  disse  to  Plantefamilier  have  faaet 
Navn  af  de  Nøgenfrøede.    Det  er  altsaa  aabenbart,  at  hver- 

kea  Frugtknude,  Griffel  eller  Ar  ere  absolut  nødvendige  til  at 
udvikle  Æggene  til  Frø,  men  at  de  kun  tjene  til  at  be- 
skytte dem  i  deres  spæde  Tilstand  hos  de  Planter,  hvor 
saadant  maatte  være  nødvendigt.  Anderledes  forholder  det 
sig  med  Støvdragerne;  hvor  forskjellige  disse  end  kunne 
være  i  Henseende  til  deres  Form,  Størrelse  og  Stilling, 
saa  gjenfmde  vi  dog  hos  alle  høiere  Planter  væsentlig  det 
Samme  som  hos  Lilien:  een  eller  flere  Støvknappe,  der, 
naar  Blomsten  er  udsprungen,  aabner  sig  og  udsender  sit 
Indhold,  en  Mængde  fine  Støvkorn ;  det  ligger  derfor  tem- 
melig nær  at  antage,  at  Støvdragerne  i  en  eller  anden 
Henseende  maa  have  Noget  at  gjøre  med  Uddannelsen  af 
Frøene,  da  det,  hvis  de  vare  unødvendige  Dele,  ikke  vilde 
være  rimeligt,  at  de  skulde  gjenfindes  uden  Undtagelse 
hos  alle  Blomster;  men  nærmere  at  bestemme,  hvilken 
Rolle  de  have  ved  Æggenes  Udvikling  til  Frø,  er  natur- 
ligviis  ikke  muligt  ved  en  saadan  overfladisk  Betragtning, 
som  den  her  anstillede.  Men  ogsaa  for  den  grundige 
videnskabelige  Undersøgelse  har  det  viist  sig,  at  det  ikke 
var  nogen  let  Sag,  at  komme  til  Klarhed  i  dette  Spørgs- 
maal;  ikke  just  paa  Grund  af  de  paagjældende  Deles  ringe 
Størrelse,  saa  at  de  unddrage  sig  det  blotte  Qie  og  nøde 
lattageren  til  bestandig  at  bruge  Mikroskop,  —  thi  disse 
Vanskeligheder  ere  fælles  for  en  Mængde  andre  Under- 
søgelser — ;  men  der  stille  sig  her  saamange  særegne 
Hindringer  iveien  for  den  rette  Opfattelse  af  Forholdet, 
der  findes  Saameget,  som  bringer  Forskeren  paa  Vildspor 
og  foranlediger  ham  til  urigtige  Slutninger,  at  Videnskaben 
først  i  de  allerseneste  Aar  har  vundet  et  sikkert  Udbytte 
i  denne  Retning  og  har  kunnet  opstille  den,  rigtignok 
tidligere  udtalte,  men  ikke  beviste,  Sætning,  at  Støvdra- 
gerne med  Støvet  ere  Hannerne,   Støvveien  med 

Æggene  derimod  Hunnerne  i  Planteriget,  og  at 
der  her  foregaaer  en  Befrugtning,  som  fuldkom- 
ment kan  parallelise^res  med  den  i  Dyreriget 
stedfindende. 

Vi  ville  nu  søge  i  det  Følgende  at  fremstille  de  nær- 
mere Forbold  ved  denne  Befrugtning,  hvor  det  da  navnlig 
er  Støvets  senere  Skjæbne,  efterat  det  er  kommen  i  Berø- 
ring med  Arret,  og  Æggets  Udvikling  til  Frø,  som  bliver  at 
betragte.  Men  det  turde  maaskee  ikke  være  uden  Interesse, 
først  at  see,  hvorledes  hele  denne  Lære  om  en  Kjønsmod- 
sætning  hos  Planterne  har  udviklet  sig  fra  de  ældste  Tider 
af,  og  hvorledes  Sagen  har  stillet  sig  i  Videnskabens 
forskjellige  Perioder. 

Botanikens  Historie  fører  os  i  sin  Begyndelse  tilbage 
til  den  græske  Oldtid;  de  gamle  græske  Philosopher,  der 
efter  som  Forholdene  vare  paa  hiin  Tid,  samtidigt  dyrkede 
de  meest  forskjellige  Videnskaber,  dem  de  sammenfattede 
under  Kategorien  Philosophi,  og  hvem  mange  af  disse 
Videnskaber  skylde  saa  Meget,  har  Botaniken  ogsaa  at  lakke 
for  sin  første  videnskabelige  Form,  og  navnlig  maa  man 
da  nævne  Aristoteles  som  den,  der  først  samlede  de  der- 
hen hørende  Enkeltheder  og  Iagttagelser  og  søgte  at  bear- 
beide  dem  til  et  videnskabeligt  Hele.  Skjøndt  hans  egent- 
hge  Hovedværk  over  Planterne  i  Tidens  Løb  er  gaaet  tabt, 
have  vi  dog  i  hans  øvrige  naturhistoriske  og  philosophiske 
Skrifter  mange  leilighedsviis  forekommende  botaniske  Be- 
mærkninger, hvoraf  man  kan  slutte  sig  til  Hovedtrækkene 
i  hans  Lære.  Da  Aristoteles  hovedsagelig  var  Phiiosoph 
og  ikke  Botaniker  i  Nutidens  Betydning,  er  det  naturligt, 
at  han  betragtede  Planterne  fra  et  mere  almindeligt  Stand- 
punkt uden  at  indlade  sig  paa  Enkeltheder,  og  søger  at 
udlede  almindelige  Resultater  for  sin  Verdensbetragtning. 

Især  drøfter  han  det  Spørgsmaal,  hvorvidt  Planterne  kunne 
siges  at  have  en  Sjæl  og  et  Liv  i  samme  Betydning  som 
Dyrene,  og  da  han  maa  benægte  dette,  viser  han,  hvori 
da  Forskj ellen  maa  sættes.  Ved  saaledes  at  parallelisere 
Planter  og  Dyr,  kommer  han  til  at  tale  om  Kjønsforhol- 
det;  Hovedtrækkene  i  hans  Anskuelser  herom  ere  i  Kort- 
hed følgende:  »Alle  levende  Væsener,  baade  Dyr  og  Plan- 
ter, have  et  mandligt  og  et  kvindeligt  Princip,  hvis  Forening 
er  en  nødvendig  Betingelse  for  al  Avling.  Det  kvinde- 
lige Princip  frembringer  Fostrets  Stof,  det  mandlige  dets 
Form  og  Skikkelse.  Det  første  er  Betingelsen  for  Gene- 
rationen, fra  det  sidste  udgaaer  Livets  første  Bevægelse 
og  Virksomhed.  Heraf  er  det  klart,  at  intet  af  dem  for 
sig  kan  avle,  men  kun  begge  i  Forening.  Men  hos  de  fleste 
Dyr  ere  disse  Principer  adskilte,  saa  at  det  ene  Individ 
er  mandligt,  det  andet  kvindeligt,  skjøndt  begge  tilsam- 
men kun  udjøre  een  Art;  Generationen  hos  disse  er  en 
aktiv  Handling,  medens  det  hos  Planterne  er  en  passiv, 
og  just  derfor  maa  Kjønnene  hos  disse  sidste  være  for- 
enede paa  eet  Sted;  Planterne  kunne  derfor  vel  siges  at 
avle  og  fødes,  men  ikke  at  parres.  Skjøndt  det  nu  i  det 
Hele  taget  er  en  Lov  i  Dyreriget,  at  Kjønnene  skulle  være 
adskilte,  findes  der  dog  nogle  Dyr,  hos  hvem  de  ere  for- 
enede, nemlig  saadanne,  der  ligesom  Planter  ere  fastvoxede 
og  mangle  vilkaarlig  Bevægelse,  f.  Ex.  Skaldyrene.  Et 
modsat  Forhold  finder  Sted  hos  endeel  Træer,  som  have 
bestemt  adskilte,  deels  frugtbærende,  deels  ufrugtbare  In- 
divider; disse  sidste,  som  svare  til  de  mandlige  Dyr, 
bidrage  væsentlig  til  Frugtdannelsen.  Et  saadant  Forhold 
finder  Sted  hos  Ficus  (den  dyrkede  Figen),  der  er  det 
frugtbærende  Kjøn  eller  Huntræet  til  Caprificus  (den  vilde 
Figen),    som  kun   er  det  ufrugtbare  Kjøn   eller  Hantræet; 

men  tilsammen  udgjere  de  kun  een  Art,  hos  hvilke  Natu- 
ren har  forordnet,  at  Befrugtningen  skulde  skee  ved  Hjælp 
af  et  Insekt!« 

For  at  forstaae,  hvad  Aristoteles  her  sigter  til,  vil  det 
være  nødvendigt,  at  gjøre  nogle  Bemærkninger  om  Ugen- 
træet  (Ficus  Carica  L.).  Det  har  nemlig  fælles  med  en- 
deel andre  Planter  det  særegne  Forhold,  at  Støvdragere 
og  Støvvei  ikke  ere  samlede  i  een  Blomst,  men  nogle 
Blomster  (Støvblomster)  bære  blot  Støvdragere,  foruden 
Blomsterdækket,  andre  blot  Støvveie  (Frugtblomster). 
1  Modsætning  til  de  fleste  Planters  Blomster,  der  som 
Liliens  ere  tvekjønnede,  kalder  man  disse  Blomster 
eenkjønnede,  og  Planter  med  eenkjønnede  Blomster 
kunne  enten  være  eenbo  o:  at  samme  Individ  bærer 
baade  Støvblomster  og  Frugtblomster,  eller  tvebo,  naar 
de  to  Slags  Blomster  ere  adskilte  paa  forskjellige  Individer. 
Det,  man  i  daglig  Tale  hos  Figenen  kalder  Frugt,  er  det 
i  Virkeligheden  ikke,  hvorom  man  let  kan  overbevise 
sig  ved  at  gjennemskjære  den  før  Modningen;  man  vil 
da  see,  at  det  kun  er  en  kjødfuld  fortykket  Stængeideel, 
der  indvendig  er  huul  og  her  bærer  en  Mængde  smaa, 
hvidUge  Blomster,  og  ved  at  betragte  disse  nærmere,  vil 
det  vise  sig,  at  nogle  af  dem  kun  indeholde  Støvdragere, 
andre  kun  Støvvei.  Dette  gjælder  imidlertid  kun  om 
den  vilde  Figen,  hvor  Støvblomsterne  indtage  den  øverste 
Deel,  Frugtblomsterne  den  nederste  Deel  af  Blomsterstan- 
den; her  er  der  altsaa  ikke  nogen  særegen  Vanskelighed 
for,  at  Støvet  kan  falde  paa  Arrene.  Den  dyrkede  Figen 
derimod  mangler  ganske  Støvblomster,  hvoraf  følger, 
at  den  ikke  ved  sig  selv  kan  udvikle  fuldstændig  Frugt 
med  Frø,  men  Frugterne  falde  af  før  Modenheden.  For 
at  forhindre   dette,   foretage  Landmændene,  der  give   sig 

af  med  Figenavlen,  den  Operation,  som  kaldes  »Caprifi- 
cation«,  og  som  bestaaer  deri,  at  de  paa  Blomstrings- 
tiden afskjære  den  vilde  Figens  Blomtserstande  og  ophænge 
dem  paa  den  dyrkede  Figen,  for  derved  at  bringe  Støvet 
fra  disse  første  over  til  de  sidste.  Denne  Proces  begun- 
stiges særdeles  ved  et  Insekt,  en  Art  Galhvespe  (Cynips 
Psenes  L.),  der  som  Larve  lever  i  den  vilde  Figens  Blom- 
sterstand; naar  den  har  udviklet  sig  til  et  fuldkomment 
Insekt,  hvilket  skeer  paa  Figenens  Blomstringstid,  borer 
den  sig  ud  og  medfører  da  let  en  Deel  af  det  fine  Blom- 
sterstøv, der  bliver  hængende  ved  dens  Vinger  og  Been; 
naar  den  da  borer  sig  ind  i  den  dyrkede  Figens  Blomster- 
stand, for  der  at  aflægge  sine  Æg,  blive  dennes  Blomster 
befrugtede  af  det  vedhængende  Støv. 

Skjøndt  Aristoteles  vel  omtaler  dette  Forhold  og  be- 
dømmer det  temmelig  rigtigt  i  sin  Heelhed,  fremgaaer 
det  dog  af  hans  Ord,  at  han  slet  ikke  har  kjendt  noget 
nærmere  til  Befrugtningens  egentlige  Væsen,  saalidt  som 
til  de  Dele,  Kjønsorganerne,  hvorpaa  det  her  kommer  an. 
At  dette  er  Tilfældet,  sees  endnu  bedre  hos  hans  berømte 
Discipel  Theophrastus  fra  Eresus,  der  døde  285  f.  Chr., 
og  som  har  efterladt  os  to  større  Værker  over  Planterne. 
Han  udbreder  sig  meget  over  Planternes  Kjøn,  og  siger 
saaledes,  at  der  hos  Palmerne  findes  baade  mandlige  og 
kvindelige  Individer,  hvoraf  de  sidste  bære  Frugt,  de  første 
ikke,  og  navnlig  giver  han  en  Beretning  om  kunstig  Be- 
frugtning hos  Daddelpalmen,  der  kunde  lede  til  den  An- 
tagelse, at  hans  Kjendskab  til  Kjønsforholdet  hos  denne 
Plante  var  temmelig  dybtgaaende.  Daddelpalmen  bærer 
nemlig,  som  de  andre  Palmer,  en  stor  Mængde  smaa 
Blomster,  der  ere  samlede  til  en  fælles  Blomsterstand 
(Kolbe),  men  den  adskiller  sig  fra  de   øvrige  ved  at  være 

tvebo,  saa  at  altsaa  et  Individ  bærer  lutter  Støvblomster,  et 
andet  lutter  Frugtblomster.  Theophrast  fortæller  nu,  atLand- 
mændene  afskare  Kolberne  af  Hantræet  og  ophængte  dem 
paa  Huntræet  ovenover  dettes  Blomster,  hvorved  de  bevir- 
kede, at  dette  sikkrere  bar  Frugter.  Men  strax  efter 
siger  han  saa,  at  ved  alle  Træer  kan  man  skjelne  mellem 
frugtbare  og  ufrugtbare  Individer,  og  blandt  de  første 
atter  mandlige  og  kvindelige;  begge  disse  sidste  omtaler 
han  da  som  belæssede  med  Frugter,  saa  at  det  tydeligt 
fremgaaer,  at  hans  Theori  ikke  i  nogen  Henseende  kan 
stemme  overeens  med  Nutidens. 

Skjøndt  vi  nu  vel  maa  indrømme,  at  hverken  Aristo- 
teles eller  Theophrast  vare  Naturforskere  i  egentlig  Betyd- 
ning, og  at  de  ikke  have  gavnet  Videnskaben  paa  nogen 
direkte  Maade,  ved  Undersøgelser  eller  Experimenter,  der 
kunde  lede  til  Resultater  af  blivende  Værd,  saa  have  de 
dog  ved  deres  Skrifter  lagt  en  Grundvold  til  en  mere 
videnskabeUg  Betragtning  af  Naturen  og  navnlig,  hvad  der 
har  Interesse  for  os  her,  vakt  en,  om  end  uklar,  Forestil- 
ling om  en  Kjønsmodsætning  i  Planteriget,  der  under  gun- 
stige Omstændigheder  kunde  have  udviklet  sig  til  en 
grundigere  Erkjendelse.  Men  de  ulykkelige  politiske  For- 
hold, hvori  Grækenland  i  den  følgende  Periode  var  ind- 
viklet, hindrede  ethvert  Fremskridt  paa  den  begyndte  Bane, 
ligesom  enhver  Videnskabelighed,  og  vi  træffe  derfor  i 
den  paafølgende  Tid  saagodtsom  intet  Spor  til  en  fortsat 
Bestræbelse  i  denne  Retning.  Ikke  heller  hos  Romerne, 
hvor  dog  Kunster  og  Videnskaber  blomstrede  i  saa  høi  Grad 
i  Keiserliden,  gjorde  Studiet  af  Naturen  noget  væsentligt 
Fremskridt.  Den  berømte  romerske  Naturforsker  PI  in iu  s, 
der  levede  paa  Christi  Tid,  og  som  har  efterladt  os  et 
meget  betydeligt  naturhistorisk  Værk,  var  saa  langt  fra  at 

være  paa  den  rette  Vei  til  en  videnskabelig  Naturforskning, 
at  han  endog,  efter  hvad  han  selv  har  udtalt,  ansaae  en 
Spadseretour  ude  i  Naturen  for  at  betragte  Planter  og  Dyr 
for  en  af  de  unyttigste  Maader  at  tilbringe  sin  Tid  paa. 
Hele  sin  Lærdom  har  han  af  Bøger  og  af  Andres  Beret- 
ninger, og  hans  Naturhistorie  er  derfor  en  Samling  af 
usammenhængende,  hinanden  ofte  modstridende  Fortællin- 
ger om  de  mere  bekjendte  og  iøinefaldende  Naturgjen- 
stande,  navnlig  forsaavidt  de  have  praktisk,  medicinsk 
eller  teknisk  Anvendelse. 

Endnu  ringere  Fremskridt  gjorde  Videnskaben  i  hele 
den  paafølgende  lange  Periode,  som  man  med  god  Grund 
har  kaldet  den  barbariske  Tidsalder.  Botaniken  blev  her 
kun  dyrket  som  et  Bifag  af  Læger  og  Apothekere,  der  kun 
havde  Interesse  af  at  kjende  de  vigtigere  Lægeplanter  og 
det  som  oftest  kummerligt  nok;  Kjendskaben  til  dem  be- 
roede oftest  kun  paa  en  Tradition  fra  den  ene  Slægt  til 
den  anden,  og  denne  Viden  blev  naturligviis  snart  aldeles 
forkvaklet,  da  den  ikke  var  Gjenstand  for  nogen  Kritik 
eller  fornyet  Undersøgelse;  en  videnskabelig  Opfattelse  af 
Naturgjenstande  var  der  slet  ikke  Tale  om.  Saaledes  stode 
Sagerne  til  det  trettende  og  fjortende  Aarhundrede,  da 
der  ved  Korstogene  blev  bragt  nyt  Liv  og  Røre  ind  i  alle 
Kunster  og  Videnskaber;  efter  den  Tid  kan  man  ogsaa  i 
Botaniken  spore  en  fornyet  Virksomhed  i  Retning  af  det 
Videnskabelige,  der  navnlig  blev  bevirket  ved  det  ved 
Sammenkomst  med  Araberne  paany  opvaagnende  Studium 
af  Aristoteles's  og  Theophrasts  Skrifter,  som  i  saa  lang 
Tid  havde  ligget  hen  ukjendte  og  forglemte.  Imidlertid 
ere  dog  de  botaniske  Skrifter  som  fremkom  paa  hiin  Tid, 
endnu  væsentlig  baserede  paa  hine  græske  Philosophers 
Anskuelser,  navnlig  i  Alt,  hvad  der  angik  Planternes  Phy- 

siologi,  og  det  varede  til  hen  i  det  syttende  Aarhundrede, 
før  man  kan  sige,  at  en  grundig,  videnskabelig  Under- 
søgelse af  Planterne  begyndte.  Det,  der  begrundede 
denne  nye  Æra  i  Botanikens  Historie,  var  ikke,  at  der 
fremstod  en  Heros  i  Videnskaben,  som  overgik  sine  For- 
gjængere  i  Skarpsindighed  og  Flid,  men  Opfindelsen  af 
Mikroskopet,  der  skyldes  to  Hollændere,  Cornelius 
Drebbel  og  Zacharias  Janssen.  Herved  var  der  aabnet  en 
heel  ny  Bane  for  Undersøgelserne,  idet  de  hidtil  usynlige 
og  for  det  blotte  Øie  forsvindende  finere  Dele  af  Planten 
saa  at  sige  bleve  dragne  frem  for  Dagens  Lys,  og  der 
aabnedes  et  Indblik  i  Planternes  inderste  Værksteder,  som 
hidtil  Ingen  havde  anet.  Den  Første,  der  anvendte  Mikro- 
skopet til  botaniske  Undersøgelser,  var  Englænderen  Ro- 
bert Hooke,  der  udgav  et  Værk  1667,  hvori  han  med- 
deler sine  Opdagelser  og  navnlig  viser,  hvorledes  Planterne 
heelt  igjennem  ere  sammensatte  af  Celler,  smaa  runde 
eller  kantede  Blærer,  fyldte  med  et  forskjeUigartet  Indhold. 
Hans  Undersøgelser  ere  imidlertid  i  mange  Henseender 
feilagtige  og  mangelfulde  og  bleve  langt  overgaaede  af 
dem,  som  Marcello  Malpighi,  Professor  i  Bologna, 
offentliggjorde  i  sit  store  Værk  »Planternes  Anatomi«,  ud- 
givet 1675 — 79  af  Videnskabernes  Selskab  i  London,  hvor- 
ved han  uimodsigelig  har  erhvervet  sig  Ret  til  at  kaldes 
Skaberen  af  den  videnskabelige  Botanik.  Han  har  benyttet 
Mikroskopet  saa  nøiagtigt  og  støttet  sine  Undersøgelser 
paa  en  saa  rigtig  Methode,  at  det  varede  mere  end  et 
Aarhundrede,  før  Videnskaben  i  det  Hele  opnaaede  samme 
Standpunkt  som  han.  Hvad  der  nærmest  interesserer  os 
her,  er  hans  Fremstilling  af  Æggets  Bygning  og  Ud- 
viklingen af  Ægget  til  Frø,  Frøets  Bygning  og  dets  Spiring 
o:   dets  Uddannelse  til  en  ny  Plante.     Han  viser,   hvor- 

ledes  Frøets  væsentlige  Deel  er  Kimen,  der  ligger  i  Frøets 
Indre,  omgiven  af  et  meelholdigt  Stof,  Frøhviden,  og  dette 
atter  omgivet  af  den  faste  Frøskal,  som  forneden  forlæn- 
ger sig  til  en  stilkformig  Deel,  Frøstrængen,  hvorved  Frøet 
er  befæstet  til  Frøstolen.  Naar  Frøet  lægges  i  Jorden, 
bliver  Skallen  paavirket  af  Fugtigheden  og  opblødt.  Ki- 
men begynder  at  optage  Næring,  navnlig  af  den  om- 
givende Frøhvide,  og  gjennembryder  tilsidst  Frøets  øvrige 
Dele,  idet  dens  nederste  udeelte  Ende,  Rodspiren,  voxer 
nedad  i  Jorden,  medens  Stængelspiren,  der  ender  med 
en  lille  Knop,  udvikler  sig  opad  mod  Lyset.  Paa  Over- 
gangen fra  Rodspire  til  Stængelspire  sidde  to  bladagtige 
Legemer;  det  er  Frøbladene,  der  sædvanligviis  ere  tykkere 
og  saftigere  og  have  en  anden  Form  end  de  senere  Blade, 
samt  indeholde  Næringssafter  for  den  unge  Plante,  hvoraf 
den  lever,  indtil  den  har  faaet  egentlige  Blade  og  Rod. 
Det  modne  Frø  indeslutter  altsaa  i  sig  en  lille  Plante, 
der  bestaaer  af  de  samme  tre  Hoveddele,  som  en  fuldt- 
udviklet  Plante,  nemlig  Rod,  Stængel  og  Blade.  Mal- 
pighi  blev  imidlertid  ikke  staaende  paa  dette  Stadium,  men 
søgte  at  finde  den  egentlige  Begyndelse  til  Kimen  og  gik 
derfor  tilbage  til  det ,  hvoraf  Frøene  udvikles ,  nemlig 
Æggene;  han  fandt  da,  at  det  unge  Æg  blot  bestaaer 
af  Celler,  der  fra  først  af  alle  have  omtrent  samme  Stør- 
relse; at  af  disse  Celler  snart  en  begynder  at  udvikle  sig 
uforholdsmæssigt  stærkt,  saa  at  den  efterhaanden  næsten 
ganske  fortrænger  de  øvrige  og  optager  den  største  Deel 
af  Pladsen  i  Ægget,  og  at  der  i  denne  store  Celle  (Kim- 
sækken), som  fra  Begyndelsen  af  er  fyldt  med  en  kornet 
Vædske,  efter  nogen  Tids  Forløb  findes  udviklet  et  cel- 
let Legeme,   der  er  Begyndelsen  til  den  senere  Kiim,  og 

som    uddannes  til  en  saadan  paa  den  sædvanlige  Maade 
ved  de  enkelte  Cellers  Formering  og  Væxt. 

Hvad  der  især  fortjener  Anerkjendelse  hos  Malpighi,  er 
den  Vei,  han  slog  ind  paa,  ved  direkte  Undersøgelser  af 
de  paagjældende  Dele  og  deres  successive  Udvikling  at 
skaffe  sig  en  begrundet  Mening  om  Forholdet.  At  hans 
Undersøgelser  ikke  førte  ham  videre  og  navnlig,  at  de  ikke 
ledte  ham  til  at  antage  en  Kjønsmodsætning  og  en  Befrugt- 
ning som  nødvendig  Betingelse  for  Dannelsen  af  en  Kiim, 
maa  deels  tilskrives  de  daarlige  Mikroskoper,  som  ikke 
gave  tilstrækkelig  Forstørrelse  og  Klarhed,  deels  det,  at 
han  ikke  ventede  at  finde  andre  Dele  end  Ægget  selv 
virksomme  herved;  han  meente  nemlig,  at  Støvdragerne 
blot  tjente  til  at  udføre  ubrugelige  Stoffer  af  Planten. 

Den,  der  har  Fortjenesten  af  først  at  have  fremsat 
og  offentlig  søgt  at  forsvare  Loven  om  forskjelligartede 
Kjønsorganer  hos  Planterne,  er  Nehemiah  Grew,  Sekre- 
tær ved  Videnskabernes  Selskab  i  London.  Han  udgav  et 
Værk  over  Planternes  Anatomi,  nogle  faa  Aar  efter  Mal- 
pighis,  hvori  han  opstiller  den  Mening,  at  Støvdragerne 
maatte  ansees  for  de  mandlige ,  Støvveien  for  de  kvin- 
delige Kjønsorganer,  og  at  begges  Samvirken  var  nød- 
vendig for  at  udvikle  en  Kiim  i  Frøet.  Han  tiistaaer 
iøvrigt  selv,  at  det  ikke  oprindelig  er  hans  egen  Idee, 
men  at  den  er  meddeelt  ham  af  den  oxfordske  Professor 
Millington.  Den  Vei,  ad  hvilken  han  er  kommen  til  denne 
Erkjendelse,  var  ganske  forskjellig  fra  den,  som  Malpighi 
fulgte.  Theorien  var  nemlig  grundet  paa  den  Erfaring, 
at  naar  man  ved  tvekjonnede  Planter  borttog  Støvdragerne, 
inden  de  endnu  havde  aabnet  sig,  eller  naar  man  ved  tvebo 
Planter  holdt  en  Hunplante  afsondret  fra  de  med  Støv- 
blomster forsynede  Individer,  da  udvikledes  Æggene  ikke  til 

Frø  o:  der  uddannedes  ingen  Kiim  i  dem,  og  de  vare  ikke 
istand  til  at  udvikle  sig  til  nye  Planter. 

Den  samme^  Mening  om  Støvdragernes  Funktion  som 
befrugtende  Element  blev  ligeledes  opstillet  og  forsvaret 
af  Englænderen  Ray  1686  og  snart  efter  af  den  tiibingske 
Professor  Camerarius,  der  navnlig  havde  anstillet  For- 
søg med  den  almindelige  Hamp,  som  er  en  tvebo  Plante, 
og  derved  var  kommen  til  et  lignende  Resultat.  Men 
disse  Iagttagelser  stode  i  Begyndelsen  dog  temmelig  iso- 
lerede og  vare  ingenlunde  almindeligt  antagne,  saa  at  vi 
endog  see  de  største  Botanikere  paa  den  Tid,  som  Tour- 
nefort,  der  virkede  i  den  første  Havdeel  af  det  attende 
Aarhundrede,  staae  tvivlende  overfor  den  ny  Lære  og  be- 
handle den  hele  Sag  som  noget  Hjernespind;  han  havde 
den  samme  Anskuelse  som  Malpighi  om  Støvdragernes 
Betydning. 

Det  var  først  i  Midten  af  det  attende  Aarhundrede, 
da  Svenskeren  Linné,  støttet  paa  sine  Forgjængeres  og 
egne  Undersøgelser,  klart  opfattede  og  gjennemførte  Læren 
om  Planternes  Sexualitet  og  støttet  derpaa  opstillede  sit 
berømte  Sexualsystem,  at  Læren  ved  dette  Systems  almin- 
dlige Indførelse  ogsaa  vandt  almindelig  Anerkjendelse. 
Linné  indførte  først  de  i  det  Foregaaende  benyttede  Be- 
tegnelser af  Planterne  som  tvekjønnede  og  særkjønnede, 
idet  han  opfattede  Hovedmassen  af  Planterne  som  Herma- 
phroditer,  nemlig  dem,  der  havde  begge  Slags  Organer, 
Støvdragere  og  Støvvei,  forenede  i  samme  Blomst,  medens 
det  mindre  hyppigt  var  Tilfældet,  at  de  vare  adskilte  i 
forskjellige  Blomster  eller  paa  forskjellige  Individer. 

Paa  samme  Tid  fremkom  der  fra  andre  Sider  Forsøg 
i  forskjellige  Retninger,  som  ikke  lidet  bidroge  til  at  be- 
fæste   og   udbrede   Linnés  Mening.     En    tydsk   Professor 

Koelreuter  offentliggjorde  nemlig  en  Hække  Forsøg  over 
Bastarddannelsen  i  Planteriget,  hvorved  det  blev  klart  be- 
viist,  at  Støvet  havde  en  væsentlig  Indflydelse  paa  Kimens 
Udvikling.  Han  overførte  Støvet  af  en  Art  Tobaksplante 
paa  Arret  af  en  nærstaaende  Art,  og  det  viste  sig  da.  at 
der  af  de  Frø,  som  fremkom  af  denne  sidste,  udvikledes 
Mellemformer  mellem  de  to  oprindelige  Arter.  Ved  fort- 
satte Forsøg  fik  han  atter  Former,  som  dannede  Over- 
gangen fra  Bastarderne  til  en  af  Hovedarterne.  Ikke 
mindre  vigtige  vare  de  Iagttagelser,  som  bleve  anstillede 
af  Sprengel,  Rektor  i  Spandau,  der  i  en  1793  udgivet 
Bog,  som  han  noget  fordringsfuldt  kalder:  »Dasz  entdeckte 
Geheimnisz  der  Natur  im  Bau  und  in  der  Befruchtung  der 
Pflanzen«,  påaviser  den  store  Rolle,  som  Insekterne  spille 
ved  Planternes  Befrugtning,  idet  de  paa  deres  Tog  fra 
Blomst  til  Blomst  medtage  Støvet  af  Støvknappene  og 
overføre  det  paa  Arret  af  andre  Blomster;  derved  for- 
svandt den  Vanskelighed,  der  ellers  synes  at  være  for 
Bestøvningen  hos  tvebo  Planter,  naar  Han-  og  Hunplan- 
terne staae  fjernede  fra  hinanden  ,  eller  naar  der  i  tve- 
kjønnede  Blomster  ikke  udvikles  Støvdragere  og  Støvvei 
paa  samme  Tid,  idet  der  nemlig  andetsteds  kan  fin- 
des udviklede  Støvveie,  hvor  Stø.vet  kan  komme  til  An- 
vendelse. Hvor  Befrugtningepi')paa  Grund  af.  særegne  For- 
hold ikke  kan  foregaae  paa  den  sædvanlige  Maade,  be- 
nytter Naturen  andre  Veie.  Et  slaaende  Exempel  herpaa 
afgiver  en  i  Sydeuropa  voxende  Vandplante,  Valisneria 
spiralis ,  hvis  Livshistorie  først  blev  iagttaget  af  en 
Gartner  i  Florents,  Micheli,  og  paa  den  Tid  gjorde 
megen  Opsigt.  Det  er  en  tvebo  Plante,  som  voxer  paa 
Bunden  af  Damme  og  Søer,  og  hvis  Frugtblomster  sidde 
paa  Enden   af  lange,   spiraldreiede   Stilke,   der  først  paa 

Blomstringstiden  strække  sig  ud  og  hæve  Blomsten  op 
til  Vandets  Overflad«.  Støvblomsterne  derimod  sidde  paa 
korte  Stilke  og  ere  derved  bundne  til  det  Sted,  hvor  de 
voxe,  uden  at  kunne  naae  op  til  Vandets  Overflade;  der- 
for rive  de  sig  pludseligt  løs,  naar  de  ere  udviklede,  svømme 
op  til  Overfladen  og  hen  omkring  Frugtblomsterne,  paa 
hvilke  de  sprede  deres  Støv  og  bevirke  saaledes,  at  disse 
begynde  at  sætte  Frø. 

Saaledes  var  da  Kjønsmodsætningen  hos  Planterne 
sat  udenfor  al  Tvivl  ved  faktiske  Beviser.  Men  naar  man 
gik  videre  og  paastod,  at  de  støvbærende  Organer  maatte 
ansees  for  mandlige  Kjønsorganer,  Frugtknuden  med  Æg-' 
gene  derimod  for  de  kvindelige,  var  dette  efter  Videnska- 
bens daværende  Standpunkt  en  uberettiget  Antagelse; 
det  var  en  Sammenstilling  af  Planternes  Organer  med  de 
tilsvarende  hos  Dyrene,  som  dengang  endnu  savnede  alt 
Beviis.  Den  nærmere  Fremgang  ved  Befrugtningen  kjendte 
man  nemlig  Intet  til;  man  supplerede  det  Manglende 
ved  ubegrundede  Theorier..  Linné  havde  saaledes  den 
Mening ,  at  Støvet  faldt  paa  Arret ,  at  det  her  blev 
opsuget,  og  at  Æggene  da  befrugtedes  af  den  Sæd- 
luft, som  de  enkelte  Støvkorn  indeholdt;  denne  Ud- 
talelse viser,  at  han  ikke  har  forfulgt  Befrugtningspro- 
cessen længere  end  til  det  p -man  kunde  see  med  blotte 
Øine  i  en  nogenlunde  stor  Blomst.  Naar  dog  alligevel 
hans  Theori  i  sin  Heelhed  viser  sig  at  stemme  overeens 
med  den  Anskuelse,  som  Videnskaben  nu  har  kjæmpet 
sig  frem  til  ad  en  sikker  Vei,  er  det  et  af  de  ikke  sjeldne 
Exempler  paa,  at  de  første  Naturforskeres  mere  uhildede 
Blik  næsten  instinktmæssig  har  anet  det  rette  Forhold; 
det  har  staaet  saa  klart  for  deres  aandelige  Øie,  at  de  have 
opfattet  og  udtalt  det  som  noget  Afgjort;  men  paa  Grund 
af  den  usikkre  empiriske  Basis  maa  en  saadan  Mening 

snart  blive  bestridt  og  angrebet  som  uberettiget  efter 
Tidens  Standpunkt,  indtil  Videnskaben  lidt  efter  lidt  kjænri- 
per  sig  tilbage  eller  rettere  fremad  til  hin  første  Antagelse, 
som  nu  fremsættes  med  Bevidsthed  og  i  alle  Maader 
støttet  paa  rigtige  Beviisgrunde. 

Saaledes  gik  det  ogsaa  med  den  Lære,  som  Linné  og 
hans  Forgjængere  havde  fremsat.  Allerede  tidligere,  i  Be- 
gynsen  af  det  18de  Aarhundrede,  var  Englænderen  Morland 
fremkommen  med  en  ganske  modsat  Paastand;  han  fandt 
nemlig  hos  Keiserkronen,  Crocus  og  flere  andre  liliéagtige 
Planter,  at  Griflen  var  huul  indvendig,  og  iagttog  tillige 
paa  visse  Planters  Frø  en  fiin  Aabning  i  Frøskallen, 
hvoraf  han  troede  at  kunne  slutte,  at  det  egentlig  var 
Støvkornet,  som  dannede  Grundlaget  til  Kimen  ,  idet  det 
steg  ned  gjennem  Støvveien  ind  i  Ægget  gjennem  den 
lille  Aabning  og  der  udviklede  sig.  Hans  Mening  var,  som 
man  seer,  kun  støttet  paa  løse  Gisninger,  og  han  var 
egentlig  kun  ført  dertil  ved  en  samtidig  Opdagelse  paa 
den  zoologiske  Physiologies  Gebeet,  idet  nemlig  Hollæn- 
deren Leuwenhoek  i  Handyrenes  Sæd  havde  fundet  en 
Mængde  smaa,  sig  frit  bevægende  mikroskopiske  Lege- 
mer og  da  ligesaa  uberettiget  antaget,  at  det  var  de 
egentlige  nye  Dyreindevider,  der  her  vare  fuldstændig  dan- 
nede i  Henseende  til  Formen  og  kun  overførtes  i  Hun- 
dyrenes Legemer  for  at  udvikle  sig  og  ernæres  der  indtil 
Fødselen.  Morland  begik  altsaa  samme  Feil,  som  den  an- 
den Menings  Forfægtere  havde  begaaet,  men  hans  Anskuelse 
fik  ingen  videre  Udbredelse. 

Hvad  der  bestandig  stillede  sig  iveien  for  en  sik- 
ker Theori  om  Befrugtningen,  var  det  mangelfulde  Kjend- 
skab  til  Støvkornenes  og  Æggets  Udviklingshistorie  fra  den 
første    Begyndelse    af.      Dette    Punkt,    hvorpaa    Malpighi 

med  Rette  havde  lagt  saa  stærk  Vægt,  men  som  han  ikke 
havde  kunnet  opklare  tilstrækkeligt,  kunde  man  nu  i  det 
19de  Aarhundrede  ved  Mikroskopernes  stadige  Forbedring 
atter  tage  fat  paa  med  mere  Udsigt  til  en  heldig  Løsning.  Her 
leverede  først  Treviranus  1815  et  Arbeide  over  Kimens 
Udvikling  i  Planteægget,  men  han  kom  ikke  stort  videre, 
end  Malpighi  var  kommen.  Derimod  opdagede  Italieneren 
Amici  1823,  hvilke  Forandringer  der  skee  med  Støvkor- 
net, naar  det  er  faldet  paa  Arret;  hans  Iagttagelser  be- 
kræftedes afBrongniart  og  udvidedes  betydeligt  af  Eng- 
lænderen Robert  Brown,  der  tillige  gav  en  fuldstændig 
FremstiUing  af  Æggets  Udvikling.  Der  fremkom  snart 
fra  alle  Sider  bekræftende  Undersøgelser  af  de  forskjel- 
ligste  Planter,  navnlig  af  den  tydske  Botaniker  Sch  le  id  en. 
Vi  ville  nu  fremsætte  i  deres  Heelhed  Resultaterne  af  de 
i  dette  Tidsrum  (1830 — 40)  vundne  Erfaringer. 

Vi  have  ved  Betragtningen  af  Blomstens  Dele  seet, 
at  den  inderste  Deel,  Støvveien,  bestaaer  af  3  Partier:  Ar- 
ret, Griflen  og  Frugtknuden,  og  at  der  i  denne  sidste  paa 
Blomstringstiden  findes  i  den  indre  Huulhed  en  Mængde 
smaaÆg,  befæstede  til  en  Æggestok  Udviklingen  af  disse 
Æg  fra  deres  første  Begyndelse  er  fremstillet  i  de  føl- 
gende Figurer,  der  alle  vise  Gjenstandene  stærkt  forstørrede : 
Ethvert  Æg  begynder  som  en  lille,  stumpet  Vorte,  der  efter- 

haanden  hæver  sig  op  fra  Æggestolens  Overflade  og  snart 
afgrændses  fra  denne  ved  en  mere  eller  mindre  tydelig 
Indsnøring.  Dette  Stadium  er  fremstillet  i  Fig.  1 ,  a. 
Hos  enkelte  Planter  bliver  Ægget,  hvad  dets  ydre  Form 
angaaer ,  staaende  paa  dette  Udviklingstrin,  medens  der 
hos  de  fleste  andre  fremkommer  en  eller  hyppigere  to 
beskyttende  Hinder  om  denne  Æggets  ældste  og  vigtigste 
Deel,  der  kaldes  Kjærnen.  I  større  eller  mindre  Afstand 
fra  Spidsen  af  Kjærnen  danner  der  sig  nemlig  rundt 
omkring  den  en  kredsformig  Fold,  der  efterhaanden  som 
den  voxer  til,  slaaer  sig  op  omkring  den  og  saaledes  in- 
deslutter den  med  Undtagelse  af  en  lille  Aabning  i  Spid- 
sen; denne  saaledes  fremkomne  Hinde,  der  kaldes  In- 
derhinden, bliver,  som  ovenfor  er  anført,  sædvanligviis 
atter  omgiven  af  en  Hinde  (Yderhinden),  der  paa  lig- 
nende Maade  danner  sig  om  den  første,  og  naar  Ægget 
er  fuldt  udviklet,  vil  man  udvendig  fra  altsaa  kun  see 
Yderhinden.  Denne  Udvikling  af  Ægget  er  fremstillet 
i  Fig.  1,  b-e  ;  i  Fig.  b  er  Inderhinden  begyndt  at  voxe 
op  om  Kjærnen,  i  Fig.  c  og  d  er  Yderhinden  kommen 
til,,  og  den  sidste  Figur  vil  endvidere  vise  den  For- 
andring, at  Ægget,  hvis  nederste,  tydeligt  afsnørede  Deel 
nu  kaldes  Æggestrengen  (s),  har  begyndt  at  dreie  sig 
nedad  med  Spidsen ;  det  er  en  særegen ,  iøvrigt  for 
Befrugtningen  uvæsentlig  Modification ,  som  findes  hos 
en  Mængde  Planter,  og  som  fremkommer  derved,  at  den 
ene  Side  af  Ægget  voxer  stærkere  end  den  anden;  naar 
Dreiningén  er  fuldført,  vil  den  indadvendte  Side  af  Yder- 
hinden voxe  sammen  med  Æggestrengen  (Fig.  e)  og  Æg- 
get derved  befæstes  i  sin  Stilling.  Saadanne  Æg  kal- 
der man  omvendte,  medens  de,  der  beholde  den  op- 
rindelige Stilling,    kaldes    oprette.     Fig.  1,  f  viser  ende- 

lig  et  Længdesnit  gjennem  det  fuldt  udviklede  Æg,  hvoraf 
Delenes  gjensidige  Stilling  vil  blive  tydelig:  Inderst  er  Kjær- 
nen,  der  paa  alle  Sider  er  omgiven  af  Hinderne,  med  Und- 
tagelse af  et  enkelt  Sted  (g).  Denne  Indgang  til  Kjærnen 
mellem  Hinderne  kaldes  K  i  immun  den,  og  af  det  oven- 
for Fremsatte  vil  det  let  sees,  at  den  ligger  i  Æggets 
Spidse,  der  ved  Omdreiningen  er  bleven  vendt  nedad, 
medens  Æggets  Basis,  der  fra  først  af  var  dets  eneste  For- 
bindelsessted  med  Æggestrængen,  her  ligger  øverst. 

Samtidigt  med  disse  Forandringer  af  Æggets  ydre 
Form  er  der  ogsaa  foregaaet  Omdannelser  i  dets  indre 
Bygning,  nemlig  i  Kjærnens  Beskaffenhed.  Oprindelig  be- 
stod denne  nemlig  af  et  ensartet  Cellevæv,  men  allerede 
tidligt  vil  en  af  de  nærmest  Kiimmunden  liggende  Celler 
tiltage  uforholdsmæssigt  i  Væxt,  idet  den  fortrænger  en 
betydelig  Deel  af  det  omkringliggende  Cellevæv,  der  bliver 
opløst  og  indsuget;  denne  Celle,  der  har  en  rundagtig 
eller  cylindrisk  Form  og  som  oftest  indtager  en  betydelig 
Deel  af  Kjærnens  Rumfang,  kaldes  Kiimsækken;  den  er 
i  Fig.   1  f.  betegnet  med  h. 

Paa  dette  Stadium  ville  vi  forlade  Ægget  og  gaae 
over  til  Betragtningen  af  Støvets  Uddannelse,  som  vi 
tidligere  omtalte,  skeete  indeni  den  øverste  Deel  af  Støv- 
drageren, nemlig  Støvknappen.  I  den  ganske  unge  Blom- 
sterknop seer  Støvdrageren  aldeles  ud  som  Begyndelsen 
til  et  Blad ,  og  den  er  ogsaa  i  enhver  Henseende  at  be- 
tragte som  et  saadant:  den  gjennemløber  i  Begyndelsen 
en  lignende  Række  af  Formforandringer,  og  dens  ende- 
lige ,  afvigende  Udseende  begynder  først  senere  at  vise 
sig,  betinget  af  den  særegne  Function,  der  er  den  til- 
deelt,  hvilket  naturligviis  foranlediger  særegne  Modificationer 
i  Bygningen.    Bladstilken,  der  her  kaldes  Støvtraaden,  afvi- 

ger  ikke  meget  fra  den  sædvanlige  Bladstilk,  naar  undtages,  at 
den  i  Regelen  faaer  en  anden  Farve  end  den  grønne  og  har  en 
finere  Beskaffenhed.  Bladpladen  derimod,  der  faaer  Navn  af 
Støvknap,  forandres  betydeligt  derved,  at  begge  dens  Rande 
Fig.  2.  Fig.  3.  ^^'^6   sammen,   medens   Blad- 

kjødet  samtidigt  paa  begge 
— ^  Sider  svulmer  op  ved  en  hvlig 
Formerelse  af  de  enkelte  Cel- 
ler. Vi  faae  da  el  Legeme  af 
den  Form,  som  er  fremstillet 
i  Fig.  2 ,   hvor  a  er  Støvtraa- 

den,  b  Støvknappen.     I  Støv- 
Fie  4 
^"  knappens  Indre,  der  oprindelig 

bestaaer  af  et  eensartet  Cellevæv,  vil  der  snart  vise  sig  en 
paafaldende  Forskjel  mellem  de  Geller,  der  ere  bestemte 
til  at  danne  Støvknappens  ^ægge,  og  dem,  der  skulle  danne 
Støvet.  Disse  sidste  ligge  ordnede,  sædvanligviis  i  fire 
Rækker,  omkring  Støvknappens  Længdeaxe,  og  deres  Celle- 
indhold begynder  allerede  tidligt  at  forandres:  det  bliver 
slimet,  kornet  og  ugjennemsigtigt  og  ordner  sig  først  i 
to,  senere  i  fire  Masser,  i  hver  af  hvilke  der  snart  dan- 
ner sig  en  Cellekjærne  og  om  denne  atter  en  Cellehinde. 
I  hver  af  de  oprindelige  Celler,  der  kaldes  Støvets  iVloder- 
celler,  har  der  altsaa  dannet  sig  fire  nye,  og  disse  ere  de 
egentlige  Støvkorn ;  snart  derefter  opløses  samtlige  Moder- 
celler og  danne  en  slimet  Masse,  som  atter  afsætter  sig 
paa  de  enkelte  Støvkorn  som  et  i  Begyndelsen  blødt,  senere 
haardt  og  skorpeagtigt  Lag.  Det  er  dette  Afsondringslag,  — 
der  kaldes  Støvkornets  Yderhinde,  i  Modsætning  til  den 
egentlige  Cellehinde  eller  Inderhinden  —  som  giver  Støv- 
kornene hos  forskjellige  Planter  et  saa  mangfoldigt  vex- 
lende,  men  dog  for  hver  Art  bestemt  Udseende,   idet  det 

snart  er  gjennemskaaret  af  netformig  forbundne  Striber, 
der  skuffende  efterligne  Udseendet  af  et  Cellevæv,  snart 
er  besat  med  smaa  Vorter,  Kegler  eller  Pigge,  der  enten 
ere  uregelmæssigt  fordeelte  paa  Overfladen  eller  ordnede  i 
meget  smukke  og  sirlige  Mønstre.  Men  altid  vil  inan  finde 
det  paa  enkelte  Steder  afbrudt  ved  Spalter  (som  i  Fig.  4) 
hvor  altsaa  Inderhinden  kommer  til  at  ligge  blottet.  Betyd- 
ningen af  disse  Spalter  komme  vi  snart  til  at  omtale. 

Naar  Støvet  er  uddannet,  vil  det  altsaa  ligge  frit 
i  Støvknappens  Rum,  som  det  sees  i  Fig.  3,  der  frem- 
stiller et  Tværsnit  af  en  Støvknap  fra  denne  Periode; 
hver  af  Støvknappens  Halvdele ,  som  svare  til  de  halve 
Bladplader,  er  ved  en  Skillevæg  atter  deelt  i  to  Rum, 
saa  at  vi  altsaa  faae  fire  Støvknaprum.  Disses  Vægge 
have  en  eiendommelig  Bygning,  svarende  til  deres  Be- 
stemmelse ;  nogle  Steder,  i  Reglen  langs  med  den  Længde- 
fure,  som  i  Fig.  3  er  betegnet  med  a,  er  Cellevævet  tyndt 
og  svagt,  medens  det  paa  andre  Steder  er  bleven  stærkt 
og  elastisk  ved  de  i  Cellerne  indeholdte  Spiraltraade ;  der- 
ved fremkaldes  der  en  mekanisk  Spænding  i  Støvknappens 
Væg,  og  denne  foranlediger  igjen,  at  Støvknappen  ved  Mo- 
denheden aabner  sig,  idet  den  brister  paa  de  svagere  Steder, 
hvorved  altsaa  Støvet  kan  træde  frit  frem. 

Støvkornet  er  som  enhver  Celle  oprindehg  fyldt  med 
en  Vædske,  der  bestaaer  af  Vand  og  forskjellige  deri  op- 
løste Stoffer.  Under  Væxten  vil  denne  Vædskes  Beskaffen- 
hed efterhaanden  forandres  betydelig,  navnlig  derved,  at 
Vandmængden  bliver  forringet  i  Forhold  til  de  øvrige  Stof- 
fer, saa  at  Celleindholdet  i  det  færdige  Støvkorn  bliver 
meget  stærkt  concentreret.  Herpaa  beroer  det  mærkelige 
Fænomen,  som  man  iagtager,  naar  Støvkornet  lægges  i  Vand. 
Da  nemlig  derved  to  Vædsker  af  forskjellig  Tæthed  komme 

i  Vexelvirkning  med  hinandep,  idet  de  kun  ere  adskilte 
ved  en  tynd,  organisk  Hinde,  ville  de,  ifølge  Lovene  for 
Endosmosen ,  søge  at  blande  sig  med  hinanden  og  at 
fremkalde  en  ligelig  Fordeling  paa  begge  Sider  af  Hinden, 
og  dette  maa  nødvendigviis  skee  derved,  at.  de  begge, 
hver  fra  sin  Side,  trænge  ind  gjennem  denne;  men  da 
i  det  anførte  Tilfælde  Vandet,  som  den  mindre  tætte 
Vædske  vil  trænge  ind  med  meget  større  Hurtighed  end 
Celleindholdet  kan  trænge  ud,  vil  Støvkornet  blive  ud- 
spilet saa  stærkt  og  hurtigt,  at  det  brister  og  Indholdet 
flyder  ud.  færinges  Støvkornet  derimod  i  Berøring  med  en 
tykkere  Vædske,  f.  Ex.  en  Gummiopløsning,  gaaer  Virk- 
ningen langsommere  for  sig,  og  man  vil  da  see,  hvor- 
ledes Inderhinden  poser  frem  gjennem  Spalterne  eller.  Hul- 
lerne i  Yderhinden  og  efterhaanden  tiltager  saaledes  i 
Størrelse,  at  den  danner  et  langt  Rør,  hvis  Længde  endog 
efter  Omstændighederne  kan  overgaae  Støvkornets  mange 
hundrede  Gange;  man  kan  derfor  ikke  længere  betragte 
dette  Phænomen  som  en  blot  Udvidelse  af  Inderhinden, 
men  det  er  en  Ernæring  og  Væxt  af  denne ,  hvortil  Gum- 
miopløsningen yder  Stoffet. 

Denne  Proces,  som  man  har  kaldet  Støvkornets  Spi- 
ring, finder  normalt  Sted,  hvergang  Støvet,-  efterat  være 
udtømt  af  Støvknappen,  føres  hen  paa  Arret;  thi  her  kom- 
mer Støvkornet  i  lignende  Forhold,  som  naar  det  blev 
liigt  i  en  Gummiopløsning,  idet  Arret  nemlig  paa  denne  Tid 
er  bleven  overtrukket  med  en  tykflydende,  klæbrig  Vædske, 
og  den  chemiske  Analyse  deraf  viser,  at  denne  hovedsage- 
ligen  bestaaer  af  Gummi  og  Sukker,  opløst  i  Vand.  Sam- 
tidig med  Æggets  og  Støvets  Udvikling  er  der  nemlig 
ogsaa  foregaaet  betydelige  Forandringer  med  de  andre 
Dele    af   Støvveien:     Griflens  Indre  bestaaer    nu    af   en 

Mængde  meget  lange  og  indbyrdes  kun  løst  forbundne 
Celler,  der  tilsammen  kaldes  det  ledende  Cellevæv, 
og  dette  strækker  sig  deels  ned  over  Frugtknudens  ind- 
vendige Vægge,  deels  forsætter  det  sig  opad  og  udbreder 
sig  over  Arret,  hvor  det  danner  en  Beklædning  af  smaa 
Papiller  eller  Haar,  og  det  er  disse,  som  paa  Blomstrings- 
tiden afsondre  åen  omtalte  Vædske. 

Den  videre  Fremgang  ved  Støvkornets  Spiring  og  Hen- 
sigten dermed  er  anskueliggjort  i  hostaaaende  Fig.  5, 
en  skematisk  Figur ,  som  fremstiller 
et  Længdesnit  gjennem  en  Frugtknude 
tilligemed  Griflen  og  Arret;  i  Frugtknu- 
dens Huulhed  sees  et  paa  Bunden  af 
denne  befæstet,  omvendt  Æg.  Ovenpaa 
Arret,  der  sees  at  være  beklædt  med 
endeel  smaa  Vorter,  ligge  nogle  Støv- 
korn, som  allerede  have  været  der  i 
nogen  Tid,  og  som  have  spiret  ved  Ind- 
virkningen af  den  mellem  Arrets  Vor- 
ter værende  Vædske;  de  saaledes  frem- 
komne Støvrør  ere  trængte  ind  mellem 
Arrets  Celler,  have  ved  bestandig  at 
voxe  forlænget  sig  ned  gjennem  Griflens  ledende  Cellevæv, 
idet  de  deels  skyde  sig  frem  mellem  dettes  løse  Celler, 
deels  gjennem  dem,  og  ere  ved  bestandig  at  opsuge  Nærings- 
stof af  dem  endelig  komne  ned  i  Frugtknudens  Hul- 
hed. Her  seer  man,  hvorledes  de  voxe  videre  langs  Frugt- 
knudens Væg,  der,  som  tidligere  anført,  ligeledes  er 
beklædt  med  et  Lag  af  ledende  Cellevæv,  og  hvorledes 
endehg  et  af  dem  er  naaet  hen  til  Ægget  og  er  trængt 
ind  i  dettes  Kiimmund. 


Fig.  5. 

Man  har  beregnet,  at  der  hos  nogle  Planter  indehol- 
des over  100,000  Støvkorn  i  een  Støvknap,  og  om  end 
dette  Antal  kan  variere  noget  hos  de  forskjellige  Plan- 
ter, bliver  det  dog  altid  overmaade  stort  i  Forhold  til 
det  ringere  Antal  Æg,  især  naar  der  findes  mange  Støv- 
dragere i  samme  Blomst.  Dette  vil  imidlertid  ikke  kunne 
undre  os,  naar  vi  tage  Hensyn  til  den  høist  usikkre  Vei, 
som  Støvet  skal  tilbagelægge  for  at  naae  hen  til  Arret;  i 
mange  Tilfælde,  f.  Ex.  hos  de  tvebo  Planter,  kan  Afstan- 
den være  saa  stor  og  Bestøvningen  saa  at  sige  afhængig 
af  rene  Tilfældigheder,  af  Vinden  eller  Insekter,  at  den 
største  Deel  af  Støvet  nødvendigviis  maa  gaae  tilgrunde; 
men  i  mange  Tilfælde  vil  dog  alligevel  et  stort  Antal  Støv- 
rør trænge  ned  i  Frugtknuden;  de  ere  da  blot  tilstede 
for  en  Sikkerheds  Skyld;  thi  vel  er  der  undertiden  fore- 
kommet Exempler  paa,  at  to  Støvrør  samtidigt  ere  trængte 
ind  i  eet  Æg,  men  uden  dog  at  medføre  anden  Foran- 
dring end  den,  der  vilde  være  Følgen  af,  at  kun  eet  var 
trængt  ind;  det  omvendte  Tilfælde,  at  eet  Støvrør  skulde 
kunne  udstrække  sig  til  flere  Æg,  lader  sig  derimod  ikke 
tænke.  iMærkeligt  er  det  ogsaa  at  see,  hvorledes  Støv- 
røret altid  veed  at  finde  den  korteste  Vei  hen  til  Æggets 
Kiimhul,  hvad  enten  dette,  som  i  Fig.  5,  vender  nedad, 
eller  det  er  dreiet  opad,  eller  endog  vander  lige  udadtil, 
saa  at  Støvrøret  maa  bevæge  sig  frit  i  Rummet  med 
sin  yderste  Ende. 

Det  vilde  føre  os  for  vidt  at  give  en  Oversigt  over 
alle  de  forskjellige  Theorier  om  Fremgangen  ved  den 
egentlige  Befrugtning  og  Udviklingen  af  Kimen,  som  de 
fremadskridende  Opdagelser  og  de  positive  Kundskabers 
Forøgelse  til  enhver  given  Tid  medførte ;  det  maa  være 
tilstrækkeligt  at  anføre ,   at   man ,  efter  nu  at  have  lært  at 

kjende  Æggets  Udvikling,  dets  Hinder,  Kjærnen  og  Kim- 
sækken, og  efterat  have  forfulgt  Støvrørets  Indtrængen  i 
Kiimmunden,  i  Almindelighed  nøledes  med  den  Forestil- 
ling, at  Støvrøret  udtømte  sit  Indhold  over  Kiimsækken  og 
derved  bevirkede ,  at  denne  i  sig  udviklede  den  unge 
Plantekiim. 

Saaledes  stod  Sagen  hen  i  nogen  Tid,  indtil  atter 
S  c  h  1  e  i  d  e  n  søgte  ved  direkte  Undersøgelser  at  sætte  Kjends- 
gjerninger  istedetfor  løse  Hypotheser.  Han  paastod  at  have 
iagttaget  hos  endeel  Planter,  hvorledes  Enden  af  Støvrøret, 
efterat  være  trængt  ind  gjennem  Kiimmunden  og  den  øvei;ste 
Deel  af  Kjærnen  til  Kimsækken,  enten  krængede  sig  ind  i  eller 
gjennembrød  dennes  Væg,  og  at  derefter  dens  Spidse  ved 
Celledannelse  i  sit  Indre  omdannedes  til  en  Kiim,  som  senere 
ved  en  Afsnøring  skilte  sig  fra  den  øvrige  Deel  af  Støv- 
røret og  altsaa  dannede  et  selvstændigt  Hele  indeni  Kiim- 
sækken. Stod  dette  fast,  maatte  man  konsekvent  vende 
op  og  ned  paa  den  hidtil  gjældende  Fordeling  af  Kjøn- 
nene  hos  Planterne.  Støvkornet  blev  da  at  betragte  som 
Planteægget,  en  Anskuelse  som  jo  allerede  langt  tidligere 
Morland  havde  fremsat,  men  uden  at  have  Noget  at  støtte 
sig  til,  og  som  derfor  paa  den  Tid  var  uden  Indflydelse 
paa  Videnskaben;  nu  derimod  gjorde  en  saadan  Paastand, 
fremsat  med  stor  Bestemthed  af  en  af  Tidens  største  Bo- 
tanikere og  støttet  til  direkte  lagtagelser,  overordentlig  Op- 
sigt og  fremkaldte  en  Uvlig  Virksomhed  og  Efterforskning 
paa  Plantephysiologiens  Gebeet. 

Resultaterne,  man  kom  til,  vare  to  Slags.  1  Begyn- 
delsen fik  nemlig  Schleidens  Angivelser  Bekræftelse  fra 
mangfoldige  Sider  og  for  en  Mængde  forskjellige  Plan- 
ter; men  medens  Nogle  i  Eet  og  Alt  sluttede  sig  til  Schlei- 
dens Theori  og  dens  Konsekventser,  havde  Andre  Betæn- 


349 

keligheder  ved  at  antage  den  deri  opstillede  Fordeling  af 
Kjønnene  og  fastholdt,  at  Indholdet  af  Støvrøret  ligefuldt 
var  det  mandlige  Stof,  men  at  det  dannede  Grundlaget  for 
Kimen,  medens  Ægget,  det  kvindelige  Organ,  blot  afgav 
Næringsstof  og  Opholdsstedet  for  Kimen  under  dens  Ud- 
vikling. Derimod  gjorde  Amici  i  Aarene  1842 — 46  hos 
nogle  Planter  den  Opdagelse,  at  der,  forinden  Støvrøret 
nærmede  sig  til  Ægget,  og  altsaa  førend  dette  kunde 
være  bleven  paavirket  af  hiint,  fandtes  i  Spidsen  af  Kiim- 
sækken  een  eller  flere  Celler,  som  han  kaldte  Kiimblærer; 
han  paastod  endvidere,  at  Støvrøret  ikke  trængte  ind  i 
Kiimsækken,  men  kun  lagde  sig  tæt  til  dennes  Overflade, 
hvorefter  Kimblæren  udviklede  sig  til  Kimen.  Dette  var  alt- 
saa en  direkte  Iagttagelse,  som  maatte  begrunde  den  tidligere 
almindeligt  antagne  Mening  om  de  forskjellige  Blomsterde- 
les kjønslige  Betydning,  men  Iagttagelserne  vare  imidlertid 
ingenlunde  saa  fuldstændige  eller  Resultaterne  af  en  saa 
overbevisende  Klarhed,  at  Schleidens  Anskuelser  derefter 
uden  videre  kunde  ansees  for  leilagtige.  De  bevirkede  imid- 
lertid en  fornyet  Virksomhed  i  denne  Retning,  idet  begge 
Partier  søgte  at  undersøge  Forholdene  saa  nøiagtigt,  som 
muligt,  for  at  finde  Bekræftelse  for  deres  Paastande.  De 
fortrinligste  Planteanatomer  anvendte  al  mulig  FUd  paa  at 
løse  Opgaven,  og  det  viste  sig  snart,  at  bestandig  Flere 
sluttede  sig  til  Schleidens  Modstandere;  mange,  der  toge 
lat  paa  Sagen  for  at  fremføre  Beviser  for  Schleidens  Mening, 
endte  med  at  erklære  sig  imod  ham ;  og  navnlig  fremlagde 
den  franske  Botaniker  Tulasne  en  Række  Undersøgelser 
over  Planter  af  en  Mængde  forskjellige  Familier,  hvorefter 
det  ikke  længere  kunde  være  nogen  Tvivl  underkastet,  at 
Schleidens  Paastande  vare  urigtige;  de  bleve  derfor  ogsaa 
snart  opgivne  af  Botanikerne  i  det  Hele,  og  kun  endnu  i 

nogen  Tid  forsvarede  af  Schleiden  selv,  som  dog  ogsaa 
endelig  i  de  seneste  Aar  har  mattet  frafalde  sine  tidligere 
Anskuelser  som  uholdbare. 

.  Vi  ville  nu  fortsætte  Betragtningen  af  Støvrørets  og 
Æggets  Historie,  saaledes  som  den  er  bleven  oplyst  ved 
disse  Undersøgelser. 

Inden  Støvet  endnu  er  faldet  paa  Arret,  og  altsaa 
inden  det  endnu  kan  have  havt  nogen  Indflydelse  paa 
Kiimsækken,  findes  der  i  dennes  øverste  Deel,  o:  den 
Deel,  som  vender  mod  Æggets  Kiimmund,  en  rundagtig  eller 
aflang  Celle,  der  med  den  ene  Ende  sidder  befæstet  til 
Kiimsækkens  Væg  og  iøvrigt  rager  frit  ned  i  dennes  Huul- 
hed;  den  øvrige  Deel  af  Kiimsækken  er  fyldt  med  en 
slimet,  finkornet  Vædske,  medens  den  indeni  værende 
Celle  (Kiimblæren)  har  et  klarere  og  mindre  kornet  Ind- 
hold. Efterat  derpaa  Støvet  har  begyndt  at  spire  og  har 
udviklet  Støvrøret  paa  den  ovenfor  beskrevne  Maade,  viser 
Forholdet  sig ,  som  det  er  fremstillet  i  hosstaaende 
Fig.  6:  Ægget  er  gjennemskaaret  paalangs,  og  man  kan 
see,  hvorledes  Støvrøret  (p)  ikke  blot  er  trængt  ind  i  Kiim- 
munden,  men  ogsaa  er  voxet  igjennem  Kjærnens  øverste 
Cellelag,  for  at  naae  hen  til  den  temmelig  dybtliggende  Kiim- 
sæk(h).  Naar  det  er  naaet  heelt  ned,  lægger  det  sig  til  dennes 
udvendige  Side  med  sin  noget  fortykkede  Ende,  og  kort  Tid 


Fig.  7. 


efterat  dette  er  skeet,  be- 
mærkes en  kjendelig  For- 
andring af  Kiimblæren,  saa- 
ledes som  Fig.  7  viser, 
hvor  kun  Kiimsækken  (h)  og 
Enden  af  Støvrøret  (p)  ere 
fremstillede.  Kiimblæren 
(v)  har  nemlig  efterhaan- 
den  forlænget  sig  og  er  ved 

Tverskillevægge  bleven  deelt  i  flere  Celler,  hvorved  der  er 
bleven  dannet  et  af  en  enkelt  Cellerække  bestaaende,  lang- 
agtigt Legeme ,  som  rager  frit  frem  mod  Midten  af 
Kiimsækken.  Denne  har  ogsaa  udvidet  sig  paa  den  om- 
givende Kjærnes  Bekostning,  og  der  er  i  dens  nederste  Deel 
fremkommet  enkelte  Celler,  som  ved  gjentagen  Deling  hur- 
tig formere  sig  og  efterhaanden  ville  udfylde  Rummet. 
Disse  saakaldte  Endospei*mceller  ere  i  Fig.  7  betegnede  med 
Fig.  8.  e.    Udviklingen  gaaer  nu  bestan- 

dig videre  i  den  antydede  Ret- 
ning, indtil  vi  naae  det  Stadium, 
som  er  fremstillet  i  Fig.  8,  der 
kun  viser  den  midterste,  nu  be- 
tydeligt udvidede  Deel  af  Kiim- 
sækken stærkt  forstørret.  Endo- 
spermcellerne  have  nu  heelt  udfyldt 
Kiimsækkens  Huulhed,  og  Kiim- 
k  blærens  Cellelegeme,  der  nu  faaer 
Navn  af  Kiimtraaden  (v)  har 
forlænget  sig  heelt  ned  imellem 
dem.  Efterat  have  opnaaet  denne  Størrelse,  har  den  op- 
hørt med  at  voxe  i  Længden  ,  hvorimod  dens  nederste 
Celle,  ved  gjentagne  Gange  at  dele  sig  paatvers  og  paa- 
langs,  har  dannet  et  lille,  cellet,  kugleformigt  Legeme  (k). 
Dette  er  da  Begyndelsen  til  den  egentlige  Kiim. 

Ved  Befrugtningen  er  Ægget  blevet  til  et  Frø,  hvis 
væsentlige  og  meest  karakteristiske  Deel  netop  er  Kimen; 
dennes  videre  Udvikling  fra  det  her  fremstillede  første 
Anlæg  er  naturligviis  forskjellig  hos  de  forskjellige 
Planter,  og  navnlig  viser  der  sig  en  vigtig  Forskjel  i 
Frøbladenes    Antal,  der  staaer   i  nøie  Forbindelse    med 

den  fuldkomne  Plantes  Bygning  og  hele  Ivarakteer,  men 
Kimens  Beliggenhed  i  Frøet  er  dog  altid  saaledes,  at 
Rodspiren  vender  opad  (imod  Kiimmunden),  idet  den  frem- 
kommer der,  hvor  Kiimtraaden  er  i  Forbindelse  med  Ki- 
men, medens  Frøbladene  med  Stængelspiren  vende  nedad. 
Frøets  øvrige  Dele  udvikle  sig  samtidig  hermed,  idetÆg- 
gehinderne  blive  til  Frøskallen,  der  omgiver  og  beskytter 
det  Hele,  medens  Endospermcellerne  tilligemed  den  til- 
oversblevne Deel  af  Kjærnen  danne  Frøhviden. 


Vi  have  nu  forfulgt  Udvikhngen  af  Kundskaberne  om 
Befrugtningen  fra  den  første  Begyndelse  af,  og  sam- 
menligner man  det,  som  de  første  Forskere;  efter  Indførel- 
sen af  en  videnskabelig  Behandlingsmaade^  have  leveret, 
og  det,  som  Nutiden  har  ydet  til  Oplysning  derom,  da  er 
en  stadig  Fremgang  i  Videnskaben  umiskjendelig.  Her, 
som  i  andre  Tilfælde,  var  det  ikke  forundt  dem,  der  først 
begyndte  paa  Undersøgelsen,  at  bringe  den  til  Afslutning, 
men  vi  have  dog  seet,  at  deres  saa  at  sige  umiddelbare 
Opfattelse  af  Kjønsforholdet  i  sine  Hovedtræk  er  bleven 
bekræftet  og  efterat  have  været  underkastet  mangfoldige 
Angreb  og  gjennemløbet  forskjellige  Udviklingsphaser  er 
gaaet  seirrig  frem  som  Videnskabens  Eiendom,  i  alle  Hen- 
seender støttet  ved  rigtige  Grunde.  Det  er  imidlertid  kun 
for  den  ene  af  Planterigets  Hovedafdelinger,  nemlig  for  de 
saakaldte  høiere  Planter  eller  Blomsterplanterne,  at  den 
i  det  Foregaaende  givne  Fremstilling  af  Befrugtningen  pas- 
ser; thi  som  allerede  deres  Navn  antyder,  er  det  kun  hos 
dem,  at  vi  finde  Blomster  med  deres  karakteristiske  Organer: 
Støvdragerne  og  Æggene.  Hos  dem  uddannes  altsaa  in- 
deni iModerplanten  nye  Planteindivider,   hos  hvilke   de  til 


353 

* 

«n  selvstændig  Ernæring  og  Væxt  nødvendige  Dele  allerede 
ere  tilstede  i  hele  deres  Anlæg;  hos  den  anden  Hovedaf- 
deling af  Planlerne,  de  blomsterløse  Planter,  trætfe  vi 
derimod  et  andet  Forhold:  de  formere  sig  ved  Sporer, 
der  hter  kun  bestaae  af  en  enkelt  Celle,  hvor  der  altsaa 
ikke  kan  være  Tale  om  udviklede  Organer  eller  Kiim ;  men 
ikke  destomindre  er  en  saadan  Spore  fremgaaet  som  Produkt 
af  en  Befrugtning,  der  ikke  alene  kan  sættes  ved  Siden  af 
Blomsterplanternes,  men,  naar  man  gaaer  ud  fra  Dyreriget 
som  det  fuldkomneste,  endog  maa  ansees  for.  meget  høiere. 
Det  befrugtende  Stof  hos  de  lavere  Planter  fremtræder 
nemlig  i  Form  af  Sædtraade  eller  Spermatozoer,  der  ere 
mikroskopiske  Smaalegemer,  bestaaende  af  en  tykkere  Deel 
og  et  forskjelligt  Antal  dertil  befæstede  Fimrehaar,  ved 
hvis  Hjælp  de  kunne  bevæge  sig  frit  omkring  i  Vandet  og 
saaledes  naae  hen  til  de  Dele,  som  skulle  befrugtes.  løv- 
rigt skulle  vi  her  ikke  nærmere  gaae  ind  paa  Dannelsen 
af  Sporerne  hos  de  lavere  Planter,  med  hvad  dertil  hører, 
da  vi  herom  kunne  henvise  til  en  tidligere  Afhandling*), 
men  idet  vi  forudsætte  dennes  Indhold  bekjendt,  ville  vi 
fremsætte  nogle  almindelige  Bemærkninger  om  Befrugtnings- 
processen i  det  Hele  taget,  og  navnlig  søge  at  paavise 
den  væsentlige  0\ereenss.temmelse  deri  overalt  i  det  or- 
ganiske Rige. 

Paa  Zoologiens  Gebeet  er  Kjendskabet  til  Forholdene 
ved  Befrugtningen,  til  Befrugtningsprocessens  Væsen,  i  den 
nyere  Tid  gaaet  et  betydeligt  Skridt  fremad  ved  direkte  Iagt- 
tagelser af  Spermatozoernes  Forhold  til  Ægget.  Man  har 
overbevist  sig   om,   at   Spermatozoerne   ikke   blot  komme 


*)  Om  Sværmsporerne  og  Befrugtningen  hos  Algerne,  ved  Clir.  Vau- 
pell.    ^del  Bind,   pag.  161   og  239. 

i  Berøring  med  den  udvendige  Flade  af  Æggehinden,  men 
at  de  ogsaa  trænge  igjennem  denne  og  komme  i  umid- 
delbar Berøring  med  Blommen  selv.  Dette  er  saaledes  paa- 
viist  af  Barry  ved  Kaninægget,  af  Newport  ved  Frøens 
Æg,  af  Meisner  ved  mange  Insekters  og  ved  Regnormens 
Æg,  o.  a.  fl.  Den  nærmere  Maade,  hvorpaa  denne  Ind- 
trængen er  muliggjort,  er  iøvrigt  forskjellig*  Enten  findes  der 
i  Æggehinden  (i  Ghorion,  i  Blommehinden  eller  i  begge),  paa 
bestemte  Steder  forud  dannede  Huller,  navnlig  i  saadanne  Til- 
fælde, hvor  den  heleÆggehinde  har  en  mere  fast  Gonsistens, 
eller  denne  er  af  en  saadan  Beskaffenhed,  at  Spermato- 
zoerne formaae  at  trænge  igjennem  den  paa  hvilketsom - 
helst  Sted,  uden  at  der  findes  oprindelige  Aabninger;  i  et 
tredie  Tilfælde  endelig  mangler  den  paa  Befrugtningstiden 
ganske,  og  Ægget  bestaaer  blot  af  en  mere  tæt  Blomme - 
masse,  i  hvilken  Spermatozoerne  umiddelbart  bore  sig  ind, 
enten  heelt  eller  tildeels.  Af  dette  sidste  Tilfælde  seer  man 
tiUige,  at  Æggehinden  overhovedet  kun  danner  en  mere 
uvæsentlig  Deel  af  Ægget.- 

Om  Spermatozoernes  videre  Skjæbne,  efterat  de  ere 
trængt  ind  i  Ægget,  om  den  Andeel  de  have  i  dettes  der- 
paa  følgende  Omdannelser,  vide  vi  rigtignok  endnu  saa 
godt  som  Intet.  Leuckart,  der  har  beskjæftiget  sig  med 
Befrugtningen  hos  Insekterne ,  udtaler  sig  paa  følgende 
Maade  derom*): 

»Det  Eneste,  som  vi  med  Bestemthed  vide,  eratSæd- 
traadene,  der  deels  trænge  ind  i  Blommen,  deels  ogsaa 
forblive  paa  Ydersiden  mellem  Blomme  og  Blommehinde, 
efterhaanden  opløse  sig;  men  hvad  der  fremdeles  bliver 
af  Resterne  af  disse  befrugtende  Stoffer,  er  os  endnu  ube- 


*)  Mullers  Archiv  1855. 

kjendt.  Det  er  høist  sandsynligt,  at  Massen  af  disse  Smaa- 
iegemer  efter  deres  Opløsning  blander  sig  med  niomme- 
massen,  men  om  det  er  i  Form  af  en  Vædske  eller  som 
Moleculer  vide  vi  ikke,  —  vi  vide  ikke  engang,  om  denne 
Sammenblanding  skeer  efter  fuldendt  Befrugtning ,  altsaa 
i  visse  Maader  kun  er  secundær  og  tilfældig,  eller  om 
den  danner  et  væsentligt  Moment  i  Befrugtningsprocessen 
og  Udviklingen.  Endnu  mindre  kunne  vi  naturligviis  af- 
gjøre,  om  i  det  sidste  Tilfælde  de  mulige  Rester  af  Sæd- 
traadene  tage  nogen  direkte  Deel  i  Dannelsen  af  Kiim- 
cellerne.«  Det  første  af  de  to  her  antydede  Tilfælde  vilde 
være  i  Overeenstemmelse  med  den  hidtil  almindelige  Theori 
om  Befrugtningens  Væsen,  hvorefter  Sædtraadene  blot 
virke  som  et  Ferment,  et  Gjæringsmiddel.  M  eis  sner  ud- 
taler sig  derimod  afgjort  for  den  sidste  Antagelse.  Efter 
hans  Mening  maa  man  tænke  sig,  at  de  i  Opløsning 
værende  Sæddele,  der  komme  i  umiddelbar  Berøring  med 
Blommens  Bestanddele ,  i'  disse  fremkalder  Bevægelser, 
der  ere  de  begyndende  Udviklingsphænomenei*,  og  at  til- 
lige  deres  Bestanddele,  der  nu  forblive  i  Ægget,  ikke  fort- 
sætte deres  Opløsning  uafhængig  af  Blommen,  men  at 
de  tilsidst  smelte  sammen  med  dennes  Dele  og  udgjøre 
en  materiel  Bestanddeel  af  det,  hvoraf  Kimen  danner  sig ; 
han  anseer  alsaa  Befrugtningsprocessen  hverken  for'  en 
simpel  chemisk  Proces,  eller  for  en  simpel  Contactvirk- 
ning,  men  som  en  særegen  Fremgang,  der  vel  viser  Spor  til 
begge  de  andre,  men  selv  dog  ikke  er  nogen  af  dem. 
Saa  uklare  end  vore  Forestillinger  om  Befrugtningens 
egentlige  Væsen  for  Tiden  altsaa  ere,  synes  der  dog  af 
de  indtil  nu  skete  Iagttagelser  med  Sikkerhed  at  kunne 
sluttes  to  Ting.  For  det  Første  maa  det  erklæres  for  en  Mis- 
forstaaelse,  naar  Burmeister  for  Dyrenes  Vedkommende 

anseer  Spermaatozerne  ikke  blot  som  befrugtende  Stoffer, 
men  som  den  egentlige  første  Kiim,  som  det  primitive  An- 
læg til  den  nye  Organisme,  og  som  Følge  deraf  betragter 
det  kvindelige  Individ  kun  som  en  »alma  mater«,  til  hvem 
den  baade  efter  sit  formelle  og  materielle  Anlæg  allerede 
existerende  Kiira  overgives  for  at  ernæres  og  udvikles  — 
en  Vildfarelse,  som  tidligere  Morland  og  i  nyere  Tid 
Schacht  have  tilegnet  sig  for  Planternes  Vedkommende.  Og- 
saa  fra  en  anden  Side  kan  man  fremsætte  Kjendsgjerninger 
imod  denne  Mening,  nemlig  de  ikke  sjeldent  forekommende 
Exempler  paa,  at  ubefrugtede  Æg  vise  begyndende  Udvik- 
lingsphænomener  og  formelig  Kiimdannelse,  om  end  denne 
naturligviis  snart  standser.  —  For  det  Andet  synes  det  en 
afgjort  Sag,  at  den  Rolle,  som  Spermatozoerne  spille  ved 
Befrugtningen,  hvorledes  man  iøvrigt  end  vil  betragte  den, 
dog  ikke  kan  være  knyttet  til  deres  Form,  men  udeluk- 
kende til  Stoffet,  og  at  vi  følgelig  ikke  kunne  undre  os 
ved  et  eller  andet  Sted  i  Naturen  at  forefinde  et  Befrugt- 
ningsstof,  som  ikke  har  nogen  bestemt,  selvstændig  Form. 
Paa  Botanikens  Gebeet  er  der,  naar  vi  begynde  med 
de  blomsterløse  Planter,  for  Algernes  Vedkommende  ved 
Pringsheims,  T burets  og  flere  Andres  lagtagelser  paa- 
viist  en  Befrugtning,  som  fuldkommen  svarer  til  Dyrenes ; 
ligesom  hos  disse  have  vi  her  selvbevægelige  Sædlegemer, 
der  udvikles  i  særegne  Celler  og  efter  disses  Aabning 
bane  sig  Vei  hen  til  og  trænge  ind  i  en  til  de  nøgne 
Blommer  hos  visse  Dyr  svarende  Kiimstofmasse,  som  nem- 
lig er  et  Celleindhold  uden  nogen  omgivende  Membran. 
Finder  Berøringen  ikke  Sted,  forbliver  denne  sidste  uud- 
viklet, eller  dens  Udvikling  gaaer  ialfald  ikke  udover  den 
første  Begyndelse;  skeer  den  derimod,  saa  paafølger  Ud- 
viklingen snart  og  skrider  fremad,   uden  Afbrydelse  eller 

med  bestemte  Mellemgenerationer,  indtil  vi  atter  faae  den 
samme  Form  som  den  oprindelige  Moderplante. 

Hos  Mosserne  og  Bregnerne  kjender  man  i  de 
saakaldte  Sværmtraade  Organer,  der  ganske  svare  til  de  be- 
frugtende Legemer  hos  Algerne;  det  andet  Kjøn  repræ- 
senteres her  af  et  saakaldt  Archegonium  o:  et  aflangt 
flaskeformigt,  cellet  Legeme,  fra  hvis  øverste  Spidse  en 
fiin  Kanal  fører  ned  til  den  stærkt  udviklede  og  forstørrede 
Centralcelle.  Til  dennes  videre  Udvikling  er  Sværmtraa- 
denes  Paavirkning  nødvendig,  og  deres  Indtrængen  i  Ar- 
chegoniets  Kanal  er  ogsaa  iagttaget  af  Suminski,  Hofmei- 
ster  o.  fl.  Det  kan  her  være  et  ligegyldigt  Spørgsmaal, 
om  den  Celle,  der  skal  befrugtes,  oprindelig  er  en  nøgen, 
primordial  Celle  (som  Pringsheim  mener),  eller  den  (efter 
Hofmeisters  Anskuelse)  allerede  før  Befrugtningen  er  be- 
klædt med  en  Cellehinde ;  den  vilde  i  det  sidste  Tilfælde 
svare  til  de  med  en  Blommehinde  forsynede  dyriske  Æg, 
og  Sværmtraadene  maatte  da,  for  at  komme  i  umiddelbar 
Berøring  med  den  egentlige  Kiimstofmasse,  gjennemtrænge 
dennes  Membran.  At  man  endnu  ikke  er  paa  det  Rene 
hermed,  synes  neppe  at  være  mere  end  et  uvæsentligt  Hul 
i  vore  Kundskaber  og  kan  ikke  vanskeliggjøre  Opfattelsen 
af  denne  Befrugtningsproces  som  en  til  Dyrenes  fuldkom- 
men svarende. 

Befrugtningslegemerne  hos  de  de  hidtil  betragtede 
Planter  besad  en  eiendommelig,  og  som  man  pleier  at 
sige,  selvstændig  Bevægelse,  ligesom  Tilfældet  var  hos  Dy- 
renes Spermatozoer.  Imidlertid  er  dette  dog  ikke  en  al- 
mindelig gjennemgaaende  Egenskab  hos  de  dyriske  Sæd- 
legemer, den  mangler  hos  nogle  lavere  Krebsdyr  (Isopoder 

og  Amphipoder*).  Vi  maae  altsaa  komme  til  det  Resultat, 
at  hverken  den  selvstændige  Bevægelse  hos  de  befrugtende 
Legemer,  eller,  som  tidligere  omtalt,  deres  selvstændige 
Form  kan  ansees  for  væsentlige  Egenskaber  med  Hensyn 
til  deres  endelige  Bestemmelse:  at  befrugte  Ægget;  de 
vise  sig  kun  væsentlige ,  forsaavidt  som  de  bevirke ,  at 
Befrugtnin'gsstoffet,  det  Stof,  hvoraf  Spermatozoerne  be- 
staae,  kommer  til  sit  Bestemmelsested.  Vi  kunne  altsaa 
ikke  undre  os  over,  at  Naturen,  hvor  den  kan  opnaae 
denne  Hensigt  paa  anden  Maade,  ikke  har  formet  det 
befrugtende  Stof  til  Spermatozoer.  Dette  Tilfælde  finde 
vi  hos  Blomsterplanterne,  og  det  er  i  det  Foregaaende 
viist,  hvorledes  Kimen  hos  disse  ikke  dannes  af  Enden 
af  Støvrøret,  men  af  den  i  Kiimsækken  forud  dannede 
Celle ,  Kiimblæren.  Det  er  endvidere  den  almindelige 
Regel,  at  denne  forbliver  uudviklet  uden  Støvrørets  Ind- 
flydelse, en  Indflydelse,  som  man  vel  neppe  vil  kunne 
tilskrive  Støvrjørets  Hinde ,  men  kun  dets  Indhold.  At 
dette  træder  over  i  Kiimblæren  ere  vi  ikke  blot  beret- 
tigede, men  endog  nødte  til  at  antage  i  alle  de  Tilfælde, 
hvor  Enden  af  Støvrøret  kun  er  adskilt  fra  Kiimblæren 
ved Kiimsækkens Hinde;  thi  da  deres  optiske  Forhold  vise,  at 
begges  Indhold  er  et  forskjelligt,  maa  der  ved  Vexelvirk- 
ningen  nødvendigviis  opstaae  en  endosmotisk  Virksomhed. 
—  Der  staaer  kun  tilbage,  at  omtale  saadanne  Tilfælde, 
hvor  Enden  af  Støvrøret  berører  Kiimsækken  langt  fra  det 
Sted,  hvor  Kiimblærerne  sidde,  og  altsaa  ikke  kommer  i 
nærmere  Berøring  med  nogen  af  dem,  hvad  der  efter 
nyere  Undersøgelser  af  Hofmeister  er  Tilfældet  hos  endeel 


)  Maaskee  mangler  Sædlegemernes  Bevægelse  dog  ikke  ganske,  men 
indtræder  ferst  efterat  de  ere   overførte  i   Hunnernes  Kjensveic. 

(Red.  Anm.) 

Planter.  Paa  hvad  Maade  Blandingen  af  begge  Kjønsstofferne 
her  skulde  kunne  iværksættes,  er  vanskeligt  at  indsee,  naar 
man  ikke  netop  vil  antage,  at  den  Fortynding  af  Støvrø- 
rets Indhold,  der  her  nødvendigviis  maa  finde  Sted,  førend 
samme  kan  naae  hen  til  Kiimblæren,  langt  fra  at  svække 
dets  befrugtende  Egenskaber,  meget  mere  ere  nødven- 
dige for  at  disse  kunne  komme  til  at  yttre  sig.  Disse 
Tilfælde  ere  de  eneste,  der  endnu  lade  noget  Haab  til- 
bage for  dem,  der,  i  Modsætning  til  de  benægtende  Resul- 
tater af  alle  hidtil  anstillede  Iagttagelser,  alene  af  Grunde, 
hentede  fra  Analogien  med  de  øvrige  Planter,  haabe  at 
kunne  paavise  bestemt  formede,  befrugtende  Elementer  og- 
saa  for  Blomsterplanternes  Vedkommende. 

Vi  have  i  det  Foregaaende  kun  talt  om  en  endosmo- 
tisk  Overførelse  af  Støvrørets  Indhold  til  Kiimsækken  og 
Kiimblæren.  Imidlertid  have  enkelte,  saavel  ældre  som 
nyere  Botanikere  havt  den  Anskuelse,  at  Indholdet  af 
Støvrøret  banede  sig  en  direkte  Vei  til  Kiimblæren. 
Dette  støtter  sig  iøvrigt  ikke  til  nogen  positiv  Iagtta- 
gelse, og  naar  man  deels  seer  hen  til  de  negative  Re- 
sultater af  saa  mange  Undersøgelser,  deels  til  den  Van- 
skelighed, der  da  opstaaer  i  de  Tilfælde,  hvor  Støvrøret 
og  den  Kiimblære,  der  skal  befrugtes,  ere  fjernede  bety- 
ligt  fra  hinanden,  synes  en  saadan  Mening  ikke  at  kunne 
holde  Stik. 

Hvorledes  man  nu  end  vil  forklare  dette  Punkt,  saa 
maa  man  dog  fastholde,  at  Indholdet  af  Støvrøret  svarer 
til  Spermatozoerne  Kiimblæren,  til  Ægget,  og  at  Befrugt- 
ningsprocessen hos  Blomsterplanterne  aldeles  svarer  saa- 
vel til  de  blomsterløse  Planters  som  til  Dyrenes. 


Om  OpbevaHng  af  LeTnetsinidler. 

(Efier:    Aus  der  Natur.    9.) 


At  man  allerede  i  den  tidlige  Oldtid  forstod  at  bevare 
organiske  Stoffer  mod  Forraadnelse ,  er  noksom  bekjendt 
og  omtales  af  Moses  og  Herodot.  Disse  fortælle  nemlig, 
at  Ægypterne,  hos  hvem  Chemien  meget  tidligt  var  ud- 
dannet til  et  forholdsviis  heit  Standpunkt,  forstode  at  be- 
handle Ligene  af  Mennesker  paa  en  saadan  Maade,  at  de 
ikke  gik  i  Forraadnelse,  hvad  vi  alle  kjende  som  de  saa- 
kaldte  Mumier.  Moses  omtaler  '  ikke  Fremgangsmaaden, 
som  Herodot  derimod  fremstiller  temmelig  udførligt,  om 
den  end  i  visse  Punkter  er  unøiagtig;  blandt  de  anvendte 
Midler  nævner  han  Kryderier,  ætheriske  Olier  og  sand- 
synligviis  Salt  eller  det  endnu  i  Ægypten  forekommende  raa 
Soda,  Stoffer,  som  vi,iendnu  den  Dag  i  Dag  bruge  i  lignende 
Øiemed.  Denne  Indbalsamering  blev  paabudt  af  Religionen 
og  dens  Repræsentanter,  Præsterne,  der  tillige  vare  de 
eneste  Lærde  paa  den  Tid  og  som  saadanne  saae,  hvor 
farlig  Forraadnelsen  af  organiske  Substanser  var  for  Be- 
boernes Sundhed  paa  Grund  af  Klimaet,  noget,  der  ogsaa 
senere  har  bekræftet  sig,  idet  Pesten,  der  dengang  var 
ubekjendt  i  Ægypten,  indfandt  sig  kort  Tid  efter,  at  man 
havde  indført  den  kristne  Begravelsesmaade.  Man  har 
længe  troet,  at  Oldtidens  Fremgangsmaade ,  der  var  bragt 

til  en  høi  Grad  af  Fuldkommenhed,  var  en  Hemmelighed 
for  Nutiden;  men  dette  er  ikke  saa,  HemmeHgheden 
ligger  i  Landets  eiendommelige  Natur,  dets  store  Varme 
Og  Luftens  overordenlHge  Tørhed,  og  endnu  finde  vi  i 
den  afrikanske  Ørken  Mumier  af  Mennesker  og  Pyr,  som 
ere  omkomne  her  for  mange  Aarhundreder  siden  og  som 
ere  blevne  udtørrede  alene  ved  den  brændende  Sol  og 
det  glohede  Sand. 

Om  Levnetsmidlernes  Opbevaring  finde  vi  Efterret- 
ninger saavel  hos  ældre  Forfattere  som  hos  Plinius,  der 
omtaler  Saltet  som  en  Substants,  der  udtørrer  organiske 
Stofler  og  gjør  dem  istand  til  at  modslaae  Forraadnelse  i 
Aarhundreder.  Han  nævner  ogsaa  andre  Opbevarings- 
methoder;  saaledes  gav  man  de  forskjellige  Frugter  et 
Overtræk  af  Vox  eller  Harpix  eller  lagde  dem  i  Hon- 
ning, Druer  og  andre  Frugter  gravede  man  i  fuld- 
kommen lukkede  Leerkar  nogle  Fod  ned  i  Sandet.  iVIan 
gav  endog  de  Substanser,  som  man  vilde  bevare,  et  Opkog 
i  Vand,  førend  man  lukkede  Karrene  tæt  til,  en  Methode,  der 
gaaer  ud  paa  det  samme  som  den  i  vor  Tid  anvendte 
Appertske  Methode.  Vi  see  altsaa,  at  man  i  Oldtiden 
arbeidede  paa  at  forhindre  den  atmosphæriske  Lufts  Adgang 
og  Indflydelse  S£^a  meget  som  muligt,  og  at  man  var  kommen 
til  Erkjendelse  af,  at  den  indeholdt  noget,  som  paaskyndede 
Levnetsmidlernes  Forraadnelse.  Hvad  dette  var,  har  Che- 
mien  først  paaviist  i  den  nyere  Tid,  og  den  har  skaftet 
os  simple  og  hensigtsmæssige  Methoder  til  at  forebygge 
Forraadnelsen ,  hvorved  vi  ere  blevne  i  Stand  til  at  have 
mange  vegetabilske  Næringsmidler,  som  vi  ikke  godt  kunne 
undvære,  til  enhver  Aarstid,  ligesom  ogsaa  Provianteringen 
i  Krigstid  og  ved  lange  Expeditioner  tilvands  og  tillands 
er  bleven  betydeligt  lettere. 

For  at  udrette  noget,  maatte  man  imidlertid  studere 
de  animalske  o'g  vegetabilske  Fødemidlers  Natur.  Og  her 
see  vi  da,  at  ethvert  Næringsmiddel  og  fremfor  alle.de 
mest  nærende,  har  en  meget  compliceret  Sammensætning, 
at  i  dem  er  en  Mængde  Atomer  af  hvert  enkelt  af  de 
sammensættende  Grundstoffer  forenet  til  Grupper.  Jo  større 
nu  Atomernes  Antal  i  en  saadan  Gruppe  er,  desto  løsere 
er  deres  indbyrdes  Forbindelse  og  desto  lettere  er  Sub- 
stantsen  udsat  for  Ødelæggelse.  Spiren  til  Fødemidlernes 
Tilintetgjørelse  ligger  altsaa  i  deres  eiendommehge  che- 
miske  Sammensætning,  og  netop  de  Stoffer,  som  gjøre 
dem  til  Næringsmidler,  ere  denne  Spires  Bærere.  Imid- 
lertid kan  Atomernes  Forbindelse  dog  ikke  ophæves  uden 
videre,  eller  med  andre  Ord,  Forraadnelsen  kan  ikke  ind- 
træde af  sig  selv,  der  maa  komme  et  ydre  Moment  til, 
og  dette  er  Luftens  eller  rettere  den  i  denne  indeholdte 
Ilts  Indvirkning,  og  derhos  maa  Livet  være  standset  i  ved- 
kommende Dyr  eller  Plante.  Men  selv  Ilten  formaaer  i  og 
for  sig  intet,  naar  den  ikke  understøttes  af  andre  deels 
indre  deels  ydre  Forhold.  Til  de  første  hører  Vandet, 
der  næsten  i  alle  Næringsmidler  er  tilstede  i  meget  stor 
Mængde,  det  udgjør  saaledes  |  Dele  af  friskt  Kjød  og 
ligesaaméget  ja  mere  af  Rødder  og  saftige  Frugter.  Til 
de  sidste  hører  en  vis  Varmegrad,  der  ligger  mellem  nogle 
Grader  over  Frysepunktet  og  30° — 40°.  Ere  disse  to 
sidste  Potenser  tilstede  samtidigt  med  Luftens  Adgang,  da 
ødelægges  de  organiske  Dele  let,  men  mangler  blot  den 
ene  Betingelse,  have  de  to  andre  ingen  Magt,  og  dette, 
at  faae  den  ene  udelukket,  er  det  netop,  man  tilsigter 
ved  enhver  Opbevaringsmethode. 

Naturen  selv  har  undertiden  paataget  sig  Omsorgen 
herfor.    Exempler  herpaa  kunne  vi  hente  fra  Kornsorterne 

og  Bælgfrugterne,  nogle  af  de  vigtigste  Fødemidler.  Thi 
her  findes  vel  de  Stoffer,  som  bære  Fordærvelsens  Spire 
i  sig,  nemlig  de  qvælstofholdige,  i  saa  rigelig  Mængde 
som  nogetsteds.  Vandet  mangler  heller  ikke,  men  dette 
er  kun  tilstede  i  saa  ringe  Mængde,  kun  i  Forhold  af 
j\ — i,  at  det  ikke  kan  foraarsage  Forraadnelse.  Land- 
manden har  altsaa  kun  at  sørge  for,  at  Kornet  holdes 
tilstrækkeligt  tørt.  Et  andet  Beviis  herpaa  afgiver  Kar- 
toflen; den  indeholder  vel  67 — 78  pCt.  Vand,  men  vi  see 
dog,  at  den  i  Kjældre  kan  holdes  frisk  i  flere  Maaneder, 
ikke  fordi  Temperaturen  her  er  for  lav  til,  at  Forraadnelsen 
kan  indtræde;  thi  Kjød,  som  vi  uden  at  træffe  andre  For- 
anstaltninger opbevare  i  samme  Kjælder,  vil  inden  faa 
Dage  være  fordærvet.  Men  det,  der  holder  Kartoflen  frisk, 
er  den  Omstændighed,  at  Livet  endnu  ikke  er  udslukket 
i  den,  men  at  den  er  at  betragte  som  en  endnu  levende 
Plantedeel.  Udslukkes  Livet,  enten  dette  nu  skeer  ved 
Kulden,  ved  ydre  Vold  eller  ved  Kartoffelsygdom,  da  lader 
Forraadnelsen  ikke  vente  længe  paa  sig. 

De  Midler,  som  vi  maae  anvende  for  at  forhindre 
Forraadnelsen,  ere  derfor  meget  simple:  det  kommer  kun 
an  paa,  enten  at  bringe  Temperaturen  ned  paa  Fryse- 
punktet, eller  at  skaffe  Vandet  bort  eller  forhindre  Luftens 
Adgang.  At  dette  er  det  væsenthge,  har  vel  den- nyere 
Tid  først  oplyst,  men  de  ældre  Methoder,  som  vi  først 
ville  omtale,  gaae  dog  ud  paa  det  samme,  om  vore  For- 
fædre end  ikke  kunde  forklare  sig,  hvorfor  de  netop  bare 
sig  saaledes  ad. 

Tidligere  indskrænkede  man  sig  næsten  kun  til  at 
opbevare  Kjød;  af  vegetabilske  Substanser  gjemte  man 
kun  Kartofler  samt  nogle  Bælg-  og  Rodfrugter,   Agurker, 

Suurkaal  og  nogle  enkelte  Frugter,  som  ikke  just  egenlig 
ere  Levnetsmidler. 

De  Methoder,  som  fra  gammel  Tid  og  indtil  nu 
især  ere  blevne  anvendte,  ere  Ned  saltningen  og  Røg- 
ningen. Ved  at  bestrøe  Kjødet  med  Salt  forhindrer  man 
ikke  direkte  Forraadnelsen.  Men  da  Saltet  har  en  stor  Til- 
bøielighed  til  at  forbinde  sig  med  Vand,  uddrages  vedNedsalt- 
ningen  en  stor  Deel  af,  hvad  der  af  dette  findes  i  Kjødet, 
omtrent  den  tredie  eller  halve  Deel,  og  hvad  der  bliver  tilbage, 
er  ikke  tilstrækkeligt  til  at  indlede  en  Forraadnelse ;  vi  see 
altsaa,  at  denne  Fremgangsmaade  ikke  er  andet  end  en 
Indtørring,  og  det  er  ogsaa  Grunden  til,  at  Kjødet  kan  for- 
dærves, naar  man  bruger  for  lidt  Salt.  At  der  uddrages 
Vand  af  Kjødet,  kan  sluttes  deraf,  at,  skjøndt  der  ikke 
bruges  det  ringeste  Vand  ved  Nedsaltningen ,  varer  det 
dog  ikke  længe,  inden  Kjødet  er  dækket  af  en  Vædske, 
som  vi  alle  kjende  under  Navn  af  Lagen.  Hvor  yndet 
og  udbredt  denne  Methode  end  er,  fortræffelig  er  den  dog 
ikke.  Thi  Saltet  udtrækker  ikke  alene  Vandet,  men  sam- 
tidigt alle  de  Stoffer,  som  ere  opløste  deri;  Kjødet  taber 
derved  en  Mængde  vigtige  Bestanddele,  blandt  hvilke  først 
måa  nævnes  det  for  Ernæringen  uundværlige  Æggehvide, 
og  desuden  forskjellige  Salte,  Mælkesyre,  Kreatin  og 
Kreatinin,  og  da  Saltlagen,  der  nærmest  er  at  sammen- 
ligne med  en  meget  stærk  Kjødsuppe,  ikke  anvendes,  gaae 
de  tabt  for  Ernæringen.  Saltkjød  er  altsaa  et  meget  ringere 
Næringsmiddel  end  det  kogte  Kjød,  i  hvilket  det  meste  af 
Æggehviden  bliver  tilbage,  da  kun  en  ringe  Mængde  af 
den  er  opløst  i  Kjødsuppen,  medens  det  meste  paa  Grund 
af  Varmen  størkner  inde  i  Kjødet.  Man  anfører  vel  som 
Modbeviis  mod  denne  Anskuelse,  at  man  nu  har  spiist 
Saltkjød  i  saamange  Aarhundreder,  uden  at  mærke  nogen 

Ulempe  deraf.  Dette  forholder  sig  vel  ogsaa  saa,  naar 
man  nyder  det  salte  Kjød  afvexlende  med  anden  Føde; 
men  er  dette  Hovednæringsmidlet,  saaledes  som  for  Sø- 
folk og  Soldater  i  Krigstid,  da  vise  sig  de  skadelige 
Følger  af  dets  Nydelse  altid  i  den  Sygdomsform,  som 
er  kjendt  under  Navn  af  Skjørbug,  hvorfor  ogsaa  et  af 
Uovedmidlerne  mod  den  er  at  lade  den  Syge  spise 
fersk  Kjød.  Heldigviis  er  man  ogsaa  nu  kommen  bort 
fra  den  tidligere  saa  udbredte  Anvendelse  af  Saltet  til 
Kjøds  Opbevaring,  og  særligt  heldigt  er  det  for  Skibes  og 
Fæstningers  Besætninger,  for  hvem  det  forhen  ansaaes 
for  aldeles  uundværligt,  og  blandt  hvilke  Skjørbugen  an- 
rettede uhyre  Ødelæggelser.  I  Frankrig,  hvor  man  i  de 
senere  Aar  havde  begyndt  at  indføre  en  betydelig  Mængde 
Saltkjød  fra  Amerika,  har  man  nu  maattet  ophøre  dermed^ 
da  de  skadelige  Følger  ved  Nydelsen  deraf  snart  viste  sig; 
da  man  imidlertid  nok  trænger  til  denne  Handelsartikel, 
vilde  det  være  heldigt,  om  Entrepreneurerne  kunde  finde 
paa  en  anden  Opbevaringsmethode,  hvad  ogsaa  vel  med 
Tiden  vil  skee. 

Saltet  kan  ogsaa  tjene  til  at  beskytte  enkelte  Nærings- 
midler af  Planteriget,  især  Suurkaal  og  Agurker,  mod 
Forraadnelse.  Her  iagttage  vi  tillige,  at  Saltlagen  bliver 
stærkt  suur.  Dette  hidrører  derfra,  at  de  qvælstofholdige 
Stoffer  i  disse  Plantedele  frembringe  den  saakaldte  Mælke- 
syregjæring  i  de  sukkerholdige,  som  derved  forandres  til 
Mælkesyre. 

Sukker,  Viinaand  og  Eddike,  som  man  i  Huus- 
holdningerne  benytter  ved  Frugters  Nedsyltning,  virke  alle 
paa  samme  Maade  som  Saltet.  En  stor  Mængde  af  det 
i  Frugterne  indeholdte  Vand  bliver  nemlig  ved  dem  fjernet 
eller  snarere  bundet  paa  en  saadan  Maade,  at  det  bliver 

sat  ude  af  Stand  til  at  frembringe  Gjæring  eller  Forraad- 
nelse.  Imidlertid  maa  man  være  meget  omhyggelig  og 
forsigtig,  naar  man  vil  opnaae  sin  Hensigt.  Man  maa 
hverken  spare  paa  Sukker  eller  Eddike.  1  Almindelighed 
opløser  man  Sukkeret  i  Frugtsaften,  men  denne  Sukker- 
opløsning maa  have  en  temmelig  tyk,  sirupsagtig  Con- 
sislents,  thi  en  tynd  Opløsning  gaaer  meget  let  i  Gjæring 
og  drager  Frugterne  med  i  Forraadnelse.  Syltetøiet  maa 
ikke  være  varmt,  naar  man  hælder  det  i  Krukken;  thi  i 
saa  Tilfælde  ere  de  faa  Vanddraaber,  som  dannes  paa 
Krukkens  Inderflade  af  de  opstigende  Dampe,  tilstrækkelige 
til  at  fremkalde  en  Gjæring,  naar  de  senere  blande  sig 
med  de  øverste  Lag  af  Sukkersaften.  Med  Eddiken  maa 
man  ligeledes  være  forsigtig;  den,  der  gaaer  i  Handelen, 
er  sædvanlig  temmelig  tynd,  og  enhver  Huusmoder  veed, 
hvor  ofte  det  hændes,  at  de  nedlagte  Agurker  blive  for- 
dærvede. Dette  kan  tildeels  undgaaes  derved,  at  man 
efter  nogen  Tids  Forløb  afhelder  den  først  paagydte  Eddike, 
hvorved  en  stor  Deel  af  de  i  Agurkerne  indeholdte  80  til 
90  Procent  Vand  følger  med,  og  derpaa  kommer  man  et 
nyt  Qvantum  deri,  og  dette  vil  da  ikke  blive  synderligt 
fortyndet. 

De  forskjellige  Methoders  beskyttende  Evne  forøges 
desuden  ved  at  tilsætte  Kryderier.  Det  virksomme  i  dem 
ere  de  i  dem  indeholdte  ætheriske  Olier,  der  selv  i  temmelig 
ringe  Mængde  ere  i  Stand  til  at  bevare  organiske  Legemer 
mod  Forraadnelse,  som  de  ogsaa  kunne  standse,  naar  den 
allerede  er  begyndt.  Forklaringen  af  denne  de  ætheriske 
Oliers  Egenskab  kan  endnu  ikke  gives. 

Ved  Røgningen  kommer  foruden  Udtørringen,  der 
ofte  drives  altfor  vidt,  et  andet  Moment  i  Betragtning.  I 
Røgen  findes  nemlig  en  ringe  Mængde  af  et  flygtigt  Legeme, 

det  saakaldte  Kreosot,  der  er  et  af  de  kraftigste  Midler 
mod  Forraadnelse;  det  har  en  bidende,  brændende  Smag 
og  en  ubehagelig  gjennemtrængende  Lugt.  Dette  Stof 
har  den  Egenskab,  at  det  bringer  Æggehviden  til  at  løbe 
sammen,  med  andre  Ord  gjør  den  uopløselig,  hvorved 
den  ligesom  enhver  anden  uopløsehg  dyrisk  Substants 
meget  vanskeligt  gaaer  over  i  Forraadnelse.  Da  man  ved 
Uøgningen  ikke  taber  Æggehviden  saaledes  som  ved  Ned- 
saltningen,  er  hiin  altsaa  at  foretrække  for  denne,  men 
det  røgede  Kjød  staaer  dog  tilbage  for  det  ferske  paa 
Grund  af  den  mindre  lette  Fordøielighed,  som  det  skylder 
den  sammenløbne  Æggehvide  og  de  tørre  iMuskeltrevler. 
Man  kan  ogsaa  saa  at  sige  røge  paa  den  vaade  Vei 
ved  Hjælp  af  Kreosot,  der  laves  fabrikmæssigt  af  Tjære, 
og  af  Træeddiken,  der  vindes  som  et  Biprodukt  ved  Træ- 
kulfabrikationen. Yed  at  besmøre  Kjødet  nogle  Gange 
med  en  Opløsning  af  Kreosot  eller  med  Træeddike,  i 
hvilket  der  findes  opløst  Kreosot,  eller  ved  at  neddyppe 
det  i  disse  Vædsker  opnaae  vi  i  kort  Tid  det  samme,  som 
ved  at  lade  det  hænge  i  lang  Tid  i  Røgen.  Kjødet  tørrer 
ind,  faaer  aldeles  det  røgede  Kjøds  Udseende  og  Smag 
og  kan  holde   sig  selv  i  den  allerstærkeste  Sommerhede. 


Det  var  imidlertid  ikke  tilstrækkeligt,  at  Videnskaben 
paaviste  det  mangelfulde  ved  de  forhen  brugte  Methoder; 
den  måatte  sætte  noget  bedre  i  Stedet.  For  at  opnaae 
dette,  maatte  der  først  anstilles  nøiagtige  Undersøgelser 
om  Beskaffenheden  af  de  Forandringer,  som  de  organiske 
Stoffer  undergaae  ved  at  komme  i  Berøring  med  Luften. 
Her  have  navnlig  Gay-Lussac's  Undersøgelser  været  os  af 
størst  Betydning.    Han  fandt  nemlig,  at  det  kogende  Vands 

Temperatur  beskytter  de  organiske  Stoffer  mod  enhver 
Forandring,  idet  de  qvaelstofholdige  Bestanddele  derved 
tabe  deres  Evne  til  at  fremkalde  Forraadnelse ,  da  de 
selv  undergaae  en  Forvandling,  hvis  Natur  kan  sees,  af 
hvad  der  foregaaer  med  Æggehviden,  der  løber  sammen 
ved  Varmen.  En  lignende  Forvandling  foregaaer  ogsaa 
ved  de  saakaidte  Gjærstoffer,  der  alle  ere  analogt  sammen- 
satte med  Æggehviden.  At  dette  er  Tilfældet,  have  vore 
Huusmødre  længe  vidst,  thi  ved  at  koge  Mælken  forhindres 
den  fra  at  løbe  sammen.  Dette  hjælper  vel  kun  for  en 
Tid,  da  man  ikke  holder  Luften  borte,  men  vilde  man 
gjentage  Kogningen,  hver  Gang  det  behøvedes,  kunde  man 
opbevare  Mælken,  saalænge  det  skulde  være;  imidlertid  er 
dette  dog  altfor  omstændeligt  til  at  kunne  faae  nogen 
praktisk  Betydning. 

Det  kogende  Vands  Temperatur  er  altsaa  kun  til- 
strækkelig til  at  skjærme  mod  Forraadnelsen,  naar  Luften 
ikke  mere  faaer  Adgang.  Dette  opnaaes  ved  den  saa- 
kaidte Appertske  Methode,  som  Franskmanden  Appert 
allerede  foreslog  1809.  Den  er  den  fornuftigste,  simpleste, 
billigste  og  sikkreste  af  alle  Methoder,  og  har  tillige  det 
Fortrin,  at  de  paa  denne  Maade  gjemte  Næringsmidler 
ikke  tabe  deres  Nærsomhed  og  Smag,  og  kunne  holdes 
friske  i  et  ubegrændset  Tidsrum,  naar  der  ikke  er  begaaet 
Feil  ved  selve  Tillavningen.  Den  berømte  Nordpolsfarer, 
Capt.  J.  Ross,  har  saaledes  i  Société  d'encouragement 
fremviist  Kjød,  behandlet  paa  denne  Maade,  som  havde 
boldt  sig  fortræffeligt  i  16  Aar. 

Det  er  især  Nordpolexpeditionerne ,  der  have  skatfet 
denne  Methode  Anerkjendelse  og  Berømmels«.  Uden  den 
vilde  de  have  været  umuhge;  Søfolkene  ere  her  i  flere 
Aar  afskaarne   fra  den   civiliserede  Verden,    og   havde  de 

nu,  som  tidligere,  maattet  nyde  de  salte  Provisioner,  vilde 
faa  af  dem  være  vendte  levende  tilbage  til  deres  Hjemstavn. 
Og  skjøndt  de  naturligviis  til  visse  Tider  af  Aaret,  nemlig 
om  Sommeren,  kunne  skaffe  sig  ferskt  Kjød,  saa  er  dog 
denne  Sommer  alt  for  kort  til,  at  dette  kan  være  af  nogen 
særdeles  Betydning  for  dem.  Den  Appertske  Methode  er 
derfor  bleven  en  Velgjerning  for  Menneskeheden ,  og  den 
er  efterhaanden  bleven  anvendt  ved  flere  og  flere  Nærings- 
midler, saa  at  man  nu  paa  ethvert  Sted  og  til  enhver 
Aarstid  kan  faae  de  sjeldneste  og  udsøgteste  Retter  til- 
lavede efter  alle  Kunstens  Regler,  naar  man  kun  har 
nogen  Formue. 

Apperts  Fremgangsmaade  ved  at  opbevare  Fødemid- 
lerne beroer  ikke  saameget  paa,  at  man  ganske  forhindrer 
Iltens  Adgang,  men  snarere  derpaa,  at  man  gjør  den 
uskadelig.  En  fuldstændig  forhindret  Adgang  er  næsten 
umulig,  og  en  eneste  Luftblære  er  ofte  tilstrækkelig  til 
at  fremkalde  en  Gjæring  i  en  stor  Mængde  Nærings- 
midler. Appert  har  vidst  paa  en  snild  Maade  at  raade 
Bod  herpaa.  Han  fylder  nemlig  Fødemidlerne  i  Bhk- 
daaser  saa  nær  til  Banden  som  muligt  og  passer  tillige 
paa,  at  al  Luft  bliver  fjernet  fra  det  Rum,  som  Fødemid- 
lerne indtage.  Et  Laag  bliver  derpaa  omhyggeligt  loddet 
til  Blikdaasens  Rand.  Istedetfor  Blikdaase.r  kan  man  an-, 
vende  Glaskrukker,  der  lukkes  lufttæt  med  en  Kork- 
prop. At  fjerne  al  Luften,  hvilket  er  absolut  nødvendigt, 
alene  paa  denne  Maade,  er  umuligt.  Man  maa  derfor 
gjøre  den  uskadelig,  og  dette  opnaaer  man  paa  følgende 
Maade.  Endeel  Daaser  og  Krukker  sættes  i  et  Kar  med 
Vand.  Dette  bringes  derpaa  til  at  koge  og  holdes  i  Kog 
i  en  halv  eller  heel  Time.  Herved  forbinder  den  Smule  Ilt, 
der  kan  være  bleven  tilbage,  sig  med  de  organiske  Stofler 

og  omdanner  sig  til  Kulsyre,  hvorved  dens  Evne  til  at 
fremkalde  en  Forraadnelse  ophører.  Tillige  opnaaer  man 
herved,  at  man  kan  see,  om  Tillukningen  er  forsvarlig; 
thi  er  der  den  mindste  Aabning,  vil  Luften  i  Form  af 
Luftblærer  stige  op  gjennem  Vandet,  og  man  kan  da  strax 
raade  Bod  derpaa. 

I  Fabrikkerne  ere  Fødemidlerne  kogende,  naar  man 
kommer  dem  i  Krukkerne;  først  kommer  man  Kjødet  i, 
som  man  har  taget  ud  af  Vædsken,  tillodder  derpaa  Laaget, 
i  hvis  Midte  findes  et  Hul,  hvorigjennem  man  ved  en 
Tragt  helder  Vædsken  ned,  og  endelig  lillodder  man  ogsaa 
den  lille  Aabning.  Paa  denne  Maade  kan  man  næsten 
fylde  Karrene  fuldstændigt. 

Da  imidlertid  en  ubetydelig  Feil  ofte  gjør,  at  Ilten 
ikke  bliver  gjort  uskadelig,  og  hele  Arbeidet  derved  bliver 
spildt,  maa  man  være  glad  ved  en  Forbedring  af  Fas  ti  er. 
Han  tilsætter  nemlig  noget  Salt  til  det  Vand,  hvori  man 
sætter  Krukkerne;  herved  kan  disses  Indhold  bringes  i 
Kog,  da  Vandet  nu  først  koger  ved  88°  R.  Gjennem  en 
snever  Aabning  i  Laaget  uddrives  med  Dampene  næsten 
al  Luften,  man  erstatter  den  tabte  Vædske  og  tillodder 
Aabningen,  og  ved  denne  Fremgangsmaade  bUver  den 
ringe  Mængde  Ilt,  der  er  tilbage,  saa  godt  som  gjort  aldeles 
uskadelig. 

Hvor  behagelig  og  nyttig  den  Appertske  Methode  end 
er,"  anvendes  den  dog  endnu  næsten  alene  ved  Skibes 
Proviantering,  medens  den  kun  har  fundet  ringe  Indgang 
i  Huusholdningen.  Grunden  maa  vel  søges  i,  at  Blik- 
daaserne  deels  ere  kostbare  at  anskaffe,  deels  ubeqvemme 
at  haandtere,  navnlig  gjælder  det  sidste  om  Lodningen, 
imidlertid  ere  disse  to  Momenter  ikke  af  saa  stor  Betyd- 

ning,'at  Methodens  Fortrinlighed  jo  nok  vil  vide  at  be- 
seire  dem  ogsaa  i  Huusholdningen. 

Opbevaringen  af  Æg  og  Smør  beroer  ligeledes  paa, 
at  man  holder  Luften  aldeles  borte.  Ved  de  Æg,  som 
man  vil  opbevare,  er  det  af  særdeles  Vigtighed,  at  de  ere 
friske  og  godt  fyldte.  For  at  forhindre  Luftens  Indtrængen 
gjennem  Skallen,  har  man  givet  den  et  Overtræk  af  Fedt, 
Gummiopløsning  eller  Fernis;  en  Limopløsning  af  til- 
strækkelig Consistents  vilde  maaskee  gjøre  samme  Nytte. 
En  billigere  Methode  e'r  at  gjemme  Æggene  i  Kalkvand 
paa  et  kjøligt  Sted.  Vandet  trænger  herved  gjennem 
Skallen  og  fylder  Ægget,  og  Kalken  besidder  den  Evne 
at  forsinke  Forraadnelsen. '  Noget  lignende  opnaaes  ved 
at  lægge  dem  i  Vand,  hvori  10  Procent  Salt  er  opløst. 
Efter  nogle  Timers  Forløb  kan  man  da  tage  dem  op  igjen 
og  lade  dem  tørre  i  Luften. 

Smør  søger  man  i  AlmindeHghed  at  holde  friskt  ved 
at  tilsætte  Salt.  Herved  taber  det  dog  sin  søde  Smag, 
hvorfor  man  i  Skotland  blander  Saltet  med  Sukker  i  et 
Forhold  af  3  eller  4  til  1.  Man  kan  holde  det  friskt  i  8 
til  12  Dage,  ved  at  pakke  det  fast  ned  i  smaa  Krukker 
og  bedække  det  paa  Overfladen  med  et  tommetykt  Lag 
koldt  udkogt  Vand,  som  hver  Dag  fornyes.  Bréon  vil  bedre 
naae  Maalet  ved  at  gjøre  Vandet  svagt  suurt  ved  Vinsteen 
eller  Eddikesyre.  Skal  Smørret  forsendes,  pakker  man 
det  i  Blikcylindre  eller  Krukker  af  Glas  eller  Leer,  som 
lukkes  omhyggehgt,  og  paa  denne  Maade  kan  det  holde 
sig  friskt  i  et  Par  Maaneder  ved  en  Temperatur  af  12 — 1 6°  R. 

Den  Appertske  Methode  lader  si^  imidlertid  ikke  ret  vel 
anvende  ved  Grønsager  eller  overhovedet  ved  Nærings- 
midler af  Planteriget  paa  Grund  af  deres  Vægt  og  den 
store  Plads,   de   fordre.     Ved  ethvert  Maaltid   spiser  man 

en  meget  større  Mængde  Grønsager  end  Kjød;  skulde 
man  altsaa  medtage  et  passende  Qvantum  heraf  tilberedet 
efter  den  Appertske  Methode,  vilde  det  optage  en  altfor 
stor  Plads ;  tilmed  indeholde  Plantestofferne  en  stor  Mængde 
Vand,  og  da  man  kan  erholde  dette  overalt,  hvor  man 
kommer  hen,  og  til  enhver  Tid,  indlader  man  sig  paa 
noget  unyttigt  ved  at  tage  dette  med.  Man  bruger  derfor 
nu  kun  sjeldent  denne  Methode  ved  Opbevaringen  af  vegeta- 
bilske Stoffer,  saaraeget  mere  som  et  nyt  Princip  har  gjort  sig 
gjældende,  nemlig  at  fjerne  Vandet  eller  med  andre  Ord 
at  tørre  Grøntsager. 

Denne  Methode  er  kun  faa  Aar  gammel,  men  man 
maa  undre  sig  over,  at  man  ikke  for  længe  siden  har 
fundet  paa  den.  Paa  Analogier  har  det  ikke  manglet.  I 
Aarhundreder  har  man  opbevaret  Tobak,  Hø,  de  forskjellige 
Lægeplanter  og  den  chinesiske  Thee  paa  denne  Maade. 
Vore  Huusmødre  have  ogsaa  længe  anvendt  den,  om  end 
kun  i  meget  ringe  Udstrækning  og  næsten  alene  ved  de 
saakaldte  russiske  Ærter,  som  de  tage  Kjernerne  ud  af  og 
simpelthen  tørre.  Vel  har  man  i  det  forrige  Aarhundrede 
oftere  forsøgt  denne  Methode,  men  man  anvendte  ikke 
den  fornødne  Omhu.  Plantestofferne  tabte  tildeels  deres 
Lugt,  Smag  og  nærende  Egenskab.  De  tørrede  Planter 
indtoge  ikke  mindre  Plads,  en  Grund  endnu  til,  at  de 
lettere  bleve  fordærvede.  Paa  alle  disse  Mangler  har  den 
franske  Gartner  Mas  son  raadet  Bod,  og  han  har  saaledes 
løst  den  Opgave  at  opbevare  Næringsmidlerne  af  Plante- 
riget. Efter  hans  Methode  blive  de  omhyggeligt  udsøgte 
og  rensede  Grøntsager  i  Kurve  af  grovt  Lær^-ed  satte  ind 
i  et  Kammer,  der  opvarmes  ved  varm  Luft,  som  cirkulerer 
i  Rør,  med  en  Temperatur  af  28— 32«  R.,  alt  efter  Grøn- 
sagernes Beskaffenhed.    Ved  denne  ringe  Varme  fordamper 

Planternes  Vandmængde  kun  langsomt,  hvilket  er  nød- 
vendigt, naar  de  skulle  beholde  deres  Farve  og  Smag  og 
senere  skulle  kunne  faae  deres  oprindelige  Form  tilbage  ved 
at  udblødes.  De  lægges  derpaa  omhyggeligt  ned  i  stærke 
Jernkasser,  og  sammentrykkes  her  ved  Stemplet  af  en 
kraftig  hydraulisk  Presse.  Deres  Rumfang  kan  herved 
gjøres  5  Gange  mindre  og  Vægten  kan  blive  ^ — ^j  af 
den  oprindelige.  Et  stort  Kaalhoved,  behandlet  efter  denne 
Methode  kan  man  f.  Ex.  have  inden  i  en  Brevcouvert;  ved  at 
udblødes  og  tilberedes  opnaaer  det  atter  sit  forrige  Omfang. 
De  pressede  Grøntsager  have  Form  og  Tykkelse  af  en 
Chokoladekage,  indsvøbes  enten  alene  i  Papir  eller  i  Zink- 
folie, og  flere  saadanne  lægges  da  i  en  Kasse  af  Zink  eller 
Jernblik.  Man  kan  nu  gjemme  dem,  saalænge  det  skal 
være,  naar  man  kun  passer  paa  at  holde  Fugtigheden 
borte 

Kartofler  kunne  opbevare^s  og  transporteres  paa  samme 
Maade.  De  blive  da  omhyggeligt  vadskede  og  skrællede, 
skæres  i  tynde  Skiver  og  skolies  et  ØiebUk.  Efter  der- 
paa at  være  tørrede,  blive  de  pressede,  dog  blive  de  først 
udsatte  en  kort  Tid  for  fugtig  Luft,  for  at  blødgjøres  lidt. 
Ærter  og  Bønner  blive  ligeledes,  før  de  tørres,  skollede 
et  Øieblik  med  kogende  Vand,  og  -lægges  derpaa  i  luft- 
tætte Kasser  uden  at  presses.  Det  kogende  Vand  maa 
ikke  anvendes  for  længe,  thi  derved  forvandles  det  i  disse 
Planter  indeholdte  Stivelse  til  Klister,  ligesom  ogsaa  Ægge- 
hviden størkner,  og  begge  Dele  ville  gjøre,  at  de  ved 
Tørringen  og  Presningen  fik  en  saa  fast  Sammenhæng,  at 
Vandet  ved  den  senere  Kogning  ikke  vilde  kunne  gjennem- 
trænge  og  opbløde  dem. 

Skal  man  nu  til  at  benytte  disse  tørrede  Grøntsager, 
maa  man  skaffe  dem  det  Vand  tilbage,  som  de  have  tabt 

ved  Tørringen.  De  overgydes  derfor  med  koldt  Vand  og 
blive  staaende  i  dette  i  6 — 10  Timer;  med  varmt  Vand 
skeer  dette  i  4 — 6  Timer.  Ved  at  optage  Vand  svulme 
Grønsagerne  op,  antage  deres  oprindelige  Form,  Farve 
og  den  dem  eiendommelige  Lugt,  og  forholde  sig  i  et  og 
alt,  som  om  de  vare  friske.  Denne  LMblødning  maa  imid- 
lertid gjøres  omhyggeligt  og  fortsættes  tilstrækkeligt  længe, 
hvis  det  skal  komme  til  at  smage  godt.  løvrigt  er  Til- 
beredningen som  sædvanlig. 

Masson's  Methode  har  naturligviis  fundet  mange  Efter- 
lignere, blandt  hvilke  især  Gannel,  hvis  Fremgangsmaade 
iøvrigt  ikke  er  bekjendt,  fortjener  at  nævnes.  Hans  Grøn- 
sager beholde  deres  Form,  Farve,  Lugt  og  Smag,  behøve 
ikke  saameget  Vand  eller  at  koge  saalænge,  og  fordre 
derfor  mindre  Brændsel.  Men  de  have  ikke  den  Egenskab, 
som  netop  gjør  Massons  Fabrikater  saa  hensigtsmæssige, 
naar  Talen  er  om  at  anvende  dem  i  det  store,  som  ved 
Provianteringen  af  Flaader  og  Armeer;  de  presses  nemlig 
ikke  sammen,  men  beholde  deres  Form. 

At  der  er  opnaaet  meget  ved  Indførelsen  af  de  tørrede 
Grønsager,  vil  indsees  af  Enhver,  og  den  Anerkjendelse, 
de  i  saa  kort  Tid  have  vundet,  taler  noksom  derfor. 
Det  er  navnhg  for  Søfolkene,  at  de  hidtil  have  været 
og  fremdeles  ville  vedblive  at  være  af  største  Betydning. 
De  ere  indførte  i  de  fleste  Mariner  og  have  her  hjulpet 
til  at  holde  den  ødelæggende  Skjørbug  borte,  idet  man 
ved  dem  er  bleven  sat  i  Stand  til  at  skaffe  Besætningen 
den  Afvexling  mellem  animalsk  og  vegetabilsk  Kost,  som 
er  absolut  nødvendig  til  Sundhedens  Bevarelse.  Men 
selv  i  sædvanlige  Huusholdninger  frembyde  de.  mange 
Fordele;  de  skulle  ikke  træde  i  Stedet  for  de  friske  Grøn- 
sager, thi  det  kunne  de  ikke,   hvor  gode  de  end  ere,  de 

skulle  kun  erstatte  disse  i  de  Aarstider  eller  paa  de  Steder, 
hvor  man  enten  aldeles  ikke  eller  kun  med  megen  Be- 
kostning kan  skalTe  sig  de  friske. 

Foruden  den  betydelige  Udvikling,  som  Havekulturen 
maa  tage  ved  denne  Opfindelse,  vil  ogsaa  Handelen  kunne 
drage  mangehaande  Fordele  af  den.  Mange  nye  Pro- 
dukter ville  komme  paa  Markedet,  mange  af  Tropernes 
Frembringelser,  som  hidtil  kun  ere  kjendte  af  Heisebe- 
skrivelser, ville  finde  Indgang  i  Europa;  navnlig  ville  de 
mange  nærende  Planter,  hvorpaa  Troperne  ere  saa  rige,  og 
som  med  største  Lethed  kunne  dyrkes  i  langt  videre  Ud- 
strækning, i  trange  Tider  kunne  blive  en  uundværlig  Hjælp 
for  Europa. 

Blandt  saadanne  Planter  staaer  Cassavaen  (Jatropha 
Manihot)  med  sine  ofte  30  Pd.  tunge  Knolde  øverst.  En 
Dags  Pløieland  leverer  henved  480  Centner  Knolde,  og 
Udbyttet  af  den  er  langt  sikkrere  end  af  Korn;  i  trange 
Tider  vil  den  ypperligt  kunne  træde  i  Kartoflens  Sted. 
Desuden  ere  dens  Blade  ret  velsmagende.  Bananerne 
ere  hgeledes  tilstede  i  saa  stor  Mængde  og  ere  at 
faae  for  saa  godt  Kjøb,  at  det  sikkert  vilde  kunne  betale 
sig  at  udføre  dem,  naar  man  havde  en  billig  og  let  Methode 
at  opbevare  dem  paa.  Man  høster  dem  4  Gange  om  Aaret, 
og  en  eneste  Klase,  der  ofte  bestaaer  af  160  til  180 
Frugter,  veier  ofte  over  60  Pund.  Paa  samme  Areal  leverer 
den  efter  Humboldt  en  Afgrøde,  der  i  Vægt  overgaaer 
Kartoflens  40  Gange  og  Kornets  140  Gange;  og  om  den 
end  staaer  langt  tilbage  for  begge  disse  i  nærende  Kraft, 
skal  den  dog  efter  ham  være  i  Stand  til  paa  samme 
Terrain  at  ernære  25  Gange  flere  Mennesker  end  Kornet. 
Et  mere  velsmagende  og  nærende  Fødemiddel  end  den  fore- 
gaaende  leverer  Brødwugttræet  (Artocarpus  incisa).   Et 

Menneske"  kan  leve  næsten  udelukkende  af  dets  Frugter, 
der  indhøstes  i  de  9  xMaaneder  af  Aaret,  ere  saa  store 
som  Barnehoveder  og  veie  3  til  4  Pund.  Tre  Træer  ere 
tilstrækkelige  til  at  underholde  et  Menneske  i  et  heelt  Aar. 

Disse  forskjellige  Methoder  ere  i  Frankrig  Gjenstand 
for  en  betydelig  Fabrikvirksomhed.  Vi  ville  anføre  nogle 
Talstørrelser  for  at  godtgjøre  dette.  I  den  passende  Aars- 
tid  bruger  en  Fabrik  saaledes  daglig  100  Centner  friske 
Grønsager;  for  at  udtørre  dem  behøves  9|  Centner  Steen- 
kul og  for  at  sætte  den  hydrauliske  Pressemaskine  i  Be- 
vægelse 3  Centner.  En  anden  Fabrik  forarbeidede  i  1853 
10,200  Centner  Grønsager. 

Ligesom  Grønsagerne  lader  Kjødet  sig  ogsaa  længe 
opbevare,  naar  man  uddriver  Vandet  og  derved  tørrer  det. 
I  vore  Klimater  anvendes  denne  Methode  ved  de  tørre 
Fisks  Tilberedning.  I  de  varme  Lande  har  den  længe 
været  i  Brug.  I  Sydamerika  skærer  man  saaledes  Oxe- 
kjødet  i  10  Fod  lange,  smalle  og  tynde  Strimler,  bestrøer 
dem  med  Maismeel,  for  at  intet  af  Saften  skal  gaae  tabt, 
og  hænger  dem  paa  Stilladser,  for  at  Solens  Varme  kan 
bringe  Vandet  til  at  fordampe.  Under  Tørringen  undgaaer 
man  omhyggeligt  Regn.  100  Dele  friskt  Kjød  leverer 
omtrent  26  Dele  tørret.  Dette,  det  saakaldte  Tasajo,  har 
en  mørkebruun  Farve,  en  ikke  ubehagelig  Lugt,  og  er 
saa  bøieligt,  at  det  kan  rulles  sammen.  Herved  kommer 
kun  en  ringe  Deel  af  dets  Overflade  i  Berørelse  med 
Luften,  og  det  kan  derfor  holde  sig  meget  længe,  naar 
det  kun  holdes  tørt.  Vil  man  bruge  det,  udbløder  man 
det  i  Vand,  og  tilbereder  det  derpaa  som  sædvanligt. 
Saavel  Kjødsuppen  som  det  kogte  Kjød  skal  smage  særdeles 
godt.  Dette  Tasajo  bruges  meget  i  Bjergværkerne,  ved 
Armeerne  og  paa  Skibene.  " 

De  omttakkende  Indianerstammer  i  Nordamerika  bruge 
en  anden  Methode;  de  presse  nemlig  de  tynde  tørrede 
Kjødskiver  sammen  til  -et  saa  ringe  Omfang  som  muligt. 
Dette  saakaidte  Pemmican  lader  sig  let  transportere,  inde- 
holder den  største  Mængde  Næringsstof  paa  det  mindst 
mulige  Omfang  og  faaer  sin  aromatiske  Lugt  tilbage  ved 
Kogning,  en  Egenskab,  hvorved  det  udmærker  sig  fremfor 
det  saakaidte  Kjødextrakt,  der  er  inddampet  Kjødsuppe. 

{  vore  Klimater  er  denne  Maade  at  opbevare  Kjødet 
paa  endnu  ikke  bleven  udfort;  den  mindre  stærke  Varme 
gjør,  at  Solheden  ikke  er  tilstrækkelig  til  at  faae  alt 
Vandet  til  at  fordampe,  og  tillige  vil  den  Sønderskæring 
af  Kjødet,  som  er  nødvendig,  hvis  man  vil  udrette  noget, 
altid  lægge  Hindringer  i  Veien  for  iMethodens  større  Ud- 
bredelse. Men  vinder  end  Methoden  ingen  stor  Aner- 
kjendelse  i  Europa  selv,  vil  den  maaskee  dog  alligevel  kunne 
komme  til  at  gavne  denne  Verdensdeel.  Ved  dens  Hjælp 
vil  nemlig  en  stor  Mængde  af  det  Kjød,  som  paa  Grund 
af  den  'store  Overflod  -ligefrem  gaaer  tilspilde  i  Nord-  og 
Sydamerika,  i  Australien,  ja  endog  i  Sydrusland,  kunne 
blive  en  værdifuld  Handelsartikel,  der  i  trange  Tider  vil 
kunne  afhjælpe  megen  Nød. 

Ved  at  fjerne  Vandet  er  man  ligeledes  bleven  istand 
til  at  opbevare  Mælk  i  længere  Tid.  Man  har  vel  længe 
kunnet  forhindre  den  sure  Gjæring  deels  ved  at  gjøre 
Temperaturen  lavere,  idet  man  enten  omgiver  Karret, 
hvori  den  opbevares,  med  koldt,  hyppigt  skiftet  Vand,  eller 
kommer  Is  i  Mælken,  deels  ved  at  tilsætte  et  vist  Qvantum 
tvekulsuurt  Natron,  der  kunde  forene  sig  med  den  dannede 
Syre.  Disse  Fremgangsmaader  kunne  vel  i  en  Huushold- 
ning  bruges  med  Nytte,  men  hvor  det  gjælder  om  at 
opbevare  Mælken  i  lædere  Tid,  f.  Ex.  paa  længere  Reiser, 

ere  de  langtfra  tilstrækkelige.  Det  laa  meget  nær  at  anvende 
den  Appertske  Methode  her,  men  man  forlod  den  snart 
igjen;  thi  skjønt  den  forhindrer  Mælken  fra  at  fordærves, 
har  den  dog  en  anden  Ulempe.  Efterhaanden  skille  nemlig 
alle  Mælkens  Fedtkugler  sig  ud  paa  Overfladen,  og  de  lade 
/Sig  ikke  paany  fordele  i  Vædsken.  Man  foreslog  derpaa 
at  inddampe  Mælken  ved  Hjælp  af  Sukker  til  en  Sirup 
eller  til  en  Deig;  det  vilde  længe  ikke  ret  lykkes,  indtil 
endelig  Lign  ae  fandt  den  rette  Fremgangsmaade.  Hans 
Methode  er  simpel  og  rationel.  Han  sætter  7^  Lod  Sukker 
til  hver  Pot  Mælk  og  inddamper  den  til  en  tyk  Sirups  Con- 
sistents,  hvorved  omtrent  60  Procent  Vand  fordamper. 
Inddampningen  skeer  i  store  flade  Pander,  i  hvilke  Mælken 
aldrig  maa  danne  et  Lag,  der  er  tykkere  end  5  Linier. 
Panderne  opvarmes  i  et  Vandbad  og  man  rører  stadigt 
om  med  en  Træskee  for  at  hindre  Skindet  i  at  danne  sig. 
Efter  at  være  inddampet,  hældes  Mælken  paa  cylindriske 
Blikdaaser,  der  efter  at  være  tilloddede  bringes  i  et  Vand- 
bad, hvor  de  udsættes  for  en  Temperatur  af  84^  R.  For 
at  naae  denne  Temperatur,  sætter  man  11 1  Lod  Salt  og 
ligesaa  megen  Sirup  til  hver  Pot  Vand.  Skal  man  nu 
bruge  Mælken,  opløser  man  den  simpelthen  i  ligesaa  meget 
Vand,  som  der  er  gaaet  bort  ved  Afdampningen,  og  man 
faaer  herved  en  Vædske,  som  har  samme  Egenskaber  som 
den  friske  Mælk,  afsætter  Fløde  og  har  samme  Lugt  og 
Smag.  Efter  at  være  kogt,  holder  den  sig  endog  bedre 
end  frisk  Mælk.  Efter  at  Laaget  er  taget  af  Blikdaasen, 
holder  den  deri  indeholdte  Mælk  sig  frisk  idetmindste  i 
10  Dage,  ja  endog  længere,  især  naar  man  passer  paa 
at  skaffe  en  ny  Overflade,  hver  Gang  man  har  taget  det 
Qvantum,  man  ønsker. 

De  'Forsøg,  som  ere  anstillede  med  denne  Mælk, 
deels  i  Toulon,  deels  i  Algier,  have  noksom  godtgjort  dens 
store  Brugbarhed,  og  den  engelske  Marine  har  derfor  ind- 
ført den  paa  sine  Skibe.  Med  Tiden  vil  denne  Methode 
vel  ogsaa  finde  Indgang  hos  Landmændene,  som  derved 
ville  kunne  faae  et  meget  større  Udbytte   af  deres  Mælk. 

Det  tredie  Middel  til  at  beskytte  Levnetsmidler  mod 
Forraadnelse  er  en  lav  Temperatur.  Enhver  veed, 
hvorledes  man  om  Sommeren  opbevarer  Vildt,  Fisk  o.  s.  v. 
ved  at  bedække  det  med  Isstykker;  man  bringer  nemlig 
herved  den  omgivende  Lufts  Temperatur  ned  til  2  å  3^. 
En  Temperatur  under  Frysepunktet  kan  bevare  Kjød  mod 
Forraadnelse ,  saalænge  det  skal  være.  Det  bedste  Beviis 
leverer  Siberien,  hvor  man  af  og  til  træffer  en  Mammouth, 
et  af  Forverdenens  Dyr,  indesluttet  i  Isen;  dens  Kjød  har 
holdt  sig  saa  godt,  at  Hundene  æde  det  med  største  Lyst. 
Det  samme  see  vi  ved  Iskjældere,  som  Slagterne  i  de 
større  Stæder  have  begyndt  at  benytte  meget,  for  at  holde 
Kjødet  friskt  om  Sommeren. 

Sædvanlig  anlægger  man  disse  Iskjældere  paa  ophøiede 
Punkter.  Indgangen  ligger  i  Almindelighed  høiere  end 
selve  Kjælderen  og  vender  mod  Øst  eller  Nord,  hvorved 
den  beskyttes  mod  Solstraulerne.  For  endnu  mere  at  for- 
hindre Varmen  i  at  trænge  ind  i  Kjælderen,  fører  en  lang 
krummet  med  mange  Dørre  forsynet  Gang  til  Indgangen, 
og  af  samme  Grund  ere  Væggene  i  Kjælderen  tæt  be- 
klædte med  slette  Varmeledere,  f.  Ex.  Bast,  Siv  eller  Straa; 
Afløbskanaler  føre  den  smeltede  Is  bort.  I  den  senere 
Tid  er  man  begyndt  at  anlægge  overjordiske  Isbeholdere. 
De  opføres  af  Træ  eller  Tagsteen;  Væggene  ere  dobbelte 
og  staae  i  nogen  Afstand  fra  hinanden.  Mellemrummet 
mellem   dem    bliver  ligeledes    udfyldt  med  slette   Varme- 

ledere  f.  Ex.  Saug-  eller  Høvlspaaner,  Straa,  Trækul  eller 
Garverbark,  som  om  Vinteren  er  bleven  befugtet  og  bragt 
til  at  fryse,  og  som  behøver  lang  Tid  for  atter  at  optoe. 
Undertiden  benytter  man  kun  det  mellem  de  to  Vægge 
værehde  Luftlag  som  den  slette  Varmeleder. 

En  endnu  ikke  meget  anvendt  Fremgangsmaade  at 
opbevare  Kjod  paa  er  at  give  dem  et  Overtræk  af  en 
geleeagtig  Substants,  den  saakaldte  Conservatine.  Denne 
laves  ved  at  udkoge  Benene,  Senerne  og'Halsstykket  med 
Vand,  Vædsken  inddampes  til  en  tyk  Sirupscdhsistents, 
og  der  tilsættes  derpaa  arabisk  Gummi  og  Sukker.  Kjødet, 
som  skal  opbevares,  og  som  kan  være  raat,  kogt  eller 
stegt,  bliver  dyppet  ned  i  denne  Vædske  og  tørres.  Opera- 
tionen gjentages  endnu  engang,  og  nu  skal  det  kunne 
holde  sig  et  helt  Aar.  Skal  det  benyttes,  opløses  Over- 
trækket i  varmt  Vand,  og  Kjødet  tillaves  da  som  sæd- 
vanligt. Omkostningerne  ved  denne  Methode  ere  kun  faa, 
og  for  at  transportere  Kjødet  behøver  man  kun  at  lægge 
det  ned  i  en  Kasse. 

Professor  Lamy  har  opfundet  en  anden  Methode,  som 
ikke  har  noget  tilfælles  med  alle  de  tidligere  omtalte.  Den 
er  vel  endnu  en  Hemmelighed,  men  man  kjender  de 
to  Hovedoperationer,  som  han  anvender.  Den  ene  bestaaer 
deri,  at  han  ved  en  Luftart  bringer  Æggehviden  til  at 
størkne;  ofte  er  dette  alene  tilstrækkeligt,  men  ved  visse 
Substantser,  f.  Ex.  Vildt,  Frugt  og  Grønsager,  maa  den 
anden  Operation  udføres.  Ved  denne  fjerner  han  Ilten 
fra  det  Luftlag,  der  omgiver  Fødemidlerne,  ved  Hjælp  af 
nogle  Salte,  der  imidlertid  ikke  komme  i  Berøring  med 
hine  og  altsaa  ikke  kunne  indvirke  skadeligt  paa  Sund- 
heden. Paa  Pariser  Udstillingen  saae  man  udmærkede 
Prøver  paa  denne  Methodes  Fortrinlighed,  de  ved  den  op- 

bevarede  Fødemidler  saae  aldeles  ud  som  om  de  vare 
friske,  skjønt  flere  af  dem  angaves  at  have  været  udsatte 
for  Luftens  Indvirkning  i  flere  Aar. 

Vi  ville  endnu  omtale  et  Par  iMaader  at  opbevare 
Kjødet  paa,    nemlig  Suppekagen   og  Kjødbeskøiten. 

Kjødsuppen  er  altid  bleven  anerkjendt  som  et  af  de 
bedste  Næringsmidler,  Man  maatte  derfor  glæde  sig  over 
en  Opfindelse,  der  gjorde  det  muligt  at  transportere  den 
i  en  concentreret  Tilstand,  som  en  Gelee,  da  den  derved 
med  Lethed  kunde  medbringes  i  Krig  og  paa  lange  Sø- 
reiser.  Denne  Gelees,  de  saakaldte  Suppekagers,  Frem- 
stilling er  meget  simpel.  Man  koger  finthakket  Kjød  i  ^ 
Time  med  den  otte  til  tidobbelte  Mængde  Vand;  derved 
udtrækkes  alle  de  nærende  Bestanddele.  Under  Inddamp- 
ningen af  Vædsken,  der  maa  skee  ved  en  sagte  Ild,  bedst 
i  et  Vandbad,  maa  alt  Fedt  afskummes,  for  at  det  ikke 
senere  skal  fordærve  den  øvrige  Masse  ved  at  blive  harskt. 
Den  inddampes  saalænge,  indtil  den  kan  stivne  i  Kulden, 
og  formes  nu  tH  firkantede  Kager.  Man  opdagede  snart, 
at  Stivningen  frembragtes  ved  Limen,  der  dannes  ved  en 
vedholdende  Kogning  af  Musklernes  Bindevæv,  og  d|i  man 
ansaae  denne  Liim  for  det  egentlig  nærende  i  Kjødsuppen, 
brugte  man  ei  længere  Kjød  til  Suppekagérnes  Produktion, 
men  tog  Sener,  Brusk,  Been  o.  a.  1.,  da  det  var  iangt 
billigere  og  leverede  en  bedre  Gelee.  Fabrikanterne  tjente 
naturligviis  herved,  men  Kjøberne  gjorde  alt  andet,  thi  de 
fik  Liim  istedetfor  Kjødsuppe.  Med  Hensyn  til  denne 
Substants  have  nyere  Undersøgelser,  af  hvilke  især  de  af 
det  franske  Akademi  anstillede  maae  nævnes,  godtgjort, 
at  den  aldeles  ikke  er  skikket  til  at  ernære.  Hunde,  som 
man  fodrede  dermed,  døde  af  Sult,  da  de  ikke  vilde  æde 
den,  og  de  ellers  ikke  kræsne  Rotter  lode  den  ligge  urørt. 

Limen  findes  ikke  som  saadan  i  de  dyriske  Væv;  deu 
dannes  først,  naar  man  i  lang  Tid  koger  visse  Dele  af 
Legemet,  som  derfor  kaldes  limgivende;  den  kan  ikke, 
naar  den  kommer  ind  i  Blodet,  tjene  til  at  danne  de 
uundværlige  Proteinstoffer,  ligesaa  lidt  som  den  kan  erstatte 
de  qvælstoffrie  Næringsmidler;  da  den  altsaa  ei  kan  gjøre 
Nytte,  maa  den  ansees  for  skadelig.  Fabrikanterne  have 
naturligviis  protesteret  mod  denne  Anskuelse,  og  nye 
Fabrikker  ere  oprettede,  men  fra  et  videnskabeligt  Stand- 
punkt kan  man  næppe  mere  anbefale  Suppekagernes  An- 
vendelse, vel  at  forstae,  naar  de  ere  fabrikerede  paa  den 
ovenomtalte  Maade,  thi  naar  de  ere  tilberedede  paa  den 
rette  Maade,  saaledes  som  navnlig  nogle,  man  faaer  fra 
Rusland,  yde  de  et  meget  kraftigt  Næringsmiddel. 

En  større  Betydning  vil  derimod  sikkert  Kjødbeskøiten 
faae,  der  først  er  bleven  bekjendt  ved  Geil  Bordon  fra 
Texas.  Den  ligner  meget  i  sit  Ydre  den  almindelige  Beskøit 
og  er  en  Forbindelse  af  Meel  og  Kjød  i  en  simpel  og  biUig 
Form.  Den  laves  paa  den  Maade,  at  man  koger  Suppe 
paa  Kjødet,  inddamper  denne  til  Sirupsconsistents,  tilsætter 
en  passende  Mængde  Meel  og  laver  en  Deig,  hvoraf 
Beskøiterne  formes.  Deres  Overflade  forsynes  med  smaa 
Huller  og  de  tørres  derefter  i  en  Ovn.  Kjødbeskøiten 
lader  sig  med  Lethed  transportere  og  den  kan  holde  sig 
længe  uden  at  skimle.  Den  er  saaledes  bleven  ført  frem 
og  tilbage  mellem  New-York  og  China  uden  at  lide  deri 
mindste  Forandring.  Med  et  ringe  Forraad  af  den  kan 
man  gjennemreise  de  uhyre  ubeboede  Strækninger  i  Texas 
og  andre  Dele  af  den  nye  Verden,  uden  som  tidligere  at 
være  udsat  for  Hungersnød,  og  den  har  allerede  vundet 
Fodfæste  paa  den  nordamerikanske  Flaade.  For  at  til- 
lave den,   koger  man   den  i  en   ^  Time  med    20  til  30 

Gange  saa  meget  Vand,  tilsætter  lidt  Salt  og  lidt  Grønt, 
og  man  har  da  en  udmærket  Kjødsuppe.  To  Lod  ere  til- 
strækkelige til  et  Maaltid  og  10  Pund  skulle  være  nok 
til  ikke  alene  at  holde  en  Mand  sund  og  rask  i  en  Maaned-, 
men  endog  til  at  vedligeholde  en  Arbeiders  Kræfter  i 
denne  Tid, 

I  Frankrig  har  denne  Methode  allerede  fundet  Efter- 
lignere og  den  skal  oftere  bruges  ved  Reisendes  Provian- 
tering. De  Franskes  Kjødbeskøit  har  en  noget  andet  Sam- 
mensætning, idet  den  er  lavet  af  Meel,  kogt  Kjød  i  Sub- 
stants  og  Grønsager. 


Viinsygdoiumen  i  Frankrig, 

Ved  Chr.  Vaupell. 


I  en  foregaaende  Afhandling  har  jeg  forsøgt  at  skildre 
Frankrigs  Viinavl  og  at  vise,  at  den  er  en  Velsignelse  for 
Landet  ikke  alene  paa  Grund  af  de  store  Fordele,  som 
den  forskaffer  Agerdyrkningen  og  Handelen,  men  ogsaa, 
fordi  den  Enkelte,  hvad  enten'  han  henhører  til  Almuen 
eller  er  Godseier,  derved  erholder  et  Næringsmiddel, 
der  er  ligesaa  sundt  som  behageligt. 

Denne  Herlighed  har  været  i  stor  Fare,  det  har  i  flere 
Aar  seet  ud,  som  om  Jordbunden  var  træt  af  at  frem- 
bringe Viin,  og  at  Viinstokken  skulde  forsvinde  fra  Frank- 
rigs Jordbund  og  give  Plads  for  andre  Kulturplanter. 
Den  nærmeste  Aarsag  til  dette  Onde  viser  sig  at  være 
en  Snyltesvamp,  der,  skjønt  ikke  større  end  nogle 
Linier,  har  angrebet  Viinstokken  i  en  saadan  Masse  og 
med  en  saadan  Kraft,  at  dennes  Frugter  næsten  bleve 
tilintetgjorte  i  fire  Aar  i  Rad  i  Frankrigs  bedste  Viinegne. 
Mærkeligt  er  det,  at  dette  lille  Uhyre  først  viste  sig  i 
England,  I  Aarene  1845 — 1846  iagttog  en  engelsk  Gartner 
Tucker,  at  Viinstokkens  Blade  og  Frugter  i  Drivkasserne 
ligesom  vare  over  pudr  ede  lued  hvidt  Meel.  Den  engelske 
Botaniker    Berkeley     undersøgte    dette    Phænomen    og 

viste,  at  del  hidrørte  fra  en  Svamp,  som  han  kaldte  »Oidium 
Tuckeri^*).  I  Aaret  1848  viste  den  sig  paa  de  espalierede 
Viinstokke  v.ed  Versailles,  og  herfra  udbredte  den  sig 
til  alle  Viinegnene  saavel  i  Frankrig  som  i  Nabolandene. 
Men  førend  vi  ledsage  Snyltesvampen  paa  dens  ødelæg- 
gende Vandringer,  maae  vi  først  betragte  dens  Form,  Ld- 
vikliqg  og  Levemaade. 

1.    Sygdommens  Fremtræden. 
Snyltespampen  er  som  sagt  saa  lille,   at  den  isoleret 
neppe  sees,  hvor  derimod  mange  ere  samlede,  faae  de  Ud- 
seende af  et  flint  hvidt  Spindevæv;  seet  under  Mikroskopet, 

Fig.  1. 


viser  dette  sig  sammensat  af  meget  fine  Traade,  der  ere  ind- 
leirede  i  Overfladen  af  Viinstokkens  Ranker,  Blade  og 
Frugter;    disse    Traade    (Fig.   la)    danne    Myceliet^    og 


*)  Hermed  begynder  Viinsygdommens  Hisioriej  imidlertid  paast.iae 
Tydskerne,  al  denne  Sygdom  allerede  1835  er  iagllagei  i  Haverne 
ved  Berlin  og  Potsdam,  hvor  den  i  fire  Aar  ødelagde  Druerne, 
og  at  del  er  denne  Sygdom,  som  Meyen  har  beskreven  i  sin 
Planlepaihologie  under  N<)\n  af  „Swindpocken  KrankheW^. 

Fig.  1.  Overhuden  af  en  Drue,  dækkel  af  Oidium.^  a-a  Myceliet 
krybende  paa  Druens  Overfladej  b  Slæiiglernej  c  Frugterne  (Sporerne). 
Seet  under  Mikroskopet  i  Oclober  185'i.  Tilligemed  Beskrivelsen  efter 
Payen,  Maladie  de  la  vigne. 

herfra  hæve  sig  smaa  Stængler,  der  have  en  Længde  af 
3  til  7  Linier;  i  Spidsen  blive  de  efterhaanden  noget  tykke, 
idet  Sporerne  (c)  ere  stillede  her*);   disse,   der  ikke  ere 

Fig.  2. 


Større  end  ^tjW  ^^  ^^  Linie,  og  derfor  ikke  ere  syn- 
•  lige  for  det  blotte  Øie,  skille  sig,  saasnart  de  ere  modne, 
fra  Stænglen  (b);  førte  med  Vinden  udbrede  de  sig 
med  den  største  Lethed,  og  saasnart  de  træfle  paa  en 
Viinstok,  hvor  den  fornødne  Varme  og  Fugtighed  er 
tilstede,  spire  de  strax  (Fig.  2)  og  udvikle  sig  med  uhyre 
Frodighed.  Svampen  indfinder  sig  paa  de  grønne  Grene, 
paa  Bladene  og  Frugterne,  men  det  er  paa  de  sidste,  at 
dens  Form  og  Udseende  bliver  mest  bestemt,  og  at 
den  opnaaer  sin  fulde  Udvikling.    Først  optræder  den  paa 


")  Svampene  danne  først  et  Mycelium,  d.  v.  s.  et  spindevæv- 
agtigt,  ofte  slimet  Væv,  hvormed  de  gjennemtrænge  Jordskorpen 
eller  de  Planters  eller  Dyrs  Hinder,  hvorpaa  de  leve.  Fra  Myceliet, 
der  saaledes  kan  sammenlignes  med  den  krybende  Mellemslok 
hos  de  haiere  Planler,  udskyde  de  frugtbærende  Slængler. 

Fig.  2.    Sporer,  som  spire;  d  Sporer;  h  Myceliet;  a  Slænglerne. 

de  unge  grønne  Grene   (Fig.  3)  i  Form  af  smaa  Pletter^ 
der  efterhaanden  brede   sig,  indtil  de   støde   sammen   og 

Fig.  3. 


derved    forandre    Grenens    ydre    Udseende,    idet   Barken 
fra    grøn    bliver    chocoladebrun.       Man    kan    let    over- 

Fig.  4. 


bevise  sig  om,   at  de  indre   Lag   ere  aldeles   sunde,   og 
at  det  alene  er  Barken,  der  er  angreben. 

Fig.  3.  ElungtSkudafViinstokken,som  erbesalmedPIelterafOidium. 
[   Fig.  4.  Brudstykke  af  el  Viindrueblad  med  Pletter  af  Oidium. 

25* 

Det  følgende  Aar  udbreder  den  sig  til  Bladene,  og 
da  er  det  i  Reglen  først,  at  man  bliver  den  vaer,  idet 
den  sædvanlig  oversees,  saalænge  den  holder  sig  til 
Grenene.  Naar  Bladet  er  gjennemtrængt  af  Myceliet, 
viser  det  sig  besat  med  gule  Pletter  (Fig.  4),  der  indtage 
en  større  eller  mindre  Deel  af  dets  Overflade.  Myceliet 
skyder  til  begge  Sider,  saa  at  der  baade  paa  Bladets 
Overside  og  paa  dets  Underside  udvikles  sporebærende 
Stængler.  Dersom  Svampen  standsede  sin  Virksomhed  her, 
vilder  den  vel  svække  Viinstokkens  Frugtbarhed  for  dette 
Aar,  men  dog  ikke  i  nogen  høi  Grad;  Bladene  vare  der- 
for ikke  gjorte  uduehge  til  Plantens  Ernæring,  og  den 
grønne  Bark  kunde  fornyes  til  næste  Aar.  Fartig  bliver- 
Snyltesvampen  først,  naar  den  gaaer  over  paa  Frugterne, 
og  dens  Indflydelse  paa  disse  vil  afhænge  af,  hvor  modne 
de  ere,  naar  de  angribes.  Hvis  Druerne  kun  ere  halvt 
voxne,  revne  de  og  tiltage  ikke  mere  i  Størrelse,  eftersom 

Fig.  5. 


det  saftige  Frøhuus  ikke  kan  udvikle  sig.  naar  det  er  besværet 
af  Snyltesvampens  Væv;  Frøene  (Kjernerne)  voxe  derimod 
Fig.  5.     Druer  angrebne  af  Oidium. 

noget,  og  de  vise  sig  snart  i  Revnerne  af  Frøhuset,  som 
kun  dækker  dem  ufuldstændigt*);  derefter  skrumper  Frugten 
ind,  og  naar  Efteraaret  kommer,  raadner  den  eller  tørrer  ind. 

Hvis  Druen  derimod  har  fuldendt  sin  Væxt,  naar  den 
angribes,  ere  Resultaterne  heelt  forskjellige;  thi  Snylte- 
svampen er  da  for  svag  til  at  forhindre  Frugtens  Mod- 
ning, endogsaa  naar  den  øvrige  Plante  er  stærkt  an- 
greben. Imellem  disse  tvende  Extremer  findes  en  Mængde 
Mellemtilstande,  i  hvilke  Druerne  vel  ikke  revne,  men 
dog  ere  standsede  saaledes  i  deres  Udvikling,  at  de  ikke 
kunne  naae  at  blive  modne  og .  derfor  ere  ubrugelige. 
Sædvanligviis  optræder  Svampen  paa  Frugterne  ligesom  paa 
Bladene  i  Form  af  smaa  Pletter,  der  efterhaanden  flyde 
sammen  og  senere  dækkes  med  det  hvide  Spindevæv. 
Undertiden  kan  det  sidste  imidlertid*  mangle,  men  det 
er  da  sædvanligviis  bevirket  ved  en  tilfældig  Omstændighed, 
f.  Ex.  ved  en  Gnidning  mod  en  fremmed  Gjenstand  eller 
ved  et  Regnskyl.  Svampen  er  da  svækket,  og  intet  for- 
hindrer Frugten  fra  at  fuldende  sin  Modning. 

Undertiden  kunne  Druer,  som  ere  i  deres  fulde  Væxt, 
pludselig  visne  og  hentæres,  uden  at  der  paa  deres  Overflade 
kan  sees  noget  Spor  af  Svampen;  man  maa  da  antage,  at 
Stilkene  have  været  angrebne  i  den  Grad,  at  Saftstrømmen 
fra  Stammen  til  Frugterne  har  været  umuliggjort. 

Snyltesvampen  formerer  sig  med  utrolig  Frodighed; 
Sporerne  udvikle  sig  nemlig,  som  vi  have  seet,  paa  Enderne  af 
de  fine  Stængler,  hvor  de  danne  afrundede  Endeled. 
Undertiden  kunne  de  derunder  værende  Celler  ogsaa  ud- 
vikle sig  til  Sporer,    og  derved  kommer  den  ene  Spore 


*)  Ligesom  de  rede  Fro  vise   sig  i  Beenvedens  Frugter,  naar  disse 
sprække  undtr  Modningen. 

til  at  staae  over  den  anden  ligesom  Perler  (Fig.  6  c)  paa  et 
Halsbaandx    Naar  de  ere  modne,  skille  de  sig  fra  Moder- 

Fig.  6. 


planten,  føres  bort  af  Vinden  og  spire  der,  hvor  de  trælfe 
Fugtighed  og  en  Varme,  der  ikke  maa  være  mindre  end 
j  5  °  C ;  af  Sporerne  udvikler  sig  først  Myceliet ,  og  der- 
fra udskyder  Stænglen  med  Sporerne.  Udbredningen 
kan  skee  med  en  forbausende  Hurtighed;  Ledere*), 
har  seet  Viinstokke  af  den  fineste  Slags,  der  havde  holdt 
sig  sunde  lige  til  Midten  af  August,  pludselig  bhve  an- 
grebne Og  tabe  deres  Blade  i  Løbet  af  14  Dage. 

Vi  have  hidtil  alene  dvælet  ved  de  organiske  A ar- 
sag  er  til  Sygdommen,  men  denne  er  i  høi  Grad  bleven 
befordret  og  begunstiget  ved  de  meteorologiske  For- 
hold. I  en  lang  Række  af  Aar  havde  Atmosphæren 
været  fugtig,  hvilket  bevirkede,  at  Snyltesvampen,  efter 
at  være  bleven  opammet  i  de  varme  fugtige  Drivhuse 
og  ankommet  i  det  Frie,  her  fandt  Forholdene  sa-a 
gunstige,  at  den  kunde  udbrede  og  formere  sig  med 
en  uhyre  Frodighed   og  derved  blive  akklimatiseret  saavel 


*)   Denne  Naturforsker  har  leveret  en  Mængde  Iagttagelser  over  Syg- 
dommens Fremtræden  i  Sydfrankrig. 

Fig.  6  a  Myceliet,  h  Stænglerne,  c  Sporerne,   d  3  Sporer,   som 
ere  afTaldne  og  modne,  men  vedblive  at  hænge  sammen. 

i  Frankrigs  som  i  d«  fleste  andre  af  Europas  Viingaarde. 
Baade  i  Toscana  og  i  Medoc  har  rflan  gjort  den  Erfaring, 
at  naar  der  indtraift'er  varmt  og  fugtigt  Veir,  kunne  Druerne 
i  en  Fart  blive  dækkede  af  Snyltesvampen,  som  bærer 
Myriader  af  Sporer.  Naar  den  berøres  af  Vinden,  løsnes 
Sporerne  og  spredes  som  en  Sky  af  Pudder  til  alle 
Sider. 

2.     Sygdommens  Omsiggriben. 

Opdragen  i  Englands  Drivhuse  gik  Snylte- 
svampen over  Kanalen,  slog  først  ned  i  de  ^spalierede 
Viinstokke  og  i  Drivkasserne  i  det  nordlige  Frankrig  og 
Belgien.  1848  optraadte  den  saaledes  i  Versailles  og 
i  Rothschilds  Have  i  Suresnes;  endnu  i  1849  syntes 
den  at  vilde  lade  sig  nøie  med  at  ødelægge  Taffeldruerne 
i  Haverne  og  i  Drivkasserne,  hvor  Viinstokken  bliver  dyrket 
som  en  Luxusgjenstand.  Det  var  først  1851,  at  den  slog  ned 
i  Viingaardene  og  saaledes  flk  en  statsøkonomisk  Vigtighed. 
Fra  nu  af  vare  dens  Fremskridt  ikke  som  hidtil. langsomme, 
men  den  greb  om  sig  med  en  i  Virkehghed  forbausende  Hur- 
^  tighed.  I  meget  kort  Tid  vare  næsten  allé  franske  Viinegne 
angrebne  deraf,  og  den  holdt  sig  ikke  inden  for  Keiser- 
dømmets  Grændse,  tvertimod,  idet  den  ved  Middelhavet 
naaede  sin  største  Styrke,  fortsatte  den  sin  ødelæggende  Van- 
dring gjennem  alle  Middelhavslandene ;  Spanien,  Italien, 
Algerien,  Syrien,  Lille  Asien  og  Grækenland  bleve 
hærgede  deraf.  Til  den  anden  Side  angreb  den  Ungarn 
og  Tyd  ski  and.  Det  synes  virkelig,  som  om  det  er  de 
fine  Sporer,  der  efter  at  være  førte  igjennem  Luften,  ere 
slaaede  ned  og  have  forplantet  Sygdommen  overalt,  hvor 
de  mødte  en  passende  Varme  og  Fugtighed. 

Uagtet  Veiret  1851  ellers  var  gunstigt  for  Viinstokkens 
Udvikling  og  Druernes 'Modning,  var  Viinhøsten  dog  kun 
god  i  de  Egne ,  som  ikke  vare  ramte  af  Sygdommen. 
Værst  rasede  den  allerede  dengang  i  Syden,  navnlig  i  Nær- 
heden af  Middelhavet,  saaledes  i  Languedoc  og  i  Toscana. 

1852  gjentog  Sygdommen  sin  ødelæggende  Vandring 
gjennem  Europas  Viinbjerge ,  og  den  var  atter  værst  i 
Middelhavslandene,  hvor  flere  Viingaarde  bleve  saaledes 
medtagne,  at  alt  Arbeide  var  unyttigt,  hvorved  mange  Dag- 
leiere  tabte  Fortjenesten.  Fra  nu  af  betragtede  man 
Sygdommen  ikke  som  et  forbigaaende  Onde,  men  som 
farlig  for  Nationalvelstanden.  Erkebiskoppen  af  Mont- 
pellier lod  i  dette  Aar  holde  Forbøn  i  alle  Kirkerne  i 
sit  Dioces  for  at  befrie  Landet  fra  denne  Plage.  Overalt 
organiserede  man  Kommissioner  af  kyndige  Folk,  der  skulde 
studere  Sygdommen  og  finde  Midler  imod  den. 

1853  rasede  Sygdommen  for  Frankrigs  Vedkommende 
i  Provence,  i  Rhonedalen,  i  Rousillon,  i  Bordelais,  og  den 
optraadte  nu  for  første  Gang  i  Champagne  og  Bourgogne, 
hvor  den  dog  aldrig  naaede  den  Styrke  som  i  Sydfrankrig. 
Her  vare  alle  Viingaarde  uden  Undtagelse  angrebne.  Det 
var  især  Fronlignan  og  Lunel^  som  i  dette  Aar  bleve 
saaledes  medtagne,  at  i  mange  Viingaarde  vare  de  ni  Tiende- 
dele af  Druerne  ødelagte,  og  andetsteds  ansaae  man  det 
ikke  for  Værd  at  høste  det,  som  Sygdommen  havde  for- 
skaanet.  En  af  de  sørgelige  Følger  heraf  var,  at  den 
arbeidende  Befolkning,  der  pleiede  at  finde  Beskjæftigelse  paa 
Viingaardene,  ved  den  gjentagne  Misvæxt  blev  nødt  til  at  ud- 
vandre for  andetsteds  at  søge  sit  Underhold.  Det  er  sandsyn- 
ligt, at  mange  Egne  i  Sydeuropa  i  samme  Grad  have  været 
hjemsøgte  af  Sygdommen,  dog  er  det  kun  fra  Italien,  navnlig 
fra  Toscana,  at  man  har  bestemte  Angivelser  derom.    Ad 

anden  Vei  har  man  erfaret,  at  Sygdommen  paa  iMadeira  meget 
snart  blev  saa  ondartet,  at  Viinavien  idetmindste  for  en 
Tid  ophørte  i  nogle  Egne,  og  man  bar  der  fundet  bedre  Reg- 
ning ved  at  dyrke  Tobak  og  Sukkerrør  og  drive  Cochenilleavl. 

1854  var  ligesaa  uheldigt  for  Viinavien  som  dets  For- 
gænger. 

1855  leed  Viinstokken  meget  af  Foraarsfrosten ,  der 
ofte  er  en  Plage  for  den  franske  Agerdyrkning.  Det  var, 
saavidt  jeg  veed,  en  væsenlig  Grund  til  det  ringe  Udbytte, 
som  Viinhøsten  gav  dette  Aar;  til  Sygdommen  mærkede 
man  derimod  mindre  end  i  de  fire  foregaaende  Aar.  Dog 
har  jeg   netop   i  dette    Aar  paa   Vimbjergene    i   I^rovence 

■  oplevet  de'  meest  iøinefaldende  Virkninger  af  dette  Onde. 
Jeg  har  her  seet  mange  smaa  Viingaarde,  hvor  hver 
eneste  Plante  var  ramt  af  Sygdommen.  Rankerne  vare 
brune.  Bladene  ligesaa  og  hængte  slappe  ned  fra  Grenene. 
Bærrene  vare  saaledes  indtørrede  og  indskrumpne,  at 
Ingen  gad  plukke  dem:  de  bleve  derfor  siddende,  og 
jeg  erindrer  endnu  ved  Juletider,  ja  langt  ind  i  det  nye 
Aar,  at  have  seet  de  bedærvede  Bær  sidde  paa  Træet. 
Ødelæggelsen  var  her  saa  fuldstændig,  at  Viinavien  syntes 
en  Umulighed,  hvorfor  de  smaa  Eiere  aldeles  ophørte 
med  at  behandle  deres  Viingaarde  eller  ombyttede  Viin- 
avien med  andre  Kulturer.  Mange  Landsbyer,  der  i 
umindelig  Tid  havde  havt  Ord  for  stadig  at  forfriske 
den  Reisende  med  ligesaa  god  som  sjælden  Viin,  pro- 
ducerede nu  bogstavelig  aldeles  Intet  deraf.  Det  var 
t.  Ex.  Tilfælde  med  Drap  og  Turbie,  tvende  Lands- 
byer i  Omegnen  af  Nizza,  hvoraf  den  ene  ligger  ved 
Turiner-,  den  anden  ved  Genuaveien.  Saa  frygtelig  var 
Sygdommen  i  mange  Egne  i  Italien,  at  Beboerne  navnlig 
i  Sardinien    udvandrede    til   Amerika;   i   Frankrig  var  det 

kun  i  ganske  enkelte  Egne,  at  den  formaaede  at  kue  Viin- 
dyrkerne,  thi  disse  lade  i  Reglen  ikke  Modet  falde,  og 
trods  de  gjentagne  frygtelige  Uheld  vedbleve  de  at  be- 
handle Planten  med  samme  Omhu   som   før   Sygdommen. 

Forgjæves  var  det,  at  man  i  1855  havde  hengivet  sig 
til  det  Haab , .  at  Ondet  nu  var  ovre ,  thi  allerede  den 
20de  April  1856  lod  Snyltesvampen  sig  see  paa  de  nylig 
udsprungne  Skud  i  Languedoc,  og  samtidig  dermed  be- 
rettede Aviserne,  at  den  var  fremtraadt  paa  sin  gamle 
Yiis  i  Spanien.  Det  voldsomme  Regnfald,  der  fandt  Sted 
i  Mai  Maaned,  blev  af  Mange  betegnet  som  Noget,  der 
meget  vilde  forøge  Sygdommens  Udbredelse,  thi  Snylte- 
svampen er  aldrig  saa  frugtbar,  som  naar  Fugtigheden, 
efterfølges  af  Varmen,  hvilken  ogsaa  indfandt  sig  i  Juni 
Maaned  og  havde  den  forudseete  Omsiggriben  af  Syg- 
dommen til  Følge.  Det  var  atter  Sydfrankrig,  som  leed 
meest.  Viinbjergene  i  Orleanais,  Anjou,  Bourgogne 
og  Champagne  bleve  for  en  stor  Deel  forskaanede;  alUge- 
vel  var  Yiinhøsten  ogsaa  her  kun  daarlig,  thi  Planterne 
havde  taget  megen  Skade  ved  Nattefrosten,  som  ramte 
dem  i  den  første  Deel  af  Mai  Maaned,  da  Grenene  just 
vare  udsprungne. 

Ligesom  de  andre  dyrkede  Træer  saaledes  har  ogsaa 
Viinstokken  en  Mængde  Varieteter  eller  Racer;  i  Luxem- 
bourgs Have  i  Paris  er  der  samlet  over  1200;  disse  ere  i 
forskjellig  Grad  modtagelige  for  Sygdommen.  Af  Beret- 
ningen herom  synes  at  fremgaae ,  at  de  Viinstokke ,  som 
levere  den  ædleste  Viin,  ere  dem,  der  stærkest  angribes. 
De  Viinstokke,  hvis  Produkt  anvendes  til  Alkohol,  og  som  i 
Reglen  ere  meget  frugtbare,  angribes  alle  af  Sygdommen. 
De  hvide  Druer  ere  i  Reglen  mere  modtagelige  derfor 
end  de  sorte.     Tillige   har  man  i  Luxembourg   gjort  den 

Erfaring,  at  de  amerikanske  Arter,  navnlig  Vitis  la- 
briisca,  vulpina  (cordifolia)  og  virginiana,  have  mod- 
staaet  Smitten.  IVIan  angiver  som  Grund  hertil,  at  deres 
Blade  ere  forsynede  med  en  stærk  uldet  Behaaring,  som 
beskytter  Spalteaabningerne  mod  Sporernes  Indtrængen.^ 
Jeg  tænker  snarere,  at  det  er  fordi  Snyltesvampene  lige- 
som Snyltedyrene  gjerne  ere  knyttede  til  en  bestemt 
Planteart  og  meget  nødig  optræde  udenfor  denne.  Meel- 
drøien  er  indskrænket  til  Rugen,  og  optræder  saaledes 
hos  os  ikke  paa  Flavre,  Byg  eller  Hvede.  Derfor  ere  de 
amerikanske  Viinarter  ikke  modtagelige  for  den  Snylte- 
svamp, som  lever  paa  den  europæiske  Viinstok. 

3.  Sygdommens  Indflydelse  paa  Viinhøsten. 
Ved  statistiske  Undersøgelser  har  man  stræbt  at  skaffe 
sig  en  Forestillling  om  det  materielle  Tab,  som  Viinsygdom- 
men  har  paaført  Frankrig.  I  hele  Keiserdømmet  ere  omtrent 
400  Qvadrat  Mile  Land  beplantede  med  Viinstokke.  Deres 
aarlige  Middelproduktion  »er  ovenfor  anslaaet  til  45  Millioner 
Hectoliter  Viin*),  1854  var  Productionen  kun  9,570,000 
H.  Viin**).  Naar  man  blot  anslaaer  Middelprisen  for  en 
H.  til  20  Francs  (o:  10  danske  Skilling  Flasken),  bhver  Værdien 
af  Frankrigs  aarlige  Viinhøst  før  Sygdommen  at  anslaae  til 
en  Milliard  Francs.  Dersom  nu  Viinpriserne  i  Frankrig 
trods  Sygdommen  havde  været  de  samme,  vilde  Pro- 
ductionens  Pengeværd  før  1854  kun  have  været  100 
Millioner  Fr.  Men  da  Prisen  steg  med  det  mindre  Ud- 
bytte, maa  Middelprisen  for  1  H.  i  Sygdomsaarene  anslaaes 
til. 50  Fr.  (c  .25  danske  Skilling  Flasken),  og  den  indhøstede 


•)  Hvortil  endnu  kan  foies   1,100,000  H.  Alkohol. 
*n  Og  172000  H.  Alkohol.    Efier  Payen  i  Revue  de  deux  Mondes  1856. 
T.  V.  176. 

Viin  faaer  herved  en  Værdi  af  478  Millioner  Fr.  Af 
samme  Grund  aftog  Viinudførselen  heller  ikke  i  samme 
Grad  som  Udbyttet  af  Høsten ,  ligesom  den  ogsaa  for 
en  stor  Deel  bestod  i  de  forrige  Aars  Produkter.  I 
.1854  udførtes  der  1,175,000  H.  Viin,  hvilken  Udførsel 
næsten  er  hgesaa  stor  som  den,  der  fandt  Sted  1836, 
da  den  var  1,278,000  H.,  men  paa  Grund  af  de  høie 
Viinpriser  blev  Værdien  af  den  1854  udførte  Viin  an- 
slaaet  til  over  100  Millioner  Fr. ,  hvorimod  den  1836 
udførte  kun  havde  den  halve  Værdi. 

Disse  Tal  lære  os  den  Indflydelse,  som  Sygdommen 
har  øvet  i  AlmindeUghed,  men  vi  kunne  ikke  deraf 
lære,  hvilken  Indflydelse  den  har  øvet  i  det  Enkelte; 
navnlig  ikke  hvorledes  Almuens  Velfærd  og  legemlige  Vel- 
befindende have  været  paavirkede  deraf,  skjøndt  det  er  vist, 
at  den  herpaa  har  øvet  den  sørgeligste  Indflydelse;  thi 
det  er  bekjendt,  at  med  Undtagelse  af  det  nordhge  Frankrig 
har  Vinen  for  de  øvrige  Dele  af  Landet  altid  været  at 
betragte  som  en  uundværlig  Fornødenhed  endogsaa  for 
den  fattige  Almue.  Denne  Viin  blev  i  Centralfrankrig 
t.  Ex.  i  Limousin  solgt  for  4^  Skilling  Flasken,  og  A.  Young 
bemærker,  at  i  hans  Tid  havde  Dagleierne  i  Languedoc, 
Raad  og  Helbred  til  daglig  at  nyde  2  til  3  Flasker  Viin. 
Det  er  ogsaa  en  bekjendt  Sag,  at  naar  vore  Handelsskibe 
ankom  til  disse  Lande,  ansaae  Skibsføreren  sig  forpligtet 
til  daglig  at  levere  enhver  af  sine  Folk  en  bestemt  Ration 
Viin.  Den  Viin,  som  nydes  saaledes,  er  udelukkende 
Landvinen,  der  produceres  paa  Bøndergaardene,  hvor 
Vinen  hverken  i  Kjælderne  eller  paa  Marken  faaer  den 
Pleie,  som  den  modtager  paa  Chateauerne.  Bondep 
gjemmer  ikke  saa  længe  paa  sin  Viin,  han  bryder  sig  ikke 
saa  meget  om  Qvaliteten  som  om  Qvantitelen;  naar  hans 

Viinstokke  begynde  at  blive  mindre  frugtbare  og  i  mange 
Tilfælde  levere  bedre  Produkter,  river  han  dem  op  og 
planter  nye  Viinstokke.  Den  Landviin,  som  produceres 
paa  denne  JVIaade,  har  derfor  altid  været  meget  billig,  og 
den  har  hidtil  ikke  egnet  sig  til  Udførsel,  men  med  Viin- 
sygdommen  forandrede  forholdene  sig  til  Ulykke  for 
Almuen.  Landvinen  steg  i  Prisen  deels  paa  Grund  af 
den  ringere  Mængde ,  som  høstedes ,  deels  fordi  man  be- 
gyndte at  udføre  deraf.  For  at  den  kunde  modtages  i 
Handelen,  var  det  imidlertid  nødvendigt  at  underkaste 
den  en  saadan  Behandling,  at  den  kunde  holde  sig. 
Et  af  de  uskyldige  Midler,  som  anvendes  hertil,  er 
Sukker;  allerede  længe  havde  man  anvendt  Sukker  til 
at  forbedre  den  Viin,  der  var  avlet  i  de  mindre  varme 
Sommere  og  derfor  var  mindre  sukkerholdig*).  Da  nu 
Landvinen  herved  fik  Betydning  for  Handelen  med  Ud- 
landet, steg  dens  Værdi  til  10  Sous  Flasken  (c.  17^/)  Flasken). 
Men  herved  bjev  det  umuligt  for  Dagleieren  at  nyde  Vinen 
daglig,  og  Skibsførerne  maatte  holde  op  med  at  give  deres 
Mandskab  Viin,  naar  de  ankom  til  Viinegnene. 

De,  som  imidlertid  lede  meest,  vare  Almuen  i  Lan- 
guedoc,  Provence  samt  i  mange  Egne  af  Spanien  og 
Italien.  I  Provence  er  Arbeiderens  Levemaade  meget 
simpel;  han  nyder  næsten  aldrig  Kjød,  nærer  sig  foruden 
af  Træfrugter  især  af  Maismeel,  Olie  og  Viin;  det  er 
disse  tre  Artikler,  hvormed  han  er  opammet,  og  hvormed 
hans-  Forfædre  altid  have  næret  sig.  Maismelet  bliver, 
saavidt  jeg  veed,  tillavet  me^  Olie  som  et  Slags  Grød, 
der  kaldes  Polen ta.     Vinen  erstatter  ikke  alene  01  eller 


•)  Maaskee  ogsaa  le  Platrdge  du  Vin  (Vinens  Gipsning),  som  om- 
tales som  meget  almindelig,  virker  til  del  samme  Maai. 

Brændeviin,  men  træder  ogsaa  istedetfor  Mælk.  Nu  da 
Vinen  forsvandt,  blev  den  ulykkelige  Almue  indskrænket  til 
Polenta,  hvortil  de  maae  drikke  Vand.  De  ere  meget 
ulykkelige  over  denne  Forandring,  og  naar  jeg  fore- 
stillede dem,  at  Vandet  ikke  var  usundt,  forsikkrede  de  Alle, 
at  denne  l;orandring  i  deres  Levemaade  baade  tjente  tit 
at  svække  deres  Legeme  og  kue  deres  Aand. 

Ogsaa  uden  for  Frankrig  have  Viindrikkerne  mærket 
til  Sygdommens  Virkning,  thi,  som  vi  allerede  have  seet, 
ophører  Frankrig  ikke  med  Viinsygdommen  at  være  det 
Land,  som  forsyner  det  øvrige  Europa  med  Viin.  Udbyttet 
af  Høsten  og  de  gamle  Forraad  ere  saa  betydelige,  at 
de  europæiske  Lande,  som  trænge  til  Viin,  vedblive 
at  forsyne  sig  derfra,  ja  endogsaa  Italien  har  i  de 
sidste  Aar  modtaget  Viin  derfra.  Alligevel  have  Viin- 
konsumenterne  udenfor  Frankrig  kun  i  ringe  Grad 
mærket  Indflydelsen,  thi  man  kan  ikke  paastaae ,  at 
Vinen  hos  os  paa  Grund  deraf  er  bleven  dyrere  eller 
slettere  i  en  overdreven  Grad.  Hvad  først  Prisen  an- 
gaaer,  da  maatte  man  vente  —  paa  Grund  af  dennes 
Stigen  i  Frankrig,  som  endnu  mere  forøges  ved  den 
Stigen,  som  Spekulationen  fremkalder  i  alle  Handels- 
gjenstande,  naar  disse  paa  Grund  af  Omstændighederne 
blive  dyrere  —  at  Viindrikkerne  vare  blevne  nødte  til  at 
betale  Vinen  4  å  5  Gange  saa  dyrt  som  før  Sygdommen, 
eller  med  andre  Ord,  at  en  Flaske  Rødviin,  som  før  havde 
kostet  4  Mark,  nu  skulde  betales  med  3  Rd.  Dette  har  som 
bekjendt  aldeles  ikke  været  Tilfældet,  der  er  vel  indtraadt 
en  Forhøielse  i  Prisen  men  langt  fra  i  den  Grad.  Paa 
den  anden  Side  har  den  almindelige  Rødviin  hos  os  ikke 
i  høi  Grad  forværret  sig  efter  Sygdommen.  Man  kunde 
forudsætte,  at  det  er  de  gamle  Forraad,  der  endnu  stadig 

udsælges  overeensstemmende  med  de  gamle  Priser;  men 
det  strider  mod  al  Handelspraxis ,  naar  en  Artikel  stiger 
i  Prisen,  da  at  udsælge  de  gamle  Forraad  til  de  gamle 
Priser.  Heller  ikke  troer  jeg,  at  det  er  Viinfabrikkerne  i  Cette 
eller  andetsteds,  som  for  nærværende  Tid  forsyne  Europa 
med  Viin,  jeg  er  meest  tilbøielig  til  at  antage,  at  det  er 
den  franske  Landviin,  der  for  nærværende  Tid  udføres 
til  Europa  i  uhyre  Qvantiteter,  efterat  den  først  er  for- 
bedret ved  Sukkertilsætning  og  blandet  med  spansk  Viin 
eller  paa  anden  Maade  behandlet;  dog  dette  er  kun  Formod- 
ninger, da  meget  heraf  henhører  til  Viinhandelens  Mysterier. 

4.     Midlerne  mod  Sygdommen. 

Imedens  Frugttræerne  altid  have  været  sygelige,  imedens 
Kornplanterne  nu  og  da  have  været  plagede  af  Snylte- 
svampe, havde  Viinstokken  i  Aarhundreder  lige  til  de 
nyeste  Tider  holdt  sig  sund;  da  Viinsygdommen  først 
viste  sig,  blev  den  derfor  betragtet  som  et  aldeles  nyt 
Phænomen,  der  aldrig  før  var  optraadt.  Imidlertid  er  det 
et  gammelt  Onde,  thi  allerede  Plinius*)  kjender  det  Udslet, 
der  frembringes  ved  en  fugiig  og  mild  Temperatur  især 
paa  Viinstokke  og  Oliventræer.  Man  kalder  det^  siger  han. 
Spindevæv  ^  da  Frugten  indesluttes  og  fortæres  af 
Vævets  Traade.  Alle  ere  enige  i,  at  vi  her  have  den 
første  Beskrivelse  af  Oidium  Tuckeri  og  af  de  meteoro- 
logiske Forhold,  som  fremskynde  dens  Udvikling. 

Førend  man  kan  tænke  paa  at  bekæmpe  Sygdommen, 
maa  man  kjende  dens  Natur.  Det  Spørgsmaal,  som  her 
først  paatrænger  sig  os,  er  om  Sygdommen  er  udvortes^ 
eller  med  andre  Ord,    om  den  væsenlig  bestaaer  deri,  at 


*)  Plinius,  Hist.  nat.,  lib.  XVII  cap.  14. 

Viinstokkens  unge  Skud  og  Frugter  ere  blevne  overvoxede 
med  Snyltesvampe,  hvis  Udbredelse  er  bleven  fremkaldt 
og  befordret  ved  Veirliget,  eller  om  Snyltesvampen  kun 
er  et  ydre  Symptom  for  en  indvortes  Syydom^  hvoraf 
Viinstokken  lider,  som  enten  kunde  komme  deraf,  at  den 
saalænge  er  bleven  dyrket  paa  den  samme  Jord,  eller 
fordi  Træet  selv  er  udartet. 

Den  sidste  Anskuelse  har  meget  for  sig ,  naar  man 
fra  et  reent  theoretisk  Standpunkt  betragter  Viinstokkens 
Tilstand.  Viinstokken  er  et  Træ,  der  igjennem  Aarhundreder 
er  opdraget  af  Grene  og  ikke  af  Frø;  nu  vide  vi,  at  Grenen 
ikke  er  en  Begyndelse  til  nogen  ny  Plante,  men  altid  et 
Stykke  af  en  gammel  Plante.  Grenen  kan  ikke  udvikle 
sig  med  Frihed,  den  er  bebyrdet  med  alle  Moderplan- 
tens individuelle  Eiendommeligheder.  Blodbøgens  Grene 
kunne  ikke  frembringe  normale  Bøge,  men  kun  Blodbøge] 
Grene  af  Hanpile  blive,  naar  de  plantes,  alle  til  Hanpile^ 
og  Grene  af  Hunpile  blive  til  Hunpile.  Grenen  arver 
ogsaa  Moderplantens  Sygdom;  et  slaaende  Exempel  paa 
Rigtigheden  heraf  afgive  vore  Frugttræer^  hvilke  længe 
ere  formerede  paa  denne  Maade,  og  derfor  nu  ere  geraadede 
i  en  saa  lidende  Tilstand,  at  de  i  Reglen  blive  affældige 
30  til  40  Aar,  efterat  de  ere  plantede.  Vore  Skov- 
træer derimod,  der  ere  Frøtræer,  ere  ikke  saaledes 
som  Frugttræerne,  naar  de  plantes,  at  ansee  for  Oldinge, 
der  ere  foryngede  ved  Kunst,  men  for  Træer,  der 
besidde  virkehg  Ungdom,  som  aabenbarer  sig  igjennem 
deres  smukke  regelmæssige  Form,  i  deres  Frihed  for 
Sygdomme  og  i  den  høie  Alder,  som  de  opnaae,  i  hvilke 
Henseender  de  alle  meget  overgaae  Frugttræerne.  INu 
er  maaskee  intet  Træ  saa  ofte  eller  saa  længe  ble- 
ven   formeret    udelukkende    af   Grene    som    Viinstokken, 

og  derfor  synes  det  ikke  saa  ubegribeligt,  om  Træet 
havde  opsamlet  en  saa  stor  Mængde  Sygdomsstof,  at  det 
omsider  var  bleven  afl'ældigt.  Ved  at  drøfte  det  Spørgs- 
maal  om  en  Træart  stadig  kan  vedligeholdes,  naar  den  alene 
formeres  af  Frø  og  aldrig  af  Grene,  eller  med  andre  Ord  om 
Forplantningen  ved  Grene  stadig  gjør  Træet  ældre  og  derfor 
engang  maa  ende  med  dets  Aflældighed  og  Død,  troede  vor 
Landsmand  Jessen*)  netop  i  Viinsygdommen  at  finde  en 
Bekræftelse  for  sin  Paastand,  at  VUnstokkeft  ligesom 
andre  Træer,  der  stadig  formeres  ved  Grene,  efterhaanden 
bliver  affældig  og  gaaer  til  Chunde. 

Dersom  Sygdommen  var  af  en  saa  intensiv  Natur, 
dersom  Viinstokken  virkelig  var  bleven  affældig,  maatte 
man  altsaa  ved  Frø  søge  at  fremkalde  en  ny  Generation.  Ved 
første  Øiekast  synes  denne  Fremgangsmaade  at  være  ligesaa 
simpel  som  naturlig,  og  dog  ere  Vanskelighederne  her  saa 
store,  at  det  næsten  bliver  en  Umulighed;  thi  for  det 
Første  ere  de  af  Frø  opdragede  Træer  ikke  frugtbare  i'ør 
i  en  Alder  af  20  Aar,  og  dertil  kommer,  at  Afkommet  aldrig 
giver  samme  Produkt  som  Moderplanten;  ja  de  af  Frø 
opdragede  Individer  have  hos  alle  dyrkede  Træer  stor  Til- 
bøielighed  til  at  nærme  sig  til  den  vilde  og  naturlige  Til- 
stand, hvori  Træet  var,  førend  det  blev  paavirket  af  Kulturen. 
Det  er  saaledes  bekjendt,  at  Afkommet  af  vore  Æble-  og 
Pæretræer  ofte  bliver  til  Skovæble-  og  Skovpæretræer.  At 
regenerere  Viinstokken  ved  Frø  vilde  altsaa  være  det 
samme  som  for  en  Tid  at  afskaffe  Viinavlen,  hvilket  maatte 
fremkalde  den  største  Forstyrrelse  i  de  bestaaende  Forhold. 

Men  der  er  meget,  der  tyder  paa,  at  Sygdommen 
aldeles  ikke  er  af  en  saa  farhg  Natur.  For  det  første  er  det  nok 


*)  Uber  die  Lebensdaaer  der  Gewachse.     breslau  1855. 

26 

værd  at  lægge  Mærke  til,  at  Viinstokken  hidtil  altid  har  havt 
Berømmelse  for  sin  Sundhed,  og  selv  Van  Mons,  der 
raader  at  regenerere  alle  Frugttræer  ved  Frø,  tilstaaer,  at 
Viinstokken  aldeles  afviger  fra  de  andre  Frugttræer 
derved^  at  den  ikke  degenererer^  ikke  bliver  hurtig  gammel 
og  ikke  i  nogen  betydelig  Grad  er  plaget  af  de  Onder,  som  Al- 
deren fremkalder. «  Denne  Viinstokkens  Frihed  for  Sygdomme 
var  saa  anerkjendt,  at  t.  Ex.  i  Gasparins  store  og  fuld- 
stændige Værk  (Cours  d'Agriculture)  savnes  i  Afsnittet 
om  Viinstokken  Capitlet  om  Sygdommene,  der  ellers  findes 
ved  de  andre  vigtige  Kulturplanter. 

Har  Viinstokken  da  nu  tabt  sin  gamle  Berømmelse? 
Have  Aar hundrederne  paasat  den  Alderens  Stempel^  saa  at 
den  nu  ikke  længere  kan  siges  at  være  den  evig  unge^ 
men  er  ifærd  med  at  blive  affældig,  og  er  Sygdommen 
et  Vidnesbyrd,  om  at  Plantens  Livsprincip  er  lidende? 
Saaledes  forholder  det  sig  vist  ikke.  Tværtimod  tyder  alt 
paa,  at  den  egenthge  Plante  ikke  er  angreben,  men  kun 
paa  sine  unge  Skud  og  paa  Frugterne  for  en  Tid  besværet 
af  en  Snylteplante,  som  skylder  Veirliget  sin  Fremkomst 
og  Udbredelse.  Viinsygdommen  bliver  altsaa  herefter  nærmest 
at  sammenligne  med  Rust  og  Brand,  som  i  regnfulde  Aar 
plage  vore  Kornsorter.  Selve  Kornplanterne  ere  derfor  ikke  at 
ansee  for  syge,  de  fødes  aldeles  sunde,  men  under  deres 
Væxt  angribes  de  af  disse  fremmede  Organismer,  der  lig 
Rovdyr  komme  udenfra,  uden  at  de  besidde  Midler  til  at 
holde  dem  borte.  Herfor  taler  ogsaa  den  Omstændighed, 
at  Oidium  ligesom  Rusten  og  Branden  netop  optræder  i 
de  yngste  Dele  af  Planten,  hvor  Livet  yttrer  sig  stærkest, 
men  derimod  aldrig  indfinder  sig  i  den  gamle  Deel  af 
Planten,  hvor  Livsfunktionerne  ere  hæmmede.    De  grønne 

Dele  af  Planten,  som  ere  de  vigtigste  Organer  for  Nærin- 
gens Optagelse,  ere  ogsaa  Hovedsædet  for  Snyltesvampen. 

Efter  Sygdommens  Natur  maa  Lægemidlet  rette  sig, 
er  den  et  reent  udvortes  Onde,  som  vi  ikke  betvivle, 
maa  den  bekæmpes  ved  udvortes  Midler.  Som  et  Middel  til 
at  standse  Sygdommen  har  man  først  foreslaaet  at  tilintet- 
gjøre  alle  Viinstokke,  som  opdrages  paa  høie  Espalierer  og 
i  Drivkasser,  eftersom  Erfaringen  har  lært,  at  disse  ere 
Sygdommens  Udgangspunkter,  men  Erfaringen  har,  som 
vi  senere  Skulle  see,  ogsaa  lært,  at  man  netop  der  lettest 
kan  faae  Bugt  med  Sygdommen;  det  er  desuden  meer  end 
tvivlsomt,  om  dette  Middel  vilde  være  tilstrækkeligt,  efler 
at  Snyltesvampen  er  bleven  akklimatiseret  i  Friland. 
Blandt  de  Midler,  som  man  med  Held  har  anvendt  imod 
Sygdommen,  ér  et  meget  simpelt,  som  bestaaer  i  at 
afviske  eller  afbørste  Bladene,  Stænglerne  og  Frugterne 
overalt,  hvor  Svampen  viser  sig.  For  at  udføre  denne 
Behandling  med  Held  udfordres  stor  Haandfærdighed,  og 
den  er  naturligviis  upraktisk  i  Viingaardene  o^  kun  udførlig 
i  Drivhuse.  Jeg  nævner  denne  Fremgangsmaade  alene, 
fordi  den  godtgjør  Sygdommens  udvortes  Natur,  idet 
herved  opnaaes,  at  Druerne  bevares  sunde  og  modnes 
uden  at  beskadiges  af  Snyltesvampen. 

Allerede  tidlig  søgte  man  at  ødelægge  Snyltesvampen 
ved  at  paaføre  den  en  ætsende  Substants,  som  kunde 
fortære  den  uden  at  skade  Druerne.  Det  Stof,  som  hyppigst 
er  anvendt,  er  Svovl;  det  var  en  engelsk  Gartner 
Kyhle,  der  først  fandt  paa  at  svovle  sine  Druer.  Dette 
Middel  blev  forsøgt  i  Frankrig  og  gav  allerede  1852 
gode  Resultater;  alligevel  varede  det  noget,  inden  en 
rigtig  praktisk  Fremgangsmaade  blev  funden.  Gontier 
foreslog,    at    Planterne    først     skulde    oversprøites    med 

Vand  og  derefter  overpudres  med  Svovl,  som  blev  hæn- 
gende paa  den  fugtige  Overflade.  Direktøren  for  de 
Kothschildske  Haver,  Bergmann,  fandt  en  endnu  simplere 
Methode,  idet  han  strøede  Svovlet  paa  de  med  varmt  Vand 
fyldte  Rør,  der  opvarmede  Drivhuset.  De  Svovldampe, 
som  herved  dannedes,  fæstede  sig  paa  Druerne,  hvor  * 
de  ødelagde  Snyltesvampen.  Mange  Gartnere  have  med 
Held  anvendt  dette  Middel,  som  kun  kan  finde  Anvendelse 
i  varme  Drivhuse. 

1  Viinbjergene  anvendte  man  derimod  med  gode  Re- 
sultater Gontiers  xMethode ;  saaledes  paa  Duchatels  Viin- 
bjerge  i  Medoc.  Til  at  svovle  en  Hectare  (14  Skepper 
Land)  udfordres  60  Pund  Svovl  og  en  af  en  Hest  trukken 
Vandingssprøite,  som  leverer  1000  Potter  Vand;  det  hele 
Arbeide  udføres  af  sex  Mand,  hvoraf  de  Fire  ere  forsynede  ' 
med  Pustere  (Fig.  7),  hvorigjennem  de  udstrøe  Svovlet,  og 
de  To  hidføre  Vandet  og  lede  Vandingen.  Dette  Arbeide 
kan  vurderes  saaledes: 

5  Mands  Dagleie 10  Fr. 

1  Mand  og  1  Hest 6    - 

60  Pund  Svovl 15    - 

Tilsammen  31  Fr.,  det  er  11  Rd. 

Dette  synes  ikke  meget,  naar  man  betænker,  at  de  aariige 
Driftsomkostninger  for  en  Hekt.  Land  beløbe  sig  til  250 
indtil  300  Francs;  det  vil  sige  omtrent  50  Rd.  for  en 
Tønde  Land.  Alligevel  har  Svovlningen  udført  paa  denne 
Maade  viist  sig  at  være  for  dyr  navnlig  for  Sydfrankrigs 
Vedkommende,  hvor  Sygdommen  altid  har  været  stærkest, 
og  hvor  den,  naar  en  høi  Varme  træffer  sammen  med  en 
stor  Fugtighed,  pludselig  indfinder  sig  og  griber  om  sig 
med  en  frygtelig  Hurtighed.    Det  er  derfor  ikke  tilstrækkeligt 

at  svovle  en  Gang,  men  Svovlningen  maa  gjentages  3  å  4 
Gange ;  det  har  da  viist  sig  at  være  uoverkommeligt  først  at 
hidføre  Vandet  ofte  langveis  fra  og  senere  at  svovle,  der- 
for har  man  indskrænket  sig  til  det  Sidste  alene.  Puste- 
ren, der  er  det  Redskab,  hvorigjennem  Svovlet  almindelig 
udstrøes,    har  Form    af   en    almindelig  Puster,    og    er    i 


Spidsen  forsynet  med  en  3  Tommer  lang  krum  Tud 
(Fig.  7  A.) ;  paa  Oversiden  fmdes  et  Hul  lukket  med  en 
Korkprop  (B),  hvorigjennem  Svovlet  indføres  i  Pusteren, 
for  derefter  at  blæses  ud  igjennem  Tuden.  I  nogle  Egne 
har  man  benyttet  sig  af  et  Redskab,  der  har  været  con- 
strueret  omtrent  som  et  Sandhuus. 

Svovlet  virker  desto  stærkere,  jomere  det  kan  komme  i 
Berøring  med  de  angrebne  Dele  af  Planten ;  det  er  derfor, 
at  en  sagte  Vind  bidrager  saa  meget  til  at  gjøre  Svovl- 
ningen virksom,  naar  Planten  er.  tør.  Allerede  efter  otte 
Dage  kan  man,  især  efter  Regn,  bemærke  Virkningerne 
af  Svovlet,  derved  at  Druerne  antage  et  stærkt  fremtræ- 
dende grønt  Udseende,  som  fortrænger  det  Grøngule,  der 
karakteriserer  de  syge  Druer. 

Fig.  7.  La  Vergnes  Pusler.  A  Tuden,  B  Proppen,  som  lukkes 
fur  den  Aabning,  hvorigjennenri  Svo\Iel  indlades.  Svovleren  (le  soufreur ) 
bærer  Svovlet  i  en  Lærredstaske,  i  hvis  ene  Hjerne  er  anbragt  el 
konisk  Næb,  lukkel  med  en  Prop. 

5.     Sygdommens  Aftagen*). 

Den  20de  Juli  1857  skriver  en  Proprietair  fra  Charente 
Inférieure:  »Ifjor  bleve  de  trefjerde  Dele  af  mine  Druer 
»»ødelagde  af  Oidium.  Den  8de  Juni  (1857)  viste  der  sig  be- 
» stemte  Spor  af  Snyltesvampen  paa  Knopperne,  Frugterne 
»og  Rankerne.  Den  9de  lod  jeg  svovle,  den  16de  besøgte 
»jeg  Viingaarden  og  fandt,  at  de  Planter,  som  den  8de 
»havde  været  svage^  hensygnende  og  stærkt  oidierede^  nu 
"»frembød  et  bedre  Udseende;  den  24de  fandt  den  anden 
»Svovlning  Sted,  medens  Druerne  vare  i  fuld  Blomst;  og 
»nu  er  Oidium  fuldstændig  forsvunden,  og  de  smukke 
»Druer  give  mig  det  bedste  Haab.  Mine  espalierede 
»Viinstokke,  som  i  fire  Aar  have  været  et  Bytte  for  Oidium, 
»modtoge  iaar  to  Svovlninger  og  bære  nu  prægtige,  fyldige 
»Drueklaser«. 

Denne  Beretning  skildrer  os  kun  Viinavlens  Stilling 
i  en  enkelt  Egn,  men  saaledes  var  det  i  alle  de  franske 
Viinegne  kun  med  den  Modifikation ,  at  Oidium  stadig 
grasserede  mindre  i  IN  orden  end  i  Syden.  Sygdommen 
er  altsaa  tilstede,  og  den  er  et  Onde,  som  er  lige  saa 
gjennemgribende  i  sine  Virkninger  som  omfattende  med 
Hensyn  til  det  Gebeet,  som  den  hjemsøger;  men  den  er 
ikke  længere  saa  farlig  som  i  Begyndelsen,  den  har  mistet 
sin  Braad,  idet  Videnskaben  har  udforsket  dens  Natur,  og 
Praktikeren  er  kommen  paa  et  Middel,  hvorved  han  kan 
bekæmpe  dette  Onde.  S  vo  vin  in  gen  mægter  imidlertid  ikke 


*)  Viinsygdommens  nyeste  Historie  kan  endnu  kun  findes  i  Journa- 
lerne; af  disse  har  jeg  især  benyttet  Journa?  dCagriculture  pratiqne, 
hvoraf  der,  uagtet  den  er  den  bedst  redi;zerede  Agerdyrknings- 
Journal,  dog  kun  er  el  eneste  Exemplar  i  Danmark,  som  holdes 
af  Redakieren  af  „Ugeskrift  for  Landmænd"  Hr.  Møller -Holst, 
der  godhedsfuidi  har  tilladt  mig  at  afbenytte  samme. 


407 

aldeles  at  helbrede  Viinstokken  og  at  forhindre  Oidium 
fra  at  vise  sig;  thi  dennes  Tilværelse  er  sikkret  af  en 
uendelig  Masse  Sporer,  for  Ifvilke  Viinstokken  stadig  af- 
giver en  god  Jordbund,  og  som  Atmosphærens  Fugtighed 
giver  saamegen  Næring,  at  de  kunne  udvikle  sig  til  nye 
frugtbare  Individer.  Svovl  blev  fra  nu  af  en  nødvendig 
Betingelse  for  Viindyrkerne,  og  Svovirafinaderierne,  der 
skulde  levere  dette  Produkt,  fik  herved  en  stor  Betyd- 
ning; disse  findes  især  i  Marseille,  som  modtager  en 
Fjerdedeel  af  det  Svovl,  som  udføres  fra  Sicilien.  Det  store 
Forbrug  bevirkede  først  en  pludselig  Stigen  i  Prisen,  lige- 
som at  Fabrikkerne  en  Tid  lang  ikke  formaaede  at  tilfreds- 
stille Efterspørgselen,  saa  at  Sygdommen  vedblev  at 
rase  i  nogle  Egne,  fordi  Svovlet  manglede ;  men  det  varede 
ikke  længe,  førend  Fabrikationen  var  tiltaget  saameget,  at 
Trangen  kunde  tilfredsstilles,  ligesom  der  ogsaa  kom 
Fasthed  i  Svovlpriserne.  Svovlblomster  sælges  for  45  Fr. 
Svovl  i  Stænger  for  25  Fr.  for  100  Kilogram,  det  vil  sige  saa 
meget  som  17  og  9  Daler  for  200 Pund.  Den  omhyggelige  Re- 
gering, der  indseer  Svovlningens  INødvendighed,  har  nedsat 
Tolden  paa  rafmeret  Svovl,  hvilket  vil  have  tilfølge,  at  de 
engelske  og  belgiske  Fabrikker  vilde  kunne  konkurere  med  de 
franske  og  bevirke  en  endnu  større  Dalen  i  Svovlpriserne. 
Man  er  saa  overbeviist  om  Svovlningens  Nødvendighed,  at  der 
høres  Udtalelser  om,  at  Regeringen  ved  Lovbud  burde 
tvinge  Alle  til  at  følge  denne  Fremgangsmaade,  i  den 
Tro,  at  man  derved  kunde  enten  tilintetgjøre  eller  idet- 
mindste  saaledes  hemme  Snyltesvampens  Udvikling,  at  den 
ikke  kunde  frembringe  Sporer;  man  veed  jo  nemlig,  at  disse 
føres  af  Vinden  og  paa  denne  Maade  forplante  Smitten. 
Imidlertid  indtraf  der  en  Begivenhed,  der  øvede  den 
allerstørste  Indflydelse  paa  Sygdommens  Livskraft;  de  regn- 

fulde  og  kolde  Sommere,  som  længe  havde  hjemsøgt 
Europa,  hieve  1857  afløste  af  en  varm  og  tør  Sommer; 
man  havde  saaledes  vænnet  sig  til  Regnen  navnlig  i  Forsom- 
meren, at  den  blev  betragtet  som  et  nødvendigt  Onde,  der 
stadig  forstyrrede  Sommerens  Skjønhed.  1853  og  1856  havde 
Regnen  ødelagt  en  stor  Deel  af  Frankrigs  Kornhøst,  og  den 
kaldte  ogsaa  i  Almindelighed  Snyltesvampene  tillive;  i  det 
sidste  Aar  havde  Regnmassen  været  saa  stor,  at  Floderne 
ikke  kunde  rumme  den  nedstrømmende  Vandmængde, 
hvorved  den  blev  trykket  ud  over  de  frugtbare  Marker  o^ 
foranledigede  frygtelige  Oversvømmelser.  Den  vaade  Periode 
endte  med  1857,  og  vi  have  nu  havt  to  Sommere,  i  hvilke  Plan- 
terne have  modtaget  en  større  Varmemængde  end  i  noget 
andet  Aar  i  det  sidste  Decennium,  og  Regnmængden  har  været 
saa  ringe,  at  Alle  have  kunnet  mærke  Vandmangelen.  Varmen 
og  Tørken  have  ødelagt  Græsset  og  idethele  skadet  Som- 
merplanterne, men  de  have  været  en  Kilde  til  Velbefin- 
dende for  Træerne;  og  ligesom  Oidium  nærmest  skylder 
den  fugtige  Atmosphære  sin  Oprindelse  og  Udbredelse, 
saaledes  maae  Heden  og  Tørken  efterhaanden  svække  dens 
Livskraft. 

Den  første  Følge  heraf  var,  at  Viinstokken  kunde 
faae  en  tør  Rlomstringsperiode  uden  synderlig  at  være 
angrebet  af  Oidium;  thi  denne  forsvinder  naturligviis  ikke 
strax,  fordi  Veirliget  ikke  længere  er  den  saa  gunstigt; 
den  er  nemlig  akklimatiseret,  har  en  vis  Livskraft,  og  der- 
for optræder  den  med  større  eller  mindre  Kraft  endnu 
1857  i  mange  Viinegne.  Saaledes  skrives  der  fra  Bordeaux, 
den  første  August:  »Oidium  viser  sig  næsten  overalt,  allige- 
»vel  tyder  alt  paa,  at  den  er  i  Aftagende;  man  svovler  og 
»haaberderved  at  frelse  endeel  afViinhøsten«.  FraLanguedoc 

skriver  man:  »Alle  de  svovlede  Viinstokke  befinde  sig  vel, 
»Druerne  voxe  og  love  en  god  Middelhøst.«  I  det  østlige 
Provence  og  i  Landes  have  mange  Viindyrkere  efter 
Spaniernes  og  ItaUenemes  Exempel  undladt  at  svovle  og 
i  det  Hele  forsømt  deres  Viingaarde,  hvorfor  Oidium  og 
andre  Aarsager  her  i  høi  have  Grad  formindsket  Viin- 
stokkens  Frugtbarhed;  men  i  Modsætning  dertil  er  der 
andre  Viinegne,  hvor  den  indhøstede  Viins  Qvalitet  er 
udmærket,  hvilket  navnlig  gjælder  om  Elsas.  »Oidium 
»har  her  ikke  viist  sig,  og  Viinstokken  har  hele  Som- 
»meren  havt  det  Veirlig,  som  meest  fremmer  dens 
»Sundhed  og  Frugtbarhed;  som  Følge  deraf  er  den 
»indhøstede  Viin  saa  fortrinlig,  at  den  endogsaa  skal 
»overgaae  den  berømte  Kometviin  fra  1811.«  1857  var 
altsaa  epokegjørende  for  Frankrigs  Viinavl.  Svoviningen 
havde  hævdet  sin  Anseelse ;  Sygdommen  var  ifærd  med 
at  udrase  og  havde  tabt  sin  Ondartethed;  imidlertid  var 
saavel  for  hele  Landet,  som  for  de  fleste  Viinegne  Viin- 
høsten  saa  forskjellig,  at  Viindyrkerne  betegnede  Aaret 
$om  »Vanriée  jalouse^^*). 

1858  fortsatte  den  Retning,  som  var  begyndt  i  1857; 
Oidium  viste  sig  i  mange  Egne,  men  Viinhøsten  er  der- 
for ligefuldt  god.  Fra  Landes  skriver  man  den  1ste  August: 
r>Der  rar  ikke  Spor  til  Sygdommen  før  den  6te  Juli^ 
*da  den  pludselig  viste  sig^  men  standsede^  over  a/t  hvor 
^unan  svovlede. ^^  Fra  Medoc  skrives  den  20de  August: 
»Oidium  har  gjort  Fremskridt,  ikke  destomindre  seer 
»Viinstokken  godt  ud,   og  Druerne  ere   saa  talrige,   at  vi 


*)  „Les  vendanges  ont  été  ouvertes  le  21me,  et,  bien  que  les  raisins 
*      soienl    dislribués   avec    un    arbitraire   et    une    bizarerie    qui    font 

qualiGer  celle   année   par  les  vignerons  du  litre   d'année  jalouse." 

Bordeaux  1.  Ocibr. 

»haabe  en  Middelhøst«.  Elsas  er  atter  i  dette  Aar  det  be- 
gunstigede Land.  «Deter  sjældent«,  hedder  det  i  en  Skri- 
velse af  15de  August,  »at  to  saa  udmærkede  Viinaar 
»følge  efter  hinanden,  thi  i  mange  Aar  har  man  ikke  havt 
•»en  saa  uhyre  Overflod  af  Druer;  dersom  Viinaaret  1857 
»bliver  berømt  for  sin  gode  Viin,  vil  Qvantiteten  for  1858 
»være  større,  end  den  har  været  i  Mands  Minde.« 

I  den  Oversigt,  som  Barral*)  gav  over  Høsten  1858, 
hedder  det:  »Viinstokken,  befriet  fra  Oidium,  giver  en 
»Høst,  som  selv  de  meest  IJnøisomme  (moins  optimistes) 
»maae  ansee  for  at  henhøre  til  de  rigeligste,  om  ikke  til 
»de  allerbedste  Høste«. 

Det  er  mærkeligt,  hvorledes  de  Forholde,  der  have 
fremkaldt  de  forskjellige  Symptomer  i  Viinhøsten,  ogsaa 
have  været  mærkelige  hos  os,  om  end  i  ringe  Grad;  det 
det  er  saaledes  bekjendt,  at  Viinstokkene  hos  os  iaar 
have  baaret  en  saadan  Masse  af  Druer,  at  det  ofte  var 
nødvendigt  at  borttage  en  stor  Deel,  for  at  Resten  kunde 
modnes  til  Fuldkommenhed.  Viinstokkens  Sjældenhed  hos 
os  i  Forening  med  den  store  Afstand  fra  Viinlandene,  havde 
længe  holdt  Sygdommen  borte  fra  os,  men  omsider  slog 
den  1857  ned  i  en  af  Rosenborgs  Drivkasser,  og  det 
med  en  saadan  Styrke,  at  alle  Druerne  i  denne  bleve 
uspiselige. 


*}  Redactør  af  Journal  d'agricullure  pratique. 

Anni.  Da  del  danske  Cubikmaal  befinder  sig  i  en  ligesaa  uor- 
dentlig som  usømmelig  Tilstand  og  der  ikke  exisierer  noget  Maal 
for  Viin,  har  Forfatteren  benyttet  det  franske  Maal  paa  mange  Steder 
uden  at  reducere  det  til  dansk  Maal. 


Nyopdagede  eller  lidet  kjendte  yed  deres 
Anvendelse  vigtige  Planter. 


Ved  A.  S.  Orsied. 


IV. 

Patchouliplanten. 

l/et  første  Kjendskab  til  denne  Plante  skyldes  de  franske 
Shawlsfabrikanter,  der,  efterat  have  bragt  det  saa  vidt, 
at  de  kunde  levere  Shawler  i  Handelen,  som  det  meest 
øvede  Øie  ikke  kunde  adskille  fra  de  ægte  indiske,  dog  for- 
gjæves  søgte  at  skuffe  Kjøberen;  thi  de  indiske  Shawler 
havde  noget  Særegent,  som  man  ikke  havde  været  istand 
til  at  efterligne,  nemlig  en  eiendommelig  Lugt,  den  samme, 
som  er  os  vel  bekjendt  fra  det  chinesiske  Tusk  og  fra 
den  Parfume,  der  under  Navn  af  Patchouli  nu  allerede  i 
mange  Aar  har  havt  en  meget  udbredt  Anvendelse.  Om- 
sider lykkedes  det  at  indføre  Patchouliplanten  (Pogostemon 
Patchouli)  fra  Indien,  og  den  blev  da  forst  kjendt  blandt 
Botanikerne.  —  Det  er  en  lille  Busk*),  henhørende  til  en 


*)  Paa  et  15aarigt  Exemplar  i  vor  botaniske  Have  har  Slammen  for- 
neden neppe  en  Fingers  Tykkelse. 

egen  Afdeling  (Elsholtzieae)  af  de  Læbeblomstrede,  éom 
navnlig  udmærker  sig  derved,  at  de  to  Rum  i  Støvknap- 
perne, som  i  Almindelighed  ere  adskilte,  her  ere  forenede  til 
eet,  og  som  har  hjemme  i  Indien  og  paa  de  indiske 
Øer;  forresten  har  den  megen  Lighed  med  Pebermynten, 
da  Blomsterne  ere  samlede  i  endestillede  Ax  og  Kronerne 
ere  næsten  regelmæssige,  tragtdannede  og  firfligede,  men 
Støvtraadene  ere  paa  Midten  tæt  besatte  med  lange  Haar. 
De  Planter,  som  have  stor  ydre  Lighed  eller  som 
henhøre  til  samme  naturlige  Plantefamilie,  stemme  ogsaa 
i  Reglen  nøie  overeens  i  de  Stoffer,  de  indeholde.  Dette 
gjør  sig  i  paafaldende  Grad  gjældende  med  Hensyn  til  de 
Læbeblomstrede,  som  alle  indeholde  en  større  eller  mindre 
Mængde  ætherisk  Olie,  hvorved  flere  iblandt  dem,  navnlig 
Lavendelen,  Rosmarinen  og  Patchoulien  komme  til  at 
spille  en  vigtig  Rolle  som  Parfumeplanter.  Men  der  er 
neppe  nogen  anden  Plante,  hvor  Lugtestoffet,  naar  det 
hidrører  fra  en  ætherisk  Olie,  er  saa  gjennemtrængende  og 
vedligeholder  sig  i  saa  lang  Tid,  som  hos  den  sidstnævnte. 
Lugtestoffet  viser  nemlig  i  Reglen  kun  en  høi  Grad  af 
Varighed  hos  de  Planter,  hvor  det  er  optaget  i  selve 
Cellevæggen,  saaledes  som  Tilfældet  er  i  de  forskjellige 
Arter  af  Ved,  der  gaae  i  Plandelen  under  Navn  af  Ceder- 
træ, og  hvortil  ogsaa  Blyantstræet  hører.  Hos  disse  kan 
Lugten  vedligeholde  sig  i  Aarhundreder.  Hos  Patchouli- 
planten derimod,  som  hos  alle  Læbeblomstrede,  er  den 
æ.theriske  Olie  opbevaret  i  smaa  Kiertier  i  Bladene,  der, 
naar  disse  holdes  op  imod  Lyset,  vise  sig  som  gjennem- 
skinnende  Punkter.  Saadanne  Kiertier  (Fig.  1— 3)  bestaae 
af  smaa  Hobe  af  blæreforraede  Fyldevævsceller  (Paren- 
chymceller),    som    ere  forenede    til  en  kugleformet  Masse 

(b)  og  tydelig  adskille  sig  fra  det  omgivende  Cellevæv  (a). 
Den  afsondrede  ætheriske  Olie  viser  sig  først  i  det  Indre  af  de 
Celler,   som  danne  Kiertlen,  men  senere  træde  Cellerne  i 

Fig.  1. 

Fig.   3. 


Midten  af  denne  ud  fra  hverandre,  og  der  opstaaer  en 
Hulhed  (Fig.  2  c  og  3  c),  som  efterhaanden  bliver  større  og 
fyldes  med  den  af  de  omgivende  Celler  afsondrede  Olie. 
De  første  Oplysninger  om  Patchouliplantens  Udbred- 
ning  og  Anvendelse  i  Indien  skyldes  den  danske  Botaniker 
Dr.  Wallich,  som  i  mange  Aar  var  Bestyrer  af  den  bo- 
taniske HaVe  i  Calcutta.  Den  synes  at  forekomme  over 
den  største  Deel  af  Indien,  men  er  rimeUgvis  mange  Steder 
forvildet  fra  Haver,  hvor  den  dyrkes;  saa  meget  tør  imid- 
lertid ansees  for  vist,  at  den  er  vildtvoxende  paa  den 
malayiske  Halvø  og  paa  Øen  Penang,  hvorfra  den  først 
blev  bragt  paa  Markedet  i  England.     Den  urteagtige  Deel 

Fig.  1—2.  Tværsnit  af  to  indre  Kiertier  i  Kronbladene  af  Dic- 
lamnus  albus,  stærkt  forstørrede;  a  de  Kiertierne  omgivende  Fylde- 
vævsceller j  b  de  Celler,  som  danne  Kiertierne. 

Fig.  2.     En  Kierlel  af  samme  Plante,  men  med  en  indre  Hulhed  (c). 

Fig.  3.  Tværsnit  af  en  olieferende  Kierlel  i  Kronbladene  af 
Pomerandslræei;  a  omgivende  Fyldevævscellerj  b  Kierlieos  Celler  c 
dens  indre  Hulhed  opfyldt  med  Olie. 

af  Palchouliplanten  tørres  og  sælges  under  Navn  af  Putchå 
Påt  over  hele  Indien ,  hvor  den  benyttes  til  at  blande 
mellem  Røgtobak  og  fornemmelig  til  Tilberedning  af  en 
Parfume,  som  har  en  meget  udbredt  Anvendelse  blandt 
den  hele  Befolkning.  Dog  er  der  neppe  nogen  anden 
Nation,  der  sætter  saa  stor  Pris  paa  Patchouliplanten  som 
Araberne.  De  indføre  navnlig  fra  Penang  hele  Skibs- 
ladninger af  den  tørrede  Plante  og  benytte  den  især  til  at 
lægge  i  Madrasser  og  Puder,  da  de  antage,  at  den  er  et 
fortræffeligt  Middel  mod  smitsomme  Sygdomme  og  over- 
hovedet tjener  til  at  bevare  Sundheden.  Dens  Anvendelse 
i  Europa  er  bekjendt  nok;  at  den  i  China  benyttes  til  at 
blande  i  Tusk,  er  allerede  antydet  ovenfor. 

Insektpulverplanten. 

Den  Plante,  hvoraf  det  saakaldte  persiske  Insektpulver 
tilberedes,  har  allerede  i  mange  Aar  været  dyrket  i  Haverne 
som  Zirplante  under  Navn  afPyrethrum  carneum  eller 
roseum,  uden  at  man  anede,  at  Blomsterne  havde  den  eien- 
dommelige  Virkning,  som  i  de  senere  Aar  har  givet  dem 
en  saa  udbredt  Anvendelse.  Den  henhører  til  de  Kurv- 
blomstredes FamiUe  og  er  nær  beslægtet  med  Kamille- 
planten —  den  kaldes  ogsaa  ofte  rød  eller  persisk  Kamille 
— ,  men  den  har  meget  større  Blomsterkurve,  og  Rand- 
blomsternes  tungedannede  Kroner  udmærke  sig  ved  en 
smuk  lyse-  eller  mørkerød  Farve.  Dens  Hjem  er  Kaukasus, 
hvor  den  voxer  paa  Bjergene  i  en  Høide  af  4,500  til  6,500 


*)  Det  er  dog  ncppe  den  sarnrne,  men  snarere  flere  tiærstaaende 
Aner,  navnlig  foruden  ovennævnte:  Pogostemon  Heyneanus,  som 
har  hjemme  paa  Java  og  Ceylon,  og  P.  parviflorus  fra  Silhot, 
Assam  og  Saharunpur,  der  paa  de  forskjellige  Steder  anvendes 
paa  samme  Maade. 

Fod,  og  hvor  den  ofte  om  Vinteren  er  udsat  for  en  Kulde 
af  200  C. 

Blomsterne  faae  først  efterat  være  tørrede  en  stærk 
Lugt  og  virke  da  som  en  dræbende  Gift  paa  alle  Insekter, 
uagtet  de  ellers  ere  uskadelige.  Denne  eiendommelige 
Egenskab  har  allerede  længe  været  kjendt  hos  nojiie 
Planter,  som  høre  til  samme  Afdeling  af  de  Kurvblomstrede, 
navnlig  hos  Oxeøiet  eller  Præstekraven  (Crysanthémum 
Leucanthemum),  en  af  de  almindeligste  Ukrudsplanter  paa 
Marker  og  ved  Veie,  Og  Loppe-Alant  (Inula  pulicaria),  der 
voxer  ved  Gadekjær,  især  i  de  sydligere  Egne  af  Danmark; 
men  hos  disse  er  den  tilstede  i  en  ringere  Grad.  Det 
er  derfor  mærkeligt,  at  Insektpulverplanten  endog  i  dens 
eget  Hjem  først  er  bleven  bragt  i  Anvendelse  i  de  sidste 
15 — 16Aar.  —  Der  fortælles,  at  en  armenisk  Kjøbmand  ved 
Navn  Sumbitoff  paa  en  Reise  i  Persien  bemærkede,  at 
Beboerne  paa  mange  Steder  benyttede  Blomsterne  af  den 
»røde Kamille«  som  Beskyttelsesmiddel  mod  Insekternes  Stik. 
Ved  sin  Hjemkomst  betroede  han  denne  Opdagelse  til  sin 
Søn,  og  denne  forstod  saa  godt  at  drage  Fordeel  heraf, 
at  han  i  kort  Tid  erhvervede  sig  en  Formue  ved  Salget 
af  Blomsterne.  Dyrkningen  af  denne  Plante  blev  snart 
almindelig  i  Kaukasus,  saa  at  nu  mere  end  20  Landsbyer 
omkring  Alexandropol  beskjæftige  sig  hermed;  ligeledes 
dyrkes  den  i  det  Store  i  flere  Egne  af  Sydrusland  (især  i 
Tiflis,  Sumi  og  Charkoff).  —  Den  sees  ikke  sjelden  i  vore 
Haver  og  blomstrer  i  Juni  og  Juli;  men  det  er  rimeligt, 
at  den  efterhaanden  vil  faae  en  endnu  større  Udbredning 
her,  da  Gartner  Bedinghaus  i  Nimy  ved  Mons  i  de  senere 
Aar  ved  Dyrkning  har  frembragt  flere  meget  smukke 
Varieteter,  blandt  hvilke  der  er  en  med  meget  store  rosen- 
røde fyldte  Blomsterkurve,  som  har  Lighed  med  en  Baand- 

asters,   og  en  anden,    der  minder  om    den  indiske  Chry- 
santhemum. 

De  tørrede  Blomster  eller  det  saaiialdte  Insekt- 
pulver anvendes  især  meget  af  Gartnerne,  som  navnlig  i 
Røgen  af  Blomsterne,  som  lægges  paa  Gløder,  have  et 
fortrinligt  Middel  mod  de  mange  Insekter,  som  foraarsage 
stor  Skade  i  Drivhusene. 

Forskjellige  Planter,   som   ved   deres  seige 
Taver  erstatte  Hør  og  Hamp. 

Det  er  ikke  mange  Aar  siden,  at  Hør  og  Hamp  næsten 
vare  de  eneste  Producter  af  Planteriget,  som  i  Europa  — 
idetmindste  efter  en  større  Maalestok  —  anvendtes  til 
Tøier,  Tougværk*)  og  deslige;  men  i  den  senere  Tid  har 
man  lært  forskjellige  Planter  at  kjende,  der  ve)  længe 
have  været  benyttede  i  deres  fjerne  Hjem,  men  som  kun 
i  faa  Aar  have  været  af  Betydning  for  den  europæiske 
Industri;  blandt  disse  fortjener  især  Manilahampen, 
hvoraf  der  forekommer  flere  meget  fine  og  smukke  Fa- 
bricata  i  Handelen  (navnlig  Lommetørklæder),  vor  Opmærk- 
somhed. Den  er  ikke,  som  ofte  angives,  Taverne  af  en 
Ananas  (Bromelia),  men  af  en  Pisang  (Musa),  en  Slægt, 
hvoraf  flere  Arter  henhøre  til  de  vigtigste  Næringsplanter 
i  den  største  Deel  af  den  tropiske  Zone  og  endog  i  mange 
Lande   erstatte  Kornsorterne.     Dette   gjælder  navnlig   om 


*)  Dog  har  den  nyzeelandske  Her,  Taverne  af  en  lii  Liliernes  Fa- 
milie henherende  Plante  (Phortiiium  lenax)  allerede  i  mange  Aar 
været  anvendt  i  Europa.  Den  blev  allerede  opdaget  paa  Cooks  ferste 
Verdensomseiling  af  Banks  og  Solander  paa  Ny  Zeeland  og  er 
senere  ogsaa  funden  paa  Øen  Norfolk.  Denne  Her  stod  i  nogen 
Tid  i  temmelig  stor  Anseelse  i  England,  hvor  den  især  i  1831 — 3^' 
indførtes  i  Mængde,  men  nu  synes  den  igjen  at  være  gaaet  næslen 
af  Brug  i  Europa. 

den  almindelige  Pi  sang  (M.  paradisiaca),  som  i  de  for- 
henværende spanske  Kolonier  i  Amerika  kaldes  Platano  Arten 
—  dens  meelholdige  Frugter  ere  omtrent  en  Fod  lange 
og  have  nogen  Lighed  med  en  tynd  Agurk  --,  Bananen 
eller  Camburien  (M.  Sapientum)  og  Dominicoen  (M.  regia), 
der  have  mindre,  omtrent  '^  Tommer  lange  Frugter,  som 
ere  meget  sukkerholdige  og  henhøre  til  de  meest  velsma- 
gende af  alle  de  Frugter,  der  fremavles  under  den  tropiske 
Sol.  Pisangen  hører  til  en  egen  lille  Familie  (Musaceæ) 
blandt  Tretalsplanterne ,  der  er  ligesaa  charakteristisk  for 
Landene  hinsides  Vendekredsen  som  Palmerne  og  blandt 
alle  Planter,  der  ere  vildtvoxende  i  Danmark,  kun.  have 
noget  Slægtskab  med  Gjøgeurterne.  Dette  gjælder  dog 
kun  med  Hensyn  til  Blomsten;  thi  efter  Væxten  at  dømme 

Fig.  4. 

kunde  man  let  fristes  til  at  henføre  dem  til  Palmerne,  da 
de  ligesom  disse,  idetmindste  tilsyneladende,  have  en  lige 
udeelt  Stamme,  fra  Toppen  af  hvilken  de  store  Blade  ud- 
brede sig.  Ved  en  nærmere  Undersøgelse  vil  man  imid- 
lertid finde,  at  det,  der  viser  sig  for  os  som  en  Stamme, 
kun  er  en  Deel  af  de  umaadelig  store  Blade ,  som  ud- 
mærke disse  Planter.  Den  egentlige  Stamme  er  nemlig 
en  horizontal  Rodstok,  som  ligger  skjult  under  Jorden; 
herfra  skyde  20 — 30  Fod  høie  Skud  iveiret,  der  ere  dannede 
af  Blade,  som  have  samme  Længde.  De  13 — 15  Fod 
lange  Bladskeder  ere  rullede  meget  tæt  omkring  hver- 
andre og  danne  saal^des  en  falsk  Stamme;  Bladstilkene 
have  en  Længde  af  2 — 3  Fod  og  Bladpladerne  ere  10 — 12 
Fod  lange,  saa  at  det  er  Bladene  alene,  som  betinge 
hele  Plantens  Høide;  Pisangen  er  saaledes  igrunden  nær- 
mest at  betragte  som  en  kæmpestor  palmeagtig  Løgvæxt. 
Den  Art  Pisang  (Musa  textilis),  hvoraf  Manilahampen 
erholdes,  har  i  det  Hele  megen  Lighed  med  den  almin- 
delige, men  er  noget  mindre  og  har  smaa  Frugter, 
som  vel  ere  spiselige,  men  dog  ikke  afgive  saa  godt  et 
Næringsmiddel,  som  de  andre  Arter.  Paa  Manila,  hvor 
Hamppisangen  har  sit  Hjem,  udgjør  den  en  af  de  vigtigste 
Gjenstande  for  Dyrkning  over  hele  Øen.  Hampens  Til- 
beredning er  meget  nem.  Naar  Pisangen  er  i  Begreb 
med  at  sætte  Blomst,  fældes  den  nærved  Grunden,  og 
Toppen  afskjæres;  derpaa  tages  Bladskederne  fra  hver- 
andre, og  Overhuden  rives  af  ved  Hjælp  af  en  Kniv,  som 
enhver  Manila  Landmand  bærer  i  en  Snor  ligesom  Ma- 
troserne hos  os.  Efterat  Bladskederne  ere  skaarne  i  smalle 
Strimler,  tages  disse  een  ad  Gangen  og  lægges  paa  et 
Bord  eller  en  Træblok.  En.saadan  Strimmel  trykkes  der- 
paa ved  et  Knivblad,  som  holdes  i  den  ene  Haand,  ned 

mod  Bordet,  medens  man  med  den  anden  trækker  den 
tij  sig;  herved  sondres  Taverne  fra  den  øvrige  Bladsub- 
stans, som  holdes  tilbage  af  Kniven.  Naar  Hampen  har 
hængt  et  Par  Timer  i  Luften,  er  den  færdig.  De  finere 
Taver  adskilles  fra  de  grovere;  de  første  anvendes  til 
Vævning  af  Tøier,  de  sidste  til  Tougværk.  —  Den  aarlige 
Udførsel  af  Manilahamp  anslaaes  til  5000  Tons,  hvoraf 
omtrent  f  gaaer  til  Nordamerika  og  J  til  England. 

Fig.   5. 


Jutehampen. 

Foruden  Hamppisangen  er  der  to  andre  Planter,  som 
rimeligviis    ville    blive    langt    farligere    Concurrenter    for 

Hampen  og  Hørren,  da  de  —  at  slutte  af  de  Forsøg,  som 
man  i  den  senere  Tid  har  anstillet  i  det  sydlige  Frankrig 
i  Omegnen  af  Marseille  og  Perpignan  —  synes  -at  egne 
sig  til  Dyrkning  i  en  stor  Deel  af  Europa. 

Jutehampen  (Corchorus  capsularis)  henhører  til  en 
Familie  (Lindens),  som  vel  har  sin  største  Udbredning  i 
den  tropiske  Zone  og  der  tæller  et  langt  overveiende 
Antal  Arter  og  Slægter,  men  som  dog  optræder  med  sine 
ædleste  Former  hos  os  og  i  andre  Lande  under  lignende 
Bredegrader.  Linden  udmærker  sig  ikke  blot  ved  sin  herlige 
Væxt  —  i  hvilken  Henseende  den  slutter  sig  nærmest  til 
Bøgen,  som  den  endog  langt  overgaaer  i  Tykkelse  — - 
men  ogsaa  ved  sine  smukke  vellugtende  Blomster,  sit  fine 
hvide  Ved  og  sin  seige,  stærke  Bark.  I  de  tropiske  Lande, 
hvor  Træer  af  Lindefamilien  paa  mange  Steder  udgjøre 
en  væsentlig  Bestanddeel  af  Skovene,  er  der  vel  mange, 
som  have  en  ret  anselig  Væxt  og  især  tiltrække  sig  vor 
Opmærksomhed  ved  deres  store  smukke  Blomster  —  flere 
iblandt  dem  have  ogsaa  et  meget  brugbart  Ved,  der  enten 
udmærker  sig  ved  Spændighed  og  Styrke,  som  det  af 
Dhamnotræet  (Grevia  elastica),  eller  ved  en  høi  Grad  af 
Lethed,  der  gjør  det  fortrinlig  skikket  til  Skibsbrug,  som 
det  af  Trincomaletræet  (Berrya  Ammolilla),  der  Hgesom 
det  foregaaende  har  hjemme  i  Indien  — ,  men  der  er 
dog  neppe  noget  af  alle  de  herhen  hørende  Træer,  som 
kan  maale  sig  med  Linden,  ikke  at  tale,  om  at  mange  i 
hine  Lande  forekommende  Lindeplanter  kun  ere  smaa 
uansehge  Buske  eller  endog  eenaarige  urteagtige  Planter. 
Dette  gjælder  saaledes  om  Jutehampen  og  de  30—40  Arter, 
der  henhøre  til  samme  Slægt.  De  fleste  af  dem  have 
hjemme  i  Asien,  og  en  Art  (C.  olitoritis)  bhver  almindelig 
dyrket  i  mange  Tropelande,  hvor  den  benyttes  paa  samme 

Maade  som  Spinat  hos  os.  I  denne  Henseende  gjør 
Lindefamilien  en  Undtagelse  fra  de  andre  Familier,  som 
have  deres  største  IJdbredning  mellem  Vendekredsene 
(f.  Ex.  Nælde-  og  Bælgplanterne);  thi  disse  optræde  som 
ansehge  Træer  og  aftage  gradeviis  i  Væxt,  jo  længere  man 
fjerner  sig  fra  Æquator,  saa  at  de  i  de  nordligere  Lande 
kun  vise  sig  som  smaa  Buske  eller  Urter.  —  Juteplanten 
dyrkes  i  det  Store  især  i  Bengalen,  hvor  den  afgiver  det 
vigtigste  Materiale  til  grovere  Tøier,  Sække  og  Toug- 
værk.  Den  var  for  10  Aar  siden  neppe  kjendt  i  Europa; 
men  nu  indføres  den  i  stor  Mængde  til  England,  hvor 
der  navnlig  i  Dundee  er  flere  Fabrikker,  som  udeluk- 
kende benytte  denne  Hamp  til  Tilvirkning  af  Gulvmatter, 
Paksække  og  desl.  Den  aarlige  Indførsel  i  England  an- 
slaaes  til  en  Værdi  af  henved  tre  Millioner  Rigsdaler. 
Hos  os  er  den  især  kjendt  ved  de  Sække,  hvori  Riis  og 
Kafife  komme  hertil  fra  Indien. 

En  anden  Hampplante,  som  synes  at  egne  sig  til 
Dyrkning  i  Europa,  er  den  chinesiske  Hampnelde 
(Boehmeria  nivea),  hvoraf  det  himmelske  Riges  Beboere 
tilberede  det  ved  sin  overordentlige  Finhed  udmærkede 
Græslinned  (Chinese  Grås  Cloth),  der  hos  os  især  er  be- 
kjendt  ved  dets  Anvendelse  til  Lommetørklæder.  Nelde- 
familiea  har  nemlig  ikke  alene  stor  Lighed  i  ydre  Cha- 
rakterer  med  Hampfamilien,  men  stemmer  ogsaa  overeens 
med  denne  i  Bastcellernes  Styrke  og  Seighed.  Det  er 
saaledes  bekjendt,  at  der  paa  nogle  Steder,  navnlig  i 
Irland,  af  vor  almindelige  Nelde  (Urtica  dioeca)  tilvirkes  det 
saakaldte  Netteldug,  og  at  Hampnelden  (U.  cannabina), 
der  har  hjemme  i  den  sydlige  Deel  af  Siberien,  benyttes 
til  Tøier  og  Tougværk;  men  blandt  disse  Planter  indtager 
den  chinesiske  Hampnelde  den  ypperste  Plads.     Den  har 

vel  nogen  Lighed  med  den  almindelige  Nelde,  men  Bladene 
ere  meget  store  og  smukke,  mørkegrønne,  glindsende 
ovenpaa  og  underneden  tæt  beklædte  med  en  sneehvid 
Filt,  hvorfor  man  ikke  sjelden  dyrker  den  som  Zirplante 
i  Haverne. 

SlutteUg  fortjener  her  at  omtales  den  Plante,  hvoraf 
man  erholder  den  saakaldte  Cubabast,  der  hos  os  især  er 
bekjendt  af  dens  Anvendelse  til  at  holde  Cigarer  sammen 
i  Bundter.  Denne  Bark  afgiver  et  mærkeligt  Exempel  paa 
et  Product,  hvis  Oprindelse  indtil  den  seneste  Tid  har 
været  indhyllet  i  Mørke,  uagtet  det  hidrører  fra  en  Plante, 
som  allerede  i  det  forrige  Aarhundrede  er  bleven  nøiagtig 
beskreven,  og  som  voxer  i  Egne,  hvor  Botanikere  og 
Plantesamlere  i  mange  Aar  have  havt  stadigt  Ophold. 
Man  finder  endnu  i  botaniske  Skrifter  den  urigtige  Angir 
velse  at  Cubabast  ikke  er  andet  end  Lindebast,  som  sendes 
fra  Rusland  til  Cuba;  men  efter  de  Oplysninger,  som 
Directøren  for  den  botaniske  Have  i  Kew,  Sir  William 
Hooker,  har  indhentet  fra  denne  0,  hidrører  den  fra  et 
Træ  af  Katostfamilien  (Malvaceæ),  der  hos  os  kun  har  en- 
kelte urteagtige  Repræsentanter,  men  i  den  tropiske  Zone 
tæller  mange  Arter,  som  tildeels  ere  Buske  eller  endog 
anselige  Træer.  Det  vestindiske  Basttræ  blev  allerede 
opdaget  paa  Jamaica  1687  af  den  fortjenstfulde  irlandske 
Botaniker  og  Læge  Hans  Sloane  og  beskrevet  af  Olavius 
Swartz  i  hans  vestindiske  Flora  under  Navn  af  Hibiscus 
elatus*).  Det  henhører  altsaa  til  en  Slægt,  der  er  bekjendt 
fra  vore  Drivhuse  og  Haver,  hvor  flere  Arter  dyrkes  som 
Zirplanter  og  udmærke  sig  ved  deres  store  Blomster  med 
prægtige  Farver  (H.  Rosa  sinensis,  H.  syriacus),  men  disse 


*)   Senere  er  det  af  Richard  henfort  til  en  egen  Slægt:  Paritium. 

Planter  ere  kun  smaa  Buske;  Basttræet  derimod  opnaaer 
en  anselig  Størrelse,  hæver  sig  til  en  Høide  af  GO  Fod, 
og  Stammen  har  8  Fod  i  Omfang.  Bladene  ere  store, 
langstilkede,  hjertedannede,  og  Blomsterne  ligne  dem  af 
vor  vilde  Katost  (Malva  sylvestris),  men  ere  meget  større 
og  røde  eller  gule.  Vedet  er  et  anseet  Gavntræ,  der 
poleret  har  megen  Lighed  med  mørkegrønt  Marmor.  Basten 
sondrer  sig  ligesom  Lindetræets  i  tynde  Lag,  der  ere 
gjennemskudte  af  regelmæssige  Huller,  saa  at  den  her- 
ved faaer  et  kniplingsagtigt  Ldseende.  Saaledes  som  vi 
kjende  Basten  fra  ovennævnte  Anvendelse  er  den  altid 
farvet;  den  bliver  ogsaa  i  den  senere  Tid  benyttet  af 
Gartnerne  istedetfor  Lindebast;  i  Vestindien  anvendes  d.en 
meget  til  Tougværk,  Matter  o.  desl.  —  Det  vestindiske 
Basttræ  har  en  temmelig  indskrænket  Udbredning;  det 
forekommer  kun  paaCuba  og  Jamaica,  hvor  det  er  ret  hyppigt 
paa  nogle  Steder  i  de  lavere  Bjergegne  (fra  en  Høide  af 
1500  til  3000  Fod)*).  Paa  sidstnævnte  0  bærer  det  Navn 
af  »Tuliptree«  eller  »Mountain-Mahoe«.  Basten  af  en 
anden  Art,  »Mahoe«  eller  »Barktree«  (Hibiscus  tiliaceus), 
der  kun  bliver  16^20  Fod  høi  og  voxer  ved  Floder  i  Nåer- 
heden  af  Havet,  bliver  udelukkende  anvendt  til  Tougværk**). 


Af  det  ovenfor  Meddeelte  vil  det  sees,  at  de  forskjel- 
lige  Planters  techniske  Betydning  ved  Tilvirkning  af  Be- 
klædningsstoffer,  Tougværk  og  deslige  grunder  sig  paa  Til- 
stedeværelsen af  lange  og  seige  Bastceller,  og  at  det  i 
visse  naturlige  Familier,   som  udmærke  srg  i  denne  Hen- 


*)   See  delte  Tidssk.  4  B.  p.  191. 

*•)  Mange  andre  Planter  af  denne  Familie  ere  forsynede  med  seige 
Bastlrevler,  saaledes  især  Hibiscus  cannabinus,  Indiens  Sunhamp, 
Sida  abulila,  som  dyrkes  i  China,  og  Urena  iobala  i  Brasilien. 

seende*),  ofte  er  en  hos  alle  disses  Medlemmer  mere  eller 
mindre  fremherskende  Charakteer,  at  have  saadanne  Bastcel- 
ler, saa  at  der  altsaa  hos  disse  Planter  viser  sig  stor  Over- 
eensstemmelse  i  ydre  Form  og  indre  Bygning.  Nogle  Be- 
mærkninger om  Bastcellerne  og  Basten  i  Alminde- 
lighed turde  derfor  maaskee  her  finde  Plads. 

De  Smaadele  eller,  som  de  ogsaa  kaldes,  Elementår- 
organer,  hvoraf  Planten  er  sammensat,  bestaae  deels  af 
korte  Celler,  som  danne  Fyldevævet  (Parenchym),  deels  af 
langstrakte  Celler  (Ved-  og  Bastceller)  og  Kar,  som  oftest 
forenede  i  Bundter  (Karbundter).  Da  Bastcellerne  altsaa 
udgjøre  en  Deel  af  Karbundterne,  vil  man  ikke  let  for- 
staae  deres  Natur  og  Betydning  uden  at  see  hen  til  den 
Rolle,  som  disse  sidste  overhovedet  spille  i  Plantens  indre 
Bygning.  •     ♦ 

Man  maa  da  helst  gaae  ud  fra  Betragtningen  af  den 
ganske  unge  Stængel  af  en  urteagtig  Femtalsplante  (f.  Ex. 
en  Nelde),  saaledes  som  den  viser  sig  i  Enden  af  enhver 
Green.  Ved  et  Tværsnit  vil  man  see,  at  den  har  en 
fuldkommen  eensformig  Bygning  og  bestaaer  heelt  igjennem 
af  meget  smaa,  fine,  næsten  kugleformede,  med  en  kornet 
Shim  fyldte  Celler;  men  det  varer  ikke  længe,  inden  disse 
begynde  at  antage  en  forskjellig  Charakteer.  De  som 
ligge  yderst  fyldes  med  en  vandklar  Vædske  og  danne 
ligesom  en  sammenhængende  Hud  (Overhuden),  der  tjener 
til  at  forhindre  en  altfor  stærk  Uddunstning,  medens  de 
Celler,  gjennem  hvilke  Saftbevægelsen  fortrinsviis  foregaaer, 
og  som  derved  efterhaanden  blive  langstrakte,  danne  Kar- 


*)  Disse  Familier  ere  blandt  Trelalsplanlerne  na^nlig  Ananasf.,  visse 
Afdelinger  af  den  slore  Lilief.,  Pisangf.  og  Palmerne,  og  blandt 
Femtalsplanterne  Neldef.,  Plampf.,  Figenf.,  Daphnef.,  Katoslf., 
Lindef.  og  Herf. 

bundter,  der  ere  ordnede  i  en  Kreds  (Fig.  6).  Herved  blher 
hele  Stængelens  Fyldevæv  deelt  i  tre  Dele,  af  hvilke  den  ene, 
Marven  (/"),  ligger  indenforKarbundtkredsen,  den  anden,  Barken 
(«),  udenfor  denne  og  den  tredie,  Marvstraalerne  (e),  imellem 

Fig.  6. 


Karbundterne.  Saaledes  omdannes  efterhaanden  de  i  Begyn- 
delsen aldeles  eensformige  Celler  til  Overhud,  Fyldevæv  og 
Karbundter;  kun  paa  eet  Sted,  nemlig  mellem  Barken  og 
de  primære  Karbundter,  er  der  et  smalt  Lag  (Væxtlaget 
eller  Cambiallaget  Fig.  6  b),  hvor  de  vedligeholde  deres 
oprindehge  Charakteer,  hvor  de  vedblive  at  være  meget 
smaa,  tyndvæggede  og  fyldte  med  en  æggehvideholdig 
Sliim.  Væxtlaget,  der  i  et  Tværsnit  viser  sig  som  en 
Ring,  danner  hgesom  en  tynd  Cylinder,  der  gaaer  gjennem 
hele  Planten  indenfor  Barklaget  og  baade  foroven  og  for- 
neden trækker  sig  kegleformigt  sammen  og  ender  i  en 
Spids  (Stængelens  og  Rodens  Væxtspidser)  —  et  Forhold 
som  især  træder  anskueligt  frem  ved  et  Længdesnit  gjennem 
en  ganske  ung  spirende  Plante  (Fig.  7);  det  er  den  Deel 

Fig.  6.  Tværsnit  af  Ncldens  Stængel  10  Gange  forsterret.  a  Bar- 
ken, b  Væxt-  eller  Cambiallaget,  c  Kasldelen  af  et  Karbundt,  d  Ved- 
delen af  et  andet  Karbundt,  e  afvexlende  Lag  af  tykvæsgede  og  tynd- 
væggede Celler,  som  svare  til  Marvstraalerne  hos  de  træagtige  Planler, 
/'  Marven,  som  allerede  er  bleven  huul  i  Midten. 

af  Planten,  hvor  der  bestandig  dannes  nye  Celler,  og  som 
vedbliver  at  være  i  stadig  Livsvirksomhed,  medens  denne 
efterhaanden  ophører  i  alle  de  andre  Lag. 


Den  træagtige  Plantes  Stængel  frembyder  i  det  første 
Aar  væsentlig  samme  Forhold  som  den  urteagtige,  men 
snart  udvide  Karbundterne  sig  til  begge  Sider,  saa  at  de 
danne  en  sluttet  Karbundtkreds  (Fig.  Hf),  og  senere  bliver 
denne  Forskjel  endnu  større,  da  Væxtlaget  hvert  Aar  af- 
giver nye  Celler  indadtil  til  Forøgelse  af  Karbundterne, 
—  hvorved  de  nye  Vedlag  opstaae,  der  kaldes  Aarringe,  da 
de  i  Tværsnit  af  Stammen  vise  sig  som  smalle  ringformede 
Bælter  (Fig.  8)  —  og  hos  de  fleste  Planter  ligeledes  hvert 
Aar  afsætter  Celler  udadtil  til  Dannelsen   af  nye  Bastlag. 

Adskillelsen  mellem  Aarringene  opstaaer  derved,  at  de 
Vedceller,  som  dannes  om  Foraaret,  ere  større  og  mere 
tyndvæggede;  ligeledes  finder  man  i  denne  Deel  af  Aar- 
ringene flere   og  større   Kar,   der  især   let  iagttages   hos 

Fig.  7.  Længdesnit  af  Valneddens  Kiimplante  med  afskaarne 
Kiimblade.  a  Stængelens  Væxlspidse,  b  Rodens  Væxtspidse,  c  Rod- 
hælten,  V  Væxtlaget,  m  Marven. 

Egen,   hvor  de   i   et  Tværsnit  vise   sig   som  smaa  Huller. 
Hos  nogle  Træex  har   det  ældre   Ved,   Kjærnevedet,   hvis 

Fig.  8. 

B 


Celler  ere  meget  fortykkede,  og  hvor  disse  og  Karrene  ere 
fyldte  med  Luft,  en  ganske  anden  Farve  end  det  yngre 
Ved,  som  kaldes  Splinten,  hvor  Cellerne,  navnlig  i  Marv- 
straalerne,  endnu  ere  fyldte  med  Saft.  Denne  Forskjel  er 
især  meget  paafaldende  i  Veddet  af  Ibenholt  og  de  Arter  af 
Ene,  (Juniperus  virginiana  og  bermudiana),  der  under  Navn 
af  Cedertræ  anvendes  til  Blyanter;  her  er  nemlig  Splinten 
hvid,  men  Kjærnevedet  hos  den  første  sort  og  hos  de 
sidstnævnte  rødbruunt.  Hos  Blodbøgen  finder,  mærkeligt 
nok,. det  omvendte  Forhold  Sted;  her  er  nemlig  Splinten 
rød,  men  Kjærnevedet  hvidt. 

Den  væsentligste  Forskjel  mellem  den  urteagtige  og 
træagtige  Stængel  bestaaer  deri,  at  hos  den  første  ophører 
Væxtlagets  Livsvirksomhed  og  altsaa  ogsaa  Afleiringen 
af  nye  Lag  snart.  At  dette  idetmindste  indtil  en  vis 
Grad  beroer  derpaa,    at   Blomstringen   hos   de   urteagtige 

Fig.  8.  Tværsnit  af  en  fireaarig  Lindegreen,  A  forst.  1  Gang,  B  et 
Stykke  af  samme  10  Gange  forslerret,  a  Korklaget,  b  den  egentlige 
Bark,  c  d  afvexlende  Bast  og  Cellevæv,  e  VæxUagei,  f  Vedet,  K  Marv- 
straaler,    I  Grændsen   mellem  Aarringene,  h  Marven. 


428 


Planter  indtræder  saa  tidligt,  og  at  Livskraften  udtømmes 
ved  det  første  Aars  Frugtdannelse,  kan  man  slutte  deraf, 
at  visse  eenaarige,  urteagtige  Planter  kunne  omdannes  til 
fleeraarige  og  træagtige,  naar  man  forhindrer  Blomsternes 
Udvikling  ved  at  afknibe  Blomsterknopperne,  et  Konstgreb, 
som  Gartnere  og  Blomslerelskere  især  hyppigt  bringe  i 
Anvendelse  ved  Resedaen. 

yi  have  hidtil  kun  taget  Hensyn  til  Femtalsplanterne, 
men  da  vi  ovenfor  have  omtalt  Basten  af  en  Tretalsplante, 
skulle  vi  ikke  undlade  at  gjøre  opmærksom  paa  den  meget 
væsentlige  Forskjel  i  Karbundternes  Dannelse  hos  disse 
to  store  Afdelinger  af  Planteriget.  Ved  et  Tværsnit  af 
en  Tretalsplantes  Stængel  (Fig.  9)  sees  Karbundterne 
spredte  tilsyneladende  uden  Or-  Fir^.  9 

den  i  Fyldevævet,  dog  saaledes 
at  de  indre  ere  større  og  mere 
fjernede  fra  hverandre,  de  ydre 
mindre  og  mere  sammentrængte, 
hvorfor  ogsaa  den  yderste  Deel 
af  Stængelen  er  den  haardeste. 
Ved  at  betragte  et  Længdesnit 
af  samme  Stængel  (Fig.  10)  vil 
man  dog  finde,  at  Karbundterne  have  et  regelmæssigt 
Løb;  den  underste  Deel  af  ethvert  Karbundt  begynder 
nemlig  i  Nærheden  af  Omkredsen,  gaaer  derpaa  i  sit  op- 
stigende Løb  ind  imod  Midten  og  bøier  tilsidst  med  sin 
øverste  og  yngste  Deel  igjen  udad,  hvor  den  gaaer  over 
i  et  Blad.  Ethvert  Karbundt  bestaaer  her  udadtil  af  Bast 
og  indadtil  af  Ved;  dog  saaledes  at  dette  gradviis  aftager 
i  Forhold  til  hiin,  naar  man  forfølger  Karbundtet  fra  dets 

Fig.  9.  Tværsnit  af  en  Palmestamme,  b  Karbundternes  Basideel, 
V  sainnnes  Veddeel. 

Længdesnit  af  en  I'ulmestamrae 

al  voxe  i  Længden. 


Spidse   til  Grunden;    da  nu   denne,    som    nys   bemærket, 
altid  ligger  nærmest  mod  Omkredsen,   saa  vil   man  heraf 
p.     ^0  kunne  forstaae,  hvorfor  de  indre  Kar- 

bundter  i  et  Tværsnit  vise  en  for- 
holdsmæssig større  Vedmasse  end 
de  ydre,  som  næsten  udelukkende 
bestaae  af  Bast.  Tretalsplanterne 
adskille  sig  saaledes  i  deres  indre 
Bygning  væsentlig  fra  Femtalsplan- 
terne  deri,  at  de  ikke  have  noget 
Væxtlag  og  altsaa  heller  ikke  ere 
istand  til  at  fortsætte  deres  Væxt  i 
Tykkelsen;  Væxtvævet  er  her  ind- 
skrænket til  Endeknoppen  eller  Ende- 
knopperne,  saa  at  de  kunne  vedblive 
Basten  er  her  en  uadskillelig  Deel 
af  Karbundterne .  og  disse  ere  fuldkommen  afsluttede  og 
overalt  omgivne  af  Cellevæv.  Basten  forekommer  derfor 
hverken  hos  Tretalsplanterne  eller  hos  de  urteagtige  Fem- 
talsplanter  i  sammenhængende  Lag,  men  som  Taver.  Hos 
de  træagtige  Femtalsplanter  er  Karbundternes  Bastdeel 
adskilt  fra  Veddelen  ved  Væxtlaget,  hvorved  Basten  kommer 
til  at  høre  nærmere  til  Barken;  men  da  Karbundterne  her 
ere  nøie  forenede,  saa  bliver  Basten  herved  dannet  af 
Væxtlaget  udadtil  i  sammenhængende  Lag,  ligesom  Vedet 
indadtil.  Hos  nogle  Træer  ophører  imidlertid  Bastdan- 
nelsen meget  tidlig;  dette  er  saaledes  Tilfældet  med  Bøgen 
og  Platanen,  hvor  den  er  indskrænket  til  det  første  Aar, 
og  disse  Træer  synes  derfor  ganske  at  mangle  Bast.  Hos 
andre  derimod  fortsættes  den  regelmæssig,  og  der  dannes 
undertiden  (f.  Ex.  hos  Linden)  endog  flere  Lag  i  samme 
Aar  (Fig.   8   og  1 1  dd) ,   som   ere   sondrede   fra  hinanden 

Fig.  n. 
B 


ved  Fyldevæv,   og  som,   naar  denne  bortraadner   —   hvad 
der  let  skeer,  naar  Basten  henligger  i  Vand  —  løsne  sig 

fra  hinanden  i  meget  tynde  Blade. 
Det  er  i  denne  Tilstand  at  Linde- 
basten anvendes,  og  det  er  paa 
denne  bladede  Bygning  af  Ba- 
sten hos  Papirmorbærtræet 
(Broussonetia  papyrifera),  at  dens 
Anvendelse  til  Papir  er  begrun- 
det. —  Der  er  neppe  nogen  anden 
FamiUe,  hvor  man  er  istand  til  at 
benytte  Basten  paa  saa  mange 
Maader  i  store  sammenhæn- 
gende Masser  som  hos  forskjel- 
lige  Arter  af  Morbær  eller  Figen- 
famihen.  Hvorledes  Naturen  paa 
denne  Maade  rækker  mange  Fol- 
kestammer, som  staae  paa  et 
lavt  Trin,  deres  vigtigste  Beklædningsstoffer,  have  vi  allerede 
tidligere  havt  Leilighed  til  at  omtale*).  Af  det  vestindiske 
Sæktræ  (Lepurandra  saccidora)  tilbereder  man  et  Slags 
Natursække  ved  at  banke  Barken  paa  et  Stykke  af  Stammen 
eller  de  tykkere  Grene  saalænge,  indtil  Basten  løsner  sig 
fra  Vedet;  det  saaledes  behandlede  Stykke  gjennemsauges 


*)   See  delte  Tidsskrifts  3.  Bind  p.  299  og  302. 

Fig.  11.  A  Tværsnit  af  en  eenaarig  Lindegreen,  1  Gang  for- 
sterret. B  et  lille  Stykke  af  samme  32  Gange  forsterret,  a  Korklaget, 
b  den  egentlige  Bark,  c  Cellevæv  mellem  Bastbundterne  (d),  e  Væxt- 
lagetj  g  de  i  Begyndelsen  sondrede  Karbundter,  som  udstrække  sig  ved 
deres  Udvikling  deels  til  begge  Sider,  hvorved  de  trænge  Cellevævet 
sammen  omkring  de  store  Marvstraaler,  deels  udadtil  (f),  hvorved  de 
komme  til  at  danne  en  sluttet  Karbundtkredsj  h  Marv,  f  mindre  Marv- 
straaler. 

foroven  og  forneden,  og  kun  her  lader  man  Barken  forblive  i 
Forbindelse  med  en  Skive  af  Vedet,  som  danner  Sækkens  Bund, 
udenom  hvilken  man  krænger  den  løsnede  Deel  af  Basten. 

Hos  alle  Træer  ere  Bastlagene  gjennembrudte  af  smaa 
Huller,  der  især  i  Cubabasten  og  i  Baslen  af  [v  nip  lin  g  s- 
træet  (Lagetta  lintearia)*)  ere  store  og  temmelig  regel- 
mæssige, næsten  som  konstige  Masker.  Af  sidstnævnte  Træ 
benyttes  derfor  de  tynde  Bastlag  af  Creolerne  paa  Jamaica 
efterat  være  blegede  i  Solen  til  forskjellige  Slags  Damepynt 
ligesom  Kniplinger.  Disse  Huller  i  Basten  hidrøre  fra 
Marvstraalerne ,    som  fra  Vedet  fortsætte  sig  ud  i  Barken. 

Bastcellerne  udgjøre  vel  enten  som  Taver  eller  sam- 
menhængende Lag  især  en  væsentlig  Deel  af  Stængelen, 
men  de  kunne  ogsaa  forekomme  i  alle  andre  Plantedele,  hvor 
der  findes  Karbundter,  og  undertiden  i  en  saadan  Mængde 
og  af  saadan  Beskaffenhed,  at  de  kunne  komme  til  Anven- 
delse. Hos  Hamppisangen  ligge  saaledes  de  Bastceller, 
der  danne  Taverne,  i  Bladskederne  og  hos  den  nyze- 
landske  Hør  langs  med  Randen  af  Bladpladen. 

I  det  Foregaaende  have  vi  lært  Bastcellerne  at  kjende 
i  deres  Forbindelse  som  Taver  eller  som  Lag;  der  staaer 
nu  tilbage  at  omtale  de  enkelte  Bastcellers  Oprindelse  og 
Bygning.  De  dannes  i  Væxtlaget  ved  Længdedeling  af  de 
oprindelige  Celler  (Cambialceller)  og  ere  i  Begyndelsen 
aflange  og  meget  tyndvæggede;  men  snart  voxe  de  meget 
i  Længden,  blive  rørformede  og  tilspidsede,  og  hos  de 
Planter  som  have  seige  og  stærke  Taver,  ere  de  tillige  meget 
tykvæggede,  idet  der  efterhaanden  danner  sig  Afleiringslag 
paa   den  indvendige   Side   af  Cellevæggen,    saa  at  under- 


*)  Deue  Træ  herer  til  samme  Famille  (Daphnoideæ)  som  den  Plante, 
der  dyrkes  almindelig  i  vore  Haver  under  Navn  af  Peberplanien. 

tiden  den  indre  Huulhed  næsten  ganske  forsvinder.    Dette 
er  saaledes  Tilfældet  med  Hørrens  Bastceller,  hvor  Lagene 

Fig.   12.  Fig.   13. 


Et  Stykke  at  Horrsns  Bastcelle. 

Et  Stykke  af  on  Bofmuldstrævl. 

desuden  i  den  Grad  flyde  sammen,  at  man  kun  ved  Hjeip 
af  chemiske  Reagentser  kan  adskille  dem  fra  hinanden 
i  et  Tværsnit  (Fig.  14).  Hampens  Bastcelle  har  ganske 
samme  Bygning  som  Hørrens,  kun  er  den  hdt  stivere  og 
Lagene  noget  tydehgere;  hos  begge  ere  de  fortykkende 
Lag,  men  ikke  den  oprindelige  Cellehinde,  gjennembrudte 
af  fine  Kanaler,  som  have  en  skraa  Retning  og  som  tjene 
til  at  Vædskerne  lettere  kunne  bane  sig  Vel  fra  den  ene  Celle 
til  den  anden.  Senere  fyldes  Bastcellerne  hgesom  Vedcel- 
lerne og  Karrene  med  Luft  og  ere  da  ude  af  Livsvirksomhed. 
Forat  forebygge  Misforstaaelse  skulle  vi  her  sluttelig 
omtale  Bomuldens  Oprindelse  og  Bygning.  Man  kunde 
nemlig  af  det  Foregaaende  let  fristes  til  at  antage,  at 
ogsaa  dette  vigtige  Beklædningsstof  var  dannet  af  Bast- 
celler,  saa  meget  mere  som  Bomuldsplanten  henhører  til 

en  Familie  (Katostens),  der  udmærker  sig  ved  seige  Bast- 
trevler, og  Bomulden  netop  frembyder  de  samme  Egenskaber 

Fig.   14.  Fig.  i 5. 


A  et  Stykke  af  en  Uldtræ  vi.  1 
B  et  Stykke  af  en  Silketrævl. 


Tværsnit  af  Horrens  BastcoUe. 

som  disse ;'  men  den  afgiver  et  Exem- 
pel  paa,  at  det  Slags  Geller,  som  ellers 
hos  de  fleste  Planter  ere  meget  skjøre, 
undtagesesviis  hos  nogle  kunne  op- 
naae  en  betydelig  Seighed  og  Styrke. 
Hos  de  fleste  Planter  er  der  nogle  Cel- 
ler i  Overhuden,  der  træde  frem  over 
de  andre  i  Form  af  Uaar,  som  kunne 
have  meget  forskjellig  Form  og 
Længde,  snart  være  eencellede,  snart 
fleercellede,  udeelte  eller  grenede,  men  som  næsten  altid  ere 
meget  skjøre.  Bomulden  er  en  lignende  Udvikling  af  Over- 
huden paa  Bomuldsplantens  Frø,  men  Haarene  sidde  her 
meget  tæt  sammen  og  danne  en  blød  Lid.  Hvert  Haar 
bestaaer  af  en  eneste  meget  lang  tyndvægget  Celle,  som  har 
nogen  Lighed  med  Neldens  Bastcelle.  Ved, Tørring  falde  disse 
Celler  sammen  og  snoe  sig;  de  vise  sig  da  ved  en  stærk  For- 
størrelse som  et  fladt  fJaand  med  tykkere  Kanter  (Fig.  13). 
Bomulden  ersaaledes  underMikroskopet  meget  let  at  adskille 
baade  fra  Hør  og  Hamp  og  ligeledes  fra  Did  og  Silke.  Uld- 
trævlen er  nemlig  meget  tykkere  og  paa  hele  Overfladen  be- 
klædt med  tynde  Skjæl  (Fig.  15A),  og  Silketrævlen  (Fig.  15B) 
er  meget  tyndere,  valseformet,  uden  Hulhed  og  næsten  glat; 
dog  har  den  paa  nogle  Steder  et  æggehvideagtigt  Overtræk. 


En  Bemærkning  i  Anledning  af  Klitternes 
Beplantning. 


1  ra  flere  Sider  har  man  beklaget  sig  for  os  over,  at  den 
Fremstilling  af  Kammerherre  Riegels's  Plantninger  i  Klit- 
terne, som  Kammerraad  Andresen  har  givet  i  dette  Tids- 
skrift S.  233,  ikke  ganske  stemmer  med  Virkeligheden, 
og  forsikkret  os,  at  Træernes  Væxt  tvertimod  er  saadan, 
at  der  er  Udsigt  til,  at  det  vil  lykkes  at  overvinde  de 
Hindringer,  som  stille  sig  i  Veien  for  en  i  det  mindste 
deelviis  Beplantning  af  Klitterrainet. 

Desværre  har  Ingen  af  os  selv  havt  Leilighed  til  at 
undersøge  Plantningens  Tilstand;  vi  maae  altsaa  lade  os 
nøie  med  Andres  Vidnesbyrd.  Især  troe  vi  at  burde  lægge 
Vægt  paa  den  Maade,  hvOrpaa  Sagen  opfattes  af  Land- 
mændene i  Thy,  og  disse  betragte  den  ikke  alene  med 
Interesse,  men  yde  den  endogsaa  en  Pengeunderstøttelse, 
saaledes  som  det  vil  fremgaae  af  det  Følgende. 

I  Efteraaret  1857  nedsatte  Amtsraadet  for  Thisted 
Amt  en  Comite*),  som  tilligemed  Amtmanden  og  Sand- 
flugtscommissæren  skulde  undersøge,  om  der  var  Grund 
for  Amtet  til  fremdeles  at  understøtte  Plantningsforsøgene 
i  Klitten  Vest  for  Færgegaarden,  da  det  Tidsrum,  for  hvilket 
Understøttelsen  var  tilstaaet,  var  udløbet.    Comiteen  fandt 

vel,  at  de  Træer,  der  i  en  tidligere  Tid  vare  plantede  i  Lav- 
ningerne, aldeles  ikke  vilde  trives,  men  at  dette  hidrørte 
fra  det  fra  de  omgivende  Klitter  nedstrømmende  Vand,  der  om 
Vinteren  skadede  Træerne  i  høieste  Grad,  hvorimod  de  af 
Riegels  paa  den  høie  Skrænt  plantede  Træer  vare  i  god  Væxt. 
Dette  gjaldt  navnlig  om  dem,  der  vare  opdragede  i  Egnens 
Planteskoler  og  ikke  hidførte  andetstedsfra  f.  Ex.  fra  Snoghøi. 
Jordbunden  synes  aldeles  ikke  at  forhindre  Væxten  og  Frygten 
for,  at  Træerne  her  ikke  skulde  kunne  finde  tilstrækkelig 
Næring,  at  være  aldeles  ugrundet.  Hvorvidt  Træerne  ville 
kunne  taale  Vestenvinden,  naar  de  blive  saa  høie,  at  Klitten 
ikke  mere  kan  give  dem  Læ,  vil  Fremtiden  vise.  Paa  Grund 
heraf  besluttede  Amtsraadet**)  ikke  alene  at  vedblive  med 
Understøttelsen,  men  ogsaa  at  give  et  yderligere  Tilskud, 
saaledes  at  der  foreløbigen  for  3  Aar  bevilgedes  den  til 
Beplantningen  af  50  Tønder  Land  nødvendige  Sum,  hvoraf 
Staten  imidlertid  udreder  sin  Andeel. 

Paa  Grund  af  Sagens  store  Vigtighed  netop  nu  for 
Øieblikket  have  Tidsskriftets  Udgivere  troet  at  burde  med- 
dele disse  Oplysninger. 

*)  Vor   Hjemmeismand  er  en   sagkyndig  Landmand,    der   har  været 
Medlem  af  Comiteen. 
**)   Alene  deo    ene    Sandflugtscommissær,  Kammerraad   Andresen, 
havde  afgivet  el  afvigende  Votum. 


Fra  Tidsskriftets  Redaction  til  dets  Læsere. 


Det  af  os  udgivne  „Tidsskrift  for  populære  Fremstillinger 
af  Naturvidenskaben"  slutter  hermed  sit  femte  Bind  og  sin 
første  Række.  Vi  kunne  ikke  andet  end  være  i  hoi  Grad 
taknemmelige  for  den  Anerkjendelse,  som  vore  Bestræbelser 
have  fundet,  saavel  i  den  læsende  Verden  som  i  Pressen,  og 
uagtet  vi  meget  vel  føle,  hvor  ufuldkomne  vore  Forsøg  ofte 
have  været,  er  det  os  en  Beroligelse  at  kunne  forsikkre,  at 
vi  have  gjort,  hvad  der  stod  i  vor  Magt  for  i  enhver  Hen- 
seende at  give  Tidsskriftet  dets  rette  Charakter.  —  Den 
næste  Række  vil  ligesom  denne  stræbe  deels  ved  originale 
Afhandlinger,  deels  ved  Oversættelser  af  de  bedste  Frem- 
bringelser i  denne  Retning  af  den  fremmede  Litteratur  at 
føre  Læseren  ind  i  Naturens  forskjellige  Gebeter  og  paa  en 
klar  og  letfattelig  Maade  at  meddele  ham  Videnskabens  Re- 
sultater. Vi  nære  det  Haab,  at  Tidsskriftet  stedse  skal  gaae 
fremad  og  aarlig  vinde  i  Indhold  og  Interesse  og  derved 
udvide  sin  Læsekreds. 

Vi  'benytte  Leiligheden  til  at  bede  vore  Læsere  und- 
skylde, at  de  sidste  Hefter  ved  tilfældige  Omstændigheder 
have  faaet  en  noget  overveiende  botanisk  Charakteer.  Aar- 
sagen  er  nemlig  den,  at  første  Række  ønskedes  afsluttet 
med  dette  Bind,  og  at  det  derfor  syntes  rigtigt,  endnu  i 
dette  Bind  at  optage  Afhandlinger,  som  slutte  sig  til  Artikler, 
der  have  faaet  Plads  i  sarrime  eller  i  tidligere  Bind. 

B  edactionen. 

